
Prolog la traducerea românească 


Cu un vădit interes salutăm traducerea românească a 
tâlcuirii Cuvintelor Ascelice ale lui avva Isaia, făcută de 
Părintele nostru duhovnicesc, arhimandritul Emilianos, 
traducere care vine să completeze cele două volume de 
Cateheze care circulă deja în România. Aceste omilii, 
rezumat al tâlcuirii scrierilor lui avva Isaia, au fost rostite în 
anul 1978 la Mănăstirea Simonos Petras şi exprimă locul pe 
care îl ocupa în mănăstire cuvântul Părintelui. 

Pentru Gheronda Emilianos, mănăstirea nu este un 
oarecare aşezământ omenesc, ci constituie o icoană vie a 
împărăției lui Dumnezeu, în care locul lui Hristos îl are 
Starețul, care alcătuiește neîncetat obştea prin exemplul 
vieţuirii sale ascetice şi prin cuvântul său. Aplicând 
învățătura Sfintei Scripturi şi a Bisericii într-un spaţiu 
concret, cuvântul Stareţului este elementul care adună frăţia 
la un loc şi dă ritmul vieţii ei zilnice. 

Astfel, plecând de la elemente din viaţa frăției sau, 
cel mai adesea, de la un text biblic sau patristic, Gheronda 
desluşea părinților frumuseţea vieţii monahale ca pregustare 
a împărăției celei cereşti şi-i întărea pe monahi în luptele 
cele ascetice. Era un învăţător precis, drept-lămurind în 
sinaxe principiile vieţuirii monahale, dar, în acelaşi timp, şi 
tată iubitor, arătând pogorământ față de  neputința 
omenească a fiecăruia. 

Cuvântul despre desăvârşirea îndumnezeirii în 
Hristos nu era o învăţătură nedefinită şi teoretică, ci o 
experiență pe care o trăiam în zilnica noastră petrecere 
„împreună cu toţi sfinţii”. Astfel, mănăstirea este o împre- 

ună locuire cerească și în ea toate se rânduiesc în legătură 
cu rugăciunea neîmprăştiată, care este şi epicentrul ei. 

Chiar dacă învăţătura şi povăţuirea duhovnicească a 
Părintelui avea drept scop rugăciunea şi unirea cu 
Dumnezeu, rareori ne vorbea în grup despre rugăciunea 
minţii şi căile ei, pentru că lăsa ca acest subiect să fie 
lămurit în cursul legăturilor personale cu monahii, în 
funcţie de puterile şi cererile fiecăruia. Acum rânduia 
canonul personal al fiecăruia dintre monahi şi le cultiva 
modul comunicării lor cu Dumnezeu. Ceea ce însă sublinia 
întotdeauna la sinaxe erau premisele rugăciunii: mai cu 
seamă isihia — care nu este doar prerogativa pustnicilor —, 
lipsa de împătimire faţă de vreun lucru, bucuria, legătura 
pașnică şi armonioasă cu aproapele. 

În această tâlcuire a lui avva Isaia, Părintele a ales 
mai cu seamă pasajele în care Avva descrie buna cuviință 
duhovnicească şi respectul din pustie pentr a atinge 
subiectul legăturilor noastre obşteşti, totul cu o mare 
subțirime psihologică şi adâncime duhovnicească. De 
exemplu, acceptarea celuilalt şi convieţuirea paşnică, fie 
într-o frăţie monahală, fte în familie sau în oricare altă obşte 
— este un criteriu esenţial al duhovniciei, fără de care 
nimeni nu poate înainta spre Dumnezeu. Dar perspectiva 
asupra legăturilor obşteşti este aici exclusiv din punctul 
nostru de vedere, de pe poziţia noastră. Ceilalţi nu sunt 
responsabili pentru nimic negativ. Mediul obştesc constituie 
un motiv de cununi şi răsplăţi cerești atunci când este situat 
duhovniceşte. Când cineva îi priveşte pe oamenii cu care 
este chemat să trăiască așa cum sunt, nu îi judecă şi nu 
cultivă gânduri despre ei, mintea lui rămâne liniştită și, prin 
urmare, poate cu uşurinţă să se întoarcă către Dumnezeu. 

În acelaşi fel, ne sublinia în repetate ori să nu ne 
îndeletnicim cu noi înşine, cu gândurile noastre, cu trecutul 

nostru, nici chiar cu păcatele noastre, să nu ne măsurăm pe 
noi înşine, ci să privim spre Hristos care vine și caută sălaș 
în inima noastră. Aceste principii se identifică cu cele pe 
care le găsim în Filocalie şi în toate scrierile ascetice. Aici 
însă sunt exprimate în prezent, într-un mod deosebit de 
tonic. Ascultătorii de atunci şi cititorii de acum se fac 
părtaşi unei experienţe unice. Trecutul şi prezentul devin 
una. Sfântul nevoitor al veacului 1V-V vine în carne și oase 
prin intermediul tâlcuirii contemporane a Părintelui din 
veacul XX, iar această identitate de trăire şi continuitate 
armonioasă a tradiţiei ascetice ortodoxe se simte în mod 
viu. Părintele îl ipostaticizează cu eleganţă, prin cuvântul 
său trăit, pe avva Isaia înaintea noastră şi atinge problemele 
lăuntrice ale firii umane căzute, ale patimilor care 
întotdeauna au supărat şi supără pe orice om. 

Aceste cuvinte arzătoare, chiar şi acum când au 
devenit un text scris, îşi păstrează actualitatea şi puterea şi 
nădăjduim că pentru fraţii cititori români vor avea acelaşi 
rezultat și vor aprinde în inimile lor focul pe care a venit 
lisus „să-l arunce pe pământ”. 

În sfârșit, alesului și iubitului nostru frate, Preacu- 
viosul şi învățatul Părinte Agapie, care s-a ostenit cu tra- 
ducerea şi tipărirea, i se cuvin mulțumiri şi duhovnicească 
răsplată de la Domnul pentru truda sa. Pentru noi traducerea 
acestei cărţi în limba română aduce o deosebită bucurie, 
pentru că astfel continuăm legăturile noastre duhovniceşti 
cu fraţii români ai căror voievozi, precum Mihai Viteazul, 
au ajutat atât Sfântul Munte cât şi Sfânta noastră Mănăstire. 


Egumenul Sfintei Mănăstiri Simonos Petras 
Arhimandritul Elisei 
26 Octombrie 2006 

Pomenirea Sfântului Mare Mucenic Dimitrie 

Porunci fraților celor dimpreună 
cu el 


Cuvintele avvei Isaia sunt foarte simple, atât ca lim- 
bă cât şi ca înțelesuri, dar adânci ca şi conţinut. Cine le ci- 
teşte se bucură, pentru că are impresia că se află în fața unei 
grădini cu flori de diferite culori şi miresme, în care simţu- 
rile sale se veselesc. 

Avva Isaia este unul dintre sfinții despre a cărui via- 
ță cunoaştem foarte puţine. Trebuie să fi trăit în veacul al 
patrulea, posibil şi în al cincilea, în Egipt, dar nu este ereti- 
cul Isaia din acea epocă. A fost numărat de către Părinţii 
Bisericii împreună cu sfinţii. Într-adevăr, este un sfânt, după 
cum arată scrierile lui. În ciuda acestor lucruri, nu există o 
zi de prăznuire a sa, în afara acelei în care sunt prăznuiţi toți 
Părinţii care au strălucit în asceză. 

Se pare că era ascet împreună cu câțiva ucenici pre- 
cum Petru, Elisei și alţii pe care îi întâlnim în scrierile sale. 
Exact câţi au fost, nu ştim. Ceea ce ştim este că a fost 
isihast şi se adresează isihaştilor. Ucenicii lui probabil tră- 
iau împreună cu el, dar se poate să fi avut şi chilii proprii, 
alături de chilia dascălului lor, care-i povăţuia potrivit 
duhului său. 

Aceste cuvinte, deși sunt adresate fiilor lui duhovni- 
ceşti, privesc orice suflet care urmează calea duhovnicească 
în această viaţă. Să vedem, aşadar, primul cuvânt care con- 
stituie învăţătura începătoare a avvei Isaia către cel ce do- 
reşte să-i urmeze calea. 


CUVINTE ASCETICE 


În mod obișnuit, Părinţii dădeau câteva îndrumări de 
bază începătorului, frate de mănăstire, ca să poată să trăias- 
că viaţa duhovnicească lângă ei. Când Cuviosul Pavel cel 
Simplu! s-a dus la Marele Antonie, toate câte i-a făcut Ma- 
rele Antonie şi câte i-a arătat au devenit canonul întregii sa- 
le vieţi. Acelaşi lucru îl face și Sfântul Isaia. Dintru început, 
prezintă poziţia sa față de ucenicii săi. 


Cei ce voiţi să rămâneţi cu mine, ascultați pentru 
Dumnezeu, şi fiecare să şadă în chilia lui, în frica lui Dum- 
nezeu. Și nu disprețuiţi lucrul vostru de mână, pentru po- 
runca iui Dumnezeu. Şi nu neglijați meditaţia voastră şi 
rugăciunea neîncetată. [|, |] 


Cei ce voiţi să rămâneți cu mine. Viaţa monahală, 
prin alegerea ci, este viaţa cu un anume om. Nu este accep- 
tarea unei anumite ideologii sau satisfacerea anumitor do- 
rinţe pe care le poate avea cineva în inima sa. Nu este îm- 
plinirea celor pe care le-a citit în cărți. Viaţă monahală 
înseamnă că urmezi un om. 

Prin urmare, centrul monahului este un om, Stare- 
țul?. Noima vieţii lui, ideologia lui, dorinţele lui, probleme- 


' Cuviosul Pavel cel Simplu a devenit ucenic al Marelui Antonie la 
vârsta de şaizeci de ani, după ce fusese căsătorit. Prinzându-și nevasta 
cu altul, a plecat în pustie, devenind ucenic al Marelui Antonie, după o 
aspră încercare, pe care a primit-o cu bucurie. A ajuns la o atât de mare 
sfinţenie, încât scotea căpetenii de demoni, pe care nici Sfântul Antonie 
nu-i putea scoate. 

2 Românescul „Stareț”, de provenienţă slavonă, traduce grecescul „Ghe- 
ron” însemnând bătrân. În contextul monahal tradiţional e folosit pentru 
a-l desemna pe părintele duhovnicesc ai cuiva sau al unei obşti. De 
aceea, de-a lungul traducerii am folosit şi termenii sinonimi de Bătrân și 
Gheronda, tocmai pentru a detașa termenul de „Stareţ” de conotaţia 
administrativ-gospodărească pe care o are în mentalitatea românului, la 

le lui, bucuriile lui, toate au legătură cu Starețul. Toate de- 
pind de modul cum le va înfrunta acela, dacă le va primi 
sau le va respinge, dacă va zâmbi sau se va întrista. Deasu- 
pra a toate este Starețul, deoarece pe el l-am ales ca să-mi 
povăţuiască calea duhovnicească. 

Problema mea, așadar, este ca el să stea înaintea 
mea cu putere, ca să pot să fiu şi eu monahul lui. Atunci 
sunt un adevărat monah. După cum fiecare om este cetățean 
al unei anumite porțiuni de pe pământ, tot așa fiecare mo- 
nah trăieşte în jurul unui om și nu poate să aparțină întregu- 
lui monahism. 

Cei ce voiți să rămâneţi cu mine, ascultați pentru 
Dumnezeu. Fraza, după cum este construită, arată că Dum- 
nezeu, deocamdată, este de nepipăit pentru ucenicii avvei 
Isaia, este Cineva la care s-au gândit, dar pe care nu-L cu- 
nosc, și de aceea subliniază ascultați pentru Dumnezeu. Nu 
zice „ascultați în Hristos”, cum ar zice Apostolul Pavel, 
pentru că „în Hristos” înseamnă împreună cu Hristos, ceva 
pe care-l deschide Hristos şi în această deschidere mă arunc 
şi €u. 

Ascultați pentru Dumnezeu. Ascultă pe Acela care 
te-a chemat, pe care nu-L ştii şi nu L-ai văzut, pe care nu-L 
înţelegi şi pe care probabil Îl aţâţi, călcându-l poruncile, dar 
Care este criteriul meu, al Stareţului pe care îl urmezi, şi pe 
care mă urmezi pentru El. 

Prin urmare, viețuirea monahală este una personală, 
iubitoare, am zice. Sunt două inimi care merg împreună cu 
toţi fraţii cei trăitori întru Hristos. Dar în timp ce acest lucru 
este atât de cald, duios, dulce, înţelegător şi arătat ochilor 
noştri, totuși în acelaşi timp este şi o taină, pentru că legătu- 





fel ca şi celelalte trepte de conducere bisericească. Or, în Biserică, pri- 
ma grijă a păstorilor, a conducătorilor e cea duhovnicească, de mântuire 
a sufletelor. (n. tr.) 

ra ucenicului cu Starețul este chipul legăturii cu Nevăzutul 
şi Nepipăitul Dumnezeu. 

Această legătură are însemnătate pentru mine când, 
într-adevăr, mă conduce către Dumnezeu. Nici iubirea mea, 
nici iubirea ta, nici osteneala mea, nici osteneala ta, nici 
dorinţele noastre, nici asceza noastră, nici virtuțile noastre 
nu au însemnătate. Singurul lucru care are însemnătate este 
legătura mea cu Starețul, ca să mă conducă în cele din urmă 
la un anume Dumnezeu, pe care trebuie să-L pipăi şi să-l 
spun: „Domnul meu și Dumnezeul meu”. Când? Când vrea 
dumnezeiescul har. Ceea ce are acum importanţă este să 
vreau să rămân împreună cu Starețul meu. 

Şi fiecare să şadă în chilia lui în frica lui Dumnezeu. 
Locul luptelor şi al călirii inimii, locul care restrânge gân- 
durile, patimile şi pe noi înşine, care ie strâmtorează pe toa- 
te, ca să ne facă zburători întru cele înalte, este chilia. 

În frica ui Dumnezeu. Un începător — şi cu siguran- 
ță se poate ca cineva să fie începător şi după douăzeci sau 
patruzeci de ani, deoarece aceasta depinde de modul în care 
vieţuieşte şi nu de anii pe care îi are ca monah — nu are gus- 
tul dulceţii şi frumuseţii lui Dumnezeu. Deocamdată acesta 
este un vis pentru el, o visare, dar frica lui Dumnezeu poate 
să o aibă fiecare. Fiecare suflet simte măreţia lui Dumnezeu 
şi caracterul Lui înfricoşător. Fiecare om trăieşte un fior 
când se gândeşte la caracterul neajuns şi ceresc al lui Dum- 
nezeu. Nu există om care să nu se teamă de Dumnezeu 
atunci când se află în clipe grele, chiar şi în cazul când se 
prezintă pe sine ca necredincios. 

Desigur că avva Isaia nu se referă aici la frica înnăs- 
cută, ci la frica de bună voie, izvorâtă din iubire, care este o 
datorie înaintea lui Dumnezeu. Când spunem că fiecare om 
are frica lui Dumnezeu, înţelegem simţirea că Dumnezeu 

este Cel Mare, înaintea căruia tot trupul se sfârşeşte (Deut. 
5, 26). Această trăire o poate avea şi începătorul. 

Când pierd frica lui Dumnezeu, nu mai pot să stau în 
mănăstire. N-o să fiu condus nici la dragoste, nici la împli- 
nire, nici la unirea cu Dumnezeu, deoarece frica lui Dumne- 
zeu este începutul înţelepciunii (Ps. 110, 10; Pilde 1,7). 


Și nu disprețuiți lucrul vostru de mână, pentru 
porunca lui Dumnezeu şi nu neglijați meditaţia” (studiul 
duhovnicesc) voastră şi rugăciunea neincetată. 


Avva Isaia urcă de la cele mai de jos la cele mai de 
sus, de la muncă la meditaţie şi de la meditaţie la rugăciune, 
pentru a înfățișa monahului începător, mai întâi de toate, 
scara urcuşului duhovnicesc, dar, în acelaşi timp, şi scara de 
valori şi a experienţei. 

Meditaţia, studiul duhovnicesc le voi urmări, dar 
când voi vrea să lucrez rugăciunea neîncetată, pământul şi 
cele de sub pământ vor cădea peste mine. O s-o încep şi o 

s-o las şi întreg mă voi zbuciuma. În cele din urmă, rugă- 
ciunea mi-o va da Dumnezeu. Lucrul de mână, slujirea“ este 


3 Termenul grecesc uedtrn poate fi tradus prin meditaţie, studiu sau 
cugetare duhovnicească. Am folosit în traducere toţi acești trei termeni, 
în funcţie de cerinţele contextului. (n. tr.) 

+ Grecescul Siak6vnua l-am tradus în toată cartea cu sfujire, alegând 
acest termen în locul îndătinatului ascultare. Folosirea acestuia din 
urmă în locul şi cu sensul primului, mai ales la pluralul „ascultări”, 
duce la confuzia dintre ascultare ca ideal duhovnicesc, spre care tindem, 
a cărei pildă desăvârşită e Hristos, şi mijloacele de căutare practică a ei: 
feluritele noastre slujiri faţă de frăţie, față de trupul lui Hristos. 
Deoarece ascultarea e una singură, și prin ea aflu voia lui Dumnezeu 
pentru mine personal, mijloacele de „cizelare” a voii proprii nu se pot 
numi „ascultări”. Această confuzie a dus la o percepţie deformată a 
ideii de ascultare, atât din partea conducătorilor, cât şi a „ascultători- 
lor”, vizibilă în expresiile de lemn ale limbii noastre bisericeşti ca: 

cel mai simplu lucru pe care cineva poate să-l facă. Nu 
există om care nu lucrează, decât dacă este bolnav. Slujirea 
monahului este mijlocul mântuirii sale, starea lui înaintea 
lui Dumnezeu, mijlocul desăvârşirii sale, instrumentul 
indirect al zdrobirii voinţei lui proprii. Este, în plus, şi 
mijlocul părtășiei sale cu fraţii, locul dialogului său. Acolo 
poate fiecare să aibă legături cu fraţii săi, când, desigur, este 
vorba de o slujire care presupune conlucrare. De asemenea, 
slujirea este legătura unificatoare a mădularelor frăţiei, 
deoarece o săvârşesc pentru ceilalţi, adică pentru ca să 
facem faţă cheltuielilor noastre, pentru ca să ne aranjăm 
chiliile, biserica, trapeza. Munca şi slujirea sunt în mod 
limpede o legătură şi o comuniune cu oamenii. 

Dar începătorul, care are încă un cuget lumesc, este 
leneş, are caracterul omului căzut și nu simte toate acestea. 
De aceea avva Isaia rânduieşte pentru porunca lui Dumne- 
zeu. Adică, chiar dacă slujirea și munca ta încă ţi se par gre- 
le, ostenitoare, neplăcute sau plictisitoare, totuşi, pentru că 
o rânduiește Dumnezeu, nu mai încape nici o discuţie. Dacă 
laşi lucrul tău de mână înseamnă că-L lași pe Dumnezeul 
tău. Trebuie să dai timpul pe care-l ai, în felul în care poţi, 
după puterea pe care o ai. Această dăruire în muncă este 
premisa fundamentală a vieţii monahale. Din acest motiv, 
avva Isaia o aşează ca primă poruncă pentru ucenicii săi. 

Şi nu disprețuiţi înseamnă ca să nu lucrezi în mod 
simplu, ci să lucrezi cu fncă. După cum mă tem de Dum- 
nezeu, cu aceeaşi frică trebuie să mă îngrijesc şi de munca 
mea. Să am toată încredințarea că ceea ce fac este slujire a 





„ascultare canonică”, „ascultarea (înțeleasă ca muncă sisifică) e mai 
mare ca Liturghia”, „ascultarea se face până se vede mâna” (adică până 
la ultimul fir de lumină naturală). De aceea una e slujirea și mai ales 
slujirile, şi alta ascultarea, pe care tindem să o dobândim ca stare a 
duhului nostru şi conținut al rugăciunii. (n. tr.) 

Domnului, este lucrarea pe care mi-a încredinţat-o Domnul. 
Pentru mine va fi o cinste când se va întoarce Domnul să 
mă găsească ca pe iconomul cel credincios, de care vorbeşte 
parabola evanghelică (Lc. 12, 42-44). 

Aşadar, nu dispreţuiţi munca şi slujirea voastră şi 
nimic din ce are legătură cu ea: atelierul, cana, farfuria, hâr- 
tia, cartea. Lucrarea ce trebuie să o fac nu este a mea, ci 
mi-a încredințat-o Însuşi Dumnezeu şi de ea depinde evo- 
luţia legăturii mele cu Dumnezeu; mâinile mele şi toată 
ființa mea trebuie să tremure când se apucă de lucru. 

Faptul de a-mi săvârşi slujirea mea fără grijă, să mă 
ia somnul şi să nu apuc să ajung la vreme, să produc 
pagube, să fac cum vreau eu şi nu cum mi s-a spus, să lu- 
crez când am chef, toate acestea reprezintă disprețuirea slu- 
jirii. Pentru mine atunci, slujirea este o simplă treabă şi nu o 
poruncă a lui Dumnezeu. Dumnezeu a spus să lucrezi ca un 
iconom credincios. 

Şi nu neglijaţi meditaţia (studiul duhovnicesc) voas- 
tră şi rugăciunea neîncetată, Este evident cât de drept îşi 
povăţuieşte ucenicii acest om care era atât de simplu şi atât 
de smerit dar care, după cum se vede, avea cunoştinţa înţe- 
lepciunii celei vechi. Îndată se referă la cele trei pietre de 
hotar ale calităţii timpului nostru: slujirea, meditaţia (studi- 
ul duhovnicesc), rugăciunea. Nimic altceva nu trebuie să fa- 
că monahul decât acestea trei. 

Despre meditaţie şi studiul duhovnicesc, Marele An- 
tonie spune că soarele să te găsească cu o carte în mână 
atunci când răsare. Alţi Părinţi spun să studiezi noaptea, iar 
alții, când apune soarele, să fii aflat cu cartea în mână. 
Astfel, ei cuprind toate răstimpurile zilei şi nopţii, ca să ne 
arate că toate, dar mai cu seamă noaptea, sunt potrivite 
pentru studiu, care este iconomia lui Dumnezeu, expresia 


-15- 


CUVINTE ASCETICE 
*R, 


îndelungii Sale răbdări față de om, ochelarii pe care ni-i 
pune Dumnezeu din pricina miopiei inimii noastre. 

Obiectul căutării noastre este Dumnezeu, deoarece 
pentru E! l-am urmat pe Stareţ. Dar pe Dumnezeu nu-L văd, 
nu-L aud, nu-L înţeleg, de multe ori nu cred în El — chiar 
dacă mi se pare că cred —, nu-L iubesc. ŞI: totuşi, sunt bote- 
zat, sunt monah, sunt ascet, sunt luptător. Dumnezeul acesta 
este pentru mine un Dumnezeu oarecare, încă necunoscut. 
Cu adevărat, locuieşte în cer şi nu este lângă mine. Este 
Dumnezeul pe care, ca să-L cunosc, „aştept învierea morţi- 
lor”. Este Dumnezeul la care m-am rugat adesea şi nu m-a 
auzit, adică mi se pare mie că nu m-a auzit. Este Dumneze- 
ul pe care L-am implorat şi mi-a zâmbit, dar s-a ridicat şi a 
plecat. Eu mă lupt, mă îngrozesc de problema mea, de sănă- 
tatea mea, de dorinţa mea, de păcatul meu şi Acela doarme 
în corabie, azi la prora, mâine la pupa, alteori la vâsle. Ceva 
face totuşi Dumnezeu. Dar eu nu am putinţa să-L simt şi 
să-L iubesc precum aş vrea. 

Studiul duhovnicesc suplineşte exact această dificul- 
tate a noastră și, de aceea, spun că este o deşertare a lui 
Dumnezeu pe care o face pentru. noi. Dumnezeu Se deşartă 
descoperindu-Se pe Sine în texte, în rânduri, în litere şi în 
înţelesuri, în duhul autorului sfânt, care şi-a lăsat în scrierile 
sale sinea lui, legea lui, gândul lui, răsuflarea lui, prezența 
lui. Pot să spun că a lăsat ca pe un tezaur pe Însuși Duhul 
Sfânt şi astfel, citind cartea, mă apropii de harul tainic al 
autorului şi, cu lucrarea Duhului Sfânt, de Dumnezeu și de 
cele ale lui Dumnezeu. 

Aşadar, studiul duhovnicesc este o îndelungă răbda- 
re a lui Dumnezeu care ne introduce în spaţiul tainelor, al 
tainicei comuniuni cu Dumnezeu şi de aceea, zice, nu 
neglijaţi studiul vostru. Orice motiv care m-ar face să negli- 

jez studiul, meditaţia, este inconsistent, şi căderea mea de la 
studiu este căderea mea de la viaţa duhovnicească. 

Ziua noastră, aşadar, să aibă vreme de studiu și de 
meditaţie duhovnicească, mai cu seamă noaptea noastră. 
Desigur că ce are întâietate este rugăciunea şi fericiți am fi 
să ajungem odată ca obște, nu ca persoane, la măsura de a 
face din întreaga noastră noapte vreme de rugăciune. Dar 
cel puţin deocamdată, cât suntem începători, să ni se 
împartă timpul între rugăciune şi studiu, acest mijloc plăcut 
a lui Dumnezeu. 

Mai întâi de toate, studiul este căutarea lui Dumne- 
zeu. Dar când studiile şi lecturile noastre sunt lumești, 
atunci facem tocmai contrariul: ne umplem de gânduri, de 
îndoieli, de lume și ne chinuim viaţa. Ca monahi, am lăsat 
tot ceea ce este lumesc în afara mănăstirii. Dar dacă 
mănăstirea îmi încredinţează ca slujire un studiu deosebit, 
pot să-l primesc. Altfel, orice lectură sau studiu lumesc este 
o ieşire din mănăstire. 

Şi rugăciunea neîncetată. Când avva Isaia spune ru- 
găciune înţelege tendinţa de unire a omului cu Dumnezeu, 
expresia dorinţei lui de a-L cunoaşte prin mintes. Rugăciu- 
nea este elementul uman pe care pot să-l ofer lui Dumne- 


*În lumea şi scrierile Filocaliei, grecescul vo5s, tradus în româneşte 
prin minte, numeşte partea cea mai nobilă a sufletului omenesc, 
purtătoare a chipului dumnezeiesc, aproape sinonimă cu duhul omului, 
al cărei adânc este inima duhovnicească. Viziunea patristică despre 
minte nu se acoperă nici măcar aproximativ cu cea de rațiune, deşi 
raţiunea este o facultate extrem de superficială a minții adamnice. Cu 
toate acestea, după păcat omul trăieşte, cu rarisime excepţii, exclusiv în 
sfera raţiunii. Biserica ne dă putinţa, iar Filocalia ne învaţă cum să 
restaurăm unitatea minţii cu adâncul ei de care s-a separat prin păcat. 
Aceasta este esenţa asceticii ortodoxe, fără de care nu există unire cu 
Dumnezeu. Cititorul e rugat să aibă în vedere aceste înțelesuri în tot 
restul traducerii, evitând reducerea minţii la simpla rațiune. (n.tr.) 

zeu. Eu pot să mă rog, să comunic cu Dumnezeu prin 
intermediul minţii şi a inimii mele. Ceea ce pot să fac, şi 
mai cu seamă neîncetat. 

Vorbeşte de rugăciune neîncetată pentru că erau ere- 
miţi şi toate lucrările lor se făceau întotdeauna cu rugăciu- 
ne. Munca desigur că nu este rugăciune, dar se poate adăpa 
din rugăciunea noastră. Rugăciunea neîncetată nu este doar 
lucrul pustnicului, ci şi al monahului de chinovie. Chilioara 
noastră este locul rugăciunii noastre şi al desăvârşitei tăceri. 
Pe lângă acestea, chinovia are o relativă libertate, o lărgime, 
O diversitate, nu este doar o chilioară. Dar fără îndoială că, 
pe cât rămâne cineva singur, pe cât lucrează neîncetat 
rugăciunea în chilie şi la slujire, cu atât mai repede ajunge 
la Dumnezeu. 

Dar dacă, atunci când merg să-mi spăl rufele şi tăi- 
făsuiesc acolo, când merg la birou să cer ceva şi acolo stau 
la poveşti, când găsesc cu fiecare ieşire din chilie motiv de 
vorbă, toate aceste discuţii împrăștie rugăciunea, o risipesc. 
Dacă vreți, discuţiile sunt o dezertare de la rugăciune, pen- 
tru că ea se îndepărtează când intră gura la mijloc şi spune 
alte cuvinte. Din pricina râvnei Sale, Dumnezeu nu rabdă să 
vină în gura noastră, atunci când aceasta cuprinde alte cu- 
vinte și, cu atât mai mult, când mintea și, inima noastră se 
îndeletnicesc cu alte lucruri. 

Gura este mijlocul prin care se exteriorizează adân- 
cul inimii omului. Cuvântul este tămâierea sau mireasma 
inimii. Ce se află tezaurizat în ea, aceea scoate prin cuvânt. 
Numai ce-şi deschide cineva gura şi îţi dai seama ce are în 
el. Are pe Dumnezeu? Are păcatul? Are duhoare? Are des- 
trăbălare? Are egoism? Are lume? Îndată toate devin per- 
ceptibile. De aceea, este păcat ca gura noastră să devină o 
cloacă în care se învârt asemenea duhori. Este mai bine să 
rămână închisă, ca să rămână acolo toate acestea, ca să le 

găsească Dumnezeu când va cerceta inima și să le risipeas- 
că. Deoarece atunci când ies, intră iarăși înlăuntrul nostru, 
şi astfel rugăciunea se pierde cu adevărat. 

Munca, aşadar, studiul duhovnicesc, rugăciunea 
neîncetată, constituie elementele fundamentale ale povăţui- 
rii monahale ale avvei Isaia. Lucrul de mână ne dă putinţa 
unei diversități şi de a petrece timpul în tihnă. Studiul du- 
hovynicesc lucrează asupra dispoziţiei noastre, ne deschide 
gustul pentru Dumnezeu, iar rugăciunea continuă este ele- 
mentul unificator şi nemijlocit al legăturii noastre cu El. De 
credem că există şi altfel de monahism, ne înșelăm. 


Şi păziţi inima voastră de gânduri străine, ca să nu 
cugetaţi ceva despre vreun om sau despre vreun lucru al 
veacului acestuia, ci totdeauna cercetaţi în ce înaintați şi 
siliți-vă să vă îndreptaţi. 


Într-o frază expune elementele vieţii duhovniceşti. 
De ce spune: păziţi-vă inima de gândurile străine? De multe 
ori credem că gândurile periculoase sunt cele păcătoase, dar 
acesta e un fel de somn duhovnicesc. După cum cână visăm 
că suntem împărați, credem că viaţa noastră este tihnită, 
pentru că le avem pe toate, tot astfel şi când suntem treji, 
dar în realitate e un somn, credem că gândurile periculoase 
sunt cele ale păcatului. 

Gândul este întotdeauna ceva străin. Se îndreptăţeşte 
numai atunci când îmi aţintesc mintea de voie asupra a ceva 
care îmi este îngăduit. De exemplu: când fac rugăciune, nu 
am dreptul să îngădui nici un gând în mintea mea, deoarece 

mintea se abate şi unitatea rugăciunii se pierde. Atunci, 
gândul se uneşte cu mintea și nu poate să se despartă. Și 
invers, când citesc Sfânta Scriptură sau cartea avvei Isaia, 
pot să gândesc, să înțeleg sensurile, pot adică să-mi folosesc 
judecata, înțelegerea, cuvântul sau cugetul meu. 

Dar aici nu vorbeşte despre aceasta. Se referă la 
gândurile care intră în minte şi sunt străine de Dumnezeu. 
Aerul care intră în cameră este ceva străin, frigul de aseme- 
nea. Tot astfel şi gândul care intră în mintea mea este străin 
de Dumnezeu, Căruia îi aparține casa inimii mele. Aşadar, 
de gândurile străine înseamnă departe de orice gând pentru 
că nu este al meu. Mă duc, spre exemplu, să mă înfăţișez 
înaintea lui Dumnezeu. Din clipa în care mi-a intrat în min- 
te un gând, încetează starea mea înaintea Lui şi gândul ia 
chip înaintea lui Dumnezeu. 

Dacă însă suntem supăraţi de gânduri, dacă vreau să 
mă rog şi-mi vin gânduri, dacă vreau să mă eliberez desă- 
vârşit de ele şi nu pot, acesta este o luptă, dacă într-adevăr 
aşa este, şi nu noi o simțim aşa. Atunci suntem înaintea lui 
Domnului nişte luptători, atunci suntem martiri, eroi, păti- 
mitori. Acest război al gândurilor, de regulă, este foarte 
scurt. Ni-l ridică Dumnezeu dacă, desigur, avem dispoziţia 
ca gândurile noastre să ne lase, dacă pricepem că gândurile 
noastre sunt străine. Așadar, nu vorbim despre omul care se 
luptă. Pe acesta, Dumnezeu îl va cerceta, îl va curăța și 
„locaș la el îşi va face” şi, prin urmare, în inima lui n-o să 
existe împreună şi Dumnezeu şi gândurile. 

Gândul este întotdeauna un element străin. După 
cum ochiul nu suportă nimic străin în el şi încearcă să-l 
îndepărteze, exact aşa se întâmplă și cu inima şi cu mintea 
noastră. Gândul însă ne atacă, pentru că găseşte în inima 
noastră un corespondent. Fulgerul. nu cade oriunde, cade 
acolo unde găseşte un contact, un pom înalt, o bară metali- 

că. Exact aşa şi gândul cade ca un trăsnet în inima care are 
elemente de contact. Gândurile noastre corespund dorinţei 
inimii noastre, precum visele omului, dar în acestea sufletul 
lucrează subconştient, în timp ce în gânduri se amestecă și 
voinţa noastră. | 

Gândul este, așadar, ceva pe care îl iubim şi cu care 
ne-am obişnuit în viața noastră. După cum îmi îmbrățişez 
fratele adesea şi apoi vreau să-l îmbrățişez mereu, exact aşa 
şi gândul este o persoană, un lucru, o voie, ceva ca un ipos- 
tas duhovnicesc sau material şi pe care l-am îmbrățișat, 
l-am iubit, l-am trăit. După cum un bărbat lumesc iubește şi 
îmbrăţişează o femeie şi apoi o doreşte neîncetat, tot aşa și 
eu iubesc lucrul meu cel ipostatic şi vreau să revină. 

Gândurile noastre nu sunt străine de cele ce există în 
sufletul nostru, ci de firea noastră. În realitate, ele nu au loc 
înlăuntrul nostru. Noi le băgăm, lăsând deschisă fereastra, 
lucru ce descoperă neputinţele voinţei noastre, câ nu L-am 
iubit, adică, pe Dumnezeu, cât trebuie, că nu I ne-am predat 
încă. 

Gândurile vin, de asemenea, când vrem să ne 
îndreptâţim pe noi înşine. De exemplu: nu merg la biserică 
şi îmi vine gândul că, dacă aş fi mers, de vreme ce mă doare 
gâtul şi vremea-i rea, aş fi răcit şi seara n-aş fi putut să cânt. 
Gând? Nu, o simplă îndreptăţire. Urmăriţi-vă gândurile. O 
să vedeţi că totdeauna îndreptățesc ceva pe care-l aveţi 
înlăuntrul vostru, ceva care-i rău şi vreţi să-l acoperiţi. 
Vreau să-mi acopăr păcatul, fapta, lenea, faptul că nu mă 
rog. Atunci îmi vin gândurile şi mi le rânduiesc pe toate. 

În realitate gândul este o decurgere a unei patimi, al 
unui păcat, a satanei, a păcatului: strămoșesc, „al păcatului 
care locuieşte în noi” (Rom. 7, 17) şi care ne face neputin- 
cioși de a-L trăi în întregime pe Dumnezeu, ne îmbolnă- 
veşte voința şi face inima neputincioasă să iubească pe 

Dumnezeu, şi ne îmbolnăveşte. După cum picioarele unui 
bolnav paralizează şi el nu poate să stea drept, exact aşa 
lucrează şi în noi boala păcatului. De aceea, în cele ce 
urmează, ne împăcăm cu gândurile. Dar, zice, nu fiți 
nepăsători niciodată, păziți-vă inima de gândurile străine. 
Nu le îndreptăţiţi, nu le băgaţi înlăuntrul vostru, nu vorbiţi 
cu ele. Cu cât vorbesc cu gândurile, cu atât mă familiarizez 
cu ele. 

În continuare, se referă la gânduri care sunt mai 
periculoase. Ca să nu cugetați ceva despre vreun om sau 
despre vreun lucru al veacului acesta. Ne înconjoară oa- 
meni și lucruri. Aşadar, nu cugetaţi nimic, nici despre om, 
nici despre lucruri. De la începutul cuvântării sale, avva 
Isaia așează oamenii atât în viaţa ascetului, cât și a pustni- 
cului, deoarece am spus că vieţuirea monahală este socială. 
Se spune că monahul pleacă din societate. Concepţie 
ultranaivă! Dimpotrivă, monahul activează în societate şi 
încă într-o societate cu totul aparte. Monahul este epicentrul 
unei vieţi sociale, a unei legături sociale. 

Niciodată viaţa monahală n-a fost o viaţă închisă în 
ea însăşi. Acesta nu se consideră monahism, este isihasm 
desăvârşit. Monahul este un om care trăieşte social. Dacă, 
desigur, va trăi cu cinci sau cu cincizeci şi cinci, aceasta 
este problema alegerii lui. Întotdeauna însă are de-a face cu 
oameni şi de aceea chiar din prima zi, avva Isaia le spune 
celor care vin să locuiască împreună cu el: nu cugeta ceva 
despre vreun om. 

Să luăm un exemplu: Fratele meu se află lângă mi- 
ne? Lucrează oare bine? Nu lucrează bine? Este bun? Este 
rău? În orice fel l-ai așeza în faţa ta, îndată Îl pierzi pe 
Dumnezeu. Dacă îl judeci ca bun, după aceea gândul o să te 
asuprească, şi-o să simţi dezamăgire şi o să te cerţi cu Dum- 

nezeu. Dacă-l aşezi mai jos decât tine, o să cazi în egoism. 
Astfel, judeci omul şi-L pierzi pe Dumnezeu. 

Părerea pe care o avem despre cineva, chiar şi un 
gând, devine pricină şi punct de plecare a însingurării noas- 
tre faţă de acela. Atunci sociabilitatea mea devine însingu- 
rare, în vreme ce monahul este sociabil. Îndată ce mă pun 
pe mine în faţă cu alt om, în mod critic sau raţional, ridic 
între mine şi acela ziduri întărite! Din acea zi mă despart de 
fratele meu şi, în continuare, şi de obşte. 

De obicei, când judec, pe toţi îi scot răi. Acesta nu 
lucrează bine, acela nu se roagă, nu are credinţă, altul nu are 
dragoste, nu are nădejde, nu are pe Dumnezeu, e imoral, 
n-are minte, nu-L iubeşte pe Dumnezeu. În timpul foarte 
scurt al gândurilor, mintea mea poate deveni un loc plin de 
naufragii, pentru că nu e cu putinţă ca, atunci când îmi 
folosesc mintea, să nu-i găsesc pe ceilalţi de răi. Chiar dacă 
nu ştiu toate relele celuilalt, mi le va găsi satana. 

Dar, precum v-am spus, chiar și cele bune ne separă. 
Cele bune ale celuilalt putem doar să le spunem şi nu să le 
judecăm. Adică putem să lăudăm un om la nevoie. Într-o 
convorbire pe care suntem nevoiţi să o avem, sau într-o 
situaţie similară, dar nu ca să emitem judecâți despre el. 
Când îl iau pe celălalt în vorbirea mea, îl iau numai pentru 
a-l lăuda, voi găsi faptele lui cele trupești, cele sufleteşti, 
harismele cele duhovniceşti, virtuțile şi reuşitele lui şi le voi 
spune. Este unul din puţinele lucruri despre care i se 
îngăduie omului să vorbească, dar nu să le şi judece. 

Gândul este o preumblare și o hoinăreală a inimii. 
Dacă cuget ceva, acela va fi „dumnezeul”, care este prins 
prin partea conducătoare a sufletului. La acest lucru poate 
să ajute gândul, care este un toiag. Dar gândurile noastre 
sunt totdeauna despre lucrurile şi oamenii veacului acestuia. 

De aceea, nu lega niciodată prietenie sau dragoste cu 
gândul. Te va schilodi, te va face curvar. 


Rugând pe Dumnezeu întru durerea inimii şi lacrimi 
şi întru reaua pătimire, ca să vă ierte şi să vă păzească în 
viitor ca să nu mai cădeți în acestea. 


Tu poţi să fact un singur lucru: să-L rogi pe Dumne- 
zeu întru durerea inimii. Pot să fac inima să mă doară? Da- 
că mă împotrivesc, mă va durea? Dar avva Isaia nu se referă 
la această durere. Întru durerea inimii înseamnă: ceea ce fac 
să fie o scădere a sinelui meu, o tăgăduire a lui, să mă coste. 
Şi pentru că tăgăduirea este legată de inimă, de aceea spun: 
întru durerea inimii. Să-L rog, aşadar, pe Dumnezeu cu o 
mişcare a mea. După cum [| lipsesc pe Dumnezeu de toate, 
de orice atribut, de orice trăsătură pentru a ajunge la 
adevărata concepţie şi adevărul lui Dumnezeu, tot astfel tre- 
buie să lipsesc sinele meu de toate, ca să pot să ajung la 
adevărul meu constitutiv, la omul lăuntric, cu care Dumne- 
zeu poate să se unească. 

Prin urmare, întru durerea inimii este golirea sine- 
lui, este deşertarea care se face în inima mea și dă rugăciu- 
nii mele hotărârea înaintea lui Dumnezeu. Inima este cea 
care îmi mărtuniseşte dacă mă iubesc pe mine, sau dacă 
m-am lepădat de mine sau dacă sunt râvnitor sau dacă sunt 
dispus să primesc faptul că sunt un nimic. 

În continuare, se referă la ceva exterior care are o 
mare semnificaţie, la lacrimi, iar apoi la reaua pătimire, care 
este o strâmtorare trupească şi sufletească a omului, deoare- 
ce cel care trăieşte confortabil nu-poate trăi o viaţă creşti- 
nească. 

Așadar, prin micşorarea sinelui tău şi prin lacrimi, 
care însemnează pocăinţa, schimbarea şi străpungerea în 

faţa lui Dumnezeu, precum şi prin reaua pătimire, roagă-L. 
pe Dumnezeu ca să te ierte şi să te găsească astfel încât să 
nu mai cazi iarăşi în aceleaşi greșeli. 


În fiecare zi să aveţi înaintea ochilor moartea, 
îngrijindu-vă despre cum veţi ieși din trup şi cum veți trece 
de puterile întunericului, care ne vor întâmpina în văzduh, 
şi cum veți răspunde lui Dumnezeu. Priviţi neimpiedicat de 
mai înainte la înfricoşata zi a judecății şi a răsplătirii 
faptelor, cuvintelor şi gândurilor fiecăruia dintre noi. 


După cum am spus, prin aceste cuvinte avva Isaia își 

povăţuieşte ucenicii. Din primele rânduri vorbeşte despre 
moarte, nu ca despre ceva înfricoşător, dureros, care trebuie 
ocolit, ci ca despre ceva dorit, iubit şi îndrăgit, ca despre 
ceva pe care dorim să-l întâlnim. Mai cu seamă viața mona- 
hală este o moarte. d ui 
ă De asemenea, la mănăstire merge cineva dintr-o 
dorinţă adâncă de a cunoaște, de a iubi și de a vedea pe 
Dumnezeu. Chemare monahală nu există fără această dorin- 
ţă. Dar când mă duc împovărat de o ideologie, atunci eşuez. 
Probabil că astfel îmi voi crea propriul meu dumnezeu 
“crezând că mă închin adevăratului Dumnezeu, în timp ce 
slujesc idolului pe care l-am plăsmuit. Venind la mănăstire 
cu idealuri o să mă încredinţez că fiecare zi a mea riscă să 
devină foarte îndurerată, situaţie în care trebuie să am multă 
putere. 

Alt motiv pentru care pot să merg la mănăstire este 
pentru că am păcătuit şi vreau să mă pocăiesc. În acest caz 

idealul meu nu este omul desăvârşit şi omul virtuţii, ci calea 
pocăinţei. Nu merg deoarece cred că voi deveni drept şi 
nepăcătos, ci pentru că mănăştirea e calea pocăinței. Atunci 
poate cineva să depăşească cele mai mari patimi, cele mai 
puternice instincte, cele mai mari păcate, și într-un timp 
relativ scurt să nu mai aibă nici urmă de viaţa lui anterioară. 

Pot, de asemenea, să merg la mănăstire pentru că o 
spune şi o preferă Dumnezeu, însă fără idealuri. Atunci, 
pentru că unesc sinele meu cu Dumnezeu, pentru că merg 
fiindcă o vrea Dumnezeu, fiecare zi a mea devine foarte tih- 
nită şi dragă. 

Pot încă să mai merg şi silit. Avem oameni pe care 
împărații i-au obligat să se călugărească. Și în timp ce pre- 
misa necesară a vieţii monahale e voinţa omului — de aceea 
cel ce vine este întrebat „nu dintr-o nevoie sau silă?” — 
niciodată Biserica nu le-a retras acestor oameni dreptul de a 
rămâne, ci, dimpotrivă, i-a obligat să o primească. Deşi au 
fost scopiţi cu forţa şi trimişi la mănăstire, totuşi erau egali 
în cinste şi în demnitate cu ceilalţi monahi, şi drumul lor, 
pentru a putea trăi în mănăstire, era să facă răbdarea 
necesară, să sporească în cunoaştere, experienţă, iubire, dor 
dumnezeiesc. De obicei aceşti oameni aveau o bună reușită. 
Chiar dacă fuseseră siliţi, își trăiau viaţa lor monahală şi 
adesea ajungeau la înalte trepte de vieţuiref. Aceasta 
deoarece din clipa în care omul hotărăște ceva, poate să şi 
împlinească î în mod minunat, Ce vrea, reuşeşte. Dumnezeu 
ni€ dă orice vom cere şi orice vom voi (Mt. 7, 7). 

Avva Isaia ne spune să avem înainte nu pe 
Dumnezeul pe care-L iubim, nici dorinţele noastre, nici pă- 
catele noastre, ci moartea. Motivul este pentru a-l feri pe 
începător de torpila care îl ameninţă şi care este înclinația 


$ De exemplu: Sfântul Gherman I Patriarhul Constantinopolului 

lui să iubească, să cunoască și să vadă pe Dumnezeu. 
Adică, ceea ce Domnul a aşezat înlăuntrul nostru, ni se face 
mormânt, dacă aşezarea noastră lăuntrică şi întocmirea 
inimii noastre nu sunt bune. 

Ce a spus Domnul primulu: zidit când l-a făcut? 
Te-am zidit ca să Mă iubeşti, ca să trăieşti unit cu Mine, ca 
să devii dumnezeu. Te-am zidit ca să ai neîncetata părtășie 
cu Mine, și de aceea, ţi-am poruncit să mănânci în fiecare zi 
din rodul pomului vieţii, încât să ai această părtăşie şi 
această sporire a cunoştinţei şi a iubirii Mele. De te vei opri 
să mănânci, vei muri şi n-o să mai fii dumnezeu. 

Îndumnezeirea era singurul scop al omului. Iubirea 
lui Dumnezeu care îmbrățișează toate era atât de mare, încât 
nu Se putea imagina pe Sine însuși iubind şi iubit numa: de 
Sine, de către Ipostasurile dumnezeieşti. Şi a voit să zi- 
dească şi persoane care să iubească şi să fie iubite şi să fie 
părtaşe desfătării şi dulceţii dumnezeieşti. Duiceaţa şi des- 
fătarea dumnezeiască şi amestecarea cu ele reprezintă 
îndumnezeirea omului. Dumnezeu nu a vrut să fie singurul 
Dumnezeu, ci să facă şi alţi dumnezei. Este iubirea 
preaînaltă și înainte de veci a lui Dumnezeu, care a luat car- 
ne şi oase sus pe cruce, prin moartea Domnului pentru 
păcatele noastre. 

Vine satana în rai şi o întreabă pe Eva: 

— A zis Dumnezeu să deveniți dumnezei? 

- Da, a răspuns Eva. 

— De ce să vă tot chinuiţi o viaţă întreagă, mâncând 
din rodul pe care vi l-a arătat Dumnezeu? Până când să tot 
aşteptaţi ca să fiţi dumnezei? „Vreţi să fiți dumnezei?” 
Mâncaţi din acest pom, şi îndată veţi fi. Dumnezeu v-a zis 
să nu mâncaţi din el tocmai ca să nu deveniți imediat 
dumnezei, precum este El. (Fc. 3, 1-5). 

Cine ştie câţi ani va fi trăit în rai Eva şi o fi obosit 
aşteptând, încât diavolul să-i poată strecura în imaginaţie în 
acel ceas așa un gând. Satana, așadar, a găsit înlăuntrul ei 
sămânţa, dorința îndumnezeirii şi această dorință devine 
mormântul ei. 

Acelaşi lucru îl păţeşte şi monahul. De aceea, avva 
Isaia spune: luaţi aminte la dorinţa cunoașterii, a desfătării 
şi a vederii lui Dumnezeu, pentru care mergi la mănăstire, 
să nu devină ghimpele care să te înțepe. Leapăd-o! Pune în 
loc 'nădejdea. Nu te grăbi să ţi se deschidă ochii ca să vezi 
Dumnezeirea. Mai bine să te învrednicească Dumnezeu să 
ţi se închidă ochii şi atunci o să-L vezi. 

Desigur, sensul avvei Isaia nu este că în această 
viaţă nu putem să-L vedem pe Dumnezeu, nu putem să ne 
desfătăm de El şi să avem o cunoştinţă simțită despre El. 
Sensul este de a trăi ca nevrednici, ca netrebnici, păzind în 
mod simplu studiul nostru duhovnicesc, slujirea şi lucrul de 
mână şi rugăciunea pe care o facem. De un singur lucru 
suntem vrednici: să murim şi să intrăm în pământ. De aceea 
spune: în fiecare zi având înaintea ochilor moartea şi îngri- 
jindu-vă despre cum veţi ieşi din trup. 

Moartea, după cum ne-o înfățișează avva Isaia, nu 
reprezintă o catastrofă pentru om. Monahul vine de voia lui 
la moarte. Doreşte „să se desfacă” (Fii. 1, 23) şi pentru 
aceasta îşi programează moartea. Tendinţa omului de a-L 
vedea pe Dumnezeu se transformă în dorința de a muri. 

Apostolul Pavel zice că L-a văzut pe Dumnezeu la 
începutul vieţii sale, mai înainte cu patrusprezece ani, 
(2 Cor. 12, 2) şi de aceea se şi numeşte apostol. Cine ştie de 
câte alte ori L-o fi văzut, dar din smerenie și pentru că acea 
arătare a lui Dumnezeu a jucat un rol important în viaţa lui, 
se referă doar la ea. Când însă se lovește de rutina zilnică, 
se întreabă: ce să fac? Să trăiesc sau să mor? Mie îmi este 

de folos să mor, dar Dumnezeu să facă ce vrea, ce este de 
folos Bisericii (Fil. 1, 21-24). Consideră moartea ca pe un 
pom al vieţii care ne dămieşte constant naşterea întru 
Hristos, fără altă moarte după aceea. 

Moartea este punerea în lucrare a puterii pe care 
omul o are înlăuntrul lui pentru Dumnezeu, este exterioriza- 
rea tensiunii dorinţei şi a iubirii sale faţă de EI. Toţi câţi uită 
aceasta sunt în mare majoritate oameni împovăraţi, deznă- 
dăjduiţi, rataţi, care exasperează şi se înverşunează împotri- 
va lui Dumnezeu, deoarece nu au, chipurile, ceea ce le-a 
promis Dumnezeu, pentru că nu-L capătă pe Dumnezeu. Ei 
urmăresc să primească ceea ce cer, dar uită că nu acesta este 
scopul vieţii noastre. Scopul nostru este veşnicia întru viaţa 
adevărată, cea întru Hristos. Momentul în care Dumnezeu 
ne va cerceta este o problemă a harului şi a iconomiei lui 
Dumnezeu. 

Deseori întâlnim printre monahi un fel de oameni 
care doresc să facă mai multă asceză, sau mai multă rugă- 
ciune, sau nu mănânce, numai și numai ca să ajungă să se 
desfăteze de vederea lui Dumnezeu. Ei se zdrobesc, pentru 
că Dumnezeu nu poate să le facă nimic, ca într-o armură se 
îmbracă față de Dumnezeu. ÎL îndepărtează de lângă ei pe 
Dumnezeu, după cum paratrăznetul îndepărtează trăznetul. 
Aceştia, dimpotrivă, atrag trăznetul, devin atrăgători ai 
păcatului, ai dezamăgirii şi ai satanei. Mai ales cad în lânce- 
zeală şi în depravare, şi din înălţimea sfinţeniei lor, la care 
doresc să îi întâlnească Dumnezeu şi să li Se descopere, cad 
în cele mai adânci prăpăstii ale păcatului. Şi, în timp ce îi 
judecau pe alţi: pentru cea mai mică greşeală, şi voiau ei 
înşişi să-L vadă pe Dumnezeu, să-L iubească, să se desfă- 
teze de EI, să meargă în rai, cad în cele mai grosolane 
monstruozităţi şi în cele mai înfricoşate păcate. 

Dumnezeu ne-a chemat la El ca să ne facă dumne- 
zei. Noi trebuie să ne facem lucrul nostru, să şedem simplu 
şi frumos în casa noastră şi El va veni în clipa potrivită şi-Şi 
va face „locaş la noi” (In. 14, 23). Să-L lăsăm pe Dumne- 
zeu să ne facă ce vrea. Să ne încredințăm mâinii Lui. Cele- 
lalte, graba, pretenţia sunt vlăstarele sufletului nostru bol- 
nav de păcate, de ratare, de neştiinţă, de egoism. 

Avva Isaia ne împinge însă spre ceva şi mai viu. Ne 
porunceşte ca moartea să o avem în fiecare zi înaintea 
ochilor. Având în fiecare zi înaintea ochilor pe Dumnezeu 
şi îngrijorându-vă despre cum veţi ieşi din trup. Probabil 
este ușor să ne săpăm mormântul și să ne gândim că vom 
muri, aşa cum au făcut şi fac atâţia asceţi, printre care şi 
papa Tihon, Starețul Părintelui Paisie”. 

De asemenea, ne este uşor să ne amintim că strana 
în care stăm este mormântul nostru, care simbolizează învi- 
crea, deoarece poziţia noastră în ea e aproximativ cea a fă- 
tului în pântecele mamei. Mormântul vârstei embrionare 
este pântecele matern, din care înviem spre o nouă viaţă. 
Acelaşi lucru se întâmplă şi cu strana noastră, precum şi cu 
patul nostru în chilie. Dacă vreţi, chiar şi trupul nostru cel 
stricăcios, care va deveni mâncare viermilor, în ciuda duho- 
rii patimilor lui, a păcatelor lui, a voilor lui şi a poftelor lui, 
poate să fie cel mai bun aducător aminte de moarte. 

Insă, toate acestea sunt o pomenire forțată a morţii, 
care nu este cu putinţă, în timp ce cuvintele avvei Isaia îl 
arată pe omul care se schimbă, având înaintea ochilor lui 
moartea. Psalmistul zice: „„Văzut-am mai înainte pe Dom- 
nul înaintea mea pururea” (Ps. 15, 8), spunându-ne să avem 


” Papa Tihon (1884 — 1968), rus de neam, a iubit viaţa ascetică de mic 
copil. La douăzeci şi patru de ani a venit în Sfântul Munte trăind într-o 
mare asceză până la moarte. A iubit în mod deosebit Sfânta Cruce îna- 
intea cărei vărsa lacrimi nenumărate pentru întreaga lume. 

înaintea ochilor noştri pe Domnul, îngrijorându-ne pentru 
moarte, deoarece moartea este deschiderea porţii. După 
cum la sfinţirea bisericii episcopul spune: „Ridicaţi, boieri, 
porţile voastre şi vă ridicați porţi vecinice” (Ps. 23, 7) şi 
deschide poarta, exact o asemenea ridicare a porţilor este și 
moartea, adică intrarea noastră în adevărata viaţă, în Bise- 
rica Domnului. Dacă nu trăim astfel moartea, cel puţin să 
ne gândim la ea, să ne preocupe şi să ne bucurăm. Așadar, 
de câte ori ne-a interesat felul în care vom muri, în care 
vom ieşi din trup? Cum veți ieşi din trup are un înţeles 
duhovnicesc, care dă minţii o îndeletnicire esenţială şi un 
conţinut inimii. Am putea spune că a avea neîncetat înain- 
tea noastră ceasul morţii înseamnă să ne gândim cum vom 
tremura, cum ne vom înspăimânta, cum ne vom înfricoşa, 
cum vom lua medicamente să ne prelungim viaţa fie şi cu 
cinci minute. Oricum, e folositor să se gândească cineva la 
acestea, iar un ascet totdeauna le cugetă. Toţi sfinţii ne pun 
astfel de gânduri în inimă, dar avva Isaia nu înţelege numai 
aceasta. Înțelege modul în care, la sfârşit, vom realiza actul 
Morţii. 

Asceza pentru creştin, precum zic Părinţii, £ste un 
mijloc de accelerare a mutării sale în cealaltă viață“. Mulţi 
mor din pricina înfrânării de post, de multă şi grea muncă. 
Desigur, după cum ne-a arătat istoria umană, cel care duce 
o viaţă dură, trăieşte de cele mai multe ori mai mulţi ani, 
decât cei care duc o viaţă moleşită. 

Se întâmplă, însă, și contrariul. Deoarece asceza îl 
uzează pe om, îl duce mai aproape de moarte, chiar dacă ar 
trăi în cele din urmă o sută cinci ani, ca Marele Antonie”, 


8 Vezi Sfântul loan Sinaitul, Scara 5, Despre pocăință, PG 88, 773 
[FR 9, 1980, p. 135ş.u.] 

” Sfântul Atanasie cel Mare, Viaţa Cuviosului Părintelui nostru Anto- 
nie, PG 26, 968 [PSB 16, pp. 191-246] 


-3I- 


CUVINTE ASCETICE 


sau mai mulţi. Prin urmare, cuvântul cum veţi ieşi din trup 
înseamnă: lucraţi bucuroşi, cu putere, duhovniceşte, adevă- 
rat, înaintea lui Dumnezeu, faceţi ce puteţi ca să ieşiţi din 
trup. Trăiţi în aşteptarea felului în care veţi ieşi. 

După cum atunci când aşteptăm o persoană impor- 
tantă, programăm modul primirii, darurile pe care le vom 
cumpăra, pregătim biserica, tot așa şi cum veţi ieşi din trup 
înseamnă cum Îl vom întâlni pe Dumnezeu, adică în ce fel 
ne vom înfățișa goi înaintea Lui. Vedeţi că fraza aceasta 
respiră un anumit realism, este o faptă de vioiciune, o înfă- 
țişare înaintea lui Dumnezeu, înaintea oricărei alte înfăţi- 
şări. 

Cât de limpede este avva Isaia! Nu încearcă să-și 
înşele ucenicii, ci îi introduce în spaţiul duhovniciei, acolo 
unde poate fi văzut Unul Dumnezeu. Şi continuă: 

Şi cum veţi trece peste puterile întunericului care vă 
vor întâmpina în văzduh şi cum veţi răspunde lui Dumne- 
zeu. Priviţi neîmpiedicat de mai înainte la înfricoşata zi a 
Judecăţii şi a răsplătirii tuturor faptelor şi cuvintelor şi gân- 
durilor voastre. Vedem că uneşte marginile veşniciei cu cli- 
pa de faţă. Nu vorbeşte de împărăţia de mijloc!” a sufletu- 
lui, ci uneşte clipa morţii noastre cu cea de a doua venire, 
când nu va mai fi timp, ci numai veșnicie. Împleteşte trăirea 
clipei prezente, care este o trăire a morţii celei de viaţă 
purtătoare, cu ziua aceea în care, mai întâi, morții vor învia, 
după cum zice Apostolul Pavel, apoi trupurile celor vii, care 
nu vor mai muri niciodată, se vor schimba, şi toți împreună 
vor întâmpina pe Dumnezeu şi vor fi judecaţi. Uneşte adică 
chilia, vederea şi dorinţa morţii, cu cele din urmă ale lumii. 

Icoana Învierii lui Hristos, a ridicării Lui din iad, ÎI 
înfăţişează pe Domnul prinzând-o cu o mână pe Eva şi cu 


"0 Împărăţia de mijloc este timpul dintre moartea omului şi a doua veni- 
re (1 Tes. 4, 16-17) 

cealaltă pe Adam, călcând peste porţile iadului şi ridicând 
tot neamul omenesc. Reprezentarea înfăţişează un moment 
eshatologic, pentru că acesta nu a avut loc, dar va avea. 
Dar, în acelaşi timp, a avut loc în istoria Bisericii. Tot astfel 
avva Isaia îşi întinde mâinile şi uneşte clipa de faţă, în care 
intru în chilie, cu veşnicia. Îmi dizolvă locul, timpul, apro- 
pierea, toate, mă face un om icumenic (universal), veşnic. 
Nu mai sunt omul superficial care am venit la mănăstire ca 
să mă călugăresc, ci îndată sunt cel care-l primeşte pe 
Domnul. 

Amintiţi-vă icoana celei de a doua veniri care îi 
înfăţişează pe sfinți întâmpinându-L pe Hristos, fiecare în 
ceata lui. Între acești sfinți suntem aşezaţi şi noi. Chilia 
noastră este un preambul al împărăției cerurilor. De acum, 
ÎI primim pe însuşi Dumnezeu. Acesta este înţelesul 
textului. Mai are și înţelesul duhovnicesc potrivit căruia 
Dumnezeu este Dumnezeul prezentului nostru, acum cât 
suntem în păcat, în durere, în boală, în egoism, în ură şi 
vrem să ne ridicăm. Dumnezeu este în clipa de faţă, este şi 
în cea din urmă. Dumnezeu este totul. Nu-L căuta, aşadar, 
pe Dumnezeu într-un fel care te desparte de El. Vezi-L aşa, 
în moa adevărat. 

Avva Isaia împărtășește prin cuvintele sale, ucenici- 
lor săi, trăirile proprii şi, după ce a aşezat pietrele de hotar 
cele mai de bază, între care viața lor poate să se miște, 
înaintează spre probleme practice. 


-33 - 


CUVINTE ASCETICE 


Fără de o mare trebuință, să nu vorbiţi în trapeză, 
iar la Liturghie să nu îndreptaţi pe vreunul care cântă, 
dacă nu vă va întreba acela ceva. 


Deoarece monahul aparține Bisericii, este firesc ca 
el să trăiască neîncetat împreună cu oameni și, prin urmare, 
să fie sociabil, chiar şi atunci când este sihastru. Aproapele 
este cel mai palpabil şi mai real fapt din viaţa lui. Pentru 
pustnicii Răsăritului, încă de la Marele Antonie și apoi de la 
Marele Vasilie şi de la ceilalți Părinţi, care au ctitorit 
mănăstiri, se trage obiceiul ca monahii să se adune cel puţin 
în duminici şi în sărbători, dar şi cu alte ocazii, în aşa-zisele 
chiriacoane!! pentru a putea comunica între ei. Această 
comunicare era neîntreruptă. Adesea se vizitau unul pe altul 
şi cereau cuvinte de mântuire, mai ales de la cei bătrâni. 

Textul de mai sus se referă la cazul micii chinovii pe 
care 0 avea avva Isaia, precum şi la mesele obștești şi 
sărbătoreşti şi alte situaţii în care se adunau la chiriacon. 

Ca să vorbească cineva în trapeză trebuia să existe 
un motiv absolut necesar. Nu este un motiv, de exemplu, să 
ceri sarea, dacă nu ai. Mâncarea se mănâncă şi fără sare. Nu 
ai pâine? Nu s-a sfârşit lumea. O să mănânci pâine mâine. 
Dacă există o absolută trebuinţă, atunci poţi să vorbești. 

Același lucru e valabil şi la adunările de slujbă. 
Acestea sunt închinarea noastră, slujba obştească. De obi- 
cei, când cineva vorbea, Părinţii din vechime îl obligau — şi 
Pahomie avea astfel de principii în chinovia lui — să-şi 
desfacă centura. Legarea centurii exprimă moartea, adică 
tăcerea, mortificarea întru Domnul şi faptul că sunt gata 
să-L primesc pe Domnul. De aceea monahii întotdeauna 
dorm încinși cu cureaua și cu toiagul lângă ei. Aşadar, când 


1 Chiariaconul este biserica mare din mijlocul schitului, în care mona- 
hii chiliilor din schit fac împreună slujbele din duminici şi sărbători. 

cineva vorbea, ca să-l pedepsească, îi luau centura. Era ca și 
cum i-ar fi spus: dacă ai vorbit înseamnă că nu-L aștepți pe 
Dumnezeu. Aruncă, aşadar, centura. Scoaterea centurii 
arată că, prin cuvintele şi flecărelile lor, s-au desfăcut din 
legătura cu Dumnezeu, au pierdut starea de gătire şi aştep- 
tare a lui Dumnezeu. Aşadar, îi scoteau centura şi îl duceau 
în faţa altarului, unde își arăta în faţa tuturor pocăinţa şi 
făpăduia că nu va mai vorbi. Înţelegeţi ce lucru serios sunt 
cuvintele în viața duhovnicească a unui om. 

Răul constă în faptul că cel ce vorbeşte îşi îndreptă- 
ţeşte, în mod obligatoriu, această faptă în sine însuşi. Proba- 
bil vreo oarecare simpatie, dragoste sau interes l-au făcut să 
vorbească. Toate acestea, în realitate, nu sunt decât în- 
dreptăţiri care ne micşorează aripile, deoarece legea lui 
Dumnezeu este mai presus de orice motiv. Cauza întregului 
cosmos este Dumnezeu. În faţa Aceluia nu poate să stea 
nimic, după cum nici o stea nu poate să şadă în faţa luminii 
soarelui. 

Cauza care adesea ne face să vorbim cu ceilalţi este 
faptul că dorim să-i corectăm. Dar noi nu trebuie nici măcar 
să le urmărim viaţa. Avva Isaia ne porunceşte aici să nu-l 
corectăm pe celălalt, pentru că în majoritatea cazurilor când 
luăm aminte la aproapele, îl scoatem cu lipsuri. 

Se poate ca cineva să fie păcătos, leneș, necredin- 
cios, pervers, să nu vrea să asculte de nimeni. Atunci ne 
prinde dumnezeiescul zel şi vrem să-l ajutăm. Ne amintim 
toate cuvintele Evangheliei despre mântuirea fraţilor şi 
uităm de propria noastră mântuire. Din clipa în care încer- 
căm să-l corectăm ne pierdem pacea, mai ales dacă cel pe 
care îl corectăm cântă, adică are legătură cu tipiconul şi cu 
psalmodia. Deoarece întotdeauna au fost păreri diferite în 
legătură cu tipiconul şi psalmodia, unii fiind iubitori de 
libertate, alţii fiind conservatori, lasă-i — zice — să facă ce 

vor; toate să le strice, pe tine să nu te intereseze. Dacă îţi 
cer părerea, fără să şi-o exprime pe a lor, atunci spune-o. 
Dacă însă şi-o exprimă și pe a lor, atunci misiunea ta s-a 
terminat. 


Câte o săptămână să faceţi ia bucătărie întru frica 
lui Dumnezeu, fără să părăsiți studiul vostru. 


Este clar că în mănăstirile şi schiturile din timpul 
avvei Isaia, se făcea de rând cu săptămâna, adică în fiecare 
săptămână îşi schimbau slujirile. Prin Marele Vasilie s-a 
generalizat sistemul unei singure slujiri. O combinaţie a 
acestor două tipicoane este cel aghioritic, care prevede 
schimbarea slujirii în fiecare an. Se consideră mai folositor 
ca monahul să rămână în aceeaşi slujire întreaga lui viață 
pentru a avea timp să o înveţe, să o studieze, să o îmbună- 
tățească, şi astfel să devină un element pozitiv și creator în 
mănăstire. Când monahul schimbă chiar şi o dată pe an, sau 
la doi şi la trei ani slujirea, nu are conştiinţa permanenţei şi 
nu se îngrijeşte de slujirea lui, deoarece nu ştie ce va vrea 
următorul. Aşadar, lucrul cel mai bun este ascultarea unică, 
aşa cum o rânduiește Marele Vasilie. 

Fără să părăsiţi studiul vostru. Slujirea voastră să 
nu devină pricină de a părăsi studiul vostru cel duhovni- 
cesc. Munca, muncă şi. studiul, studiu. Fiecare lucru are 
propriul său loc. Nu trebuie ca slujirea să îți absoarbă toată 
vlaga trupească şi timpul, încât să nu-ţi mai poţi face studiul 
rânduit şi, bineînţeles, nici rugăciunea, pentru că atunci 
lucrarea principală prin excelență, rugăciunea şi studiul, 
devine un accesoriu, iar slujirea, care este o trebuinţă şi o 
poruncă a lui Dumnezeu, îţi mănâncă tot sufletul. 


Peste tot să nu intre cîneva în chilia fratelui său. 

Nimeni să nu intre în chilia fratelui său. Când cineva 
intra în altă chilie, primea canon. Doar o excepţie exista 
când se accepta ca un străin să intre în chiliile lor, când 
acesta era îngreuiat duhovnicește. 

Faptul de a nu intra nimeni în chilia fratelui este un 
adevărat monahism. Pentru că, pe cât se apropie cineva de 
celălalt, cu atât este mai mult împreună cu el, cu cât mai 
mult discută, cu atât se însingurează. Aceasta este o lege de 
netrecut a convieţuirii omeneşti, legea sufletelor şi a trupu- 
rilor. Pe cât păstrează cineva o distanță de celălalt și tace, 
pe atât se leagă. Distanţa şi tăcerea sunt două elemente care 
îi leagă pe oameni. În timp ce discuţia şi multul contact, 
multa conlucrare prin cuvânt sunt toate niște elemente di- 
zolvante. Ne întâlnim doar la muncă şi ia biserică. Aceasta 
este o premisă fundamentală a vieţii duhovniceşti. 

Munca în comun îi unește pe oameni atunci când nu 
discută. Cei care sunt întâlniți adesea pe coridoare, prin chi- 
lii şi oriunde, discutând, sunt în mod obligatoriu nişte nefe- 
riciţi şi îi fac nefericiţi şi pe ceilalţi. Numai cine trece 
printr-o criză serioasă fie sufletească, fie de sociabilitate, fie 
de familie, fie legată de profesie are dispoziţia de a se întâl- 
ni continuu cu oameni. Cine este în regulă cu viaţa sa, cine 
este împlinit, preferă întotdeauna această distanţă şi tăcere, 
deoarece discuţia şi neîncetata comunicare nu sunt altceva 
decât o transmitere a noastră spre celălalt. Unde se împle- 
tesc doi acolo intră împărțirea și dezbinarea, acolo intră 
egoismul care le desface pe toate. În plus, omul nu mai 
poate ocoli păcatul, precum zice limpede cuvântul lui Dum- 
nezeu, păcat care, nu este simplu o dezbinare, ci moarte a 
sufletului, a prieteniei, a frățietăţii, a toate. De aceea cei mai 
vorbăreţi sunt cei mai însinguraţi oameni. 

Se spune că un comediant a umblat în toată lumea 
ca să flecărească şi să se distreze şi acelaşi a mers la o 

mănăstire ca să-şi găsească pacea și unitatea sinelui său, 
Este o realitate. Când îl vezi pe cineva discutând neîncetat, 
să ştii că este cu totul destrămat înlăuntrul său şi vrea ca 
prin discuţie să ascundă destrămarea sinelui său. În loc să se 
concentreze, să se unifice, prin discuţie se răspândeşte cu 
totul și nu poate să facă nimic. De aceea, adevărata 
tovărăşie este tovărăşia în muncă, în tăcere şi mai ales în 
slujba bisericească. Această tovărăşie îl arată pe om înţe- 
lept. 

Când sunt la slujba bisericească acolo este Dumne- 
zeu, sfinţii, întreaga zidire, pentru că zidirea nu lipseşte din 
împărăţia lui Dumnezeu. Când cineva trăieşte fierbințeala 
acestei slujiri bisericeşti, este cu neputinţă să mai dorească 
revărsări exterioare. Are întreaga trăire a unităţii Bisericii şi 
a împreună-existenţei cu ceilalți. 


Nici să nu voiţi să vă vedeţi înainte de vreme. 


Înainte de vreme nu trebuie nici să lucraţi, nici să 
discutaţi. Înainte de vreme. Cei vechi stabiliseră ca oră 
aproximativ ceasul şase, adică amiaza. După amiază puteau 
să aibă legături între ei. Noi am zice înainte de masa de 
dimineaţă, deoarece orele de după slujba bisericească şi 
înainte de trapeză aparţin lui Dumnezeu. Vrei ca atunci să 
te odihneşti? Odihnește-te. Vrei să te rogi? Roagă-te. Vrei 
să studiezi? Studiază. Dar discuţia de dimineaţă înseamnă: 
nu Te iau în seamă, Dumnezeul meu, fac ceea ce îmi place. 
Este ca şi cum L-aș împuşca pe Dumnezeu. 


Nici să voiţi să cunoaşteţi lucrul de mână al altora, 


de a lucrat fratele tău mai bine ca tine sau tu mai bine ca 
el. 

Nu te uita ce face celălalt, dacă face bine, mai bine 
sau mai rău decât tine, pentru că aceasta te separă de celă- 
lalt. Avva Isaia revine aici la gândul său de mai înainte, 
legat de lucrul de mână. 

Din toate acestea se vede limpede ce importanţă are 
adevărata unitate a oamenilor pentru avva Isaia. Pentru că, 
atunci când ne simţim ca un trup împreună cu ceilalţi, ca 
fraţi iubiţi şi cinstiţi, când nu ne băgăm în viaţa altuia şi nici 
acela într-a noastră, atunci simțim pace, siguranţă, libertate. 
Atunci celălalt nu mai devine o piedică în viaţa noastră, nu 
ne mai temem de prezenţa lui, nici el de-a noastră. Avem 
toată tihna să ne trăim viaţa, suntem sinceri, muncitori, ru- 
gători. 

Dimpotrivă, când există o tulburare între doi sau mai 
mulți oameni, persoanele acestea nu pot nici să se roage, 
nici să studieze duhovniceşte. Dumnezeu se pierde din ochii 
omului când se pierde aproapele. Textul care spune: „Dacă 
nu îl iubeşti pe fratele tău, cum Îl vei putea iubi pe 
Dumnezeu?” (cf. | loan 4, 20) este foarte adevărat, pentru 
că omul este ceva văzut. Dacă legătura ta cu fratele se 
strică, crezi că este cu putinţă să-L iubeşti pe Dumnezeu? 
Dacă nu poţi să comunici cu cel pe care îl vezi, care îţi 
vorbeşte şi îi vorbeşti, care are inimă, nervi, neputinţe, cum 
vei putea să comunici cu Dumnezeu? Dacă nu poţi să 
pătimeşti împreună cu el, precum pătimeşte împreună cu 
tine Dumnezeu, cum Îl vei iubi pe Dumnezeu? 

In plus, tulburarea relaţiilor omeneşti constituie o 
situaţie cu totul nefirească. După cum este de neînțeles ca 
mâna mea dreaptă să nu colaboreze cu cea stângă, ca ochii 
să nu privească împreună, ca picioarele să nu meargă 
împreună, în mod asemănător este nefirească dezbinarea 
dintre mădularele aceluiași trup a lui Hristos. Din clipa în 
care pătrunde tulburarea în relaţiile noastre, toate merg 

strâmb şi anapoda, toate le vom face greşit şi paguba spo- 
reşte neîncetat, 

De aceea, avva Isaia şi toţi Părinţii asceţi pun pe 
aproapele ca şi semn al iubirii noastre pentru Dumnezeu, ca 
temelie şi premisă a iubirii noastre pentru Dumnezeu și ca 
întărire a vieţii noastre duhovniceşti, adică locul pe care 
celălalt îl are în inima noastră şi putinţa împreună-lucrării şi 
tovărăşiei cu el. Tot ce tulbură legătura noastră trebuie să 
fie îndepărtat, pentru că, obligatoriu, va tulbura şi legătura 
noastră cu Dumnezeu. 


Jar întâlnindu-vă în trecere, să nu vorbiţi în deşert, 
nici să nu îndrăzniţi orice, ci fiecare să ia aminte în frica 
lui Dumnezeu la sine şi la lucrul său de mână, şi la 
meditaţie şi la sufletul său întru ascuns. 


Suntem, de exemplu, în biserică şi aşteptăm să fie 
pregătită masa. În vremea de demult, când viaţa era mai 
firească şi mai simplă, exista un mic interval de timp între 
slujba de la biserică şi masă, şi în acel timp făceau ceva de 
mică importanță. Aşadar, acel ceas nu trebuie să-l folosim 
pentru a grăi în deşert. De obicei, nu ştim să discutăm. Cu- 
vintele noastre, convorbirile noastre sunt săbii care taie 
legăturile şi întunecă iubirea noastră. În timp ce, dacă nu 
vorbim, suntem minunaţi şi excepționali, dar, numai ce 
ne-am deschis gura, le nimicim pe toate. 

Când se întâlnesc doi oameni, fiecare dorește să se 
scoată pe sine în evidenţă, astfel încât convorbirea constă 
din cuvânt şi contra cuvânt. Este ca şi cum s-ar întâlni un 
naiv cu un prost. Tu, care-ţi spui părerea, eşti prost, pentru 
că nu-ţi dai seama că cea mai mare prostie pentru celălalt 
este ceea ce spui tu, iar celălalt e naiv, pentru că are altă 
părere decât tine. Acum mai înţelegeți-vă, dacă se poate! Și 

chiar dacă ar exista o oarecare nădejde de a vă uni, odată cu 
convorbirea s-a terminat orice nădejde a părtășiei întreolal- 
tă. 

Cuvânt și contra cuvânt înseamnă ciocnire, dezbi- 
nare şi nu părtăşie a sufletelor între ele. De aceea, de obicei 
cuvintele sunt nelucrătoare. 

Nici să îndrăzniţi orice. Să nu aveţi îndrăzneală, să 
nu aveţi simţământul că celălalt este al vostru, că este prie- 
tenul vostru, că este fratele vostru şi că puteţi să vă purtaţi 
cu bădărănie. 

Ci fiecare să ia aminte la lucrul său de mână şi la 
meditaţie şi la studiu şi la sufletul său în ascuns. Să nu te 
intereseze ce face celălalt. Tu ia aminte la tine însuţi, la 
munca ta, la studiul tău şi la lucrarea ascunsă a sufletului 
tău, adică la rugăciune. Acestea tre: să te preocupe. 


lar când se isprăveşte slujba la biserică sau când vă 
sculaţi de la mâncare nu vă aşezaţi la vorbă lungă, nici la 
cuvinte despre Dumnezeu, nici despre lume, ci fiecare să 
intre în chilia lui şi să-şi plângă păcatele lui. 


Când se termină slujba de la biserică sau când vă 
ridicaţi de la masă, nu vă adunaţi pentru discuţii. Afară 
poate fi, de exemplu, un soare minunat. Nu vă adunaţi să 
discutaţi. Cât de limpede este! În mod obligatoriu, orice 
păcat ar face omul, îl face pentru că este convins că ceea ce 
face, pentru Dumnezeu face. Cu mult mai mult această 
înşelare se strecoară în cuvintele lui. Intotdeauna vorbim 
motivat de un oarecare motiv. Ca să limpezească şi să ter- 
mine acest subiect, avva Isaia spune: nici despre lume, nici 
despre Dumnezeu, nici despre mântuirea sufletului vostru 
să vorbiţi, ci fiecare să meargă la chilioara lui şi să-şi plân- 
gă păcatele sale. Pentru că, dacă începeţi să vorbiţi, chipuri- 

le, despre Dumnezeu, despre dogme, despre morală, despre 
slujbe, pur şi simplu o să transmiteţi o deşertăciune şi la 
sfârşit o să începeţi să vă sfădiţi. 

Nu cred că Sfântul s-ar fi putut exprima mai limpe- 
de. Este uimitor în argumentele şi în simplitatea sa. 


Jar de se iveşte trebuința să vorbiţi împreună, 
vorbiţi foarte puțin, cu smerenie şi evlavie, gândindu-vă că 
Dumnezeu ia aminte la voi. 


Dacă e nevoie să vorbiţi, adică, dacă slujirea o cere 
— aceasta înseamnă „trebuinţa” — atunci vorbiţi foarte puțin. 
Expresia foarte puţin înseamnă scurt, cu voce joasă, fără 
îndrăzneală, nu cu glas puternic, ca să nu fiţi auziţi prin gră- 
dini şi pe munţi. Adaugă, cu smerenie și evlavie, gândin- 
du-vă că Dumnezeu ia aminte la voi. Gândeşte-te că în clipa 
aceasta în care vorbeşti cu celălalt, Dumnezeu ia aminte la 
tine, te priveşte, iar tu îţi întorci privirea în cealaltă parte. 
Sfârşeşte-ţi deci cuvintele, ca să-L priveşti pe Cel ce te pri- 
veşte, pe Dumnezeu. 

Atunci nu poţi să flecăreşti, pentru că Dumnezeu 
este ocupat cu tine. Imaginează-ţi că suntem doi şi facem o 
plimbare discutând. Ne întâlneşte un al treilea şi tu mă laşi 
și începi să vorbeşti cu acela în timp ce eu aştept. Cum mă 
voi simţi? N-o să mai vin cu tine. Dacă înaintea mea este 
însuşi Dumnezeu, cum mai e cu putință să mai discuţi cu un 
altul, în timp ce Dumnezeu te priveşte și aşteaptă ca să te 
opreşti ca să-ţi vorbească? 

Nu vă sfădiţi între voi şi nu vorbiţi împotriva cuiva 
şi nici nu judecaţi pe cineva, nu cârtiţi împotriva cuiva. Să 
nu iasă din gura voastră nici o minciună. Să nu voiţi să 
vorbiţi sau să auziţi ceva din cele ce nu vă folosesc. 


Sfădirea este tăgăduirea, nu-ul. Dar nu există nu. Îţi 
spun ei că măgarul zboară? Să zici şi tu că măgarul zboară 
şi discuţia s-a terminat. Nu spune nimic împotriva altuia şi 
nu te purta dispreţuitor, închide-ţi urechile şi fă-ţi lucrarea 
ta ascunsă. 


Să nu ascundeţi nici un gând şi nici o întristare, nici 
o voie şi nici o bănuială, ci descoperiți-le cu toată liberta- 
fea Părintelui vostru şi siliți-vă cu toată credința să împli- 
niţi ceea ce veți auzi de la el. 


În regulă cu toate de până acum. Însă nu ajung, dacă 
nu-l ai pe Avva ai tău, Starețul tău, căruia să-ţi deschizi ini- 
ma şi să-i spui toate direct, mai întâi fiecare gând, deoarece, 
precum am spus, gândul este o torpilă în suflet, care surpă 
temeliile. Dacă nu mărturiseşti un gând, n-o să-ţi mai lase 
nimic vertical. O dată îl laşi, o zi fără să-l spui, şi te tulbură 
cu totul. Dar dacă va rămâne o săptămână, o lună, un an! 
Spune ce nu se potriveşte cu Dumnezeu și cu tine. 

Apoi continuă, zicând: şi nici o întristare. Dacă ai o 
întristare trebuie să o spui Stareţului. De ce? Pentru că, mai 
întâi de toate, întristarea o întâlnim neîncetat în viaţa noas- 
tră. Oriunde ar merge cineva, găseşte oameni trişti, apăsaţi, 
îndureraţi, oameni care suferă. Întristarea este un fenomen 
obişnuit în viaţa omenească şi este, oarecum, mâncarea 
noastră zilnică. Dar întristarea este păcat, deoarece, ca lipsă 
a păcii și bucuriei, dovedeşte prezenţa demonului celui rău. 
Unde este întristare, acolo este demon. 

În al doilea rând, întristarea este rezultatul unei con- 
strângeni. Mă întristez, înseamnă că sunt constrâns de ceva. 
Ce constrânge? Egoul împreună cu încă ceva. Se ciocnesc 
două lucruri, iar rezultatul acestei ciocniri este întristarea 
mea, oh-ul pe care-l va spune sufletul meu. Prin urmare, da- 
că sunt trist, înseamnă că înlăuntrul meu există o lucrare rea 
şi se produce o astfel de constrângere. Cel mai probabil este 
că vreo voie sau dorință de-a mea se ciocnește cu ceva. 
Dinlăuntrul meu iese omul! cel vechi care încă trăieşte, şi de 
aceea mă întristez. Este omul de jos, instinctele lui, fiinţa 
mea care vrea să supravieţuiască şi pe care cineva sau ceva 
o chinuie. Trebuie, de exemplu, să mă culc, dar eu vreau să 
discut. Îndată simt o întristare înlăuntrul meu, cele două 
lucruri mă răvăşesc. 

Prin urmare, întristarea este consecinţa unei ciocniri 
lăuntrice. Omul, pentru că îşi sprijină gândirea și voinţa pe 
trăire, nu poate să înțeleagă cele ale celuilalt. Recunoaște 
doar ce este al său şi de aceea nu se poate echilibra. Pentru 
a se putea echilibra trebuie să înfăţişeze problema Stareţu- 
lui, judecata să pornească de la acesta şi el să rânduiască 
lucrurile. Starețul va descoperi ce se află înlăuntrul lui şi îi 
va arăta. Dacă cel întristat va consimţi cu Starețul, atunci 
această consimţire va transforma întristarea în martiriu sau, 
şi mai bine, în apostolicitate a vieţii, care înseamnă marti- 
riu, durere, ceva deosebit de întristare. 

Dacă însă am libertatea lăuntrică pentru a mă dezle- 
ga de sinele meu, îndată sunt condus la bucurie şi la reușită. 
Dacă nu pot să fiu martir și nici liber nu sunt, atunci întris- 
tarea mă duce la o stare şi mai rea, se face tot mai mare şi 
ajung la nebunie, pentru că mă lovesc valurile unul după 
altul. De vreme ce există egoul, nu mai există libertate, nu 
există cugetul martiric, al ascultării, al primirii celuilalt, şi 
precum iei pe unul la palme, tot aşa şi egoul va fi lovit de o 

întristare după alta, până când o să mor sau o să înţeleg și o 
să spun: „Fie, Doamne, voia Ta”. Îndată vine eliberarea 
lăuntrică. Cum îl simt pe Dumnezeu intrând în viaţa mea şi 
pe mine însumi stând înaintea Lui, de îndată mă strămut 
într-un spaţiu al eliberării. 

Orice gând şi orice întristare ... descoperiți-le ... 
Părintelui vostru. Întristarea este una din problemele de 
căpătâi pe care cineva le descoperă Stareţului său. Duhovni- 
cii cercetează întotdeauna întristările, durerile, nereuşitele 
unui om pentru că acestea, în majoritatea cazurilor, au 
importanță mai mare decât păcatele. Acţionează mai mult 
decât ar putea să acţioneze păcatul în viaţa noastră. Prin 
urmare, întristarea are o mare semnificaţie, deoarece repre- 
zintă cea mai mare prezenţă a egoului şi unul dintre cele 
mai importante elemente corozive ale comunicării noastre 
cu oamenii. Când sporeşte, ne separă de orice om şi, în cele 
din urmă, şi de Stareţ. 

Și orice voie a voastră. Voia proprie este catapulta, 
este ranga pe care o bagi înăuntru şi ţi le azvârle pe toate 
afară. A: voie proprie? Toate sunt pierdute. De aceea, trebu- 
ie să-i dezvălui voia ta Stareţului, precum şi orice bănuială 
care are legătură fie cu Starețul, fie cu oamenii, fie cu lucru- 
rile şi ce îţi spune, aceea să faci. 


Vedeţi să nu nesocotiți să păziţi poruncile mele 
fiindcă, iertaţi-mă, de le veţi nesocoti, nu vă voi lăsa să 
rămâneți cu mine. 


Acest cuvânt al unui părinte către copiii săi este 
foarte expresiv. Cuvântul „iertaţi-mă” are înţelesul de îngă- 
duinţă. Pentru că ceea ce am să vă spun, o să vă spun: nu vă 
voi lăsa să rămâneţi cu mine. Dacă nu faceţi cele pe care vi 
le spun, dacă viaţa voastră nu este împletită din cele tre: 

lucrări: munca, studiul şi rugăciunea, și dacă premisele 
voastre nu sunt tovărăşia cu fraţii și câştigarea lui 
Dumnezeu prin această tovărăşie, prin tăcere şi prin pace, 
atunci — iertaţi-mă — plecaţi, ca să nu vă alung eu, pentru că 
nu pot să vă ajut. 

Avva Isaia a început cu „cei ce vreți să rămâneți cu 
mine, ascultaţi-mă pentru Dumnezeu” şi sfârşeşte iarăşi cu 
aceleași cuvinte: aţi venit pentru mine, dar dacă neglijaţi 
toate câte vă spun, eu vă sunt cu totul nefolositor, nu pot să 
vă ajut, pentru că nu va exista niciodată Dumnezeu între 
noi. Dacă voi aparţineţi altui duh, altei povăţuiri, altei edu- 
Caţii, ierfați-mă, vă rog, lăsaţi-mă singur, ca să nu ne pier- 
dem timpul şi să-L batjocorim şi pe Dumnezeu. 


Dacă însă veţi păzi şi cele din ascuns şi cele arăta- 
te, eu voi da cuvânt lui Dumnezeu pentru voi, iar de nu le 
veţi păzi, El va cere socoteală despre negrija mea, ca şi 
despre îndemnul meu. 


Dacă însă veţi păzi toate câte vă spun, cele întru as- 
cuns, adică mgăciunea şi gândurile, şi cele care se văd, 
mărturisirea gândurilor, tovărăşia cu oamenii şi tăcerea, eu 
sunt răspunzător înaintea lui Dumnezeu, eu am răspunderea 
de a da răspuns pentru voi. Dacă însă nu le veţi păzi, Dum- 
nezeu va cere cuvânt şi de la voi pentru negrija voastră, şi 
de la mine, pentru că am continuat şă vă sfătuiesc, chiar 
dacă nu le-aţi păzit. 

Prin urmare, fiecare îndemn pentru cel care nu-l pri- 
meşte nu numai că nu e bun, ci face şi rău. După cum, dacă 
continui să-ți umpli stomacul atunci când nu îţi prieşte 
mâncarea, o să vomiţi, tot aşa se întâmplă şi cu Starețul. 
Pentru a continua să-și îndemne copilul şi să-i fie Stareţ, 
Părinte, trebuie ca ucenicul, copilul, să îndeplinească şi cele 

«intru ascuns şi cele arătate. Atunci îi prieşte şi asimilează 
hrana duhovnicească, atunci există părtăşie între cele două 
persoane, atunci putem să înaimntăm. 

Dacă tu nu le împlineşti, atunci eu, Starețul, pe de o 
parte sunt vinovat înaintea lui Dumnezeu, pentru că îţi dau 
un cuvânt pe care nu-l împlineşti şi astfel îl aţâţi pe Dumne- 
7eu. lar pe de altă parte, îţi fac poziţia faţă de Dumnezeu şi 
mai dificilă, deoarece: „Cel ce ştie şi nu face va fi bătut 
mult” (Le. 12, 47). În cele din urmă, tot sfătuindu-te, te fac 
să le lepezi pe toate. 

Să presupunem că-ţi spun să taci, şi-mi ceri să-ţi 
vorbesc despre iubirea lui Dumnezeu. Îţi vorbesc despre 
iubirea lui Dumnezeu. În continuare, îmi ceri să-ţi vorbesc 
despre rugăciune, despre harisme, despre împărăţia ceruri- 
lor. Îți vorbesc despre toate acestea. Dacă însă tu nu faci 
cele obligatorii, toate celelalte sunt stânci care vor cădea 
peste tine. Nu trebuie să faci nimic. O să fii dezamăgit, 
şi-ntr-o bună zi o să le laşi pe toate. Atunci ne aflăm 
amândoi răspunzători înaintea lui Dumnezeu. Eu, pentru 
sfaturile pe care ţi le-am dat, tu, pentru ce ai făcut. 


lar cel ce va păzi poruncile mele, în ascuns şi la 
arătare, stăpânul Hristos, îl va păzi de tot răul, şi-l va 
acoperi în toată ispita ce va veni asupra lui, în ascuns şi la 
arătare. 


Dacă cineva păzește poruncile mele, cele arătate și 
cele ascunse, atunci, întrucât păzeşte poruncile mele, Cei 
care se învoiește să ajute este Dumnezeu. Eu, ce pot să fac? 
Pot să vă îndemn, să vă ajut, dar Cel pentru care aţi lăsat 
lumea este Hristos. Voi îmi faceţi mie ascultare, dar Cel 
care intră în viaţa voastră este Dumnezeu, şi El vă va păzi şi 
vă va acoperi. Acoperământul lui Dumnezeu este simță- 


-47- 


CUVINTE ASCETICE 


mântul siguranţei, al încredinţării, este faptul de a sta senin 
şi de a nu-ţi avea nimeni treaba; nu te bate soarele, nu vine 
ploaia. Acolo, Cel care acoperă, care asigură şi rânduieşte, 
este Dumnezeu. 


Vă rog, fraţii mei, învăţaţi de ce aţi ieşit din lume, şi 
îngrijiți-vă de mântuirea voastră, ca să nu fie zadarnică 
toată viaţa voastră și să nu fiţi ruşinaţi înaintea lui Dumne- 
zeu. 


Învăţaţi, vă rog, că pentru acest scop am ieșit din 
lume şi am venit la mănăstire. Altfel, ce sens ar avea toate? 
Învăţaţi scopul, pentru ca viaţa voastră să nu se irosească și 
să fiţi ruşinaţi înaintea lui Dumnezeu. Avva Isaia se întoar- 
ce iarăşi la ideea lui de bază. De fiecare dată când se referă 
la Dumnezeu, o face în legătură cu oamenii, şi, de fiecare 
dată când vorbeşte despre legătura dintre oameni, se întoar- 
ce la Dumnezeu. Vorbind despre părtăşia cu Starețul şi apoi 
despre ascultarea faţă de Stareţ, îşi întoarce îndată cuvântul 
către Dumnezeu. lar acum îi roagă să se îngrijească să nu 
ajungă să fie ruşinaţi înaintea lui Dumnezeu. Dar nu ajunge 
numai aceasta. Trebuie încă ceva: 


Nesfădirea și reaua pătimire şi smerenia şi tăierea 
voii tale de la toate, în bună cunoştinţă, şi neîncrederea în 
dreptatea ta, ca şi privirea continuă la păcatele tale, învaţă 
să-ți fie ținta virtuţii tale, pentru că odihna şi lărgimea şi 
slava deşartă pierd toată osteneala monahului. 


Este nevoie de nesfădire, adică de o deplină tovără- 
şie cu ceilalţi, şi nu de o risipire a legăturilor, ci de reaua 
pătimire şi smerenie. Accentuează din nou reaua pătimire, 
precum şi voia. Reaua pătimire, faptul de a ne tăgădui pe 

noi înşine în cele trupeşti, ne dă putinţa de a ne tăgădui în 
cele duhovnicești, iar smerenia, care înseamnă să aibă întâ- 
ietate celălalt şi voia lui, este premisa pentru tăierea voii. Și 
neincrederea în dreptatea proprie, ci în dreptatea celuilalt, 
în ce îţi spune celălalt. Îţi spune să umbli, umblă. Să pleci, 
pleacă. Să şezi, şezi. Pentru tine nu există voie, nici dorinţă, 
ci numai păcatele tale. 

Privirea continuă la păcatele tale. Când îţi vezi 
păcatele, când faci voia celuilalt, când păstrezi tovărăşia și 
unirea cu el, atunci inima îţi respiră, și simţi libertate, odih- 
nă, bucurie, prăznuire lăuntrică. Mergi să te culci, adormi 
imediat. Mergi să te rogi, mintea îţi zboară direct la Dum- 
nezeu. Mergi să citeşti şi să studiezi, ochii varsă lacrimi. 

Când nu există cele de mai sus, atunci în locul odih- 
nei, în sufletul vostru este întuneric şi în locul lărgimii, 
strâmtorare, care ne face ca pe munte să ne înăbuşim, pe 
nesfârşitele câmpii să ne simţim ca închişi în cămări, şi, 
stând împreună cu o sută de oameni, să ne simţim singuri. 

Cuvântul de faţă a început cu Starețul, care este cel 
dintâi „celălalt”, şi a sfârşit în unitatea tuturor fraţilor, care 
împreună trăind, au ca principală lucrare slujirea prin mun- 
că, studiul şi rugăciunea. De asemenea, au adânc înrădă- 
cinată în ei conştiinţa osebitei importanțe a timpului şi a 
veşniciei, trăiesc cu gândul că odată şi odată vom muri, 
rugându-se să dea Dumnezeu ca această binecuvântată clipă 
să vină, şi de aceea nu aşteaptă desfătări, veselii şi îndulciri 
în viaţa aceasta. Adică, nu se încredințează simțirilor, şi trăi- 
rilor lor, pe care le dă Dumnezeu sau le va da. 

Aşteptarea trăirilor şi a darurilor lui Dumnezeu ne 
face să pierdem şi pe cele prezente, şi pe cele viitoare. 
Atunci Dumnezeu ne pierde cu totul, pentru că nu poate 
vorbi duhurilor noastre. Intră în joc ceea ce este novă priin- 
cios, şi dumnezeul nostru devine lucrul pe care-l căutăm, şi 

nu Dumnezeul care ni le dă. Tăcerea este spaţiul în care 
trăim, iar criteriul nostru este celălalt şi, prin excelenţă, Sta- 
reţul. 

Când nu faceţi acestea, zice avva Isaia, iertaţi-mă, 
mergeţi în drumul vostru, ca să nu vă alung eu. Dacă le veţi 
face, odihna şi lărgimea vor fi grădina pe care ne-o va dărui 
Dumnezeu, ca răsplătire pentru ceea ce i-aţi dat cu inima 
voastră. 


De la începutul cuvântului său şi până la sfârşit, 
avva Isaia vorbeşte despre durere, martiriu şi întristare. În 
viaţa aceasta, omului îi este cu neputinţă să se izbăvească 
de durere, pentru că, atâta timp cât trăieşte, trăieşte şi egoul. 
Acele suflete, care îl depășesc şi care reuşesc să-l depăşeas- 
că, sunt mari. Dar, până să ajungă cineva în acel spaţiu, lo- 
veşte şi este lovit. Viaţa lui este o rătăcire, o peripeţie, o 
luptă. Este adică credinţă și necredinţă, biruinţă şi înfrân- 
geri, virtute şi păcate. Dacă mai socotim şi patimile, pe care 
probabil că le-am moştenit, fie le-am cultivat în noi, dacă 
mai socotim şi păcatele pe care, cu voie sau fără voie, cu 
ştiinţă sau cu neștiinţă, din dispoziţie lăuntrică sau din 
neluare aminte sau negrijă le-am făcut, dacă luăm în 
considerare toate cele nearătate şi ascunse ale inimii 
noastre, pe care nu le ştim şi ne îngreunează înţelegerea 
celor nearătate şi ascunse ale înțelepciunii lui Dumnezeu, 
înțelegeţi atunci câte pricini ne fac să suferim. 

În locul tuturor acestor martirii, Dumnezeu ne dă un 
singur martiriu, cel pentru numele Lui, pentru dragostea 
Lui, pentru slava Lui. Toate câte le suferim noi sunt întune- 

cări pe care le emană sufletul nostru. Depinde însă de mo- 
dul în care le vom întâmpina şi cum le vom vedea. 

Am, de exemplu, o patimă: sunt nervos. Patima 
uceasta mă face să sufăr, mă întristez şi cad din rău în mai 
rău. Problema nu stă în patima mea, ci în modul în care o 
abordez, cum o judec. De îndată ce mă simt prost din cauza 
patimii mele, aceasta mă și stăpânește. 

Alt exemplu: „Am păcătuit Domnului” (2 Împ. 12, 
13). Dacă mă întorc îndată spre mărturisire, spre descoperi- 
rea păcatului, dacă mă întorc către fraţi, dacă ies din eul 
meu, din păcatul pe care l-am făcut, atunci mă şi alin, şi nu 
mai există păcat. Dacă însă înfrunt păcatul singur, eu „am 
păcătuit Domnului”, atunci mă închid în mine însumi, iar 
păcatul mă omoară şi mă conduce la altele şi mai ucigă- 
toare. 

Am diferite dificultăți. N-am destulă minte să pricep 
problemele duhovniceşti și mă supăr. Vreau să lucrez, şi nu 
am dexteritate. Vreau să ajut la arhondaric, nu pot, nu fac 
iaţă. Vreau să fiu sănătos, dar sunt bolnav şi nu pot să pos- 
tesc. Vreau să fiu bucuros, dar inima mea este mâhnită. 
Nimic din toate acestea nu are importanţă decât atunci când 
le înfrunt singur. De îndată ce îmi îndrept dificultăţile spre 
Dumnezeu, spre Stareţ, spre oameni, toate acestea încetează 
să mai aibă importanță. Chiar şi moartea mea devine învie- 
re, iar umbra devine umbra lui lisus Hristos. 

De aceea, în cele din urmă, ceea ce are omul a-l da 
lui Dumnezeu sunt întristările lui. Vă amintiţi cât de frumos 
zice psalmistul: „Pune lacrimile mele înaintea Ta, dupre 
făgăduinţa Ta” (Ps. 55, 9). Eu pun înaintea lui Dumnezeu 
întristările mele, durerea mea, lupta mea, osteneala mea și 
Dumnezeu le aşează pe toate acestea înaintea Lui, după 
cum a făgăduit. Dumnezeu a făgăduit odihnă, iertare și îşi 
împlineşte în chip desăvârşit făgăduinţa. 

Textul ebraic, în loc să spună întristarea mea sau 
întristărite mele, spune rătăcirile mele. Psalmistul rătăcea 
mereu, ca toți oamenii. A cui viaţă nu este o rătăcire? Rătă- 
cire cu reuşite şi nereuşite, cu mutări de la cer la pământ, cu 
cădenle noastre, cu durerile noastre. Toate aceste rătăciri 
ale mele, zice psalmistul, ŢI le înfăţişez, Dumnezeul meu. 
Iar Tu, pune-le în burduful Tău, precum punem noi brânza 
şi laptele. Şi după cum agăţăm burdufurile şi urmărim dacă 
s-a făcut brânza, dacă e bine laptele, tot așa şi Tu, să le ai 
înaintea Ta și să le urmăreşti. Eu nu am nimic altceva ca 
să-Ți dau. Îţi dau, aşadar, rătăcirile păcatului meu, ale dure- 
rilor mele, ale dorințelor mele, ale dorurilor mele, ale chi- 
nurilor mele, ale mărturisirilor şi ale martiriilor de bună 
voie, pe care le dau în fiecare zi, mai ales noaptea. Adună-le 
pe toate în burduful Tău, în carafa Ta, ca să le păzeșşti, ca 
atunci când voi veni acolo sus, în cealaltă viaţă, să le ai şi să 
Ți le aminteşti. 

Eu ăsta sunt, Dumnezeul meu, acesta este chinul 
meu. Ce-mi rămâne? Să-l iei Tu, „întru făgăduinţa Ta”, 
precum mi-ai făgăduit, ca să rămân liber, numai cu Tine. Şi 
continuă textul ebraic: Dumnezeul meu, acestea pe care Ţi 
le spun, acestea pe care le depun la Tine, chinurile mele, 
durerile mele, întristările mele, mărturiile mele, privegherile 
mele, păcatele mele, acestea nu le scrii în cartea Ta? Dacă 
nu le scrii pe acestea, atunci de la mine ce vei scrie? Ce 
aştepţi? Dacă nu le scrii pe acestea, nu am nimic altceva ca 
să-ţi dau. Te rog, scrie-le, ca atunci să-ți aminteşti că-mi 
datorezi odihna, mântuirea, lărgimea. Întrebarea arată sigu- 
ranţa, încrederea psalmistului în Dumnezeu. 

De aceea, fraților, să-l dăm lui Dumnezeu — mai ales 
iarna — ostenelile nopţii noastre, bucuria noastră, durerea 
noastră, neputinţele noastre, indispoziţiile noastre, necre- 
dințele noastre, crimele noastre înaintea lui Dumnezeu, 

când Îl răstignim din nou, precum zice Sfânta Scriptură 
(Evr. 6, 6). Să-I dăm tot ce ne chinuie şi ne face să mărtu- 
risim. Fiecare păcat nu este o rătăcire? Rătăcire nu înseam- 
nă oare că nu urmez drumul cel drept, că mă înşel? 
Apostazia nu este acelaşi lucru? Când le vom da toate lui 
Dumnezeu, cine se mai îndoieşte că devenim martiri, că 
devenim cuvioşi şi că Dumnezeu este Dumnezeul nostru? 

Despre starea începătorilor și a 
celor din chilii 


Avva Isaia este simplu şi bucuros în cuvintele sale. 
În duhul lui răsună duhul monahilor din primele veacuri. 
Este vorba despre oameni care nu îşi trăiau călugăria abso- 
lut singuri, ci împreună cu alţii. Se pare că era un minunat 
sistem de vieţuire călugărească. 

Cuvântul de faţă se referă acum la cei care intră în 
mănăstire şi trebuie să cunoască „cum să vieţuiască începă- 
torii”. 


Înainte de toate, avem nevoie de smerita cugetare, 
gata fiind pururi la orice cuvânt pe care îl auzim sau la 
orice lucru, să spunem: iartă! Căci, prin smerita cugetare, 
se strică loate ale vrăimaşului. [3, l] 


Smerita cugetare constă în aprecierea cuvintelor şi 
faptelor celuilalt şi răspunsul afirmativ la acestea. Niciodată 
nu spunem nu. lartă înseamnă da. Toate cursele, pe care le 
întinde satana ca să ne prindă, se risipesc, pier în clipa în 
care nu refuzăm, ci facem ceea ce ne spune celălalt. Ce 
spun sau ce fac ceilalți este pentru noi desăvârşit. 

Smerita cugetare este existenţa înlăuntrul nostru a 
unui cuget smerit, a faptului că nu ne luăm în socoteală pe 
noi înşine, ci ne considerăm ca un nimic. Rezultatul este că 
nu ne mai interesăm de ce va zice altul sau cum va gândi 
despre noi. Dimpotrivă, totdeauna aprobăm cuvintele lui. 

Dacă toate capcanele diavolului se risipesc când tră- 
im şi gândim în acest fel, pricepeţi că o faptă contrară devi- 
ne pregătire pentru cursele diavolului. Fiecare discuţie des- 
pre ceva ce a făcut sau a spus celălalt este o chemare a celui 
rău ca să ne arunce în ispite. Cine discută şi nu se înţelege, 
dar continuă discuţia, trebuie să pricepeţi că acest om fără 
excepţie, fără nici un motiv, are să îngăduie contrariul, 
pregătește războiul împotriva sa. Desigur că cel rău și 
dispoziţia rea a omului găsesc motive şi cauze ca să ne 
împotrivim în cuvânt, ca să-l combatem pe celălalt şi să 
continuăm discuţia în numele lui lisus Hristos. Toate aces- 
tea însă nu sunt nimic altceva decât o mai mare încurcătură 
şi încâlceală în cursele diavolului ca să ne înghită. 


Nu te măsura pe tine în nici o faptă a ta ca să fii 
netulburat în gândurile tale. 


Nu sta să te judeci pe tine însuţi pentru ceva pe care 
l-ai făcut — bine, rău, virtute, păcat — sau să-l compari cu 
ceilalți. De câte ori nu avem de a face cu acest lucru! Să 
uităm cele din urmă şi să nu ne intereseze ce am făcut. Pen- 
tru că, analizând, descoperim că am făcut ceva important 
sau ceva rău, ceva mare şi frumos şi mai reușit decât celă- 
lalt, sau ceva mai mic. Fie că judecăm lucrul în sine, fie în 
legătură cu aproapele, vom cădea în una dintre cele două 
capcane: fie în mândrie, dacă este ceva bun și mai mare, fie 
în deznădăjduire, în mizerie, în degenerarea existenţei noas- 
tre dacă nu este bun. Aceasta, deoarece atâta timp cât cre- 
dem că suntem maturi, atâta timp cât credem că avem pute- 
re înăuntrul nostru, purtăm neputinţa lui Adam şi a Evei, 
egoul cel şubred pe care ni l-au lăsat moștenire strămoşii. 
Aşadar, ca să rămâi netulburat de gânduri, nu sta niciodată 

să analizezi ce ai făcut. Acesta este valabil pentru tot ceea 
ce ni se întâmplă. 

Dar cum mă voi spovedi dacă nu judec? La spove- 
danie nu fac analiza faptelor mele, ci înfăţişarea păcatelor 
mele. Acesta e un lucru diferit, deoarece nu apreciez faptele 
mele, ci pur și simplu le relatez. Nu stau să mă gândesc ce 
am făcut dimineaţa, ce am făcut şi ce n-am făcut, deoarece 
acest lucru creează în sufletul meu o atmosferă sufocantă. 

Dacă ne încredințăm că am făcut ceva mai bun, înţe- 
legeţi în ce măsură de egoism putem să cădem. Cuvântul: 
nu te măsura pe tine în nici o faptă, este adevărata înţelep- 
ciune. Cei mai mulţi, când cădeau, cădeau şi din acest 
motiv. Sau îl folosim ca să ne îndreptăţim patimile. De 
exemplu: am păcătuit o dată şi, după aceea, îmi zic că la ce 
îmi folosește pocăinţa? Ce mizerie! Cât de mult se zdrenţu- 
ieşte astfel ființa noastră! 

Deşi începătorul merge în pustie ca să trăiască nu- 
mai cu Dumnezeu, vedeți cum avva Isaia îi arată de la înce- 
put că va avea de-a face cu persoane. Nici chiar omul din 
pustie nu poate să se separe de societate. De aceea, Cuvân- 
tul al treilea se referă la legătura cu aproapele. 


Să ai fața ta tristă, dar blândă cu oamenii străini, 
ca frica lui Dumnezeu să locuiască în tine. 


Acum ne arată care trebuie să fie situarea noastră 
faţă de oameni. Criteriul este iarăși aproapele. Faţa ta, în 
general, zice, să fie tristă. Dar atributul trist nu are atât înţe- 
lesul de asprime, cum am zice noi, ci de seriozitate, de om 
care are trezvie, străpungere, este concentrat. Când vezi pe 
unul că râde, că se distrează, că nu e serios, îţi dai seama că 
nici nu se roagă, nici străpungere nu are. 


CUVINTE ASCETICE 


Ci blândă cu oamenii străini, ca frica lui Dumnezeu 
să locuiască în tine. Când însă te vizitează oameni străini 
sau tu îi vizitezi, să fii blând, dulce, blajin. Așadar, singur 
fiind, gânditor şi trist, dar în faţa străinilor blând, să nu fu 
omul care râde, care se revarsă în afară. 

Dacă te porţi astfel, nu-ţi vei lepăda vrednicia firii 
omeneşti, locul tău împărătesc pe care-l ai în sânul zidirii. 
În paralet, prin blândeţea ta, arăţi comunicare şi cu 
aproapele, ca să locuiască în tine frica lui Dumnezeu. „Ca 
să locuiască în tine frica lui Dumnezeu” nu are înţelesul de 
străin şi călător, ci înţelesul să locuiască lângă cineva, adică 
frica lui Dumnezeu să fie mereu înlăuntrul meu. Cu nepu- 
tinţă să ai frica lui Dumnezeu când râzi, discuţi şi te împo- 
trivești în cuvânt. Să fii, aşadar, om serios, nevorbăreţ și cu 
străinii dulce, blând, paşnic, blajin. 


Dacă pleci la drum cu fraţii, depărtează-te puţin de 
ei ca să taci şi mergând să nu priveşti aici şi acolo, ci medi- 
tează in cugetarea ta sau roagă-te lui Dumnezeu în inima 
ta, 


Când mergi împreună cu fraţii nu fii încontinuu 
împreună cu ei ca să discuţi, pentru că va fugi frica lui 
Dumnezeu din inima ta. De obicei, este cu neputinţă ca o 
discuţie să se menţină în hotarele ser:ozității mai mult de 
cinci sau zece minute. După aceea, va fi o simplă grăire în 
deșert cu aparența duhovniciei, prin insuflarea satanei, 
pentru a îndreptăți situaţia. 

De aceea, după ce spui cele necesare la început, 
depărtează-te puţin, adică mergi puţin mai în față sau mai 
în spate, în funcţie de cine este celălalt. Cine să meargă îna- 
inte sau înapoi, la dreapta sau la stânga este rânduit de buna 
cuviință, care, dacă-i valabilă pentru mireni, cu atât mai 

mult pentru monahi care, ca nişte oameni duhovniceşti, este 
cu neputinţă să nu ia aminte la purtarea lor obştească. De 
obicei, o trec cu vederea oamenii care au năravuri caprici- 
oase şi trăiesc fără nici un fel de duhovnicie. Pentru că dacă 
nu există echilibru al legăturii cu ceilalţi nu este cu putință 
să aibă cineva viaţă duhovnicească. Dacă trebuie să fii îna- 
inte sau înapoi nu ne-o spune aici, ci este un lucru rânduit 
de obiceiul obştesc din acel loc şi timp. 

Aşadar, tu depărtează-te de celălalt la o distanţă nor- 
mală de aproximativ un braţ, cum zice Sfântul Pahomie!?, şi 
să meditezi în cugetarea ta. Cu mintea spuneau mai cu sea- 
mă psalmi, pe care-i învățau pe de rost, dar şi diferite stihuri 
din Sfânta Scriptură, preferând însă psalmii. Sau roagă-te 
lui Dumnezeu în inima ta, adică spune rugăciunea. 

Apoi continuă să vorbească despre legăturile dintre 
oameni. Ce ciudat, ar putea să spună cineva. Începătorii 
aleg pustia, iar avva Isaia, în loc să le vorbească despre 
Dumnezeu, despre dragoste, despre Sfântul Duh, le 
vorbeşte despre lucruri simple. Şi totuşi, acestea sunt 
premisele pentru ca cineva să poată trăi o viaţă 
duhovnicească. Cine spune că viaţa duhovnicească este 
deasupra acestora sau independentă de ele, sau că buna 
cuviință şi subţirimea relaţiilor sociale sunt străine de 
monah, cu siguranţă că își ascunde patimile şi netrebnicia 
lui pentru a face răul fără nici un fel de vină. 


La ce ţi se pune înainte [la masă] întinde mâna ta 
când eşti silit să mănânci. Mai tânăr fiind, să nu 
îndrăzneşti să întinzi mâna ca să bagi în gură la altul. 


"2 Vezi Poruncile Sfântului Pahomie 33, PG 40, 952 

Când mergi undeva şi te pun la masă, să nu începi 
de îndată a înfuleca. Așteaptă puţin, astfel încât să te 
silească. Nu arăta că ţi-e foame. Zi: nu contează, nu vă 
deranjaţi. Vedeţi subţirimea omului? Cu atât mai mult, dacă 
ţi-e foame, nu trebuie să începi imediat să mănânci tocmai 
pentru a-ţi birui foamea. Foamea nu este atât un fenomen 
trupesc, cât psihologic. De aceea, nu-ţi descoperi goliciunea 
sufletească. Când insistă să mănânci, întinde-ţi mâna la ce fi 
se pune înainte şi nu te întinde peste masă la cele de 
departe. 

Dacă ești mai tânăr, nu îndrăzni să bagi mâncare în 
gura altuia, pentru că acest lucru este obraznic, nedemn, nu 
ţi se potriveşte. În plus, această îndrăzneală, cel mai 
probabil, va crea probleme celui ce vă vede. Mai ales, nu te 
cinstește pe tine ca persoană duhovnicească şi chip a lui 
Dumnezeu. Lucrătorul lui Dumnezeu trebuie să fie 
neprihănit. 


În locul în care dormi, să nu te acoperi sub acelaşi 
acoperământ cu altul, ci fă multe rugăciuni în inima ta 
înainte de a te culca. 


Dacă ești obligat să dormi în aceeaşi cameră cu 
altcineva, măcar că e bine să te fereşti de astfel de situații, 
cel puţin nu vă acoperiţi cu aceeaşi pătură, pentru că apropi- 
erea zămisleşte primejdii de natură morală. Trupul întotdea- 
una tinde spre rău, spre păcat, şi nu poţi să te consideri pe 
tine însuţi invulnerabil, deoarece, în cele din urmă, vei că- 
dea sau îl vei face pe celălalt să păcătuiască. Toate păcatele 
ne sunt la îndemână şi ar fi culmea să crezi că pentru tine 
nu e nici o primejdie. Aceasta este lipsă de frică. 

Dacă totuşi apare nevoia de a dormi cu altul în ace- 
eaşi cameră, este preferabil să nu dormi tu deloc, ci celălalt, 

decât să vă acoperiţi cu aceeaşi cuvertură. Şi când dormiţi 
fiecare în patul său, fă multe rugăciuni în inima ta înainte 
de a adormi, ca să nu adormi cu simțământul că mai este 
cineva lângă tine, un alt om, ci absorbit de rugăciune şi 
avându-L tovarăș pe Hristos, și nu omul, pentru că e păcat 
ca monahul să doarmă cu un om şi nu cu Dumnezeu. Vedeţi 
că avva Isaia nu face nici un efort ca să-l înlăture pe 
celălalt, ca să-l schimbe, ca să-l alunge sau ca să-l îndrepte. 
Singurul lucru pe care-l face este să te facă pe tine atent la 
ceea ce faci, la ce spui şi la cum te porţi. 


Dacă ai ostenit pe drum şi voieşti să fii uns cu puţin 
untdelemn pentru osteneala drumului, lasă-ți unse numai 
picioarele, ruşinându-te să te descoperi, iar trupul să nu ţi-l 
ungi decât la trebuinţă sau la boală. 


Cei vechi aveau obiceiul, când oboseau, să se ungă 
cu ulei, pentru că uleiul, ca și vinul, odihneşte organismul 
uman. Astăzi nu mai obişnuim să ne ungem. Totuși folosim 
uleiuri aromatice. Aici avva Isaia ne îndeamnă să nu urmă- 
rim odihna. 

În orice caz, dacă osteneala este atât de mare încât 
să ai nevoie de odihnă, unge-ţi numai picioarele când te vei 
afla singur, nu le dezgoli în faţa celuilalt. Nu stârni trupul 
cu nimic. Vedeţi că înlătură şi pericolul moral, care se poate 
naşte din legăturile sociale, dar şi pe cel sufletesc care izvo- 
răşte din obiceiul de a te odihni. 


Dacă şezând tu în chilia ta, va veni un frate străin, 
fă şi tu cu el aşa: fă iubire şi ia puţin untdelemn şi 
foloseşte-l. lar de nu vrea să primească, după ce s-a 
odihnit, nu-l sili. lar de este un bătrân bogat în făptuire, 
silește-l până ce-l vei unge pe el întreg. 

Tu nu vei primi pentru tine nici o odihnă. Dacă vine 
la chilia ta un străin, să-i ungi picioarele ca să-l odihneşti. 
Să faci exact inversul decât pentru tine însuţi. Spune-i: „Te 
rog, fă iubire şi ia puţin ulei ca să-ţi ungi trupul, ca să te 
odihneşti”. 

Dacă vezi că vizitatorul nu se odihneşte cu cele pe 
care i le spui, nu-l sili. Ce bună cuviință! Criteriul este 
întotdeauna odihna celuilalt şi subţirimea. 

Dacă însă este bătrân şi, mai ales, dintre călugării 
aceia care umblă transpiraţi, sărmanii, şi nu se liniștesc 
nicăieri, sileşte-l să-și ungă trupul întreg, pentru că are 
nevoie. Vedeţi că iarăşi ia aminte şi la siguranţă. Nu zice 
să-l ungi tu, ci să-l sileşti să ia uleiul și să se ungă singur, 
fără ca să fii și tu prezent. 


Iar de şezi la masă cu fraţii, de ești mai tânăr, nu 
spune în mintea ta, mănâncă, ci adu-ți aminte de păcatele 
tale ca să nu mănânci cu plăcere, şi întinde mâna ta numai 
înaintea ta. Şi de este altceva inaintea altuia, să nu întinzi 
mâna ta la aceea. 


Când mănânci cu alţii, să-ţi întinzi mâna doar la 
ceea ce este înaintea ta. La ce este departe să n-o întinzi. 
Când facem aşa, ne facem de râs în ochii celorlalți, ne 
arătăm proasta educaţie şi neamul prost. Dăm altora prilej 
să gândească lucruri rele despre părinţii noştri. Facem de 
râs şi înjosim pe înaintaşi, pe noi înşine şi însăşi familia 
noastră duhovnicească. 

De asemenea, să nu-ţi pui în minte: „acum o să mă- 
nânc”, pentru că îndată vei simţi mulţumire, satisfacţie, 
îndată centrii nervoși vor reacționa, iar organismul va secre- 
ta sucurile corespunzătoare. Toată alcătuirea ta psiho-soma- 
tică va începe să se schimbe şi vei simţi o plăcere în gât, în 

cap, în inimă, iar de către oamenii duhovnicești vei fi consi- 
derat pământesc în acel ceas. Ca să te ajuţi, trebuie să-ţi 
amintești de păcatele tale: adu-ţi aminte de păcatele tale ca 
să nu mănânci cu plăcere. 


Hainele tale să-ți acopere picioarele şi genunchii să 
fie uniţi între ei. 


Hainele tale trebuie să-ți acopere picioarele. Este 
lipsit de cuviinţă ca să ţi se vadă picioarele. Nu doar că din 
punct de vedere moral este ațâţător pentru celălalt — acesta e 
lucrul cel mai puţin important —, ci pentru că arată un om de 
nimic, fără subţirime, fără simţul superiorității în sufletul 
său. 

Când şezi, genunchii tăi să fie lipiţi unul de altul şi 
să-ţi ţii trupul drept. Nimeni să nu-ţi poată găsi un cusur. 
Dacă te găseşte cu vreunul, acesta-i de ajuns ca să priceapă 
câte zac în sufletul tău. 


lar când cei ce mănâncă suni străini, dă-le lor cele 
de trebuinţă cu o privire veselă. lar când încetează să mă- 
nânce, spune-le lor şi a doua şi a treia oară: faceţi iubire şi 
mai luaţi puţin. 


Adeseori avem vizitatori. În faţa lor stă preotul de 
rând, de o parte şi de alta monahii, iar în faţă vizitatorii 
cinstiți în mod special. Trebuie ca pe cel pe care îl cinstim 
să îl aşezăm la masa apostolică!? ca să-i dăm cinstire. Pen- 
tru că atunci când ai un străin, acesta este Hristos. Ai un 
străin? Îi vei da tu vinul, pâinea, o să-i pregăteşti toate. 
Dă-ie lor cele de trebuinţă cu o privire veselă. Slujeşte-l cu 


"2 Este o masă osebită la care şade egumenul cu preoții. 

o faţă zâmbitoare, cu un ochi treaz și binedispus, care să le 
intuiască şi să le prevadă pe toate: când să-i torni apă, când 
să-i dai pâine. Dă-i pâine în plus ca să nu facă economie. Și 
când încetează să mănânce, pentru că s-au săturat, spune-le 
lor şi a doua şi a treia oară: faceţi iubire şi mai luaţi puţin. 
Mai luaţi, vă rog! Spune-le așa de două sau de trei ori, dar 
nu mai mult ca să nu-i faci să se îngreuneze. 


Iar când mănânci, să nu-ţi ridici fața ta spre aproa- 
pele şi să nu grăieşti cuvânt deşert! Să nu întinzi mâna ta 
spre ceva, arătând că o voieşti, fără să spui: 
Binecuvintează! Şi bând apă, să nu laşi gâtlejul tău să 
gâlgâie precum mirenii. 


În acest text avva Isaia se dovedeşte foarte tipicar, ai 
zice că citeşti o carte de etică. Nu este însă aşa. Când omul 
îl găseşte pe Dumnezeu, se uimeşte, vede că Dumnezeu este 
plin de bunăcuviinţă şi subţirime. Cum poate atunci ei 
însuși să fie altfel? 

Când mănânci, nu te uita aici şi acolo, nici nu zi 
către cel de lângă tine cuvinte deşarte, pentru că-l vei deza- 
măgi şi va zice: „cu am venit să mănânc, dar acesta este un 
hoit duhovnicesc”. Cum îți deschizi gura şi zici ceva fără 
substanță, va pricepe că eşti mort. De ce să se umple locul 
de moartea din sufletul şi din duhul tău, din cugetul şi din 
inima ta? „Binecuvintează!” — adică puteţi să-mi daţi cutare 
lucru? Sau pot să iau aceea? 

Când bei apă, nu-ţi lăsa gâtlejul să facă gălăgie. 
Uneori zgomotul apei se aude de departe. De asemenea, 
este înfricoșător şi când se aud prea tare furculiţele şi 
cuţitele în farfurii. 

Vedeţi că acestea se adresează asceţilor începători 
din pustiuri. Cu cât mai mult se potrivesc celui ce trăieşte în 
chinovie, unde viaţa este mai socială. 


Dacă te înăbuşe căscatul, nu-ţi deschide gura şi va 
pleca de la tine. Să nu deschizi gura ta râzând, căci aceasta 
înseamnă lipsă de sfială. 


Când îţi vine să cașşti, nu-ţi deschide gura, crezând 
că te vei uşura. Se va petrece exact invers. Ochii îţi vor 
Jăcrima şi o să-ți vină să caşti din nou. Aşa te vei netrebnici 
în faţa altora. Nu-ţi deschide deloc gura, nici ca să caști, 
nici ca să râzi. 

Căscatul era considerat un efect al acţiunii demoni- 
ce, deşi are şi cauze organice. Legătura cu acţiunea demoni- 
că nu este greşită, pentru că demonul îşi are locul său în 
loate cele omeneşti. Când reuşeşte să te facă să caşti, legă- 
tura ta cu oamenii îndată se prăbuşeşte. Nu mai poţi să fii 
serios, nici să înţelegi ce spune celălait, şi cu atât mai puţin 
să te rogi. Se spune că un demon anume atinge organele 
pgâtlejului şi produce căscatul. Din acest motiv, se păstrează 
obiceiul de a face cruce peste gură şi, într-adevăr, este 
eficace, dar mai eficace este să-ţi ţii gura închisă şi căscatul 
va pleca. 


Dacă-ţi procuri o carte, să nu o înfrumuseezi cu 
vreo podoabă, căci patimă este aceasta. 


Dacă ai vreo carte care îţi aparţine, nu dori să o legi, 


să o faci frumoasă, să-ţi scrii numele, să imprimi pe copertă 
litere aurite, pentru că aceasta este patimă. 

De greşeşti ceva, nu minţi din ruşine, ci fă metanie 
zicând: „iartă-mă!”, şi greşeala trece. [3, 2) 


Dacă faci vreo greșeală, nu căuta să o ascunzi cu 
minciuni, pentru că minciuna este cea mai mare greşeală. 
Mărturiseşte-o, spune „iartă-mă” şi îndată se va opri extin- 
derea preșelii și răul pricinuit de ea. În plus, te va prețui și 
celălalt când va vedea că, deşi ai greşit, spui adevărul. 
Îndreptăţirea de sine este o neputinţă. E nevoie de sinceri- 
tate. 


De-ţi spune cineva un cuvânt aspru, să nu-ţi înalți 
inima, căci mânia lui Dumnezeu vine grabnic. 


Dacă-ţi spune cineva un cuvânt aspru, nu te împotri- 
vi. O să mă întrebaţi: este cu putinţă ca monahii în pustie să 
spună cuvinte aspre? Desigur, pentru că, oriunde merg, își 
duc firea umană. Ce mai aştepţi, de vreme ce trăieşti cu 
asemenea oameni? Unul o să te înjure, altul o să te loveas- 
că, al treilea o să se poarte sălbatic. Aşa-i toată societatea. 
Tu să fii în repulă! 

Deci, dacă celălalt îţi spune un cuvânt aspru, nu te 
înălța cu inima, nu te întărâta împotriva hui, nu-i spune 
„auzi acolo, să nu mă cinstească pe mine, care sunt mai 
mare, mai bătrân, proistamen!” Dacă te împotriveşti cuvân- 
tului aspru al celuilalt, arăţi că eşti nevrednic de Dumnezeu 
ŞI, de aceea, mânia Lui vine grabnic peste tine. N-o să vină 
peste cel care s-a purtat urât față de tine, ci asupra ta, pentru 
că el, sărmanul, dacă ar fi fost un om echilibrat, nu s-ar fi 
purtat aşa. Dacă se poartă urât, dur, calomniator înseamnă 
că este îndurerat, de trei ori nefericit şi are nevoie de milă. 
Este vrednic de soarta lui, de amărăciunea lui, de durerea 
lui. Dacă tu îndrepţi lucrurile cu propria ta duritate şi împo- 

trivire, chiar şi numai în inima ta dacă vei gândi astfel, 
mânia n-o să cadă peste cel nefericit şi îndurerat — pe el 
poate să-l siobozească Dumnezeu —, ci peste tine. 


De eşti mustrat de cineva pentru vreun lucru, nu te 
aprinde, ci pune metanie zicând: „lartă-mă, că nu voi mai 
face!” Fie că ştii că ai făcut acel lucru, fie că nu ştii. Căci 
foate acestea sunt propăşire pentru cel tânăr. 


Vine unul şi spune că ai spart un pahar. Nu spune: 
„nu l-am spart eu”, nici „nu ştiu despre ce vorbeşti”, ci zi 
îndată: „artă-mă, nu voi mai face”. Vedeţi dezlegarea du- 
hovnicească a faptei? 

Nu te aprinde. Împotrivirea, apărarea, îndreptăţirea, 
înverşunarea sunt laşitate. După cum când prinzi o pasăre, 
aceasta începe să tremure de frică, tot aşa tremuri şi tu şi-ţi 
verşi necazul pe celălalt cu îndreptățirea şi împotrivirea ta. 
Orice ţi-ar spune, nu te teme, chiar dacă este o mustrare, o 
minciună şi tu nu ai făcut acel lucru. Ridică tu povara şi zi: 
„frate, iartă-mă, nu mai fac!” Şi dacă îţi cere să-l plăteşti, 
plăteşte-l. Ce ai de pierdut? Se va descoperi superioritatea 
ta. Căci toate acestea, adică toate câte am spus până acum, 
sunt propăşire pentru cel tânăr. Dacă tinereţea le păzeşte, 
poate să înainteze duhovnicește. 


De faci lucrul tău de mână, nu te mândri, ci fă-l în 
frica de Dumnezeu ca să nu păcătuieşti întru neştiință. 


Slujirea ta să nu o faci formal, tipiconal, pentru că 
asta arată dispreţuirea. Trebuie să arăţi interes pentru ceea 
ce mănăstirea ţi-a încredinţat. Să te frămânți pentru acea 
slujire, s-o îmbunătățești, s-o înnoieşti, s-o susţii. Fie că ai 
primit grădina, fie arhondaricul, fie trapeza, pentru toate e 

nevoie de grijă întru frica lui Dumnezeu. Nu grijă pentru 
câte nu te privesc, ci pentru câte ţi-a încredințat Dumnezeu. 
Această grijă este slujirea lui Dumnezeu. Nu poţi să fii indi- 
ferent. Te vei îngriji întru frica lui Dumnezeu ca să nu pă- 
cătuieşti întru neştiință. Este rău să păcătuieşti, chiar şi din 
neştiință. Dacă nu te frământă grija, dacă nu te problema- 
tizezi pentru slujirea ta, o să faci multe greşeli, multe pagu- 
be, vei avea multe pierderi. Se poate să nu-ţi dai seama, să 
nu ţi se spună, să nu știi. Dar fie şi din neştiință dacă păcă- 
tuieşti, păcatul tot păcat rămâne. 


Când te învaţă cineva despre orice lucru de mână, 
spune-i celui ce te învaţă, fără să te ruşinezi a-i spune în 
continuare: „Fă iubire şi vezi de e bun lucrul sau nu!” 


Cuvântul se referă la ceva ce nu mai întâlnim la 
monahii contemporani. Nu mai îndrăznești să-i spui vreunui 
monah cum să-și facă munca. Să presupunem că la anul 
vom schimba arhondarul. Cel dinainte nu va îndrăzni să-i 
spună nici un cuvânt celui nou, pentru că va crede că acesta 
le ştie pe toate, le rezolvă pe toate, pentru că a mai fost şi 
înainte la această slujire şi, prin urmare, va considera un lu- 
cru umilitor să-l asculte pe fratele său. Avva Isaia însă spu- 
ne: fie ştii, fie nu ştii, dacă s-a schimbat slujirea şi acum ai 
luat-o tu, trebuie nu numai să primești învăţătura de la cel 
dinaintea ta, ci, chiar dacă acela nu are dispoziţie pentru 
aceasta, tu să-l rogi: „te rog, fratele meu, spune-mi cum ai 
făcut, ce greutăţi ai întâmpinat?” Şi înaintând în slujirea ta, 
iarăşi să-l întrebi: „fac bine?”. 

De cele mai multe ori suntem stăpâniţi de mândrie. 
Nu suportăm ca celălalt să ne arate sau cel de dinainte să ne 
facă observaţie. În realitate, nu este atât mândrie cât 
surzenie, adică prostie, pentru că numai un prost nu vrea 

să-l asculte pe celălalt. Surzenia înseamnă cap sec, inimă 
seacă. Și dacă cel dinainte vrea să ne spună ceva, cu greu 
acceptăm să-l ascultăm, dacă-l ascultăm. Nu este corect așa. 
Să nu ne simţim îndestulaţi cu ce facem sau ştim noi înşine. 


De te cheamă un frate când eşti la lucrul de mână al 
tău, sileşte-te să vezi ce voieşte şi fă-l pe acela cu el, lăsând 
lucrul tău. De încetezi să mănânci, intră în chilia ta şi fă 
lucrarea ta şi nu şedea vorbind cu cei ce nu te folosesc. De 
sunt bătrâni care-ţi grăiesc cuvântul lui Dumnezeu, întrea- 
bă pe Avva al tău: „Rămân să aud sau intru în chilie? ”. Și 
fă ce iţi va spune. 


Dacă se termină masa, du-te la chilioara ta, nu mai 
sta în hol sau pe bancă să discuţi verzi şi uscate. Du-te la 
chilia ta şi fă-ți treaba ta. Numai dacă îți vizitează mănăsti- 
rea părinţi duhovniceşti, întreabă-l pe Starețul tău: „Să merg 
ia cutare părinte care-i un om înţelept şi duhovnicesc?” Şi 
ce îți spune, aceea să faci. 


Dacă Avva al tău te trimite într-un loc străin pentru 
un lucru, spune-i unde voieşti să mergi şi ce trebuinţe ai. Şi 
dacă îţi spune ce să faci, nu adăuga, nici nu-l micşora. 


Dacă Starețul tău te trimite pentru oarecare lucrare 
în afara mănăstirii, tu să-l întrebi îndată unde să stai şi 
unde-ţi spune să mergi, acolo să rămâi. Dacă te chemă la el 
vreun prieten sau cunoscut, nu te duci. De asemenea, nu te 
duci nici la mese, nici pe la biserici, nici la Liturghii. 
Acestea pentru un om afierosit lui Dumnezeu sunt lucruri 
lumeşti, păcat şi duhoare. Până ce-ţi îndeplineşti sarcina, 
rămâi acolo unde ţi-a spus Starețul tău. Vei merge doar 

pentru cumpărături acolo unde ţi-a spus, sau pentru sarcina 
pe care ţi-a dat-o. 

Ce trebuinţe ai? Înainte să pleci, te vei strădui să afli 
toate detaliile despre lucrurile pe care trebuie să le iei, astfel 
încât să nu greşeşti şi să iei ceva care este după mintea ta. 
Pentru că s-ar putea să cumperi ceva mai bun, dar dacă nu 
este ceea ce vrea Starețul, nu va fi mulțumit şi inima lui nu 
va binecuvânta ceea ce ai făcut, iar osteneala ta va fi degea- 
ba. Și dacă îți spune ce să faci, nu adăuga, nici nu-l micşo- 
ra. Să faci, aşadar, ce îţi spune, nici mai mult, nici mai 
puțin. 


Dacă auzi cuvinte din afară, nu le spune altuia. Că 
dacă-ți vei păzi urechile, nu-ţi va păcătui limba. 


Dacă mergi la munca ta sau la casa la care te-a tri- 
mis Starețul, nu trebuie să auzi nimic. Dacă totuși ai auzit 
ceva, înainte de a intra în mănăstire, leapădă-i, ca și cum n- 
ai fi auzit nimic, ca şi cum n-ai fi văzut nimic, încât să nu 
spui nimănui din cele ce ai văzut sau ai auzit. 

Dacă ai griţă să-ţi păzeşti urechile ca să nu auzi, 
atunci nu-ţi va păcătui nici limba. Dacă ai auzit ceva, nu 
spune nimănui nimic când intri în mănăstire. Cel mult, când 
te înfăţişezi Stareţului, poţi să-i spui unde ai mers şi ce ai 
auzit, ca să nu afle de la alţii. Pentru că acest lucru este ceva 
care te face urât, de rușine, şi meriţi tot disprețul. Nimic 
n-ai văzut, nimic nu ştii, nimic n-ai cumpărat, nicăieri n-ai 
fost până ce nu-i vei spune Stareţului. Ai găsit, de exemplu, 
o carte. Şi faptul că ai găsit-o e păcat. Cu atât mai mult s-o 
arăţi sau s-o spui altuia. Te vei întoarce la mănăstire ca un 
surd şi orb. 

Aşadar, nu introducem în mănăstire nici o informa- 
ție, nici o idee, nici o părere. Dacă cineva face aşa ceva, 

fapta lui constituie un motiv suficient pentru a fi alungat din 
mănăstire. Trebuie să luăm aminte ca să nu facem greşeli şi 
să păcătuim faţă de celelalte suflete. Gândul omului e 
neputincios, inimile neputincioase, sufletele chinuite. Sun- 
tem împovăraţi din naştere şi nu ştii ce ruptură, ce furtună, 
ce ispită o să declanșezi în celălalt. Orice vei spune, fie în 
vreo problemă bisericească, fie politică, fie naţională, fie 
duhovnicească, fie socială, fie despre vreo trebuinţă practi- 
că, să ştii că va cădea ca o bombă în inimile celorlalți şi va 
produce răni înfricoşate, cu diferența că tu nu le ştii, ci 
duhovnicul acelui suflet, care le trăieşte ca pe nişte urmări 
înspăimântătoare ale celor auzite de la tine. 

Chiar dacă te întreabă unde aţi fost și cum aţi 
petrecut, nu trebuie să spuneţi nimic. Pentru că un om 
duhovnicesc, care are frica lui Dumnezeu și îşi păzeşte gura 
şi ochii, va putea oare să-i dea altuia dreptul să-i pună câte 
întrebări vrea? Acest lucru ne depreciază. Nu trebuie să-i 
dăm celuilalt dreptul să ne întrebe în mod liber orice vrea. 
Poţi, de exemplu, să mergi la un ministru, care este un 
conducător mirean, şi să-l întrebi orice vrei? Nu poţi, o să-l 
cinstești. Aşa trebuie să te cinstească şi pe tine celălalt dacă 
eşti om duhovnicesc. 

Dacă te întreabă înseamnă că te consideră om cu 
gura spartă. Trebuie să ne păzim respectul şi demnitatea 
noastră mai cu seamă în proprii noştri ochi. Pe un om care 
nu te cinstește, nu te respectă, care nu consideră că eşti 
superior nu trebuie să ţi-l faci tovarăş, pentru că te va vătă- 
ma şi te va batjocori. Mai bine să-ţi scoată ochii decât să-ţi 
zică neîmpiedicat şi liber orice vrea sau să te întrebe orice 
vrea. Numai dacă există legături dubioase nelalocul lor, de 
inimă, sufleteşti, duhovniceşti şi trupeşti poate celălalt să te 
întrebe ce vrea. 

Această libertate arată că legăturile voastre sunt fără 
rușine, fără frica lui Dumnezeu, că aveţi o gândire fără înţe- 
lepciune, o neînţeleaptă părtăşie între voi şi celălalt. Pentru 
că, dacă este ceva ce poţi să spui, o vei spune singur. Faptul 
de a întreba este o silire. Cum îngădui celuilalt să-ţi pună 
întrebări despre lucruri care nu le spui tu de la sineți? 
Trebuie să ne rușinăm dacă ne întrebă. Pentru că dacă te 
întreabă unde ai fost și ce ai făcut, o să te întrebe şi alte 
lucruri. Una o să o aducă pe cealaltă şi nu ştii unde se va 
sfârşi tărăşenia. Trebuie să avem respect față de noi înșine. 
Dacă nu ne păzim noi pe noi înşine, nici Dumnezeu nu 
poate să ne păzească. 


Dacă voieşti să se împlinească un lucru şi cel cu 
care locuieşti nu voiește să se împlinească, lasă-i lui voia 
ţa, ca să nu se nască ceartă şi să se supere. 


M-ai întrebat ce să iei şi unde să rămâi, şi ţi-am 
răspuns. Şi tu completezi: 

— Părinte, am blagoslovenie să merg la episcop să 
iau binecuvântare? 

— Du-te, îţi spun, ești monah şi e bine să iei blago- 
slovenia episcopului. 

Dar, pentru că eşti găzduit, nu poţi să calci politeţea 
față de omul care te găzduiește. Să zicem că gazda nu se are 
bine cu episcopul. Nu se va simţi atunci prost? Aşadar, îl 
vei întreba: Ce zici, să merg la episcop să-i pun metanie? 
Dacă vezi că-ți spune da cu bucurie, du-te. Dacă vezi că se 
fâstâceşte, nu te du, ca să nu se nască ceartă şi să se supe- 
re. Adică, să nu fie el bântuit lăuntric de tristeţe din pricina 
a ceea ce faci tu. 

Acesta este adevărata superioritate. Din clipa în care 
rămâi într-o casă străină, eşti supus omului și principiilor 

care domnesc în acea casă. Nu ai dreptul să mergi niciunde, 
nici să nu aduci pe altcineva. Poate că cineva ar putea soco- 
ti lucrurile acestea detalii. Nu sunt detalii. Le ştiu şi bebelu- 
şii. Ajunge numai să fim neatinşi de păcat. Păcatul şi lipsa 
comuniunii cu Dumnezeu ne fac să le uităm. 


Când voieşti să iocuieşii cu un frate în chip 
trecător, nu-i porunci în vreun lucru oarecare şi să nu 
voieşti să fii capul lui. [3, 3] 


Dacă locuieşti împreună cu fraţii tâi, să nu voieşti să 
le porunceșşti, nici să le dai lecţii, nici să fii primul, cu atât 
mai mult dacă mergi în altă chilie sau în altă mănăstire, 
pentru că eşti subordonat celuilalt. Întotdeauna, vedeți, îl 
pune pe celălalt înainte. În nici o situaţie nu premerge eul 
propriu. 


De locuieşti cu fraţii, să nu voieşti să te măsori cu ei 
şi tu în cuvântul lor. 


Dacă locuieşti cu alţi fraţi, să nu voiești să te măsori 
cu ei în cursul discuţiilor. Deschide unul din ei un subiect 
teologic, nu voi şi tu să discuţi teologie. Îţi vorbeşte 
filosofic? Nu voi să arăţi că şi tu ştii filozofie. Nu voi să fii 
asemenea. Lasă-l să-şi spună părerea, filosofia, concepţiile. 
Asta pentru că oamenii au obiceiul ca, atunci când găsesc 
un nou om, să-i spună în cel mult o oră toate părerile lor, 
experimentele lor, teologiile lor, filosofiile lor și, tot ceea ce 
spun după aceea, vă veţi încredința că nu este decât 
repetarea celor dinainte. Şi dacă trăieşti 20 de ani cu acelaşi 
om, 20 de ani n-o să-ţi spună nimic nou, decât aceleaşi 
lucruri cu alte cuvinte. Cel mult poate să găsească un nou 
argument ca să repete. Şi aceasta, deoarece fiecare om are 

un conţinut al gândirii și al interesului în care se mişcă, şi 
nu are nevoie nici de împotrivirea ta, nici de completarea ta. 

De aceea, nu deschide nici un dialog cu fratele tău. 
Lasă-l să-şi exprime părerea şi problema s-a încheiat. Dacă 
ţi se spune: „Ştii, Biserica trebuie să se agiornizeze, să-şi 
modernizeze limba, mănăstirea să-şi închidă porţile”. Zi şi 
tu: „Aşa-i, da, foarte frumos!” Dacă începi să te măsori cu 
el, cazi în mirenism. Problema care îl interesează pe autorul 
nostru este ca monahul să nu dea greș în relaţiile interper- 
sonale, pentru că atunci va da greş și în legătura cu Dumne- 
zeu. Dacă se ciocnește şi se împotriveşte oamenilor, se 
însingurează de Dumnezeu şi astfel se prăbuşeşte viaţa lui 
întreagă. 

Dacă poruncești cuiva, acesta îndată se va întrista şi 
se va produce dezbinare. Dacă începi o discuţie cu celălalt, 
cu siguranţă te vei însingura. Avva Isaia vrea să înlăture 
toate cauzete care ne îndepărtează de oameni. Suflete unite 
există doar acolo unde împărăţeşte supunerea duhovni- 
cească, tăcerea şi respectul personalităţii celuilalt, ca părtaş 
al dumnezeieştii firi (2 Ptr 1, 4), ca şi chip a! lui Dumnezeu. 
Unde există acest respect şi această tăcere, există şi părtăşia 
sufletelor unui cu altul. Acolo simţi că celălalt este fratele 
tău. Părtășia şi tovărăşia o simţim la adunarea obştii, la 
masa comună, la biserică şi, mai cu seamă, în smerenie şi în 
această supunere puternică. 


De-ţi va porunci ţie un lucru pe care nu-l voieşti, 
luptă cu voia ta până ce îl vei face, ca să nu-i superi şi Să-i 
pierzi prin descurajare şi ca să ai locuirea paşnică cu ei. 


Dacă însă cei împreună monahi cu tine nu au acest 


cuget duhovnicesc, şi-ţi poruncesc să faci ceva care intră în 
conflict cu voia ta — e clar că nu se gândeşte la păcat —, 

atunci stăruieşte, lupfă-te cu voia ta ca să nu-i superi. 
Pentru că, dacă-i întristezi, îl vei întrista şi pe Dumnezeu şi 
o să-i pierzi prin descurajare, vei pierde de acum înainte 
putinţa de a mai lucra împreună cu ei. Când îmi ceri ceva şi 
te refuz, legătura noastră se clatină şi nu vei mai avea 
curajul să-mi ceri cele de care ai nevoie. 

Așadar, să i-au aminte să nu fac nimic care-l întris- 
tează pe celălalt ca să am dreptul să stau înaintea lui cu 
capul sus. Să fac ce vrea celălalt pentru ca, în orice clipită 
m-aş apropia de el, să se simtă obligat să-mi împlinească 
voia. Altfel, vei strica locuirea paşnică cu ei, vei pierde pa- 
cea, unitatea şi te vei însingura. Dacă el o ia la stânga, tu o 
vei lua la dreapta, dacă el la dreapta, tu la stânga. Precum 
vedeţi, viaţa socială este iarăşi problema avvei Isaia. 


De locuieşti cu un frate, şi-ţi spune: „Găteşte-mi 
ceva”, spune-i lui: „Voi face ce voieşti”. Şi fă ceea ce 
găseşte el de bine, cu frica lui Dumnezeu. 


Dacă locuieşti cu un frate şi îţi cere să faci mâncare, 
întreabă-] ce doreşte să mănânce. Dacă spune că vrea ou, 
fă-i ou. Numai să nu fie zi de post şi să ai ouă, ca să nu 
trebuiască să mergi să faci rost şi să ţi se tulbure pacea. 


De locuiţi împreună şi lucrul ce [i-l cere este 
trecător, fă-l. De sunteţi mai mulți, faceți-l împreună şi nu 
cruța trupul tău, ținând seama de conştiinţa tuturor. 


Dacă este un lucru trecător, fă-l. Nu strica relaţiile 
tale cu ceilalți pentru nici un motiv, pentru că, de cele mai 
multe ori, conflictele noastre sunt pentru lucruri neînsem- 
nate şi de nimic. Dacă vă veţi urmări cu atenţie, o să vedeţi 
că, ori de câte ori vă aflaţi într-o situaţie dificilă cu ceilalți, 

aceasta este pentru lucruri neînsemnate şi de nimic. Fă ce-ţi 
spune celălalt, şi nu te tulbura. Fă lucrul aşa cum socoteşte 
celălalt chiar dacă sunt detalii. Vei începe întotdeauna de la 
cele pe care ţi le spune celălalt. Unul îşi împodobeşte masa, 
— îl vei lăuda pentru asta. Dacă te pune să-i aranjezi masa o 
vei face precum voieşte. Altul are masa nearanjată — o s-o 
păstrezi nearanjată. Nu vei face ce ştii tu. Vei cerceta con- 
ştiinţa oamenilor cu care lucrezi. Cum gândesc ceilalți — 
este voia lui Dumnezeu şi mentalitatea Bisericii noastre. N 
cruța trupul tău, adică nu te întrista din pricina ostenelilor, 
ci observă cum gândesc ceilalți. 


Când te scoli în fiecare dimineaţă, înainte de a te 
apuca de lucru de mână, cugetă la cuvintele lui Dumnezeu. 
lar de este ceva de făcut înainte, fie patul, fie de spălat 
niscai vase, fie orice alt lucru, fă aceea cu toată sârguința, 
fără zăbavă. De este un lucru care aduce o piată, să-l faci 
împreună cu fratele tău și să nu-l nedreptăţești pe el. lar 
dacă lucrul este mic, şi unul spune altuia: „Pleacă, frate 
vezi-ţi de lucrul tău, eu îl fac acesta singur”, ascultă-i. Cel 
ce ascultă este cei mare. 


Aici este prezentat monahul când se trezeşte dimi- 
neaţa. Înainte să-şi înceapă munca, zice, studiază şi medi- 
tează cuvântul lui Dumnezeu. Să te scoli noaptea şi să-ţi 
faci studiul şi rugăciunea. Imediat după slujbă, fie te odih- 
neşti, fie citeşti. La muncă vei merge când îi vine vremea. E 
foarte urât ca după slujbă să ne ocupăm cu alte lucruri. 
Arată că mintea noastră este ca măturătura pe care o ia vân- 
tul şi-o suflă încolo şi-ncoace. S-a terminat slujba la bise- 
rică? Du-te la chilie şi fă rugăciuni sau metanii. După trape- 
ză, fă-ţi munca. Din aceste detalii se vede limpede ce este 
omul. 


-76- 


DESPRE STAREA ÎNCEPĂTORILOR ȘI A CELOR DIN CHILII 


Nu te du la chilia fratelui tău, pentru că aşa arâţi că 
eşti un om nepricopsit şi că nu-l respecţi pe celălalt, care în 
acel ceas poate că se roagă, poate că citeşte, poate că se 
odihneşte. 

Dacă e vremea pentru muncă, fie de făcut patul, fie 
de spălat vase, să lucrezi cu râvnă, fără akidie. Dacă munca 
pe care-o faci este plătită, lăudată sau încununată, şi 
împreună cu tine mai este și un alt frate, n-o fă singur, ci 
lucrează împreună cu fratele, pentru că, dacă vei fi întrebat 
cine a făcut asta, să-l pui şi pe celălalt, ca să audă şi el lauda 
sau să-şi ia şi el plata. Vedeţi cum se gândeşte îndată la 
celălalt! Dacă este însă un lucru neînsemnat, fără răsplată, 
fă-l singur. De asemenea, în cazul în care celălalt vrea să 
facă ceva singur, spune-i: „Să fie blagoslovit!” Fă ascultare 
de voia lui. E uimitor modul în care avva Isaia trece de la 
cele mai duhovniceşti subiecte, rgăciunea şi meditaţia, la 
cele ma: simple. 


De este cu tine un frate străin, să ai fața ta blândă 
către el când îl îmbrăţişezi, iar vasul pe care îl duce 
poartă-i cu bucurie, şi când pleacă, fă la fel. 


Dacă vine un frate străin de mănăstirea ta, faţa să îţi 
fre zâmbitoare, dulce, luminoasă și să radieze de bucurie 
când îl îmbrățişezi. Dacă are vreo greutate în mână, vreo 
valiză, să o iei tu şi să i-o duci în chilia în care va sta. Când 
pleacă, iarăşi să-l îmbrăţişezi zâmbind, ca să plece şi să-şi 
aducă aminte de dragostea ta, de bunătatea ta, de delicateţea 
ta. Icoana iubirii tale să rămână intactă oriunde va merge. 
Plecând, să-i duci tu iarăşi bagajul, să nu-l lași să-l care 
singur. 

Sărutul tău să fie cu grijă şi frica lui Dumnezeu, ca 
să nu-i fie spre vătămare. 


Sărutul tău să fie cu bună cuviință, cu subțirime şi 
cu frica lui Dumnezeu, pentru că este o faptă trupească şi 
orice faptă trupească este întotdeauna periculoasă, separă 
sufletele. Cu cât se apropie doi oameni trupește, cu atât se 
separă cu sufletele. 


Păzeşte-te să nu-i întrebi lucruri care nu-ţi sunt de 
folos şi fă-l să se roage. lar când şade, întreabă-i: „Cum te 
afli?” şi mulțumeşte-te cu acest cuvânt şi dă-i o carte ca să 
mediteze la cele din ea. 


Când vine un vizitator, ai grijă ca după salutare să 
nu începi cu întrebările, pentru că „mulţimea cuvintelor nu 
scuteşte de păcătuire” (Pilde 10, 19). Nu ştii unde se va 
sfârşi discuţia. Să se roage mai întâi şi, când şade, 
întreabă-l: „Ce mai faci frate? Nu cumva vrei ceva?” şi 
opreşte-te aici. Dă-i și o carte ca să citească. E bine ca la 
arhondaric să fie cărţi pentru vizitatori. 


Dacă vine după osteneală, fă-l să se odihnească, 
spală-i picioarele. De-ţi aduce cuvinte necuvenite, roagă-l 
cu iubire, zicându-i: „lartă-mă sunt slab şi nu le pot 
purta”. 


Dacă vizitatorul este obosit, ca să-l odihneşti, spală-i 
picioarele. Dacă începe să vorbească despre lucruri necuve- 
nite, nepotrivite cu vrednicia noastră duhovnicească, cu via- 
ţa noastră duhovnicească, cu faptul că Dumnezeu ne-a făcut 
cu puţin mai mici decât îngerii (Ps. 8, 6), spune-i: „lar- 
tă-mă, sunt neputincios şi nu pot continua discuţia”. 

lar de este slăbit şi hainele îi sunt murdare, 
spală-i-le. lar de-i lipseşte ceva și huinele îi sunt rupte, 
coase-i-le. lar de este drume! şi ai la tine niscai credincioşi, 
nu-l pune mai presus de ei, dar fă milă cu el din iubire de 
Dumnezeu. 


Dacă este bolnav şi cu hainele murdare din pricina 
drumului străbătut ca să ajungă la mănăstirea ta, spală-i-le. 
Și nu numai atât, dar dacă sărmanul este şi om simplu — și 
câţi astfel de simpluţi se duc din mănăstire în mănăstire — şi 
le are rupte, să i le coşi, pentru că altfel va continua să um- 
ble cu ele rupte. 

Dacă este dintre cei care se învârt de coto-colo şi ai 
fii sau fraţi duhovniceşti, nu-l pune împreună cu ei, pentru 
că o să-i strice. 


Dacă un frate îți oferă ceva, nu-l deschide ca să afli 
ce are în el în absenţa lui. Dar dacă se arată foarte prețios 
ceea ce [i se oferă, spune-i: „Dă-mi să văd ce este în el!” 


Dacă fratele a lăsat ceva sau îți dă un dar, deschide-! 
înaintea lui, ca să vezi ce este şi să-l lauzi. Nu e frumos să-l 
deschizi când el lipseşte. Dacă însă este ceva care pare 
scump, nu-l deschide, ci spune-i: „Te rog, deschide-l tu şi 
dă-mi-l!” Asta-i norma de bună cuviinţă. 

Am mers odată într-o insulă şi am luat cu mine o 
xilografie. Când l-am vizitat pe mitropolit, i-am spus: 

— Părinte, am un dar pentru dumneavoastră. Este o 
xilografie de la noi de la mănăstire. 

— Vă mulţumesc foarte mult, a zis, şi s-a ridicat şi 
mi-a dat înapoi darul cu multă cinstire, ca să-l deschid eu şi 
să i-l dau. S-a aplecat foarte jos ca să-l ia. A lăsat impresia 

că l-a luat cu teamă, pentru că l-am adus special pentru el și 
pentru că este o sculptură foarte fină. 

Omul acesta ştia ce este buna cuviinţa, în timp ce 
noi, monahii, nu cunoaştem deloc propria noastră moştenire 
duhovnicească și ascetică. 


De te scoli în chilia ta ca să-ţi faci slujba ta, nu 
rămânea în dispreț şi în negrijă şi în loc să cinsteşti pe 
Dumnezeu să te afli mâniind pe Dumnezeu, ci stai în frica 
lui Dumnezeu. [3, 4] 


Privegherea personală a monahului este numită în 
scrierile ascetice liturghie'*. Avva Isaia unește aici proble- 
me care privesc viaţa personală a monahului şi care îl unesc 
cu Dumnezeu, cu teme care privesc viaţa socială, care pri- 
vesc legătura cu oamenii şi cu Dumnezeu. Toate au o legă- 
tură una cu cealaltă. 

Când te scoli pentru privegherea ta, nu începe cu 
lenevire, nu spune: „Oh! trebuie să mă rog”, pentru că astfel 
o să adormi. Nu fii mizerabil şi nu te plânge că te-ar durea 
chipurile capul sau stomacul, ci dă-i drumul cu primele me- 
tanii ca să te trezești. Spală-ţi faţa, dacă e nevoie, sau fă ori- 
ce altceva ca să te trezeşti. Începe bine, ca să continui bine. 

Dacă atunci când te trezești, te așezi niţel ca să cu- 
geţi, cugetarea va trezi gândurile, gândurile imaginaţia, 
imaginaţia păcatul, iar păcatul va deveni un somn plin de 
nepăsare, de năluciri şi de trupisme. Sari îndată din somn, 
ca să stai cu frică înaintea lui Dumnezeu. 


Nu te rezema de perete şi nu-ţi muia picioarele, 
stând într-unul şi uşurând pe celălalt ca cei fără de minte. 


14 De exemplu, Sfântul Isaac Sirul, Cuvinte despre nevoințe 12, Cum se 
cuvine să şadă în linişte cel cu dreaptă socoteală [FR 10, 1981, p. 76]. 


-80- 


DESPRE STAREA ÎNCEPĂTORILOR ŞI A CELOR DIN CHILII 


Sunt multe feluri în care putem să ne facem prive- 
gherea. Putem şedea fie pe un scaun, fie în picioare, iar ca 
să se odihnească puţin unii, se sprijină de perete. Avva Isaia 
ne spune să nu ne sprijinim de perete. Alţii iarăşi, ca să se 
odihnească şi mai mult, se lasă când pe un picior, când pe 
altul. Avva Isaia interzice şi aceasta. Nu trebuie să faci așa, 
zice, nici la slujba din biserică, nici la privegherea din 
chilie, pentru că aceste schimbări diminuează dispoziția 
inimii tale. Arată bărbăţie şi stai neclintit. 


Trezeşte inima la ca să nu caute la nevoile tale, 
pentru ca Dumnezeu să primească jertfa ta. 


Nu te lăsa în voile care ţi se nasc în vremea prive- 
gherii. Dacă luaţi aminte, o să vedeţi că la privegherea din 
chilie ne vin diferite gânduri, ca de exemplu: să schimbăm 
fitilul care fumegă sau să reparăm suportul de carte stricat. 
Dar toate lucrurile noastre, masa, lumina, cărţile pe care le 
vom citi, ce vom face, trebuie aranjate de cu seara. Dacă le 
lași pentru vremea privegherii, vei fi târât de voile tale şi, 
din pricina gândurilor, nu vei putea să faci ce trebuie. 

Omul, fie că se află în biserică, fie în chilie, are o 
misiune esenţială. În chilie, să vadă slava nevăzutului Dum- 
nezeu, iar în biserică să privească şi să se împărtăşească de 
slava cea văzută în adunarea bisericească. Este cu adevărat 
măreț să vezi slava Bisericii la slujbe, când acestea sunt fru- 
mos slujite, şi slava lui Dumnezeu la chilie, când prive- 
gherea este bine făcută. Dar cum te vei desfăta de slava 
nevăzutului Dumnezeu la chilia ta și cum te vei împărtăşi 
de slava Bisericii la slujbă, dacă nu ai o astfel de stare? 


De cântaţi împreună, fiecare să-şi facă rugăciunea 
lui. lar de este un străin cu voi rugaţi-l cu iubire ca el să 

facă rugăciunile. Spuneţi-i aceasta până la a doua şi a treia 
oară, fără ceartă. 


Când cântați, fiecare să-şi spună rugăciunile sale, 
astfel încât să fie o rânduială. Prin termenul „psalmodie” se 
înţelege, în general, rugăciunea obştească, dar şi cea 
personală. Psalmodia nu este ca rugăciunea lui lisus, pentru 
că are o anume diversitate, o anume schimbare. Noi o 
facem în biserică după rânduială. Fiecare cântă ce îi revine. 
Şi primii şi cei de-ai doilea psalţi cântă ceea ce trebuie. 
Nimeni nu trebuie să ia locul celuilalt, pentru că aceasta 
este un egoism arogant și o nebunie. Aşa n-o să guști nici 
slava Bisericii, n-o să afli nici bucurie în suflet. 

Când aveţi oameni străini, să-i cinstiţi şi să le daţi să 
citească ceva. Vizitatorii noștri se simt foarte aproape de 
noi şi se bucură la slujbă mai ales când le dăm ceva ca să 
citească. Când însă nu-i băgăm în seamă, bucuria lor nu-i 
atât de mare. Pentru că în mănăstirea noastră avem adeseori 
vizitatori, nu e cu putinţă ca întotdeauna să le dăm ceva să 
citească. Dar acesta este adevărul şi este un obicei frumos, 
urmat cu multă bună cuviinţă în întreg Sfântul Munte şi 
tipicarul trebuie să îl cunoască. 


În cazul aducerii darului tău, împotriveşte-te 
gândurilor tale, simţirilor tale să stăruie în frica lui Dum- 
nezeu, ca să te învredniceşti de Dumnezeu şi să te vindece 
pe tine Domnul. 


În vremea în care te rogi şi te aduci pe tine însuţi lui 
Dumnezeu, fie în privegherea de noapte, fie la Sfânta 
Liturghie, să fii atent ca să stai drept întru frica lui Dumne- 
zeu. Verbul „a sta” înseamnă că gândul meu este drept şi 
inima mea cu frica lui Dumnezeu, astfel încât să mă învred- 

nicesc de Trupul și de Sângele Domnului şi de descoperirea 
tainelor cereşti. Dacă nu stai întru cunoştinţă înaintea lui 
Dumnezeu, n-o să primești nimic: dacă o să te împărtășești, 
o să-L iei pe Hristos, dar pe Hristos n-o să-L ai; dacă eşti la 
chilie, orb o să începi și orb o să termini. 


Vezi să nu-ţi laşi trupul tău fără curăţie şi să te fure 
slava deşartă. lar cel mai tânăr să se lase în toată lipsa de 
frumuseţe a trupului. Căci aceasta este în folosul lui. Cel 
tânăr să nu poarte niciodată haină frumoasă, până ce nu va 
ajunge la vârsta bărbatului. Căci aceasta îi este spre vinde- 
care. Să se folosească vin până la trei pahare, în caz de 
trebuinţă. 


Dacă eşti la o vârstă relativ înaintată, ai grijă să fii 
curat și să nu-ţi rămână trupul fără îngrijirea necesară, pen- 
tru că te va fura slava deşartă. Tânărul însă să rămână neîn- 
prijit. Aceasta o spune pentru tinerii care în vremea aceea 
erau cu toţii nespălaţi. Dar aceasta nu înseamnă că e îngă- 
duit ca cineva să pută. Sfinţii practicau nespălarea, dar nu 
jegul şi împuţoșenia. Hrana și întreaga lor viaţă erau de așa 
natură, încât ei răspândeau mireasmă întotdeauna. Nu pu- 
ţeau ca noi când rămânem nespâălați. 

Haină frumoasă să nu porți. Nu-ţi alege cu mare 
interes şi atenţie stofele, nu cerceta calitatea materialului 
din camilafcă'5, nici marca pantofilor, pentru că astfel te 
înșeli pe tine însuţi. Nu e cu putinţă să te îndeletnicești şi cu 
haina şi cu Dumnezeu. Una din cele două e minciună. Și, în 
continuare, mincinoasă este îndeletnicirea ta cu Dumnezeu 
şi nu cu hainele. Tot sinele tău va fi către acestea. Orice 
lucrare duhovnicească ai săvârşi rămâne neroditoare și fără 


'5 Camilafca este voalul purtat de monah în timpul slujbelor. 

rost. Sufletul tău care se îndeletniceşte cu hainele e cu 
neputinţă să-L simtă pe Dumnezeu. 


Umblând cu unul mai mare decât tine, nu le du 
deloc inaintea lui. Oprindu-se cel mai mare şi vorbind cu 
cineva, nu fii nepăsător şi să te aşezi, ci stai până-ți va face 
semn ce să faci. 


Dacă mergi pe cale cu unul mai mare, nu i-o lua îna- 
inte, lasă-l să meargă el primul, iar tu urmează-l dinapoi, 
încât să se vadă că-l cinstești şi-i recunoști întâietatea. 

Dacă eşti așezat undeva şi intră cel mai mare decât 
tine, trebuie să te ridici. Dacă mergi la Starețul tău sau la 
cineva mai mare decât tine, fie în vrednicie, fie în treaptă, 
fie în preoție nu poţi să te așezi, dacă nu-ţi spune acela. Aşa 
poruncește buna cuviinţă. Dacă din pricina muncii, cel mai 
mare intră şi iese din încăpere, nu mai eşti obligat să te ri- 
dici. 

Despre conştiinţa celor ce 
locuiesc în chilii 


De auzi de vreo scădere a fratelui tău, să nu spui 
asta nimănui, căci moarte este. [4, 1] 


De vreme ce în cuvântul anterior avva Isaia s-a 
referit la fraţii care călătoresc, între ucenici s-a născut între- 
barea: dacă tovarășii de călătorie sunt oameni duhovnicești 
şi tac, este bine, dacă însă nu sunt şi vor să discute sau 
bârfesc pe cineva, care trebuie să fie poziţia lor? 

Dacă cineva, zice, îţi vorbeşte despre scăderile unui 
frate de al tău, nu-l acuza pe acesta, pentru Că acuza împo- 
triva fratelui este propria ta moarte duhovnicească. Să luăm 
un exemplu: ies la o plimbare cu un tate şi-mi vorbeşte 
împotriva unei persoane care nu e de față, că nu se roagă 
sau că a vorbit urât. Ce ţi-a spus despre terța persoană, să 
nu spui la nimeni, pentru că astfel îl vei acuza, îl vei judeca 
pe cel absent, fără să fii martor ocular al greșelii lui, şi așa 
îţi vei produce moarte pentru sufletul tău. Judecata este 
moarte. N-are importanță dacă l-ai judecat pe fratele tău 
bine sau rău, drept sau strâmb, pe drept sau pe nedrept. 
Credincioşilor li se interzice să vorbească ceva care nu-l 
cinsteşte pe celălalt. Ţi se îngăduie să vorbeşti doar cuvinte 
de cinstire, altfel devii ucigaş al tău însuţi. 

Ai auzit că a fost închis cutare. Dacă te întreabă des- 
pre aceasta înseamnă că nu te consideră o persoană serioa- 
să, ci ai lăsat impresia unui om neserios. Cel puțin acope- 

Tă-ţi rușinea şi nu răspunde. Zi orice, numai nu te referi la 
terța persoană. 


De vorbesc unii despre gândurile care te războiesc 
pe tine, să doreşti să nu le auzi, ca să nu fii războit de ele. 


Vine, de exemplu, un frate şi-ţi spune cât de grea şi 
obositoare este slujba. Problema slujbei te preocupă şi pe 
tine. Taci! Nu-i îngădui să continue. 

Vine altul, şi-ţi spune că Starețul e foarte sever şi nu 
ţine seama de noi, dar acest gând îl ai și tu. Nu-l lăsa să 
continue, pentru că vei cădea într-o ispită și mai mare şi nu 
vei putea să te îndreptăţeşti că greşeşte doar fratele tău. Tu 
greşeşti, pentru că l-ai lăsat să vorbească. Dacă nu se opreș- 
te, lasă-l şi du-te. Nu este îngăduit să ascultăm gândurile 
sau ispita altcuiva când e pusă în pericol mintea noastră, 
gândul nostru, viaţa noastră. 

În general, când un om nu merge bine, când străbate 
o criză duhovnicească şi sufletească, are dispoziţia interioa- 
ră de a-și spune problemele celorlalţi. O face, probabil, ca 
să afle odihnă. În realitate însă, caută îndreptăţire. Omul 
întotdeauna umblă după propria sa îndreptăţire. Nimeni însă 
nu trebuie să-și dezvăluie războiul din sufletul său altuia, în 
afara duhovnicului, sau la un părinte duhovnicesc, pentru 
care primeşte binecuvântare specială ca să îi vorbească. 
Aşadar, nu-l primi pe omul care vine la tine, chipurile, să-ţi 
spună durerea lui, problema lui, ispita lui, gândul lui, lupta 
lui, care vine să-l ajuţi, să-l odihneşti, care în cele din urmă 
ţi se face ispită. Dă-l afară ca să-ţi mântui sufletul. 


Sileşte-te să faci multe rugăciuni, căci rugăciunea 
lumină este sufletului tău. 

Îndepărtează-l pe omul care este pentru tine o ispită 
periculoasă şi stai singur, silindu-te să spui de multe ori 
rugăciunea; căci rugăciunea lumină este sufletului tău. De- 
sigur că putem să facem ce vrem, de ajuns fiind să uităm ce 
ne-a spus celălalt. Cel mai bine e să ne facem rugăciunea 
noastră, pentru că ea este lumina sufletului. Acum avva 
Isaia revine la problemele care ne privesc personal. 

Referindu-se la rugăciune şi priveghere, începe de la 
legătura noastră cu oamenii şi sfârşeşte iarăşi cu aceasta. 
Rugăciunea noastră depinde de calitatea legăturilor noastre 
sociale. Neatenţia în una duce la nereuşita în cealaltă. 
Sileşte-te deci pe tine să faci ceea ce este lumină sufletului 
tău, care-ţi risipeşte întunericul gândurilor şi al ispitelor; fă 
rugăciune. Aşa credinciosul revine în sine însuşi şi la rugă- 
ciunea sa, care este în fiecare clipă un element unificator cu 
Dumnezeu. 

Prin cuvintele sale, Sfântul îşi învaţă ucenicii. Îi 
învaţă ce trebuie să creadă, cum să gândească. Dacă ești 
monah şi crezi că ai datoria să auzi problema fratelui tău, 
sau că trebuie să mergi la rude şi să spui câte ţi se întâmplă, 
aceasta este lipsă de conştiinţă, adică a adevăratei conștiin- 
țe. Când însă ai conştientizat în ce fel trebuie să gândești, 
cum să trăieşti, cum să crezi, ce părere să ai despre orice 
lucru, atunci vei putea reuşi în viaţă. 


De vor locui cu tine niscai fraţi, îngrijeşte-te de ei 
ca să audă de la tine cele serioase. [4, 2] 


Acum se adresează Starețului şi spune că trebuie să 
fie sever cu fiii săi şi să nu facă neîncetat pogorăminte. Nu 
numai untdelemn pe râni, ci şi oţet şi bisturiu când e nevoie. 
În continuare se adresează ucenicilor şi zice: 

De te înstrăinezi pentru Dumnezeu, nu voi să te 
amesteci cu cei din acel loc. 


Dacă te înstrăinezi pentru Dumnezeu, nu voi să te 
amesteci cu cei din acel loc, pentru că ar fi preferabil să 
rămâi cu părinţii după trup. Cine sunt cei din acel loc? În 
primul rând mirenii, care întotdeauna s-au aflat în regiunile 
din jurul mănăstirilor, mai ales în părţile răsăritului. Dar 
aici îi are în vedere mai cu seamă pe monahii care se 
plimbă încolo şi încoace. 

Pentru noi înseamnă să nu intrăm într-o legătură 
continuă cu alte mănăstiri, cu alţi monahi, pentru că în acest 
fel se realizează legături, se nasc obligaţii. Vei merge şi va 
veni la hramul tău. O să mergi şi o să vină la sărbătoarea ta. 
O să-ţi scrie şi-i vei răspunde. De aceea, să nu ai nici o 
legătură cu oamenii din locul tău. 

Aceasta se poate să nu aibă valabilitate absolută 
pentru obştea aghiorită, care este ca o familie. Este cu ade- 
vărat minunată obștea monahilor aghioriţi, atât în pustiurile 
Sfântului Munte, cât și în mănăstiri. Totuşi, în paralel fie 
spus, ştiu cât de bine se învecinează adevărul cu minciuna, 
răul cu binele. Se poate ca viaţa obştească să devină lu- 
mească, dacă nu iei aminte. De aceea, trebuie să ne amintim 
că nu e de folos să avem legături cu oamenii locului. 

Deja oamenii care sunt împreună cu tine la chilie 
sau în mănăstirea ta sunt mulţi pentru tine, care ai pornit pe 
calea monahală. Aşadar, să nu ai legături cu alte mănăstiri 
sau cu alte locuri. Numai dacă mergi — după cum zice și 
Marele Vasilie — să vizitezi un Stareţ duhovnicesc, impor- 
tant şi greu accesibil, la care nu ajungi cu uşurinţă. Şi acest 
lucru o dată la trei sau cinci ani 'f. 


"€Sfântul Vasilie cel Mare, Cuvânz ascetic 6, PG 31, 640 (PSB 18, 
1989, p. 67] 


-88- 


DESPRE CONȘTIINȚA CELOR, CL LOCU: ÎN TINA 


leşirea din mănăstire şi amestecul cu alţi monahi 
întotdeauna au vătămat şi vatămă pe fiecare lucrător duhov- 
nicesc. Ar fi fost mai bine să nu vii la mănăstire şi să fi 
rămas cu rudele după trup, decât să mergi şi să alergi pe la 
hramuri, întruniri, întâlniri, adunări, vizile de dragoste și 
frățietate. 


De voieşti să pleci la munte ca să te întâlneşti cu 
frații în mănăstire, rămâi la cel la care mergi şi nu te duce 
la altul, fără să-l intrebi pe el: „Să merg la acela sau nu? ”, 
iar de nu afli odihnă la el, nu-l supăra până ce pleci de la 
el. 


N-ai mai ieşit din mănăştire de șase ani și-i spui 
Stareţului: „Părinte, dă-mi blagoslovenie să vizitez mănăsti- 
rile Sfântului Munte”. Mergi, ţi se dă o chilie, eşti dat în 
grija cuiva. Doar cu acesta te vei întovărăşi. N-o să alergi 
din chilie în chilie. N-o să ceri să te vezi cu alți monahi. Nu 
da prilej să se creadă că umbli de la unul la altul. O să rămâi 
în aceeași chilie şi să nu dai prilejul să-ți judece viața 
duhovnicească. Dacă vrei să iei blagoslovenie de la un 
anume părinte, îl vei întreba pe cel căruia ai fost încredinţat. 
Dacă îţi îngăduie cu bucurie, atunci du-te. Dacă însă se 
învoieşte cu jumătate de gură, mai bine găseşte un motiv şi 
renunţă, pentru că Dumnezeu nu te va binecuvânta. 


De re linişteşti în chilia ta, să nu ţii la tine vreun vas 
care te-ar face să nesocoteşti porunca iubirii fratelui tău, 
dacă fratele ţi l-ar cere cu împrumut. [4, 3) 


In chilie trebuie să ai cele strict necesare. Să nu ai 


ceva ce nu au ceilalți, pentru că, dacă ţi-l cere celălalt, vei fi 
obligat să-l dai. Dacă refuzi, te separi de fratele tău, şi te 

însingurezi de frăţie şi de Hristos. Aşadar, decât să ajungi în 
situaţia de a produce o separație socială, sufletească şi 
duhovnicească, mai bine să nu ţii la tine vreun vas care 
te-ar face să nesocoteşti porunca iubirii fratelui tău, dacă 
fratele ţi l-ar cere cu împrumut. 

Adevăratul monah nu poate să spună „nu”, pentru că 
atunci sufletul îi este tiranizat, la fel și conștiința, şi nu 
poate să doarmă. Lucrul pe care ni-l cere celălalt este o 
poruncă. Chiar dacă nu ţi-l cere, dar îţi dai seama că i-l 
trebuie, eşti obligat să i-l dai, pentru că întotdeauna 
premerge celălalt. Prin urmare, e mai bine să nu ai nimic 
special, pentru ca să existe deplină frăţie. 


Dacă ai ceva numai cât îți trebuie şi nu în chip 
prisositor, să nu voieşti să-i risipeşti şi să te tulburi pentru 
aceasta. 


Dacă ai doar lucrurile de strictă necesitate, nu le 
neglija, pentru că, dacă le pierzi, îţi vei pierde pacea. În 
mod sigur, ești dator să păzeşti toate câte îţi sunt necesare și 
pot fi bun comun al tuturor fraţilor. Foarte înţelept şi foarte 
sfânt acest cuvânt! 

De aceea, monahul nu poate să aibă avere proprie. 
Când o are, orice ar fi, se află în afara rânduielii. Nici nu 
poate şă ceară ceea ce a văzut: o icoană, o carte, o haină, 
pentru că Sfânta Scriptură spune: „Nu vei pofti nimic din ce 
este al aproapelui tău” (leș. 20, 17). De asemenea, nu poate 
să primească daruri, neavând nici dreptul de a da, nici de a 
primi, pentru că nimic nu este al său. Ce are aparţine mă- 
năstirii; i l-a încredinţat mănăstirea ca să-l folosească un 
anumit răstimp. Nu poate să dăruiască nimic — nu încape 
loc pentru discuţii că i l-ar fi dat mama sau un prieten etc. — 
pentru că, în acest caz, este rob legilor trupului. Aşa pretind 

legile duhovniceşti, ca să existe o desăvârşită armonie și 
tovărășie în legăturile noastre. 


Dacă te nevoieşti, să nu prindă curaj inima ta de 
aici, cum că nevoinţa te păzeşte. 


Este foarte corect şi important lucrul pe care-l spune 
avva Isaia. Uneori avem impresia că asceza şi reaua pătimi- 
re creează premisele întăririi duhovniceşti a omului, pentru 
că slăbește trupul şi se hrăneşte sufletul. O asemenea con- 
cepţie este dezastruoasă. Asceza nu-i vrednică de nici o pla- 
tă şi nu are nici o putere. Ea este pur și simplu glasul și lim- 
ba pe care le aude şi le pricepe Dumnezeu. 

Când scoţi un strigăt nearticulat, o să întârzii să-ţi 
răspund. Dar când glasul tău este articulat, plin de sens, o să 
alerg să te ajut. Asceza este glasul articulat care constituie 
un simbol, un semn, pe care Dumnezeu îl recunoaşte și se 
zorește spre el. 

Când suntem la chinovie, adeseori ne întrebăm: Ce 
fac aici? Dorm şi mănânc. Mă duc în pustie, să fac mai 
multă nevoinţă. Aceasta însă este o voce satanică, cu scopul 
de a ne tiraniza în toată viaţa noastră. 

Problema nu este câtă asceză vei face, ci cât te vei 
zbate. Acest lucru poate să fie oriunde împlinit, mai ales în 
chinovie. Aici îl ai deasupra ta pe Stareţ, care-ţi dă câte una 
pe după cap, alta peste obraz şi nu ştii unde să mai stai. Îţi 
faci canonul, îţi zice nu. Faci ceva rău, îţi zice nu, pentru că 
e rău. Faci ceva bun, îţi zice, lasă-l, că te umflă egoismul. 
Trăieşti cu cincizeci de fraţi şi trebuie să găseşti un mod de 
conlucrare şi convieţuire cu toţi. Toate acestea sunt o asceză 
înfricoşătoare. În plus, trebuie să-ţi faci privegherea ta, 
studiul tău, citirea ta şi, mai presus de toate, ascultarea ta. 
Această rea pătimire o înţelege Dumnezeu. 

Ceva asemănător e valabil pentru cel care are che- 
marea pustnicească şi trăiește în pustie, dar caută chinovia, 
ca să se odihnească de ceața neagră a pustiei, de greutăţile 
lucrărilor drăceşti. 

De aceea, să nu crezi că asceza este ceva special. Cu 
asceza ta, cu privegherea ta, cu strigătele tale îndurerate, cu 
tăgăduirea de sine şi cu deşertarea de sine, strigă către 
Dumnezeu, ca să atragi iubirea Lui. 

Asceza este un mijloc, o respiraţie în viaţa duhovni- 
cească. Precum nu poţi trăi dacă nu respiri, tot astfel nu poţi 
să trăieşti o viaţă creştină fără asceză. Când respirația nu îţi 
este fiziologică, te îmbolnăveşti. Când inima nu îţi funcţio- 
nează normnal, nu poţi să faci plimbări, să te sui pe munţi, să 
sari în mare. Aşa se întâmplă şi cu asceza. Ea este inima şi 
plămânii sau, mai bine zis, respiraţia şi lucrarea inimii în 
suflet. 

Când omul, aşadar, se nevoieşte pentru ca sufletul 
lui să lucreze drept, este cu putinţă să urce și să coboare. 
Omul care şe nevoieşte sănătos se întărește mai mult. Fieca- 
re experienţă şi întărire duhovnicească devine premisă pen- 
tru înaintare, urcuş şi adâncire. 

Totuși, această adâncire nu se datorează respirației 
însăși, şi nici lucrării inimii, ci aerului, adică unui element 
străin de tine. Inima este a ta, plămânii sunt ai tăi, dar ce pot 
să facă ei dacă nu există aer? E nevoie de un element 
diferit, de ceva străin. Acest element străin, ca să-l amintim 
pe Cuviosul Nil'”, este harul lui Dumnezeu, Sângele şi 
Trupul lui Hristos, Duhul Sfânt care este străin față de fiinţa 
noastră. 

Așadar, este nevoie ca în asceza noaştră să intre 
zvonul şi graiul cel străin, Sfântul Duh. Asceza este necesa- 


"7 Sfântul Nil a fost ucenic al Sfântului loan Gură de Aur, iar apoi a trăit 
la Sinai. Unele din scrierile avvei Evagrie au fost puse sub numele lui. 

ră, pentru că se face început al sporirii, al înaintării, al 
întăririi, dar cauza acestora este harul lui Dumnezeu. Asce- 
za, în ea însăşi, nu foloseşte la nimic. Prin urmare, se face 
cu smerită cugetare, atrage harul dumnezeiesc și are roade, 
nu se pierde, pentru că Dumnezeu nu este o cioplitură, ci 
are urechi şi ochi şi răspunde la asceza noastră. Tot lucrul 
pe care mi-l dă se datorează măsurii în care mă nevoiesc. 

Să luăm un exemplu. Mă împărtășesc. Măsura în 
care îl voi primi şi simţi pe Hristos înlăuntrul meu, depinde 
de asceza mea. Nu că asceza mea ar fi ceva prin ea însăşi, 
dar este sita prin care va trece Hristos ca să lucreze în viaţa 
mea. Este mijlocul prin care primim viaţa dumnezeiască, 
prin care Îl chemăm şi ÎL primim pe Hristos. Asceza îmi 
deschide plămânii şi pot să primesc înlăuntrul meu tot 
aerul. 

Nu putem să ne sprijinim pe asceza noastră, ci să 
urmărim să devenim receptacule ale harului, cu ajutorul 
unei asceze săvârşite în smerenie, în iubire, în părtăşie cu 
Dumnezeu. Astfel, viaţa noastră devine fiinţială, precum şi 
rugăciunea. Deoarece asceza este însoţită de durere, ne 
chinuie când trăim în odihnă, moleşit, anemic, și ne tulbură 
când avem altă mentalitate. Dar rezultatele ei sunt simţite 
când ne modelăm potrivit cu exigenţele ei şi nu o abando- 
năm, din pricina împotrivirilor care există înlăuntrul nostru. 


Dacă mergi pe cale cu niscai frați şi se află între ei 
vreunul pe care-l iubeşti pentru Dumnezeu, să nu îndrăz- 
neşti să i-o arăţi în văzul celorlalți, ca nu cumva să se afle 
între ei vreunul care să moară de ciudă, şi tu să-i porți 
păcatul lui, pentru că i-ai dat loc să păcătuiască. 


De călătoreşti împreună cu alţii și printre ei se află 
unul pe care-l iubești mai mult, nu-i arăta o iubire aparte 

sau îndrăzneală, ca nu cumva altul să vă invidieze şi tu să 
fii răspunzător. Îi vei vorbi frumos şi el îţi va răspunde 
răstit, şi-o să te întrebi ce i-ai făcut. Motivul este purtarea ta 
deosebită pe care i-ai arătat-o celuilalt. O să zici: atât e de 
slab? Aşa sunt sufletele omeneşti. Nu pot pretinde de la 
celălalt să fie tare. Eu trebuie să fiu tare. De la celălalt nu 
pot să am nici cea mai mică pretenţie. Pretenţii pot să am 
numai de la mine. Aşadar, trebuie să iau aminte, pentru ca 
starea mea să fie egală faţă de toți. 
De câtă atenţie e nevoie ca să fum cu toţii o frăţie! 


Dacă mergi la cineva, să nu aștepți să se bucure de 
tine foarte, pentru ca să mulțămeşti lui Dumnezeu de te vor 
primi. 


Când mergi să vizitezi pe cineva, nu aştepta să se 
bucure foarte că te vede. Poate că e obosit, mâhnit, bolnav 
şi să nu-ți dea atenţie. Dacă te aștepți să fii primit cu bucu- 
rie, cel mai probabil este că vei fi dezamăgit. Dar chiar dacă 
e gata să te primească şi să-şi dea sufletul pentru tine, din 
pricină că tu ai fost atât de optimist, toate o să-ți pară pe dos 
şi vei pleca mâhnit. Dacă însă mergi fără să aştepţi nimic, 
indiferent cum se vor purta — cu atât mai mult dacă-ţi arată 
puţină bunăvoință, puţină dragoste — te vei întoarce acasă, 
mulțumind lui Dumnezeu pentru marea dragoste şi cinste 
care ţi-au arătat. 

Minunate şi excepționale toate acestea! Ne asigură 
viaţa din toate punctele de vedere. 


Dacă te cuprinde o slăbiciune în timp ce te linişteşti 


în chilie, să nu-ţi pierzi curajul, ci mulţumeşte Domnului. 
De vezi sufletul tău tulburat, spune-i: nu-ți mai aduce nici 

un folos aceasta în afară de gheena, în care te vei duce? Și 
fe vei linişti întru tine. 


Momentele de boală reprezintă un pericol atât pen- 
tru viaţa noastră ca obşte, cât şi ca persoane. Când te 
cuprinde o boală trupească sau sufletească şi te linişteşti la 
chilie, fii atent să nu te întristezi, sau să te sperii, sau să te 
cuprindă agonia, deoarece de aici o să iasă multe pofte 
anormale. O să vrei ca fraţii să te viziteze, să trăncănești cu 
ei, să-ţi spună glume, să-ţi facă mâncare aparte. O să ţi se 
pară că nu te bagă în seamă, că întârzie să vină. Ei se scoală 
foarte de dimineaţă ca să meargă la biserică, şi apoi se vor 
odihni, dar tu o să spui că au mers la biserică, şi acum 
dorm, şi nimeni nu a venit să mă vadă, m-au uitat. În viaţa 
ta o să intre un element anormal. De aceea, mai cu seamă 
când eşti bolnav, să fii bucuros şi să păstrezi sufletul tău în 
lucrare. Nu te descuraja pentru nimic, nici nu ceda. Nici 
pretenţii să nu ai, nici aşteptări, ci numai să mulțămeşti 
Domnului. 

Dacă vezi că din pricina bolii ţi se tulbură sufletul, 
gândeşte-te că această tulburare este un egoism, o neputin- 
ţă. Spune-i: de ce te tulburi, suflete al meu? Și mulțămeşte 
Domnului şi El îndată va fi cu tine. 


Dacă îți conving demonii inima pentru o nevoinţă 
peste puterea ta, nu asculta de ei. Căci ei înfierbântă pe om 
spre tot lucrul pe care nu-l poate, până ce cade în mâinile 
lor şi se bucură de el. [4, 4) 


Demonii se bucură când facem multă nevoinţă. 
Există asceza celui credincios care se face potrivit cu măsu- 
rile omului şi în ascultare. Există şi asceza pe care o insuflă 
satana. Demonii au o caracteristică. Dacă cineva a fost orbit 

în privinţa gândului, îl fac să păcătuiască. Dacă însă își dă 
seama de păcat, atunci îl înfierbântă pentru orice faptă bu- 
nă, pentru post, pentru rugăciune, pentru priveghere, până 
când se bucură de el, adică până îl fac jucăria lor. Aceasta 
nu este asceză. 


Primeşte să mănânci, dând ceea ce e de trebuinţă 
trupului tău, ca să te susțină în împlinirea slujirii tale şi să 
nu voiești să o părăseşti pe aceasta; dar nu mânca nimic cu 
plăcere, cu poftă în gust, fie că mâncarea e bună, fie că e 
rea. 


Pune-ţi măsură ca să mănânci exact cât ai nevoie. 
Nu spune: mă înfrânez şi nu o să mănânc deloc sau o să 
mănânc mai puţin, pentru că satana o să-ţi dea bucurie şi 
fierbințeală, ca să renunţi tot mai mult la mâncare. Astfel, 
îţi vei pierde puterile şi n-o să-ţi mai poți face privegherea, 
sau dacă o vei face, dimineaţa nu vei putea ieși la vreo 
muncă neașteptată, vei fi obosit, vei spune „nu pot” şi, prin 
urmare, vei fi neascultător față de mănăstire. 


Mănâncă numai o dată pe zi şi dă trupului numai ce 
e de trebuință, sculându-te încă până mai voieşti (să 
mănânci); iar vegherea ta fă-o cu măsură, nelipsind trupul 
țău de ceea ce e de trebuință. Fă liturghiile (rugăciunile) 
tale cu măsură şi cunoştinţă, ca nu cumva din multă 
priveghere să se întunece sufletul tău de multă încordare. 
Îţi ajunge o jumătate de noapte pentru liturghiile 
(rugăciunile) tale, lăsând o jumătate pentru odihna trupu- 
lui. 


Aici se pune din nou problema ascezei. Nu îngădui 
demonilor să te înfierbânte, ci urmează rânduiala din 

mănăstirea ta. În schitul Nitriei'5, unde se nevoia avva Isaia, 
rânduiala era să mănânce o dată pe zi. Tu nu don să mă- 
nânci o dată la două sau trei zile. Lasă-i pe părinţii ce 
urmează această rânduială, pentru că trăiesc în alt loc. Tu 
trebuie să mănânci în fiecare zi. Să dai trupului ceea ce e de 
trebuință, ca să ai putere când e nevoie şi să poţi să-ţi faci 
privegherea. 

Privegherea să o faci cu măsură, fără să-ți lipseşti 
trupul de cele necesare. Liturghia ta să o faci cu măsură şi 
cunoştinţă. Să ştii cu ce scop priveghezi şi te nevoieşti. 
Asceza fără cunoştinţă nu e nimic. E nevoie de înţelegere, 
de înțelepciune, ca nu cumva din multă priveghere să se 
întunece sufletul tău, nu cumva să orbească sufletul tău și să 
cazi în întunericul neştiinţei. 

Îți ajunge o jumătate de noapte pentru liturghiile 
(rugăciunile) tale. Părinţii aveau ca măsură să privegheze 
iama o jumătate de noapte, iar vara două treimi din noapte, 
iar restul se odihneau. 


Foloseşte două ore, inainte de a te culca, rugân- 
du-te şi cântând. Şi odihneşte-te apoi. Şi când Domnul te 
scoală, fă privegherea ta cu râvnă. 


Înainte să te culci, afierosește două ore rugăciunii 
Doamne, lisuse Hristoase, miluieşte-mă, precum şi altor 
rugăciuni. După aceea, odihneşte-te. 


'£ Schitul Nitriei se află în Egiptul Inferior în nordul Nitriei, A fost 
întemeiat de Sfântul Macarie Egipteanul. Cu timpul s-a adunat aici mul- 
țime de monahi. Principaia preocupare era lucrul de mână, lupta pentru 
curățirea inimii, rugăciunea curată şi adunarea minţii, în vederea 
contemplării iui Dumnezeu. Acest centru monahal era suficient de 
îndepărtat de Alexandria, astfel încât vizitatorii să fie puţini. 

Pe omul care se culcă astfel şi întâmpină astfel odih- 
na, canonul, asceza sa, îl trezeşte Domnul. Deoarece devine 
instrumentul Lui, face cu el ce vrea. Dumnezeu îi zice oare- 
cum: „În fiecare zi, fiul meu, înainte să te culci, să te rogi şi 
să citeşti două ore. Astfel, ai simţământul că nu te trezeşti 
cu deşteptătorul, ci Eu te trezesc”. Și, într-adevăr, câţi fac 
aşa, se obişnuiesc şi se trezesc la ora rânduită, treziţi de 
Domnul. De ceas are nevoie un începător, sau unul care se 
hotărăşte mereu să se trezească, dar niciodată nu se scoală. 
Pentru că nu-și poate obişnui organismul, are nevoie de 
deșteptător. Dar şi deşteptătorul, ca să te trezească, zi că 
este clopotul pe care îl bate Domnul, și începe-ţi priveghe- 
rea ta de noapte. 

Fă la început efortul de a priveghea două ore seara și 
una înainte de slujba de dimineaţă. Mai târziu, străduieşte- 
te să priveghezi două şi chiar trei ore înaintea slujbei de 
dimineaţă. Dacă vezi trupul tău lenevos, întreabă-l: voieşti 
să te odihneşti în această viaţă scuntă şi să dobândeşti 
întunericul cel mai din afară? 


Dacă te silești câte puţin, îţi vine puterea. 


Dacă te trezeşti noaptea şi ţi se pare că nu ai nici un 
chef, începe să faci metanii, ca să-ţi uiţi de lene, şi îndată îţi 
va veni puterea. Şi, într-adevăr, puterea vine. Nimeni nu s-a 
nevoit cu acest duh al cunoştinţei, al răbdării, al înțelepciu- 
nii, până astăzi şi să fi dat greş. Dimpotrivă, a dobândit o 
lucrare viguroasă. Ce vrea, omul face. Numai ce nu voim, 
nu putem să facem. Când cineva îşi creează obişnuinţele 
corespunzătoare în mănăstirea sa, în chilia sa, toate devin 
foarte ușoare. 

Avva Isaia, în cuvântul său „Despre conştiinţa celor 
ce șed în chilii”, nu-şi învaţă ucenicii săi să facă ceea ce le 
spune conștiința. Uitaţi-le pe acestea, le zice, eu vă voi spu- 
ne care trebuie să fie conştiinţa voastră. De aceea în mona- 
hism, deasupra şi a conștiinței, se află Starețul. Conştiinţa 
noastră este alăptată de voile noastre, de dorinţele noastre, 
de lecturile noastre. Este ușor de modelat, dar şi uşor de 
deviat. Ne-a dat-o Dumnezeu, dar constituie o garanţie 
numai atunci când am cultivat-o corect şi o hrănim corect. 
Cele mai multe erezii, cele mai multe schisme, cele mai 
multe căderi, nereușite şi abateri demonice ale omului, 
provin din conștiință. 

Cum de spune atunci Apostolul Pavel „că neamurile 
care nu au lege din fire fac ale legii” (Rom. 2, 14)? Aici 
spune, neamurile care nu au nici legea scrisă, nici 
dumnezeiasca Descoperire, din fire fac binele și se feresc de 
rău. Dar ce este bine şi ce rău e un lucru diferit pentru cel 
primitiv, pentru cel civilizat și pentru cel din lume, potrivit 
cu locul, cu timpul și cu felul vieţii. Să nu ne lăsăm înşelaţi, 
conştiinţa este o chestiune foarte fină, altfel n-ar mai avea 
rost ascultarea. Cei mai mulţi dintre cei care nu ascultă, o 
fac în numele conştiinţei. 

„Conştiinţă” înseamnă „cunosc bine şi în adânci- 
me”. Înlăuntrul nostru există punctul de pomire al săvârşirii 
binelui. Dar care este binele acela, îl formează inima noas- 
tră, voia noastră, pofta noastră, cartea pe care am citit-o, 
părinţii care ne-au crescut, fratele nostru care ne-a spus mai 
demult niște vorbe pe care nu le-am uitat niciodată. Toate 
acestea modelează binele şi noi credem că aceasta este 

conștiință. Conştiinţa însăşi este îmbogățită cu un conţinut 
ascuns. Adică, nu are conștiința conţinut? Binele sau răul 
obiectiv sunt aşezate înlăuntrul nostru ulterior? 

Conştiinţa are un oarecare conţinut moral, iar uneori 
şi dogmatic şi de cunoştinţe despre Dumnezeu. Chiar şi 
conştiinţele protopărinţilor conţin o minunată învăţătură 
dogmatică nediferită de cea ortodoxă, dar învăţătura lor nu 
este deplină şi trebuie îmbogăţită. 

Cine face greşeli invocă conştiinţa. Cine vorbește, 
cine mănâncă pe aproapele cu gura, cine face observaţii, ci- 
ne pleacă din biserică, invocă conştiinţa, 

Conştiinţa se schimbă cu voie şi fără de voie. Când 
auzi de mic „vai celor ce nu binevestesc” şi înveţi că trebuie 
să pleci în Africa la mistune, de îndată ce cunoşti monahis- 
mul, vei suferi un conflict de conştiinţă. E normal. Sufletul 
ți se va tulbura. Așadar, are importanţă educația conştiinţei. 
În mod obiectiv există numai cuvântul lui Dumnezeu, pe 
care fieştecare îl împropriază potrivit cu Starețul pe care îl 
are. 

Vii şi-mi spui: sunt ziarist. Ziarul meu are cel mai 
bun conţinut, dar nu pot să nu bag şi ceva de scandal, 
pentru că altfel nimeni n-o să-l cumpere. O să bag, ca să pot 
să trăiesc. Eu îţi spun „bine”, altul îți spune altfel, potrivit 
cu Starețul lui. Care este însă legea obiectivă a lui 
Dumnezeu, care trebuie să ţi-o împropriezi prin intermediul 
Stareţilor? 

Există o diversitate din pricina libertăţii omului şi nu 
un calup pentru toate. Există iubirea pentru Dumnezeu pe 
care fiecare şi-o împropriază prin ridicarea crucii Lui. „Să 
se lepede de sine, să-şi ia crucea şi să-mi urmeze Mie”, zice 
Domnul (Mt. 16, 24). Aceasta este legea de bază a 
Domnului. Toate celeialte se construiesc potrivit cu 
împrejurările şi cu oamenii. Tu te căsătoreşti, eu mă călugă- 

resc, altul pustniceşte, altul pleacă în Africa. Varnava mer- 
ge în Cipru, Apostolul Pavel nu e de acord cu el şi devine 
apostolul neamurilor (F.A. 15, 37-41). Nu putem să punem 
un stăvilar. Nu există un singur tip pentru toţi vecii. Haris- 
mele şi îndrumările sunt diverse. Viaţa duhovnicească este 
o viaţă diversificată. 

Misiunea Stareţulu: este să formeze conştiinţa mo- 
nahului şi să facă din el un om liber. Misiunea Stareţului nu 
este să-i facă pe oameni sclavi, ci să le dăruiască libertatea 
pe care ne-a dăruit-o Hristos. Spre acest scop ţinteşte legă- 
tura cu Starețul. Dar aceasta este problema Stareţului, nu 
poţi tu să dorești să-ţi povăţuieşti gândirea sau viaţa. Acest 
înţeles îl are cuvântul conştiinţă. 

Dacă Starețul nu dă o povăţuire corectă, monahul 
poate să se mântuiască prin ascultare? Mai bine să mergi cu 
Starețul tău în jos, decât singur în sus. Desigur, dacă orb pe 
orb va povăţui, vor cădea amândoi în groapă (Mt. 15, 14), și 
de aceea greşeşte şi Starețul care, fiind orb, a luat asupră-şi 
conducerea sufletelor, înainte de a-şi vindeca proprii ochi. 
Şi greşeşte şi ucenicul care și-a ales un Stareţ orb. Dar, 
după ce l-a ales, subiectul e închis. Acum nu mai poate să 
nu fie de acord, nici să-l schimbe. Viaţa duhovnicească nu 
este o joacă. 

Și dacă, atunci când l-ai ales nu ţi-ai dat seama, ci 
abia mai târziu? Dacă nu ţi-ai dat seama, acum subiectul 
este închis. Omul se naşte o sigură dată. Din clipa în care îţi 
vei lepăda Starețul, bun sau rău, începe martiriul vieţii tale, 
începe nereuşita ta. Nu e voie să greşeşti. Pentru că, dacă nu 
poţi să cântărești cine îţi e potrivit de Starcţ, nu poţi nici să 
alegi. Ai cântărit? Acum nu mai poţi să nu [ii de acord cu 
el. Altfel demonii te vor subjuga total. E preierabil să cazi 
împreună cu el, decât să te sui pe piscurile virtuţii fără el. Ţi 
l-ai făcut Stareţ? El este tatăl tău. Nu poţi să spui: nu m-a 

născut domnul cutare. El te-a născut şi nu altcineva. Nu 
putem să glumim și să spunem lucruri neadevărate, devasta- 
toare, Singurul lucru pe care pot să-l fac este să mă gândesc 
înainte de a mă supune cuiva. Adică să-i cunosc duhul, 
credinţa, dacă cele pe care le spune se găsesc în învăţătura 
Scripturii şi a Părinților Bisericii şi dacă vieţuirea lui este 
dreaptă. 

O să-mi spuneţi: Dacă pot să le judec pe acestea și 
să le cântăresc, la ce-mi mai trebuie Stareţ? 

Ai nevoie ca să-ţi plineşti conştiinţa. Supunerea față 
de Stareţ nu e problemă de hotărâre personală, ci o lege a 
vieţuirii monahale. Fiecare monah sau om, care vrea să 
devină monah, este povăţuit de cineva, fără să poată să-l 
lase sau să ajungă să se judece cu el, rămânând nevinovat. 
Asta ar fi o răsturnare a firii. Este un element anormal în 
viaţă. Această stare este, în majoritatea cazurilor, începutul 
furtunii și al durerilor, dar fără naştere şi înviere, și care 
întotdeauna sunt acoperite de către conştiinţă. Dar aceasta 
nu este conştiinţă, ci ascultare față de ego. O spune şi 
Sfântul Simeon Noul Teolog!” și toți Părinții. 

Nimeni nu şi-a schimbat Starețul, ca mai apoi să va- 
dă spor în viaţa sa. Dimpotrivă, câţi au ascultat un Stareţ, 
chiar dacă acesta greşea, s-au mântuit, au înaintat şi au fost 
ajutaţi chiar şi când Starețul s-a pierdut, pentru că fiecare 
este judecat în mod diferit. Eu, Starețul, voi fi judecat în 
funcţie de modul în care am născut şi am hrănit fii duhovni- 
ceşti, iar tu, în funcţie de ascultarea ta. Deasupra a toate este 
Starețul. Nu este nici Evanghelia, nici Hristos, nici Dumne- 
zeu, nici Sfântul Duh, numai Starețul. 


"9 Sfântul Simeon Noul Teolog, Careheze. Scrieri [1], Ed. Deisis, Sibiu, 
2003, Cateheza 20, Spre Hristos pe urmele părintelui duhovnicesc, 
p. 222 ş.u. 

Smereşte-te, aşadar, la picioarele lui şi zi: „Robul 
tău sunt, Părinte, mântuieşte-mă”. Roagă-l stăruitor şi te va 
primi. Fă însă voia lui. Pentru că ce să-ți facă dacă tu 
sminteşti în fiecare zi turma? Dacă tulburi, dacă strigi, dacă 
nu eşti de acord cu duhul frăției? Mergi la biserică, nu eşti 
mulțumit. Se face sinaxă; rugăciune — zici tu — trebuie, şi nu 
sinaxă. Ce să-ţi facă atunci? O să-ți dea una ca să ajungi în 
prăpastie, să se mântuiască cei din jurul tău, să se mântu- 
iască şi sufletul tău. 

Gheron Iosif” I-a izgonit odată pe părintele Efrem, 
pentru că întârziase puţin la slujbă. Nu făcuse nimic serios. 
„Am căzut atunci — zice papa-Efrem — şi l-am rugat, l-am 
rugat, ca să mă primească iarăşi. Şi m-a primit”. 


De pleci în cetate, vinde lucrul tău de mână, 
nefârguindu-te pentru prețul lui, ca mirenii, ci dă-i-l cuiva 
pe orice, ca să nu pierzi puterea adunată în chilia ta. De 
cumperi ceva de care ai trebuință, nu te târgui spunând: 
„De nu mi-l dai cu atâta, nu ţi-l iau”; iar de voieşti 
aceasta, sileşte-te puțin, şi de nu primeşti prețul lui, lasă-l 
în tăcere. [4, 5] 


Vrei să cumperi ceva. Dacă ai câţi bani ţi se cer, 
cumpără, dacă n-ai, nu fă tulburare. Taci, spune „mulţu- 
mesc mult” și du-te la altul. Să împărățească pacea şi 
seninătatea în jurul tău şi înlăuntrul tău. Dacă vezi că vrea 
să profite de tine vânzătorul, ori nu mai fă cumpărături, ori 
du-te acolo unde nu profită. 


% Gheron Iosif (1959), de loc din insula Paros, a venit de tânăr la 
Sfântul Munte, unde a dus o viaţă foarte aspră şi isihastă. A avut puţini 
ucenici cărora le-a împărtăşit duhul isihast, dar a fost sfătuitor și Stareţ 
al multor monahi şi monahii. Unul dintre ucenici a fost papa Efrem 
Katunakiotul, vrednic fiu al acestui sfânt și cuvios Părinte. 

Dar n-a născut lui Iacov copii, până ce n-a născul 
Lia copiii ei. Şi a implinit slujirea pentru Rahila alţi şapte 
ani. [4, 10] 


Se referă la Rahila şi la Lia, cele două soţii ale 
patriarhului Iacov. Rahila era frumoasă, iar Lia avea ochii 
bolnavi şi Iacov nu o iubea. Dumnezeu n-a îngăduit să 
dobândească copil de la Rahila, înainte de a dobândi copil 
de la Lia, prima femeie pe care i-a dat-o socrul său când l-a 
înşelat. ar ca să o ia pe Rahila, pe care o dorea, a slujit alţi 
şapte ani. 


Înţelesul este acesta: că de nu va săvârşi omul toată 
făptuirea, adevărata contemplare nu i se dăruieşte. 


Chiar dacă lacov a iubit-o pe Rabhila totuși a luat-o 
mai întâi de femeie pe Lia. Avva Isaia dă acestui fapt istoric 
o tâlcuire simbolică și mistică. Bine este ca atunci când 
citim Scriptura şi avem o insuflare pentru tâlcuirea ei alego- 
rică şi simbolică să o acceptăm, dar să nu lepădăm niciodată 
tâlcuirea literală, pentru că în ea se află siguranța. 

Dumnezeu a închis pântecele Rahilei până ce a năs- 
cut copii din Lia. Când Lia a terminat de născut copiii ei, a 
început Rahila să nască (Fc. 29, 31 ş.u.). Copiii ei erau 
iubiţi și de folos. Dar copiii care erau într-adevăr iubiţi de 
Iacov şi care au jucat un rol important în istoria lui Israil au 
fost născuţi din Rahila. 

Lia este simbolul vieţii practice. Trebuie mai întâi să 
arăţi roadele ascultării, ale smereniei, ale luptei zilnice, ale 

rugăciunii, cu care încă nu-L vezi pe Dumnezeu, să fii 
binecuvântat, să naşti fii, să ai mulţime de fii şi, după ce ai 
dobândit fii peste fii, adică roadele făptuirii din viaţa ta 
duhovnicească, atunci să intri în viaţa contemplativă. 


Și când a încetat Lia de a mai naşte, atunci şi-a 
adus Dumnezeu aminte de Rahila. 


Dumnezeu aşteaptă mai întâi să rodim în viaţa prac- 
tică şi după aceea ne dăruieşte contemplaţia. Probabil că fiii 
avvei Isaia au protestat: Noi am venit în pustie ca să găsim 
lucruri înalte, am venit pentru contemplaţie, şi tu ne cobori 
şi ne vorbeşti despre cum să discutăm, cum să şedem, cum 
să dormim, cum să prindem furculiţa şi lingura? Era perico- 
lu! să ajungă a-şi disprețui Starețul. Dacă l-ar fi disprețuit, 
l-ar fi jignit pe Dumnezeu, ar fi necinstit legea Domnului, 
ar fi împărțit cuvântul Lui, ca şi cum ar avea elemente mai 
înalte şi altele mai joase, în timp ce toată propovăduirea lui 
Dumnezeu este duhovnicească, serioasă şi dumnezeiască în 
mod egal. În felul acesta şi-ar fi vătămat ucenicii sufletele. 
Pentru ca să-i prevină, aşadar, le spune: simt ispita voastră, 
aţi venit pentru viața contemplativă, dar mai întâi trebuie să 
aduceţi roadele vieţii practice, dacă vreţi să înaintați în viaţa 
lăuntrică. 


Înţelesul e acesta: de dobândesc ostenelile trupeşti 
şi simțirea se eliberează de patimi, vederea (contemplaţia) 
adevărată descoperă minţii slavele sale. Deşi fiii Liei erau 
spre ajutor lui lacov, totuşi el iubea pe Josif mai mult decât 
pe toţi, adică deşi ostenelile trupeşti păzesc pe om de 
vrăjmaş,totuşi numai adevărata contemplare (vedere) îl 
uneşte pe el cu Dumnezeu. 

Da, copiii mei, dinainte vă spun ceea ce-mi veţi 
zice, anume că vederea lui Dumnezeu este cel mai adânc 
element al vieţii duhovniceşti, care ne uneşte cu Dumnezeu. 
Dar Dumnezeu n-o să vă dea contemplaţia, dacă nu vă ple- 
caţi gâtul, şi nu vă supunețţi și la cel de pe urmă călugăr al 
mănăstirii, şi dacă nu vă faceţi pământ şi cenuşă la picioa- 
rele, ja voia și la gândul celuilalt, dacă nu învăţaţi să-l ve- 
dei pe celălalt cu gingăşia despre care am vorbit, dacă nu 
primiţi bunul simţ al celuilalt, dacă nu aveţi deplină părtăşie 
cu ceilalți. Fără acestea, nu veţi putea face nimic. Pentru 
acestea vă va binecuvânta Dumnezeu. Părinţii au împlinit 
ceea ce ne învaţă maica Biserică, ceea ce ne spune cuvântul 
lui Dumnezeu. Acelaşi lucru trebuie să-l facem şi noi, ca să 
dobândim cunoştinţe pentru minte, simţiri duhovniceşti, 
care reprezintă adâncirea şi vederea chipurilor vieţii lui 
Dumnezeu. 


Și de ia aminte slujitorul la Ilie şi nu vede ceva din 
cele şapte patimi născându-se, vede „Un nor mic care 
printr-o lucrare a bărbatului aduce apă ” (3 Împ. 18, 43-45) 
din mare, ceea ce înseamnă odihna Mângâietorului celui 
Sfânt. (4, LL] 


Dacă nu mai ai patimi, dacă nu ai neputinţe, dacă ai 
depăşit cele de jos, atunci vei vedea un mic nor aducând 
apă din mare, care este odihna Duhului Sfânt. Atunci îţi va 
hărăzi Dumnezeu şi odihna desăvârşită. 

Să nu considerăm ca pe un lucru simplu viaţa noas- 
tră obştească, această frumuseţe a noastră, când îmbrăţişază 
cu subţirime în chip adevărat, cinstit, senin, iubitor, întreaga 
noastră existenţă şi întreaga noastră familie, de la Părintele 
nostru până la ultimul frate. Când trăim lepădându-ne de ce 
este al nostru şi adoptând ceea ce este al celuilalt, atunci 

avem nădejde că Dumnezeu ne va învrednici de slava Sa. 
Altfel, nici dacă ne străduim, nici dacă strigăm, nu vom pu- 
tea face nimic. Oricât am vrea, oricât am alerga, oricât 
ne-am jertfi, nimic nu vom realiza. 

Să-L rugăm pe Dumnezeu să ne dea bunul simţ de 
a-L găsi pe Fiul lui Dumnezeu, care S-a numit „Fiul 
Omului”, în fiece om pe care-l avem înaintea noastră şi abia 
atunci vom avea dreptul să pretindem ceva de la 
Dumnezeu. Trebuie, odată şi odată, să avem pretenţii de la 
Dumnezeu. Altfel, vom fi tulburaţi de furtuni şi ne vom 
afunda neîncetat în neadâncimea noastră zilnică, în 
micimile noastre, în gândurile noastre, în păţaniile noastre. 
Viaţa noastră va fi o pendulă care va merge când încolo, 
când încoace, fără să facem nimic. Eu voi sui, tu vei cobori, 
tu vei sui şi eu voi cobori. Această viaţă a noastră va fi 
mincinoasă, în timp ce Dumnezeu ne-a adus aici la 
mănăstire, ne-a chemat, pentru o viaţă atât de duhovni- 
cească, 

Despre poruncile date celor 
credincioşi şi despre zidirea 
celor ce voiesc să locuiască cu 
pace împreună 


Avva Isaia este un om plin de har, vorbeşte cu 
dulceaţă şi cu dragoste, dar pune întotdeauna ca temelie a 
vieţii duhovnicești pe aproapele. 

În textul care urmează ne arată cum putem să trăim 
in pace cu ceilalți, astfel încât viața noastră să nu fie o 
continuă confruntare. Se referă la probleme practice care 
sunt trăite de toţi cei ce trăiesc lupta vieţii duhovniceşti şi 
de noapte. 


De mergeţi împreună pe cale, luaţi aminte în toate 
la cugetarea slabă din voi, fie că trebuie să şedeţi puţin, fie 
că gustaţi ceva înainte de ora cuvenită. [5, 1] 


Când călătoriţi cu alţi fraţi, s-ar putea ca unul să fie 
slab cu trupul sau cu sufletul și să dorească să se așeze 
puţin sau să mănânce înainte de ora rânduită. Tu, înainte ca 
ucesta să o ceară, trebuie să-ţi dai seama că acesta vrea să 
mănânce sau să se odihnească. Aşadar, prefă-te că eşti 
obosit, ca să poată acela să se odihnească. 


De ieşiţi împreună pentru un lucru trecător, fiecare 
să ia aminte la sine şi nu la fratele său; să nu-l învele pe el. 

Aici criteriul iarăşi este celălalt, dar dintr-o perspec- 
tivă diferită. Lucrul monahului este studiul, rugăciunea şi 
slujirea sa. Orice altceva se consideră a fi o lucrare trecătoa- 
re, făcută în pauză. Aşadar, când mergeţi la o astfel de 
lucrare, la o lucrare a întregii obști, fiecare să-și vadă de el 
însuşi şi nu de celălalt. Dacă te uiţi ce face celălalt, o să-ţi 
vină gândul să-l îndrepţi şi să-l înveţi. Face bine? Face rău? 
Nu trebuie să-ţi scape nici un cuvânt din gură. Şi numai 
faptul că ai văzut şi te-ai încredințat că celălalt ceva nu face 
bine, deja ai şi căzut. Cel puţin, să nu rodească răul 
înlăuntrul tău şi să sfârşească într-un rău şi mai mare. 


De faceți un lucru trecător în chilie sau zidiți ceva, 
de pildă casa, sau orice lucru, lăsaţi-l pe cel ce lucrează să 
lucreze cum voieşte. 


Să presupunem că faceţi un lucru trecător în chilie și 
nu afară. Lăsaţi-l pe cel ce lucrează să lucreze cum ştie el. 


De vă aduc niscai fraţi ceva, să nu-i întrebaţi ceva 
care-i vatămă. Şi dacă vă lasă aceasta în chilie şi unul din 
cei veniţi, neputându-se înfrâna, spune unuia dintre voi 
ceva din ceea ce vatămă, să nu spună cel ce a auzit acestea 
vreunuia dintre fraţi, ci să tacă, până va trece ceea ce au 
lăsat aceia de la ei, ca să nu umple inima lor de veninul 
morţii. 


Dacă vine un vizitator, monah sau mirean, să nu-i 
pui nici o întrebare lumească, pentru că va intra robia la tine 
în chilie şi te vor robi gândurile. Orice ai întreba, vei primi 
un răspuns lumesc. Nu-ţi ajung ispitele tale şi gândurile 
tale? Cu întrebarea adaugi căcat (sic) peste căcat (KOTpov 
Eni K67pov), putregai peste putregai. Îţi bagi gânduri. Ce 


-120- 


DESPRE PORUNCILE DATE CELOR CREDINCIOȘI 


vrei, de întrebi? Noi grecii suntem deştepţi. Întrebăm ce 
[aceţi, cum sunteţi, ce mai faceţi, sunteţi bine, părinţii sunt 
bine? Punem şapte, opt întrebări cu acelaşi înţeles și nimic 
mai mult. Foarte înţelept acest lucru! 

Nu-ţi lărgi sfera de interes şi de preocupări, pentru 
că va intra robia în inima ta. Să te prindă vrăjmașii în afara 
chiliei, accept. Dar să te prindă în chilie prin omul care a 
venit, și sosirea lui, în loc să fie binecuvântare, devine 
blestem, n-o accept. 

Dacă vizitatorul nu e înfrânat și începe să-ţi spună 
vorbe deşarte, tu nu le răspândi şi la ceilalţi. Ajunge că 
robia te-a prins pe tine, să nu ajungă şi la sufletele celorlalţi 
lraţi, care locuiesc împreună cu tine. Fă răbdare, taci, roa- 
pă-te, până ce robia va trece, astfel încât glonţul cel ucigător 
să nu iasă de la tine și să intre în ceilalți frați. 

Cu cât mai largă este sfera preocupărilor, a lecturi- 
lor, a problemelor unui om, cu atât mai mare este robia la 
care se supune şi cu atât mai mult se desparte de Dumne- 
zeu. Nimeni nu poate să aducă închinare lui Dumnezeu, 
decât atunci când se uneşte, se face un trup și un duh cu EL. 
Orice altceva este o desăvârşită îndepărtare de Dumnezeu, 
Care vine în mod firesc. De aceea, zice, pe cât poţi, îngus- 
tează-ţi orizontul. De este cu putință, să nu te intereseze 
nimic, nici măcar cele ale lui Dumnezeu, ci doar Însuşi 
acest Dumnezeu. 


Dacă mergi la niscai străini pentru vreo trebuinţă 
de a ta, să nu întrebi pe vreunul de ceva ce nu-ți aparține, 
ca să poţi să intri nevătămat în chilia ta. 


Dacă ieși din mănăstire pentru vreo nevoie, nu 


întreba pe nimeni, pentru ca, atunci când te întorci în chilia 
(a, să intri sănătos. Ai pus fie şi numai o întrebare? Cu 

neputinţă să mai intri sănătos în chilia ta. Vei fi legat cu 
lanţuri şi legături. 

Cât de autentic este Sfântul Isaia şi cât de detaliat le 
spune! Se ocupă de fiecare detaliu ca să nu poată spune 
cineva că la asta nu m-am gândit şi nu am luat aminte. Ca 
să ne păzească de aceeași stâncă ascunsă în valuri, continuă: 


De vă aflaţi la străini, să nu îndrăzniţi să rostiţi 
vreo judecată despre nici un lucru, în locul unde aţi intrat, 
ca să se folosească de pilda voastră, mai ales de tăcerea 
voastră ascunsă şi arătată. 


Aici încearcă să dezrădăcineze un gând care poate 
să vină din dreapta, un gând, chipurile, creştinesc. Da, dar 
eu sunt călugăr și oriunde merg mă aşteaptă cu braţele 
deschise, ca să-i învăţ, ca să le vorbesc, ca să le spun 
adevărul, ca să le dezleg problemele. Coborâtu-s-a monahul 
aghiorit din munţii cei înalţi? ÎL aşteaptă cu toţii, fremătând 
de nerăbdare. 

Nu există fantasmagorie mai mare. Nici satana nu 
are o idee atât de înaltă despre sine însuşi. Nu, zice avva 
Isaia, tu nu-ţi deschide gura ca unul care are îndrăzneală, ca 
un monah aghiorit, nu spune nimic. Dacă vrei să-i foloseşti 
pe alţii, o poţi face cu un singur lucru: cu exemplul tău, cu 
seriozitatea ta, cu sobrietatea ta şi, mai ales, cu tăcerea ta, 
care ascunde tăcerea lăuntrică, cu tăcerea minţii tale şi a gu- 
rii tale. Omul tăcut, cel nepăsător, după cum îl cred alţii, 
acesta poate să fie model şi exemplu de adevărat monah. 

Avva Isaia, prin cele de mai sus, ne păzeşte de 
gândul care se poate strecura ca să ne facă să vorbim. Dar 
dacă vorbeşti, o să-ţi grăiască şi alţii, o să zici şi tu, şi, ca să 
dovedeşti că viaţa monahală este cea mai înaltă, o să dai şi 
exemple, şi astfel vei ajunge departe de Dumnezeu. 

Dacă din micime de suflet, frateie tău îţi spune un 
cuvânt, suportă-l cu bucurie. Căci, de nu cauţi cuvântul tău 
in judecata lui Dumnezeu, te vei afla păcătuind. [5, 2] 


Dacă lucrezi cu alţi fraţi şi un frate de-al tău din 
neputinţă sau din micime de suflet, după cum este firesc să 
se întâmple uneori, nu îţi vorbeşte frumos, nu te întrista. 
Îndură cuvântul aspru şi amar cu bucurie, pentru că, dacă 
nu iei aminte, va produce înlăuntrul tău gânduri care deja 
sunt păcat. Dacă îl judeci pentru că s-a purtat urât faţă de 
tine, îți vei îndoi păcatul, în timp ce săracul acela a arătat 
Joar o neputinţă. 

Prin cuvintele din micime de suflet, avva Isaia 
încearcă să explice şi să justifice de ce se nasc relaţii 
proaste între monahi şi între toți oamenii. Când cineva se 
poartă urât, noi ne împotrivim, ca şi cum ne-ar necinsti şi 
ne-ar subestima, sau ca şi cum ne-ar fi dat nouă răspunde- 
rea, în timp ce, în realitate, se expune el pentru că nu se 
poartă frumos. 

Îţi spun să mergi undeva, şi tu mă sudui. Eu îţi zic: 
„lartă!”, şi tu mă blestemi. Îţi cer să-mi aduci ceva şi tu mă 
numeşti leneş. Atunci mă împotrivesc: „Mie să-mi spună 
leneş, care sunt Stareţ! Nu cinsteşte părul meu alb!” Toate 
ucestea sunt îndreptăţiri, pentru că felul urât de a se purta 
nu are nici o legătură cu ce i-ai spus sau ce i-ai cerut. Pur şi 
simplu arată josnicia lui, moştenirile lui urâte, sufletul care 
îi este neputincios, mintea care nu-i merge bine, patimile 
care viermuiesc înlăuntrul lui și-l fac să nu ştie ce spune, în 
sfârşit, caracterul lui needucat. Asta înseamnă din micime 
de suflet. Şi ceva din toate acestea îl fac să nu vorbească 
frumos. Tu, de ce te împotriveşti? În loc să-ţi fie milă de el, 
ie împotriveşti? 

Gura vorbește întotdeauna din prisosinţa inimii 
(Mt. 12, 34). lar omul care ţi-a vorbit astfel îşi descoperă 
durerea lui, amărăciunea lui. Cine nu vorbește cuviincios, 
cine se împotriveşte în cuvânt, cine protestează nu este 
bine. Trebuie să-l acoperim, să-i dăm să mănânce şi să se 
odihnească, iar tu i te împotriveşti? Nu te împotrivi ca să 
nu-ţi faci păcatul tău mai mare. 

Am văzut până aici patru Cuvinte şi, precum vedeţi, 
avva Isaia îl găsește până acum pe Dumnezeu numai în 
relaţiile noastre cu oamenii. Ce realism găsim la cuvioşii 
Părinţi! 


Dacă un frate străin vine la voi şi aţi auzit mai 
înainte despre el că este iubitor de vreo schismă, nu cerce- 
taţi aceasta prin cuvinte, până nu se va arăta vouă scăde- 
rea lui. Păziţi-vă pe voi să nu faceţi ceva ce ştiţi că, de va 
înțelege fratele, se va năcăji. 


Dacă vă vizitează un frate, despre care aţi auzit că ar 
cocheta cu vreo grupare schismatică, că este „semănător de 
cuvinte”, adică unde merge produce neorânduială şi proble- 
me, nu-i aţâţaţi partea bolnavă, nu-i aruncaţi momeala, ca 
să vedeţi dacă într-adevăr aşa este, nu-l cercetaţi ca să 
vedeţi scăderile lui. Păziţi-vă pe voi înșivă, pentru că, dacă 
fratele pricepe că-l ispitiți, se va întrista, Se poate să fie 
„semănător de cuvinte”, dar şi atunci cinstiţi-t. 


De voieşti să iei ceva şi ai nevoie de aceea, să nu 
murmuri împotriva fratelui tău, că „de ce n-a înţeles să-mi 
dea ceva de la sine?”, ci zi cu îndrăzneală, cu simplitate: 
„Fă iubire, dă-mi aceea de care am trebuinţă”. 

Să presupunem că vine cineva la mănăstirea noastră 
să se călugărească şi are nevoie de ceva. Toţi au de toate, 
numai acesta nu are, însă nu spune nimic. Aşteaptă ca alţii 
să-i dea ceea ce-i lipseşte, o cere înlăuntrul sufletului său. 
Lucrul acesta nu este corect, zice avva Isaia. Nu ţine şarpe 
în mintea ta. Orice-ţi trebuie, mergi şi spune Stareţului, ca 
să rânduiască lucrurile, sau să-ți explice de ce încă nu ţi s-a 
dat. Să nu ai pretenţia ca, fără să spui ceva, ceilalţi să-ţi dea. 
Legăturile tale să înceapă de la ceea ce este arătat în ochii 
celorlalți. 


De se iveşte între voi întrebarea despre un cuvânt al 
Scripturii, cel ce cunoaşte cuvântul şi-i ştie înţelesul, după 
puterea lui, să lase voia lui în urma fratelui şi să odihneas- 
că pe fratele lui în bucurie; căci cuvântul care i se cere este 
să se smerească în fața fratelui său. Cel ce gândeşte la 
judecata dinaintea scaunului dumnezeiesc, în faţa căruia va 
uvea să se înfăţişeze, să facă tot ce poate ca să nu gre- 
şească gura lui, căci aitfel nu va afla răspuns bun în ceasul 
ucela înfricoşat. 


Dacă discutaţi, dacă se deschide un subiect pe mar- 
ginea unui text din Sfânta Scriptură şi se pun întrebări în 
legătură cu înțelesurile lui, să nu crezi că ţi se cere ca tu să 
tâlcuieşti textul, pentru că astfel dovedești că îl ştii şi te pui 
pe tine înaintea celorlalţi. Cea mai bună tâlcuire a Sfintei 
Scripturi este smerenia. Dacă ceilalți nu ştiu, sau nu îşi 
amintesc, sau nu înţeleg, nu arăta că ştii tu, pentru că cei- 
lalţi se vor simţi mai prejos decât tine. Tu să taci. Pune-te 
pe tine însuţi înapoia celorlalţi şi nu spune îndată ceea ce-ţi 
vine, cu gândul că-i vei odihni pe fraţii tăi. Întreabă-i: „Nu 
cumva înseamnă asta, nu cumva cealaltă?” Și, în cursul 

discuţiei, se va ivi răspunsul corect, iar fratele tău se va 
bucura, fără să fie rănit prin vădirea neştiinţei lui. 

Căci cuvântul care i se cere este să se smerească în 
fața fratelui său. Dovada că ştii adevărata tâlcuire a Scrip- 
turii este dacă ştii să te smerești şi să te zdrobeşti înaintea 
celuilalt. la aminte şi la încă ceva: cine vorbeşte arată că nu 
are în minte înfricoșatul scaun de judecată şi, când se va 
înfăţişa în ceasul acela înfricoşat, nu se va putea apăra. Şi 
adaugă: 


Să nu voiţi să umbiaţi după lucrurile timpului aces- 
ta, ca să nu vă faceţi ca latrinele în care fiecare varsă cele 
din pântece, producând multă putoare. Ci vă faceţi mai 
degrabă altar al lui Dumnezeu în curăţie, făcându-vă preoți 
lăuntrici, care puneţi totdeauna tămâie pe el, dimineaţa şi 
seara, ca să nu rămână altarul fără tămâie, ci siliți-vă să 
fiți întotdeauna înaintea Domnului în starea de rugăciune 
totală. [5, 3] 


Acum vrea să restrângă orizontul fiecărui monah, ca 
să se îndeletnicească cu principala sa lucrare şi să-şi facă 
lucrul lui în pace. Zucrurile fimpului acesta sunt temele 
politice, bisericeşti, lumeşti, ştiinţifice, filosofice, ediţiile 
care ies pe piaţă, ce se întâmplă în lume, ce este contempo- 
ran şi de moment. 

După cum se merge la WC și fiecare îşi deşartă 
conţinutul puturos al pântecelui său, exact aşa și tu, când 
îngădui să ţi se relateze ceva actual, lumesc sau omenesc, te 
faci ca o latrină în care cel ce îţi vorbeşte îşi deşartă 
conţinutul puturos al pântecelui său. Așadar, în loc să fiţi 
latrine, mai bine să fiţi altar al lui Dumnezeu, plin de cură- 
ţie şi neîntinare. Să nu aveţi nimic lumesc, nimic străin, ca 
să puteţi să aduceţi deasupra altarului vostru, în inima voas- 

Iră şi în mintea voastră, jertfe de dimineaţă şi de seară. 
Niciodată altarul vostru să nu rămână fără de tămâie. 

Nu cred că există vreo imagine mai sugestivă pentru 
a arăta pe omul care aude şi întreabă și se informează des- 
pre lucruri care nu sunt ale lui Dumnezeu. Sfântul Isaia se 
arată aici foarte viu. 


De locuieşti cu Părintele sau cu fratele tău, să nu ai 
prietenie cu cineva într-ascuns sau să scrii scrisoare cuiva 
în ascuns, nevrând să ştie fraţii cei cu tine, fiindcă te pierzi 
şi pe tine şi pe aceia. 


Locuieşti împreună cu alţii? Nu trebuie să ai nimic 
ascuns, nici prietenie, fie înăuntrul, fie în afara mănăstirii, 
nici corespondenţă, pentru că aceasta este mai rău decât toa- 
te. Cine are ceva osebit, mai cu seamă o legătură cu un om, 
şi care este legătură a sufletului, unul ca acesta nu va putea 
niciodată să se înfrâneze. Se va distruge și pe sine, şi pe 
ceilalţi. Cu adevărat, cine are secrete sau scrisori, pe care se 
teme ca nu cumva să le citească ceilalți, sau prietenii, pe 
care vrea să le aibă doar el, deoarece le simte ca personale, 
sau orice altceva care-i aparţine și încearcă să ascundă de 
ceilalţi ca să nu folosească şi ei, acest om este un pierzător 
şi, în același timp, şi un pierdut. Junghie şi se junghie. 


De locuieşti cu unul mai mare ca tine, să nu voieşti 
să faci vreo binefacere vreunui sărac, dacă nu-l întrebi mai 
întâi pe acela, şi să nu o faci într-ascuns. 


Avva Isaia le analizează pe toate după critertul păr- 
tăşiei și al păcii cu celălalt. Interzice monahului chiar şi 
milostenia, făcută fără ştirea Starețului. Monahul care are 
dispoziţia să facă milostenii, să facă muncă socială, care, 

dacă are bani, îi dă la săraci, este un administrator, se face 
pe sine proprietarul lucrurilor mănăstirii şi este ca și cum şi- 
ar fi lepădat rasa. De vreme ce eşti monah, şi mai cu seamă 
chinovit, nu poţi să faci asemenea lucruri. Cei de la chilii 
însă, care trăiau separat, aveau rânduiala să țină o treime din 
venituri şi două treimi să împartă la alţii. Vrei, aşadar, să 
faci bine unui sărac? la aminte să n-o faci singur, ci întrea- 
bă pe fratele tău: „Să dăm ceea ce ne prisoseşte?” 


De întrebi pe bătrâni despre război, să nu asculți de 
cei ce-ţi vorbesc inlăuntru, mai mult decât de bătrâni, ci 
roagă-te mai întâi lui Dumnezeu, zicând: „Fă milă cu mine, 
şi ceea ce voieşti, dă Părinților mei să-mi spună ”. Şi astfel 
ceea ce îți vor spune Părinţii, fă cu credină, şi te va odihni 
Dumnezeu. [5, 4] 


De multe ori mergem la un Gheronda, şi mai ales la 
Starețul nostru ca să-l întrebăm ceva. Acela ne spune păre- 
rea lui, dar o avem şi noi pe a noastră. Ne zice el gândul lui, 
dar îl avem şi noi pe al nostru. Lucrul acesta nu poate să fie, 
zice avva Isaia. O să asculţi fie de gândul tău, fie de Stare- 
țul tău. Înainte să mergi la Stareţ, roagă-L pe Dumnezeu: 
„Fă milă cu mine, şi care e voia Ta, descoper-o Stareţului 
ca să mi-o spună acela”. Dacă Starețul îți spune ceva 
contrar așteptărilor tale şi ţi se pare că este antievanghelic, 
netradițional, antipatristic, necreştinesc, tu să faci ceea ce îţi 
spune. Altfei, ar fi trebuit să nu-l întreb: deloc şi să faci ce 
vrei, să trăieşti în propria-ți duhoare. Odată ce l-ai întrebat 
este dispreţ nu faţă de Stareţ, ci faţă de însuşi Dumnezeu, 
deoarece nu ÎI asculţi pe EI, şi asculţi de cei ce-ţi vorbesc 
înlăuntru, adică de demoni. 

De locuieşti cu frații şi nu eşti odihnit (mulțumit) 
pentru niscai motive, de pildă pentru lucrul de mână, sau 
pentru legătura (ce ţi-o impui), sau pentru odihna (pe care 
nu 0 vrei), sau pentru neputința de a răbda, sau pentru 
lenevie, sau pentru că voieşti să te linişteşti, sau pentru că 
nu poţi purta jugul (prezenţei lor), sau pentru că nu poți 
face voia ta, sau pentru că nu-ţi împlineşti trebuința ta, sau 
pentru că voieşti să te dăruieşti mai mult pătimirii folosi- 
foare, sau pentru că eşti slab și nu poți purta osteneala (ce 
(i-o impune prezenţa lor), sau pentru orice motiv ce-ţi 
îndeamnă inima să ieşi, vezi să nu scapi de jug şi să ieşi cu 
intristare, sau să fugi pe ascuns, cu necaz, sau în vreme ce 
se iveşte între voi vreo lipsă de preţuire şi nu-ți aduce 
aminte de fiățietate, pentru piedica ce ţi-o pune vreo răuta- 
fe, ci, mai degrabă, caută o vreme de pace. 


Vine cineva să rămână în mănăstirea noastră și apoi 
vrea să plece, pentru că mâncarea este grea, sau cutare mo- 
nah nu i-a vorbit frumos. Pretexte. Când vrea cineva să 
plece găseşte multe pretexte. Se poate, aşadar, să te 
obosească lucrul, sau să te încurci cu un oarecare frate — 
cine merge la mănăstire şi se va lega de un frate oarecare, 
cu siguranţă se va separa de obşte — sau să nu te odihnești, 
sau să nu poţi să rabzi jugul călugăresc, să vrei să mergi în 
pustie, să nu ai ce ai vrut, sau să vrei să mergi altundeva ca 
să trăieşti o viaţă mai aspră. Ai grijă, toate acestea sunt 
pretexte. De aceea, cel mai bine este să nu pleci din 
mănăstire. De vreme ce acolo te-a trimis Dumnezeu și ai 
spus: „O să stau cu voi fraţilor”, eşti dator să stai cu ei. 
[Dacă însă există un oarecare motiv pentru care nu poţi să 
rămâi, nu-l crede, pentru că este un pretext. Nu e cu putinţă 
ca Dumnezeu să vrea să te separe de fraţii tăi, de vreme ce 

acolo ţi-a condus pașii. Fiecare gând de plecare este 
întotdeauna satanic şi întotdeauna te va împovâra. 

Cu toate acestea, dacă nu poţi să rămâi şi vrei să 
pleci, dacă ai făcut primul păcat, cel puţin nu-l adăuga și pe 
al doilea: să nu ieşi cu întristare, să nu pleci trist, ci 
bucuros. Să găsești un pretext, o îndreptăţire ca să pleci 
bucuros. Să-ţi îmbrăţișezi fraţii, să-i săruţi, să le spui c-o să 
mai vii. Adică să pleci ca şi cum nu s-ar fi întâmplat nimic, 
astfel încât să nu laşi în urma ta amărăciune şi cei rămaşi să 
aibă frământări de conştiinţă şi să înceapă să spună unul 
către altul că din cauza ta a plecat fratele. Și aici, precum 
vedeţi, iarăşi criteriul este celălalt. Chiar şi când păcătuiesc, 
trebuie să iau aminte să nu-i amărăsc pe ceilalți. 

Sau să fugi pe ascuns cu necaz — să nu fugi ca un 
hoţ, fără ştirea nimănui. 

— Unde te duci, copilul meu? 

— Sunt bolnav și merg la doctor, Părinte. 

— Du-te la doctor şi după aceea pleci. 

lar dacă vrei să pleci în pustie, trebuie de asemenea 
să iei binecuvântarea bătrânilor şi a Stareţului. Mergi la Bă- 
trâni şi le spui: „nu-mi găsesc odihna!” Ce să-ți spună săr- 
manii. Dacă se găsește vreunul mai naiv o să-ți spună: 
„Pentru odihnă ne-am făcut noi monahi? Dacă nu-ţi găseşti 
odihna, pleacă”. Dar lucrul acesta nu este corect. 

Sau în vreme ce se iveşte între voi o lipsă de prețui- 
re. De asemenea, să nu pleci într-o perioadă în care sunt 
probleme, pentru că şi obştea este o familie şi fiecare fami- 
lie are greutăţile ei, crizele ei, păţaniile ei. Nu pleca într-o 
perioadă de anomalii, pentru că vei adăuga și tu la acestea, 
şi o să faci şi mai grele problemele fraţilor tăi, mai ales 
când tu le-ai generat. 

Şi mai degrabă caută o vreme de pace. Când frăţia 
va fi liniştită, bucuroasă, când problema ta va fi uitată, când 

loate vor fi paşnice, când va trece valul, atunci spune-le: 
„Ah! Fraţii mei, m-a prins gândul şi nu mai pot să rămân cu 
voi”. 

Pleacă, aşadar, şi du-te altundeva. În câteva zile îţi 
vei da seama dacă locul sau mănăstirea pe care ai ales-o 
este moartea sau viaţa ta. Ai rămas? Subiectul s-a închis. 


De aceea, ai grijă să cunoşti dinainte locul unde mergi. 


De iei o chilie ca să rămâi în ea câteva zile, să nu 
strici în ea ceva, nici Să zideşti, de nu întrebi mai înainte pe 
cel ce ţi-a predat-o, fie că e spre odihnă, sau nu, fiindcă 
aceasta este contra conştiinţei. [5, 5] 


Dacă iei o chilie ca să rămâi în ea puţine zile, nu 
schimba nimic. Oamenii, şi mai ales tinerii, au o manie: 
oriunde merg, schimbă lucrurile. Li se pare că nimic nu este 
cum trebuie. Soba trebuie mutată acolo, masa nu e bine aici, 
ci trebuie să stea în mijloc. Icoana de acolo trebuie mutată, 
aici trebuie vopsit, dincolo văruit etc. 

Nu! zice avva Isaia, acesta nu este comportament 
călugăresc. Cel care ţi-a dat chilia așa o vrea să fie. Când 
mergi tu şi vrei s-o aranjezi e ca şi cum i-ai spune: „Nebu- 
ne, de atâţia ani şi n-ai văzut asta? Eu numai ce am intrat şi 
îndată mi-am dat seama”. Întreabă-l mai întâi dacă îi plac 
schimbările la care te gândeşti. Dacă este de acord, fă 
schimbările. Dacă nu-i plac, nu le fă, pentru că este contra 
conştiinţei, inconştienţă. Minunat cuvânt ca să exprime 
caracterul oamenilor care fac schimbări, fără să-şi dea 
seama că, prin aceștea, îi stârnesc pe aceia care i-au băgat în 
chilia lor. Același lucru se poate să ni se întâmple şi nouă la 
slujirile din mănăstire. Îţi dau astăzi o anumită slujire. 
Slujeşt: doi ani, apoi vine altul în locul tău. Dacă, îndată ce 
îşi ia slujirea, începe să spună: „Chestia asta să dispară, 

cealaltă nu trebuie, asta e în plus ...”, când tu o să vezi, 
cum o să te simţi? Te vei amări, te va durea. lar tu, frate, 
care faci schimbările, om eşti sau dobitoc? Numai dobitocul 
se uită în jurul lui fără să simtă sufletul omenesc. Preferi să-ţi 
odihneşti ochii mai mult decât sufletul acesta care poate fi 
lovit, îndurerat, întăcrimat, fâră ca tu măcar să-ţi dai seama. 


De te linişteşti în chilia ta şi te-ai legat pe tine 
pentru ora mâncării, fie că nu mănânci ceva fiert, fie orice 
aliceva, şi ieşi între străini, păzeşte-te să nu spui cuiva, 
șezând la masă, zicând: „lartă-mă, nu mănânc aceasta”. 
Altfel toată osteneala ta a ajuns deşartă în mâinile vrăjma- 
şilor. 


Îţi pui ţie canonul de a nu mai mânca mâncare gătită 
sau pește, ou sau ulei. Mergi într-un loc străin şi ţi se dă să 
mănânci cu ulei. Nu poţi să zici: „lertaţi-mă, am canon să 
mănânc fără ulei”. Pentru că îndată ce ai descoperit lucrul, 
toate comorile pe care le-ai adunat cu asceza ta, le vei arun- 
ca în mâinile duşmanilor tăi, demonii. Dumnezeu primeşte 
virtutea întru ascuns. Dacă stânga nu trebuie să ştie ce face 
dreapta, ce răsplată aştepţi când află de lucrarea ta un om 
străin? Evident, nu este vorba de cazul în care ţi se dă să 
mănânci cu ulei miercurea. Aceasta ar fi o încălcare a legii, 
nu este un canon pe care ţi l-ai dat tu. Este o lege a Biseri- 
cii. De asemenea, nu se referă la situaţia când ţi se dă carne, 
iar tu să o mănânci. Pentru monah, este păcat să mănânce 
carne, deoarece este o lege a vieţuirii călugăreşti. Se referă, 
aşadar, la canonul pe care ni-l dăm noi înşine şi îl ştim doar 
noi şi duhovnicul, eventual și fraţii cu care locuim împreu- 
nă. În general, după cum vedeţi, Sfântul Isaia, simte întris- 
tarea fratelui ca pe o separare de frate, de obşte, de Dumne- 
zeu. De aceea, este cu mare luare aminte ca să nu fie amărât 

celălalt. Dacă îl amărăști, în același timp te separi şi de 
Dumnezeu, chiar şi când vei dori să exersezi virtutea pe 
care ai exersat-o în chilia ta. Câtă împreună-pătimire! 


De faceţi un lucru împreună, orice scădere o vezi în 
ufară la alții, să nu o laşi să se afle în gura ta ca să spui 
fraţilor, căci este moarte sufletului tău, de eşti înțelepl. 


Când faceţi o lucrare împreună, nu urmări ce face 
celălalt, ce scăderi are, ci, și dacă le vezi, dacă ai înţelepciu- 
ne, n-o vei spune nimănui. Dacă nu ai, toată viaţa o să 
urmăreşti ce fac alţii. În plus, dacă spui este moarte sufletu- 
lui tău. Avva Isaia încearcă întotdeauna să asigure viaţa 
obştească între frați. 


De locuiesc cu tine niscai fraţi şi se ostenesc o zi, 
„dihneşte-i înainte de ora mesei. 


Dacă locuiesc împreună cu tine fraţi şi într-o zi oste- 
nesc mai mult decât de obicei, să-i odihnești, dându-le mân- 
care mai repede de ora rânduită. Vedeţi dragostea lui? De 
exemplu, vă trimite iconomul să faceţi o muncă obştească şi 
într-o singură zi, căraţi tone de lemne. Asta nu se întâmplă 
în fiecare zi. Dacă am fi fost la chilie, ar fi trebuit să vă dea 
să mâncaţi mai repede, pentru osteneala zilei. Dar fiind la 
mănăstire nu poate să o facă. Va găsi altceva, încât să odih- 
nească cu adevărat sufletele monahilor. 


De pleci să locuieşti într-un loc, fie singur, fie cu cei 
«inainte de tine, şi vezi acolo vreo meşteşugire care fie că 
uduce pagubă lucrurilor, fie vreo vătămare, sau se fac lu- 
ceruri necălugăreşti, să nu-ţi deschizi gura şi să le critici. 

Acum ne spune alt adevăr, asemenea cu cel dinainte. 
Când mergem undeva, de obicei, toate ni se par strâmbe. 
„Ce mese, ce paturi, ce robinete!” De asemenea, dacă mergi 
la o mănăstire şi te încredinţezi că cei de acolo sunt foarte 
vorbăreţi, nu-ţi deschide gura ca să-i judeci, un cuvânt nu 
spune. 


Iar de nu te poți linişti, pleacă în alt loc şi păzeşte-ți 
limba ca să nu-i critici, căci aceasta moarte îţi este. 


Dacă eşti vizitator sau frate de mănăstire, şi nu-ţi gă- 
seşti odihna în locul în care ai mers să rămâi, scoală-te şi 
pleacă, dar nu spune nimănui nici un cuvânt că acolo ar fi 
bârfitori, răi, ticăloşi. Zi numai că sunt sfinţi, deosebiți, dar 
viaţa lor este atât de grea, încât n-am putut să rămân cu ei. 
Găseşte oareşcare vină la tine însuţi, şi nu la ceilalți. 


Dacă boleşti de patimi, păzeşte-te să nu laşi pe 
cineva să-ţi spună patimile gândurilor lui, ca unuia credin- 
cios, căci acest lucru este pierzător pentru sufletul tău. 


lată o altă neputinţă a vieţii de obște a fraţilor. În 
viaţa chinovitică, există uneori un obicei aducător de moar- 
te. Cine are o boală, ca de exemplu: mândria, egoismul, mâ- 
nia, judecarea, îndată îl descoperă pe cel asemenea lui. 
Dacă sunt leneş şi merg într-o mănăstire cu trei sute de 
călugări, în maximum cinci minute mă voi îndrepta către 
leneşul mănăstirii. Dacă am o patimă, o anomalie în inima 
mea, în viaţa mea, îndată voi fi atras ca de un magnet de cel 
asemenea mie cu patimile, cu ideile, cu credinţa. Ca să mă 
folosesc duhovniceşte, chipurile, îi voi spune problemele 
mele, îi voi vorbi despre Starețul meu, despre mănăstirea 
mea, o să-i cer părerea despre ideile şi lecturile mele. 

Aşadar, nu-ţi deschide urechile ca să-l asculţi pe 
altul, din moment ce ţi-ai dat seama că suferi de aceeaşi 
patimă, căci pierzanie este sufletului tău acest lucru. Vei 
săpa şi groapa ta, şi pe a lui. Să nu crezi că eşti omul 
duhovnicesc capabil să-l ajute pe celălalt. De aceea, 
închide-i gura şi spune-i: „Ai Stareţ? Mergi la Starețul tău. 
Dacă nu ai, să mergi şi să-ţi găseşti un Stareţ. Eu nu pot să 
te iau asupră-mi”. Orice altceva îi vei spune, vei păcătui cu 
siguranţă. 


De se iveşte între voi vreun cuvânt pricinuitor de 
râs, păziți-vă să nu lăsaţi glasul vostru să se facă auzi, 
căci este un semn al necunoaşterii şi al netemerii de 
Dumnezeu, al lipsei de pază în voi. 


Avva Isaia continuă atingând o altă temă a vieţii de 
vbşte: râsul. Există oameni care spun cuvinte hazlii ca să-i 
facă pe alții să râdă. Aceştia, pentru că n-au minte, îndată 
ce-i văd pe alţii râzând, li se pare c-au spus ceva important. 
Voi însă să nu râdeţi deloc de cuvintele unui astfel de om. 
IDacă nu puteţi să vă înfrânaţi, cel puţin să nu vi se audă 
râsul, pentru că îl veţi face de râs, dacă vreodată își va da 
seama. Dar mai întâi de toate vă veţi face de râs voi, deoa- 
rece faptul de a fi izbucnit în râs la inepţia spusă de altul, 
arată că sunteţi voi înşivă aşa (inepți), că nu aveţi paza 
gândurilor şi a minţii, că sunteţi needucaţi, că nu aveţi frica 
lui Dumnezeu. Cel ce se teme de Dumnezeu este întotdeau- 
na grijuliu. Astfel şi pe celălait îl faceţi de ruşine, şi propria 
voastră goliciune şi propriul vostru păcat vi le descoperiţi. 


lată, m-am silit să vă scriu, deoarece cele de mai 
inainte nu v-au ajuns. Faceţi deci iubire şi luptaţi-vă de 

acum să nu mai rămâneți în inima voastră netăiată împre- 
jur. [5,6] 


În primul său cuvânt avva Isaia a spus ucenicilor săi: 
„Dacă nu mă ascultați, nu vă voi lăsa să rămâneţi cu mine”. 
Acum îşi termină prezentul cuvânt adăugând: „Pentru că 
am văzut că cele de mai înainte nu v-au ajuns, vi le-am scris 
şi pe acestea, deşi nu am vrut să vi le scriu ca să nu vă în- 
tristez. Totuşi am făcut-o, silindu-mi sufletul. De aceea şi 
voi, vă rog mult, să vă luptaţi de acum înainte ca să nu mă 
amărâţi, căzând în aceleaşi păcate, după toate câte v-am 
spus”. Sfântul cunoaște cu siguranţă rănile oamenilor cărora 
li se adresează și de aceea are curajul ca să le dea pe faţă. 

Si să nu mai rămâneți în inima voastră nelăiată 
imprejur. Dacă nu luaţi aminte la legăturile voastre cu oa- 
menii, dacă nu sunteţi plini de nobleţe, foarte delicaţi unul 
cu altul, plini de dulceaţă, foarte sociabili între voi, dar şi 
asiguraţi în mod prevăzător cu pomenirea lui Dumnezeu, 
dacă în viaţa voastră nu sunteţi zi şi noapte numai voi şi 
Dumnezeu, mă veţi întrista. Asta nu este iubire, este inimă 
netăiată împrejur, adică inima care nu înţelege nimic. 


Ci ajutaţi-vă în puţinele voastre zile. Şi de veți păzi 
acestea, aceasta este smerita cugetare şi pacea şi răbdarea 
şi tăierea voii şi iubirea. lar de nu le veţi păzi, ci este în voi 
pizma şi cearta, sau sfada, sau înălțarea mâniei, sau cârti- 
rea, sau neascultarea, cheltuiţi vremea în chip rău. 


Dacă le păziţi pe cele de mai sus, veţi avea smerită 
cugetare şi dragoste. Dacă nu le păziţi, şi veţi avea între voi 
certuri, sfădiri, înălțări ale inimii, cârteti, judecări, murmu- 
re, neascultări, timpul o să vă treacă rău, şi pe mine mă veţi 
amări. 

Puternic este Stăpânul ca să vă dea tuturor ca să lu- 
crați şi să păziţi. Că a Lui este slava, cinstea şi închinăciu- 
nea. Amin. 


Dar Dumnezeu, care ne-a dat legea iubirii şi a vieţii 
de obşte ca să o plinim, puternic este ca să vă păzească, da- 
că voi vreţi, pentru că a Lui este slava, cinstea şi închinăciu- 
nea. 


Avva Isaia se sprijină pe făptuire, care însă în reali- 
tate este contemplaţie. Trebuie să ostenească cineva pentru 
a reuşi în contemplaţie, care prin excelenţă caracterizează 
viaţa monahului, deoarece viaţa monahală este o preferare 
desăvârşită a lui Dumnezeu. Nu există în viaţa oamenilor 
ceva cu care poţi să o compari, depăşeşte lucrurile fireşti. 
Este cea mai înaltă cinste pe care ne-o face Dumnezeu. 
Când omul nu înţelege cinstea împărătească pe care i-a 
făcut-o Dumnezeu, atunci caută una și alta, suferă diferite 
schimbări lăuntrice. 

Psalmul Maicii Domnului (Ps. 44) Îl înfăţişează pe 
împărat, scoţând-o înaintea Sa pe împărăteasă ca să o arate 
neamurilor — „Stătut-a împărăteasa de-a dreapta Ta”, iar 
neamurile se minunează de hainele ei aurite şi de 
irumuseţea care iese dinlăuntru, cea străină, înaltă, duhov- 
nicească. 

Exact aşa este şi monahul. Este mireasa înaintea 
mulţimii, înaintea întregii Biserici. Hristos Şi-a vărsat sân- 
gele şi i-a răscumpărat pe toţi oamenii, dar mai ales pe mo- 
nahi, pe care îi are întotdeauna cu Sine. Este mare cinstea 

pe care ne-a făcut-o Domnul ca monahi și slăvită aşezarea 
noastră înaintea ochilor sfinţilor şi a îngerilor. Trebuie să ne 
arătăm vrednici de această cinste. 

Tunderea fiecărui monah este un fapt unic în istorie, 
irepetabil și incomparabil în ochii tuturor. Mii să se cunune, 
nu este cununia ta. Propria ta tundere este cu desăvârşire a 
ta. Este slava ta proprie şi un câştig pentru totdeauna al 
Bisericii lui Dumnezeu „pe care a câștigat-o cu Însuşi sân- 
gele Lui” (F.A. 20, 28). Hristos a mântuit trupul nostru, 
sufletul nostru, fiinţa noastră. Și noi la rândul nostru trebuie 
să înţelegem multe. De aceea trebuie să trăim ca nişte 
dumnezei. 

Când preotul poartă veşmântul preoţesc, nu poate să 
umble oriunde şi oricum vrea. Tot aşa nici noi nu putem să 
umblăm în alt fel, decât cu întregul simţământ că ne-am 
îmbrăcat în haina nestricăciunii, a veşniciei, a dumnezeirii. 
Numai ca dumnezei putem să trăim, să gândim și să um- 
blăm. Nu suntem ceva obişnuit, muritor, trecător. 

Măreţia noastră nu depinde de virtutea noastră sau 
de posibilităţile noastre, ci de ce ne-a dăruit Dumnezeu. 
Ne-a cinstit cu haina revărsării de lumină, a veseliei şi a 
dumnezeirii. Aceasta este care ne face următori Lui, 
neştricăcioşi şi veșnici, aceasta este care ne dă vrednicie şi 
cinste, şi nu propria mea virtute sau propria ta sfinţenie, 
propria mea smerită cugetare sau propria ta ascultare. 
Acestea sunt necesare, pur şi simplu, ca să ne bucurăm noi 
înşine de slava noastră cu care ne-a înconjurat Dumnezeu. 
Dar slava nu este a noastră, este a lui Dumnezeu. De aceea, 
dacă dorim apostolicitatea noastră şi măreția noastră, trebu- 
ie să ne facem sufletul mereu mai vrednic de iubirea și 
sălășluirea lui Dumnezeu. 

Cu tunderea noastră monahală, L-am dobândit pe 
Dumnezeu. Măreţia creștinului constă în vrednicia lui, în 

faptul că a primit numele lui Hristos, în faptul că s-a îmbră- 
cat în nestricăciune la Botez și, dacă este monah, la 
tunderea lui, şi nu în viaţa lui, care rămâne o viaţă obișnu- 
ită, probabil păcătoasă. Altceva este faptul că trebuie să 
învăţăm să trăim fără de păcat şi cu conştiinţa a ceea ce ne-a 
dăruit Dumnezeu. Desigur, nu suntem eliberați de nici o 
răspundere, orice am fi, de aceea trebuie să avem toată 
simţirea măreției noastre. 

Tunderea este o întâlnire cu Dumnezeu, care nu poa- 
te fi înlocuit cu nimic altceva. Moisi s-a suit pe munte, a 
primit poruncile, i s-a luminat faţa şi a trebuit să-şi pună 
acoperământ peste cap. Astfel şi haina noastră cea neagră: 
ne acoperă ca un văl harul, pe care l-am luat la tunderea 
noastră. Tunderea noastră a fost muntele în care noi ne-am 
suit şi Dumnezeu este Dumnezeul nostru personal. 

Apostolul Pavel, în epistola sa către Evrei, spune că 
irebuie să lepădăm „toată povara şi tot păcatul” (Evr. 12, 1) 
şi să ne gândim că, sus, la jertfelnicul cel ceresc, se află 
ioate sufletele celor înjunghiaţi (Apoc. 6, 9), împodobite cu 
sângele şi lacrimile lor, care au fost mai înainte de noi, dar 
care nu s-au desăvârşit, pentru că aşteaptă şi desăvârșirea 
noastră. Întreagă oștirea aceasta cerească îşi întoarce 
privirea către fiecare suflet ce umblă şi se apropie de felul şi 
locul vieţuirii lor. 

Tunderea este un fapt universal pe care îl săvârşeşte 
Domnul, iar miile de sfinţi slăvesc şi mulţămesc Domului 
pentru lucrarea săvârşită. Tunderea este o taină şi monahul 
este o expresie a slavei lui Dumnezeu. 

Despre cei ce voiesc să se 
liniştească în bună linişte 


În acest cuvânt, avva Isaia se adresează celor ce vor 
să se liniştească întru isihia cea bună, astfel încât ieşirea lor 
din lume să-i conducă la găsirea lui Dumnezeu. 

Isihia urmăreşte curățirea de patimi şi vederea lui 
Dumnezeu. Dacă nu reuşeşti nici una, nici alta, înseamnă că 
nu ai simţit căldura și lumina lui Dumnezeu, deşi te-ai înfă- 
jişat înaintea Lui. Rămâi dobitocesc, plin de instinctele care 
încolţesc în suflet, și cu cât îmbătrânești, nu numai că nu 
reuşeşti curățirea şi vederea lăuntrică a lui Dumnezeu, ci 
trăieşti tot mai mult sub influența patimilor și a instinctelor, 
care îi chinuie pe toţi oamenii. 

Este păcat însă ca un monah să se chinuie ca şi mire- 
nii. Monahul trebuie să reuşească în isihie, să devină omul 
curăţit care vede pe Dumnezeu. Tema isihiei este foarte dra- 
gă avvei Isaia şi, de aceea, o elaborează în mii de feluri, 
înfăţişând scene din viaţa monahilor, pe care le analizează 
în vederea reuşiiei în această îndeletnicire. 


Iubirea cuiva să cerceteze Scriptura din curiozitate, 
naşte duşmănie şi ceartă. lar plânsul pentru păcate aduce 
pace. [6, 1] 


A cerceta Scriptura din curiozitate înseamnă ca cine- 


va să o citească și să o studieze în mod ştiinţific cu scopul 
de a-şi dezlega problemele sale sau nedumeririle sale. În 

general, nu este interzisă citirea Sfintei Scripturi, iar studiul 
(meditaţia) e una din cele trei lucrări ale monahului, dar 
care ţinteşte spre ceva diferit, adică spre conştientizarea 
propriului păcat, al propriului exil, pe care îl îndurăm. Între 
altele, Sfânta Scriptură se referă la exilarea noastră şi la 
reîntoarcerea noastră în sânurile lui Dumnezeu, în sânurile 
Bisericii. 

Când citesc Sfânta Scriptură ştiinţific, ca pe o cerce- 
tare sub prisma cunoştinţei şi a învăţăturii, sunt în afara citi- 
rii fiinţiale. Trebuie să citesc toate capitolele la rând, şi nu 
pe sărite, după alegerea mea. Citesc şi înaintez fără să 
urmăresc, să studiez, să cercetez, să descopăr. Imi ajunge 
ceea ce îmi va da Dumnezeu. 

Când însă îmi place să iscodesc Scriptura, aceasta, 
zice avva Isaia, naște dușmănie şi ceartă. De ce? Pentru că 
modul cercetării, al iscodirii Scripturii nu ne ajută să ne 
întoarcem spre propriul nostru păcat, ci spre problemele şi 
chestiunile despre Sfânta Scriptură, situaţie în care ni se 
aţâţă latura noastră raţională şi cunoscătoare, fără nici un 
rezultat. 

Simpla cunoaştere nu aduce nimic în plus. Dimpo- 
trivă, produce încrederea în propriul simţ, îndestularea cu 
simpla cunoştinţă, pe care vreau să o sprijin şi să o impun şi 
celorlalți. Este înfricoşător. Lucrul acesta îndată mă face 
potrivnic părerii și voinţei aproapelui meu, mă face iubitor 
de sfadă cu frații mei şi mi-i fac vrăjmaşi. După cum atunci 
când am părerea mea şi voie proprie, nu pot să mă înfăţişez 
înaintea lui Dumnezeu, pentru că nu sunt golit, astfel încât 
să pot să fiu umplut de EI, tot astfel nu pot să mă înfăţişez 
înaintea fraţilor mei, pentru că mă voi certa cu dânşii. 

Astfel, citirea Sfintei Scripturi poate să devină o 
catastrofă pentru om. Corect este să o citim cu simplitate şi 
să-L lăsăm pe Dumnezeu să ne spună ce vrea El. Altceva e 

să citeşti Sfânta Scriptură ca să înveţi, și altceva să dobân- 
deşti cunoştinţa pe care ţi-o dă cartea însăşi, adică pe Duhul 
lui Dumnezeu. Această cunoştinţă este viaţa lui Dumnezeu, 
venirea, întinderea, coborârea lui Dumnezeu în mijlocul 
nostru. Aici avva Isaia loveşte în cunoştinţa înţeleasă ca pă- 
rere personală a diferitelor teme care pot să reiasă din Scrip- 
tură. De aceea, şi Părinţii uneori îndemnau să se studieze 
Scriptura, mai ales foarte de dimineaţă sau chiar noaptea, 
iar alteori le interziceau, în funcţie de monahii pe care îi 
aveau”. 

Dimpotrivă, plânsul pentru păcate aduce pace. În 
funcție de măsura în care Scriptura ne conduce la lacrimi, 
citirea, studiul şi meditarea noastră sunt adevărate. Pot, 
desigur, să o citesc și când nu am lacrimi, și când nu am 
simțământul păcatului meu, dar cu nădejdea că învârtoşarea 
inimii mele va fi sfărâmată de către Scriptură, de către harul 
lui Dumnezeu. 


Căci este un păcat pentru monahul care şade în 
chilia lui şi şi-a părăsit păcatele, dar cercetează din curio- 
zitate Scriptura. 


Cât de cinstit şi de limpede este avva Isaia! Da, zice, 
citește Sfânta Scriptură, dar nu neglija, nu abandona 
propriile tale păcate pentru curiozitatea faţă de Scriptură. Să 
nu devină Scriptura obiect de cercetare şi analiză, pentru că 
încetează atunci de a mai fi cuvânt al lui Dumnezeu. O vei 
considera ca pe ceva omenesc. Criteriul că studiezi după 
Dumnezeu Sfânta Scriptură este acesta: studiul ei îţi va 
aduce pace şi părtăşie cu Dumnezeu şi cu oamenii, şi prin 
intermediul ei o să conştientizezi nevrednicia ta, cât de 


2! Nil Ascetul, Epistola 4, |, Către ucenicul său, PG 79, 544-545 

nepotrivit şi de neîncercat eşti pentru a te înfățișa înaintea 
lui Dumnezeu. 


Cel ce își ocupă mintea lui cu întrebarea cum a spus 
Scriptura, aşa sau aşa, înainte de a se fi dobândit pe sine, 
are inima curioasă şi foarte robită. 


Cine îşi întoarce inima spre Scriptură pentru a vedea 
ce zice într-o anumită problemă, înainte de a se fi dobândit 
pe sine — acest lucru avva Isaia îl pune ca piatră de hotar 
pentru momentul în care poţi să citeşti Scriptura cu scopul 
de a-ţi dezlega problemele — unul ca acesta are inima curi- 
oasă şi este robit. 

Mulţi spun că Sfânta Scriptură este cartea care dez- 
leagă toate problemele duhovnicești, economice, familiale, 
sociale, teologice. Într-adevăr, aceşti oameni pot să-şi solu- 
ționeze toate problemele, dar să-L piardă pe Dumnezeu, 
pentru că Dumnezeu nu se află în griji, ci în plecarea capu- 
lui, exprimată prin strigătul: „Dumnezeul meu, Tu singur 
eşti sfânt, cum îndrăznesc să stau cu nevrednicie înaintea 
Ta!” De aceea, zice, înainte de a se fi dobândit pe sine. 
Adică pot să fac din întreaga Scriptură întregul meu câştig, 
să dobândesc toate cunoștințele, după cum aş putea să fac 
proprietatea mea întreaga lume, dar să nu mă am pe mine 
însumi. 

Ce înseamnă înainte de a se fi dobândit pe sine? 
După cum mă joc cu creionul în mână şi fac cu el ce vreau, 
tot astfel să fac ce vreau şi cu mine însumi. Să am stăpânire 
desăvârşită asupra mea. O să vă dau un exemplu: pot să mă 
stăpânesc, încât să nu am gânduri, să nu am ispite, să nu mă 
mânii? Pot să zic că mă voi ruga, voi dormi, mă voi trezi şi 
într-adevăr să le fac? Pot să fiu stăpânul meu? Pun ceasul 
înainte, înapoi, îi fac ce vreau. Pot oare să mă pun şi pe 

mine însumi să fac ce vreau? Dacă nu pot înseamnă că eu 
însumi nu am devenit proprietatea mea. 

Ştiu că Dumnezeu consideră, ca prim element al 
afierosirii noastre, dăruirea sinelui nostru, robirea sinelui 
nostru faţă de El. Ba chiar şi sufletul nostru trebuie să-l 
lepădăm şi să I-L oferim Lui, precum ne spune Evanghelia 
(Le. 14, 26). Dar ca să dau ceva, trebuie să îl am. Nu pot să 
spun că m-am lepădat de mine însumi şi mi-am dăruit sine- 
le lui Dumnezeu, câtă vreme nu îl am ca proprietate a mea. 
Nu pot să dăruiesc grădina străină. Nu pot să fac parastas cu 
coliva altuia, ci doar cu a mea. Trebuie să dobândesc cu 
putere sinele meu. Înainte să dobândesc aceasta, nu pot citi 
Sfânta Scriptură şi să zic așa sau aşa zice. 

Deoarece, precum am văzut, avva Isaia găseşte 
duhovnicia monahului întotdeauna în relaţiile inter-umane, 
prin expresia aşa sau aşa înţelege discuţiile pe care poate să 
le aibă omul, fie în mintea sa, fie cu oamenii. Unul crede că 
aşa zice Scriptura, altul exact invers. Unul spune că Hristos 
ne-a slobozit (Gal. 5, 1) şi trebuie să fim liberi, celălalt că 
suntem robii Domnului (Rom. 6, 22). Fiecare dă câte o 
tâlcuire. Ceea ce trebuie este să te dobândeșşti pe tine însuţi, 
adică să devii lăuntric atât de liber, încât să nu fii stăpânit 
de sinele tău, ci tu să stăpâneşti asupra lui. Atunci fă ce 
vrei. De ce spune asta? In mod evident pentru că omul liber 
nu are nici părere, nici voie proprie. Se zice: „lubeşte şi fă 
ce vrei!” Dar ce o să faci când iubeşti? Singurul lucru pe 
care poţi să-l faci este să poţi să spui: „Dumnezeul meu, 
ia-mi viaţa, pentru că Te iubesc”. Nu doreşti nimic altceva 
decât moartea, „desfacerea de trup şi a fi cu Hristos” 
(Filip. 1, 23). Cine-L iubeşte pe Dumnezeu este neputincios 
să facă orice rău şi de aceea spune: „lubeşte şi fă ce vrei”. 

Tot așa şi aici, dacă te dobândești pe tine însuţi, 
atunci ia Scriptura şi fă ce vrei cu ea, spune ce vrei. Dar ce 

vei spune? Atunci consideri vătămătoare, distrugătoare, o 
întoarcere la tine însuţi, consideri o pierzanie a ta, atât dis- 
cuţiile, cât şi convingerea ta personală, cât şi întemeierea pe 
propria părere. Chiar simplul fapt de a exprima o părere, îl 
consideri naiv. Atunci, ce mai poţi să faci? Cine nu şi-a 
dobândit sinele, ci îl acoperă cu studiul Sfintei Scripturi are 
inima curioasă, nu are o inimă iubitoare de Dumnezeu, ci 
curioasă, şi foarte robită, adică este cu desăvârşire robit. A 
căzut într-o robie mai rea şi decât cea vavilonică, în care 
iudeii au ajuns sclavi??. 


Dar cel ce veghează să nu fie robit de păcat, iubeşte 
să se arunce pe sine pururea înaintea lui Dumnezeu. 


Cine veghează, cine se luptă ca să se elibereze de 
sine însuşi, acesta preferă să se arunce pe sine ca un gunoi 
înaintea lui Dumnezeu, pentru că se socoteşte pe sine ca 
ultimul dintre toţi. Lucrul care este aruncat, nu-l bagi în 
seamă. Această stare o iubeşte monahul şi nu aceea care îi 
asigură posibilități şi drepturi de a cunoaşte, de a susţine, de 
a acţiona. 

Aici îşi are locul și problema studiilor monahilor. 
Cine este în lume e firesc să studieze. Când însă este mo- 
nah, studiile reprezintă o întoarcere în lume. Ce noimă au 
studiile? „„Cunoştinţa îngâmfă” (1 Cor. 8, 1), problemati- 
zează, aţâţă raţiunea şi, prin urmare, îndepărtează de 
Dumnezeu. Cunoştinţa face sufletul să creadă că există prin 
el însuşi, că este ceva. 


 Robia vavilonică a avut două etape: prima, în 597 î.Hr.; a doua, în 
587 î.Hr., când Nabucodonosor al-ll-lea a cucerit lerusalirnul şi i-a dus 
în robie pe evrei în Vavilon. A ţinut până în 538 î.Hr. când împăratul 
perşilor Kirus a învins statul vavilonic şi a îngăduit întoarcerea 
exilaţilor. 

Pentru monah cunoştinţa ştiinţifică şi lecturile 
felurite, cu atât mai mult a Sfintei Scripturi, sunt o cădere. 
Dacă lectura nu este o iconomie „ca să nu se întâmple ceva 
mai rău”, în mod sigur este o cădere şi un pericol. Monahul 
va trebuie să se smerească și mai mult şi să ştie cât de 
periculos este ceea ce face sau ceea ce a făcut. Când 
dobândeşte cunoștințe sau face studii, viaţa lui nu mai este 
o lepădare înaintea lui Dumnezeu (Ps. 83, 11), chiar dacă 
pomeşte de la o dispoziţie bună. Un singur lucru poate să-l 
îndreptățească la aceasta, şi anume iconomisirea sufletului 
său. Dar și cunoștințele de mai înainte de tunderea noastră 
trebuie să le dăm lui Dumnezeu, ca pe o proprietate a 
noastră, împreună cu toate bunurile şi averile noastre. 


Cel ce păzeşte cuvintele lui Dumnezeu a cunoscut 
pe Dumnezeu şi le împlineşte ca unul ce se foloseşte. Să nu 
cauţi cele înalte, ci roagă-te Lui pentru ajutor, ca să vină la 
fine şi să te mântuiască de păcat. Căci cele ale lui Dumne- 
zeu vin de ia ele însele, dacă locul s-a făcut nepăta! şi 
curat. 


Sfântul înaintează acum în gândul lui, el care nu este 
un cercetător de birou, aplecat peste scrierile şi peste cărţile 
lui. E] este cărturarul Noului Legământ care scoate noi și 
vechi (Mt. 13, 52), ca un râu, ca izvoarele de apă ce ţâşnesc 
din pântecele lui (In. 7, 38), din inima lui, din adâncul lui. 

Copilul meu, zice, te afli aici ca să păzeşti cuvintele 
lui Dumnezeu? Dacă într-adevăr vrei să le păzeşti, cunoaş- 
te-L. pe Dumnezeu şi păzeşte-le ca un datornic, fără să cauţi 
celelalte. De la cunoaşterea din curiozitate, avva Isaia urcă 
la nevoia sufletului de cunoaștere lăuntrică şi duhovniceas- 
că şi de contemplaţie. Pentru că nu se expun pericolului 
doar cei care dobândesc cunoștințe exterioare, ci şi aceia 


-13 Z- 


CUVINTE ASCETICE 


care doresc descoperiri dumnezeieşti mai adânci şi mai 
lăuntrice: adică să-i lumineze Dumnezeu să cunoască, să 
înţeleagă, să tâlcuiască, să le dăruiască vedenii şi teofanii. 
Aud „străluceşte întru inimile noastre, de oameni iubitoriule 
Stăpâne, cea a cunoaşterii Dumnezeirii Tale neamestecată 
lumină”? şi aşteaptă să le strălucească Dumnezeu lumina 
interioară, sau chiar şi exterioară, să o vadă cu ochii cei 
duhovniceşti, sau chiar şi cu cei trupeşti. Această tendință 
este înnăscută firii omeneşti și, de aceea, și păzesc cuvintele 
lui Dumnezeu, fac asceză, înfrânare, post, rugăciune, prive- 
gheri, încât Dumnezeu să îi cunoască şi să dobândească 
harisme dumnezeieşti, precum profeția, facerea de minuni, 
orice. 

Avva Isaia însă spune: ia aminte la ce faci, dacă faci 
într-adevăr pentru Dumnezeu, să nu faci ca să-ţi dea Dum- 
nezeu cunoştinţă, harisme, contemplaţi înalte, să na cauţi 
cele înalte. 

Dar noi pentru cele înalte am venit. „Căutaţi cele de 
sus”, zice apostolul Pavel (Col. 3, 1). „Sus să avem 
inimile”, zice preotul la Dumnezeiasca Liturghie. Nu, 
dragule, aceasta este treaba lui Dumnezeu. Tu să te smereşti 
pe sineţi şi să păzeşti poruncile, adică înfrânarea, postul, 
rugăciunea, îndelunga-răbdare, iubirea, ca un datomic, 
„slugi netrebnice suntem” (Lc. 17, 10). Să zici: „Ce să-mi 
spună Dumnezeu mie? Mie să mi se arate Dumnezeu? 
Hazos lucru!” Poţi să dobândeşti această smerenie? 
Dobândeşte-o, şi ce faci, fă ca robind lui Dumnezeu. Ce 
drepturi avea robul, sclavul, faţă de stăpânul său? Chiar și 
viaţa putea să i-o ia domnul său. Așa să judeci şi tu. 

Roagă-te Lui pentru ajutor, de vreme ce încă simţi 
că ai nevoie de EI, nu căuta cele înalte. Cine dintre noi poa- 


* Sfânta Liturghie, rugăciunea dinainte de Evanghelie. 

te să spună: Dumnezeul meu, acum nu mai am nevoie de 
Tine, de aceea Te rog, de vreme ce şi singur pot să-mi aran- 
jez viaţa şi lupta, dă-mi descoperiri, dă-mi faceri de minuni 
ca numai să întind mâna și să se schimbe vremea, să se 
oprească marea, să se pornească vântul de miazăzi-miază- 
noapte. Fiindcă încă mai cauţi ajutorul lui Dumnezeu, sme- 
reşte-te pe tine însuţi şi fe va mântui de păcat. Atunci te vei 
mântui de păcatul care te ameninţă, de păcatul ucigător al 
mândriei, al cunoștinței care îngâmfă şi de harismele care 
pentru tine vor fi mormântul tău, ultima cădere a vieţii tale. 

Căci cele ale lui Dumnezeu vin de la ele însele, dacă 
locul s-a făcut nepătat şi curat. Dacă inima ta are întreg 
simţământul păcatului, dacă nu o pângăreşti cu pretențiile 
tale, cu aşteptările tale, cu ispitele tale, atunci Dumnezeu 
singur ţi le va da pe toate. Dumnezeu a aşezat înlăuntrul 
nostru tendinţa, dispoziţia, dorul după cunoaştere şi după 
harisme, dar numai El singur poate să ni le împlinească. 
Lasă-L pe Dumnezeu să-ţi rânduiască traseul. E! ştie înainte 
ca tu să ceri ceva. 

Cere, aşadar, ca să-ţi dea pocăință, să-ţi ierte căde- 
rile şi despre celelalte, El însuşi ştie ce are de făcut. El ştie 
ce vânturi să aducă, dacă să-ţi ia întristarea şi să-ţi aducă 
bucurie, dacă să-ţi dea reuşită sau eşec, dacă să-ți taie pati- 
mile sau să ţi le lase, dacă să-ţi vindece boala şi să-ți dea 
sănătate, ori să-ți ia sănătatea şi să-ţi dea boală. 

Ceea ce ne dă Dumnezeu este o taină care ne intro- 
duce în împărăţia cerurilor, în timp ce propriile noastre pre- 
tenţii şi aşteptări şi cereri, de cele mai multe ori, sunt înde- 
părtări de Dumnezeu. Cererile inimii noastre, de regulă, 
sunt o proiecţie a egoului nostru. De aceea, și Biserica dă la 
o parte toate rugăciunile şi ne spune: zi doar Doamne, 
lisuse Hristoase, miluieşte-mă pe mine păcătosul, nu cere 
nimic altceva decât mila lui Dumnezeu. Aşa locul sufletului 

nostru se face neîntinat şi curat, adică nu este desfeciorit de 
către duhoarea şi dorinţele noastre. Atunci poate să intre 
Dumnezeu înlăuntrul nostru. 


Cel ce se sprijină pe sine, pe cunoștința sa, şi ține la 
voia sa, câştigă duşmăânie şi nu poate scăpa de duhul care-i 
aduce întristare în inimă. 


Cine se sprijină pe cunoştinţa lui şi răstoarnă părerea 
celuilalt în mod uşuratic, cine este dispus să răspundă 
grabnic înapoi, să se îndreptățească, sau are voie proprie 
izvorâtă din viaţa lui, unul ca acesta dobândește ca rod duş- 
mănia. Nu poate să se înțeleagă cu nimeni. 

Aţi observat care oameni sunt iubiţi şi căutaţi? Toţi 
câţi slujesc, câţi sunt mereu şi mereu liniștiți şi dispuşi să 
primească părerea celuilalt, dorinţa lui, gândul lui, lucrarea 
Jui, păcatul lui, patima lui, bună-cuviinţa lui, mojicia lui, al 
cărui bun simţ este întors spre Dumnezeu și spre oameni. 

Dimpotrivă, cei care vor să se apere pe ei înşişi, 
care vor să aibă o poziţie, o părere, un gând al lor, să pretin- 
dă un drept, să-şi impună părerea — ascultă-mă, zic ei, apoi 
fă ce vrei — devin antipatici. De ce să te ascult, bre frate, eu 
asta vreau să fac. Desigur, din smerenie sau istețime, ace- 
lași lucru este, te voi asculta, dar tu ai pierdut. 

Cine îi lasă neatinşi pe ceilalți de prezenţa proprie, 
cine îi lasă liberi să facă ce vor şi singura legătură cu ei este 
legătura slujirii, a muncii, a celui din urmă om, cel simplu, 
cel smerit, cel neafectat, acesta este întotdeauna cel iubit. 
Toţi câţi cer, pretind, roagă, de departe îi vezi și fugi de ei. 

Toate acestea nu au loc într-un suflet care se curăţă 
pe sine și se rânduieşte pentru Dumnezeu. Cine nu ia 
aminte şi-şi susţine voia lui, cunoştinţa lui, părerea lui, 
acesta câștigă duşmănia; nu-l iubeşte nimeni. Toţi, ca şi 

cum s-ar demoniza, au faţă de el un imstinct de împotrivire 
şi vor să-i spună nu. Desigur că el îi aţâţă. Evident însă că el 
este răspunzător și vrednic de soarta lui, de pătura pe care 
şi-a aşternut-o. Acesta mu poate scăpa de duhul care-i 
aduce întristare în inimă, nu este cu putinţă să fie mânat de 
Duhul Sfânt care aduce zdrobire în inimă. 


Cel ce vede cuvintele Scripturii şi le împlineşte după 
cunoştinţa sa şi se sprijină pe sine pe ea în afirmarea că 
așa trebuie, nu cunoaşte slava lui Dumnezeu şi bogăția Lui. 


Aici se referă la alt detaliu al vieţii. De cele mai 
multe ori, tâlcuirea Sfintei Scripturi este un purtător de cu- 
vânt al poziţiilor noastre şi al pretențiilor noastre lăuntrice. 
Prin tâlcuirea noastră susţinem modul nostru de viaţă. Ce 
mă preocupă? Ce părere am? Ce poziţii filozofice şi teolo- 
gice am? Ce concepţii, ce teorii susţin de fiecare dată? Ce 
caut? Cum acţionez? Pe toate acestea le pot susţine foarte 
bine prin tâlcuirea Sfintei Scripturi, după cum au făcut şi 
schismaticii și ereticii. Pe ce se sprijineau? Pe canoane şi pe 
Scriptură. 

Astfel, fiecare vede poziţia lui ca pe o luminare de la 
Dumnezeu din care îşi îndreptățeşte apoi viața. Să fiţi siguri 
că aproape toate lucrurile schimbătoare, potrivnice unul al- 
tuia şi de neînțeles, pot fi întemeiate pe Sfânta Scriptură. 

Vrei să posteşti şi mă întrebi: Să postesc, Părinte 
Stareţ? Da, îți răspund. După aceea, avem o muncă grea de 
făcut la mănăstire, oboseşti, te epuizezi, mergi la biserică şi 
le aşezi pentru că eşti obosit. Atunci o să-ți spun: gata cu 
postul. Da, Părinte, îmi zici, dar n-aţi citit ce zice Scriptura: 
Hristos a postit patruzeci de zile, Sfântul Petru a postit, 
apostolii au postit, Dumnezeu le-a grăit postitorilor. 

Astea pe care mi le spui sunt basme! Nu aceasta este 
noima Sfintei Scripturi. Scriptura le spune pentru ca să ne 
smerim şi să fim dispuşi să slujim. Ceea ce faci tu este o 
răstălmăcire a Sfintei Scripturi. Omul care-şi sprijină pe 
Sfânta Scriptură viaţa sa, cunoștința sa, părerea sa, voia sa, 
sinele său, nu cunoaşte slava lui Dumnezeu şi bogăţia Lui. 


lar cel ce vede şi zice: „nu ştiu, om sunt”, dă slavă 
lui Dumnezeu. 


Cine citeşte Sfânta Scriptură şi o stăpâneşte, când 
alţii îl întreabă, răspunde: „nu ştiu, pentru că sunt om păcă- 
tos”, dar el este purtător de Dumnezeu şi ştie să citească cu 
adevărat Sfânta Scriptură. 


În acesta locuieşte bogăţia lui Dumnezeu, după 
puterea şi gândul lui. 


Este foarte caracteristic ceea ce spune. Bogăția lui 
Dumnezeu locuieşte în omul care s-a deşertat pe şine și 
citeşte Sfânta Scriptură pentru a-şi găsi păcatul său și 
sfințenia lui Dumnezeu, necinstea lui şi slava lui Dumne- 
zeu. Acesta primeşte de la Dumnezeu luminare şi harisme 
dumnezeiești. Celui smerit, simplu, neatins, îi dă Dumnezeu 
darurile Lui. Cum însă? 

După puterea şi gândul lui. Adică potrivit cu măsu- 
ra în care se smerește și se predă lui Dumnezeu și potrivit 
modului în care Îl înțelege, Îl simte pe Dumnezeu. Dumne- 
zeu nu îi dă omului ceva diferit de ceea ce are el trebuinţă, 
de ceea ce vrea în adâncurile lui. Dar îi dă fiecăruia harisme 
diferite, potrivit cu trebuința de zidire a Bisericii 
(Ef. 4, 11-13). Dacă îl veţi compara pe Sfântul Nicodim 

Aghioritul“ cu Sfântul Arsenie de Paros?, veţi vedea ce 
oameni diferiţi erau. Fiecare avea alt gând, altă istorie, alt 
substrat lăuntric. Adică Dumnezeu dă harismele potrivit cu 
gândul omului, cu modul în care gândeşte, cu smerenia lui, 
cu predispoziţiile lui, cu puterea lui. Unul va lua mai multe, 
altul mai puţine. Unul îl va vedea pe Dumnezeu ca pe o 
dorinţă arzătoare, ca pe o bucurie, ca pe o căldură, ca pe o 
frumuseţe. Celălalt îl va vedea cu ochii fizici. Unul va lua 
trei daruri, altul unul, al iubirii sau al! smeritei cugetări sau 
al străvederii. 

Noi ce facem? De cele mai multe ori, stăm în faţa 
lui Dumnezeu şi cerem darurile Lui, cu gândul că le 
merităm, că trebuie să ni le dea. Zicem: „Nu a zis Apostolul 
Tău, Dumnezeul meu: «Râvniţi harismele cele mai mari?» 
(1 Cor. 12, 31). Dă-mi-le acum când Ţi le cer. Are nevoie 
Biserica Ta”. Biserica nu are nevoie de nimic. Mândria ta 
are nevoie de ele. Tu simţi aşa. 


* Sfântul Nicodim (1749-1809) s-a născut în Naxos din părinţi 
evlavioşi. A avut o educaţie şi cultură strălucită, deosebindu-se prin 
memoria sa fabuloasă şi judecata limpede. De tânăr a venit în Athos 
unde a devenit monah în Mănăstirea Dionisiu, trăind apoi pustnicește în 
diferite alte locuri din Sfântul Munte. S-a îndeletnicit cu rugăciunea 
minţii şi cu meditarea Sfintelor Scripturi și a Părinților Bisericii. S-a 
îngrijit de tipărirea multor scrieri patristice, scriind şi el însuşi numeroa- 
se cărţi. A fost unul din stâlpii mişcării colivade de înnoire duhovni- 
cească, 

25 Sfântul Arsenie (1800-1 877) s-a născut în loanina Epirului. De tânăr 
l-a cunoscut pe Starețul Daniil, faimosul duhovnic al acelei vremi şi 
împreună cu el a venit în Athos unde a fost tuns monah. Din cauza 
scandalurilor din Athos, datorate practicilor diferite de împărtăşire (des 
— rar) părăseşte Athosul, venind în Mânăstirea Sfântul Gheorghe din 
Paros. Aici este hirotonit preot şi mai târziu ajunge egumen. Ca duhov- 
nic, a povăţuit mulțimi nenumărate de credincioşi din toată Grecia şi a 
adormit în mănăstirea de maici Schimbarea la Faţă de a cărei povăţuire 
se îngrijea. 

După puterea lui. Se poate, de exemplu, ca eu să fiu 
un om adâncit în păcat. Să mă hotărăsc să ies sau să nu ies 
de aici, dar să cer de la Dumnezeu să-mi dăruiască darurile 
care aparţin oamenilor curăţiți. Şi pe cât cad, pe atât mă 
hotărăsc să ies din păcat. Pe cât nu mă îndrept, pe atât îmi 
sporesc pretenţiile înaintea lui Dumnezeu. 

O fată care vrea să se mărite se hotărăște să-și 
construiască o casă cu două etaje, pentru ca s-o ia cineva de 
nevastă. Trec ani şi ea spune acum că trebuie să facă o casă 
cu patru etaje. Dar ea nici nu lucrează, nici nu are banii. 
După aceea spune că trebuie să facă o casă cu șase etaje şi 
tot aşa până va îmbătrâni şi va muri în bordeiul în care s-a 
născut. Cu ea semănăm și noi. Pe cât rămânem în căderea 
noastră, pe atât sporim pretenţiile pe care le avem de la 
Dumnezeu. 

Nu pot, de exemplu, să-mi ţin gândul într-un loc, 
lucru ce arată cât de tulburate îmi sunt minţile. Nu pot 
să-mi tai mânia, nervii, împotrivirea. Numai ce mi se spune 
un cuvânt, și ceva zvâcneşte înlăuntrul meu. Nici fulgerul 
nu cade cu atâta iuţeală din nori, cum iese din gura mea răs- 
punsul, osândirea, judecarea celuilalt. Dacă iese din gură, 
cu cât mai mult din gând! Însă, vreau ca Dumnezeu să facă 
ce Îi spun. O să-I spun, descoperă-mi aceasta, şi El trebuie 
să mi-o descopere. 

la stai puţin. Câtă vreme ai atâtea patimi, vrei ca 
Dumnezeu să-ţi dea harisme? Sau vrei să mergi la linişte 
undeva de nu se aude nici clipocitul mării, ca să nu-ţi taie 
rugăciunea? Nu vei auzi clipocitul mării dar vei auzi zgo- 
motul patimilor tale. Arată mai întâi smerenia ta lui Dum- 
nezeu şi lasă-L să-ţi dea ce vrea Acela. Harismele tale însă 
vor fi pe măsura puterii tale şi a gândului tău. 

Nu voi să-ți dezgolești gândul tău în faţa tuturor, ci 
numai în faţa Părinților tăi, ca să nu-ţi atragi întristare în 
inima ta. 


Nu înţelege aici întristarea care aduce zdrobire, ci 
tristețea care aduce moarte (2 Cor. 7, 10). 

Nu dori să-ţi descoperi gândul, să-ți arăţi gândurile 
şi să le spui altora. Când ne dezvelim şi ne descoperim gân- 
durile noastre? Am, de exemplu, ceva care mă apasă şi 
vreau să spun. Cum văd pe cineva, îi voi spune. Într-o zi 
însă te vei amări foarte mult pentru ceea ce ai făcut, pentru 
că respectivul își va pierde respectul faţă de tine şi, când vei 
merge să-i ceri ceva, ori te va disprețul şi n-o să-ţi dea, ori 
te va vădi şi celorlalţi. Dacă tu n-ai putut s-o ascunzi 
înlăuntrul tău, vrei s-o ascundă gura celuilalt? „Nimic nu 
este ascuns care să nu iasă la arătare” (Lc. 8, 17). Ce i-ai 
spus în secret o va striga din balcoane ca s-o audă toată 
lumea. Când îţi spui problema ta, păcatul tău, dificultăţile 
tale, gândurile tale, celălalt încetează să se mai încreadă în 
line, să te preţuiască, pentru că îţi vede neputinţele. Ce ai de 
spus, să spui Părinților tăi, adică numai Stareţului tău. 

Alt motiv pentru care ne descoperim sufletul sunt 
ispitele, greutăţile. Am greutăți cu Starețul meu, pentru că 
nu îmi dă importanţă. Am mers, i-am spus de trei ori și 
continuă să nu mă bage în seamă. Sau mă împotrivesc lăun- 
tric faţă de fraţi, pentru că papucii unuia se aud când umblă, 
altul nu mă ascultă, celălalt, când cântă, seamănă cu o 
smiorcăială. Dacă descoperi ceea ce te priveşte pe tine sau 
pe alţii, lucrul acesta va fi o piatră care, într-o bună zi, se va 
întoarce în capul tău. Spune doar Stareţului tău, mai ales 
când este o împotrivire, o dificultate, o problemă, o nepu- 
lință de convieţuire, de înţelegere, de acceptare a celuilalt 

sau de plecare a capului tău. Nu ne descoperim pe noi 
înşine înaintea celorlalţi oameni. 

Eşti monah şi ai o problemă cu omul de lângă tine, 
pentru că zi şi noapte nu se linişteşte. Vizitezi altă mănăs- 
tire şi îţi spui problema. Ai spus-o? Acest cuvânt al tău se 
va răzbuna pe tine într-o bună zi. Cine-şi deschide inima 
celorlalţi este mereu nefericit şi, oriunde ar merge, de obicei 
nimeni nu-i dă importanţă. Reţine că gândul nostru se preo- 
cupă şi de ceilalţi şi, atunci când ne exprimăm gândul nos- 
tru, descoperim şi problemele celorlalți. Aceasta nu este 
numai prostie, ci şi un păcat de moarte. Este o prostie să-i 
spun celuilalt ce mi se întâmplă, dar este păcat să exprim 
ceea ce simt despre ceilalți, este osândire, biciuire publică, 
dezgolire a altora. Omul care face aşa ceva va fi lovit de 
Dumnezeu şi va cădea într-o foarte mare supărare. 

Ca să nu-ți atragi întristare în inima ta. Vrei să nu 
fii nefericit? Învață să fii liniştit cu încredințarea ta în 
mâinile lui Dumnezeu şi ale Stareţului. Celelalte sunt ca și 
cum ai avea o rană pe care o zgândări neîncetat. Gândul ne 
înşeală. Ne spune: „zi-i şi te vei linişti”. Şi în loc să te 
linişteşti, probabil că va avea probleme şi celălalt şi se va 
rostogoli împreună cu tine în groapa pe care ai deschis-o 
din cauza mândriei tale, a egoismului tău, a micimii minţii 
tale. Astfel nici tu nu ai intrat în împărăție, nici pe alții nu-i 
laşi să intre (Mt. 23, 14). 

Chiar şi închiderea ochilor poate să te umple de 
gânduri, de păreri, de idei. De aceea, nu vei spune nimănui 
nimic. Dacă spui, o să-ți răspundă şi e ca și cum v-aţi da 
pumni unul altuia. Cine-şi descoperă gândul şi inima, ajun- 
ge plin de sânge. Să ţi-le descoperi numai Stareţului tău, 
dacă vrei să trăieşti fericit. 

Păzeşte gura ta, ca aproapele tău să se afle cinstit 
lângă tine. 


Cinstit este cel care-l cinsteşte pe celălalt. Când, 
așadar, îţi deschizi gura ca să vorbeşti despre tine însuți, 
despre problemele tale, despre idei, despre păcatele tale, sau 
despre alţii, îl faci pe cel ce te aude să nu te preţuiască, să 
nu fie corect cu tine. Pierzi un om care mâine ţi-ar putea fi 
necesar, prieten, ajutător. ÎI faci să nu te cinstească. Singur 
câştigi lipsa de cinstire a celuilalt. Aşadar, păzeşte-ți gura, 
ca să-ţi fie cinstit aproapele, ca să-ţi fie vrednic de încrede- 
re. Altfel, n-o să-ţi fie credincios niciodată, te va dispreţui. 
Nu-l judeca atunci, pentru că tu l-ai făcut să nu te cinsteas- 
că, să nu aibă încredere în tine, să nu te iubească. Cum să 
aibă încredere în tine? Dacă îţi va spune gândurile lui, le vei 
spune altora, iar el începe să se îndoiască de tine, prefăcân- 
du-se însă că-ţi este prieten, aflându-ţi tainele şi apoi desco- 
perindu-le. Cum să te cinstească, dacă vede ce om deşert 
eşti? Cum să te îngrijească, dacă vede că te împleticeşti, că 
nu ai nici un echilibru în viaţă? 

Lasă-le pe acestea. Sprijină-te numai pe Dumnezeu. 
Arată-ţi liniștea, seninătatea ta. Dumnezeu este o stâncă 
veşnică în lungime, în adâncime, în înălțime. Pe EI pot să se 
rezeme veacurile, pot să se rezeme dumnezeii. Toţi pot. 
Poţi și tu să-ți rezemi neputinţă ta, păcatul tău, căderea ta, 
necredinţa ta, blasfemia ta, iadul tău, patimile tale. Orice 
rezemi de EI, El va risipi. Fă numai puţină răbdare. Lasă-L 
pe Dumnezeu să-ţi cerceteze inima când vrea şi folosește-I 
icoana, chipul Său, Starețul tău, dumnezeul tău, pentru ca 
EI să te poată înţelege. 


invață limba ta în cuvintele lui Dumnezeu întru 
cunoştinţă, şi minciuna va fugi de la tine. 

Am arătat și în capitolul anterior al avvei Isaia că 
oamenii care vor să discute se însingurează întotdeauna. Şi 
chiar de nu sunt însinguraţi, vor fi. Nu au nici o comunicare 
cu ceilalți și încearcă să spargă zidurile singurătăţii lor cu 
ghiulelele cuvintelor. Care este rezultatul? Dușmănia. De- 
vin duşmani, rămân singuri. Vrei să fii „părtaş dumezeieştii 
firi” (2 Pt. 1, 4) şi părtaş iubirii omeneşti? Vrei să te iubeas- 
că ceilalţi? Învață limba ta în cuvintele lui Dumnezeu întru 
cunoştinţă. 

Îmi spui că nu poți să taci neîncetat, dar cel mai bine 
dintre toate este să taci. Dar dacă, bre frate, vrei să vorbeşti, 
atunci învaţă-ţi limba ce trebuie să spună. După cum îţi 
înveţi mâinile să lovească clapele, după cum îşi înveţi limba 
să cânte nota muzicală, tot așa învaţă-ți limba să spună şi 
cuvintele lui Dumnezeu. 

Vrei să petreci timpul cu alţii? Spune cuvintele lui 
Dumnezeu. Nu fă din tine unul care dezleagă nedumeririle 
tuturor oamenilor. Conţinutul inimii tale să fie cuvintele lui 
Dumnezeu, Hristos, ce îți spune Dumnezeu în rugăciunea 
ta, la citirea ta, ce lucru dumnezeiesc freamătă în inima ta. 
Acestea, când se iveşte ocazia, când nu te înăbuşă atmos- 
fera, spune-le, și minciuna va fugi de la tine. Această viaţă 
mincinoasă pe care o duci, concepţia falsă pe care o ai, va 
pleca. Numai în tăcere şi în a spune cuvintele lui Dumnezeu 
se află viaţa socială şi urcuşul către Dumnezeu 

Din nou avva Isaia termină acest paragraf atingând 
mult iubitul lui subiect, adică legătura cu aproapele. Aţi 
observat că, ori de câte ori începe de la Dumnezeu, coboară 
la aproapele şi, când începe de la aproapele, suie pe om la 
Dumnezeu. Dar noi, din păcate, nu ştim să spunem cuvântul 
lui Dumnezeu. De aceea când discutăm, de obicei judecăm, 
mâncăm carne de om cu gura noastră. 

Catastrofa pe care fiecare cuvânt de-al nostru o adu- 
ce în viaţa celuilalt nu poate fi comparată nici cu bomba cu 
hidrogen. Fiecare cuvânt pe care-l spunem este o ucidere a 
celuilalt şi, mai întâi de toate, a noastră înşine din cauza 
Jcsăvârşitei însingurări în care cădem. Şi deoarece oamenii, 
când discută, de cele mai multe ori fac glume, ironii, 
batjocuri, grăiri în deșert, ajung la judecarea celuilalt. Pen- 
lru că nu avem conţinutul nostru propriu, vederea oamenilor 
din afară devine conţinutul nostru. 


De vorbeşte cineva pe fratele tău de rău la tine şi-l 
coboară şi-i arată păcatul, să nu voieşti să te înclini împo- 
friva aceluia ca să nu te ia în stăpânire cele ce nu voieşti. 


De obicei, ne îndreptăţim pe noi înşine, spunând că 
ultul judecă în faţa noastră pe un frate și nu noi. Acesta este 
un pretext. Dacă se întâmplă să-ţi vină la chilie cineva cu 
intenţia de a judeca, dacă ești un domn, spune-i: „Credeam 
că eşti un om al lui Dumnezeu, dar tu eşti tiranul sufletului 
meu, te rog, pleacă”. Noi însă îl primim şi începem să 
cădem împreună cu el. Tu nu numai să nu judeci, dar nici să 
nu asculţi cuvânt de judecată, pentru că, dacă auzi, o să spui 
şi tu. 

Aşadar, dacă cineva descoperă neputinţe, probleme, 
dificultăţi de-ale altuia, nu voi şi tu să iei parte la discuţie, 
chiar dacă arăţi că nu este aşa. Îţi spune celălalt: „Acela este 
un ticălos”, zici și tu: „Nu, este bun, numai că uneori, săr- 
manul, îi mai scapă câte ceva”. Cu cuvintele tale le-ai spus 
pe toate. Numai că nu ai folosit cuvântul „ticălos”. Dar asta 
înţelegi. De aceea, ia aminte să nu-ți scape nici un cuvânt 
despre celălalt, ca să nu te ia în stăpânire cele ce nu voieşti. 
Nu vrei păcatul, păcatul te va găsi, nu vrei necinstirea, 
necinstirea te va găsi, nu vrei boala, boala te va găsi. 

Să te înclini împotriva aceluia. Poate să însemne a 
vorbi împotriva celui ce-ţi grăieşte şi, în legătură cu acest 
înţeles, avem o minunată tâlcuire. Adică nu te pune nici cu 
cel ce-ţi vorbeşte, pentru că, dacă nu ești de acord cu el, vei 
exprima o părere contrară lui şi, din clipa aceea, va începe 
dialogul, împotrivirea, opoziţia față de cel ce-ţi grăieşte. 
Opreşte-te la ce spune celălalt. Să nu voieşti să te înclini 
împotriva aceluia, nu-l osândi nici pe el, nici pe altul. Ce 
poţi să faci este fie să taci, fie să pleci. Dacă ești deștept, 
vei schimba subiectul discuţiei fără ca el să-şi dea seama. 
Dacă nu eşti, spune cel puţin: „Te rog să lăsăm asta, pentru 
că vreau să mă împărtăşesc şi, dacă vorbim despre o a treia 
persoană, trebuie să mă opresc de la Sfânta Împărtășanie”. 
Dacă nu poţi să faci nici asta, atunci pleacă. Dacă nu poţi 
nici să pleci înseamnă că nu vrei să pleci, că îţi place să 
mănânci carne de oameni și nu numai de animale. Nu voi 
însă să cazi împreună cu el în același păcat. 

Ce frumos le zice omul acesta, avva Isaia! Om este? 
Este un om ceresc și înger pământesc. Cuvintele lui par 
simple, dar au o atât de mare adâncime. 

Trei Sunt virtuțile care necontenit veghează asupra 
minții şi de care are nevoie: râvna firească şi bărbăţia şi 
sârguința. [?, |] 


Lucrarea duhovnicească a unui credincios se săvâr- 
yeşte prin intermediul minţii. Dar pentru ca omul să se 
poată uni cu Dumnezeu prin minte, prin partea conducătoa- 
re, este nevoie, zice avva Isaia, de trei lucruri: râvna fireas- 
că, bărbăţia și sârguința. Nu vorbeşte nici despre smerenie, 
nici despre dragoste, nici despre rugăciune. Ne impresio- 
nează. De ce ne pune înainte aceste virtuţi? 

Râvna firească este o însuşire a omului prin care el 
poate urmări ceva cu ajutorul voinţei, adică să ştie ce vrea, 
ce caută, şi să-şi îndrepte puterea sa, cunoştinţa sa, voia sa 
pre acest scop, încât în mod firesc să se îndrepte spre el. 
După cum înclină spre iubirea de arginţi sau spre răutate, 
ustfel şi el are această însușire firească de a-şi îndrepta min- 
tea spre Dumnezeu, iar aceasta să fie o lucrare a întregii sa- 
le firi omeneşti şi nu numai a minţii. Ce să-ţi facă mintea, 
dacă tu nu simţi în întregime unirea cu Dumnezeu şi nu 
linzi cu totul spre ea? Să ştii că nu există alt mod de îndum- 
nezeire decât acesta. 

Bărbăţia, ca virtute, se găseşte şi la evrei, și la vechii 
lilozofi:$, şi toate vechile manuale duhovniceşti vorbesc 
despre ea, desigur, sub influenţa împărțirii din vechime a 


* Aristotel, Etica nicomahică, 3, 9-12. 

virtuţilor. În cazul de față însă, bărbăţia este ceva care pre- 
merge. Omul trebuie să se arate gata în orice clipă, răbdând 
până la sânge adică, să dovedească că ceea ce face, vrea şi 
va continua să o vrea. 

Dar orice ar urmări, îndată întâlneşte opozanţii, care 
niciodată nu-l slăbesc. Mai întâi demonul, apoi lumea, în 
continuare oamenii şi mai presus de toate sinele lui, pe care 
îl târăşte cu el până în clipa când se va înfățișa înaintea lui 
Dumnezeu, la a doua Sa venire. Sinele nostru e duşmanul 
nostru de moarte. Prin urmare, creştinul întâmpină mereu 
necazuri, curse, dureri, întâmplări neaşteptate, condiţii 
nefavorabile. Drumul lui nu este curat şi neted. Va trebui ca 
el însuşi să facă „cele colţuroase netede”, să echilibreze 
lucrurile. 

Omul care nu are bărbăţie îndată se pierde în mijlo- 
cul pericolului, se panichează. Trăiești patruzeci de ani în 
pustie ca monah, și după patruzeci de ani cazi într-un păcat, 
într-o ispită şi le pierzi pe toate. De mic copil eşti curat, 
fecior, n-ai cunoscut ispita. La cincizeci, şaizeci sau şapte- 
zeci de ani, după cum relatează Părinţii, ţi se întâmplă o 
ispită de curvie. Intri în panică, te pierzi, spui: „Ce-am păţit, 
L-am tăgăduit pe Hristosul meu, L-am trădat”. Dar ce este 
aceasta? Preludiul nereuşitei. Nu! Trebuie să stai cu 
dârzenie în faţa oricărui lucru care ţi se înfăţişează înainte. 
Pentru că în viaţa duhovnicească, de cele mai multe ori, 
condiţiile pe care le întâlnim sunt contrare celor pe care le 
aşteptăm. 

Uneori avem naivitatea de a-L ispiti pe Dumnezeu 
să ne dea ceea ce credem noi. De exemplu, ne rugăm: 
„Dumnezeule, te rog, arată-mi dacă hotărârea mea de a-l 
întâlni pe cutare sau de a reuși aceea sau de a mă asculta 
celălalt, este corectă!”. Dumnezeu nu se îndeletniceşte 
niciodată cu un om care este atât de meschin, şi vrea să aibă 

pe Dumnezeu în mâna lui. Dumnezeu dă cu iconomie ceea 
ce ştie mai dinainte cu atotştiinţa şi iubirea Lui. 

Aşadar, omul cu bărbăţie este gata pentru toate. 
Pentru că în timp ce aștepți pace, vine vijelia, în timp ce 
aştepţi reuşita, vine dezastrul, în timp ce aștepți sănătate, 
vine boala. Mergi la spital, ţi-e şi mai rău. Faci operaţie, ţi-e 
de trei ori mai rău. Trebuie să le aştepţi pe toate. Bărbăția 
înseamnă: aici stau înaintea Ta, Dumnezeul meu, şi Tu 
fă-mi ce vrei. Eu nu aştept nimic. Aştept numai necazuri, 
pentru că fără ele nu există rai. 

Înţelegeţi, aşadar, că viaţa monahală este o luptă, un 
război, o apărare sau, mai degrabă, un atac, pentru că cel ce 
se apără nu câştigă nimic, numai cel ce atacă va câştiga. De 
aceea, e nevoie de dârzenie şi bărbăţie. Omul care se retrage 
şi nu rabdă, omul care la fiecare problemă şi dificultate, la 
fiecare întristare şi boală, la fiecare calomnie, pericol şi 
ispită are îndoieli — „Nu cumva nu trebuie, nu cumva 
Dumnezeu nu vrea, nu cumva obosesc, nu cumva nu o s-o 
scot la capăt?” — nu va putea să facă nimic. 

În sfârşit, sârguinţa e virtutea omului care nu este 
doborât, nu încetează să-şi urmărească scopul vieţii. Dacă 
orice lucru pretinde muncă şi e o povară asupră-ţi, cu cât 
mai mult viaţa duhovnicească. Aşadar, sârguinţa este şlefui- 
rea neobosită a obiectului muncii noastre sau, mai degrabă, 
privirea neobosită, şi fără lipsă, şi neîncetată, şi fără cădere, 
a lui Dumnezeu Însuși. Când te relaxezi, când oboseşti şi 
cazi în lenevie, în akidie, atunci toţi vrăjmaşii tăi află loc şi 
vreme ca să intre în viaţa ta şi să distrugă orice ai realizat. 
De aceea, este nevoie dintru început de aceste trei virtuţi 
pentru lucrarea minţii celui credincios. 


Trei sunt virtuțile pe care, dacă le vede mintea întru 
sine, crede că a ajuns la nemurire: discernământul şi a 

deosebi pe unele de altele, a vedea toate mai-nainte de a fi 
şi a nu consimţi la nimic străin. [7, 2] 


Trei virtuţi ne încredințează că am ajuns la nemu- 
rire, prima din ele fiind discernământul. Omul care nu are 
discernământ se aruncă pe sine întotdeauna în ispite, în care 
nici Dumnezeu nu poate să-l ajute, nici el însuşi nu se poate 
ajuta. Lipsa de discemământ îl duce pe om la dezamăgire şi 
oboseală. Fac o asceză mai mare decât trebuie înaintea lui 
Dumnezeu, ca să pot să fiu vrednic de o plată mai mare, sau 
o asceză mai mică, de teamă ca nu cumva să obosesc. Sin- 
gur acest lucru ajunge să mă arunce departe de Dumnezeu, 
pentru că, în continuare, voi întâlni înfricoşata realitate pe 
care egoismul nu m-a lăsat să o accept. 

Omul trebuie să facă ceea ce îi spune Dumnezeu și 
nu să hotărască el singur. Aşadar, discernământul este nece- 
sar în fiecare clipă, deosebirea duhurilor, a oamenilor, a 
rezultatelor unei acţiuni. Mă încredinţez cuiva, spre exem- 
plu, trei ani, deoarece cred că este un om sfânt. În ai treilea 
an, mă încredinţez că este exact invers decât mi se părea. 
Unde mă va conduce? Orb el, orb eu, amândoi vom cădea 
în groapă. Aici e nevoie de discernământ. Adică să stau 
liniştit, să nu iau nici o hotărâre, deoarece judecându-l pe 
celălalt, nu am siguranţa judecății mele. Este nevoie să-mi 
înfățişez problema altei persoane, vrednică de toată încrede- 
rea, ba chiar şi la două, în funcție de caz, și celălalt îmi va 
spune ce să fac. Eu, ori voi cădea în deznădejde, ori dragos- 
tea mea şi legătura pe care o am cu el, mă va arunca în altă 
nedeosebire, anume, să continui legăturile cu el. 

Dar cea mai bună chezăşie a judecății și discernă- 
mântului nostru este ascultarea, care îndepărtează sabia cu 
două ascuţișuri a demonului celui rău, care nimic altceva nu 
este decât egoul nostru. Fără discemământ, mintea noastră 

cade fie în primirea de demoni, fie în simţirea pătimașă a 
egoului. 

Avva Isaia continuă cu următoarele virtuţi: a deose- 
bi pe unele de altele, a vedea toate mai-nainte de a fi şi a 
nu consimţi la nimic străin. La început ne vorbeşte de trei 
virtuţi, iar acum se referă şi la a patra. 4 deosebi pe unele 
de altele înseamnă a separa poziţia ta de ceilalţi, încât să 
poţi să-ţi trăieşti viaţa liber, şi nu în împreunare cu alţii. A 
mă separa pe mine de ceilalţi însemnă: dacă sunt în lume, 
să mă separ de tatăl meu, de mama mea, de femeia mea, de 
copiii mei, de rudele mele, de prietenii mei, de orice iubesc, 
pentru că cine nu conștientizează prezenţa şi legăturile cu 
oamenii, adeseori nici nu simte că iubeşte, că este legat de 
ci, că este sclavul lor. Crede că este liber. Numai când se 
separă de ei, va înţelege cât de întănţuită îi este inima. 

Când trăiesc cu tatăl meu, cu mama mea, se poate ca 
ci să-mi facă observaţie, să-i judec pentru viaţa lor, să nu le 
îngădui să intre între mine şi Dumnezeu, să-mi urmez liber 
calea. Când mă voi separa, mă voi încredința că depind 
întru toate de ei şi mă întorc spre ei în mod foarte iubitor. 
Conştientizez că sunt robit faţă de ei şi că acum îmi amin- 
lesc de toate câte mi le spuneau şi eu nu le băgam în seamă. 
Acum le înţeleg, descopăr folosul lor. Astfel, nu pot fi sigur 
pe cine iubesc şi pe cine nu iubesc. Cine îmi slujeşte şi pe 
cine slujesc. Din acest motiv, trebuie să las deoparte tot ce 
uste în afara lui Dumnezeu, şi mai întâi de toate oamenii. 

Monahul îşi va separa aşezarea lui faţă de vecinii 
mănăstirii sale, de conducători, de toţi cei care merg şi vizi- 
lează mănăstirea, pentru că toţi aceştia sunt o pagubă şi o 
lărăgănire a vieţii lui. În continuare, se va separa pe sine 
însuşi de toţi câţi sunt în interiorul mănăstirii. Desigur că nu 
se va separa de adunarea obştească, dar viaţa lui se va des- 
[ăşura liberă înaintea lui Dumnezeu, pentru că fiecare are 

gândurite lui, părerea lui. Dacă voiesc să îmi ţes viața 
împreună cu viaţa şi gândirea celuilalt, neîncetat o să rămân 
în urmă, neîncetat mă voi frământa cu probleme, fiecare o 
să-mi spună propria sa cugetare, şi nu voi putea să fac ni- 
mic. Dacă mă hotărăsc să încep o viaţă mai duhovnicească, 
mă vor face egoist, unul o să-mi spună că fac puţin, altul că 
fac ca să fiu văzut. Nu voi putea să o scot la capăt. Trebuie 
să fiu liber de gândirea şi viaţa fiecăruia. Unul singur mă 
leagă: Starețul meu. 

Celălalt nu mă împiedică doar când eu îl bag în viaţa 
mea, ci şi când el singur se bagă în problemele mele. Va 
trebui să reuşesc să rămân neinfluenţat de influențele lui, 
dar şi să nu-i îngădui să intre în viața mea. Vine cineva și 
îmi spune: „Ştii, lucrul acesta nu-l faci cum trebuie şi o să 
mergi în iad”. Trebuie să-i spun: „Te rog, du-te şi spune-i 
Stareţului meu”. Dacă îngădui fiecăruia să-mi dea sfaturi, 
să aibă un cuvânt în viața mea, îmi voi pierde busola, mă 
voi lovi, mă voi chinui şi voi ajunge un mucenic fără nici o 
cunună de la Dumnezeu. 

Trebuie, în mod obligatoriu, ca fiecare muncitor să 
stea în atelierul lui şi fiecare călugăr în chilia lui. Nici un 
monah nu trebuie să aibă treabă cu viaţa ta. Oricine se bagă 
în viaţa ta personală trebuie de îndată să spună care este 
poziţia lui. Împăratul are postul lui, căpitanul pe al lui, 
monahul pe al lui. Locul monahului este strana lui din bise- 
rică, chilia şi aşternutul lui, care simbolizează mormântul. 
Nici un alt drept nu are monahul, cu atât mai puţin în viaţa 
altui om. Doar cei căsătoriţi îşi conjugă viaţa şi nu mai stă- 
pâneşte fiecare pe trupul şi sufletul său, ci celălalt. Monahul 
este liber. 

Oamenii însă, fie din cauza goliciunii lor, sau mai 
degrabă şi a vieţii josnice pe care o duc, fie din cauza 
problemelor, a ispitelor, a neînţelegerii, a mândriei lor, a 

poticnirilor lor, a stării în care se găsesc, nu au nici un 
adevărat război lăuntric, nevăzut, deoarece nu săvârşesc o 
udevărată lucrare duhovnicească lăuntrică, şi de aceea se 
îndeletnicesc mereu cu ceilalţi. Discută, întreabă, sfătuiesc, 
cer una şi alta. Tu să te aştepţi la așa ceva, dar să nu le dai 
dreptul şi nici să nu-i împiedici, pentru că oamenii niciodată 
nu vor înceta să-ți fie ţie ispită. 

În mod obligatoriu, pe cât îi iubeşte Dumnezeu pe 
monahi şi vrea să-i facă îngeri, pe atât ei tind să devină 
demoni și să cadă”. După cădere oamenii sunt atât de nepu- 
lincioşi, încât nu fac ceea ce vor, ci ceea ce nici măcar nu 
cugetă să facă. Diferitele probleme pe care le întâmpină şi 
caracterul neîmplinit al vieţii lor duhovniceşti, datorat vieţii 
creştine mincinoase pe care o duc, îi fac să se îndeletni- 
cească întotdeauna cu celălalt, pentru că aşa găsesc un 
divertisment, o satisfacţie. De asemenea, descoperă că cei- 
lalţi nu sunt buni, iar propria lor viață este acoperită prin 
aceasta. Descoperă că ceilalţi sunt mai răi decât ei şi astfel 
se înşeală pe sineşi. „Înşeală-mă ca să te înşel”, este viața 
acestor oameni. Și în loc să meargă în cer, merg pe litoral. 
Dar şi pentru aceştia S-a răstignit şi a înviat Hristos, şi firea 
lor a luat-o ca s-o îndumnezeiască şi să-i dăruiască starea 
paradisiacă dintru început. Lui Dumnezeu nu I-a fost silă 
să-l ia pe omul păcătos, de nimic, căzut, rău mirositor. 
Dimpotrivă, primeşte să-l numească fiul Lui, să-l cheme în 
împărăţia cerurilor şi să-l îmbrăţişeze, chiar și în cea mai de 
pe urmă clipă a vieţii lui. 

Dacă îndelunga răbdare a lui Dumnezeu este atât de 
mare, omul nu poate să fie decât un imitator al acestui 
Dumnezeu preabun şi să se poarte precum Acela. Așadar, 
vom imita, pe cât putem, iubirea lui Dumnezeu. Orice ne-ar 


*? De exemplu: Sfântul loan Sinaitul, Scara |, Despre lepădare, PG 88, 
633 (FR 9, p. 43 ş.u.] 

face ceilalţi, cinstirea noastră pentru persoana lor va fi 
desăvârşită, iubirea noastră întreagă şi încrederea cu discer- 
nământ. Legăturile noastre vor fi legăturile mădularelor 
aceluiaşi trup (Ef. 5, 30). Cea mai mică îndepărtare de aces- 
te cugete şi simţiri, precum dispreţuirea, împotrivă-grăirea, 
răutatea, ocărârea, osândirea, ne aruncă pe noi, şi nu pe 
celălalt, de la Dumnezeu. 

Niciodată nu suntem îndreptăţiţi din pricina modului 
rău în care se poartă celălalt, orice ne-ar fi făcut sau 
continuă să ne facă rău în fiecare zi. Noi ne separăm viaţa, 
trăim singuri precum ne spune Starețul nostru. El să ne 
lovească, să strige la noi, să ne facă ce vrea. lar aceasta, cu 
siguranță, nu înseamnă că nu suntem liberi. 

Când, de exemplu, îl văd pe celălalt mânios şi-mi 
spune: „Adă-mi lucrul acela!” şi nu-mi amintesc că sunt 
separat, „afierosit”, şi fac ceva asemănător, această faptă a 
mea este o răutate, nu este o separare duhovnicească de 
oameni. Atunci îl voi sluji ca să fac loc mâniei. Dacă mă 
batjocoreşte, nu reprezintă o separație să-i spun: „Scoală-te 
și pleacă şi să mă cinstești!”. Această purtare îmi arată că 
sunt o icoană lovită a lui Dumnezeu, şi nu una reală şi 
curată. Alt lucru este libertatea pe care o voi avea când 
ceilalţi se vor arunca asupra mea şi altul că lăuntric trebuie 
să înaintez liber de ce şi cum gândesc și fac ceilalți. Când se 
aruncă asupra mea, trebuie să fiu liniştit, dulce, nepătimaș, 
să nu mă intereseze dacă mă ocărăsc, dacă se poartă urât. 
Eu să nu devin o poticnire pentru ei (Rom. 14, 13). 

Altă virtute este a vedea foate mai-nainte de a fi, 
adică să nu lucrăm înainte de a ne gândi la rezultate. 
Aceasta pentru că noi oamenii, de obicei, facem ceva fie 
îndemnați, fie sub influenţa gândului care ne robeşte. De 
câte ori ne-am hotărât să cumpărăm ceva şi după aceea l-am 
aruncat! Aceasta arată oameni care nu au cumpătare. Este 

păcat! În orice lucru trebuie să prevedem rezultatele, căci 
din roade, zice Domul, cunoaştem omul, şi nu din faptele 
lui. Este cu putinţă să mă lupt, să-mi dau sângele şi viaţa 
pentru Hristos, şi în cele din urmă să nu iasă nimic. Pentru 
că Dumnezeu îmi va spune: „Unde-ţi este roada? Tu ce-ai 
lăcut?” Aşadar, este nevoie de un anumit fel de discernă- 
mânt. 

A vedea toate mai-nainte de a fi cred că avva Isaia o 
leagă de „a deosebi: unele de altele”, care în mod special se 
referă la legăturile dintre oameni. Comunicarea cu oamenii 
este în general o durere, după cum toţi ne dăm seama. De 
aceea, chiar şi faptele noastre trebuie să fie prevăzătoare. 
Când nu sunt, nu putem să avem harul lui Dumnezeu peste 
noi şi cădem în greşeli care ne schimbă şi ne taie îndrăz- 
neala înaintea Domnului. Nu că nu vom face greșeli şi nu 
vom păcătui ca oameni, dar să nu păcătuim, adică să nu 
preșim şi a doua oară. Nu trebuie să facem ceva, pentru că 
ne-a spus-o mintea noastră, sau alţii, sau Dumnezeu, pre- 
cum poate să ni se pară, ci pentru că ne-a arătat-o, ne-a 
înfăţişat-o şi ne-a impus-o experienţa, viaţa, ascultarea. 

Te văd că batjocoreşti şi vin să te mustru cu gândul 
că, în clipa aceea, eu sunt prezenţa lui Hristos, şi că, dacă 
mă asculţi, voi fi pricina mântuirii tale. Cel mai probabil 
este că, fiind mânios şi injurios, mă vei înjura şi pe mine, și 
cu devin pricina ca tu să păcătuieşti de două ori. Şi atunci 
pot să spun: „După prima și a doua sfătuire, depărtează-te” 
(Tit 3, 10), Dar în realitate, pe mine m-a părăsit Dumnezeu, 
pentru că eu nu am cumpătare şi te-am stâmit. Vinovatul 
înaintea lui Dumnezeu sunt eu. E nevoie, aşadar, de această 
prevedere în faptele, cuvintele, plănuirile noastre. 

Să mai luă un exemplu. Eşti la mănăstire şi vrei 
să-ţi schimbi chilia, pentru că a ta este umedă, în timp ce 
cealaltă are mai mult soare. De ce s-o schimbi? Ce înseam- 

nă: „are igrasie”? Dacă are igrasie, poți să mori. Dar dacă 
mori, vei merge în rai mai repede. Este acesta un motiv ca 
să-ţi schimbi chilia? Sau spui: „Să scoatem asta de aici pen- 
tru că e neagră şi aminteşte de iad”. Nu, n-o s-o scoatem, 
pentru că negrul aminteşte şi de rasă, de afierosirea către 
Hristos. 

Pentru orice lucru, chiar şi pentru mişcările ce le 
vom face, pentru litera pe care o vom scrie, e nevoie să ne 
gândim: ce-o să iasă din ceea ce fac acum? Omul trebuie să 
fie, oarecum, pătimaş numai în iubirea sa pentru Dumne- 
zeu, dar foarte nepătimaş şi greu de urnit spre orice altceva. 
Pentru ca mintea, inima sau gândul lui să acţioneze, trebuie 
să existe o rațiune prin care să prevadă rezultatul acestei 
fapte. Să nu acţionăm fără roade. Smochinul neroditor, cel 
fără nici o cunoştinţă, a fost blestemat de Dumnezeu. Cu cât 
mai mult noi, care avem cunoștință, minte şi pe Dumnezeu, 
care poate să ne păzească. 

A nu consimţi la nimic străin. „Străini” dintru înce- 
put sunt demonii, care se ascund în spatele unor însuşiri na- 
turale, pe care le stârnesc, iar noi suntem convinşi de cel rău 
să credem că este ceva al nostru propriu. Demonul, spre 
exemplu, foloseşte Sfânta Scriptură şi poruncile ei, ne 
îndeamnă să priveghem, să postim. Ne dă sfaturi foarte 
bune prin vrăjitori, prin ghicitori, prin astrologi, dar şi prin 
logică. Logica este o însușire firească a omului și omul o 
foloseşte. De asemenea, foloseşte dorul omului, pentru 
Dumnezeu, pentru asceză, pentru dragoste, pentru culcarea 
pe jos, pentru misiune, pentru orice. O însuşire firească a 
omului este să-şi iubească mama şi tatăl. Numai ce aflu că 
mi s-a îmbolnăvit mama, şi mă tulbur. Mama a păţit o 
hemoragie stomacală, care nu poate fi nimic altceva decât o 
lucrare a satanei, ca să nu-i simt prezenţa şi să mă facă 
să-mi vizitez mama. 

Bolile sunt manifestări fireşti pe care le toloseşte cel 
tău. Ascuns în spatele lor, ni le produce el însuși. li este 
ioarte uşor ca, în orice clipă, să producă orice boală vreţi. 
Poate să aducă chiar şi orbire, sau schimbarea trăsăturilor 
noaste caracteristice şi strâmbarea feţei noastre şi a mișcă- 
rilor noastre. Dacă poate să producă o schimbare a minţii 
noastre, cu cât mai mult a trăsăturilor noastre exterioare. 
Noi nu vedem demonul ascuns, ci schimbarea. Și alergăm 
la medici, primim sfaturi, ajungem până la capătul lumii ca 
să punem la punct propria tragedie, dar în spatele tuturor 
ucestora se poate ascunde rânjetul înfricoşător al demonului 
celui rău. E atât de deştept! Să nu ne lăsăm înşelaţi de acest 
viclean care măcelăreşte viața noastră şi nici nu prindem de 
veste. 

De asemenea, străin este şi aproapele care devine 
periculos pentru viaţa mea. Este chiar mai rău decât satana, 
pentru că este şi văzut. Odată ce văd că nu mă ajută în viaţa 
duhovnicească, ci uneori aşa, uneori altfel, trebuie să tai 
orice legătură cu el. 

Străin este şi închinătorul sau vizitatorul care vine la 
mănăstire, iar noi îl vedem prin prisma așa-zisei iubiri, a 
înţelegerii, a simpatiei, a ajutorului, dar, în realitate, toate 
ucestea sunt curse ca să o sfeclim în viața noastră duhov- 
nicească. Tot cel de care ţi se pare că are nevoie de tine, de 
sfatul tău, de scrisoarea ta, de ajutorul tău bănesc, adică 
orice legătură cu oamenii, este o înşelare a inimii şi a minţii 
tale, o îndepărtare de Dumnezeul tău. Îl are pe Dumnezeu 
care se îngrijește de el. Tu ori eşti monah, ori nu eşti. Dacă 
ai fi fost mirean, ai fi putut cu milostenia şi cu dragostea ta 
să-i repari casa, să-l înfiezi, să ţi-l faci tată adoptiv, pe aia 
s-o măriți sau să-i dai zestre. Dar acum, că ești monah, nu 
se mai îndreptățește nici un amestec în viaţa altora. Toţi 

oamenii sunt pentru tine cu desăvârşire străini, al tău este 
numai Hristosul tău. 

Şi înaintăm spre al treilea mic paragraf. Primul 
paragraf s-a referit la cele premergătoare, al doilea la cele 
concomitente, iar acum vorbeşte de trei virtuţi care ajută 
mintea omului, viaţa lui înţeiegătoare, legătura lui duhovni- 
cească cu Dumnezeu. 


Sun! trei virtuţi care aduc totdeauna lumină minţii: 
a nu vedea viclenia vreunui om, şi a face bine celor ce îţi 
fac rău şi a îndura fără tulburare toate care vin asupra ta. 
Aceste trei virtuţi nasc alte trei mai mari decât ele. Nevede- 
rea vicleniei unui om naşte iubirea, a face bine răufăcători- 
lor îți aduce pacea şi a răbda cele ce vin asupra ta netulbu- 
rat aduce blândeţea. [7, 3] 


Ce frumos analizează sufletul! Aceasta este adevă- 
rata psihanaliză. 

Așadar, trei virtuți aduc lumină în mintea noastră, 
deschid drumul către viața noastră duhovnicească. Prima 
este: a nu vedea răul la nici un om, a nu intra în viaţa perso- 
nală a altuia, pentru că, oriunde ai săpa, vei găsi pământ, 
noroi, păcat. Noi, fie din curiozitate, fie din aşa-zisă iubire 
— „nu cumva Dumnezeu m-a rânduit să mântuiesc sufleţelul 
acesta?” —, fie din grija pentru noi înşine — ce om este 
acesta, nu cumva e imoral? De ce a zis asta?” —, păcătuim. 
Pentru că atunci când îţi separi viaţa ta de a lui şi ai pe 
Bătrânul tău, ce-ţi mai pasă ce face acela? Nimic nu poate 
să-ţi facă. Tu vezi ce vezi. Dacă dintr-o dată ţi se dovedeşte 
că nu este așa, atunci îl vei întreba pe Părintele tău ce fel de 
legătură trebuie să ai cu acela. Dacă vezi că la un moment 
dat te duce la rău, îţi tulbură pașii, îl vei pune pe margine ca 
să-ți păzeşti libertatea ta duhovnicească. 

A cunoaşte viclenia unui om este o cunoştinţă cure 
nu te ajută. Mai întâi îţi tulbură raţiunea pentru că te întrebi: 
„Oare toţi sunt așa, nu există nimeni bun?” Aceustu iese ca 
o concluzie firească, dar în esenţă este un pân ubsurd. 
Pentru că cine poate să se îndoiască de faptul că „mai mare 
e cel dintru noi, decât cel din lume” (| In. 4, 4)? Dacă 
Hristos este mai mare înseamnă că Hristos arc mai mulţi şi 
că Hristos învinge, dar dacă poarta ni sc pare strâmtă 
(Mt. 7, 14), aceasta înseamnă că noi înşine îi vedem pe toţi 
ca păcătoşi. 

Exact aici se află puterea lui Dumnezeu. Pe cei care 
par sau care şi sunt păcătoşi, Hristos îi face oameni ai raiu- 
lui. Pe unul prin pocăință, pe altul prin iubire, pe al treileu 
prin boală, pe al patrulea prin dezbinarea familici. Pe loţi îi 
face ai Săi. Şi eu stărui în absurditatea mea cum că toţi sunt 
păcătoşi. Dacă toţi oamenii sunt păcătoşi, atunci cu cine se 
umple împărăţia cerurilor? Cu aceştia se umple. Ne-a înşe- 
lat cel viclean, ne-a distrus fiinţa noastră. Vine însă puterea 
lui Dumnezeu, ne schimbă, ne dă „inimă nouă și duh nou” 
(lez. 36, 26) şi „iată, toate le face noi” (2 Cor.5, 17). 
„„Ceruri noi face” (Is. 65, 17; Apoc. 21, 1) şi nu va putea să 
facă nouă şi propria mea viaţă? 

Aşadar, a cunoaște viclenia oamenilor, adică răul pe 
care îl fac ceilalţi, mic sau mare, ne schimbă gândirea, ne 
slăbeşte puterile, pentru că nu mărturiseşte împreună cu 
Dumnezeu. În cele din urmă avem înaintea noastră o ispită. 

Aflu că un oarecare monah a ieşit din Sfântul Munte 
şi şi-a cumpărat un apartament şi zic: „Călugăr e acesta?” 
După şase luni, după un an, după douăzeci, ba chiar şi după 
patruzeci de ani, când vei întâmpina o greutate cu Starețul 
tău, o criză de conștiință, o cădere, o akidie, ceva ce se 
întâmplă în mănăstire, vei spune: „Ai văzut? Dacă aş fi avut 
acum și eu ceva, o colibioară, aș fi scăpat de agitația asta”. 

Dar n-ai gândi aşa dacă n-ai fi aflat că acela şi-a cumpărat 
atunci apartamentul. Deși l-ai osândit, acum și tu ai hotărât 
să faci ce a făcut acela înainte cu patruzeci de ani. Pleci, 
aşadar, din mănăstirea ta ca să-ți cumperi o colibioară, nu 
cumva să te alunge Starețul tău. Ce influenţă are înlăuntrul 
sufletului nostru purtarea celuilalt! 

A nu vedea viclenia oamenilor ne ajută ca mintea să 
nu se răspândească şi inima noastră să nu se miște, deoarece 
viaţa monahală este concentrarea minţii şi a tuturor pers- 
pectivelor noastre, închiderea orizontului nostru, ca să ră- 
mână deschis numai orizontul cerului. Şi fecioria monahu- 
lui nu este doar nepăcătuire, nu este numai a nu păcătui cu o 
femeie, ci şi să nu văd, și să nu aud femeie — de aceea 
mergem în pustie şi de aceea în mănăstirile de bărbaţi nu 
trebuie să intre femei — să nu citesc despre femeie, şi să nu-i 
văd pozele, chiar dacă este ceva firesc. Sfântul Atanasie de 
la Meteore nu a spus niciodată „femeie”, ci „praştie”?E. 

Aşadar, viaţa duhovnicească este despărțire de orice 
înţeles şi vedere, de orice gând şi conţinut al său. Pot, desi- 
gur, să-mi păstrez fecioria şi în mijlocul femeilor, în mijlo- 
cul gândurilor, dar atunci e valabil ce spune Marele Vasilie: 
„Nici femeie nu cunosc, nici fecior nu sunt!” Fecioria nu 
este doar un fapt natural. În principal, este o legătură netul- 
burată, de nezdruncinat, nestricăcioasă cu Dumnezeu, care 
legătură se sparge foarte uşor, şi atunci încetezi de a mai fi 
mireasă curată a lui Hristos şi devii un om al lumii. Câtă 
subţirime trebuie să aibă omul în viaţa lui duhovnicească! 

De aceea, nu trebuie să știu ce face celălalt. Dacă 
vin şi-mi vorbesc despre alţii, le voi închide gura sau mă 


% În sensul că diavolul o poate folosi pe femeie ca pe o praștie pentru 
a-şi arunca ispitele în bărbaţi. (n. tr.) 

* Vezi Sfântul Casian Romanul, Către Episcopul Castor, Despre cele 
opt gânduri ale răutăţii [FR 1, 1993, p. 137). 

voi ridica să plec. Și dacă vine cineva să-mi spună durerea 
lui, îi voi zice: „N-ai Stareţ? Stareţului tău să-i vorbeşti”. Şi 
dacă-mi răspunde că nu are, o să-i spun: „Găseşte-ţi, eu nu 
sunt duhovnic”. Şi chiar dacă eşti duhovnic, să-i spui: 
„lartă-mă, sunt monah, nu pot să continui cu tine, pentru că 
eu sunt la mănăstire, iar tu în lume. Du-te însă, să găseşti un 
duhovnic care va putea să te urmărească”. Fugi, aşadar, tu 
de păcatul celuilalt. Cu cât mai invulnerabil eşti de relele 
celuilalt, cu atât îl ajuţi. 

A nu vedea viclenia oamenilor naşte iubirea pentru 
gameni. Pentru că îndată ce altul îţi spune ceva rău, imediat 
şi decade în ochii tăi, și iubirea ţi se micșorează, oricât ai 
crede că îl ajuţi. Așa suntem noi oamenii. Întâi de toate 
însă, înțelege iubirea lui Dumnezeu. lubirea noastră pentru 
Dumnezeu şi pentru oameni se distruge în întregime atunci 
când ne amestecăm în viaţa lor particulară. Aceasta este o 
problemă care o priveşte doar pe o persoană competentă şi 
niciodată pe mine ca monah. 

A face bine răufăcătorilor îți aduce pace. Toţi oa- 
menii, în cele din urmă, ne pun piedici cu un cuvânt, cu o 
privire, cu mersul lor, cu bucuria lor, cu tristeţea lor, inter- 
sectează traseul nostru. De aceea e nevoie de teamă şi cutre- 
mur, ca nu cumva să ne împotrivim piedicilor pe care ni le 
pun şi pacea minţii şi inimii noastre să se topească, adică să 
nu declanşăm cumva despărțirea de Dumnezeu. E nevoie de 
teamă şi cutremur, ca nu cumva să-l dispreţuiesc pe fratele 
meu, nu cumva să-l fac răspunzător de necazurile mele, 
pentru că asta este căderea mea de la Dumnezeu. Sfântul 
Isaac subliniază: „Niciodată nu este vinovat celălalt pentru 
vreo greşeală, întotdeauna tu ești vinovat. Nu este 
vinovat altul, pentru că tu ai obosit, ai păcătuit, te-ai 


"9 Sfântul Isaac Sirul, Cuvinte despre nevoință 7, Despre rânduiala 
începătorilor şi despre cele ce se cuvin lor (FR 10, 1981, p. 61]. 

împuţinat în credinţă, te-ai schimbat. Vezi pe cineva că 
mănâncă cu mâinile şi te revolţi. Asta arată limpede că încă 
nu ţi-ai început viaţa ta duhovnicească. Asceza ta este la 
introducere. 

Ca să poţi să depăşeşti aceste stânci, să faci bine 
oricui îţi face rău. Împrăştie pe cât poți bunătate. Eşti în 
lume, poţi să-i găseşti un loc de muncă. Locuieşti la o 
chilie, poţi să-i dai milostenie. Trăieşti în mănăstire, milos- 
tenie nu poţi să faci, dar poţi, dacă te blestemă, să-l bine- 
cuvintezi, dacă te loveşte peste obrazul drept, să-l rogi să te 
lovească şi peste celălalt. Arată-ţi iubirea potrivit cu modul 
în care Însuşi Dumnezeu îţi deschide şi-ţi arată drumul. 

Și a răbda cele ce vin asupra ta netulburat aduce 
blândețea. Mai înainte ne-am referit la bărbăţie, dar neînce- 
tat în viaţa noastră se întâmplă lucruri neașteptate. Vii la 
mănăstire ca să găsești viaţă duhovnicească şi întâlnești 
oameni răi. Este neaşteptat. Ceri o chilie în latura fără ume- 
zeală a mănăstirii, o primeşti, dar constaţi că marea îţi pro- 
duce o alergie, de nu poţi să ai pace nici ziua, nici noaptea. 
Îndată o să-ţi spună gândul: „Ia-te şi te du”. Este neaşteptat. 
Mă apropii de tine cu gândul că eşti un om bun şi văd că 
ești întors pe dos. Neaşteptat. 

Neîncetat ni se înfăţişează înainte lucruri neașteptate 
pentru că avem voie proprie şi dorinţe. Lucrurile neaştepta- 
te sunt potrivnice voii şi dorinţei noastre, şi de aceea ni se 
par a fi neaşteptate, dar în esenţă nu este aşa. Deoarece 
omul care-L iubeşte pe Dumnezeu le aşteaptă pe toate şi 
întotdeauna zice: „Fie voia Ta”. Să vină ploaie, grindină, 
furtună, trăsnete: „Fie numele Domnului binecuvântat”. Dar 
pentru că acestea costă caracterul nostru trupesc, de aceea şi 
noi le vedem ca neaşteptate. 

Aşadar, ca să nu te tulburi de fiecare dată şi să te 
întristezi, ca să nu te chinui și să-ţi faci probleme, ca să le 

aștepți pe toate, să poţi să rabzi orice îţi vine, întotdeauna să 
zici: „bine ai venit, boală; bine ai venit, ticălosule — bunule 
om al lui Dumnezeu, înger al lui Dumnezeu, bine ai venit, 
dezastru; bine ai venit, martiriu”. Asta aduce blândeţea, fără 
de care nu poate să existe nici o viaţă duhovnicească. 


Patru sunt virtuțile care fac sufletul neprihănit: 
iăcerea, păzirea poruncilor, strâmtorarea şi smerita cuge- 
tare. [7, 4] 


Ce înseamnă neprihănit”'? Neprihănit este, desigur, 
cel curat, dar curăţia omului are legătură cu neprihănirea, 
care este separație de celălalt. Cunoştinţa este o corelaţie. 

Aflu că s-a scufundat cutare vapor pe care lucra X. 
Îndată mă întreb ce s-a întâmplat oare cu el. Aceasta este o 
conexiune. Dacă nu l-aș fi cunoscut, nimic nu m-ar fi legat 
de acest eveniment lumesc. Prin urmare, neştiinţa este o 
curăţie și, în consecinţă, are legătură cu separaţia. Adică 
neprihănit (ăyvos) înseamnă sfânt, separat de oameni. 

Patru virtuţi fac sufletul neprihănit. Întâi tăcerea. 
Tăcerea, din punct de vedere lăuntric, este separaţia sufletu- 
lui de cuvânt, de dorinţe, de ce am înlăuntrul meu, iar exte- 
rior, este o separație de oameni. Al doilea lucru, a păzi 
poruncile. Nepăzirea poruncilor aduce tulburare, iar tulbu- 
rarea mă face să caut sprijin. Şi unde să caut? La oameni, la 
lucruri, în idei, în situaţii, în filosofii. 

Trei, strâmtorarea şi smerita cugetare. Strâmtorarea 
(oTevo-xwQia): loc strâmt, Strâmtorarea nu înseamnă 


" Am tradus cu „neprihănit” grecescul &yvăc, care literal înseamnă necu- 
noscător. Comentariul porneşte, mai departe, de la sensurile pe care le oferă 
«limologia cuvintelor din această familie: yvâionc (cunoştinţă), &yvo& (a nu 
cunoaşte), ăyvoa (neştiință), &yvârnc (necunoaştere), ăyvilw (a face 
neprihănit) ș. a. (n, tr.) 

necaz, cum zicem noi, ci faptul de a trăi cu măsură, 
punându-mi mie hotare strâmte. Strâmtorarea înseamnă să- 
mi strâmtorez în mod liber orizontul, astfel încât să trăiesc 
fără nici cea mai mică tihnă. Mi-e somn? la să nu beau 
cafea. Avem dulciuri? la să nu cer. Să nu vreau să am 
îndată lucrul de care am nevoie, care mă odihnește. Am 
macaroane de la o fabrică din Tesalonic și aflu că la Atena 
se fac mult mai bune. Să nu comand din Atena. Lucrurile 
acestea îmi deschid orizontul, în timp ce eu trebuie să învăţ 
să trăiesc strâmtorat, fără multe bunuri materiale, fără 
pretenţii, fără deplasări. Pe cât mă extind, pe atât sufletul 
meu se raportează la alţii şi altele, şi îşi pierde neprihănirea, 
adică încetează să mai fie separat de oameni şi lucruri, şi își 
pierde părtăşia cu Dumnezeu, 

Strâmtorare înseamnă să nu am cărți, să nu folosesc 
multe lucruri în viața mea, să fiu cât mai simplu cu putinţă 
în îmbrăcăminte, în hrană. Am smântână. La ce-mi mai tre- 
buie și orezul cu lapte? Îmi ajunge smântâna. Să nu dau de 
mâncare sinelui meu, nici cu oameni, nici cu păreri, nici cu 
idei, nici cu cunoştinţe. Să trăiesc pe cât se poate strâmtorat 
şi supus, subjugându-mi trupul şi sinele. Strâmtorând ori- 
zontul, rămân singur eu şi Dumnezeu. 

Din păcate însă, trebuie să acceptăm că toţi oamenii 
avem dispoziţie spre tihnă, care este opusă neprihănirii lui 
Dumnezeu. 


Mintea are nevoie întotdeauna de aceste patru 
virtuţi: de rugăciunea către Dumnezeu, căzând neîncetat 
înaintea Lui, de aruncarea înaintea lui Dumnezeu, de 
negrija faţă de orice om, ca să mu-l judeci, şi de surzenia 
față de patimile care îi grăiesc. 

Mintea are nevoie de aceste virtuţi ca să poată să 
zboare totdeauna către Dumnezeu. Dacă atunci când mă 
doare puţin urechea, iau un medicament, dacă durându-mă 
inima, iau un medicament, dacă la fiecare durere duhovni- 
cească, sufletească sau trupească, îndată mă organizez, 
atunci când elimin toate aceste înlesniri, simt un gol. 
Problemele, greutăţile, lipsa oamenilor îmi produc de ase- 
menea un gol. Cum îl voi umple? Tocmai acest gol este 
premisa ca să-l umplu cu Dumnezeirea. Unde să intre Dum- 
nezeu, dacă eu nu m-am golit? În locul plin nu încape 
nimic, nici măcar Dumnezeu. 

Mintea, așadar, are nevoie de patru virtuţi. Mai întâi: 
de rugăciunea către Dumnezeu, căzând neîncetat înaintea 
Lui. În al doilea rând: de aruncarea înaintea lui Dumnezeu, 
adică să ocupi locul cel de pe urmă. Ești la mănăstire? Eşti 
în lume? Să ocupi ultimul loc (Le. 14, 8). Pe cât te arăţi 
primul înaintea celorlalți, pe cât stai drept şi băţos, pe atât te 
coboară Dumnezeu. Tu pune-te pe tine însuţi la periferie, şi 
Dumnezeu te va slăvi. 

În al treilea rând, este necesară negrija faţă de orice 
om, adică să fii lipsit de griji în ceea ce priveşte tot omul, să 
nu te arunci în griji din pricina oamenilor. Ce va fi cu 
acela? Ce se va întâmpla cu celălalt? De ce este aşa, sărma- 
nul? Lasă-l lui Dumnezeu, Stareţului său, igumenului său, 
lu nu te amesteca, pentru că lucrul acesta este cel mai de- 
monic. Şi pe cât crezi că ai dragoste şi interes pentru acela, 
cu atât mai mult cazi în cursele celui viclean. Ca să nu-l 
judeci. Nu doar să nu ai grija altuia, ci şi ca să nu-l judeci, 
pentru că judecata este cea mai rea îndeletnicire. 

În al patrulea rând, mintea are nevoie şi de surzenia 
față de patimile care îi grăiesc, adică să nu asculţi, ci să fii 
surd față de patimile care îţi spun una și alta. Ca să ajungem 
la nepătimire e nevoie de atâta luptă şi de atâtea alte 

premise că, deşi spunem că o vom face, nu ne hotărâm 
niciodată. Ne costă, și de aceea nu acceptăm. Mă hotărăsc, 
de exemplu, să dorm pe jos, şi îndată aud înlăuntrul meu un 
glas care îmi spune: „Nu o să poţi dormi aşa. O să te întorci 
în pat, după ce o oră sau două o să te chinui pe jos, și apoi 
vei fi obligat multă vreme să pierzi, recuperând orele de 
somn nedormit. În timp ce stând în pat, îndată te va lua 
somnul şi o să-ţi ajungă două ore”. Gândul pare logic, dar 
în realitate ni-l strecoară patima. 

Mă doare stomacul. Auzi iarăşi acelaşi glas înăun- 
tru: „Trebuie să te tratezi. Timpul pe care-l cheltui îngrijin- 
du-te de stomac, de ce să nu i-l dai lui Dumnezeu? Operea- 
ză-te şi fii gata să-i dai tot timpul lui Dumnezeu. În plus, 
banii pe care-i cheltuieşti pe medicamente o să-i poţi da la 
săraci”. larăşi este patima omului, care vrea să trăim fără 
durere. 

Sunt obosit şi zic: „Să beau puţin vin, ca să prind 
puteri”. Patima îmi spune să beau vin şi nu adevărata mea 
sănătate. Adică, orice lucru pe care îl trăiesc, îl iubesc, îl 
urmăresc, poate să fie o patimă care vorbeşte. 

Mă rog de două, trei, patru ori, dar Dumnezeu nu-mi 
vorbeşte, nu se întâmplă înlăuntrul meu nici o schimbare, 
nu văd să am bucurie, şi zic: „Oare trebuie să mă opresc?” 
Patima iubirii de slavă e cea care îmi sugerează acest gând. 
Dacă dau cea mai mică importanţă gândului meu, el conti- 
nuă: „Nu-i exclus să aibă dreptate cei ce zic că nu există 
Dumnezeu. Ba nu, greu este cuvântul acesta, există Dumne- 
zeu. Dar cei care spun că Dumnezeu este absolut şi nu are 
nici o legătură cu omul au dreptate”. Toate par firești înlă- 
untrul meu, dar te înşfacă gândul, în esenţă cel viclean, 
patima. 

O patimă poate să se arate în orice clipă. Să o 
descoperim, încât să ştim de unde pomeşte ceea ce ni se 

întâmplă. Găsim însă toate patimile înlăuntrul nostru când 
tăcem şi nu deschidem nici o discuție cu ele. 


Să ne cercetăm deci pe noi, iubiților, dacă fiecare 
dintre noi împlineşte poruncile date lui, după puterea lui, 
sau nu. [7, 14] 


Felul în care avva Isaia îşi începe subiectul este 
foarte dinamic. Se vede limpede că este urmărit un anumit 
război la care, fie luăm parte ca adevărați luptători, fie ne 
dăm la o parte, stând în peluze. Să ne cercetăm pe noi 
înşine: suntem adevăraţi luptători ai căti pe care ne-a 
deschis-o Dumnezeu, sau nici măcar nu ne gândim să înce- 
pem lupta duhovnicească. 


Căci toţi suntem datori să le împlinim după puterea 
noastră, cel mic după micimea lui şi cel mare după mări- 
mea lui. 


Nu este cu putinţă ca cineva să spună că nu poate să 
se lupte, că nu poate să facă nimic. Nu este cu putință să 
creadă că el va rămâne în urmă în luptă. Numai cel ce nu 
vrea poate să facă aceasta. Prin urmare, toţi trebuie să ur- 
măm calea pe care ne-a introdus Dumnezeu, ajunge să 
uvem smerenia de a ne accepta pe noi înşine şi puterile 
noastre, de a accepta că suntem mici sau mari, stare potrivit 
cu care, va fi şi rodirea noastră. 

De multe ori credem — desigur că ni se pare că e de 
la harul lui Dumnezeu — că puterile noastre înaintea lui 
Dumnezeu sunt mari, Atunci Dumnezeu cere de la noi, 
potrivit cu părerea noastră, multă duhovnicie şi multe rezul- 
iute. Fără îndoială că, în acest caz, ne va lăsa singuri, ca să 
ne dovedim nouă înșine dacă suntem cu adevărat așa cum 

credem sau nu. Dar independent de ce simte fiecare şi 
potrivit cu smerenia sau mândria lui, există şi un adevăr 
obiectiv, în sensul că unul are putinţe mici, şi altul mari. 
Unul poate să facă din două, patru, şi altul din cinci, zece. 

Dacă ne aflăm bănuitori şi cu împotrivire față de 
această dreptate a lui Dumnezeu, de multe ori inexplicabilă 
pentru noi, atunci suntem deja învinşi, pentru că nimeni nu 
poate să pătrundă voia şi înțelepciunea lui Dumnezeu. 
Lucru cel mai sigur este că fiecare a primit o harismă 
personală de la Dumnezeu şi, prin urmare, şi lucrarea ei 
poate să fie foarte mare, dar potrivit cu puterea pe care ia 
dăruit-o Domnul: unul mic, după micimea lui, altul mare, 
după mărimea lui. 

De câte ori încercăm să facem ceva ce nu este la 
măsurile noastre! Și când simţim că nu ne socotesc vrednici 
pentru ceva mai mare, ne împotrivim. Aceasta este cea mai 
mare frământare a noastră şi arată că nu am intrat în smere- 
nie, ca cei ce sunt nimic, în templul Domnului, înaintea lui 
Dumnezeu Tatăl. Fiecare poate să facă în mod desăvârşit 
câte sunt necesare pentru propria lui mântuire. Dar eu, dar 
tu... când vreau să am o harismă sau puterea altuia, mă 
întristez, mă frământ şi nu reușesc. Când însă mă las în 
mâna lui Dumnezeu, atunci ceea ce fac, chiar dacă din 
perspectivă omenească pare foarte mic, pentru Dumnezeu 
este foarte mare. 


Căci cei ce aruncau darurile lor în vistierie erau 
bogați, dar cel mai mul! s-a bucurat de văduva săracă, 
pentru cei doi bănuţi ai ei. Căci Dumnezeu ia aminte la 
voința noastră. Să nu dăm deci loc akidiei în inimile noas- 
tre..., ci să împlinim slujirile noastre după sărăcia noastră. 

Mulţi bogaţi aruncă comori întregi în visteria tem- 
plului, dar Domnul a lăudat văduva care a dat numai doi 
bănuţi. S-a întors cu bunăvoiţă spre văduva cea săracă, şi 
care dăduse un dar foarte sărac (Mc. 12, 41-44). Deoarece 
Domnul cercetează dispoziţia noastră şi lupta noastră împo- 
iriva akidiei în inima noastră, adică dacă ne împotrivim 
posomorârii, dezamăgirii, nestatorniciei, faptului că una ho- 
tărâm şi alta facem, una spunem şi alta lucrăm, una credem 
despre noi că am fi în stare să facem şi altfel ne aflăm. 
Dumnezeu are în vedere dispoziţia noastră. Lucrul spre care 
ai dispoziţie, pe care crezi că vei reuşi să-l faci, acela fă-l. 
Şi ce faci cu desăvârşită libertate a voinţei tale, acela este 
iubit lui Dumnezeu. Ci să împlinim slujirile noastre după 
sărăcia noastră. Cel neputincios, cel mai puţin capabil, 
zeroul, poate să ajungă tocmai acela la care Dumnezeu ia 
aminte, ajunge numai să ducă această luptă. 

Avva Isaia începe într-un mod care aminteşte de un 
imn războinic, ca şi cum ar trâmbiţa cu o trompetă ca să ne 
creeze simțământul că, numai dacă sunt sărac, pot să mă 
înfăţişez înaintea Domnului şi să fac o minune. Şi minunea 
nimic altceva nu este, decât propria mea îndumnezeire. 


Intrăm în perioada Triodului, etapă a luptei de-a lun- 
gul căreia Părinţii ne ung cu înțelesurile sărbătorilor ca să 
ne pregătească să dobândim izbânda cea mai mare, adică să 
ne desfătăm de vederea feţei lui Dumnezeu, care ne-o va da 
cu desăvârşire în ziua aceea. 

Chiar şi numai existenţa Triodului dovedeşte duhov- 
nicia Bisericii noastre, apostolia ei harismatică, caracterul ei 

absolut, dar în acelaşi timp atât de omenesc, orizontul esha- 
tologic pe care-l deschide înaintea noastră. Omul care reu- 
şeşte să trăiască Triodul e cu neputinţă să nu devină un om 
duhovnicesc. 

Prin duminica Vameşului şi Fariseului, Biserica ne 
pune în faţă o mare problemă: cum este cu putinţă ca cineva 
să-şi lepede propria sa dreptate şi să se înfăţişeze înaintea 
lui Dumnezeu ca un păcătos? Problema nu este, pur şi sim- 
plu, cum să fie cineva smerit, să nu se mândrească, ci cum 
poate sta înaintea lui Dumnezeu aşa cum este el cu adevă- 
rat, ca un nimic. Să se înfățişeze ca un adevărat ipostas, ca 
să se poată uni în Ipostasul dumnezeiesc al Cuvântului, şi 
Dumnezeu să dobândească dreptul de a fi Dumnezeul lui. 

Să vedem ce spune despre acest subiect avva Isaia, 
care vorbeşte atât de simplu, dar atât de dinamic şi de 
duhovniceşte. 


Patru sunt virtuțile care ajută tinereţii după 
Dumnezeu: studiul şi meditaţia duhovnicească în toată 
vremea, nelenevirea, privegherea şi a nu se măsura pe sine. 
(7, 6] 


Avva Isaia analizează viața adevăratului monah în 
diferitele ei aspecte, trecând-o prin prisma simţirii lui 
duhovniceşti. În vremea luptei sale duhovniceşti, monahul 
nu-şi măsoară virtuțile, nici nu zice: „Acum sunt la cutare 
sau la cutare aspect al virtuţii”. Îşi trăieşte în modul cel mai 
Simplu viaţa sa şi, am zice, fără să gândească şi fără deose- 
bire, dar, în mod sigur, sângeros. Celelalte i le îndrumă 
însuşi Duhul cel Sfânt. Noi numai să iubim şi să suferim. 
Despicând conţinutul iubirii şi al suferinței noastre, găsim 
toate cele de mai sus, precum culorile curcubeului. 

Aici se referă la tinerețe, pentru că roada vieţii 
depinde mai ales de aceşti ani. Când cineva seamănă în 
tinereţea lui, va secera când va îmbătrâni. Este perioada pe 
care Dumnezeu i-o dă omului ca să poată să-şi creeze viito- 
rul său duhovnicesc, veşnicia. Dacă tinereţea se prosteşte 
sau se ofileşte, bătrâneţea va fi osteneală şi durere, fără 
multă bucurie. 

După Dumnezeu, patru virtuţi ajută tinereţea. Prin 
urmare, Dumnezeu nu poate să facă nimic dacă tânărul şi, 
în general, fiecare om, nu are aceste patru virtuți: studiul și 
meditaţia duhovnicească în toată vremea, nelenevirea, 
privegherea. 

Despre unele dintre ele, avva Isaia ne-a vorbit de 
multe ori, el, care este un realist, așa cum ne-am încredinţat. 
Nu scrie un manual ştiinţific, ci, ca un părinte, loveşte și 
iarăşi loveşte, spune şi iar spune toate câte sunt de trebuință 
şi câte ies din experienţa sa personală, a patimii şi a vieţii 
pe care a dus-o în tinereţea sa. 

Prima virtute este: meditaţia în toată vremea. Părin- 
ţii, prin meditaţie, înțelegeau întâi de toate Psaltirea, citirea 
de bază a monahilor, dar şi a întregii Biserici; de asemenea, 
Sfânta Scriptură, cărțile patristice şi canonice, dar şi orice 
citire hrănitoare cu înţelesul de contemplaţie, de înainte ve- 
dere a minţii şi a sufletului omului. 

Prin urmare, a medita, meditaţia arată încotro pri- 
veşte omul în toată clipa, încotro i se îndreaptă mintea. Este 
o luptă de bunăvoie, la început dureroasă, pentru ca mintea 
să nu se împrăştie, ci să cugete neîncetat la Dumnezeu. 
Adică, nu trebuie să ni se pară că Dumnezeu este problema 
câtorva clipe, a câtorva ore din noapte sau din zi, ci o 
neîncetată împărtăşire a Sa cu omul, peste tot: la slujiri, în 
mişcare, în bucurie, în întristare, în sănătate, în boală, în 
urcuș, în coborâş. Meditare în toată vremea, face acela 

care-L iubeşte cu adevărat pe Dumnezeu și vrea să trăiască 
cu El. Într-adevăr, meditaţia este o împreună-călătorie şi o 
împreună-trăire cu Dumnezeu. 

Nelenevirea, a nu se lenevi cineva, este a doua virtu- 
te. Aici loveşte boala mortală a akidiei. Nu zice în mod 
simplu să nu ne cuprindă akidia, ci să avem nelenevirea 
minţii şi a energiei active a sufletului, ca să putem să lu- 
crăm şi să ne împotrivim la orice se înfăţişează înaintea 
noastră. Este cu putință ca omul să doarmă, dar să aibă 
simţurile treze, precum şi dimpotrivă, să aibă ochii deschişi, 
şi să doarmă. 

Neienevirea înseamnă ca omul să aibă simţurile sale 
în stare de veghe, încât să poată surprinde repede sensul fie- 
cărei clipe şi să acţioneze. Adică, să ştiu că acum trebuie să 
tac, acum să vorbesc, acum să mă rog, acum să răspund, ca 
să nu cad în nepăsare şi puturoşeală. Nelenevirea este 
privegherea duhului omului, astfel încât să facă tot lucrul în 
clipa în care trebuie, și se realizează mai ales prin 
concentrarea minţii şi prin tăcere. Fără acestea, omul este o 
slugă leneșă (Mt. 25, 26). Este de trebuinţă, aşadar, de 
meditaţie, dar şi de nelenevire, care înseamnă că trăiesc 
continuu în priveghere. 

Privegherea. Altă virtute care ajută tinereţea este 
privegherea, în înţelesul de canon de noapte, dar şi ca înţe- 
les mai general. După cum nu există animal fără picioare, 
plantă fără rădăcină, tot astfel nu e cu putinţă să existe viaţă 
duhovnicească fără priveghere. Noaptea cheltuită pentru 
orice altă lucrare sau activitate, dar nu pentru cugetarea 
duhovnicească la Dumnezeu, înseamnă a semăna în vânt şi 
a culege nimic. 

Privegherea este ceva de nedezlipit de viaţa tânăru- 
lui. Dacă la tinereţea lui nu priveghează și nu va fi fără 
lenevie, când le va face? Vă amintiţi de Sfântul Nicodim 

are se plângea la sfârşitul vieţii sale că nu mai putea să-și 
stăpânească mintea, obosea şi-i fugea rugăciunea. Bătrâne- 
jea nu vine niciodată singură, aduce cu ea toate greutăţile. 
Adunarea minţii la tinereţe alungă bătrâneţea şi îi dă omului 
o mare putere de rezistenţă. 

A patra virtute este: a nu se măsura pe sine. Nu 
privi unde te afli, ce ai reuşit, ce ai făcut. Nu te uita dacă 
ţi-ai atins idealurile, dorinţele. Mai întâi de toate, nu te 
compara cu alţii, nu eşti nimic altceva decât un mort, un 
păcătos care încă nu a pus început pocăinţei. Când te 
înfrunţi pe tine însuţi astfel, atunci ai reuşit. Aceste patru 
virtuţi sunt temeliile pe care se întemeiază tinereţea şi cu 
acestea poate să înainteze, Una dacă lipseşte cu adevărat, nu 
poate să trăiască. 

Când cineva se măsoară pe sine însuşi în orice lucru, 
va cădea fie în mândrie, fie în întristare. Când nu prive- 
ghează, în zadar lucrează orice altceva. Când nu este nele- 
neș, este mort. Când nu are meditaţia duhovnicească în toa- 
tă vremea, armele lui sunt o întoarcere spre exterior. Dacă 
nu avem înlăuntrul nostru mângâierea lui Dumnezeu, dacă 
nu avem simțţire, dacă nu avem lacrimi, dacă nu avem apro- 
pierea de Dumnezeu, dacă pentru noi nu există Dumnezeu, 
este pentru că nu există meditaţia şi celelalte despre care 
vorbește aici. Urmându-le pe acestea, îndată ai întreg simţul 
prinderii lui Dumnezeu, şi simţi că ai duhul tău în mâna ta 
şi faci cu el ce vrei. Prin urmare, calea îţi este deschisă către 
Domnul. 


Prin patru lucruri se întinează sufletul: prin 
preumblarea prin oraş, prin nepăzirea ochilor, prin priete- 
nia cu o femeie şi, în general, prin prietenia cu cei slăviţi ai 
lumii, şi prin iubirea părinţilor după trup în mod firesc. 
(7, 7] 

Întinarea sufletului ne aminteşte imediat de desăvâr- 
şita curăţie, de neprihănirea şi integritatea monahului, care 
nu reprezintă o simplă abţinere de la păcat, ci și de la pnici- 
nile păcatului. Aşadar, patru lucruri murdăresc sufletul unui 
monah. 

Primul este: a umbla prin oraş şi a nu-ţi păzi ochii. 
Când eşti în oraş, nu e cu putință să-ţi păzeşti ochii. Nu 
înţelege aici faptul că-ţi laşi ochii liberi, iar păcatul se 
destrăbălează înlăuntrul tău. Se presupune că ai toată buna 
dispoziţie ca să te păzeşti pe tine însuţi, dar, orice ai face, te 
întinezi, pentru că nu poţi să te păzești. Orice vezi este 
străin de tine şi, dacă nu este păcătos, este totuşi lumesc. Nu 
este al veacului la care tu meditezi şi pentru care te 
pregăteşti. Este o distragere, un bombardament, făcut prin 
intermediul ochilor, prin care intră, ca prin nişte porţi, 
moartea. Astfel, în mod obligatoriu, îţi pierzi curăţia și 
integritatea sufletului. De aici izvorăște virtutea monahală 
de a nu ieşi monahul afară din mănăstire. 

Astăzi probabil este un lucru rar să nu mai iasă 
monahul, dar după cum vă dați seama, ieșirea în lume este o 
nevoie neplăcută care trebuie, pe cât se poate, evitată. Poate 
însă să fie o dragoste a inimii, o respiraţie a sufletului care 
nu a învăţat să trăiască cu Dumnezeu, și de aceea are nevoie 
de toată această lume, ca să-şi risipească dificultatea pe care 
o întâlneşte în legătura sa cu Dumnezeu. 

Ieșirea în oraş, atunci când nu este o nevoie presantă 
şi de neevitat, este o îmbogăţire a omului bolnav şi, cu sigu- 
ranță, ceva nepotrivit pentru un monah, fie c-o face din 
ascultare, fie cu de la sine putere. În viziunea monahală 
bisericească, nu e cu putinţă să stea împreună monahismul 
şi oraşul. leşirea este fie rezultatul unei adevărate trebuinţe, 
care e un pogorământ al lui Dumnezeu, fie rezultatul 
propriei noastre nevoi, care înseamnă părăsirea sau mânia 

lui Dumnezeu. De exemplu, mă îmbolnăvesc şi trebuie să 
mă duc la doctor. În general, faptul de a fi silit să ies în 
tume, reprezintă o lipsire de Împărăţie, un gol, o deşertare, 
fie c-o simţim, fie că n-o simţim. Cel puţin, să avem smere- 
nia s-o mărturisim. 

Prin prietenia cu o femeie. Sufletul se întinează şi 
prin a avea prietenie cu orice femeie. Aici se referă la 
femeia care putea apărea în pustia unde trăiau asceţii. Când 
cineva are legătură cu o femeie şi, mai ales, când are priete- 
nie cu o femeie, adică o legătură, un interes pentru ea, sau al 
ei pentru el, atunci în faţa sa se găseşte o privelişte diferită 
de ceea ce îi este lui rânduit. Inima lui, vrând şi nevrând, 
are o flecăreală cu cineva, pentru că femeia este ceva 
subţire, nobil, cu bun simţ, gingaş, fraged, frumos, tocmai 
opusul a ceea ce trebuie să aibă înaintea lui bărbatul, şi mai 
ales monahul, a cărui viață trebuie să fie austeră, o 
smerenie, o durere. 

Femeia este o inimă care se dă. Să nu uităm că este 
făcută de Dumnezeu ca să înfrumuseţeze viaţa unui om, să-i 
țină tovărăşie, să dăruiască iubire, odihnă, lucruri opuse 
celor pentru care monahul a ieșit din lume. Încetează aspri- 
mea vieţii lui, încetează şi singurătatea, pe care o caută și 
trebuie să o aibă. Femeia este mângâiere şi ajutor. Astfel, 
monahul care este un înger, se amestecă într-un oarecare 
mod duhovnicesc cu femeia, şi-şi pierde integritatea 
sufletului. 

Poate ca cineva să aibă posibilitatea de a trăi liniştit 
în mijlocul femeilor şi să nu păcătuiască. Aceasta însă nu 
înseamnă că prietenia şi preumblarea cu femeie nu întinează 
sufletul chiar atunci când acesta se curăţă pe sine şi trăieşte 
feciorelnic. De aceea, singura femeie pe care au iubit-o mo- 
nahii a fost Preasfânta Născătoare de Dumnezeu, nu doar 

aici în Sfântul Munte, ci și în întreaga lume. Lucrul acesta 
este rostit de mii de guri şi este scris în toate cărţile. 

Sufletul se întinează prin prietenia cu cei slăviţi ai 
lumii. Monabhii au avut întotdeauna înclinația să se aibă bine 
cu cei slăviți ai pământului. Avva Isaia este un pustnic, un 
monah dintr-o bucată și foarte bun, şi vrea să spună adevă- 
rul. Cei slăviţi ai lumii îl distrag pe om, îl odihnesc, îl îngri- 
jesc, îl apără și, prin urmare, nu rămâne el singur cu Dum- 
nezeu. Îi introduc în viaţă un element care trebuie să 
lipsească cu desăvârşire: paza şi siguranța omenească sau, 
dimpotrivă, elementul peripeţiilor, în funcţie de oamenii cu 
care se încurcă cineva. Se schimbă condiţiile, precum se 
întâmplă totdeauna, iar monahul îşi pierde echilibrul şi 
liniştea. 

A patra cădere prin care sufletul se întinează este: 
iubirea părinţilor după trup în mod firesc. „În mod firesc” 
înseamnă că există relaţii normale, îndrăzneală, curaj, între 
părinți şi monah, astfel încât există o legătură continuă între 
mintea şi inima lor, concretizată prin contacte, corespon- 
denţă, vizite reciproce. 

Părinţii sunt primul lucru pe care-l părăseşte mona- 
hul. lubindu-și, aşadar, părinții şi interesându-se de ei, să- 
vârşeşte o faptă de curvie, pentru că părintele devine femeia 
lui, sau bărbatul, călugăriței. Va veni o clipă în care firea 
duhovnicească a vieţii monahale se va răzbuna. Monahul își 
va părăsi peştera, îl va părăsi pe Hristosul său și va începe 
să se intereseze de părinţi. Legătura cu părinţii este o înlân- 
ţuire care poate să rupă înlănțuirea de Dumnezeu, pentru că 
Dumnezeu nu acceptă două înlănţuiri în același timp. 
Monahul va cădea în tot felul de peripeții odată cu bolile şi 
problemele părinţilor, până la moartea lor. Dar şi după 
moartea părinţilor, va povest: cum au murit, cum a greşit 
medicul de i-a omorât mama sau tatăl. 

Legăturile și dragostea față de părinţi sunt o faptă cu 
adevărat curvească. Ajunge să ne gândim numai la faptul că 
Hristos, chiar și mirenilor, le impune cinstirea părinţilor, 
dar nu vorbeşte despre o asemenea iubire care înlănţuie. 
Primul element pentru o viaţă reușită, fie în căsătorie, fie în 
necăsătorie, este deplina şi desăvârşita părăsire a părinţilor, 
închiderea ochilor față de părinți. A spune că relaţiile mele 
sunt firești şi nu mă absorb este o îndreptăţire. Inima deja a 
fost înlănțuită şi, fie nu-mi dau seama, fie nu am smerenia 
să mărturisesc că mă aflu în păcat. De aceea, în cel mai bun 
caz, nu te îndreptăţi şi nu-ţi mai îngădui legături cu părinții, 
deoarece pentru tine nu mai există părinţi trupeşti. 


Prin patru lucruri se întețeşte curvia în trup: prin 
dormirea pe săturate, prin mâncarea până ia saţ, prin 
grăirea zeflemitoare şi prin împodobire. (7, 8] 


Patru lucruri produc stâmiri păcătoase în trup. Care 
sunt acestea? A dormi pe săturate înseamnă somn mult. 
Într-adevăr, somnul mult hrănește trupul şi nu mai poate să 
trăiască o viață curată. Atunci monahul dobândeşte o 
trândăvie şi îşi pierde nelenevirea, de care am vorbit mai 
înainte, pierde privegherea, pierde meditaţia. Somnul mult 
vatămă pe frecare om care voiește să reușească să facă ceva 
în viaţa sa. 

A mânca până la saț. Porunca Părinților este să 
mănânci doar atât cât să-ţi menţii viaţa şi să-ţi fie foame 
mereu'?. Foamea este un element al pomenirii lui Dumne- 
zeu. Invers, burduşirea stomacului este caracteristică omu- 
lui care trăieşte fără Dumnezeu, care este leneş în viaţa lui 
duhovnicească și nu săvârşeşte nimic duhovnicesc. Nu 


* De exemplu: Sfântul Vasile cel Mare, Regulile Mari 18, PG 31, 965 
(PSB 18,p. 251] 

trăieşte firesc şi echilibrat şi, de aceea, încearcă să înlocu- 
iască firescul vieţii cu multa mâncare. Mai ales dacă mânca- 
rea ne place, atunci avem de-a face cu un păcat deplin. 

Grăirea zeflemitoare. Zeflemeaua nu este doar a 
spune cuvinte nepotrivite, ci şi grabnica alunecare spre vor- 
be. Un om înclinat spre vorbe, chiar dacă nu se află în 
dispoziţii desfrânate, fie şi acoperit cu mii de acoperâminte, 
va cădea cu siguranţă. Aceasta pentru că înclinația spre vor- 
bire este unul din elementele cele mai chinuitoare din viața 
oamenilor care vor să se afierosească lui Dumnezeu, și 
descoperă învârtoșarea inimii! şi absenţa lui Dumnezeu. 

Când te afli în faţa cuiva mare, nu vorbeşti, ci doar 
priveşti şi asculţi, sau răspunzi la ce te întreabă. Faptul de a 
vorbi arată că nu am înaintea mea vederea lui Dumnezeu, 
nu am perspectiva care mă conduce la cer. Cuvintele sunt 
semne care ascund toate păcatele, interioare şi exterioare, 
pentru că şi mintea, şi inima, şi judecata omului sunt 
încurcate. Vorbind sau ascultând pe alţii care vorbesc, te 
ameşteci cu întreaga lume pe care o aduci înaintea ta sau 
ţi-o aduc ei. Atunci ţi se pustieşte sufletul, ţi se dezgoleşte 
duhul, iar trupul neputincios să compenseze binele, ce va 
face? Va cădea în toate împuţiciunile. 

Prin împodobire. Împodobirea este grija şi aranjarea 
noastră, a mediului în care trăim, a oricărui lucru de-al nos- 
tru, dorința de a fi toate frumoase. Mai cu seamă, împodo- 
birea noastră înşine — spălatul, pieptănatui, haina migălită —, 
oricât am spune că ne-o impune timpul sau locul, în realita- 
te arată un mirenism lăuntric. Aşadar, mâncarea peste mă- 
sură, somnul excesiv, grăirea zeflemitoare şi împodobirea, 
sporesc curvia în trup. 

Prin patru lucruri se întunecă sufletul: prin urărea 
aproapelui, prin disprețuirea şi pizmuirea lui, și prin 
cârtire. [7,9] 


Una urmează după cealaltă, pentru că avva Isaia 
vrea să ne arate legătura lor şi modul în care ele produc 
întunericul în suflet. De la începutul cuvintelor sale spune 
că, pentru ca omul să aibă viaţă duhovnicească, să aibă 
lumină în viaţa sa, trebuie să aibă o comunicare desăvârşită 
cu mediul său. Din clipa în care nu mai are această simplă, 
firească şi tihnită lepădare de sine şi predare față de celălalt 
Şi, prin urmare, trăirea celuilalt ca pe un mădular propriu, 
nu poate să-l aibă pe Dumnezeu. De aceea, sufletul se 
întunecă când se clatină legătura lui cu oamenii. 

Cum însă se clatină? Prin urârea aproapelui. A uri 
pe aproapele are ca principal înţeles un sens activ şi 
înseamnă: a lovi, a tăgădui, a mă pune împotriva celuilalt. 
Exprimă dispoziţia agresivă a sufletului. În loc să am o 
relaţie firească cu celălalt, să-l pun la inimă, eu am ura care 
este ieşire a celuilalt din inima mea şi din viaţa mea. Ura, 
aşadar, este să-l văd pe celălalt ca pe unul diferit, să-l arunc 
afară din inima mea, să nu-l mai văd ca pe firea mea. Este 
stricarea vederii omului care ajunge să vadă lucrurile dubiu. 
În loc să văd că celălalt sunt eu, văd că este ceva diferit. 
Asta poate să fie firesc pentru oamenii lumii, dar pentru 
noi, care suntem trupul lui Hristos, este nefiresc. 

Ura este dintre păcatele cele mari, pentru că 
izvorăşte dintr-o mare împătimire, arată că omul a robit 
mulţi ani păcatului şi patimilor, iar inima i s-a învârtoșat 
atât de mult, încât a devenit oarecum anormală şi, nu numai 
că nu poate să iubească, dar şi urăște. E nevoie de multe 
lacrimi ca să scape cineva de ură. Nu este o chestiune de o 
simplă hotărâre sau de luptă de o zi. Când urăsc pe cineva, 

nu pot să spun că mă hotărăsc să nu-l mai urăsc. Pot să spun 
că mă hotărăsc să nu-l lovesc, să nu-l vatăm, dar pentru ca 
să nu-l mai urâsc, este nevoie de o curăţie lăuntrică. Ura 
faţă de aproapele arată un mare grad de împătimire şi, de 
aceea, şi întunecă sufletul. 

Prin dispreţuirea lui — adică a-l smeri pe celălalt — 
întunecă, în mod evident, sufletul. Dispreţul are aici sensul 
adânc de a-l judeca pe celălalt. Când însă îl judec, îl găsesc 
întotdeauna mic, neînsemnat, un nimic. Atât de mare este 
egoismul omului, încât nimic nu poate să stea înaintea 
judecății sale, nici măcar Unul Dumnezeu, cu atât mai puţin 
un om. A-l considera pe celălalt mai prejos, cu atât mai 
mult a o şi spune, este un păcat de căpătâi. 

Prin pizmuirea lui. Altă formă a legăturii noastre cu 
oamenii, care tulbură pacea şi unimea, este invidia în toate 
înțelesurile. Pizmuiesc pe cineva din iubire, pentru că-l 
consider al meu şi mă unesc nedespărțit de el. Această unire 
nu este în trupul lui Hristos, ci este o degradare a trupului 
lu: Hristos la o legătură omenească. De asemenea, este o 
energie lăuntrică deplin curvească. 

Dacă luăm invidia în sensul că îl invidiez pe omul 
acesta și-l resping, atunci invidia este expresia unei nepu- 
tinţe lăuntrice, dar și a unei iubiri anormale. Adică îl iubesc 
într-un mod egoist şi exclusivist, cred că am drepturi în 
viaţa lui şi că el are obligaţii față de mine, că trebuie să-mi 
dea socoteală unde merge și ce face. 

Invidia, aşadar, este o tulburare a legăturilor noastre 
datorate prisosului de energie lăuntrică sufletească, psihică. 
Invidia este orice întoarcere către celălalt, care porneşte de 
la ceva exagerat, dintr-un zel, dintr-o fierbere. Prin urmare, 
zelul? poate să fie interesul meu, iubirea mea, grija mea 


% În grecește cuvântul zel, îfjAoc, este din acelaşi radical ca şi invidia, 
trăaa (n, tr.) 

de-al mântui, de-al ajuta să iasă din păcat, să ajungă copil al 
lui Dumnezeu. Această fierbinţeală este o goană lăuntrică 
nefirească, o înregimentare duhovnicească nefirească. 

Opus lui „a pizmui” este „a cârti”, care vine de ase- 
menea dintr-o neputinţă a sufletului. Cârtesc înseamnă că 
protestez, neg, mă plâng, sunt strâmtorat, nu sunt satisfăcut. 
Această cârtire o exprim în jurul meu, în scrierile mele, în 
rugăciunea mea. Cer, de exemplu, ceva de la celălalt sau 
aştept, sau pretind ceva. Însă nu mi-o dă, pentru că şi el este 
absorbit de propria lui luptă şi dorinţă, de propriul lui gând, 
de propriul păcat, de propria bucurie, de propria lui destră- 
bălare, sfințenie sau virtute. Atunci cad într-o cârteală, 
deoarece sunt marginalizat în gândul lui. El se roagă, iar eu 
cred că mă lasă singur. Se interesează de mine, iar mie mi 
se pare că nu o face din iubire sau că o face cu lipsuri. 

Cârtirea este insatisfacția pe care o simţim în viaţa 
noastră şi provine dintr-un egou aflat în inferioritate. 
Invidia provine dintr-un egou hipertrofiat, în timp ce dispre- 
țul, dintr-un egou autohrănit și auto împuternicit, fără Dum- 
nezeu, şi care-l vede pe celălalt mai prejos şi de nimic. Ura 
este diferenţierea, înlăturarea celuilalt din existența noastră. 


Prin patru lucruri se face sufletul deşert: prin 
umblarea din loc în loc, prin iubirea împrăştierii, prin 
iubirea materiei şi prin meschinărie. (7, 10) 


Avva Isaia este adânc în cuvintele lui, dar şi foarte 
cuprinzător. Are o concepţie sferică. Era un om foarte 
simplu, azi am zice un caracter simplu, dar și isteţ, 
inteligent, un adevărat tată. 

Prin patru lucruri se face sufletul deşert. Deşert 
înseamnă nelocuit, uscat, dușmănos, nelocuibil, pustiu de 
Dumnezeu, fără roadă. „Umblarea din loc în loc” este o 

mare ispită, înnăscută vieţuirii monahale, ca şi vorbăria. Pe 
acestea două le seamănă Satana înlăuntrul nostru, deoarece 
găsesc un teren favorabil în sufletele noastre. Când cineva 
se preumblă din loc în loc, fie că merge în oraş, fie mai 
adânc în pustie, fie de la o chilie la alta, fie de la unul la 
altul ca să flecărească — sădeşte și smulge, fără a reuşi 
nimic. Prin umblarea din loc în loc este vădit că nu i se 
îngăduie monahului să reușească ceva. 

Prin iubirea împrăştierii. Sufletul devine deşert şi 
prin iubirea împrăștierii în diferite lucrări, în diferite intere- 
se, în diferite dorinţe, în noi planuri. Împrăştiere înseamnă a 
sta cu toţii de jur împrejur, iar în centru întotdeauna noi 
înşine, şi nu Dumnezeu. Dumnezeu nu poate să rămână 
într-un om care se împrăștie, pentru că-l vrea cu o privire 
neîmprăştiată. 

Uneori împrăștierea se întâlneşte în vieţuirea mona- 
hală ca un martiriu. Aceasta se întâmplă când cineva întâl- 
neşte împrăştierea şi nu o poate evita din pricina slujirii. 
Dar nici atunci nu înseamnă că împrăştierea este bună. Din 
contră, reprezintă paşii celui rău, capcanele lui, reuşita lui 
de a-şi pune piciorul în mănăstire. Dar aici este vorba de a 
iubi împrăştierea, de situaţia în care monahul însuşi doreşte 
împrăștierea. Acest lucru pustieşte sufletul. Pentru că atunci 
când eşti obligat să fii în ispită, primeşti binecuvântare sau 
te învredniceşte Dumnezeu să te eliberezi de ispită. Când 
însă o vrei şi ţi-o produci, nu mai există posibilitatea să te 
ajute Dumnezeu. Singur te îndrepţi către ispită, singur îl 
pierzi pe Dumnezeu. 

Sufletul devine deşert şi prin iubirea materiei şi 
meschinăriei. Materia, am putea zice, este ceva care nu 
există, ci cuprinde câteva elemente care unesc, îmbrățișează 

şi dau siguranţă locului gol în care ea se află. Muşiţa“ este 
o mică insectă care pişcă. Pentru că nu e mare, nici n-o 
observi. Când vine peste tine un leu, te păzeșşti, dar când vi- 
ne o mușiţă, te pișcă, şi abia apoi te trezești, ţi se irită 
pielea, simţi o mâncărime în tot corpul. 

Lucrurile meschine sunt cele mici cărora nu le dăm 
importanţă. Meschinăria are aici mai ales înţelesul de vorbi- 
re ușuratică, adică se referă la micile vorbe pe care le arun- 
căm cu uşurinţă. Acolo de unde stai, arunci câte un cuvinţel 
ca o tachinare, ca o ironie, ca o glumă. Făcuși o mică pişcă- 
tură. Câte astfel de flecăreli aruncăm, cărora nu este număr! 
De asemenea, meschinăria este şi a vorbi despre lucruri 
lipsite de importanţă. Aceasta se întâmplă când omul nu are 
un conţinut lăuntric. Meschinăria este, aşadar, vorbirea uşu- 
ratică, purtarea cu îngustime de suflet, a nu te cinsti pe tine 
însuţi, a nu fi serios, a nu avea simţământul siguranţei, al 
încredinţării, al superiorității, a nu fi un om cu greutate, ci 
ceva pe care îl suflă vântul. 

Prin urmare, cuvântul „meschinărie” îi cuprinde pe 
cei mici la suflet, care nu văd bine, care nu au perspectivă 
în viaţă, nu au seriozitate pentru a reuşi. Sunt oameni fără 
vedere cuprinzătoare, fără cer. Meschinăria reprezintă o 
preocupare a omului cu lucruri care nu rezistă la jugul şi la 
judecata Domnului. De aceea oamenii ușori, hazlii, grabnici 
a-şi face relaţii, să discute diferite probleme şi să dea răs- 
punsuri, nu pot fi o grădină bine cultivată. 


Prin patru lucruri sporeşte mânia: prin neguțătorie, 
prin ținerea la voia ta, prin dorința de a învăța pe alții şi 
prin a te socoti pe tine înţelept. [7, 11] 


" Din nou, Părintele Emilianos îşi întemeiază tâlcuirea pe jocul etimologic 
de cuvinte. Muşiţa — okvina — e din aceeaşi familie cu meschinăria — 
Oxvureia. (n. tr.) 

Mânia, adică indispoziția sufletulu: care explodează 
din cauza lipsei de unitate lăuntrică, sporeşte prin neguţă- 
torie, adică prin a da şi a lua. Neguţătoria este schimbul 
lucrurilor, al banilor, al gândurilor, contactele sociale, şi 
arată că înlăuntrul nostru există dorințe și că este cultivată 
partea poftitoare din sufletul omului. De aceea, când nu îţi 
dau ceva ce ceri, sau când ţi se cere neîncetat, îţi pierzi 
pacea, te mânii. 

Prin ţinerea la voia ta. Mânia, de asemenea, 
sporeşte prin a voi să-ți impui voința. Nu există lucrare mai 
mare și mai proastă decât să doresc să se facă voia mea. 
Voia este cel mai mare duşman al omului. Pentru că fiecare 
om în jurul meu are propria lui voie, dacă doresc şi eu să se 
facă voia mea, voi ajunge neîncetat în conflict cu ceilalți și 
nu voi avea o adevărată legătură cu ei. 

Prin dorința de a învăţa pe alţii. A vrea să dau lecţii 
altuia, să-i dau sfaturi, să-l corectez mă duce întotdeauna la 
o ciocnire cu el şi îmi dezvoltă un egou bizar. De altfel, 
lucrul acesta este o părtășie la o însuşire al lui Dumnezeu, 
pentru că a învăţa pe altul nu este dreptul nostru, şi celălalt 
nu ne aparține ca să-l putem dăscăli. 

Prin a te socoti pe tine înţelept. De asemenea, faptul 
de a crede că sunt înţelept prin mine însumi, că am greutate 
în gândire, îmi sporeşte mânia. Lucrul acesta iarăși este 
naiv. 


Trei sunt lucrurile pe care cu greutate le 
dobândeşte omul şi care păzesc toate virtuțile: plânsul, 
lacrimile pentru păcate şi a avea moartea înaintea ochilor. 
(7, 12) 


Trei lucruri dobândeşte omul cu greutate, nu pentru 
că în ele însele sunt grele, ci pentru că noi înșine le facem 

grele, deoarece se ciocnesc de egoul nostru. Ele însă păzesc 
virtuțile şi sunt: plânsul, lacrimile pentru păcate şi pomeni- 
rea morţii. 

Plânsul este temelia inimii, este întristarea bucuroa- 
să care se naşte din întoarcerea spre cele lăuntrice și din 
unirea minţii şi din simţământul a cine sunt eu înaintea 
Domnului. Plânsul este seninătatea firească a sufletului în 
care Dumnezeu poate să se vadă pe Sine însuși. Cei ce 
plâng sunt fericiţi de către însuși Domnul (Mt. 5, 4). 

Lacrimile pentru păcate reprezintă o faptă mai 
exterioară a omului, dar şi o neîncetată îndeletnicire a sa, 
pentru că neîncetat păcătuim. Şi când ştim și când nu ştim, 
şi când credem c-am păcătuit și când credem că n-am 
păcătuit, adevărul este că am păcătuit şi că păcâtuim. Prin 
urmare, cel mai hotărâtor lucru pe care-l avem de făcut pen- 
tru a-L cunoaște pe Dumnezeu este să ne plângem păcatele 
noastre. 

A avea moartea înaintea ochilor. Când ai pe cineva 
lângă tine şi-l vezi cum se chinuie, cum se luptă cu moartea, 
ştii că va muri. Tot așa să ştii și tu că vei muri cu siguranţă. 
Toţi Părinţii subliniază în mii de feluri faptul că cine nu se 
gândește că va muri se minte pe el însuși, deoarece nu cu- 
noaşte adevărata naştere care-l aşteaptă. Seamănă cu embri- 
onul care nu se gândește că trebuie să se nască sau crede că 
nu se va naşte deloc. A avea moartea înaintea ochilor este 
dezvoltarea și întregirea embrionului. Când nu mă gândesc 
la moarte este ca şi cum aş nega ieșirea mea din pântece şi 
intrarea mea în ţara luminii, în ţara lui Dumnezeu. 


Trei sunt lucrurile care stăpânesc sufletul până ce 
nu ajunge la o mare măsură. Şi acestea sunt cele care nu 
îngăduie virtuților să locuiască împreună cu mintea: robia, 
lenevia şi uitarea. 

Trei sunt patimile care stăpânesc sufletui până să 
ajungă la măsuri mari, şi acestea nu-i lasă pe om să dobân- 
dească virtuțile şi să fie părtaş vieţii altuia: robia, lenevia şi 
uitarea. Patimile acestea sunt un rezumat al răutăţilor la care 
s-a referit până acum. 

Robia este ceea ce mă stăpâneşte, ceea ce în general 
îmi atrage gândul şi inima, adică interesul, îndeletnicirea cu 
ceva, patima. Lenevia este faptul de a nu ţine piept energic 
în viaţa mea duhovnicească şi uitarea este să-L uit pe Dum- 
nezeu, să uit ceea ce am în fața mea. 


Să depunem, aşadar, iubiţilor, osteneala noastră cu 
sârguință şi cunoştinţă, împlinind cuvântul Celui care zice: 
„Cel ce Mă iubeşte, va păzi poruncile Mele” (In. 14, 25) 
[7, 15] 


Aşadar, iubiții mei, să ne luăm în serios calea, şi 
osteneala noastră să fie cu sârguinţă şi întru cunoştinţă. 
Întru cunoştinţă înseamnă să ştim precis ce facem, de ce 
facem, ce urmărim. Să ştim că nu suntem în stare de nimic, 
ci numai Dumnezeu. Noi putem să înțelegem doar osteneala 
noastră, pentru a ne elibera şi a ne dezancora din toate cele 
ale lumii. Să o facem cu toată puterea şi sârguința noastră, 
cu tot interesul nostru, cu toată silinţa şi constrângerea care 
ni-L dăruiesc pe Dumnezeu -— „cei silitori răpesc împărăția 
cerurilor” (Mt. 11, 12) — și cu întristarea, care are drept 
„distilat” pe Domnul însuşi. 

Astfel împlinim cuvântul lui Dumnezeu: „Dacă Mă 
iubiţi, păziţi poruncile Mele” (In. 14, 15). Aceasta deoarece 
o iubire, care nu este lucrătoare și nu constituie o deplină şi 
desăvârşită întoarcere către Dumnezeu cu sârguință şi 
cunoştinţă, nu este iubire, ci o păcăleală, un fals, o înşelare 
a inimii noastre. 

Perioada în care intrăm, a Triodului, este prin 
excelenţă o perioadă de pocăință în care, fie se hotărăşte 
cineva să sară pentru a ajunge în cer, fie aşteaptă jos pe 
pământ. Postul Mare are o astfel de dimensiune, încât cu- 
prinde toate donnţele şi toate putinţele omului de a se înăl- 
ţa. Nu este cu putință ca această perioadă să treacă neobser- 
vată de câtre luptătorul duhovnicesc, deoarece exemplul 
vieţuirii ascetice oferit de textele Marelui Post este 
atotcuprinzător. Aşadar, pentru că centrul Triodului este 
pocăinţa, vom continua textul lui avva Isaia. 


Spunea avva Isaia: acum mă văd pe mine ca pe un 
cal rătăcitor care nu are stăpân, şi cine-l află se aşează pe 
el şi, când îl lasă, altul îl prinde şi se aşează pe el. [8, 1] 


Spunea avva Isaia. Felul în care începe cuvântul de 
față arată că acestea sunt cuvinte scoase fie din epistoleie 
avvei Isaia către fiii săi, fie din catehezele pe care le-a făcut 
într-un mediu familial, către doi, trei ucenici. Era un om 
foarte simplu şi ce spunea era izvorât din experienţa lui zil- 
nică. 

Pe cât trece timpul şi mă maturizez, zice avva Isaia, 
mă observ pe mine însumi şi văd că seamăn cu un cal care 
rătăceşte încoace şi încolo, pentru că nu are stăpân care să-l 
conducă. Oricine îl găseşte şade pe el şi, după ce-l foloseşte 
cât vrea, îl lasă, și apoi îl înşfacă altul așa cum îl găsește, 
şi-l poartă pe drumuri şi prin pustii. 

Aceste cuvinte caracteristice ale avvei Isaia ne arată 
unde îl duce păcatul pe om. În timp ce a fost făcut atât de li- 
ber, păcatul l-a netrebnicit cu desăvârşire, l-a dezarticulat, 
l-a făcut neputincios, încât să nu aibă nici cea mai mică 
posibilitate de a se conduce pe el însuşi, i-a cotropit perso- 
nalitatea. Astfel, una gândeşte, alta vrea şi alta face, precum 
zice Apostolul Pavel (Rom. 15, 16). Ajunge deci un cal 
rătăcitor, neputându-se stăpâni nici el pe sine însuși, şi nici 
altul neputând să-l stăpânească, pentru că nimeni nu poate 
să-i anuleze libertatea. Este un naufragiat în care lovesc 
dinlăuntru şi din afară, unele după altele, valurile patimilor, 
ale impulsurilor drăceşti, şi îl duc unde vor. Mai ales când 
crede că acum vrea ceva, aceea este tocmai ceea ce nu vrea. 
Şi când acţionează cu convingerea că el însuşi lucrează, 
atunci un şarpe ascuns în iarbă — demonul sau vreo patimă, 
sau ceva respingător — îl îndeamnă ia distrugere. 

Astfel, omul devine un demonizat care rătăceşte prin 
pustie. Dumnezeu nu poate să-l ajute, pentru că nu îi 
înlătură harisma libertăţii pe care i-a dăruit-o, chiar dacă el 
nu o onorează. Dumnezeu i-a făcut un dar pe care nu i-l mai 
ia niciodată înapoi, dar nici un om nu poate să i-l ia. Poţi să 
plângi pentru el, poţi să te chinui, să te rogi, să-l implori 
căzând la picioarele lui. Dacă el însuși nu vrea să se scoale, 
printr-o voinţă mai lăuntrică, printr-o dispoziţie dinamică, 
dacă nu doreşte să scuture stăpânirea păcatului — singurul 
stăpân care-l conduce — tu nu vei putea să-i faci absolut ni- 
mic. Lacrimile tale, ostenelile tale, trudele tale, toate vor fi 
zadarnice. Pentru că dacă Crucea lui Hristos Însuși nu poate 
să-l ajute, cu cât mai puţin omul. Încercările nimicnicești 
ale împreună-omului lui nu-l ridică nici cu un deget peste 
capul său. 

Deci, cine găseşte pe omul acesta care nu are nici un 
stăpân şade pe el, primul fiind demonul. Astăzi al mândriei, 

mâine al curviei, poimâine al mâniei. Nu se prevede cine va 
şedea mai întâi pe acest cal nestăpânit. Glasul lui, dar şi 
tânguirea inimii şi a conştiinţei sale se aud peste tot, dar nu 
se poate opri din rătăcire. Acu” se opreşte, acu” aleargă mai 
tare. 

În al doilea rând, se aşează pe el mulţi oameni: cel 
care are interes, cel nebun, egoistul, cel care îl dirijează cu 
cuvântul, cu gesturile, cu exemplul său, cu imitarea şi cu 
păcatul său. Câţi pot să şadă pe un astfel de om! 

Înfricoşătoarea imagine a destrăbălaţilor poate să fie 
aplicată fiecărui om şi fiecărei etape din viaţa dubovniceas- 
că. Minciuna pe care mi-o vei spune, îndreptăţirea pe care 
mi-o vei aduce, ideologia pe care mi-o vei înfăţişa, înştiin- 
țarea pe care mi-o vei face din ziare sau din vreun periodic, 
toate devin o înstăpânire asupra mea, pentru că sunt atât de 
neputincios, încât nimic din ele nu se pierde. Dacă nu se 
pierde protonul, cea mai mică parte a materiei, cu atât mai 
puţin se poate să se piardă ceea ce aruncă asupra mea 
celălalt, şi care are putere în veșnicie, nu doar în lumea pre- 
zentă. De aceea sfinţii accentuează că trebuie să fii un om 
mort, încât să nu primeşti nimic şi nimeni să nu poată să șa- 
dă pe tine. 

Şi când îl lasă, altul îl prinde şi se așează pe el. De 
multe ori, chiar şi demonii ne apasă şi încetăm să mai avem 
un interes pentru ei și devenim ai lor. Tot astfel şi oamenii 
care ne exploatează în mii de feluri cu discuţiile lor, cu 
problemele lor, cu deschiderile inimii lor, cu păcatele lor. Şi 
ei aleargă să păsească alt cal, iar noi suntem uşa gătită 
pentru a veni un al treilea că să ne exploateze: vreun om, 
vreun drac, vreo voire, vreo dorinţă stăpânească, vreo poftă, 
sau orice altceva poate să fie stăpân pentru un om care pă- 
cătuieşte. 

Soarta oamenilor care nu au posibilitatea să-și înalțe 
statura şi să se tăpăduiască pe ei înşişi este să se vândă lui 
Dumnezeu ca să fie cu adevărat liberi. Aşa suntem cu toții, 
chiar când nu ne dăm seama, dar mai ales atunci când cre- 
dem fără nici o îndoială că noi nu suntem așa. 

Vrea cineva, de exemplu, să te antreneze într-o faptă 
rea. Încearcă prin o mie şi una de feluri ca să te îndepărteze 
de carte, încât să nu mai ai nici un chef de citit. Cel care 
vrea să te târască la rău poate să fie un gând, sau cel rău, 
sau altceva care vrea să-ţi distragă atenţia şi interesul. La 
sfârşit o să ajungi să nu mai ai poftă nici să-ţi deschizi 
ochii, darămite cartea. Ajungi să te îngreuneze satana şi să 
te îngreunezi tu însuţi pe tine. De aceea şi ceri să-ţi schimbi 
cărţile, locul, rugăciunea, chilia, cuvintele, ca să poţi să gă- 
seşti un oarecare interes pentru viaţă. 

Tot acest vârtej al omului este exprimat în această 
primă și simplă zicere a avvei Isaia. Putem zice că Psalmis- 
tul, care a spus: „ca un dobitoc m-am făcut” (Ps. 72, 22), 
adică am ajuns înaintea Domnului ca un dobitoc, nu s-a 
exprimat literal, pentru că această expresie nu poate să 
redea mărimea căderii omului stăpânit de păcat. Omul ajun- 
ge nu numai ca un dobitoc, ci şi mai rău decât dobitoacele. 


Spunea iarăşi: „Sunt asemenea cuiva pe care, prin- 
zându-l vrăjmaşii lui şi legându-l, l-au aruncat într-o groa- 
pă cu noroi şi, dacă strigă către Stăpânul lui, îl opresc cu 
lovituri să tacă”. [8, 2] 


Avva Isaia îşi completează gândul de mai înainte şi 
le arată copiilor săi iadul în care vor cădea, dacă nu 
înaintează energic şi statornic încă de la începutul vieţii lor 
duhovnicești. Să luăm un exemplu simplu pe care îl 
întâlnim în lume, şi uneori și în mănăstiri. 

Oamenii obişnuiesc să vorbească în deșert. Dacă 
văd pe cineva serios şi care nu vrea să flecărească cu ei, îi 
spun că vrea să fie sfânt, ca şi cum ei n-ar vrea să fie sfinţi, 
ca şi cum n-ar fi rânduiţi şi ei pentru sfințenie, ca şi cum 
n-ar fi aceasta şi propria lor chemare. In felul lor reuşesc 
să-l înrobească atât de mult pe omul acesta, încât să nu mai 
îndrăznească să apară la vreo întrunire. Și dacă totuşi 
merge, va simţi că trebuie să fie primul la discuţii, adică 
primul la păcat, ca să poată să stea în mijlocul lor. 

Să luăm o altă imagine din lume. Când cineva duce 
o viaţă curată, se spune despre el că este un om anormal, 
nefiresc, contra firii. Dar când trăieşte în păcat, atunci spu- 
ne că este firesc. Denaturează orice, îi creează o asemenea 
mlaștină de gânduri, de criterii, de idei, din care nu mai 
poate să iasă. Orice ar face acest om, descoperă că dușmanii 
lui l-au aruncat într-o groapă cu mocirlă din care nu mai 
poate să iasă. Şi nu numai atât, dar nu poate nici dacă va 
striga către Domnul. 

Cum să strige de vreme ce dușmanii î? opresc cu 
lovituri ca să tacă? Chiar şi prietenii lui cei mai apropiaţi şi 
„mai de aproape ai săi” ajung primii lui vrăjmaşi (Ps. 37, 
12), îl pedepsesc, nu-l lasă să-şi ridice privirea înlăcrimată 
sau uscată de anii petrecuţi fără lacrimi, pentru că nu vor 
să-l lase să vorbească lui Dumnezeu. Îi produc neîncetat 
răni noi, şi dispoziţia lui de a se pocăi devine cauză de a 
cădea şi mai adânc în păcatul său. În cele din urmă tace, 
adică este deziluzionat. Nu mai crede că există nădejde de 
îndreptare, de aceea se şi obişnuieşte cu viaţa lui, cu lenea 
lui, cu compromisurile lui, cu somnul lui, cu orice s-a 
obişnuit, nu cumva să-l lovească mai mult. 

Într-adevăr, când vrem să ne ridicăm, să ne pocăim, 
nu doar în sens de spovedanie, ci al unei schimbări radicale, 
al unei căi foarte grabnice către Dumnezeu, simţim lucrul 

acesta ca pe ceva foarte dificil, greu şi periculos și spunem: 
„Nu ştiu ce-o să-mi mai rezerve de acum înainte viaţa”, în 
timp ce drumul moleşelii şi al păcatului, ştim unde duce. 
Însă ne-am obişnuit cu rănile noastre, cu miasma mocirlei 
noastre, am dobândit imunitate, de aceea şi rămânem în pă- 
catul nostru. 

Avva Isaia ne descrie omul care a ajuns nu numai să 
fie sclavul păcatului, dar nici să nu mai vrea să se ridice, 
pentm că se teme de consecințe. Apoi înaintează, în 
continuare, la un al treilea subiect. Omul acesta este 
batjocorit nu numai de satana, ci şi de orice alţi vrăjmaşi, 
care pot fi el însuşi, dorinţa lui, patima lui, sau prietenul lui 
care şade în chilia de alături şi care până în clipa de față 
părea un sfânt. 


Spunea iarăşi. „Sunt asemenea unei păsări al cărei 
picior e legat de către un copil şi, dacă acesta slăbeşte 
legătura, îndată pleacă, socotind că s-a dezlegat. Dar dacă 
copilul trage înapoi, iarăşi coboară. Aşa mă văd pe mine. 
Aceasta o spun: că nu trebuie să rămână cineva fără grijă 
de sine până la ultima răsuflare”. [8, 3] 


După cum copiii mici se joacă cu păsările, tot așa se 
joacă cu mine şi vrăjmaşii mei zi de zi. In viaţa mea duhov- 
nicească simt că sunt ca o pasăre legată de picior de către 
un copil care uneori slăbește sfoara, iar pasărea crede că e 
liberă şi dă să plece. Cum vede copilul că pasărea dă să ple- 
ce, o trage înapoi şi o aşează jos, ţinând-o în continuare 
legată. 

Exemplul acesta arată strădaniile noastre care nu 
duc la nici un rezultat, dacă nu ne eliberăm lăuntric, dacă 
părerea noastră, dorința noastră, fiinţa noastră nu se 
eliberează de povara sinelui nostru. Strădaniile şi dorinţele 

noastre pentru Dumnezeu, sunt atât de neputincioase, uităm 
atât de ușor toate dorinţele noastre, hotărârile noastre, visele 
noastre, încât nu au mai multă putere decât o mică sforicică 
cu care copilul a legat pasărea. 

Într-adevăr, dacă cercetăm dorinţele noastre pentru o 
înnoire a vieţii noastre duhovnicești, pentru pocăință, pentru 
schimbare, vom vedea că ele durează nu zi sau ore, ci câte- 
va minute. În aceeași clipă în care ne-am hotărât să ne 
schimbăm, este cu putinţă ca o patimă să ne ducă în cele 
mai de jos ale iadului. 

Cu primul exemplu, al caluiui rătăcitor, avva Isaia 
ne-a descoperit că suntem nişte sclavi. Cu al doilea, că nu 
reuşim să strigăm către Dumnezeu, deoarece ne temem de 
lupta care se va deschide înaintea noastră. Cu al treilea, al 
păsării, că şi aceste strădanii ale noastre de a ne elibera 
lăuntric sunt atât de anemice, încât nu durează decât puţine 
clipe. De aceea, ne spune, amintește-ţi cel puţin de acest 
lucru: Aceasta o spun, că nu trebuie să rămână cineva fără 
grijă de sine până la ultima răsuflare”. Şi chiar dacă, 
precum crezi, ai ajuns la cele mai înalte măsuri ale dreptăţii 
şi sfinţeniei, şi dacă cu strădaniile tale imperceptibile vezi 
că poţi să zbori, nu fi fără grijă până la moarte. 


Spunea iarăşi: „De dai vreodată ceva cuiva, de i-o 
ierți, imiţi firea lui lisus, de o ceri, imiţi firea lui Adam, iar 
de ceri şi dobândă, te arăţi mai jos şi de firea lui Adam ”. 


[8,4] 

S-ar părea că textul acesta este fără legătură cu cel 
dinainte. Şi, într-adevăr, textele noastre ascetice cuprind 
mici capete independente unul de altul. În realitate însă 
unui îl completează pe celălalt ca să conducă la o conciuzie 
finală. Aici ni se înfăţişează modul în care omul este legat 
de aproapele său, devine sclavul lui şi îi imită păcatul. 

De dai vreodată ceva cuiva, de i-o ierți, imiţi firea 
lui lisus. Se referă la trei feluri de legături cu oamenii, folo- 
sind exemplul simplu al dării și al luării. Într-o bună zi 
cineva îți cere bani. Dacă îi dai şi trece termenul, trebuie şă 
ţi-i dea înapoi. Dar nu ţi-i dă. Dacă tu nu-i vei cere, atunci 
imiţi firea lui lisus, care spune că dacă cineva îţi cere haina, 
dă-i şi cămaşa (Mt. 5, 40). De o ceri, imiţi firea lui Adam, 
care încă nu a cunoscut harul desăvârșit pe care l-a adus cel 
de-al doilea Adam”5, adică lisus. De ceri şi dobândă, te arăţi 
mai jos şi de firea lui Adam. 

De asemenea, sunt împotriva firii când am bani şi-i 
folosesc rău. Dacă i-aș folosi bine, imit firea omului obişnu- 
it, pământesc. Dacă nu am deloc bani, atunci am virtutea 
sărăciei şi imit firea celui de-al doilea Adam, a lui Hristos. 
Avem adunate în acelaşi text reaua folosire, folosirea bună 
şi duhovnicia. Avva Isaia face acest urcuş ca să ne spună 
care trebuie să fie legăturile noastre cu alţii, pentru că ne 
aflăm în pericolul ca celălalt să devină stăpânul nostru, fără 
ca măcar să ne dăm seama. 

Când legăturile tale cu celălalt nu sunt decât o 
pretenţie, atunci te afli în stadiul împotriva firii. Pentru că 
din clipa în care pretinzi ceva de la celălalt: să-ţi vorbească 
corect, să împlinească legea, să fie bun, să iubească pe 
Dumnezeu, să vină la biserică la fel ca tine, să facă liniște 
ca tine, cazi în ultimul hal de robie. 


%5 Al doilea Adam este Hristos, în care locuieşte plinătatea Dumnezeirii. 

Când accepţi ca celălalt să facă ce vrea, de ajuns 
fiind să nu te vatăme, avem legătura omencască, lumească, 
pământească. Ceea ce cauţi este pe de o parte un lucru 
moderat, dar nu se poate împlini, deoarece nu se poate ca 
celălalt să nu te deranjeze. Oamenii, de obicei, trăiesc 
lovindu-i şi şicanându-i pe ceilalţi. Prin urmare, ori accept 
că ceilalți mă vor împiedica, mă vor şicana, mă vor anihila, 
mă vor acuza, mă vor calomnia, mă vor desconsidera, mă 
vor îmbrânci neîncetat, şi trebuie să învăţ să trăiesc în 
această îmbrânceală, ori nu voi putea să trăiesc şi voi ră- 
mâne pământesc. 

Al treilea tip de legătură este duhovnicesc. Învață 
să-ţi ia lucrurile, să ţi le răpească. Învață să te lovească, să 
te acuze, să te zdrobească. Învață să te jertfești, să-ţi verşi 
sângele, să trăieşti ca și cum n-ar exista ceilalți, dar în 
acelaşi timp, ca şi cum ar fi binefăcătorii tăi, chiar de te-ar 
duce la martiriu. 

Prin urmare, sunt om duhovnicesc atunci când nu 
mă îndreptățesc pe sine-mi în nici o împrăștiere de-a mea, 
în nici o problemă de-a mea, în nici o luptă sau ciocnire cu 
oamenii. Aşa cum mă apăr cu umbrela de ploaie şi cu hai- 
nele de frig, tot așa trebuie să învăţ să mă păzesc și de cei- 
lalți, fără să vreau să le schimb purtarea sau dispoziţia, 
pentru că niciodată nu încerc să opresc frigul sau ploaia din 
văzduh. Așadar, nu trebuie niciodată să-mi dau mie dreptate 
când altul mă deranjează, pentru că întotdeauna sunt deran- 
jat de propria fire, de mine însumi, de patimile mele şi nu 
de ceilalți. 

Avva Isaia ni-l descoperă aici pe despotul nemijlo- 
cit, zilnic şi văzut, egoul nostru care apoi ne sileşte să fugim 
în pustie ca să ne aflăm libertatea. Dar nu este cu putinţă să 
o găsim, dacă nu dobândim o desăvârșită libertate lăuntrică, 
ne-stăpânirea noastră de către alţii, care este ceva lăuntric în 

cel mai înalt grad, pentru că astăzi mă deranjezi tu, mâine 
mă va deranja acela, poimâine altul, astăzi îmi spui min- 
ciuni, mâine mă vei acuza, îmi vei lua ceva sau mă vei trezi 
în clipa în care vreau să dorm. Câte nu se pot întâmpla! 


Spunea iarăşi: dacă te acuză cineva pentru un lucru 
pe care l-ai făcut, sau nu l-ai făcut, de taci, aceasta este 
după firea lui lisus, iar de răspunzi şi spui: „Ce am 
făcut? ”, aceasta nu este de aceeași fire. lar dacă te opui 
cuvântului, cuvântul tău este împotriva firii. (8, 5] 


Acum se ocupă de cel mai înfricoşător element al 
legăturilor dintre oameni: cuvântul. 

Acolo unde șed şi mă liniştesc, şi mă rog, şi mă mol- 
comesc, şi mă pocăiesc, şi plâng pentru păcatele mele, vine 
altul şi-mi face observaţie pentru ceva. Mă cheamă înaintea 
lui Dumnezeu sau a Stareţului sau a judecătorului. Primul 
lucru pe care pot să-l fac este să tac, primind acuzaţia: Ai 
zis că sunt aşa şi pe dincolo? Așa sunt! Am furat? Am fu- 
rat! Greşesc? Greşesc! Nimeni altul nu greşeşte. Câtă vreme 
primesc în tăcere toate cele pe care mi le spune celălalt, 
acționez potrivit cu firea lui lisus. Dacă răspund, această 
stare a mea nu mai este a firii lui Hristos, nu acționez potri- 
vit cu exemplul lui Hristos. 

Dacă te opui cuvântului, cuvântul tău este contrar 
firii. ÎL întâlnesc pe acuzatorul meu şi îl întreb: „De ce mă 
acuzi, pot să-ţi dovedesc că greşeşti, nu eu am făcut asta, ci 
acela, du-te să-l întrebi”. Din perspectivă omenească, este 
foarte normal să fac aşa. Dar purtarea mea este împotriva 
firii, pentru că mă susţin pe mine însumi, mă dezvinovăţesc 
şi, din clipa în care mă dezvinovăţesc, este evident că nu 
mai am nici o legătură cu Dumnezeu, pentru că sinele meu 

este în locul lui Dumnezeu, este idolul pe care îl înalţ 
înaintea lui Dumnezeu. 


Spunea iarăși despre Sfânta Împărtășanie, că e 
numită unire cu Dumnezeu, întrucât până ce suntem biruiţi 
de patimi, fie mânie, fie pizmă, fie de voința de-a plăcea 
oamenilor, fie de slava deşartă, fie de ură, sau de altă pati- 
mă, suntem departe de Dumnezeu. Deci, unde mai este uni- 
rea cu Dumnezeu? [8, 10] 


Prin toate câte ni le-a spus de la începutul cuvântului 
său, avva Isaia ne-a zugrăvit foarte frumos robia omului 
care nu poate să se pocăiască, pentru că este atât de legat cu 
legăturile egoului său. Acum ne aduce în inima slujirii 
dumnezeieşti, la Sfânta Împărtășanie, precum şi la patimile 
care sunt în inima noastră. 

Zici că te împărtășeşti şi că dumnezeiasca Împărtă- 
şanie este unire cu Hristos. Printre altele, asta înseamnă 
împărtăşire. Dacă însă înlăuntrul tău există vreo patimă de 
care eşti biruit şi, cu toate acestea, te împărtăşeşti, eşti de- 
parte de Dumnezeu. Se poate să existe vreo patimă, de 
exemplu, a mâniei, dar să nu fii biruit, să nu dai loc mâniei, 
sau să existe patima mândriei, dar să te smereşti înaintea 
oamenilor şi astfel să fii biruitor. Câtă vreme deci patimile 
ne biruiesc, suntem departe de Dumnezeu, adică suntem 
purtaţi încoace şi încolo. Unde mai este deci unirea cu 
Dumnezeu? Cum poţi să spui că dumnezeiasca Împărtășanie 
este pentru tine unire cu Hristos, har dumnezeiesc, dar al lui 
Dumnezeu, roadă duhovnicească, câtă vreme patima lucrea- 
ză în tine? 


Spunea iarăşi: „De împliniți slujirile (lihurghiile) 
voastre şi după aceea se mişcă în inimile voastre vreo palti- 

mă, toate ostenelile voastre sunt zadarnice. Căci Dumnezeu 
nu le primeşte”. [8, 11] 


Aici se referă la noapte. Avva Isaia încearcă să ana- 
lizeze toate laturile vieţii noastre ca să ne ajute să înţelegem 
ce înseamnă sclavia şi ce libertatea. Începe de la grupul de 
cunoscuţi şi prieteni, trece la dumnezeiasca Împărtășanie ŞI, 
în continuare, ajunge la viaţa noastră de noapte. 

Îţi faci privegherea şi, când termini, vezi că ceva se 
mișcă în inima ta: un răzvrăt, o patimă, o neputinţă, o şovă- 
ială, o mânie, o lene, un gând împotriva vreunui om. Aceas- 
ta însemnă că ostenelile voastre sunt zadarnice. Nu că ţi-ai 
pierdut ostenelile tale, ci că ostenelile tale nu sunt adevăra- 
te. Dumnezeu nu te uneşte cu EI şi tu nu rămâi lipit de EI, ci 
eşti foarte departe de El. 


Deci cel ce voieşte să vină la odihna Domnului şi să 
nu fie biruit (de vrăjmăşie), se desparte de oameni în orice 
lucru, spre a nu critica pe cineva și a lăuda sau îndreptăţi, 
sau ferici pe altul şi a arăta dreptatea lui, sau a-l supăra pe 
acela în vreo privință, sau a observa scăderile lui. [8, 13] 


Vrei ca într-adevăr chilia să-ţi dea odihna Domnu- 
lui? Ia aminte la legătura ta cu oamenii. Demonii sunt nevă- 
zuţi, patimile tale înăuntrul tău şi alunecă, şi-ţi fac ce vor. 
Numai harul poate să le biruiască. Tu aranjează-ţi legătura 
ta cu oamenii şi atunci toate vor merge bine. Vei dobândi 
odihna chiliei, adică ceea ce cauţi, vei găsi la tine în chilie. 
Altfel, şi chilia şi însingurarea și monahismul tău vor fi 
pierdute. 

Ce vei face? Ca să nu fii învins de vrăjmaşi şi să te 
faci vânatul lor, ai grijă să păstrezi o distanţă firească de 
fiecare om şi lucru. Asta înseamnă a nu critica pe cineva, să 

nu acuzi pe nici un om, căci cu siguranţă te vei încurca. Se 
va răzbuna, te va urmări, îţi va crea o atmosferă în care nu 
vei mai avea nici o urmă de pace. A lăuda sau a îndreptăți, 
adică nici să nu lauzi pe omul care este lângă tine. Desigur, 
altceva este să-l lauzi în faţa altuia şi altceva când îl lauzi 
personal, mai ales când el reprezintă pentru tine o proble- 
mă. 

A ferici — nici chiar să-l fericeşti, pentru că astfel 
este ca şi cum ţi l-ai da ţie exemplu spre a-l imita, iar atunci 
vei fi imitatorul şi subordonatul patimilor lut şi al neputin- 
ţelor lui, şi nu un om liber. Sau a arăta dreptatea lui — nici 
să spui altora dreptatea sa, pentru că acest lucru va crea o 
legătură care te va război apoi. Sau a-l supăra — ia aminte, 
întâi de toate, să nu superi pe cineva, pentru că atunci nu te 
va mai lăsa niciodată liniştit. Ai întristat pe vreun om? Din 
clipa aceea ţi-ai pierdut pacea. Sau a observa scăderile lui — 
şi nici să nu iei aminte la scăderile pe care le are (de ce face 
asta, de ce face cealaltă) pentru că, cu siguranţă, te vei 
încurca, vei cădea şi tu în patimi şi te vei pierde şi pe tine 
însuţi. 


Și a nu lăsa vreun ac de duşmănie în inima ta impo- 
triva lui şi a spune voia ta neînţeleptului. De vei face așa, te 
vei cunoaşte pe tine şi vei înțelege ceea ce te vatămă. 


În plus, ca să nu te încurci şi să devii sclavul oame- 
nilor, nu voi să spui ceea ce ştii celui care nu are cunoştinţă, 
chiar dacă te întreabă. Numai dacă te forţează, poţi să-i 
spui. Toţi oamenii trăiesc în neştiință. Când vei dori să spui 
altuia părerea ta sau ceea ce ştii, tu vei deveni victimă. 

Neştiinţa, şi mai cu seamă neșştiinţa legii lui Dumne- 
zeu, este de cele mai multe ori din voia proprie. Nici un 
motiv care invocă neştiinţa nu te absolvă de respectarea 

legii. Cine spune că nu ştie — adică se preface că nu știe — 
nu vrea să ştie. Aşadar, nu spune ce ştii, pentru că te 
ciocneşti de adâncurile sufletului celuilalt, care îl fac să nu 
ştie. Dacă-i faci cunoscut adevărul, se va oști împotriva ta şi 
te va prigoni. Aceasta este o experienţă foarte adâncă, o 
vedem zilnic. 

De asemenea, ai grijă să nu-ţi spui voia ta neînţelep- 
tului. Nu-ţi exprima voia ta, dorinţa ta unui om care nu este 
serios, adânc. Vreau, de exemplu, să mă învrednicească 
Dumnezeu, odată şi odată, să ajung pustnic. Mă plimb cu 
un frate într-o zi şi mă întreabă ce fac, iar eu îi spun: „Slavă 
Domnului, bine. Dumnezeu mă binecuvintează. Tare aş 
vrea să mă învrednicească să ajung pustnic”. l-am spus voia 
mea. Dar, ca să spun voia mea, părerea mea, gândul meu, 
trebuie ca cel căruia îi spun să fie serios, nevorbăreţ, om 
sigur, statornic, să fie o personalitate duhovnicească. Dacă 
găseşti un astfel de om, atunci spune-i. Dacă nu găsești, vei 
deveni sclavul lui, sclavul patimilor lut. 

Dacă te asiguri pe sineţi din partea celorlalţi, atunci 
fe vei cunoaşte pe tine şi vei înțelege ce te vatămă, adică vei 
putea să lupţi cu patimile tale şi cu demonii. Dacă nu te 
păzeşti pe tine de oameni, de prietenii tăi, de fraţii tăi, de 
vecinii tăi, nu poate fi vorba să reuşeşti ceva. 


Dar cel convins de dreptatea lui şi care ţine la voia 
lui, nu poate scăpa de dușmănie, nici nu se poate odihni, 
nici nu vede ceva din cele ce-i lipsesc. Acela, când va ieşi 
din trup, trebuie să se ostenească să afle milă. 


Dacă în loc de toate acestea, crezi că eşti în regulă, 
că eşti drept şi, prin urmare, nu mai eşti sub lege, atunci 
când vei ieşi din trup, este îndoielnic dacă vei găsi milă la 
Dumnezeu. 

Omul care nu se asigură din partea celorlalți oameni, 
în cazul de faţă de tovarășii de mănăstire, nu va ajunge la 
nepătimirea legăturilor cu oamenii, ci legătura lui va fi ro- 
bia lui, obligaţia lui. Unul ca acesta nu are nici o siguranţă a 
mântuirii. Când depinde de părerea şi voinţa altuia, când 
participă la păcatul lui, când depinde sentimental, când are 
o legătură de iubire sau de interes, atunci nici toată mila lui 
Dumnezeu nu-l mai poate milui. 


Jar ținta tuturor ostenelilor trebuie să fie stăruința 
pe lângă Dumnezeu şi a te ruga lui Dumnezeu pentru aju- 
torul Lui şi pentru milă. 


Tu urmăreşte libertatea ta față de oameni și, în 
acelaşi timp, stăruie, cere de la Dumnezeu mila Lui, că 
poate aşa vei reuşi ceva, 

Omul trăieşte robit. Robia lui se află în voinţa lui, 
adică nu vrea să se elibereze. Chiar şi când plânge, chiar şi 
când protestează împotriva păcatului său şi când se spove- 
deşte, face efortul numai pentru a se izbăvi, dar nu şi pentru 
a se împăca cu adevărat cu Dumnezeu, numai ca să supra- 
vieţuiască şi nu ca să trăiască plenar cerul. Atât de adânci 
sunt rănile pe care le-a făcut păcatul în om. Ori de unde l-ai 
prinde, „nu este tămăduire în trupul lui” (Ps. 37, 4). „În tru- 
pul lui” adică în firea lui, în trupul şi sufletul lui, nu mai 
este cu putință vindecarea, pentru că nu există această 
dorinţă a adevăratei libertăţi faţă de patimă și de păcat. 
Omul păcătuieşte cu voia sa. Desigur că prin Botez s-a 
realizat o deplină slobozire de păcat. Dar păcatele săvârşite 
după Botez îl leagă iarăşi. De aceea avva Isaia spune 
următoarele cuvinte înfricoşate: 

Vai sufletului care a păcătuit după Sfântul Botez! 
Căci nu poate un astfel de om să fie fără grijă, aflându-se 
în păcat sau odată căzut în păcat cu trupul, fie că a furat, 
sau a săvârşit o altă greşeală față de cineva, sau a privit cu 
ochiul în chip pătimaş vreun trup, sau a gustat ceva pe 
ascuns, sau a cotrobăit în traista lăsată de cineva la 
dânsul, ca să vadă ce se află în ea. Cel ce face aceasta Î! 
dispreţuieşte pe lisus. Şi l-a întrebat pe el cineva: „Atâta 
acrivie se cere, Părinte? ”. (8, 18] 


Vai omului care a păcătuit iarăşi după Botez, pentru 
că la Botez a luat harul şi, prin urmare, avea toată puterea 
ca să trăiască o viaţă duhovnicească. Dacă a păcătuit 
înseamnă că a vrut să păcătuiască. Cel nebotezat, neavând 
harul, e cu neputinţă să nu păcătuiască, chiar dacă l-ar ajuta 
toată Legea lui Moisi. Pentru că și legea care a fost dată 
pentru izbăvirea lui Israil i-a condus, în cele din urmă, pe 
israeliți la păcat (Gal. 4, 5). Numai harul a adus nepăcătoşe- 
nia (1 In. 3, 6, 9). De aceea, dacă ai făcut şi cel mai mic 
păcat, nu fii fără de grijă până în cea din urmă clipă al vieţii 
şi întotdeauna să te pocăiești. 

Se referă la câteva păcate pe care omul le consideră 
zilnice şi neînsemnate. Nu se referă la păcate colosale, ci la 
cele în care cădem în fiecare zi, la cele care sunt „iota şi 
cirta” (Mt. 5, 18). Căzând cu trupul. Un păcat este să 
trăieşti într-un mod trupesc, ca şi cum n-ar exista duh, sau 
să cazi în păcate trupești. Oamenii, de obicei, sunt stăpâniţi 
de astfel de păcate. Alt păcat zilnic este furtul. De ase- 
menea, poate fi târât cineva la răul pe care-l fac alţii. 
Bârfeşti tu, bârfesc şi eu, dormi tu, dorm şi eu, în fiecare zi 
cădem în astfel de lucruri. Unul îl aruncă pe celălalt. 

Sau ochiul tău a privit în chip pătimaş vreun trup. 
Văzând un trup, a simţit împătimire înlăuntrul său. Orice 

vede cineva, poate să fie pricină de împătimire. Nu spune: 
am văzut, dar n-am vrut. Chiar dacă n-ai vrut şi totuşi ai 
văzut, înseamnă că eşti răspunzător şi trebuie să te 
pocăieşti. 

Sau a gustat ceva pe ascuns, având grijă să nu fie 
văzut de altul. Mergi la arhondaric, şi arhondarul lipseşte. 
„la să mănânc ceva, zici, că tot nu mă vede nimeni” — şi 
înșfaci o prăjitură. Ajunge asta. Eşti pentru totdeauna sub 
pocăință, pentru că aceasta arată că înlăuntrul tău se află 
mocirla de care am vorbit şi nu poţi să-ţi înalți glasul tău 
către Dumnezeu. 

Sau a cotrobăit în traista lăsată de cineva la dânsul, 
ca să vadă ce se află în ea. Cineva îşi lasă traista și rasa la 
line ca să meargă undeva. Toţi aveau traiste la fel şi nu se 
deosebeau întru nimic. Mergi şi i-o inspectezi. De unde ştii 
că nu are ceva care te va sminti? Cu atât mai mult, să nu-l 
spionezi pe celălalt ce face, unde merge, cum trăieşte ziua şi 
noaptea. 

Cel ce face acestea îl disprețuieşte pe lisus. Şi l-a 
întrebat cineva: „Atâta acrivie se cere, Părinte?” Așa sunt 
de serioase lucrurile Părinte, trebuie să fim atenţi şi la 
detalii? 


Şi i-a spus lui: „precum cel ce a făcut o gaură în zid 
şi a luat pe acolo bani, a fost înşelat de vrăjmași, la fel s-a 
întâmplat cu acesta. Căci precum l-a biruit pe acela, l-a 
biruit şi pe acesta. Fiindcă fiind biruit în cele mici, e biruit 
şi în cele mari”. 


Cineva nu poate să fure. Îşi ia o unealtă, face o 
gaură în zid şi reuşeşte să sustragă pe acolo banii. Cum i-a 
zburat mintea la aşa ceva? L-a înşelat satana. Dacă el a fost 
înşelat de satana, cu adevărat în aceeași înșelăciune ai căzut 

şi tu când ai mâncat prăjitura. Şi dacă ai fost biruit în cele 
mici, cine îţi garantează că nu vei fi biruit neîncetat şi în 
cele mari? 


if 


Căci n-a umbrit nourul cortul până ce-i lipsea ceva; 
ci cortul împlinit. Aşa şi peste templul clădit, n-a umbrit 
nourul până ce-i lipsea ceva, ci când a fost împlinit şi s-a 
introdus în el sângele şi grăsimile arderilor de tot şi Dum- 
nezeu a primit mirosul bunei miresme, atunci a umbrit nou- 
rul casa. Adică, de nu va iubi omul pe Dumnezeu cu toată 
mintea şi nu se va lipi de E! cu toată inima, nu vine peste el 
acoperământul odihnei lui Dumnezeu. [8, 22] 


Face o referință la Vechiul Testament. Cât timp a 
lipsit ceva din Cortul mărturiei făcut de Moisi şi Aaron, nu 
s-a pogorât peste el norul slavei. Când cortul a fost termi- 
nat, abia atunci s-a produs şi teofania (leş. 25, 1). Acelaşi 
lucru s-a întâmplat şi cu primul templu al lui Solomon* 
(3 Rg. 5, 15), dar şi cu al doilea, al lui Zorovavel””. Când 
zidirea s-a terminat și au adus sângele şi grăsimile arderilor 


* Templul lui Solomon este primul templu al iudeilor. A fost zidit de 
împăratul Solomon. Lucrările de construcţie au început în 962 î.H. și a 
fost sfinţit în 955 î.H. A fost distrus în 587 î.H. de împăratul Vavilonu- 
lui, Nabucodonosor. 

” Între anii 520-515 î.H. s-a reconstruit templul distrus al lui Solomon, 
după vechile pianuri, dar cu mai puţină strălucire, de către iudeii care 
s-au întors din robie sub conducerea lui Zorovavel. 

de tot, a simţit Dumnezeu mireasma lor şi norul atunci a 
umbrit templul. 

Acelaşi lucru se întâmplă şi cu omul. Poate să fie 
aficrosit, dăruit lui Dumnezeu, poate să fie casă şi cort al lui 
Dumnezeu, dar slava lui Dumnezeu va cobori numai când 
Dumnezeu va mirosi mireasma grăsimilor şi a sângelui jert- 
lelor, a desăvârşirii. Cât timp există înlăuntrul nostru ceva 
vrednic de dojană şi nedesăvârşit, luptă şi construire a 
cortului nostru, da, suntem cort al lui Dumnezeu şi tot ce 
avem şi ne priveşte aparţine lui Dumnezeu, dar Dumnezeu 
nu este încă mulţumit împreună cu noi, pentru ca norul Lui 
să coboare, ca să ne dea vederea slavei Lui. El aşteaptă 
sfârşitul, desăvârşirea. Dacă încă am patimi, dacă încă am 
păcate, neputinţe, voiri, înseamnă că încă nu este terminat 
cortul meu, biserica mea proprie. Încă n-am adus grăsimile, 
adică ceea ce este puternic, ce este al meu, lucrul de care 
mă bucur. Încă nu i-am adus bucuria mea — grăsimea 
exprimă bucuria — nici nu mi-am pus înaintea lui Dumnezeu 
sângele, viaţa mea întreagă. Ţin ceva înlăuntrul meu, fie şi 
numai un păcat, şi de aceea nu poate norul să se coboare. 

Numai când va fi terminat totul, iar omul se va lipi 
cu tot cugetul şi cu toată inima sa de Dumnezeu, atunci 
coboară și-l umbreşte acoperământul odihnei lui Dumne- 
zeu, adică norul care a umbrit, ca un acoperământ, cortul. 


Spunea iarăşi că, dacă mintea ar voi să se urce pe 
cruce înainte ca simţurile să se odihnească de slăbiciune, 
mânia lui Dumnezeu vine peste el, că a început un lucru 
peste măsura lui, înainte de a fi vindecat simţurile lui. 
|8, 23] 


“* Arderile de tot erau cea mai importantă jertfă a iudeilor. Era adusă 
pentru întreaga obşte, iar jertfa era arsă în întregime pe jertfelnic (vezi 
lov. |). 

Dacă simţurile nu încetează să fie bolnave, adică nu 
se vindecă de înclinația lor pământească, dacă nu încetează 
să se desfăteze de cele lumeşti, dacă nu se înstrăinează de 
orice lucru, astfel încât să trăiască numai pentru Dumnezeu, 
dacă simţurile încă suferă de împătimire şi de înclinația 
către păcat, omul trebuie să ştie că nu şi-a desăvârşit cortul 
său, încă nu a venit vremea să aducă grăsime și sânge, încă 
mireasma tămâiei sale nu a fost bine primită de Dumnezeu. 
De aceea, nu-ţi lăsa mintea să se urce pe cruce, pentru că 
dacă o laşi, mânia lui Dumnezeu va veni peste tine. 

De câte ori nu întâlnim această realitate în viaţa 
noastră. Cu cât mai împătimit sau mai păcătos este omul, cu 
atât mai mari hotărâri ia, cu atât mai mari înfăptuiri dorește 
să realizeze, cu atât mai multe vedenii şi măreții cere de la 
Dumnezeu. 

Sunt, de exemplu, plin de păcate. Când mă voi 
concentra şi voi lua hotărâri, voi cere de la Dumnezeu 
daruri mari. Visul meu este să reuşesc să împlinesc faptele 
Sfinţilor. În practică, desigur că va fi exact invers. Cu cât 
iau hotărâri mai mari, cu atât mai mari căderi voi avea. Și 
pentru că păcatele mele se fac tot mai multe, când mă înfă- 
ţişez înaintea lui Dumnezeu, îi voi cere ca dovadă de iubire 
daruri şi mai mari. Dacă la început ceream să fac vindecări, 
acum voi cere să înviez morți. Dacă am cerut pacea gându- 
rilor, acum voi cere să am pace cu satana. Cu cât mai multe 
patimi urlă înlăuntrul meu, cu atât mai multe pretenții am 
de la Dumnezeu, și cu atât mai mult îi făgăduiesc lui Dum- 
nezeu că mă voi răstigni pentru El. Asta arată un om care 
nu are simţul neputinței sale, al bolii sale. 

De aceea, nu-ți lăsa mintea să se suie pe cruce, nu 
voi să simţi că eşti un răstignit. Mintea ta să ştie că eşti un 
păcătos şi să ceară doar un lucru: slobozirea de păcat. 

Mânia lui Dumnezeu vine peste el. că a început un 
lucru peste măsura lui, înainte de a fi vindecat simţurile lui. 
Primul lucru pe care trebuie să-l faci este să sporeşti în 
lepădarea de tine însuţi, să-ţi vindeci simţurile, să plece 
patimile, să ajungi la nepătimire, şi abia apoi cere de la 
Dumnezeu crucile mai mari, jertfele cele mai mari şi daruri- 
le cele mai mari ale prezenţei Sale. 


De lucrează întinăciunile (miasmele) în tine, şi te 
încrezi în ele, şi conlucrezi spre naşterea stării produsă de 
ele, şi nu te întristezi cu durerea inimii, te afli într-o stare 
contrară firii lui Adam. 


Tu deci ia aminte ca nu cumva să te întinezi cu tru- 
pul, cu sufletul și cu mintea de gânduri, de amintiri şi de 
pofte. Nu cumva să discuţi cu ele și să le primești, să con- 
simţi cu ele, trăind astfel în moliciunea aşternutului patimi- 
lor şi păcatelor tale, deși ai făgăduit să te răstigneşti și să 
mori pentru Hristos. 

De asemenea, ia aminte ca nu cumva să trăieşti situ- 
aţii şi stări care te conduc la întinări. Ştii, de exemplu, că 
dacă dormi mai mult te vei întina trupeşte, sufletește, 
duhovniceşte, vei avea gânduri, şi totuşi continui să dormi. 
Când mănânci în afara programului, vezi că nu poţi să te 
rogi, şi totuşi iarăşi mănânci. Ştii că atunci când vorbeşti cu 
un anume om nu ajungi la un rezultat bun, ci te umple de 
gânduri, şi totuși iarăşi stai cu el. Conlucrezi, adică, la 
naşterea acestor întinăciuni în sufletul tău. 

Și nu te întristezi cu durerea inimii de ele. Dacă nu 
te întristezi în inima ta, dacă nu plângi cel puţin cât o mamă 
care şi-a pierdut copilul, atunci să ştii că orice faci este 
împotriva firii şi, prin urmare, nu poţi să primeşti Duhul. 

Dar dacă inima ta a învins prin fire păcatul, şi s-a 
despărţit de cele ce-l nasc pe el şi ţii înaintea ta chinul cu 
cunoştinţa ajutorului tău (Starețul), rămânând împreună cu 
el, fără să-l superi întru nimic, ci plângi înaintea lui şi zici: 
„A Ta este mila, Doamne, a Celui ce m-ai mântuit pe mine, 
căci eu nu pot să scap de mâinile (vrăjmaşului) fără ajuto- 
rul Tău”. lar de ai grijă de inima ta şi nu-L superi nici pe 
cel ce te învață după Dumnezeu, aceasta e propriu după 
fire lui lisus. Și El te va păzi pe tine de tot răul. 


Pentru ca viaţa ta să fie după firea lui lisus sunt de 
trebuinţă câteva premise: întâi, inima ta să învingă păcatul 
prin fire. Adică, după cum era pentru tine firesc până acum 
să păcătuieşti, să gândeşti, să vrei, să pofteşti, acum îţi este 
să nu pofteşti nimic decât numai pe Dumnezeu, să nu-ţi 
pese de nimic, să nu te bucuri de nimic, să nu te întristezi de 
nimic, decât numai pentru Dumnezeu. Al doilea, să te 
depărtezi de cele ce nasc păcatul, de orice poate să te ducă 
la păcat, punând în faţa ta iadul, rămânând împreună cu 
Bătrânul tău, făcând toate cu cunoştinţa lui. Pentru că totul 
este un iad duhovnicesc şi de bunăvoie, dacă nu se face 
întru cunoştinţa ajutorului tău. 

Al treilea fără să-l superi întru nimic, adică să 
trăieşti fără să-l întristezi cu ceva pe ajutorul tău, pe Starețul 
tău. Dacă îl întristezi cu ceva, atunci oricâte faci sunt împo- 
triva firii şi pornesc de la egoism. Întristarea pe care i-ai 
pricinuit-o arată că toată lupta ta, tot plânsul tău — chipurile 
duhovnicesc -— şi toată dispoziţia ta pentru viaţă creștină 
este o minciună, o acoperire şi o îmbrobodire a egoismului 
tău, pe care-l ocroteşti şi într-o bună zi te va îneca cu totul, 
Al patrulea, ci plângi înaintea lui, înaintea Stareţului tău — 
adică plânsul tău şi bucuria ta, şi lupta ta să fie cu cunoştin- 

ţa lui — şi să mărturiseşti lui Dumnezeu că numai El poate 
să te izbăvească. 

Deci dacă ai patimi, dacă vezi în tine întinăciuni 
trupeşti, sufletești, duhovniceşti, încă eşti în stadiul împotri- 
va firii, dacă însă ai dobândit simţul păcatelor tale, al desă- 
vârşitei tale neputințe, dacă vezi înlăuntrul tău că începe 
curățirea patimilor tale şi dacă nu-l întristezi deloc pe Stare- 
țul tău, pe cel ce te învaţă după Dumnezeu, atunci lupta ta 
este după firea lui lisus, este o luptă duhovnicească. Acum 
începe pocăinţa ta şi drumul tău duhovnicesc, iar Părintele 
tău duhovnicesc te va păzi de tot răul. 


Sfatul Stareţului, de-a lungul traseului nostru duhov- 
nicesc, este descris minunat şi foarte viu în sfârşitul cuvân- 
tului „Lucrarea plânsului”, și de aceea merită să îl vedem. 

Urmarea este că suntem păcătoşi, deoarece nu vrem 
să ne ridicăm, pentru că iubim păcatul nostru. Este o min- 
ciună să spunem că vreau, dar nu pot, pentru că a putea este 
al lui Dumnezeu. Este o minciună să spunem că vreau, dar 
nu mă lasă, pentru că ceilalţi sunt independenţi de viaţa 
mea. Sunt eu şi Dumnezeu. Este minciună să spunem că 
vreau, dar n-am reuşit, pentru că lovim în Dumnezeu. E ca 
şi cum am spune că Dumnezeu e neputincios. Zice, aşadar: 


Este un glas în urechile mele că m-aşteptă iadul, 
fiindcă n-am curăţit încă cu adevărat inima mea. Rănile 
s-au cicatrizat în trupul meu, dar încă nu S-au împuţit ca să 
caut leac. [14, 3] 

Simt că viaţa mea e vrednică de un singur lucru, de 
iad, pentru că încă nu mi-am curăţat inima și, prin urmare, 
vrăjmaşul este înlăuntrul meu. Avva Isaia înfăţişează aici 
drama omului care, în timp ce îl doare păcatul, continuă să-l 
iubească. Trupul meu, zice, s-a umplut de răni otrăvitoare, 
adică de patimi şi păcate. În întregime m-am făcut o 
cicatrice. M-am înăsprit atât de mult, încât peste tot sunt 
numai o rană întărită, de nevindecat. Nici nu mă doare, nici 
nu caut să mă slobozesc. 

Încă nu s-au împuţit rănile ca să caut leac. În timp 
ce înlăuntrul meu au sporit atât de mult rănile încât în 
întregime sunt numai o cicatrice, totuși rănile, mele nu mă 
conving să le vindec. Rana este păcatul care a fost produs 
de săgețile satanei. Cicatricea este semnul pe care l-a lăsat 
rana, este întărirea pielii. Pielea se înăspreşte şi, după aceea, 
nu mai doare. Avva Isaia foloseşte iarăşi o imagine din 
viaţa obişnuită. 

Am, de exemplu, o băşică plină de puroi. Îmi spui: 
„Hai să-ți scot puroiul cu un ac”, dar eu mă tem de 
înţepătură şi te refuz. Când puroiul va spori şi nu mai 
suport, atunci te las să mi-l scoţi, dar vreau s-o faci în 
modul cel mai nedureros cu putință. Acelaşi lucru se 
întâmplă şi cu trupul meu. Văd că se murdăreşte, îl curăţesc 
puţin, dar nu vreau să mă vindec. Când voi putrezi cu totul 
şi voi puţi, atunci o să caut leac, dar încă nu am ajuns în 
faza aceasta că să pricep că am nevoie de leac. 


Acopăr rănile săgeților față de oameni şi nu poi 
răbaa să le înlăture doftorul. 


Îmi acopăr rănile, vătămăturile produse de săgețile 


diavoleșşti şi de zvâcnirile patimilor, pentru că nu-mi doresc 
libertatea. Ascund de oameni rănile mele - vinovăția mea, 

păcatul meu — cu îndreptăţiri, cu dreptatea mea cea minci- 
noasă, cu surogate, cu schimbarea locului meu, a vieţii 
mele. O mie unu de surogate poate să găsească cineva 
numai Că să-şi păstreze păcatul. 

Și nu pot răbda să le înlăture doftorul. Nu suport să 
merg la medic, să-mi dezgolesc rănile pe care mi le-au făcut 
săgețile şi să-mi scoată săgețile, adică patimile. Doftorul 
este duhovnicul, smerenia, însuşi Hristos. Nu-mi dau rănile 
lui Hristos. Continui să mă implic în păcat, acoperindu-mi 
rănile cu oricâte îndreptăţiri pot. 

Şi continuă, descriind încercarea pe care o face 
Starețul, duhovnicul, Hristos, ca să-mi curețe rănile, dar noi 
iarăşi ne lepădăm. 


Acesta m-a sfătuit ca să acopăr rănile, dar n-am 
inimă tare ca să rabd asprimea lor. 


Dacă descopăr Stareţului meu rănile, mă va mustra, 
probabil mă va desconsidera, mă va pedepsi. Dacă le 
mărturisesc lui Hristos, cum voi sta înaintea Lui? Astfel mă 
îndreptăţesc şi mă ascund. Caut în orice chip să fug de du- 
rere. Deşi îl tăgăduiesc pe Hristos şi pe Starețul meu, iubi- 
rea lor şi mila lor mă urmăresc. 

În timp ce-mi fac munca, în timp ce dorm, în timp 
ce discut cu medicul, îmi spune să acopăr rănile ca să mă 
vindec. Însă nu intră în viaţa mea. Pune înaintea mea plas- 
turele ca să-l pun singur, dar nu am curajul ca să rabd aspri- 
mea, strânsoarea lui. Așa cum punem astăzi plasturi sau 
alifii ca să scăpăm de durere, tot aşa pe atunci puneau peste 
rană oblojeli, adică bucăţi de pânză îmbibate în apă caldă 
sau alt lichid, cu diferite ingrediente, pentru ca să se 
înmoaie rana şi să se vindece. Oblojeala trebuia s-o pună pe 

locul dureros și s-o strângă, astfel încât organismul să 
absoarbă căldura și ingredientele, şi să se vindece. 


Și dofiorul este bun şi nu cere plată de la mine, iar 
lenea nu-mi îngăduie să merg la el, ci vine ei la mine ca să 
mă vindece şi mă află mâncând cele ce mă scapă de răni. 


Medicul îmi arată cu multă bunăvoință mijloacele de 
vindecare şi mi le pune înainte. Cuvântul lui, iubirea lui, 
zâmbetul lui, mânia lui sunt daruri. Medicul, mai cu seamă 
Hristos, nu-mi cere plată. Cauza cea mai profundă a nevin- 
decării mele este lenea mea, care nu-mi îngăduie să merg ta 
medic pentru a mă tămădui. Pentru că nu merg singur, 
deoarece este atât de bun, vine el. 

Continuarea imaginii este uimitoare. Sfântul Isaia 
intră în adâncime exprimând mai multe sensuri. Vine medi- 
cul să mă vindece şi mă găseşte într-o stare foarte jalnică şi 
înfricoşătoare, care exprimă durerea şi iadul omului păcă- 
tos. Mă află mâncând cele pe care mi le-a rânduit, nu cum- 
va să le vadă pe celelalte şi să-mi spună: „gata cu astea”, ca 
să te faci bine. Adică, omul încearcă să taie chiar şi ultima 
sa legătură cu duhovnicul lui, în esenţă cu Hristos, încât să 
nu mai existe nici o nădejde de pocăință, de slobozire, de 
mântuire. 

Dar iarăşi medicul nu se mânie, iarăși nu-și oprește 
strădania de a mă ajuta. 


Mă roagă să mă opresc de acum, dar plăcerea 
gustului lor amăgeşte inima mea. 


Durerea are o plăcere. Iadul păcatului este ceva care 


mă atrage, altfel nu aș păcătui. Cu lingura îmi mănânc în 
fiecare zi păcatul meu, duhoarea mea, căcatul (sic) meu. 

Dar m-am obişnuit şi prefer să continui să-mi mănânc 
căcatul. 


Când mănânc, mă căiesc, dar căința mea nu este 
adevărată. Îmi trimite mâncare spunând: „,Mănâncă, să te 
faci bine” şi răul meu obicei nu-mi îngăduie ca să o 
primesc. La sfârşitul tuturor acestora nu ştiu ce să fac. 


Starețul sau Dumnezeu nu se bagă în viaţa mea, dar 
nu încetează să se intereseze de mine, nu încetează să mă 
iubească. Îmi trimite, aşadar, alt chip de mântuire, alt leac, 
altă dragoste, altă rugăciune, altă jertfă. Nu se arată înaintea 
mea. Nu-mi spune nimic. Îmi trimite mâncare, ca şi cum ar 
vrea să-mi spună: „Ia, copilul meu, mănâncă, slobozeşte-te, 
curățeşte-te, ca să te faci bine”. Nu mi-o spune, mi-o suge- 
rează, mi-o propune. 

Și răui meu obicei nu-mi îngăduie ca să o primesc. 
Dar răul meu obicei de a mânca căcatul (sic) păcatului meu 
nu mă lasă să primesc hrana sănătoasă pe care mi-o trimite 
Starețul meu. La sfârșitul tuturor acestora nu ştiu ce să fac. 


Plângeți deci împreună cu mine toți fraţii mei, cei 
ce mă cunoaşteţi, ca să-mi vină ajutorul cel mai presus de 
puterea mea şi să mă ia în stăpânire, ca să mă fac ucenic 
vrednic al Lui. Că a Lui este puterea în veci. 


Plângeţi, fraţii mei, voi, care sunteţi la o masă cu 
mine, împreună slujitori în biserică, împreună priveghetori 
la chilii, ca să-mi trimită Dumnezeu un ajutor dincolo de 
puterea mea şi să mă stăpânească, să depășească patima 
mea, încăpăţânarea mea. Pentru că cu multă încăpățânare şi 
putere ţin păcatul meu ca să nu mi-l ia cineva. Să poată 
cineva să depășească puterea mea, să învingă însăşi voința 

mea, ca să fugă păcatul meu, să stăpânească peste păcătoasa 
mea stăpânire, ca să mă înrobească şi să devin adevărat. 

Ca să mă fac ucenic vrednic al Lui, să ajung vreoda- 
tă ucenic al Său. Că a Lui este puterea în veci. El este sin- 
gurul care poate să mă determine să mă predau. 

Avva Isaia este minunat! 

Omul, chiar și atunci când vrea să trăiască singur 
viața cea duhovnicească, va veni în mod obligatoriu în 
legătură cu fraţii care trăiesc aproape de el. Avva Isaia 
abordează problema aceasta și o dezleagă. Zicem că iubim 
pe Dumnezeu, dar uităm că Dumnezeu este prezent în tot 
trupul Lui, adică în toți cei care ne înconjoară. Existenţa 
oamenilor, a celor de aproape şi a celor de departe, este 
nedespărţită de Dumnezeu Însuși. 

Deoarece legătura noastră cu oamenii este neîntre- 
ruptă, în mod obligatoriu înregistrăm la acest capitol o mare 
cădere prin faptul că devenim judecători, critici şi plini de 
pretenţii faţă de oamenii care ne înconjoară. Aceasta este 
căderea noastră şi care pute. Este zdreanţa terfelită a sufle- 
tului nostru, pe care o aruncăm de colo-colo şi care împute 
totul cu duhoarea ei. 

Aproapele, pe care ni l-a pus Dumnezeu alături ca să 
fie icoană a Sa şi, prin urmare, prin ochii lui, prin gura lui, 
prin buzele lui să se dea sufletului nostru prilej de înălţare, 
de amintire a cerului, devine în cele din urmă pentru noi 
piatră de poticnire. Nu că greşeşte piatra, pentru că ea rămâ- 
ne acolo unde se află, ci pentru că noi mergem și o lovim, 
noi mergem şi ne spargem capul de ea. 

Legăturile noastre cu oamenii au drept scop, fără să 
ne dăm seama, fasonarea celorlalţi după propria noastră fire 
sau după propria noastră judecată. Vrem să-şi nege firea 

proprie, să se depăşească pe ei înşişi, să-şi depăşească nepu- 
tințele şi să fie nişte oameni reuşiţi şi sfinţi şi împreună cu 
ei să fim şi noi reuşiţi și sfinţi. Dar lucrul acesta nu poate să 
fie. Omul în acest fel nu mai este pus înaintea noastră ca 
icoană a lui Dumnezeu, ci ca slugă a noastră, care trebuie să 
fie precum vrem noi. Această pretenţie a inimii noastre, 
această proiecţie a sinelui nostru însuşi se exprimă de obicei 
într-un fel dăscălitor, spunându-i celuilalt cum trebuie să fie 
şi ce trebuie să facă. De aceea, avva Isaia leagă înfățișarea 
noastră înaintea lui Dumnezeu, lupta noastră personală şi 
pocăinţa noastră de ceilalţi, și mai cu seamă de tendinţa de 
a învăţa şi a dirija pe alții. 


Spunea iarăşi despre învățarea aproapelui privitor 
la porunca lui Dumnezeu: de unde ştiu că am primit eu de 
la Dumnezeu să spun altuia: „Fă aceasta sau aceea ”, câtă 
vreme mă aflu în pocăință pentru păcate. [8, 14] 


În timp ce porunca este ca noi să împlinim legea lui 
Dumnezeu, noi cerem ca s-o împlinească celălalt, produ- 
când astfel un conflict în zidirea vieţii. 

Dar cum este cu putinţă ca eu, care urmăresc viaţa 
celuilalt, să ştiu că sunt primit de Dumnezeu, astfel încât să 
pot să-i spun ce să facă, câtă vreme eu însumi sunt în pocă- 
ință pentru propriile păcate? Dacă pot să fac vreun lucru în 
această viaţă, înaintea mea și a fraţilor mei, acesta nu e altul 
decât pocăinţa. 


Căci omul care a căzut o dată se află sub pocăință 
şi nu are siguranţă, întrucât nu ştie de i s-a dat iertarea. 


N-ai căzut, zice, niciodată? Și o singură dată de ai 
căzut în viaţa ta, eşti pentru totdeauna sub pocăință. Eşti un 

plângător”, un vameş care trebuie să-şi plece capul şi să nu 
îndrăznească să privească la nimic. Deci, de vreme ce ai 
păcătuit şi nu eşti sigur că Dumnezeu te-a iertat, nu ai nici o 
siguranţă, nu numai pentru a fi luat simpla iertare a păcate- 
lor tale, ci şt dacă ţi-ai asigurat locul tău înaintea lui Dum- 
nezeu. Vedeţi cât de realist este Sfântul Isaia? Pune înaintea 
moastră marea realitate a păcatului nostru, care „înaintea 
noastră este pururea”, şi totuşi noi trăim ca şi cum n-ar exis- 
ta. Chiar şi când ne spovedim şi ne rugăm cu lacrimi: 
„Dumnezeule, milostiv fii mie, păcătosului” (Lc. 18, 13), şi 
atunci în realitate nu avem înaintea noastră păcatul nostru, 
ci pofta noastră de a cunoaște, de a-L trăi pe Dumnezeu, de 
a ne îndreptăţi. Îi înfăţişăm Domnului atunci şi păcatul 
nostru, dar nu ca să dobândim siguranţa iertării, ci ca să ne 
îndreptăţim precum fariseul. 


Fiindcă păcatul a fost săvârşit cu siguranță, dar 
mila este a lui Dumnezeu. Căci nu poţi să fii fără de grijă 
în inima ta până ce nu vei veni la judecata lui Dumnezeu. 


Dar o să spui: „Da, am păcătuit, dar acum mă lupt, 
postesc, nu mă împărtăşesc, plâng în fiecare zi”. Lucru si- 
gur şi prea adevărat este, pe de o parte, că ai păcătuit. Cele- 
lalte nu au importanţă, pentru că nu ele o să-ţi dea iertarea, 
ci mila lui Dumnezeu. Prin urmare, problema este dacă mila 
lui Dumnezeu a ajuns până la tine, sau ba. 

Căci nu poți să fii fără de grijă în inima ta până ce 
nu vei veni la judecata lui Dumnezeu. Înainte să ajungi la 
stadiul ultim al judecății, nu poţi să fii fără de grijă în inima 
ta, chiar dacă ai păcătui o singură dată în viaţă, fie şi la 


* Ceată a celor ce se pocăiau în primele vremi creştine. Plângătorii stăteau 
în faţa uşilor bisericii, cerând cu lacrimi rugăciunile de Ja creștinii care 
intrau. 

vârsta copilăriei. O singură grijă este îngăduită credinciosu- 
lui, omului lui Dumnezeu: grija pentru păcatul lui. Orice 
altă grijă, chiar dacă este încununată de grija pentru „gloria 
lui Dumnezeu” — în sensul catolic al expresiei — chiar dacă 
este, chipurile, pentru iubirea de Dumnezeu sau ceilalţi, este 
mincinoasă. Este o chinuială şi o „îndelungare de zile” 
încoace şi încolo în lumea aceasta. Aşadar, să ai neîncetat 
înaintea ta grija pentru păcatul tău, încât să ajungi odată la 
măsura desăvârşitei siguranţe, că ai fost judecat definitiv şi 
iertat de Dumnezeu. 

Îndată însă se naşte întrebarea firească: cum voi pri- 
cepe că mi s-au iertat păcatele? Nu ajunge să le spovedesc 
şi să-mi citească preotul rugăciunea de dezlegare? 


Iar de voieşti să ştii că ţi s-a dat iertare de păcatele 
tale, să ţii seama de aceasta: de nu se mișcă în inima ta 
nimic din cele ce ai păcătuit, sau vorbindu-ţi altul despre 
ele, să nu mai știi cum au fost. Atunci ţi s-a făcul parte de 
milă. Dar de trăiesc încă în tine, stăpâneşte-le şi plângi 
pentru ele. Să ai frică şi cutremurare şi durere, de nu ești 
îngrijorat de ele, până vei răspunde la scaunul de judecată 
al lui Dumnezeu. 


Nu mă îndoiesc, zice avva Isaia, că prin spovedania 
pe care o faci vine harul lui Dumnezeu, prin care preotul 
cere ca Dumnezeu să-ţi ierte păcatul. Dar aceasta nu în- 
seamnă că păcatul s-a şters, ci doar a încetat vinovăția pen- 
tru el. Înlăuntrul tău încă există rădăcina și puterea păcatu- 
lui, pofta şi plăcerea păcatului, iubirea şi îmbrăţişarea păca- 
tului. lertarea pe care ai luat-o la spovedanie, nu numai că 
nu trebuie să te odihnească, ci cu atât mai mult trebuie să te 
facă să te îngrijeşti, pentru că s-ar putea ca, deşi ai primit 
mult har, să-l risipeşti, şi să nu conştientizezi frica pe care 


-222- 


APOFTEGME DESPRE LUCRAREA PÂNSUIL LI 


trebuie să o ai înaintea lui Dumnezeu şi cât de mult ai păcă- 
tuit înaintea Lui. 

De nu se mişcă în inima ta nimic din cele ce ai 
păcătuit. Te-ai spovedit că te-ai mâniat. Nu cumva se mișcă 
iarăşi mânia în inima ta? Te-ai spovedit că ai furat, că ai 
avut gânduri ruşinoase. Nu cumva iarăşi se mişcă în inima 
ta cele pe care le-ai spovedit? 

Sau altul vorbindu-ţi despre ele, să nu mai ştii cum 
au fost. Trebuie să ajungi la un asemenea grad de uitare, de 
neţinere de minte şi de nepătimire, încât altul să-ţi spună 
păcatele tale şi tu să nu-ţi mai amintești nimic. Să-ţi spună: 
„Nu eşti tu cel ce-ai făcut asta?” lar tu să te miri: „Eu, 
când?” Atât de mult vrea avva Isaia ca omul să fie străin de 
înţepătura păcatului, şi cu atât mai mult faţă de simţirea şi 
plăcerea lui. Nimic să nu se mişte înlăuntrul tău, nici 
amintire, nici patimă, nici plăcere, nici iubire. Dacă, aşadar, 
altul vorbind despre păcatele tale, nu doar refuzi păcatul, ci 
nici nu cunoşti ceva din el, atunci poţi să spui că mila 
Domnului a ajuns până la tine. 

Psalmistul spune: „Domnul meu ești Tu, că de bună- 
tăţile mele nu ai trebuință” (Ps. 15, 2). Tu, zice, eşti adevă- 
ratul Dumnezeu şi nu idolii, pentru că n-ai nevoie de bunu- 
rile mele şi de aceea te-am primit ca Dumnezeu al meu. 
Textul ebraic, fiind în armonie cu tot duhul lui Israil, zice 
că omul nu poate să facă nimic, adică facerea lui de bine nu 
ajunge până la Dumnezeu. Oricât mi-aş întinde dorinţa 
mea, virtutea mea, dragostea mea şi orice alt lucru bun ar 
exista înlăuntrul meu, acestea nu ajung până la Domnul ca 
să spun: Doamne, îmi eşti dator. Orice aş face este un ni- 
MIC. 

Gândeşte-te că ai ceva în mână şi că-l arunci, vrând 
să ajungă până la cer. Cine te vede va râde. Pentru că nu 
ajunge nici până la acoperişul mănăstirii, cum să ajungă 

până la cer! Şi totuşi, când eşti naiv, crezi că reuşeşti ceva 
mare. Aşa suntem noi oamenii în mod obligatoriu. Nu ne 
dăm seama că nu putem face absolut nimic. Toată virtutea 
noastră și toată dreptatea noastră nu trece nici mai sus de 
capul nostru. Adică nu suntem decât niște ființe nevrednice, 
înrobite păcatului, pe care l-am ales noi singuri şi de aceea 
întotdeauna „ce nu voim, aceea facem” (Rom. ?, 16). 

Prin urmare, înţelesul cel mai adânc al Psalmistului 
este: binele meu, Dumnezeule, nu ajunge până la Tine, ci 
numai păcatul meu. Dar Tu ești Dumnezeul cel adevărat, de 
aceea şi îndrăznesc să Te osebesc de dumnezeii cei minci- 
noşi şi să trăiesc cu toată încredințarea şi nădejdea că voi fi 
auzit, pentru că a Ta este mila (Ps. 61, 13). Dacă deci 
credem că Dumnezeu este Dumnezeul nostru, trebuie să 
simţim că nu El ne este dator pentru ceea ce facem, ci noi. 
Noi avem datorii şi cerem să ni le şteargă. Omul care nu stă 
ca păcătos şi ca neputincios înaintea lui Dumnezeu nu va 
putea niciodată să pipăie sfinţenia Lui. 

Traducătorii Septuagintei au făcut în textul lor o 
mică schimbare a textului ebraic, apropiindu-l de mentalita- 
tea grecului care, în timp ce-l citeşte, filosofează şi zice: 
dacă binele meu nu ajunge până la Domnul înseamnă că 
Domnul nu are nici o nevoie de mine şi că nu aşteaptă 
nimic altceva decât să stau înaintea Lui, cunoscând că nu 
pot să-l dau nimic. 

Bunătăţile mele nu-Ți trebuie. Este ridicol să cred că 
fac ceva pentru a-l oferi lui Dumnezeu bunătăţile mele. 
Râde atunci Domnul, după cum râdem noi de un copil mic, 
care crede că a făcut ceva sau crede că poate să facă ceva. 
Domnul nu aşteptă nimic de la noi, decât să aruncăm sabia 
noastră, păcatul nostru. Pe acesta vrea să-l părăsim ca să 
nu-l mai fim potrivnici. 

Iar de-ţi cere cineva, învață-l pe el. 


Acum continuă cu problema învăţării altuia. Bine, 
va zice cineva, cu nu voi învăţa pe aproapele meu, dar când 
vine el la mine şi mă ispiteşte, mai ales cu ispita cea mai 
mare, cerându-mi să-l învăţ, să-i spun ce trebuie să facă 
pentru a se mântui, pot eu atunci să fiu indiferent? Nu ar fi 
aceasta o lipsă de dragoste? Înfricoşătoare ispită! 

Fiecare ispită, chiar şi cea mai mare şi mai puterni- 
că, în realitate este un imbold dat tuturor patimilor lăuntri- 
ce. Dar această ispită urneşte şi patima cea mai rea, leul pe 
care nimeni nu-l poate lega, taurul pe care nimeni nu-l poa- 
te îmblânzi, adică egoismul omului care-l face să creadă că 
este ceva. Dar în clipa în care va simţi că este ceva, a căzut. 
Şi de aceea Iacov, fratele lui Dumnezeu, zice: „nu vă faceţi 
învăţători” (lac. 3, 19). Altceva este să te cheme Dumnezeu 
cu stăruinţă şi insistenţă pentru a te face învăţător, şi altceva 
dacă te faci cu de la sineţi putere învățător al altuia, numai 
pentru că ai, chipurile, cutare mărturie sau nevoie sau prefe- 
rință. 


Și dacă dându-ți sufletul spre moarte ca să-i 
grăiești lui libertatea, iarăşi se va întoarce la tine, aceleaşi 
cerându-ţi, ca unul ce n-a folosit nimic din cele ce i-ai spus, 
deci nu le-a săvârşit, desparte-te de el, căci astfel omoară 
sufletul tău. 


Sfântul Isaia, după cum singuri vă puteţi da seama, 
nu este doar pătrunzător în gândirea sa, adânc şi cuprinzător 
în conţinut, dar are şi o înlănțuire care le cuprinde pe toate, 
astfel încât să nu mai fie ceva ce ne-ar putea înşela. Zice, 
așadar: dacă-ţi cere cineva sfatul, încearcă să eviţi dificulta- 
tea situaţiei, spunându-i ceva simplu. Lucrul de care trebuie 


-2235- 


CUVINTI: ASCETICE 


să te fereşti este să nu-i ţii lecţii, crezându-te în stare de a-l 
ajuta. Spune-i ceva de vreme ce cere şi insistă, dar 
opreşte-te aici. Dacă el este un om care se mulțumește, va 
spune că ţi-ai împlinit datoria. 

Dându-ţi sufletul spre moarte. Spune-i ceva, dar să 
ştii că îndată ce ai vorbit, ţi-ai dat sufletul tău spre moarte. 
Să nu ai impresia că cele pe care le faci, în cele din urmă, te 
vor înnobila, sau că sunt o virtute sau un drept al tău, pentru 
că băgându-te în viaţa altuia, învăţându-l, cerându-i să facă 
asta sau aia, îţi dai sufletul spre moarte. Este ca şi cum te-ai 
sinucide, de vreme ce unul este învățătorul, Hristos 
(Mt. 23, 8). 

Ca să-i grăieşti lui libertatea. De aceea, vorbește-i 
în libertate, când îţi cere sfatul, spune-i părerea ta, dar lasă-l 
liber, pentru că omul face numai ceea ce vrea. E o minciună 
să creadă cineva că poate să-l îndrepte pe altul cu învăţătura 
sa. Omul este cel mai mare revoluţionar şi devine cel mai 
mare răzvrătit când simte că vrea ceva înlăuntrul lui şi tu îl 
împiedici. 

Aşadar, ceea ce vei încerca să faci este să-i aminteşti 
de libertatea lui, de pușca ce se află înlăuntrul lui, şi care 
foarte probabil că este îndreptată către el însuși. Foloseşte-ţi 
libertatea în mod drept, iar cuvântul pe care poţi să-l dai cui 
Îţi cere sfatul să fie scurt. Când însă vezi că nu merge bine 
sau că este un om rău, nu-i mai spune nimic. Numai când te 
duce într-o ispită de moarte, spune-i ceva, dar şi atunci 
lasă-l liber, după cum crede. 

Iarăşi se va întoarce la tine, aceleaşi cerându-ţi, ca 
unul ce n-a folosit nimic din cele ce i-ai spus, deci nu le-a 
săvârşit. Mă întrebi ce să fac ca să nu cad în păcatul judecă- 
rii? Şi eu îţi spun: cred că cel mai bine este să nu mergi la 
chilia altor monahi, să nu vrei să răspunzi la câte te întreabă 
şi să nu spui decât „Binecuvintează”. Apoi vii şi mă întrebi 

a doua şi a treia oară despre acelaşi păcat. Ce o să-ți mai 
spun atunci? Închide-ţi gura, zice avva Isaia, şi nu-i mai 
spune nimic. Faptul că te întreabă despre aceeaşi greşeală 
arată că el nu are nici o dispoziţie să se îndrepte. Libertatea 
lui este legată de el însuşi. 

Desparte-te de el, căci astfel omoară sufletul tău. 
Mai înainte, de dragul lui ţi-ai dat sufletul spre moarte. 
Te-ai trecut cu vederea şi te-ai băgat în marea ispită ca să-i 
spui ce trebuie să facă. Dacă revine, înseamnă că nici nu s-a 
îndreptat, nici nu se va îndrepta. Pentru tine el este un peri- 
col de moarte. Să nu crezi că prin a-i repeta a doua sau a 
treia oară sau cu bătaia o să scoţi ceva. În loc să-l ajuţi, să 
ştii că vei muri tu însuţi. El nu se îndreaptă. Dacă ar fi vrut 
să se îndrepte, de îndată ce ţi-ar fi auzit cuvântul, ar fi price- 
put că răspunsul tău este foarte duhovnicesc, şi îndată s-ar fi 
schimbat. Dar pentru că nu se schimbă, este cu adevărat 
osândit de sine însuși. 


Căci este un lucru mare pentru om ca să-şi lase 
voia proprie şi îndreptăţirea sa, pe care o socotește confor- 
mă cu Dummnezeu, şi să păzească cuvântul celui care-l în- 
vață după Dumnezeu. 


Dacă omul poate să facă ceva mare în viaţa lui, 
atunci aceasta este: să-și lase voia sa, dreptatea sa, orice 
simţire despre sine însuşi şi, mai ales, să lepede ideea că 
este îndreptăţit de altul. De exemplu, ești: îndreptățit ca să 
fii cinstit, iubit, ajutat, să ţi se îngăduie să şezi în locul 
cuvenit, să fii recunoscut. Lucrul care te îndreptățește, ceea 
ce aştepţi de la alţii, aceea să laşi şi, în plus, voia ta. Aceste 
două lucruri sunt cea mai mare reuşită pe care poți s-o 
realizezi în viaţa ta, mai cu seamă când crezi că voia ta sau 
dreptatea ta sunt după Dumnezeu. Dacă într-adevăr îl 

iubeşti pe Dumnezeu, eşti chemat să părăseşti ceea ce crezi 
tu că vrea Dumnezeu şi să păzeşti cuvântul celui care te 
învață după Dumnezeu. 

Dar când cineva crede că are cunoştinţa voii şi 
dreptăţii lui Dumnezeu, iar tu îi spui să împlinească cuvân- 
tul celui care-l învaţă după Dumnezeu e ca şi cum i-ai zice 
să săvârşească o fărădelege, un păcat, o minciună, un rău, 
ceva periculos şi distrugător. Aşadar, un lucru mare este să 
faci ceea ce ţi se pare rău, periculos, greşit, dar pe care ţi-l 
spune cel ce te învaţă după Dumnezeu, şi nu ceea ce eşti tu 
sigur că este voia şi dreptatea lui Dumnezeu. 

În continuare, avva Isaia relatează o întâmplare 
pentru a arăta că legătura noastră cu Dumnezeu se realizea- 
ză în inima noastră. Suntem atât de mânioşi, încât niciodată 
nu-L iubim cu adevărat pe Dumnezeu. Când mai cu seamă 
simţim că Îl iubim, exact atunci descoperim că nu-L iubim. 
„Mincinoşi suntem”, zice Evanghelistul loan (1 In. 2, 4). 
Deci nu există nimeni care să-L iubească pe Dumnezeu? 
Există: cel care crede numai în păcatul lui, dar nu-l iubeşte, 
ci-l părăsește. Libertatea lui este concentrată în Dumnezeu, 
şi nu în gândul lui şi în voia lui. 

Mesajul primei duminici a Triodului este că genera- 
lul, când trebuie să meargă la război, îşi adună ostaşii, îi 
încurajează, le povesteşte istorii şi pilde ca să se 
entuziasmeze şi să se repeadă împotriva duşmanului. Tot 
aşa face şi Sfântul Isaia cu pilda pe care ne-o relatează. 


Căci omul lui Dumnezeu, avva Nistero, văzând sla- 
va lui Dumnezeu și având pe fiii surorii sale locuind împre- 
ună cu el, nu le-a poruncit nimic, ci l-a lăsat pe fiecare în 
voia lui, fie că se făceau buni, fie răi, neîngrijindu-se de ei. 

O să vă dau un exemplu, zice avva Isaia ucenicilor 
săi, dar să nu mă răstălmăciţi. Vă amintiţi de avva Nistero? 
E] a ajuns la o așa măsură de virtute, încât odată a văzut 
slava lui Dumnezeu. Înainte de a o vedea, probabil că a avut 
o purtare diferită, dar după aceea, a ţinut cu străşnicie urmă- 
torul mod de vieţuire: trăia atunci împreună cu fiii surorii 
sale, dar niciodată nu le-a poruncit ceva, niciodată nu le-a 
spus faceţi asta sau aceea, niciodată nu le-a dat o poruncă, 
niciodată nu a răspuns la întrebările lor. l-a lăsat să facă ce 
vor, fără să se îngrijească de ei. Şi ceva rău dacă ar fi făcut, 
nu se îngrijea, şi nu avea simţământul că el greşeşte sau că 
el îi povățuiește la rău. 

Întâmplarea probabil că este provocatoare pentru 
câți cred că pot să facă ce nu poate face Dumnezeu. Dum- 
nezeu nu intervine niciodată ca să-l acceptăm învăţătura, ca 
să-L simţim. Dacă, de exemplu, ÎI întreb înlăuntrul meu pe 
Dumnezeu: „Dumnezeule, să-l fur pe ticălosul acesta care-i 
asupreşte pe săraci?” voi auzi glasul: „Fură-l, că merită!” şi 
dacă întreb: „Să-l omor pe criminalul acesta?”, voi auzi: 
„Desigur, omoară-l, pentru că sângele celui ucis strigă!”, 
Dumnezeu niciodată nu grăieşte împotrivă, pentru că ştie că 
vom face ceea ce vrem. 

Sunt însă oameni care cred că depăşesc puterea lui 
Dumnezeu şi pot să impună celuilalt ceea ce este drept. Şi 
pentru că aşa ceva este întotdeauna provocator, editorul 
textului avvei Isaia se referă în însemnările sale la niște 
monahi, care l-au vizitat pe avva Pimen, pe marele dascăl, 
pentru că s-au smintit când au auzit această întâmplare și 
l-au întrebat: 

— Cum era cu putință ca avva Nistero să nu-și 
sfătuiască ucenicii, mai ales pe acela care era atât de rău şi 
neîncetat păcătuia? 

Şi răspunde avva Pimen: 

— Dacă aşa fi fost eu în locul lui avva Nistero, atunci 
l-aş fi şi acoperit. Dacă eu aş fi avut un astfel de om nesu- 
pus, nu numai că nu l-aş fi sfătuit, ci şi pernă i-aș fi dat ca 
să doarmă mai odihnitor şi să-și facă păcatul cum vrea. 

Şi spune atunci monahul Anuv: 

— Avva Pimen, nu m-am aşteptat de la tine la un 
astfel de răspuns! Bine, dar dacă-l laşi liber să facă ce vrea, 
ce răspuns îi vei mai da lui Dumnezeu? Dacă te întreabă 
Dumnezeu de ce nu l-ai mustrat când l-ai văzut că 
păcătuieşte, ce-l vei răspunde? 

Şi răspunde avva Pimen foarte simplu şi adevărat: 

- Îi voi spune deci, că Tu mi-ai zis: „Scoate mai 
întâi bârna din ochiul tău şi atunci vei vedea să scoţi și paiul 
din ochiul lui” (Mt. 7, 5). De ce mă mustri, Dumnezeul 
meu? Una ne spui, şi alta ne ceri? Uiţi că mi-ai spus să scot 
mai întâi bârna din ochiul meu şi apoi paiul din ochiul frate- 
lui meu? Cum să-l învăţ, când și <u însumi sunt păcătos? 

Uneori, când problema care îl preocupă pe cineva 
este de viaţă şi de moarte, se poate să meargă şi la alt Bă- 
trân, care să nu ia în considerare adevărul obiectiv, ci sufle- 
tul omului care întreabă. Va stabili cu precizie conţinutul 
problemei și-i va da răspunsul care-l aşteaptă, pentru că toţi 
îl vom lăuda pe Stareţ, dacă ne spune ceea ce voim să au- 
zim. Dacă ne spune altceva, vom rămâne nemulţumiţi şi 
vom merge la al doilea, sau la al treilea, ca să ne dezlege 
nedumerirea. 

Avva Varsanufie, pentru a-l linişti pe unul ce s-a 
scandalizat şi l-a întrebat dacă are dreptate avva Nistero, i-a 
zis: 

— Ascultă să-ți spun. Avva Nistero l-a sfătuit de 
multe ori înainte să vadă slava lui Dumnezeu, dar ei nu s-au 


“ Patericul, Pentru avva Pimen, Alba-lulia, 1990, p.164. 

pocăit, și atunci el, ce să facă? l-a lăsat să iacă ce vor că 
poate se vor ruşina vreodată şi se vor schimba singuri“! 

Adevărul, desigur este unul: amândoi au îndreptăţit 
poziţia Sfântului, pentru că numai aşa putem să stăm înain- 
tea celorlalţi. 

Aşadar, dacă avva Nistero nu făcea nici o observaţie 
celor ce locuiau cu el, cu cât mai mult nu trebuie să facă 
observaţie fraţilor săi orişicare monah. Nu trebuie să aştep- 
tăm nimic de la celălalt, ci, aşa cum este fiecare, să credem 
că este Dumnezeu, să vedem în ochii lui pe Dumnezeu, 
desăvârşirea lui Dumnezeu, să vedem propriul nostru păcat 
în celălalt, și nu pe al lui. Atunci putem să stăm înaintea 
Domnului. De aceea, numai când te întreabă, poţi să te 
amesteci. 


Zicea despre Cain şi Avel că, nefiind încă nici Lege 
şi nici Scriptură, oare ce-i învăţa pe ei să facă aceasta sau 
aceea? Pentru că dacă Dumnezeu nu învaţă pe om, în 
zadar se osteneşte. 


Când Cain a făcut răul, iar Avel binele, încă nu 
exista lege. Cine l-a învăţat pe Avel binele? Dumnezeu. Și 
cum a simțit Cain că ceea ce a făcut era păcat şi s-a înfiorat 
şi s-a mâhnit, precum zice Sfânta Scriptură în Septuaginta 
(Fc. 4, 6)? De ce și-a pierdut pacea și seninătatea, după cum 
zice textul ebraic (Fc. 4, 7)? Pentru simplul motiv că 
Dumnezeu l-a învăţat binele, el însă a făcut ce a vrut. Prin 
urmare, dacă nu-l învaţă Dumnezeu pe om, în zadar se oste- 
neşte. Orice ai face ca să-l ajuţi pe celălalt, dacă nu vrea el 
însuşi, nu vei reuşi, de vreme ce nici Dumnezeu nu poate 
să-l înveţe. Trebuie ca sufletul să vrea să se izbăvească de 


"1 Sfinţii Varsanufie și loan, Scrisori duhovniceşti, 655 [FR 11, 1990, 
p. 603]. 

păcatul lui, care îi înrobeşte voinţa. E nevoie de o dispoziţie 
pentru adevărata schimbare, pentru ca descătuşarea din 
libertatea pe care credem că o avem să se producă. 

Totul începe de la om şi de aceea, în cele din urmă, 
problema este: iubesc păcatul meu sau nu? Nimeni nu poate 
să spună că păcătuieşte, deoarece nu poate face altfel. Fără 
îndoială, nu toţi au aceeaşi putere, unul poate mai puţin, 
altul mai mult. Altul poate cu mai mare hotărâre, altul cu 
mai multă trudă. Ce e sigur e că, în cele din urmă, ceea ce 
vrea, face. Deoarece fie că ai doi talanţi, fie că ai cinci, dacă 
îi sporeşti, Dumnezeu îi primeşte şi-ţi va trimite mila Lui. 
Dacă nu ajunge binele tău la Dumnezeu, ajunge totuşi la 
tine mila Lui şi te slobozeşte de păcatul tău, numai că 
trebuie să stai contra păcatului până la sânge. 

De cele mai multe ori noi vrem să stăm picior peste 
picior şi să ne plece păcatele. Ne temem de moarte, ne 
temem de martiriu, de adevărata pocăință și rămânem în 
ticăloşia noastră. „Om ticăloşit ce sunt, cine mă va izbăvi?” 
(Rom. 7, 24) — ne întrebăm, în timp ce Dumnezeu există şi 
mila Lui ajunge până la noi. De aceea, Sfântul Isaia 
continuă și spune: 


Vai mie, vai mie, că încă n-am fost eliberat de focul 
gheenei. 


Vai, vai, că nu m-am slobozit de ceea ce mă trimite 
direct în focul gheenei. Adică păcatele mele, căderile mele, 
poftele mele, neatenţiile mele, toate câte mă fac să păcătu- 
iesc, nu sunt doar sania care mă duce în gheenă, ci aparţin 
gheenei, diavolului. Prin urmare, sau sunt în împărăţia ceru- 
rilor, sau sunt în gheenă. Nu există a treia situaţie. E valabil 
aici principiul terţului exclus. De vreme ce împărăţia ceruri- 
lor a venit şi este înlăuntrul nostru, atunci înlăuntrul meu 

este fie împărăţia, fie gheena, dar, zice, din toate câte 
aparțin gheenei nimic nu am lepădat. Inlăuntrul meu am 
toată duhoarea, tot pârjolul gheenei. 


Cei ce mă atrag spre ea rodesc încă în mine şi miş- 
că în inimă toate lucrurile ei. 


Cei care îmi trag inima în gheenă încearcă, nu nu- 
mai să semene înlăuntrul meu, ci şi să secere roade din 
sămânța lor. În inima mea se mişcă toate faptele iadului. 

Avva Isaia ni-l descrie pe omul care, deşi vrea să se 
elibereze de păcat, rămâne marele vinovat. Nu zice că cei ce 
mă atrag aruncă sămânţa, ca în pildă, adică noaptea, în timp 
ce dormeau, un om străin rău şi viclean a venit şi a aruncat 
sămânţa de neghină, iar neghina a crescut și a înăbuşit grâul 
(Mt. 13, 25-26) — adică într-o clipă de akidie, lene, ispită, 
este cu putinţă să vină vicleanul, cei ce mă atrag, sau să 
țâşnească dintr-o dată patima şi să arunce sămânţa ispitei. 
Ci zice că noi înşine cultivăm sămânţa pe care au aruncat-o 
noaptea, o udăm şi o reudăm, iar sămânţa rodeşte şi dracii 
adună roadele şi le duc unde vor şi odată cu ele şi pe noi. Şi 
astfel în inima noastră se mişcă întotdeauna faptele gheenei. 
Adică în loc să avem în inima noastră recolta de grâu, avem 
recolta celor ce ne atrag spre iad. 


Cei ce mă scufundă în foc se mişcă în trupul meu, 
voind să rodească. 


Cei ce vor să mă arunce în focul cel veşnic se mişcă 
în trupul meu, îl stăpânesc, vor să rodească. Dar şi eu le-am 
dat dreptul să-mi facă ce vor, să-şi facă lucrarea de distru- 
gere a mea până la capăt. 

Căci încă n-am cunoscut unde voi merge de aici, 
încă nu mi s-a gătit calea cea dreaptă, încă n-am fost slo- 
bozit de energiile (lucrările) celor aflaţi în văzduh, ale ce- 
lor ce mă vor împiedica din cauza lucrurilor lor rele care 
sunt în mine. 


Când avva Isaia îl analizează pe păcătos, perspectiva 
lui este deplină, el însuși fiind plin de trăiri izvorâte din 
lupta lui, din harul lui Dumnezeu şi din libertatea cea întru 
Hristos. Pentru el, Dumnezeu nu este un necunoscut, ci Cel 
cunoscut, Cel milostiv, mila, pentru că el însuși s-a luptat 
până la moarte şi în clipele când era gata să moară, Domnul 
îl învia. Foarte frumoase sunt cuvintele lui şi merită să le 
citim astăzi când intrăm în perioada pocăinţei. 

Căci încă n-am cunoscut unde voi merge de aici. 
Cum pot să-mi dau seama că înlăuntrul meu nu stăpâneşte 
încă Dumnezeu, ci puterile întunericului? Din faptul că nu 
am siguranţa unde voi merge după moartea mea. Încă nu 
am îndrăzneală înaintea lui Dumnezeu şi deplina cunoștință 
a faptului că am câştigat locul pe care mi l-a gătit Dumne- 
zeu. Încă trăiesc între stricăciune și nestricăciune. Încă mă 
aflu între Dumnezeu şi iad. Când sunt sigur că voi merge în 
rai, atunci e adevărat cuvântul: „lubeşte pe Dumnezeu şi fă 
ce vrei”. Când nu am în mod deplin această încredințare şi 
îndrăzneală, atunci sunt încă înlănţuit. 

Încă nu mi s-a gătit calea cea dreaptă. Avva Isaia se 
referă la elementele care descoperă nu numai că omul s-a 
oprit în chip simplu de la păcat, ci și că s-a slobozit de 
păcatele sale, şi drumul lui înaintea lui Dumnezeu este 
liber. Când înlăuntrul lui puterile întunericului nu mai 
pândesc, înseamnă că a dobândit îndrăzneala şi siguranța că 
este omul cel mântuit, că este omul cerului, că i s-a gătit 
calea cea dreaptă. 

„Drepte faceţi cârănle Lui” (ML. 3, 3), zice Evan- 
ghelia. Ceea ce înseamnă: pregătiţi-vă să-L primiţi pe Cel 
care era înaintea mea și Care este mai tare decât mine (Mt. 
3, 11). Pentru că ceea ce eu vă înfăţişez ca şi chip, El va 
face realitate. E] va pregăti calea în inima voastră prin bote- 
zul duhovnicesc. Calea cea dreaptă, calea mântuirii, calea 
raiului, calea cerului, este deschisă în Biserică. Mulţimi de 
oameni intră în rai şi neîncetat sfinţii sporesc. 

Dar oare pentru mine gătitu-s-a calea cea dreaptă? 
Fără îndoială, calea mea duce la cer, dar pentru mine urma- 
rea lui Hristos nu este drumul tihnit, uşor, de-a gata. Da, mă 
lupt, dar obosesc, nu reușesc, cad, mă doare. Hotărăsc să nu 
păcătuiesc și apoi păcătuiesc iarăşi. Întâmpin dificultăţi. Mi 
se pare grea Crucea lui Hnistos şi că greu ajunge cineva în 
rai. Mi se pare că, şi dacă aş vărsa lacrimi cât apele 
oceanelor, tot nu-mi vor fi de ajuns. Încă nu mi s-a gătit 
calea cea dreaptă. Hristos a spus: „Jugul Meu e bun şi 
povara Mea este ușoară” (Mt. 11, 30). Impărăţia cerurilor 
s-a deschis şi este înlăuntrul vostru (Lc. 17, 21). Acestea 
arată că omul poate să înainteze în viaţă cu Hristos, dacă se 
descătușează de puterile întunericului şi înlăuntrul său 
stăpânește Hristos. Atunci calea lui este tihnită. 

Eu însă vreau să citesc, şi cititul mi se pare de nesu- 
portat. Merg să mă rog, şi simt o mare greutate, un întuneric 
fără sfârșit. Până la urmă, unde-i Dumnezeu ca să-l pot vor- 
bi? Vreau să mă lupt ca să dobândesc neprihănirea, smere- 
nia şi eroismul și toate mi se par de neîmplinit şi foarte 
grele, şi zic: „O, Hristosul meu, de ce ne-ai făcut viaţa aşa 
de grea?” 

În mine au putere păcatul şi demonii care lucrează 
păcatul, şi nu Tu, o Hristosul meu. Calea pentru mine încă 
nu s-a făcut dreaptă. Cum alunecă copiii pe tobopan, aşa de 
ușoară este viaţa în Hristos pentru cel cea câştigat în luptă şi 

s-a slobozit de păcate. Dar pentru mine este o povară de 
neridicat. 

Încă n-am fost slobozit de lucrările celor aflaţi în 
văzduh. Încă simt că demonii mă trag, când încolo, când 
încoace. Încă simt că patimile mele mă pogoară în adâncu- 
rile iadului. Să înalț de acolo glasul meu? Mi se pare că nu 
va ajunge până la Tine pentru că înlăuntrul meu lucrează 
păcatul, demonii cei răi. 

Desigur, încă n-am fost slobozit de lucrările celor 
aflaţi în văzduh, ale celor ce mă vor împiedica din cauza 
lucrurilor lor rele care sunt în mine. Cuviosul este aici 
uimitor în ce priveşte desăvârşirea expresiei, siguranța 
cuvintelor şi simţirea a ce se va întâmpla în jurul şi înaintea 
morţii. Este foarte adânc. Nu m-am eliberat, zice, nici de 
lucrările care sunt înlăuntrul meu şi pe care le văd și le simt, 
nici, mai cu seamă, de lucrările care sunt în văzduh. 

Deși avva Isaia se referă la demoni, totuși aici vor- 
beşte despre lucrările lor. Ştie cât de sofisticat este demonul 
şi cu câtă artă se ascunde, înfăţişându-şi voile sale ca voiri 
ale lui Dumnezeu, iar pe sine ca fiu al lui Dumnezeu. Se 
ascunde ca să facem faptele lui, ca să fim puşi la treabă 
de el. 

Demonul este o persoană, este un ipostas. Demonul 
este o zidire a lui Dumnezeu. Ca fiinţă spirituală, nu poate 
să se unească de nedespărţit şi neîmpiedicat cu noi, ci doar 
să acţioneze asupra noastră. Aceasta pentru că omul a fost 
făcut ca să se unească în întregime cu Dumnezeu prin 
energiile dumnezeieşti. Dumnezeu, în El Însuşi este neapro- 
piat. Putem însă să primim energiile Lui şi, prin ele, să 
devenim una cu El. Energiile nezidite sunt Însuși Dumne- 
zeu, strălucirea esenței Lui. Exact aşa, și energiile demonu- 
lui sunt demonul însuşi. Atenţie, să nu le amestecăm! 

De ce noi ne zdrobim şi nu reuşim? Pentru că facem 
deosebire între demonii cei răi şi energiile lor. Am un gând 
rău şi mă întreb: demonul mi l-a insuflat sau este o simplă 
energie demonică sau o patimă? Dar demonul şi energia 
sunt exact acelaşi lucru. În spatele energiei se ascunde 
demonul, după cum în spatele razei se ascunde lampa 
aprinsă. De asemenea, se ascunde înapoia gândului, înapoia 
poftei, sau înapoia mişcării sufletului şi a trupului. Noi însă 
percepem ca energii efectele acestora, care seamănă și 
rodesc înlăuntrul nostru. De aceea, vorbește aici despre 
energii (lucrări). 

Încă n-am fost slobozit de energiile (lucrările) celor 
aflaţi în văzduh, ale celor ce mă vor împiedica din cauza 
lucrurilor lor rele care sunt în mine. Încă nu m-am eliberat 
de energiile demonilor care sunt în văzduh, de vămile 
văzduhului, cum le numesc alţi Părinţi, de cei ce pândesc 
să-mi răpească sufletul, şi să mă împiedice în calea mea 
către cer. Îngerii lui Dumnezeu, Dumnezeu Însuşi se luptă 
ca să elibereze făptura Lui, chiar şi în ultima clipă, şi s-o 
urce la cer, fie şi cu un singur „Doamne lisuse”. Dar demo- 
nii pândesc până în ultima clipă ca să-l câştige. Cu o nemul- 
țumire, sau cu un „nu” pe care-l va spune sufletul şi pe care 
poate să-l spună, deoarece întotdeauna este liber. 

Demonii au pregătit în mod perfect planul de pieire 
a omului. Se mișcă înlăuntrul lui, intră şi ies, pentru că nu 
au putinţa să se unească cu sufletul nostru, fiind fiinţe şi 
ipostasuri. Pot însă să modifice învelișul sufletului, energi- 
ile lui și să domnească asupra noastră. Dar, conform planu- 
lui pe care l-au alcătuit ei, nu avem de-a face doar cu 
demonii, care intră şi ies din noi, ci şi cu cei care au luat în 
stăpânire toate avangardele drumului ce duce până la poarta 
cerului. Să nu uităm că sufletul, deși este duhovnicesc, are 
totuşi o oarecare materialitate, la fel ca demonii. Prin urma- 

re, cerul, ca şi iadul, sunt, în mod clar, și un loc de vieţuire. 
Există o mişcare a sufletului în acestea şi în cele de 
dinaintea lui. 

Astfel, faptele mele, despre care cred că eu le vreau, 
eu le fac, în realitate sunt strălucirea demonilor. Sunt 
aruncătura sinelui lor, pe care eu o înșfac cu convingerea că 
sunt liber şi fac ce vreau. În clipa în care cred că sunt liber, 
nu-mi dau seama că sunt marele înlănţuit, şi de aceea mă 
lupt să mă mântuiesc, dar iarăşi mă înec. Mă înhaţă atunci 
ghearele călăului, pentru că nu am cunoştinţa faptului că 
singurul lucru pe care într-adevăr îl vrea sufletul meu este 
Dumnezeu, deoarece pentru El s-a născut, pe El îl caută și 
în El se odihneşte. 

Orice altceva pe care cred că-l vreau este o minciu- 
nă, o înşelăciune, o falsificare, un balast, pe care-l aruncă 
asupra mea cel viclean. Și eu, purtându-mă în acest fel, îmi 
pierd echilibrul şi cred că vreau răul. De aceea, şi zice „răul 
este legat de mine” (Rom. 7, 21), răul şi moartea pe care o 
seamănă, pentru că el însuşi este moarte. Când, de exemplu, 
sunt mânios, sunt rău sau stăpânit de orice altă patimă, în 
realitate acestea sunt jucrurile rele ale demonilor care sunt 
în mine. 

Demonii se unesc cu noi nu ca persoane, intrând 
înlăuntrul nostru, ci prin lucrurile lor rele şi întunecate, pe 
care le fac cu noi. Cu noi se unește atât viclenia demonului, 
cât şi harul lui Dumnezeu, pentru că „legat de mine” este şi 
Dumnezeu şi virtutea, iar noi devenim fie întunecaţi, fie 
luminaţi. Când păcătuiesc nu înseamnă pur şi simplu că am 
făcut rău ceva, ci că s-a dus o întreagă luptă, un întreg 
război şi am fost biruit. Prin urmare, păcat nu înseamnă că 
fac ceva, îl spovedesc şi sunt iertat şi, dacă iarăși îl fac, 
iarăși voi fi iertat. Păcat înseamnă că uit de ce m-am născut, 
uit că numai Dumnezeu poate să odihnească sufletul meu şi 

că sufletul nu poate să rămână ncprihănit, decât dacă se 
uneşte cu Dumnezeu. Păcatul meu este, aşadar, căderea în 
afară, greşeala, înşelăciunea, scăpălarea, faptul de a nu fi 
putut nimeri drept la ţintă. Nereușita mea este păcatul meu. 

Înclinarea voinţei mele către păcat nu este în realita- 
te propria mea voie de a păcătui, ci este contopirea voinţei 
mele cu voinţa demonului celui viclean, care intră în acest 
fel înlăuntrul meu, în timp ce eu cred că este ceea ce am 
căutat. Pentru că de fiecare dată când fac ceva, simt că mă 
unesc cu ceea ce fac. Aşa se explică plăcerea, amintirile pă- 
catului şi întoarcerea la păcat, care vatămă întreaga mea 
fiinţă. De aceea, avva Isaia zice că încă nu mi s-a deschis 
calea cea dreaptă, încă nu m-am slobozit de energiile demo- 
nilor. Trebuie ca fiecare mişcare, chiar şi cea mai mică, să 
se oprească înlăuntrul meu, ca să spun: acum încep să mă 
unesc cu Dumnezeu. 


Încă nu am văzut venind să mă mântuiască de ele. 
Căci încă rodeşte răutatea lor în mine. 


Hristos S-a născut, Mântuitorul a venit, dar eu încă 
nu L-am văzut, nu am devenit casnicul Lui, nu L-am pus 
înlăuntrul meu pe Mântuitorul Hristos, nu m-am unit cu El. 

Încă n-am văzut. Deoarece verbul &pâw (a vedea), 
are de regulă înţelesul de a primi, a se sătura, atunci expre- 
sia înseamnă „nu m-am săturat de Mântuitorul Hristos, nu 
L-am primit înlăuntrul meu pe Mântuitorul, deşi a venit să 
mă mântuiască”. Răutatea demonilor, a energiilor viclene, 
încă rodeşte înlăuntrul meu. 


Încă n-am văzut o îndrăzneală între mine şi Judecă- 


torul. Încă n-am fost declarat că nu sunt vrednic de moarte. 
Încă nu m-am depărtat de făcătorii de rele. 

Încă nu pot să stau cu îndrăzneală înaintea lui Hris- 
tos şi să-l spun: „lată, Hristosul meu, sunt liber, fă cu mine 
ce vrei. Du-mă unde vrei, sunt al Tău”. Încă ceva mă încre- 
dinţează că nu pot să stau cu bună nădejde înaintea Judecă- 
torului: îm: tremură picioarele şi mă chircesc. Dacă nu am 
îndrăzneală, încă n-am fost declarat că n-am fost vrednic de 
moarte. Nu am încă mărturia că sunt vrednic de viaţă. Simt 
că sunt vrednic morții. Încă nu m-am depărtat de făcătorii 
de rele. Problema este nu ca ei să plece de la mine, că trea- 
ba lor este să intre şi să iasă, ci ca eu să mă depărtez de ei. 

După cele de mai sus putem să înţelegem de ce 
tâlcuirea primei duminici a Triodului numeşte această 
perioadă, perioadă de război, de lupte duhovnicești, stadion 
de lupte. Într-adevăr, ce luptă se duce şi de care noi nici nu 
ne dăm seama! Ce planuri se fac! Noi ştim numai să dor- 
mim în puful păcatului nostru şi să avem capul liniştit, cre- 
zând că suntem creştini, că suntem monahi. Dar, ce luptă se 
duce! Ce puteri ale luminii şi ale întunericului, ce dumnezei 
vicleni şi buni se luptă ca să câştige sufletul nostru, şi noi 
credem că viaţa noastră este atât de simplă! De ce? Pentru 
că singurul lucru pe care-l trăim este păcatul nostru, durerea 
noastră, și nereușşita noastră. Această nereușită a omului 
păcătos o exprimă avva Isaia, zicând: 


Nu se veseleşte cel ce face răul, păzit fiind în 
închisoare. Nu-şi poate face voia lui, legat fiind în lanţuri 
de fier. 


Dacă cineva e închis în puşcărie, orice i-ai duce nu 


se bucură de nimic. Singurul lucru pe care-l vrea este să 
iasă din puşcărie. 

Nu-şi poate face voia lui, legat fiind în lanţuri de 
fier. Poate cel întemnițat, care are mâinile şi picioarele 
legate în lanţuri de fier, să facă ce vrea? Aşa şi noi, nu 
putem să ne facem voia noastră, adică nu ştim ce vrem în 
adâncul sufletului nostru. Cel viclean ne strică gândurile și 
„ceea ce nu vrem, aceea săvârşim” (Rom. 7, 20), ca şi cum 
am vrea. Îmbrăţişăm răul, îl iubim, îl credem, îl săvârșim şi 
adeseori credem că acesta este lucrul drept şi voit de Dum- 
nezeu. Cele mai multe fapte ale noastre le îndreptățim. 

Mergi la cineva şi spune-i: „De ce, fratele meu, 
iarăşi grăieşti în deșert?” Te vei încredința că nu are 
convingerea că grăirea în deşert este păcat. Pentru că, dacă 
ar fi ştiut că este o suflare şi energie de moarte, nu l-ar fi 
repetat. Cine intră iarăşi în puşcărie odată ce a gustat 
lanţurile de fier? Dacă o face din nou înseamnă că nu are 
Simţul că ceea ce face sunt nişte înfricoşate lanţuri. Zi 
altuia: „Nu asta, nu aia”. Şi-ţi va spune: „Nu înţeleg, nu 
simt”. Nu înţelege lanţurile cu care l-au legat și va muri 
înlănțuit, crezând că zboară. 


Nu învăţa pe altul, fiind închis cu butuci de lemn. 


Revine la imaginea celui întemnițat, înfăţişându-l 
acum pe cel cu picioarele prinse în butuci, aşa cum fusese 
legat apostolul Pavel şi mulţi alţii (F.A. 16, 24). Cel întem- 
niţat nu învaţă pe altcineva despre libertate, despre virtute, 
despre Dumnezeu. Urmăreşte doar să-şi plângă ferecarea lui 
de lemn. 


Nu-şi aminteşte de odihnă cel ce se află în osteneli, 
nu mănâncă cu plăcere cel cu grumazul legat. 

Du-te la un înlănţuit şi spune-i: „Ce frumos petre- 
ceam noi mai demult!” Ce să-ţi spună acum când este în 
chinuri? Când cineva a fost legat, nu mai gustă nimic cu 
plăcere. Toate sunt amestecate cu durere și chin. Omul 
păcatului, orice ar face, nu poate să se bucure. 

Ne rugăm şi protestăm că nu găsim bucurie la rugă- 
ciune. Cum să te bucuri, zice avva Isaia, de vreme ce eşti 
legat cu păcatele tale? Citim şi spunem că nu înţelegem 
nimic. Cum să înţelegi? Te lasă demonii cei răi să înţelegi 
ceva? Eşti legat şi cu lanţuri de fier şi cu butuci de lemn. 
Dacă ai înţelege câte citeşti, ţi s-ar fi bucurat sufletul. Omul 
păcatului nu primește decât durere. 


Despre toate relele şi chinurile ce i se pricinuiesc 
spune: „sunt vrednic de ele”, cugetând pururea la cele ce 
vor fi pentru el cele din urmă ale lui, cugetând la pedepsele 
şi la păcatele lui, inima lui nu se îngrijește totuşi să nu 
judece pe altul, deşi osteneala chinurilor mănâncă inima 
lui. 


Deoarece cel întemnițat înţelege cât de înfricoşător 
lucru sunt lanţurile, încetează să mai observe ce fac alţii, 
încetează să-i mai deranjeze, să-i judece, să-i sfătuiască. Ia 
aminte numai la osteneala chinurilor care mănâncă inima 
lui. Acceptă toate pedepsele, pentru că se consideră vrednic 
de ele şi se gândeşte la cele care vor fi ultimele. 


Citirea şi meditaţia îi este un vai amar. [14, 2] 
Când citeşti şi ţi-e greu să înţelegi, îndată te ia 


somnul. Dar îndată ce ţi se vorbeşte despre cineva, ochii ţi 
se deschid şi inima la fel. Indată ce ţi se spune să mergi la o 

treabă în afara mănăstirii, arăţi zel. Când ţi se spune să 
citeşti, nu poţi. 


Nu întăreşte pe alții să nu se lenevească. 
Preocuparea lui nu este grija de mâncare. Ştie de milă 
celor ce fac milă cu el. Dar nu o gustă, fiind întristat, 
pentru că a păcătuii în toate. 


Cel legat nu-i sfătuieşte pe alţii să fugă, să se lupte, 
deoarece vede că nu poate să facă nimic. Nu se îngrijește 
nici de mâncare, nici de lucrurile de afară. Tot ce vrea este 
să se slobozească. Desigur, în jurul lui se găsesc oameni 
plini de iubire, dar el, sărmanul, din pricina întristării sale 
nu poate să guste dragostea lor, să priceapă bunătatea lor, 
pentru că a păcătuit în toate. Pentru că este scufundat în 
întregime în păcatul lui. 

Într-adevăr, când un om păcătuieşte, se izolează de 
ceilalţi şi simte că ceilalţi nu-l iubesc, că nu-l vreau, că nu 
se pândesc la el, că nu-l bagă în seamă. După cum limba 
care îşi pierde simţul gustului nu mai simte mierea, tot 
astfel şi omul păcatului suferă de o boală: nu simte iubirea 
oamenilor, le răstălmăceşte şi le strâmbă pe toate, crede că 
toți îi vor răul, că toţi trăiesc din plin și se bucură, în timp 
ce pe el l-au părăsit. Şi chiar dacă îţi verşi sângele pentru el, 
va da altă interpretare iubirii tale. Dacă îi vei spune un 
cuvânt bun, va crede că intervii în viaţa lui. Dacă îi spui: 
„Şezi aici”, va crede că-l disprețuieşti. Omul păcătos 
trăieşte lanțurile păcatului şi înfricoșătoarea temniţă a 
însingurării sale. 

De asemenea, când cineva încearcă de multe ori și 
trage concluzia că nu-l iubesc, că nu-l vor, că nu-l ajută, că 
greşesc în ceva, cu siguranţă că a păcătuit. Cine însă s-a eli- 
berat de păcat, simte că toţi îl iubesc, toţi îl vor, pe toţi îi 

simte ai lui, pe toţi vrea să-i îmbrăţişeze, pentru că toți sunt 
plini de milă față de persoana lui. Aşadar, pe cât mă elibe- 
rez de păcat, pe atât mă unesc cu toţi. Dimpotrivă, pe cât 
păcătuiesc, pe atât mă separ de toţi. 


Batjocorit, nu le răspunde cu mânie. Rabdă ostene- 
lile, zicând: vrednic sunt. Râsul dinţilor e departe de el... 
De aude cuvinte, nu zice despre ele bine sau rău, de sunt 
bune sau rele. Auzirea lor nu e primită. Din genele lui 
curge apă pentru ostenelile în care este ţinut. 


Când omul conştientizează că este păcătos, nu se 
mai ocupă cu ce-i spun alţii, nu-i judecă niciodată, nu le 
spune niciodată ceva contrar. Dacă îi spun ceva rău pe 
nedrept, el nu va răspunde nimic, nu-şi pleacă urechea la 
gura celuilalt. Cuvintele celuilalt sunt săbii aducătoare de 
moarte. Ştie că numai tăcerea unește cu celălalt şi cu 
Dumnezeu. Orice i-ar spune celălalt, bine sau rău, se 
îngrijeşte să rămână el însuşi neatins. Pentru că, 
deschizându-şi urechile la cele bune, pe neaşteptate vor 
intra odată şi cele rele înlăuntrul lui, şi îi vor stăpâni 
sufletul. De aceea, are urechile închise faţă de oameni, ca să 
şi le ţină deschise numai pentru Dumnezeu, iar din genele 
lui curge apă pentru ostenelile în care este ţinut, ochii lui 
varsă lacrimi, pentru că trăieşte durerea păcatului său. 


Căci fiecare işi duce povara sa. 
Dacă vrei să eliberezi omul de păcatul lui, nu poţi, 
pentru că el însuși trebuie să înseteze de libertatea lui. Nu 


poţi să ridici tu povara lui. Dar de ce să fim noi oamenii 
aşa? De ce să fim chinuiţi de păcatele noastre? 

pf 


Răspunsul ni-l dă avva Isaia în cuvintele care 
urmează şi care ne strămută din gheenă în rai, din energia 
vicleanului, la harul lui Dumnezeu. Fiţi atenţi cât de 
experimentată îi este expresia. Asemenea idei poate să 
exprime numai un mare sfânt, care e foarte mare înaintea 
lui Dumnezeu și nimic înaintea propriilor săi ochi. Este însă 
atât de adânc întru smerenia şi simplitatea lui, încât ne adu- 
ce aminte de Sfântul Efrem Sirul. 


Până când deci mă voi îmbăta fără vin şi mă voi 
lenevi, avându-le pe acestea în fața mea! Uscăciunea inimii 
mi-a uscat ochii şi meditaţia îngrijorată mi-a uscat capul, 
și împrăștierea inimii mi-a adus uitarea până la ceasul 
întunericului. [14, 3] 


Vorbim despre pocăință, citim tâlcuiri la psalmii de 
pocăință, dar ce lucru greu este să se pocăiască cineva! De 
ce? Pentru că se întâmplă ceea ce zice: „ne îmbătăm fără 
vin”. Să se îmbete cineva cu vin e normal, dar a se îmbăta 
fără să bea vin e un lucru anormal, străin de firea 
omenească. Dumnezeu a dat vinul ca omul să se bucure 
(Ps. 103, 15). Vinul şi untul-de-lemn au fost folosite de 
Biserica noastră ca să exprime în general însuşirile lui 
Hristos. 

Până când deci mă voi îmbăta fără vin? Până când, 
aşadar, voi trăi şi voi simţi bucurie fără Hristos? Ideea este 
că există beţie adevărată şi beţie străină de om. Beţia este, 
în mod evident, veselia sau, mai bine, depăşirea veseliei 


-243- 


CUVINTIL ASCETICE 


până la măsura în care omul încetează să se mai stăpânească 
pe sine însuşi. 

Când cineva se obişnuiește cu ceva, o face fără să se 
mai gândească. Omul nu ar fi săvârşit păcatul, dacă păcatul 
nu ar fi fost o beţie, dacă nu i-ar fi dat o satisfacţie, dacă nu 
i-ar fi adus o mulţumire. Păcatul este satisfacția omului 
egopat, care consideră că face ce vrea. Dacă îi spui să facă 
aceasta, el va face aceea. Spune-i să facă una, şi el va face 
alta. Ajunge să aleagă el ceea ce vrea. Astfel, omul trăieşte 
în fiecare zi într-o beţie nebună, într-o veselie, într-o 
mulțumire, într-o „reușită” şi într-o „odihnă”, într-o încân- 
tare şi mulțumire de sine. În fiecare zi se odihneşte pe un 
aşternut care provine din feluritele lui păcate, dar în realita- 
te se bea şi se mănâncă pe el însuşi. Cu sinele lui îşi dospeş- 
te propria fiinţă. 

Cine va putea supravieţui la cea mai mare durere 
dacă nu va avea şi o oareşcare bucurie? Am bucuria femeii 
mele, bucuria nădejdii, a recunoaşterii mele, a banului meu, 
diferite bucurii. De fiecare dată găsesc câte ceva. Se poate 
să citesc un periodic şi să mă absoarbă cinci ceasuri. Aceas- 
tă absorbire este o beție fără vin. Știm însă că nu e cu putin- 
ță să existe adevărată veselie fără lacrimi şi adevărată bucu- 
rie fără întristare. De asemenea, nu e cu putinţă să existe 
întristare după Dumnezeu, adică pocăință adevărată, fără 
voioşie, fără bucuria lui Hristos, fără prezenţa Lui. Tristeţea 
este după Dumnezeu, când este o tristeţe bucuroasă, şi 
bucuria este adevărată, când iese din lacrimile de pocăință. 

Aşadar, e cu putinţă ca omul să se bucure, să aibă o 
mie şi una de satisfacţii, dorinţe sau fapte, să fie sau să pară 
bucuros, dar bucuria lui să fie mincinoasă, dacă nu are vinul 
lacrimilor. Numai lacrimile dau adevărata bucurie. Dar şi 
toate lacrimile care nu aduc beţia, bucuria, reuşita sunt min- 
cinoase, egopate, cu scădere, bolnave, demonice, nu sunt 

duhovniceşti. Lacrimile, în ele însele, nu au importanţă. 
Importanţa lor constă în beţia pe care o produc, iar autenti- 
citatea beţiei, este confirmată de proveniența ei din adevăra- 
tul vin. De aceea, avva Isaia spune: până când voi avea bu- 
curii fără lacrimi de pocăință şi până când ochii mei vor 
scoate lacrimi fără să fiu beat, fără să fiu bucuros? 

De câte ori ne pocăim și nu avem bucurie! E sigur 
atunci că vom cădea iarăşi. De câte ori ne spovedim, iar ini- 
ma noastră nu ia foc şi nu se îmbată! Cu siguranţă vinul 
acesta este mincinos. De câte ori credem că am găsit adevă- 
rul sau bucuria, dar nu avem vinul, lacrima duhovnicească! 
Până când deci bucuria mea, întristarea mea, vor fi minci- 
noase, mincinoase metaniile mele, toate darurile şi jertfele 
mele pentru Dumnezeu? Până când voi fi fără de grijă şi voi 
trăi această înşelăciune? 

Uscăciunea inimii mi-a uscat ochii. M-am îmbătat, 
dar nu am vin, nu am lacrimi, deoarece uscăciunea inimii 
mele care s-a îngroșat, care s-a făcut îndărătnică (Deut. 32, 
15) — după ce L-a gustat și L-a mâncat pe Hristos — care s-a 
făcut atât de grea de desfătările şi de darurile lui Dumnezeu, 
a uscat ochii mei. Din inimă ies toate. Când inima este 
învârtoşată, ce să scoată ochii? 

Şi meditaţia îngrijorată a uscat capul meu. Nu 
numai inima mi s-a făcut atât de uscată, încât să nu pot să 
mă pocăiesc, ci uscăciunea a cuprins şi capul și a netrebni- 
cit totul împrejurul ochilor, cu rezultatul că, dacă vreodată 
inima se va mişca, să fie deja târziu ca ochii să mai poată 
lăcrima. Aceasta se datorează meditaţiei îngrijorate care, 
oarecum, netrebniceşte ochii, îi „dezinervează” ca să nu mai 
poată vărsă lacrimi. 

Este peripeţia vieţii noastre datorată diferitelor griji 
şi interese pe care le avem, adică de fiecare dată ceva ne 
preocupă, ceva străluceşte în ochii noştri ca pofte. Astăzi 

mă interesează să reuşesc asta, mâine să îmi aranjez mănăs- 
tirea într-un fel mai bun. De fiecare dată ceva ca un cariu, 
roade şi usucă rădăcina inimii mele şi, mai departe, a 
capului meu, şi mă netrebniceşte. 

Și împrăştierea inimii mele mi-a adus uitarea. 
Împrăştierea cugetului și a inimii reprezintă netrebnicirea 
definitivă a omului. Grija, precum zice Sfânta Scriptură, 
duce la situaţii fără ieşire (Is. Sir. 30, 24; 31, 1). Poftesc şi 
nu am, poftind şi neavând, fie urmăresc şi mai mult împlini- 
rea poftelor mele, fie caut alte orizonturi, ca să pot avea 
propria mea beţie. Astfel, cad într-o împrăştiere a inimii, 
trăiesc de ici colo, trăiesc peste tot, dar nu trăiesc adevărata 
mea existență. Rezultatul acestor felurite îndeletniciri și 
împrăştieri este să le uit pe toate. Uit că nu am vin, uit de 
uitarea care se naşte înlăuntrul meu. 

Ce înseamnă uitare? De exemplu, dacă l-am uitat pe 
cutare înseamnă că respectivul este inexistent pentru mine. 
Prin urmare, împrăștierea inimii mele mi-a adus uitarea 
înseamnă că rezultatul uitării este înlăuntrul meu, eu sunt 
locul absenței lui Dumnezeu. Grijile mele, şi poftele mele, 
şi luptele mele, şi bucuriile mele, toate aceste beţii ale mele 
cu care trăiesc, mi-L îndepărtează pe Dumnezeu. Mă fac ca 
un fără-de-Dumnezeu în lume (Efes. 2, 12). 

Până la ora întunericului. Deoarece am tras beţii, 
trăiesc crezând că-L am pe Dumnezeu, până în ceasul când 
mă voi scurge în întuneric. Se apropie ultima clipă a vieţii 
mele, în care „nu este cel ce te pomeneşte” (Ps. 6, 6), şi încă 
nu am descoperii că trăiesc fâră Dumnezeu. Acesta este 
rezultatul bucuriei fără lacrimi şi a lacrimilor fără bucurie. 


N-am avut un prieten ca să vorbească despre mine, 
nici nu am un dar ca să-l trimit cetățenilor. 

Această frază ne aduce aminte de Evanghelia care 
spune că încă fiind departe potrivnicul tău, nu te porni 
asupră-i, ci trimite-i solie de pace (Lc. 14, 31-32). Mergi şi 
te înțelege cu el. Trimite-i oameni și daruri ca să-l îmbune- 
ze. Astfel, nu numai că vei birui, dar te vei izbăvi şi de 
pericolul de moarte care te ameninţa. Și dacă celălait 
iubeşte bogăţia, „fă-ţi prieten din mamona nedreptăţii” 
(Le. 16, 9), fă-ți-l prieten cu darurile tale, cu harismele tale, 
cu cei pe care-i trimiţi să vorbească pentru tine. Aici nu am 
un dar ca să-l trimit cetățenilor. Cine sunt cetățenii cu care 
trebuie să intru în legătură? Desigur, sunt prietenii mei, 
casnicii mei, cei care stau în opoziţie faţă de mine. 

N-am avut un prieten ca să vorbească despre mine, 
nici nu am un dar ca să-l trimit cetățenilor. Fraza aceasta îl 
înfăţişează pe omul care a fost făcut pentru cer şi, cu toate 
acestea, trăieşte fără cer. Prietenii lui sunt prietenii lui 
Dumnezeu, sfinţii, care înconjură jertfelnicul lui Dumnezeu 
cu veşmintele lor albe (Apoc. 7, 9) şi cu înfăţişările lor 
slăvite, şi totuşi el nu îndrăzneşte să meargă acolo. Sfinţii 
sunt străini de el. 

De câte ori omul, când păcătuieşte, îi simte pe sfinţi 
ca dușmani ai săi, se ceartă cu ei, ba chiar şi cu Dumnezeu! 
Când păcătuiesc, e firesc să mă am rău cu omul de lângă 
mine pe care îl văd, care mă iubeşte, care îmi vorbeşte, 
căruia îi vorbesc. Cu atât mai mult e firesc să mă însingurez 
faţă de sfinţi, fiindcă nici măcar nu-i văd. Toţi câţi 
înconjură jertfelnicul ceresc al lui Dumnezeu, sfinţii, îngerii 
şi Dumnezeu, sunt pentru mine inexistenţi. Desigur, nu 
pentru că aceasta ar fi realitatea, ci pentru că cu mă îngrop 
în inexistenţa mea prin propriul meu păcat, eu devin 
inexistent pentru ei. Ei îmi par inexistenţi, pentru că ei 
există în Dumnezeu iar pe mine mă desparte de Dumnezeu 
păcatul şi, prin urmare, Dumnezeu și prietenii lui 

Dumnezeu, devin vrăjmaşii mei. Nu am, aşadar, nici un dar 
ca să-l trimit cetăţenilor pentru a-L ruga pe Dumnezeu, 
pentru ca Cinstitul Înaintemergător să se roage pentru mine, 
sfinţii să mijlocească, îngerii să-mi meargă înainte, 
Preasfânta Născătoare de Dumnezeu să primească ruga 
mea. Nu am nici un dar. Singurul dar ar fi fost Botezul, dar 
din pricina păcatului şi pe acesta l-am întinat. 


Vestirea faptelor mele rele nu-i lasă să mă cu- 
noască. 


La cerescul jertfelnic toţi mă aşteaptă. Dar, cum tră- 
iesc eu păcătosul! În păcat, în deznădejde, despărțit de 
oameni, de Dumnezeu şi de sfinți. Şi dacă presupunem că 
voi putea vreodată să plâng sau cineva va putea să mijlo- 
cească pentru mine înaintea lui Hristos şi a sfinţilor, va fi 
deja prea târziu. Pentru că numai astăzi pot să mă pocăiesc, 
„până ce se poate zice astăzi” (Evr. 3, 13). Nimeni nu-și 
poate schimba viaţa când vrea, ci numai când îl așteaptă 
Dumnezeu. Dacă mi-o voi schimba mâine, nu ştiu dacă mă 
va auzi Dumnezeu, pentru că fiecăruia îi dă timpul potrivit. 
Dacă mă voi pocăi târziu, vestirea faptelor mele rele va 
ajunge prima în cer, adică prietenii mei cei răi, demonii, vor 
merge și vor spune lui Dumnezeu toate faptele mele cele 
rele, zicându-l: „Acesta nu este al Tău”. Astfel, Dumnezeu 
şi sfinţii din cer nu mă vor putea recunoaşte ca al lor. 


De-i rog, nu-mi dau atenţie. 
Însingurarea sufletului sporeşte. Ziceam mai înainte 


că omul însingurat din cauza păcatului său simte că nimeni 
nu-l aude, nimeni nu se gândeşte la el. Și nu numai atât, ci 

şi dacă îi va ruga pe Sfinţi şi pe Dumnezeu, i se pare că nu-l 
aud. 

De câte ori nu spunem că L-am rugat pe Dumnezeu 
şi nu ne-a făcut nimic. I-am spus Sfântului Gheorghe și nu 
m-a auzit, m-am adresat Sfântului Nicolae şi nu şi-a plecat 
urechea, i-am vorbit Maicii Domnului şi nu mi-a răspuns. 
De puţine ori simţim că rugăciunile noastre rămân fără răş- 
puns? De ce, însă? 


Căci mă văd că nu m-am odihni! încă din durerile 
mele. Fiindcă nu-i rog cu inimă întinsă spre ei, nici vierme- 
le păcatelor mele nu s-a făcut o prezenţă neincetată muş- 
când inima mea. 


Pentru că simt că încă nu am încetat cu rănile păca- 
tului meu și pentru încă un motiv. Pentru că inima mea se 
întoarce învârtoșată și nu întinsă către Domnul, nu simte 
neîncetat înțepăturile păcatului, nu a înţeles ce lucru înfrico- 
şător este păcatul. Rămân, aşadar, însingurat de cei de 
aproape şi de cei din cer, despărţit de Biserică, nu trăiesc 
unitatea trupului celui unul. 

Inimă întinsă. Am zis mai sus că bunătatea omului 
nu ajunge până la cer, că într-adevăr omul nu poate să facă 
nimic. Dar lacrimile și tinderea rugătoare a inimii reprezintă 
chestiunea noastră personală, de vreme ce este brodată cu 
păcat. Pentru că Dumnezeu un singur lucru înţelege, pocă- 
inţa, şi un singur lucru vede, lacrimile, pe care înşişi îngerii 
le duc la cer, dar eu nu mă rog cu inimă întinsă. Când m-am 
pocăit, pocăința mea a fost fără întinderea inimii. Inima 
mea este mică pentru ca să ajungă până la Dumnezeu. Pot 
însă să o fac săgeată ca să o azvâri și să ajungă până la 
Dumnezeu. Însăşi inima mea, dacă vreţi, se poate întinde 
atât de mult, încât să se facă mare și să ajungă la 

Dumnezeu, dar eu Îl simt pe Dumnezeu inexistent şi de 
aceea mă întreb: „Unde este Dumnezeu? Nu există 
Dumnezeu”. Altul, desigur, Îl vede cu atâta putere ca 
existent şi adevărat, încât zice: „Marele Dumnezeu!” 

Într-adevăr, prin lacrimi, prin pomenirea lui Dumne- 
zeu, inima devine atât de mare, încât încape în ea aproape 
tot cosmosul dimpreună cu nimicul de mine. Când mă go- 
lesc de mine însumi, atunci încap tot cosmosul, încap pe 
Dumnezeu, am simţirea că inima mea începe la pământ şi 
ajunge până la cer, că îmbrăţişează toate. Dar încă n-am 
reuşit să-mi întind atât de mult inima. Ce voi face? 


Plângeţi, deci, împreună cu mine toți fraţii mei, cei 
ce mă cunoaşieți, ca să-mi vină ajutorul mai presus de 
puterea mea şi să mă ia în stăpânire ca să mă fac ucenic 
vrednic al Lui, că a Lui este puterea în veci. 


O singură nădejde îmi mai rămâne: să mă întorc spre 
voi, pe care nu vă înţeleg, îmi păreţi străini, dar totuși sun- 
teţi fraţii mei. Spre voi, Sfinţilor, care îmi păreţi duşmani, 
care-mi sunteţi inexistenţi şi la care nu ajung darurile mele. 
Voi, toţi fraţii mei care mă cunoaşteţi, în timp ce eu nu vă 
înţeleg, nu vă simt, ci văd toate ale voastre ca pe ceva străin 
şi inexplicabil, voi să plângeți. 

Avva Isaia îi cheamă la plânsul de obşte pe toţi fraţii 
chiliei, şi pe toţi sfinţii, şi întreaga lume. Plângeți,...cei ce 
mă cunoaşteţi, voi, cărora m-am spovedit şi aţi priceput că 
sunt un gunoi uscat, fără o lacrimă, plângeri... ca să-mi 
vină ajutorul mai presus de puterea mea şi să mă ia în 
stăpânire, ca să mă fac ucenic vrednic al Lui, fiindcă eu nu 
mă pocăiesc, fiindcă nu vreau să mă pocăiesc, voi să 
plângeţi, ca să mă cerceteze ajutorul mai presus de puterea 
mea şi să mă ia în stăpânire. Sensul frazei este că pofta 

mea pentru păcat este atât de puternică, sinele meu s-a 
amestecat atât de mult cu iadul egoului meu, mi-am robit 
atât de mult libertatea, încât nu mai pot să fac nimic şi „ce 
nu voiesc, aceea săvârşesc” (Rom. 7, 16). Puterea mea a 
devenit distrugătoare. Distruge și omoară sinele meu. Deci, 
vă rog, să cereţi de la Dumnezeu să-mi trimită ajutorul cel 
mai presus de puterea mea. 

Vedeţi cum omul devine atât de putemic, încât 
învinge şi bunătatea lui Dumnezeu. Atât de mult hrănim 
sinele nostru și păcătoşenia noastră, încât devenim atot- 
puternici. Demonul, desigur, este nimic înaintea lui 
Dumnezeu. O singură privire să-i arunce Dumnezeu și 
îndată se va găsi în tartar. Şi totuşi, demonul este 
stăpânitorul lumii (In. 12, 31; Efes. 6, 12). Are toată puterea 
să clatine întreaga lume şi pe noi înşine. Exact aşa devine şi 
omul. De aceea zice, vă rog, plângeţi pentru mine, poate se 
va milostivi Dumnezeu şi-mi va da ajutorul care întrece 
propria mea putere, adică neputinţa mea, neștiinţa mea cea 
de bună voie, NU-ul pe care îl spun lui Dumnezeu. De vre- 
me ce nu mă pocăiesc, de vreme ce dispoziţia mea este în 
mod voit negativă, oare va putea Dumnezeu să stăpânească 
puterea mea cu mila Lui, şi să mă ia în stăpânire. Oare va 
putea să mă lege şi vreodată să mă slobozească? 

Ca să mă fac ucenic vrednic ai Lui. Port haina de 
ucenic al Lui, dar încă nu m-am făcut ucenic al Lui. Fie ca 
să ajung odată ucenic adevărat al Său! Că a Lui este 
puterea întru toţi vecii. Vă rog, fraţii mei, căci mărturisesc 
că Dumnezeu are putere. Fiindcă eu nu am putere, de e cu 
putință, spuneţi-l voi să-mi zdrobească voința ca să 
biruiască El. 


CUVINTI: ASCETICE 


Textul lui avva Isaia este foarte puternic. Vedeţi cu 
câtă subțirime şi profunzime teologică tâlcuieşte Sfântul 
viaţa omului păcătos. Cele mai frumoase cuvinte despre 
păcat, le-au spus Sfinţii. De ce? Pentru că omul sfânt, cu cât 
mai mult se sfințește, cu cât mai mult se depărtează de 
păcat, cu atât mai mult conştientizează sfinţenia lui Dumne- 
zeu şi atunci înțelege că el nu este ca Acela. Prin urmare, 
trăind şi văzând sfinţenia lui Dumnezeu, surprinde înţelesul 
propriei sale păcătoşenii, care se întinde şi dincolo de 
păcatul lui în firea cea căzută. 

Păcătosul experiază trăirile păcatului său, le suferă, 
le rabdă, se înţeapă neîncetat, se loveşte, se zvârcoleşte de 
dureri, dar are trăirea beţiilor lui, a autoînșelărilor lui şi, de 
aceea, rămâne în păcatele sale. 

Cine însă [| simte pe Dumnezeu, pe cât se curăţă, pe 
cât se sfinţeşte, pe atât se subţiază, şi percepe în mod adevă- 
rat înţelesul păcatului care sălăşiuieşte înlăuntrul lui, de 
aceea și are toate aceste trăiri şi plânge, ca şi cum ar fi 
primul dintre păcătoşi şi ultimul dintre credincioşi, dacă şi 
el însuş: s-a curăţit de păcatul său. 

Eu, chiar dacă mă voi scufunda întreg în sângele 
vărsat de mâinile mele, nu voi putea să conştientizez mări- 
mea păcatului meu, precum va conştientiza un sfânt faptul 
de a-i fi scăpat o simplă privire“? 

Îmi amintesc de lacrimile Părintelui Dimitrie 
Gagastathis, pe care îl cunosc din 1961. Pe cât treceau anii 
şi pe cât se apropia de Dumnezeu, nu puteţi să vă imaginaţi 
cât de înflăcărate şi cât de multe i se făceau lacrimile, şi cât 
de uimitoare curăţia lui. De câte ori, când venea să se 
spovedească, spunea: „De unde găseşte trupul ăsta scheletic 


* Sfântul Isaac Sirul, Cuvinte despre nevoințe 7, Despre rânduiala 
începătorilor şi despre cele ce se cuvin lor (FR 10, 1981, p. 61] 

atâtea lacrimi? Nu poate să aibă înlăunirul lui atâta apă, câte 
lacrimi”. Şi totuşi avea, pentru că s-a sfinţit pe el însuşi”. 

Omul păcatului nu simte ce este păcatul. Simte nu- 
mai iadul lui, înşelăciunea lui, singurătatea lui, faptul că-i 
străin faţă de alţii. Din toate acestea își face o idee despre 
păcat. Poate însă să se pocăiască, dacă meditează asupra 
sfinţeniei lui Dumnezeu și se bucură de ea. Biserica noastră, 
la Sfânta Liturghie, ne pune neîncetat în faţa sfinţeniei şi 
slavei lui Dumnezeu cu scopul de a înţelege lipsa noastră de 
slavă şi păcătoşenia noastră. Lipsa de slavă înseamnă 
adevărata noastră inexistenţă. 

Problema este însă că nu vrem să ne pocăim, pentru 
că nu L-am iubit pe Dumnezeu. Un om păcătos, care nu l-a 
cunoscut pe Dumnezeu, probabil că va putea vreodată să se 
pocăiască. Dar noi, care l-am cunoscut pe Dumnezeu, care 
am intrat între zidurile Ierusalimului, însă poftim iadul 
eghiptienesc““, cum vom putea oare să ne mântuim? 


ip 


Nu putem să nu recunoaștem, fraţii mei, că beţiile 
noastre sunt fără vin, şi că vinul nostru este fără beţie. ŞI 
dacă plângem, şi dacă ne bucurăm, nu avem aripile 
trebuitoare ca să mergem lângă Acela. Viaţa noastră este 
atât de neautentică! Și totuşi, de îndată ce vom vrea să 
cerem vinul lui Dumnezeu, îl găsim. Samariteanul a adus 


“ Preot de mir simplu și sfânt din satul grecesc Vania (1902-1975). Pentru 
detalii vezi: Părintele Dimitrie Gagastathis, Amintirile unui sfânt, Ed. 
Bunavestire, Galaţi, 2003. 

1 Părinţii asceţi asemuiesc adesea starea în păcat a omului cu chinurile 
iudeilor în Eghipet în perioada celor patru sute de ani în robie. 

vin iudeului (Lc. 10, 34), iar Hristos n-o să ni-l dea şi nouă, 
care suntem mădulare ale trupului Lui (Efes. 5, 30)? 

Dacă încă nu ne-am pocăit, este pentru că iubim 
puterea noastră şi nu dorim să o ia în stăpânire Dumnezeu. 
Este pentru că nu ne-am întins inima noastră, nu am 
cucerit-o ca să fie aşa. Ce vom spune aşa cum suntem? Mi 
se pare că cel mai bun lucru pe care l-am avea de făcut, 
acum când am intrat în Triod, este să cerem de la fraţii 
noştri, şi de la îngeri, şi de la sfinţi să plângă pentru noi. 
Vrednici suntem numai de plâns. 

Dacă însă trăim iadul, iadul nu este adevărul, ci raiul 
este adevărul. ladul este absenţa raiului. Dacă trăim întune- 
ricul nostru, amărăciunea noastră, durerea noastră, dacă tră- 
im mărăcinii noştri, încă fără să ne pocăim, nu este pentru 
că adevărul ar fi păcatul nostru, ci pentru că păcatul nostru 
este absența harului pe care îl închidem afară din inima 
noastră. Nu lăsăm harul lui Dumnezeu să ajungă la noi. 

Am intrat în Triod. Să lăsăm, pe cât putem sinele 
nostru afară din Triod. Ce ni se pare, ce ştim, ce am făcut, 
toate sunt false. Există însă adevărul pe care l-au trăit miile 
de sfinţi către care nu îndrăznim să privim, miriadele de 
sfinţi care sunt în cer, şi de sfinţi care sunt în jurul nostru, şi 
noi nici nu ne dăm seama de ei. 

Să fie această perioadă a Bisericii noastre plânsul 
fiecăruia dintre noi în fața aproapelui său, şi mai ales în fața 
sfinţilor, rugăciunea noastră, cererea noastră întinsă. Să ne 
rugăm întins, cu stăruință, iară și iară, să-i rugăm pe fraţii 
noştri: plângeţi voi pentru mine, ca să plâng și eu pentru 
voi, poate-poate reuşim ceva. 

Textele liturgice ale acestei perioade sunt excepţio- 
nale ca să ne povăţuiască întru pocăință. 

De te-ai lepădat de lume şi te-ai dat lui Dumnezeu, 
să te pocăieşti, să nu laşi gândul tău să te năcăjească 
pentru păcatele tale de mai înainte ca şi cum nu [i S-au 
iertat, nici să nu dispreţuieşti poruncile Lui, că altfel nici 
păcatele nu-ţi vor fi iertate. (9, 1] 


Dacă ai început drumul pocăinţei descris în cuvinte- 
le anterioare, dacă ţi-ai părăsit păcatele şi înlăuntrul tău nu 
se mișcă patimile, te pândeşte un pericol: să-ţi amintească 
gândul vechile tale păcate cu scopul de a te întrista. la 
aminte, şi nu-i îngădui. 

Avva Isaia luminează iarăşi din toate părţile lupta 
celui ce se pocăieşte, pentru că ştie toate felurile în care sa- 
tana îl ispiteşte pe om şi dărâmă şi cele ma: puternice 
ziduri. 

Se ştie că păcatul nu are fiinţă, este ceva fără ipos- 
tas, este absenţa binelui”. Păcat este când îmi lipseşte 
Dumnezeu, îmi lipseşte lumina, îmi lipseşte Sfântul Sfin- 
ților. Păcatul, aşadar, este lipsa slavei şi a sfinţeniei lui 
Dumnezeu. Tot ce se întâmplă în întreaga mea existenţă, în 
trup, în suflet, în duh şi în cugetul meu sunt simptomele 
fireşti ale acestei absenţe. După cum la plecarea soarelui se 
face frig şi se întunecă, iar dacă străluceşte la zenit sufăr 
arsuri şi ochii îmi orbesc, adică totul depinde de existenţa 


“5 Sfântul loan Damaschin, Expunere exactă u credinței ortodoxe 2, 4 
(18), PG 94, 876. 

sau inexistența soarelui şi de modul lucrării lui, la fel se 
întâmplă şi în legătura mea cu Dumnezeu. Totul depinde 
dacă există sau nu există, dacă Dumnezeu există pentru 
mine bun sau rău. 

Păcatul este fărădelegea, zice Evanghelistul loan 
(1 In. 3, 4). Când păcătuiesc, sunt vinovat pentru că nu-L 
am şi nu-L văd pe Dumnezeu, pentru că slava Lui nu mă 
inundă. Însă, din clipa în care mă voi pocăi, pocăința Îl 
introduce pe Dumnezeu în viața mea, şi El mă păzeşte de 
tot răul. Prin urmare, nu încape nici o întristare, nici o 
strâmtorare, nici un necaz, în inima omului care s-a pocăit 
şi s-a lepădat de satana şi de toţi slujitorii lui” 

De aceea, când gândul îţi aminteşte păcatele şi te 
strâmtorează, avva Isaia spune că, pe de o parte, păcatele 
sunt inexistente, iar pe de alta întristarea ta este un păcat 
nou pe care îl săvârșeşti. Acum răul este întristarea, şi nu 
păcatul lipsit de ipostas. 

Satana, insinuându-se în chip mincinos la tine ca şi 
la Adam și Eva (Fe. 3, 1-5), nu-ţi descoperă noul păcat, ci 
te convinge să te întristezi, pentru că ai făcut atâtea păcate 
şi l-ai întristat pe Dumnezeu. Este o cursă în care cădem 
aproape toți oamenii. 

Aceasta ţi se întâmplă pentru că întristarea este înăl- 
ţare a egoului. O înviere a omului vechi. Este mândria ta, 
egoismul tău, care încearcă să supravieţuiască înlăuntrul 
tău, fiindcă I-ai îngropat cu cunoaşterea voti lui Dumnezeu. 
Întristarea, strâmtorarea pentru ce ai făcut sunt cel mai mare 
păcat al tău. E ca şi cum ai prinde un idol care a căzut, l-ai 
aşeza iarăşi şi i te-ai închina din nou. 

Cu această întristare a ta netrebniceşti ştergerea 
zapisului păcatelor tale, care s-a făcut odată cu pocăinţa ta 


“ Slujba Sfântului Botez. 

şi ceri iarăşi zapisul. Lipeşti la loc bucăţile lui rupte și 
păcatele tale, pe care Dumnezeu le-a acoperit, tu 1 le 
înfăţişezi iarăşi înainte (Col. 2, 14). Să fii sigur că vei cădea 
iarăşi în aceleași păcate. Mai întâi, aşadar, ia aminte să nu 
simţi nici o întristare pentru păcatele tale, pentru că această 
întristare este o întoarcere la omul cel vechi, scufundare în 
plăcerea păcatelor tale de mai înainte. Astfel, pierzi tot ce ai 
câştigat până acum. 

Nici să nu dispreţuieşti poruncile Lui, că altfel nici 
păcatele nu-ți vor fi iertate. În al doilea rând, dacă vrei ca 
Dumnezeu să-ţi ierte păcatele tale, ia aminte să nu dispreţu- 
ieşti poruncile Lui, bucuria pentru pocăinţa ta şi faptul că 
trăieşti deja în lumină. 

În continuare, se referă la câteva lucruri pe care 
oamenii le consideră amănunte, dar care au foarte mare 
importanţă pentru viaţa chinovială şi, am zice, pentru viaţa 
fiecărui om şi, de aceea, cere ca ele să fie păzite până la 
moarte. 


Păzeşte-le acestea până la moarte şi să nu le 
dispreţuieşti: să nu mănânci cu femeie şi să nu ai prietenie 
cu cei mai tineri, nici să nu te culci până eşti tânăr cu 
cineva pe o rogojină, decât cu fratele tău şi cu Avva al tău, 
dar şi cu ei cu teamă, şi nu cu nesocotință. De se iveşie 
frebuința de vin, ia până la trei pahare. 


Întâi, să nu mănânci cu o femeie. Al doilea, să nu ai 
prietenie cu cei mai tineri şi să nu dormi cu un tânăr pe 
acelaşi aşternut. 

De ce toate acestea? Pentru că pericolul păcatelor 
trupeşti este foarte aproape. Să nu uităm că şi cel mai puter- 
nic om este o trestie uscată, care ia imediat foc. Dacă s-a 
încrezut mai înainte în puterea lui sau în experienţa lui, 

această încredere în el însuşi poate să devină o iască de 
aprins focul și să cadă în păcate morale. lar dacă păcatele 
morale pot să existe în gândul omului, în inima lui și în 
pofta lui, cu atât mai mult există pericolul să apară într-o 
viaţă chinovitică, de vreme ce fiecare, fără să-și dea seama, 
poate să devină o miasmă și o întinăciune pentru celălalt. E 
nevoie, aşadar, de o prevedere morală. 

Dar avva Isaia nu abordează aici problema în mod 
superficial. Merge mult mai adânc, deoarece păcatul trupesc 
este sfârşitul unei întregi istorii care a premers. Duhul omu- 
lui poate de-a lungul anilor să străbată distanţe mari de pă- 
cate ca să ajungă în cele din urmă la acesta. 

A nu mânca cu o femeie. Femeia se poate să nu te 
conducă la păcat dar, deoarece are caracter diferit, îl face pe 
bărbat să simtă o anume împlinire şi, prin urmare, o oareca- 
re pornire a ființei lui către ea. Acest lucru este foarte firesc 
şi atunci când nu-l înţeleg şi îl neg, nu înseamnă că nu se 
întâmplă. Desigur că asta nu este păcat. Dar pentru că feme- 
ia este o umplere a sufletului bărbatului, eu, cel necăsătorit, 
ajung să am femeie, chiar dacă nu e la mijloc nici un păcat 
şi nici pericolul de a cădea. 

Împlinirea şi completarea bărbatului de către femeie 
sau a femeii de către bărbat, în realitate, nu este trupească, 
ci sufletească. Este ceva pe care Dumnezeu l-a făcut să fie 
astfel. De aceea, Sfânta Scriptură spune că nu e bine ca 
omul să fie singur (Fc. 2, 18). Dar de vreme ce monahul nu 
şi-a luat femeie, singura lui împlinire poate să fie Dum- 
nezeu. Alegându-şi ca drum pe cel după firea lui lisus, nu 
poate să trăiască drumul împotriva firii, al lui Adam celui 
căzut, pentru că va cădea în viaţa cea lumească. 

In plus, simţul împlinirii bărbatului de către femeie 
îl face pe bărbat să vrea să o protejeze, s-o povăţuiască, să-i 
ofere siguranţă, să fie pretenţios faţă de ea, ca şi cum ar fi 

vorba de propria lui femeie. Iar această legătură poate să fie 
numai de câteva minute, foarte simplă şi firească. 

Pe cât femeia îşi descoperă sinele ei — şi are 
întotdeauna dispoziţia de a se destăinui înaintea unui bărbat, 
şi mai ales a unui monah — pe atât bărbatul sau monahul se 
umple şi devine şi mai mult protectorul ei, cu rezultatul 
creării unei dependențe reciproce şi a unui sprijin al femeii 
de către bărbat. Bărbatul începe să descopere că are 
obligaţii faţă de ea şi, în continuare, începe să aibă grijă de 
el însuși, de cuvintele lui, de îmbrăcămintea lui. Devine un 
om lumesc. Și toate acestea în timp ce nu există urmă de 
păcat. 

Şi să nu ai prietenie cu cei mai tineri. Când prietenia 
este cu cei mai tineri, îi are în vedere, desigur, pe cei de 
acelaşi gen, atunci este şi mai nefirească, pentru că nu 
există umplerea pe care o produce celălalt gen şi nu se 
produce împlinirea bărbatului şi a femeii pe care le-a aşezat 
Dumnezeu în firea omenească. Din acest motiv niciodată 
prietenia unui om serios cu unul mai tânăr nu a adus la 
sfârşit bucurie, rodire şi căldură. Dimpotrivă, a adus însin- 
gurare sufletească, răceală, amărăciune şi a pregătit în mod 
foarte ucigător păcatul trupesc, precum şi moartea sufletului 
în el însuşi prin însingurarea în care cade sufletul. 

Când vede cineva doi bărbaţi că au relaţii, că se 
iubesc într-un cadru mai general, este sigur o mie la sută că 
ei sunt două existenţe nefericite, care vor cădea în mii de 
sminteli şi în mii de păţanii şi de nereuşite, și în cele din 
urmă îl vor pierde pe Dumnezeu dacă nu-și schimbă starea. 

Cel mai bătrân se expune, desigur, la încă un 
pericol: să cadă în tinerismele tânărului şi să păcătuiască 
din pricina pogorământului său. Asta o spune şi Marele 

Athanasie în cuvântul său către fecioare“. Cel mai tânăr are 
întotdeauna pofte, idei, experienţe tinerești. Cunoaşte şi 
trăieşte lumea contemporană. Nu a cuprins încă tradiţia, 
autenticitatea, ci experienţa limitată a vârstei lui. 

Așadar, pentru ca cel mai bătrân să se poată înţelege 
cu cel mai tânăr, trebuie să coboare pe tărâmul ideologiilor 
și al trăirilor lui, să râdă, să pălăvrăgească, să glumească, să 
facă ce face acela. Prin urmare, prietenia cu cei mai tineri 
este scrântitoare, deoarece te scoate din ceea ce este mai 
matur, lumesc sau monahicesc, din maturitatea și posibilita- 
tea de a trăi ca un bărbat experimentat şi te face să trăieşti 
ca un copilandru. Cu ce l-au folosit anii lui, vârsta lui, 
experienţa lui? La toate le-a dat cu piciorul o tânără făptură 
care a intrat în viaţa lui. 

Nici să te culci până eşti tânăr cu cineva pe o 
rogojină — pentru că și aceasta conduce la acelaşi pericol. 
Este ca și cum s-ar fi hotărât amândoi să pună între ei moar- 
tea care îi conduce la pâcat. Avva Isaia vorbește de rogo- 
jină, pentru că nu aveau aștemuturi ca noi. Pentru noi 
înseamnă să nu ne acoperim cu aceeași cuvertură. Aceia se 
acopereau fiecare cu propria lui haină. De aceea, Domnul 
zice că, dacă îi iei cuiva haina drepi gaj, să i-o dai înapoi 
înainte de apusul soarelui, chiar dacă n-a putut să-ţi 
plătească datoria, deoarece nu are altceva cu care să se 
acopere (leş. 22, 26-27). 

Decâ! cu fratele tău, sau cu Avva al tău, dar şi cu ei 
cu teamă şi nu cu nesocotință. Aşadar, nu-ţi este îngăduit, 
mai tânăr fiind, să dormi cu altul pe aceeaşi rogojină, decât 
în caz de nevoie cu Avva al tău sau cu fratele tău, dar și 
atunci cu frică şi cu socotință. În mod evident, acest lucru 
nu are legătură cu viaţa chinovială. Îi priveşte pe monahii 


“Sfântul Athanasie cel Mare, Despre feciorie 14, PG 28, 268. 

care trăiesc doi sau trei într-o colibioară şi sunt nevoiţi să 
doarmă temporar împreună, pentru că nu au încă posibili- 
tatea de a trăi separat. 


De se iveşte trebuința de vin, bea până la trei 
pahare şi să nu calci porunca pentru prietenie. 


Dacă e nevoie să bei vin poţi să o faci până la trei 
pahare. Dacă însă un frate îi spune: „Hai, fă dragoste şi bea 
şi pe al patrulea”, tu să nu calci porunca pentru prietenie. 

Editorul textului avvei Isaia în însemnările sale 
notează că în acest subiect cele trei pahare corespund unicu- 
lui pahar de care vorbeşte Sfântul Teodor Studitul în cate- 
hezele sale, adică aproximativ 32 de drame ( aproximativ 
100 ml), Încearcă adică să echilibreze lucrurile, deoarece 
alți Părinţi soluţionează diferit problema. 

Avva Sisoe spune că nu trebuie să bei nici cel de-al 
treilea pahar. Când se afla odată în muntele lui avva Anto- 
nie şi i-au dat şi al treilea pahar, a spus: „Încetează frate, nu 
ştii că există satana?” lar când l-au întrebat dacă pot să bea 
sâmbătă și duminică după Liturghie trei pahare, a răspuns: 
„Dacă nu există satana, beţi! Dar fiindcă există, să nu 
bem”"&. Altul iarăşi zice: „Monahul care bea mai mult de 
trei pahare de vin să nu se roage pentru mine”? De ce unii 
vorbesc de trei, alţii de unul? Foarte simplu. Pentru că 
aveau în vedere altfel de pahare. Cele trei corespundeau la 
unul. 

Părinţii interzic monahului în mod limpede să bea 
vin. Îl îngăduie numai în caz de boală, după un post înde- 
lungat şi în situaţia unor munci grele, când cineva are 


“% Patericul, Pentru avva Sisoe 2, 8, [trad. cil. p. 207] 
* Codexul sinaitic 448, p. 273a 

nevoie să se întărească sau să se încălzească“. Dar simplul 
fapt că vinul încălzeşte sau întăreşte este suficient ca să nu-l 
bei. Pentru că, la ce mai trebuie atunci să postim? De ce să 
ne mai înfrânăm? Ne înfrânăm ca să slăbească trupul şi să 
se atrofieze carnea. 


Să nu locuieşti într-un loc în care ai păcătuit lui 
Dumnezeu şi nu disprețui slujirea (liturghia) ta, ca să nu 
cazi în mâinile vrăjmaşilor tăi. 


Care om nu a păcătuit nici o dată în viaţa sa? Fiecare 
din noi, odată sau cumva, a păcătuit. Eu am mers odată la 
casa aceea şi am păcătuit. Tu ai mers în orașul acela și ai 
păcătuit. Trebuie să tăiem cu desăvârşire prilejurile păcatu- 
lui şi, mai ales, să nu ne întoarcem în locurile în care am 
păcătuit o dată. 

Un iepuraş nu va merge iarăși acolo unde a fost 
prins. Tu, cum vei merge acolo unde te-a prins satana? 
Mergând din nou, chiar dacă îţi vei lua toate măsurile, este 
ca şi cum ai zice: „Te rog, satană al meu, nu mă lăsa să plec 
așa”. Păzeşte-te, așadar, de orice posibilitate de a repeta 
oricare păcat. Dacă însă nu te ferești de pricinile păcatului 
şi dispreţuieşti privegherea ta, cu siguranţă vei cădea în 
mâinile duşmanilor tăi. 


Sileşte-te pe tine însuţi la meditarea psalmilor, 
pentru că aceasta te păzeşte de robia întinăciunii. lubeşte 
toată reaua-pătimire şi toate patimile tale vor fi umilite. 


5 Vezi Sfântul Vasile cel Mare, Omilia 7 despre post 10, PG 31, 184 
[PSB 17, 1986, p. 347 ş.u.]; Pazericul, Pentru avva Pimen 19, (trad. cit., 
p. 169] 

Când cineva păcătuieşte, devine preu, greoi, din 
cauza egoismului său. Nu poate să se roage, nu poate să 
citească, pentru că rugăciunea i se pare un munte. Nu poate 
nici să îngenuncheze, pentru că i se pare că i se vor sparge 
genunchii. De asemenea, pentru că păcatul este întotdeauna 
împotriva firii, i se strică toată legătura cu cosmosul. | se 
pare că-l judecă, că nu-l iubesc. 1 se tulbură coerenţa 
lăuntrică şi atmosfera din jurul lui şi nimic nu poate să facă 
cu tihnă. 

Din acest motiv sileşte-te pe tine însuţi la meditarea 
psalmilor. Fiindcă nu poţi să te rogi, nici să priveghezi, cel 
puţin sileşte-te pentru tine însuţi să citeşti şi să meditezi 
psalmii. Psalmii exprimă o rugăminte, o pocăință, o sla- 
voslovie, o mulţumire, cuprind simţăminte şi trăiri care-l 
învie şi pe cel mai neputincios om. Când celălalt îşi pierde 
simţurile sale, îi dai puţin rachiu și îşi revine. Exact aşa își 
revine cineva cu psalmii. Citeşte, aşadar, psalmii şi vei ve- 
dea că o să înviezi și tu. 

In acelaşi timp însă iubeşte toată reaua pătimire şi 
patimile tale vor fi umilite. Să iubeşti reaua pătimire, greu- 
tatea, pentru că toate câte vei voi să faci ţi se vor părea 
grele. După cum altul iubește aştemutul pe care doarme, 
mâncarea pe care o mănâncă, tot astfel şi tu să iubeşti reaua 
pătimire. Cu nimic nu este Dumnezeu mulțumit atât de mult 
cât cu reaua pătimire. De aceea, iubește-o. 

Orice lucru ne vlăguieşte. O să ne pună să muncim? 
Ni se pare că suntem sfârşiţi de greutate. O să ne spună să 
ascultăm? Ni se va părea ascultarea insuportabilă. O să ne 
pună să stăm în chilia aceea? Ni se va părea foarte scundă. 
O să ne pună să şedem pe scaun? O să ni se pară tare, Noi, 
oamenii, nu ne găsim odihna nicăieri. Soluţia este să nu 
cerem nimic şi să iubim reaua pătimire, osteneala, truda 

lupta, asudarea, lacrima. Atunci vom vedea că patimile 
noastre pleacă. Şi repetă obişnuita sa frază: 


Îngrijeşte-te Să nu ie măsori pe tine însuţi în vreun 
lucru şi să ai grijă să-ţi plângi păcatele. 


De câte ori ne-a tot spus-o până acum. Nu se teme, 
Nici nu se rușinează. Ai grijă să nu te măsori pe tine însuţi, 
să nu iscodeşti ce ai făcut şi ce n-ai făcut, ce-ai reușit şi ce 
n-ai reuşit, ce ai câştigat şi ce n-ai câştigat, pentru că vei 
cădea în întristare şi în mândrie, și atunci vei păcătui. 

Dacă însă te porţi liber, dacă te pocăieşti şi înaintezi, 
dacă te pocăieşti şi te bucuri şi cânţi şi nu-ţi pasă de nimic 
lumesc, atunci ai grijă să-ți plângi păcatele tale, atunci te 
vei linişti, îţi vor pleca păcatele şi vei înceta să mai plângi 
pentru ele. Îţi va rămâne numai pacea. 


Păzește-te de minciună, căci ea alungă de la tine 
frica lui Dumnezeu. 


Minciuna este una din cele mai viclene păcate ale 
omului. Aici înţelege mai cu seamă modul mincinos de 
vieţuire. Uneori ne ascundem de Dumnezeu şi de oameni, 
dar ne înşelăm. Văd, de exemplu, că mă atrage trăncăneala. 
Imediat îmi camuflez păcatul şi spun că iubirea mă 
îndeamnă, că aşa vrea Dumnezeu sau că trebuie să avem 
tovărăşie. Minciună! 

Acelaşi lucru se poate întâmpla şi cu gândurile 
noastre. Un gând este un element heteroclit. După cum 
ochiul meu nu rabdă nimic străin, la fel nici mintea nu poa- 
te să cuprindă ceva străin. De vreme ce am gânduri înseam- 
nă că mintea mea a fost prinsă, nu numai că a fost asediată, 
dar şi biruită şi înlăuntrul meu a intrat cel rău. Atunci nu 

spun că gândul meu dovedește că sunt o ţară coiropită, jefu- 
ită şi distrusă, ci mă îndreptăţesc cu ideea că toți oamenii au 
gânduri. 

Ce înseamnă un gând? După cum dacă bag un bure- 
te în mare se umple cu apă, exact aşa şi eu m-am afundat în 
adâncul celui rău, şi de aceea mintea mea are gânduri. Gân- 
dul nu este ceva firesc pentru mintea omului curat, ci în loc 
să mărturisesc adevărata mea stare, mă autoamăgesc cu 
ideea că toți au gânduri, o spun şi cărțile. 

Să luăm încă un exemplu. Sunt neputincios la rugă- 
ciune. Încerc o dată, de două ori, de trei ori, dau în bară şi 
apoi cad în dezamăgire, care este o minciună. Dezamăgirea 
înseamnă: nu există Dumnezeu. Dar Dumnezeu există. 

Dacă luăm cuvântul minciună în sensul lui obişnuit, 
şi atunci este la fel de tragic. În acest caz, minciuna este 
înrobirea măreției, inteligenţei, voinţei şi puterii omeneşti. 
Minciuna arată omul ale cărui articulaţii nu pot să stea şi de 
aceea cade grămadă. Adică minciuna se descoperă în desă- 
vârşita lipsă de putinţă şi de voinţă a omului. 


Să nu descoperi înaintea tuturor gândurile tale, ca 
să nu pricinuieşti sminteală aproapelui tău. 


Dacă te-ai pocăit şi ai început să te lupţi, vei avea 
greutăţi, ispite. Ai grijă însă, nu începe să spui altuia 
problemele tale, gândurile tale, păcatele tale, pentru că vei 
fi sminteală aproapelui şi pricină de cădere, iar oamenii te 
vor dispreţui. 


Descoperă gândurile tale Părinților tăi, ca harul lui 
Dumnezeu să te acopere. 

Gândul tău, îndoiala ta, necredinţa ta, nemulţumirile 
tale, spune-le numai Stareţului tău, Părintelui tău. Astfel şi 
tu vei fi păzit, nu vei cădea în păcat şi nici altuia n-o să-i dai 
prilej să păcătuiască. Oamenii care-şi descoperă gândurile 
Şi ispitele lor, în mod obligatoriu, urmăresc să tragă după ei 
pe cineva, deşi au impresia falsă, sau se prefac, că fac 
aceasta pentru a fi ajutaţi. Nimeni nu merge la altcineva ca 
să fie ajutat, decât la Starețul său, în afară de cazul în care 
Starețul îi spune să vorbească și cu altcineva. 

Poate că cineva va protesta: din cauza păcatelor 
mele de mai dinainte, nu pot nici să mă rog, nici să citesc. 
Atunci, avva Isaia zice: 


Sileşte-te la lucrul tău de mână şi frica lui Dumne- 
zeu se va sălăşiui lângă tine. 


Sileşte-te să lucrezi, să slujești şi vei vedea că mun- 
ca îl va face pe Dumnezeu să locuiască aproape de tine. Aşa 
cum tu îţi priveşti ceasul şi când vrei îl laşi, aşa şi Dumne- 
zeu îţi va fi atât de la îndemână în munca ta, încât vei putea 
să-L prinzi, să-L foloseşti şi chiar să-L îmbrăţişezi, aşa cum 
faci cu ceasul tău. 

Munca prin care urmărim dobândirea lui Dumnezeu, 
ni-L dă întotdeauna pe Dumnezeu, în timp ce nelucrarea, 
întârzierea, lenevia, încetineala, ne aduc moartea. Când 
vedeţi pe cineva că întârzie la munca lui sau că nu lucrează 
toate orele programate pentru muncă, să fiţi siguri că este 
întinat de gândurile lui, de imoralităţile lui, de păcatele lui, 
de desfrânarea lui și de minciunile lui. Un om serios 
niciodată nu întârzie şi nu rămâne fără lucru nici chiar un 
minut. Şi cel mai duhovnicesc, dacă va rămâne fără lucru, 
va cădea. Fi-ţi atenţi însă la încă ceva: 

De vezi vreo sminteală, dar nu spre moarte, nu 
disprețui pe fratele tău, ca să nu cazi în mâinile vrăjmaşilor 
tăi. 


Toţi oamenii din jurul tău vor păcătui, unul cu gân- 
dul, altul cu fapta, altul prin neîmplinirea datoriilor. Tu, 
orice ar face, nu-i dispreţui. Peniru că dacă-i judeci, dacă-i 
necinsteşti, dacă-i acuzi sau îi osândeşti, cu siguranţă, încet 
şi sigur vei cădea în mâinile dușmanilor tăi, întâi de toate 
ale satanei. Este un adânc de mândrie, de desfrânare şi de 
satanism ca cineva să-l disprețuiască sau să-l acuze pe cel 
ce păcătuieşte, pentru că omul care este lângă noi şi a 
păcătuit este un bolnav. 

Pe cel bolnav îl îngrijim, îl iubim, îl îmbrăţişăm, îi 
vorbim cu dragoste și iubire, îl ocrotim. Ne cere peşte? Îi 
dăm peşte. Ne cere carne? Îi dăm carne. Ne-o cere acum? 
I-o dăm acum. Ne-o cere după? I-o dăm după. Întotdeauna 
ne retragem, pentru că cel bolnav este uşor de învins: cade 
în nemulţumire, în dezamăgire şi se face astfel jucăria de- 
monilor, dacă nu am grijă eu, care sunt lângă el. De aceea, 
celui bolnav îi spunem întotdeauna „da”, niciodată „nu”. Cu 
„nu” este în pericol. 

Aşadar, celui bolnav cu trupul îi faci multe pogoră- 
minte. Când rănile lui put, strângi de nas şi rabzi. Când îi 
pute în chilie, intri zâmbind ca să nu-şi dea seama. De ce 
când fratele tău pute de păcat și cădere nu arăţi aceeaşi 
iubire, ca să-l salvezi, ci îl judeci şi îl acuzi ca fiind păcă- 
tos? Să ştii că după cum te va lovi vijelia care se apropie, 
exact așa te va lovi şi moartea. Vei cădea în mâinile vrăj- 
maşilor tăi. Te vor prinde vrăjmașii tăi, te vor strânge, te 
vor face gunoi și vei cădea într-un păcat mai rău decât cel 
pe care l-ai osândit. 

Fereşte-te să nu fii robit de cele în care ai păcătuit, 
ca să nu se improspăteze în tine. 


Îl vezi pe altul că păcătuiește? Lasă-l în mila Dom- 
nului. Este şi el un mădular a! lui Hristos, chiar dacă a păcă- 
tuit. Uită-te în ce hal eşti tu. Tu, care te crezi sfânt, eşti un 
păcătos. Păzeşte-te pe tine însuţi, nu cumva să fii robit în 
cele în care ai păcătuit. Dacă îl acuzi pe fratele tău sau dacă 
nu ai grijă de el, vei recădea în vechile tale păcate şi vor fi 
cele din urmă ale tale mai rele decât cele dintâi. 


lubeşte smerenia şi ea te va păzi de păcatele tale. 
[9, 2] 


lubeşte să te smereşti, să fii nimicit, disprețuit, să 
suferi lipsuri, să ai ultimul loc, să fii acolo unde nimeni al- 
tul nu poate sta. Numai o astfel de smerenie te poate ajuta, 
pentru că te acoperă Dumnezeu de păcatele tale. 


Nu fii iubitor de ceartă ca să nu locuiască în tine tot 
răul. 


lubitor de ceartă este cel care se iubeşte pe sine şi 
exprimă această iubire prin dorința de a fi întotdeauna 
învingător, prin dorinţa de a fi cel dintâi, de a fi recunoscut 
de ceilalţi, de a fi o persoană cinstită de ceilalţi. Nu suportă 
să rămână în urmă. De vreme ce iubește victoria şi nu sluji- 
rea, nici smerenia, în mod obligatoriu cade în ceartă, în 
sfadă, în dezbinare, în neorânduire. 

De aceea avva Isaia spune: nu fii niciodată prieten al 
biruinţei, preferă locul cel din urmă şi nereușita, preferă 
smerenia. Dacă pentru a te îndreptăţi spui chiar şi un „nu”, 
sau „Ce ai zis?” — atunci fot răul va locui în tine. Dumnezeu 

locuiește lângă tine, dar cel rău va locui în tine, vei deveni 
subjugatul demonilor, te ve: împotrivi, vei tăgădui, vei grăi 
împotrivă, te vei împotrivi celorlaiţi. Numai unul înhăţat de 
demon refuză şi grăieşte împotrivă fratelui său. 

Când cade peste tine un trăsnet, nu-ţi dai seama ce 
se petrece. Dacă nu te arde, îți pierzi minţile. Şi dacă nu-ţi 
pierzi minţile, nu mai poţi să te controlezi. Exact aşa se 
întâmplă cu cel lovit de demon. De aceea, ajunge la starea 
nebunească, sau împotriva raţiunii, de a fi în opoziţie cu 
propriul său trup, cu propriul său mădular, cu aproapele 
adică. Ca să poţi să eviţi toate acestea, fă următoarele: 


Predă inima ta spre ascultare Părinților tăi şi harul 
lui Dumnezeu va locui în tine. 


Oricâte păcate ai fi făcut, în oricâte căderi ai fi căzut 
şi chiar dacă te-ai fi îndrăcit, dacă nu poţi nici să te rogi, 
nici să citeşti, dacă te-au înrobit cu totul, atunci cel puţin 
predă inima ta spre ascultare Părinților tăi şi harul lui 
Dumnezeu va locui în tine. 

Există câteva stări boinave, sufletești sau duhovni- 
ceşti, care apar mai ales când omul doarme sau dă să adoar- 
mă, situaţii în care cade într-o desăvârşită neputinţă de miş- 
care. În acele clipe simte o strângere în suflet şi, în acelaşi 
timp, ca şi cum cineva l-ar strânge de gât sau i-ar umbla pe 
piept, şi nu mai poate să respire. Simte că nu mai are inimă 
şi plămâni, ca şi cum ar fi mort. Are siguranța că este ceva 
fizic lucrul care îi produce această stare şi de aceea, 
încearcă să-şi facă cruce, dar nu poate. Încearcă să zică 
„Doamne, lisuse Hristoase, miluieşte-mă pe mine păcăto- 
sul”, Crezul sau Tatăl nostru ca să se elibereze, dar nu 
poate. 

Oamenii aceştia, dacă reuşesc să spună Tatăl nostru, 
sau Doamne Iisuse Hristoase, sau să-şi facă cruce, îndată se 
izbăvesc de acest demon sufletesc sau duhovnicesc — pentru 
că este de ambele feluri, când una, când alta — şi se 
eliberează de data aceea sau chiar pentru totdeauna. Alteori 
nu pot să facă nimic, nici să articuleze vreun cuvânt, nici 
să-şi miște buzele, nici să-şi facă cruce. În aceste situaţii, în 
această durere, în acea gheaţă, în acea greutate, în timp ce 
văd moartea că se apropie, în timp ce li se pare că totul e 
pierdut şi că-și dau sufletul, le vine o luminare, un gând 
luminos: predă-te lui Dumnezeu, dă-te pe tine însuţi lui 
Dumnezeu. Îndată ce îşi predau lui Dumnezeu inima lor 
care se strânge, loveşte şi se luptă, îndată acel ceva 
încetează. 

Această scenă o împrumută aici avva Isaia şi zice: şi 
când te-au robit demonii, fă ultimul lucru care-ţi mai 
rămâne: predă inima ta spre ascultare Părinților tăi şi 
harul lui Dumnezeu va locui în tine. Zice: Părinților tăi, în 
loc de Părintelui tău, deoarece se adresează la mulţi și vrea 
să-şi facă cuvântul mai înţeles. Aşadar, când îţi dai inima ta 
Părintelui tău vor fugi demonii, vor fugi toate și în timp ce 
Dumnezeu era lângă tine, acum harul lui Dumnezeu va 
locui întru tine și atunci toate se vor schimba, vor reînvia, 
se vor face frumoase, paşnice, se vor lumina. 

Predă inima ta înseamnă dă-ţi cele dinlăuntru, 
încrederea ta, nădejdea ta, bucuria ta, pofta ta, pentru ca 
harul lui Dumnezeu să izvorască mir în toată existenţa ta. 
Acest mir produce atmosfera cea mai frumoasă şi mai 
sobornicească în mănăstire. 

Cred că, într-adevăr, voi daţi primii inima voastră 
Părintelui vostru şi apoi mi-o dau şi eu pe a mea vouă. Nu 
vă ascund faptul că mă simt întotdeauna sclavul copiilor 
mei, care s-au legat pe ei înşişi de micuțul de mine. Fie ca 

această legătură reciprocă să nu înceteze niciodată, nici 
atunci când harul lui Dumnezeu va locui înlăuntrul nostru. 
Această sălăşluire a harului în inima noastră va avea carac- 
teristicile păcii, seninătăţii, fericirii, auzirii lu: Dumnezeu şi 
a simţirii lumii duhovniceşti, iar tăcerea noastră va fi mai 
grăitoare decât conferințele. Vom cunoaşte şi vom trăi toate 
câte se săvârşesc în cer. Dar cerul suntem noi, este inima 
noastră, şi în inima noastră este Dumnezeu, pentru că toate 
devin una. 

Un înger poate să lumineze întreaga lume, iar un 
demon poate s-o întunece. La fel, şi pe oricare suflet. Dacă 
îngerul luminează întreagă lumea, nu poate harul lui Dum- 
nezeu să lumineze şi să refacă sufletul nostru? Toate poate 
să le facă. Să devenim în întregime har. După cum fierul, 
când intră în toc, devine foc, după cum sticla devine lumină 
când lumina soarelui vine pe ea, tot aşa să devenim şi noi în 
întregime har. 

Să-l urmăm pe Sfântul Isaia care atât de frumos 
strigă în urechile noastre şi în inima noastră cuvintele Dom- 
nului şi să rugăm pe Domnul care este lângă noi să locu- 
iască în inima noastră. 

Despre bucuria făcută sufletului 
care voieşte să slujească lui 
Dumnezeu 


Bucuria este o temă foarte dragă pentru avva Isaia, 
care nu poate să conceapă un creştin fără bucurie şi fâră 
lacrima cea de bucurie făcătoare. Textul de faţă începe ca o 
epistolă, fiind vorba de un cuvânt scris. 


Întâi te îmbrăţişez în frica lui Dumnezeu şi te rog 
să-L mulțumeșşti deplin, ca osteneala ta să nu fie fără folos, 
ci să o primească Dumnezeu cu bucurie de la tine. [16, 1] 


Întâi te îmbrăţişez în frica lui Dumnezeu, Care este 
premisa lacrimilor şi a bucuriei, şi te rog să fii desăvârşit, ca 
să primească Dumnezeu cu bucurie osteneala ta. Verbul „te 
rog” (napakaiâ) are înțelesul de astăzi, dar și înțelesul de 
„reamintesc” (Vrropuiuvijoke), adică încerc să-ţi dau curaj 
ca să te hotărăşti să devii desăvârşit. 

Problema fiecărui suflet creştin este că lasă prima sa 
iubire şi, după cum cineva care primește o lovitură 
puternică ameţeşte și nu ştie unde merge, tot aşa şi un astfel 
de suflet uită desăvârşirea, care este principalul lui scop, 
maâi cu seamă al monahilor. Monahii sunt uneori atât de 
simţitori la o mare diversitate de probleme, încât nu și-o 
mai pot aminti pe cea a desăvârşirii. Dacă şi-ar aminti-o, ar 
trebui să părăsească toate pe care le gândesc, le spun şi le 
fac. Avva Isaia spune că, dacă nu iei aminte la desăvârşire, 

atunci osteneala ta va fi zadarnică, se va pierde. Omul nu 
are ca să-i dea nimic lui Dumnezeu, pentru că totul este 
darul lui Dumnezeu. Îi dă numai osteneala lui de zi și de 
noapte. Să i-o dea atunci întreagă, sănătoasă, desăvârşită, 
vrednică. Osteneala constituie dovada iubirii inimii, sau a 
uitării lui Dumnezeu. Prin osteneală îşi exprimă cineva 
pocăinţa sau mulțumirea sa către Dumnezeu, dorirea după 
Dumnezeu sau împrăştierea sa lumească şi pierderea timpu- 
lui, din cauza vieţii sale leneşe. 

După cum obişnuiesc Părinţii, tot astfel şi avva Isaia 
foloseşte exemple din viaţa zilnică, încât să îndemne 
sufletul care se luptă să-i imite cel puţin pe oamenii din 
lume. 


Căci oricine își dă osteneala şi câștigă, se bucură şi 
nu socotește ostenelile pe care le-a răbdat, pentru că a 
învățat. 


Cel care în lume face comerţ, afaceri care-i aduc 
câștiguri, atunci când câștigă, nu-şi numai aduce aminte de 
ostenelile şi de nedormirile lui, pentru că experienţa l-a 
învăţat că ostenelile i-au adus câștigul. Tot geniul lui co- 
mercial şi toată strădania i s-ar fi pierdut, dacă n-ar fi depus 
osteneala necesară. 


Cel ce s-a căsătorit cu o femeie, dacă ea l-a odihnit 
şi el a păzit-o bine, se bucură inima lui de ea și-i arată 
încredere. 


Alt exemplu din viaţa cotidiană a oamenilor sunt cei 
căsătoriţi. Pentru ca o nuntă să poată reuşi, se cer, după 
avva Isaia, două premise care au legături corespunzătoare în 
viaţa duhovnicească. Nunta este cel mai frumos simbol pen- 

tru devenirea duhovnicească a unui om şi de aceea îl lolo- 
sesc atât de mult toți Părinţii. Dacă cineva nu reuşeşte în 
căsătorie, a eşuat cu desăvârşire în viaţă, care devine foarte 
obositoare, fără bucurie şi trece din schimbare în schimba- 
re, din nefericire în nefericire, din despărţirea inimii în des- 
părțirea vieţii, până ajunge la despărţirea de Dumnezeu. 
Căsătoria nereușită arată că sufletul nu ştie să trăiască şi să 
iubească pe Dumnezeu. 

Se bucură inima lui. Dacă bărbatul se bucură 
înseamnă că femeia l-a odihnit, iar el a păzit-o bine. Căsăto- 
ria presupune ca femeia să aibă însuşirea de a-l odihni pe 
bărbat, să-i aducă bucurie şi mulţumire, încât gândul lui să 
nu trebuiască să meargă altundeva. Dacă femeia nu are pu- 
tinţa de a-l odihni, este firesc să-l împingă la preacurvie. 

Dacă l-a odihnit. Bărbatul reuşeşte în căsătorie când 
alege o femeie care cu adevărat ştie, poate, reuşeşte să-l 
odihnească, ale cărei purtări, gândire, dragoste, suflet, trup, 
toate sunt dăruite lui. 

Dacă a păzit-o bine. Din text rezultă clar că fraza se 
referă la bărbat, care trebuie să-și păzească bine femeia ca 
pe un vas mai slab. Ne aminteşte de Apostolul Petru, care 
ne spune cât de simţitoare, de subţire şi de plăpândă este 
femeia. Din clipa în care ai o inimă ce bate pentru tine, 
deodată o vezi devenind un cristal fin în mâinile tale sau în 
braţele tale. De aceea Apostolul Petru spune soţului, dar şi 
fiecărui bărbat, că trebuie să se poarte cu femeia cu multă 
subţirime și bună cuviinţă, dar mai ales cu multă cinstire 
(1 Ptr. 3,7), 

Iubirea este ceva care este propriu femeii. Bărbatu- 
lui îi este proprie cinstirea, demnitatea şi purtarea, care o 
înalță pe femeie. Este singurul mod în care poate cineva 
să-şi ţină femeia acasă. Dacă nu-i arată preţuire şi cinstire, o 
va pierde cu siguranţă, pentru că ea se va simţi zdrobită 

şi-şi va căuta altundeva cinstirea care n-o primeşte. De 
aceea, bărbatul reuşeşte ca soț când ştie să aibă subţirimea 
conştiinţei şi să-şi preţuiască femeia sa. 

Când Tovit l-a trimis pe fiul său Tovie ca să ia banii 
de la rudele lui pentru a-şi satisface nevoile economice, 
îngerul, care l-a condus pe Tovie, i-a dat nu numai banii, ci 
şi femeia pe care o căuta şi pe care tatăl lui o dorea. Când a 
ajuns la casa rudelor sale și îngerul le-a spus că v-am adus 
un bărbat în familie, Tovie s-a închinat părinţilor fetei, iar 
apoi cu multă bună cuviinţă și respect s-a întors către ea. A 
binecuvântat-o, i-a vorbit cu cele mai bune cuvinte, a 
lăudat-o, a cinstit-o. De atunci, ea a devenit pentru tot restul 
vieţii sclava lui, tocmai pentru că s-a purtat în acest fel cu 
ea. Astfel şi-a făcut-o a lui și a așezat-o lângă el (Tovit. 4, 
20 ş.u.). 

Aşadar, când bărbatul o găseşte pe femeia care-l 
odihnește și este capabil s-o ţină lângă el, atunci inima lui 
se bucură. 

În continuare, avva Isaia foloseşte şi un al treilea 
exemplu, dar vom reveni mai târziu la exemple, ca să le 
vedem simbolismul. 


Cine a purtat un război şi şi-a disprețuit moartea 
luptând pentru împăratul lui, a înaintat până s-a încununat. 


Altă arenă a vieții este armata. Dacă cineva întră în 
armată — armata era pe atunci voluntară — este încununat, 
dacă întâmpină moartea cu curaj și luptă până la moarte 
pentru împăratul său. Urmează să primească cinstire şi să 
primească diferite vrednicii, până la aceea de a fi un 
apropiat al împăratului. 


Acestea sunt fapte ale lumii acesteia care piere. 

Acestea sunt măreţiile, câştigurile, fericirile, pro- 
copselile şi încununările, pe care le reușesc oamenii în lu- 
mea aceasta care piere şi se stinge. 


Dar omul se bucură de ele, deoarece s-a procopsit 
prin lucrarea lor. 


Împlinind toate acestea, se bucură pentru că a 
dobândit câştig în munca pe care a ales-o. Ce fel de bucurie 
este aceasta, nu ne interesează acum. Este umbra bucuriei. 
Este o rămăşiţă care a lăsat-o Dumnezeu omului după 
pierderea raiului, ca să-şi amintească omul de destătările 
pierdute ale raiului. 


Câtă bucurie crezi că va avea sufletul care a 
început să slujească lui Dumnezeu şi şi-a desăvârşit 
lucrarea lui? 


Poţi oare să măsori bucuria sufletului omului care 
slujește pentru Dumnezeu și-şi săvârşeşte lucrarea sa din 
punct de vedere duhovnicesc în mod desăvârşit? Dacă omul 
lumesc se bucură, atunci cum se exprimă bucuria 
duhovnicească pe care o gustă creştinul? 

Referindu-se la negustor, avva Isaia accentuează 
două caracteristici ale sale: exclusivismul scopului său şi 
osteneala pe care o depune, în general, pentru reuşita 
lucrului său. Accentuează aceasta cu scopul de a arăta că 
sufletul, dacă vrea să aibă o bucurie adevărată, trebuie să fie 
stăpânit de un singur exclusivism: să urmărească 
desăvârşirea şi să trăiască în nearătare. 

Un comerciant nu-şi mai aminteşte nici de femeia 
lui, nici de distracţii, nici de desfătări. Ca un nebun aleargă 

după câştig, iar osteneala îi este până la extenuare. 
Lucrurile făcute pe jumătate nu aduc nimic. Îndeletnicirea 
cu multe nu aduce câștig. Viaţă tihnită nu există. Orice s-ar 
gândi cineva să realizeze, trebuie să pătimească, să se oste- 
nească. 

În continuare, pune în legătură imaginea femeii cu 
nunta credinciosului cu Biserica şi cu Domnul care a spus: 
„Veniţi la Mine ... și Eu vă voi odihni pe vor” (Mt. 11, 28). 
Înfăţişează legătura de nuntă cu Dumnezeu, Care ori este, 
ori nu este pentru noi Cel ce odihneşte. Și noi ori suntem, 
ori nu suntem cei în stare de a-L ţine pe Hristos. 

Domnul a spus limpede că ne poate odihni. Prin 
urmare, dacă cineva nu se odihneşte în viaţa duhovnicească, 
dacă nu se desfată în ea, dacă nu are o desăvârşită satisfacţie 
duhovnicească, aceasta este o hulă și o bârfire a lui 
Dumnezeu. 

Imaginează-ţi un monah care, pentru ca sufletul să i 
se destindă, pentru ca să-şi umple timpul, ca să-și satisfacă 
nevoile, pretenţiile, este silit să se ocupe cu fratele, şi nu cu 
Dumnezeu. Nici o îndeletnicire cu fratele nu ne-a fost pusă 
în faţă de avva Isaia. Ne-a poruncit doar să-i facem voia şi 
să-i spunem întotdeauna „da”. Noi, dimpotrivă, lăsăm pe 
Dumnezeu şi-l punem înainte pe fratele ca să-l ajutăm, ca 
să-l învăţăm. Starea asta a noastră este un soi de curvie. 

Astfel îl calomniez oarecum pe Dumnezeu, cum că 
nu mă odihneşte, şi găsesc alte surse. EI îmi dă bucurie la 
rugăciune, la isihie iar eu caut tovărăşie. Îmi dă bucurie în 
osteneala nopţii, iar eu caut somnul. E ca şi cum soţul ar 
spune că nu-l mulţumeşte soţia, şi de aceea merge la alta. ÎI 
necinstesc adică pe Hristos când nu sunt un creştin împlinit, 
credincios şi mulțumit. După cum zic Părinţii, dar şi mulţi 
alţi tâlcuitori, dacă cineva a devenit frate de mănăstire, nu 
mai are dreptul să-şi scoată rasa odată ce a primit-o, pentru 

că e ca şi cum ar spune: „L-am încerca! şi pe Hristos, dar nu 
m-a satisfăcut. Plec să caut viața de căsătorie”. Acest 
comportament este o disprețuire a lui Hristos şi o scandali- 
zare mare a pliromei Bisericii. De aceea fratele, sau va 
rămâne cu hainele mireneşti, sau, dacă va primi haina 
monahală, nu trebuie să o scoată. Altfel, cleveteşte pe 
Dumnezeu. 

Cu mult mai mult clevetește pe Dumnezeu un 
monah dacă spune că Dumnezeu nu îl odihnește. Se poate 
desigur să n-o spună cu gura, ci cu fapta, cu diferitele lui 
căutări. O carte poate să fie pentru el odihnitoare. Poate să o 
citească şi să se bucure, dar când merge să se înfăţișeze 
înaintea lui Dumnezeu, ochii i se închid imediat. În clipa 
aceea, este ca şi cum ar fi prins în curvie. Monahul nu poate 
să spună că a eşuat în viața monahală, deoarece Domnul îl 
poate odihni. 

Şi a păzit-o bine. Bărbatul îşi- păzeşte femeia, dar 
oare eu pot să-L ţin în mână pe Dumnezeu? Dumnezeu, 
desigur, niciodată nu ne părăseşte, nu ne uită. Dumnezeu 
ne-a scris pe palma Lui, pe umărul Lui şi în inima Lui“!. 
Dumnezeu lucrează neîncetat în sufletul fiecăruia. Chiar și 
atunci când dormim şi lucrăm, nu este nici un moment în 
care să nu fie aplecat asupra noastră pentru a ne da ceea ce 
trebuie. O clipă numai să uite să se plece asupra noastră, şi 
ar veni sfârşitul vieţii noastre. (Ps. 103, 30). 

Dacă-L pierdem pe Dumnezeu, dacă-L uităm, dacă 
n-avem Simţul prezenţei Lui, este pentru că nu știm să-l. 
ținem, n-am găsit modul de a ne ţine ochii întorşi numai 
spre El. Bărbatul găseşte modul de a-și ţine femeia acasă, 


5! Se referă la arhiereu! iudeilor, care era tipul lui Hristos. Purta pe 
umeri două pietre care aveau gravate numele seminţiilor lui Israil şi așa 
se înfățișa lui Dumnezeu, aducându-l aminte de întregul norod. Vezi şi 
leșire 28, 9-23. 

dar noi nu găsim modul de a ţine Biserica, femeia sufletului 
nostru, mireasa care urcă deasupra norilor şi fuge în pustii 
(Apoc. 12, 6), oriunde poate, numai să găsească chiar şi un 
suflet care s-o iubească. 

Criteriul reuşitei noastre este dacă putem să atragem 
privirea Domnului. Nearătarea Lui duhovnicească şi absen- 
ţa Lui fizică sunt dovada că nu avem experienţa corespun- 
zătoare pe care o are orice om căsătorit, şi de aceea 
căsătoria noastră cu Hristos a eşuat. 

Într-adevăr, care om poate să trăiască viaţa sa mona- 
hală atunci când nu are simţul odihnei şi când nu simte că ÎI 
ține pe Dumnezeu? Cine poate să trăiască când se plânge că 
Dumnezeu nu-l vede, că nu-l înțelege, că nu-l ştie? Doar 
trăirea lui Dumnezeu umple existența monahului şi dă 
putinţa să înainteze şi să ajungă până la cele mai de pe urmă 
lupte ale martiriului. Omul care nu are trăirea odihnei şi a 
ținerii mâinii lui Dumnezeu este orb, surd, nesimţit, unul pe 
care poţi numai să-l deplângi înainte ca el să închidă ochii. 

Am eşuat noi în alegerea Lui? Dacă nu avem 
bucuria Lui, dacă nu-L avem pe EI, dacă nu L-am prins cu 
mâinile noastre, atunci căsătoria noastră până în prezent 
este un divorţ. 

Al treilea exemplu, cel cu soldatul, exprimă același 
sens adânc într-o altă formă. Soldatul, ca să reușească în 
misiune îşi dispreţuieşte moartea, se trece pe sine cu 
vederea, luptă cu dușmanul piept la piept, ştiind că poate 
muri. A încetat să se intereseze de el însuşi şi să se ameste- 
ce cu grijile vieţii, precum zice Apostolul Pavel (2 Tim. 
2, 4). Fiecare soldat pune înainte biruinţa, reuşita şi slava 
împăratului. 

Trecerea cu vederea a vieţii este caracteristică şi 
creștinului care vrea să înainteze, orice altă odihnă înseam- 


-282- 


DESPRE BUCURII: 


nă nereuşită. Sporul lui începe cu moartea sa şi cu siava 
împăratului Dumnezeu, fie în această viaţă, fie în cealaltă. 

lată elementele lumii care piere. Dar această lume 
ne dă putinţa să ne gândim la propria noastră viață plină de 
bucurie, dacă slujim adevărat lui Dumnezeu. 


Căci la ieşirea lui din lumea aceasta, lucrul lui va 
merge înaintea lui şi îngerii se vor bucura cu el, când îl vor 
vedea scăpat de stăpânirile întunericului. 


Aici înfăţişează sufletul omului care după moartea 
omului urcă la cer. Suişul sufletului la cer este o învățătură 
patristică curată şi foarte cunoscută. 

Omul nu este numai trup, nici numai suflet. Fiecare 
dintre ele este un element care alcătuieşte ființa umană, iar 
ceea ce sparge această unitate firească este moartea. 
Sufletul păstrează şi după moarte întreaga sa viață şi 
existență umană, caracterul ei schimbător, conţinutul său 
muritor, stricăcios sau de nestricăciune, până ce va ajunge 
în sânurile Părinteşti. 

In lumea aceasta, stăpâneşte în suflet demonul cel 
rău pe care, precum zice Biserica noastră, Dumnezeu l-a 
pedepsit şi l-a aruncat pe pământ, în adânc și în văzduh. 
Demonul este stăpânitorul văzduhului, al atmosferei și al 
naturii. Toată această stăpânire demonică, omul o va întâm- 
pina şi trebuie să o depăşească pentru a ajunge la faza finală 
a vieţii duhovniceşti. 

Avem, aşadar, pe demoni, dar şi pe îngeri care 
ocrotesc viaţa omului şi sufletul său, până va ajunge în 

sferele duhovniceşti. Demonii își pretind drepturile, deoarece 
lor li s-a dat pământul şi plinirea lui. Pentru că Dumnezeu 
le îngăduie, ei simt că oamenii sunt proprietatea lor și au 
drepturi asupra lor, fiindcă trăiesc încă jos pe pâmânt și, 
prin urmare, simt ca ale lor şi sufletele oamenilor, înainte ca 
ele să ajungă în sânurile lui Dumnezeu. 

La ieşirea din lumea aceasta. Sufletul, la ieşirea din 
această lume, luptă să se izbăvească de stăpâniile întuneri- 
cului. Acum se vede caracterul personal și toată „jurisdicţia 
demonilor”. Avva Isaia îi înfăţişează în diferite cete, 
aproape şi departe, asediind omul, ca să poată să-l 
cucerească. Demonii se mișcă cu uşurinţă în afara și 
înlăuntrul omului, dar nu pot să se apropie de duhul lui, de 
cele mai lăuntrice ale sufletului lui. 

Pot să aibă în mână şi să influenţeze doar învelişul 
sufletului, atmosfera sufletească a omului. Prin intermediul 
acesteia, produc diferite boli trupeşti, sufleteşti şi duhovni- 
ceşti, gânduri, dezlănţuie nori în suflet, producând stări 
întunecate, cu scopul de a întuneca vederea feţei lui Dum- 
nezeu. Dar şi împărăţia cerurilor este înlăuntrul nostru 
(Lc. 21, 31). La fel ca şi pe pânzătura legată în patru colţuri 
lăsată din cer pe pământ, plină de dobitoace necurate 
(F.A. 10, 10-16), tot aşa şi cel viclean are drepturile lui, 
pentru că vedem că a ajuns, viclean fiind, chiar până la 
Sfânta Treime, cerând să-l ispitească pe lov (lov. 1, 6-12). 

Cel viclean inventează modalităţi diferite, are în 
stăpânire temnițe temporale, dar și spaţiale. Este în crân- 
guri, în păduri, în râuri, în adâncuri, în orice. Nu lasă loc, 
mormânt, țeastă de mort, gaură de șarpe, pe care să nu și le 
facă locuinţă”. Dar sunt şi cetele demonilor care cuprind 
aerul, atmosfera până la ultimul loc în care le dă Dumnezeu 


* Patericul, Pentru avva Macarie 13, (trad. cit. p. 134] 

dreptul să aibă stăpânire. De aceea vorbește avva Isaia de 
stăpânirile lumii. Demonii aceştia sunt cunoscutele „vămi”, 
la care se referă cărţile ascetice. Sufletul va întâmpina pe 
toţi aceşti demoni cu mare groază, pentru că e în pericol să 
fie înşfăcat de ei. Dar cel care scapă câtă bucurie are! 

Acum nu mai are nici o valoare bucuria pământeas- 
că a omului deoarece, când sufletul se desparte de trup, fap- 
tele omului, ostenelile lui vor merge înaintea lui şi îngerii 
se vor bucura cu el când îl vor vedea scăpat de stăpânirile 
întunericului. Se luptă omul, se luptă şi sufletul după moar- 
te, pentru că se poate fie să cadă, fie să urce. Abia când se 
va izbăvi şi de ultimul stăpânitor al întunericului, doar 
atunci îngerii îşi vor arăta întreaga lor bucurie pentru că 
sufletul a biruit. 

Cuvântul Sfântului are aici putere şi realism. 
Pomeşte de la depăşirea timpului şi a spaţiului din lumea 
văzută, trecând în cea veşnică, care începe din această viaţă. 
Omul care nu poate să simtă unitatea vieţii pământeşti cu 
cea care începe după moarte — moartea este noua lui 
naştere, naşterea obiectivă întru duhovnicească stricăciune 
sau nestricăciune — trăieşte un fel de dezbinare a personali- 
tăţii sale. Are o trăire lăuntrică şi conştiinţa că existenţa lui 
se sfâşie, și ajunge atât de lipsit, încât îi este greu să mai 
înţeleagă ce este Dumnezeu. 

Când satana este biruit în urcușul sufletului către 
Dumnezeu, atunci începe viaţa lui mai presus de fire. Cât 
de mult se împletește materia cu duhul, cerul şi pământul, 
viaţa prezentă cu cea viitoare! Nu există aproape nici o 
deosebire clară, nici un hotar precis, nici un hotar limpede. 
Ce va predomina depinde de biruința sau înfrângerea 
sufletului. În aceeaşi clipă omul poate să fie biruitor sau 
învins, poate să fie trup, poate să fie duh. Deplina bucurie a 

îngerilor, care este şi deplina bucurie a omului, se arată 
doar când sufletul îi va birui pe demoni. 

Dar nu omul biruieşte demonii, ci faptele pe care 
le-a săvârşit pe pământ. Faptele lui, osteneala lui, sudorile 
lui, îngenuncherile lui, lupta lui, epuizarea lui, moartea pe 
care a suferit-o în viață merg înaintea lui, îi luminează şi-i 
risipesc întunericul stăpânitorilor întunericului, energiile 
demonilor. 

Pentru ca să ne arate cât de mare este bucuria omu- 
lui duhovnicesc, a adevăratului trăitor în Hristos, ca să nu 
se facă nici o confuzie cu bucuria lumii, avva Isaia 
înfățișează bucuria îngerilor. La început a vorbit de bucuria 
mirenilor, apoi, negăsind termen de comparaţie — ce 
legătură poate avea întunericul cu lumina, moartea cu viața? 
— trece la bucuria îngerilor. Omul trebuie să se umple de 
bucuria îngerilor care văd lumina lui Dumnezeu, ca să 
priceapă bucuria duhovnicească. Astfel de trăiri a dat 
Dumnezeu omului în această viaţă pământească! 


Deoarece când va ieşi sufletul, vor merge cu el 
îngerii şi vor ieși în întâmpinarea lui toate puterile întune- 
ricului, voind să-l ia în stăpânire, cercetând de vor avea 
ceva de-al lor în el. 


Sufletul nu este singur. Separaţia lui de trup este un 
fapt atât de tragic şi de nefiresc, încât n-ar mai fi cu putinţă 
ca trupul să se menţină pe pământ, ci s-ar dezintegra, iar 
sufletul n-ar putea să se menţină, dacă nu l-ar înconjura 
puterile îngereşti şi nu l-ar susţine. Sfinţii îngeri merg cu 
sufletul în acele înfricoşate clipe în care el își trăieşte însin- 
gurarea de fiinţa sa, de umanitatea sa, de trupul cu care a 
fost înjugat, pentru ca să nu-şi piardă calea. 

În același timp, îi ies în întâmpinare și demonii cei 
străini de el, care vor să şi-l facă al lor, împiedicându-i 
suişul, înaintarea sa în sfera vieţii duhovniceşti. Ca să 
reuşească acest lucru, trebuie să găsească în el lucruri de-ale 
lor. 

Cercetând de vor avea ceva de-al lor în el. În mod 
evident, face aluzii la patimi, la rămăşiţele păcatului, pentru 
că tot ce face omul îl face întreg, ca suflet viu şi ca trup ce 
participă la viaţa sufletului. Prin urmare, fiecare păcat, chiar 
şi în forma cea mai trupească, începe din suflet. Păcatul este 
străin de suflet, dar când se săvârşeşte, se săvârşeşte 
împreună cu el. Şi nimeni nu-l poate separa, aşa cum nu 
poţi separa sărurile de oase. Patimile sunt semnele, 
întipăriturile demonului viclean, sângele care l-a vărsat 
asupra noastră satana, în locul sângelui cu care ne-a răs- 
cumpărat Hristos. 

Pentru ca diavolul să poată câştiga sufletul, trebuie 
să-şi găsească urmele sale pe ei, altfel nu este cu putință să 
reuşească ceva. Vom da un exemplu. Păcătuieşte trupul. În 
realitate păcatul s-a săvârşit în suflet. Se dezgoleşte trupul, 
dar mai întâi s-a dezgolit sufletul. Trândăveşte trupul, dar 
trândăvia s-a aflat mai întâi în suflet. Şi poate omul să se 
pocăiască, ba chiar să plângă, poate să primească iertarea 
pentru fărădelegea lui, dar păcatul, semnele diavolului, ră- 
mân în suflet până când va reuşi curăţia şi nepătimirea. Fără 
acestea din urmă, demonul recunoaşte sufletul ca fiind al 
lui. 

Apocalipsa îl înfăţişează pe Hristos punându-și 
pecetea pe sufletele sfinţilor (Apoc. 7, 3; 14, 1). La fel şi 
satana îşi pune pecetea pe frunţile oamenilor săi ca să-i 
recunoască. 

Dumnezeu în Vechiul Testament, pentru a deosebi 
casele evreilor, le-a dat poruncă să-şi ungă uşorii şi 

pragurile caselor cu propriul Său semn (leş. 12, 7). Astfel, 
fiecare suflet poartă pecetea patimii şi a păcatului, a 
Duhului sau a demonului. Omul adică nu poate să aparţină 
şi la unul şi la altul. Nu poate să spună că e mântuit câtă 
vreme lucrează o patimă înlăuntrul lui. Nici demonul iarăşi 
nu poate să spună că l-a învins pe om câtă vreme acesta 
trăieşte, pentru că nu ştie dacă urmele lui vor rămâne în 
suflet pentru a-l putea răpi şi a-l face cu adevărat al său, 
când va ieşi din trup. 

Învățătura Sfântului este realistă. El ştie că lupta este 
„împotriva începătoriilor, împotriva stăpâniilor” (Efes. 
6, 12), şi nu pentru cele pentru care ne zbatem în fiecare zi 
ca să supraviețuim. 

De vor avea ceva de-al lor în el. Nu ştiu dacă putem 
să ne dăm seama de fiecare păcat. Lenea, imoralitatea, 
furtul, înşelarea, uitarea, imaginaţia, gândul, toate acestea 
sunt păcate. Gândul este o spargere a unităţii minţii, adică 
pierderea simplităţii şi duhovniciei omului. Cele care ni se 
par uneori atât de mici sunt de fapt satana lipit de noi. Ca să 
ne dăm seama de aceasta, să ne amintim ce ne-a spus mai 
înainte avva Isaia despre cum se uneşte cu omul Dumnezeu, 
şi cum demonul. 

Omul este plin de viaţă, este țărâna pe care 
Dumnezeu â luat-o din pământ, dar şi suflet nemuritor, care 
pentru a fi viu are nevoie de suflarea Duhului Sfânt 
(Fc. 2, 7). Odată ce a suflat Duhul Sfânt în om, rămâne 
definitiv în el, lucrând sau nu. Prin urmare, nu este cu 
putință să existe o plinătate a vieţii omenești fără Duhul 
Sfânt. În esenţă, în spatele fenomenelor vieţii se află lipsa 
de viaţă. După cum trăiesc copacul şi câinele, şi amândoi 
mor ca existenţe pământeşti, exact așa şi omul fără Duhul 
Sfânt cu moarte moare. Desăvârşirea fiinţei omului se 
realizează prin unirea sa cu Duhul lui Dumnezeu. 

Dimpotrivă, desăvârșirea morţii îi vine prin unirea sa cu 
duhul demonic. 

Dumnezeu, așadar, se uneşte cu omul prin Duhul 
Său, pe care i l-a insuflat şi care lucrează sau nu într-însul. 
N-ar putea veni în contact cu omul, dacă nu ar fi aşezat în el 
dumnezeiasca suflare, dumnezeiasca prezenţă şi lucrare, 
această sămânță. S-ar fi unit ca şi cu orice altă materie 
neînsuflețită, dar această unire nu ar fi fost ontologică. 
Asemănătorul se uneşte cu asemănătorul. Dumnezeu găseş- 
te această sămânță dumnezeiască, această scânteie dumne- 
zeiască ce aprinde flacăra şi-L zideşte pe Dumnezeu întreg 
în om. Ea este putinţa omulu: de a-L cultiva pe Dumnezeu 
în sine însuşi şi de a fi umplut de EL. 

Asta o ştie şi demonul și încearcă, de aceea, să 
înlocuiască scânteia cea duhovnicească cu a sa, încât sufle- 
tui, în loc să poarte urma lui Dumnezeu, strălucirea lui, să 
poarte propria sa iucrătură drăcească pe care diavolul o 
aşează pe suflet şi apoi este asimilată de acesta. Atunci îl 
câștigă. 

Vedeţi că şi diavolul lucrează în acelaşi fel ca Dum- 
nezeu. Aşa cum a folosit cuvintele lui Dumnezeu ca să-l 
înşele pe Adam şi pe Eva, tot aşa face până în ultima clipă a 
vieţii omenești. Cel viclean se străduiește, se gândește, se 
mișcă exact ca Dumnezeu, numai că energia lui este demo- 
nică și nu dumnezeiască. 


Dar atunci nu îngerii vor lupta pentru el, ci faptele 
pe care le-a făcut, ele îl vor înconjura şi-l vor păzi de acele 


puteri, ca să nu se atingă de el. 


Când sufletul iese din trup, îngerii nu pot să-i 
războiască pe demoni, deoarece sufletul aparţine celui a că- 

rui pecete o poartă, adică lui Dumnezeu sau demonului. 
Ingerii se bucură doar cu nădejdea şi având o preştiinţă. 


Iar de vor învinge faptele lui, vor cânta înaintea lor 
îngerii, până ce vor ajunge la Dumnezeu, întru veselie. 


Când faptele care merg înaintea sufletului îi înving 
pe demoni, când orice element de nereușită va dispărea, 
când demonii se vor retrage plângând şi tânguindu-se pen- 
tru că nu şi-au găsit pecetea pe suflet, atunci îngerii merg 
înaintea lui cântând, până ce-l va întâlni pe Dumnezeu, 
când încep deja cele din urmă, fericirea fără de sfârşit. 


În ceasul acela se va uita tot lucrul lumii acesteia şi 
toată osteneala ei. Să punem deci toată puterea noastră, 
lucrând bine în scurta vreme de acum, pentru a scăpa 
lucrul nostru de tot răul, ca să ne putem mântui de mâinile 
stăpânitorilor. 


Sufletul, odată ce a păcătuit după Botez, nu mai 
poate rămâne fără grijă. Numai când va depăşi sferele pă- 
mânteşti şi va ajunge la Dumnezeu, uită lumea şi osteneala 
lui. 

Cu siguranţă însă că, pe cât omul are conştiinţa şi 
voinţa lui neschimbate, poate, cu nădejdea şi credinţa în 
Dumnezeu, să fie sigur că se va mântui. Această concepţie 
este creştină. Aşa trebuie să creadă omul. Desigur că nicio- 
dată nu trebuie să rămână fără de grijă, niciodată nu trebuie 
să spună „mi-am asigurat cerul”, ci să trăiască pentru a şi-l 
asigura. Dacă nu are această credinţă, această cunoștință 
adevărată, nu are nici o siguranță că a dobândit simţirea 
harului, trăirea lu: Dumnezeu, nelucrarea patimilor, bucuria 
şi odihna lui Dumnezeu. 

Dacă nu mă odihnesc, dacă nu mă bucur şi nu-L tră- 
iesc pe Dumnezeul meu, se poate ca din neștiinţă, din nebă- 
gare de seamă, din omisiune, în felurite moduri să cad în 
păcate. Adică se poate să-mi pierd fericirea, veseha. Dar, 
mai întâi de toate, trebuie să iau aminte să nu-mi lipsească 
pecetea dinlăuntrui meu, ca să pot să am aceeași conştiinţă 
şi trăire statornică, să am hotărârea de a rămâne în El. 
Compromisurile voinţei înseamnă pierderea lui Dumnezeu, 
pentru că nu mai am îndrăzneală înaintea Lui. 

Există şi păcate fără de voie. Spun Părinţii: de vre- 
me ce te-ai căsătorit, vei fi părtaş la păcatele soțului sau ale 
soţiei, care păcate în mod obligatoriu şi de neocolit există în 
căsătorie şi pe care nu poţi să le eviţi. Dar trăieşti cu nădej- 
dea în Dumnezeu. 

Şi nedesăvârşirea vieţii omeneşti implică păcate fără 
de voie, de exemplu, jurământul. Porunca lui Dumnezeu 
care interzice jurământul (Mt. 5, 34-37) este limpede. Dar şi 
mitropolit dacă ajungi, vei jura. Este nedesăvârșirea vieţii 
omenești. Sunt, așadar, păcate în care omul cade fără şă fie 
de vină, pentru care se pocăieşte, plânge, dar nu are 
îndrăzneală. 


Deci fericit este cel în care nu se va afla ceva din 
ale celor potrivnici, căci bucuria şi veselia, odihna şi cunu- 
na lui vor fi peste măsură. [16, 2] 


Fericit este cel care a reuşit curățirea şi nepătimirea 
în viața aceasta, iar pe sufletul lui nu se va găsi nici un 
semn al potrivnicilor. 

Omul care nu are pace şi nepătimire în viața aceasta 
este vrednic de milă. Urlă instinctele înlăuntrul lui, păcatele 
morale sau ale voinţei, precum lenea, somnul, îmbuibarea. 
Într-adevăr, somnul este un păcat al voinţei, pentru că cine 

vrea doarme, cine vrea priveghează. Cine doarme fără 
măsură este ca și cum n-ar fi om, n-ar trăi, n-ar pândi, n-ar 
acţiona. ladul care iese la iveală dinlăuntru lui este atât de 
mare, încât uimeşte prin halul în care poate ajunge omul, 
chipul lui Dumnezeu. 

Dimpotrivă, cel care ajunge la nepătimire şi curăţie 
are bucurie, veselie, odihnă şi cununa lui este mai presus de 
măsură. 

Unii văd nepătimirea ca pe ceva înfricoşător şi greu. 
În special satana ne strecoară aceasta concepţie şi ne netreb- 
niceşte. Dar Dumnezeu ne-a creat pentru nepătimire. E greu 
ca bobul de grâu să devină spic? E de neînțeles pentru noi, 
dar atât de ușor pentru Dumnezeu. Tu îl semeni și pleci, te 
odihneşti toată iarna și grâul creşte singur de la sine, cum 
zice pilda Domnului (Mc. 4, 26-28). Cum reuşim noi însă 
să înţelegem lucrurile, să le simţim şi să le trăim ca fiind 
foarte grele! 


Iubite frate, să punem toată puterea noastră în 
lacrimile înaintea lui Dumnezeu, poate se va milui de noi 
bunătatea Lui şi ne va trimite putere. 


Să ne arătăm, zice avva Isaia, prin lacrimile noastre, 
puterea noastră înaintea lui Dumnezeu. Să ne împodobim, 
să ne înfrumuseţăm, să ne dregem bucuria noastră, activita- 
tea noastră, reuşita noastră, virtutea noastră, cu lacrimi, 
deoarece chiar şi atunci când ne veselim şi ne bucurăm, şi 
avem îndrăzneală înaintea lui Dumnezeu, tot păcătoşi sun- 
tem. 


Să ne îngrijim cu inimă tare ca să dobândim dorirea 


lui Dumnezeu, carea ne va mântui din mâinile vicleniei, 
când va ieşi acolo întru întâmpinarea noastră. 

Cu inimă tare. Se zice despre Marele Vasilie că era 
încruntat, adică avea privirea foarte pătrunzătoare şi atentă. 
Când te privea, ştiai că e atent la tine şi că se interesează de 
tine”. Sensul expresiei „cu inimă tare” este de a trăi cu 
seriozitate, în deplină cunoştinţă şi consecvență, cu deplină 
cercetare a sinelui nostru. Nu cu râsete şi exuberanţe, ci cu 
sinele concentrat. 

Să ne îngrijim cu toată puterea inimii să dobândim 
dorinţa după Dumnezeu. Pentru Dumnezeu am părăsit 
lumea, în numele lui Dumnezeu ne-am botezat, pentru 
Dumnezeu ne-am făcut monahi, lui Dumnezeu slujim. Cu 
toate acestea, e atât de uşor să dorim altceva în viața aceasta 
şi atunci nu mâi reuşim nimic. 

Să dobândim. Când, prin deplina adunare a inimii, 
facem ca singură proprietate a noastră dorința după Dumne- 
zeu atunci bucuria ne va fi mai presus de măsură și viaţa ne 
va fi duhovnicească. Din caracterul mic sau mare, deplin 
sau nedeplin al acestei bucurii, putem să ne dăm seama ce 
legătură avem cu Dumnezeu. Câtă e bucuria noastră, atâta 
este şi legătura noastră cu Dumnezeu. Bucuria ni se potri- 
veşte și din pricina ei putem trăi. Ea face viaţa noastră atât 
de uşoară. 

Dorirea lui Dumnezeu, carea ne va mântui din 
mâinile vicleniei, când va ieși acolo întru întâmpinarea 
noastră. Omul nu-şi începe viaţa într-o clipă, ci iarăşi şi de 
multe ori. lubirea lui pentru Dumnezeu, smerenia lui, 
credinţa lui, viaţa lui duhovnicească în general, începe și 
iarăşi începe, neîncetat pune început. De aceea, avva Isaia 
spune că de vreme ce ne-am afierosit lui Dumnezeu, să 
dobândim până la sfârşit adevărata dorire după Dumnezeu, 


* Sfântul Grigorie Teologul, Cuvânt funebru la Marele Vasilie, PG 
36, 600, 

care dorire ne va mântui din ghearele demonilor ce ne vor 
întâmpina în văzduh. 

Viclenia sunt energiile celui viclean, patimile, razele 
negre ale prezenţei satanice. Înfăţişează patimile și energiile 
viclene ca pe un monstru răpitor. Este o personificare a 
demonului, a puterii, a dispoziţiei şi a scopului lui. De 
obicei noi conştientizăm mişcările inimii noastre, gândurile, 
dorințele, stâmirile păcătoase ale lumii noastre lăuntrice, 
ura, patima, egoismul, ţinerea de minte a răului. Dar nu 
putem să înțelegem, să pricepem, că în spatele acestora se 
ascunde o anumită persoană care vine să ne întâmpine. 

Sufletul, după ieșirea din trup, va întâmpina 
ghearele răpitoare ale demonilor. Tot astfel și în această 
viață, în timp ce eu șed, mă lupt sau cred că eu mă mânii, în 
realitate mă întâmpină această persoană a demonului. Dar 
de cele mai multe ori suntem atât de adormiţi, încât nici nu 
mai vedem această întâlnire care ţinteşte în zdrobirea 
oricărei legături a noastre cu Hristos şi în împiedicarea 
oricărei întâlniri a noastre cu Preasfânta Treime. Neadormit 
însă, demonul ne iese în întâmpinare, cu mâinile întinse, 
înfricoșător, ca să ne răpească sufletul. 


pe 


Am văzut mai înainte că avva Isaia leagă bucuria de 
isihie. Unde există tulburare, interdependenţă, multă vorbi- 
re, nu există pace şi bucurie. Atunci, de ce ne-a mai dat 
Dumnezeu limbă? 

Să învăţăm limba noastră meditaţia lui Dumnezeu, 
să grăiască dreptatea şi rugăciunea, cu să ne păzească de 
minciună, când aceasta va ieşi în întâmpinarea noastră. 


Învaţă-ţi limba meditaţia lui Dumnezeu. Învață ce 
zice Dumnezeu în cărțile Lui, în istoria Lui, ce a învăţat, 
cum a lucrat, învață să vezi şi să povesteşti semnele lui 
Dumnezeu din istorie, învăţăturile Lui, sfaturile Lui, mărtu- 
riile Lui, pentru că într-adevăr cuvântul lui Dumnezeu este 
o mărturie a prezenței Lui. Învaţă-ţi limba să spună ce zice 
Sfânta Scriptură, cuvântul lui Dumnezeu. 

Doi, învaţă-ţi limba dreptatea lui Dumnezeu. 
Dreptatea este îndreptăţirea lui Dumnezeu pe care omul o 
dobândeşte în lupta sa cu Dumnezeu. Prin urmare, prin 
cuvântul dreptate înţelege experiențele personale, trăirea 
personală a energiilor dumnezeieşti pe care le-a dobândit, 
când ne-a izbăvit, când ne-a ajutat, când a venit la noi 
Dumnezeu. Adică tot ceea ce ne-a învăţat şi ne-a descoperit 
în mod personal. Prin urmare, meditarea la Dumnezeu este 
prezenţa lui Dumnezeu în istorie, în Scriptură şi în viaţa 
noastră personală, prin care ne îndreptățeşte, ne curăță, ne 
izbăveşte de patimi, de păcate, face minuni sau descoperiri. 

Nu există om fără trăiri personale. Cine crede că nu 
are nici O experienţă a lui Dumnezeu, că nu L-a văzut şi nu 
L-a pipăit pe Dumnezeu nicăieri, este un orb de bunăvoie. 
Dacă ia aminte, va descoperi mulţime de astfel de trăiri. 
Faptul că în clipa aceasta trăieşte, gândeşte şi spune că nu 
are nici o experienţă a prezenţei lui Dumnezeu este un semn 
al dreptăţii lui Dumnezeu. Chiar și faptul că poate să 
rostească numele lui Dumnezeu este un semn al energiei 
Duhului Sfânt, al harului lui Dumnezeu. 

Nu ar fi putut numi numele Domnului, nici să spună 
de crede ori nu crede în Domnul, dacă în clipa aceea Duhul 

Sfânt nu ar fi povăţuit în mod special gândirea lui, dacă nu 
l-ar fi îndemnat şi nu i-ar fi amintit că Dumnezeu există şi 
există şi în viaţa lui. Şi cel mai sărac, şi mai pârlit, şi mai 
smerit şi păcătos om are nenumărate experienţe ale dreptăţii 
lui Dumnezeu. 

Trei, învață-ţi limba cu rugăciunea, prin care Îl ai 
deja pe Hristos în tine. Rugăciunea este o deplină, tainică şi 
neîncetată împărtăşire cu nevăzutul Dumnezeu, Care șade 
însă adevărat în inima noastră prin rugăciune. 

Prin urmare, trecutul istoriei și al vieţii tale, prezen- 
tul tău, pe care-l trăieşti prin respirarea numelui lui Hristos, 
te uneşte cu Dumnezeu şi cu oamenii. 

Ca să ne păzească de minciună. Dacă plineşti aces- 
tea trei în viaţa ta, nu vei fi ameninţat de minciună, care 
este minciuna vieţii, înşelăciunea fenomenelor. Este viclea- 
nul care iese să ne întâmpine în fiecare rătăcire, necredință 
sau lucrare a noastră. Minciuna este atât de aproape de noi, 
căderea şi lepădarea noastră de la Dumnezeu, încât nu avem 
putinţa să ne apărăm singuri. Doar Dumnezeu poate să ne 
izbăvească, dacă păzim meditaţia, dreptatea şi rugăciunea. 
Să ne învăţăm limba cu acestea trei, pentru ca viaţa să ne fie 
adevărată, reuşită, autentică, dumnezeiască. 


Să ne curățim inima şi trupul de pofie, ca să ne 
mântuim de necurăţie, când va ieşi în întâmpinarea noas- 
tră. 


Imaginea e luată din viaţa instinctuală a omului. 
Când omul își trăieşte legătura cu Dumnezeu în mod 
anormal, când paşii i se împleticesc, când ființa sa, trup şi 
suflet, nu are echilibru, pace, ci tulburare, atunci vede că se 
trezesc înlăuntrul său instincte sălbatice și dobitoceșşti, 
patimile necredinţei şi flăcările imoralităţii legate de trup şi 

de suflet. Trăiește o anomalie înlricoşătoare. În timp ce 
iubește viaţa curată, liniştită, totuşi ce bagă înlăuntrul lui e 
spurcat. Își priveşte fratele şi gândeşte cu vicleșug, priveşte 
natura şi gândește spurcat. Nu poate pricepe de unde vine 
această tiranie lăuntrică, toată această necurăție, din care 
iad, din care mlaștină iese, de vreme ce de mic copil a trăit 
în curăţie şi cu cultivare duhovnicească. Toate acestea 
reprezintă mocirla, adunată după păcatul strămoșesc, ce 
acum iese la iveală, pentru că încă inima sa nu s-a curăţit. 

Să ne curățim inima. Să tacem ceva mai adânc. Să 
nu ne oprim doar la strădania unei lucrări exterioare, de a 
împlini simplu voia lui Dumnezeu sau rugăciunea noastră. 
Pentru că și aceasta încă e o minciună. Să facem o curăţire a 
inimii, încât să nu mai existe înlăuntrul nostru nici o 
rădăcină din care ar putea să răsară orice lucru întinat. 

Avva Isaia începe de la viaţa instinctuală şi întinată 
a inimii, a trupului şi a sufletului, dar subînţelege tot ce este 
poftă. Pentru că fiecare poftă omenească şi dragoste, oricât 
de bună ar fi, se împotriveşte totdeauna lui Dumnezeu. Să 
ne curăţim, așadar, inima. Să scot, să dezrădăcinez ce este 
în mine. 

Ca să ne mântuim de necurăţie, când va ieși în 
întâmpinarea noastră. leşind necurăţia din noi, s-ar putea 
spune că se îndepărtează de noi. În esenţă însă întâlnește 
voinţa noastră, conştiinţa noastră, iar atunci zămisleşte, 
naşte și rodește păcatul, precum zice Sfântul lacov 
(ac. 1, 15). De exemplu, acolo unde mă aflu ţâşneşte din 
mine un gând de necredinţă, de destrăbălare sau de 
mândrie. Nu există un hal mai fără de hal de necurăţie decât 
cugetarea semeaţă, decât mândria, decât slava deşartă. 
Aceste patimi sunt nevăzute, ascunse sub praf, şi ies în 
întâmpinarea voinţei, a conştiinţei, a afirmării personalității 
mele. 

Aşadar, necurăţia iese din noi și întâlnește fiinţa 
noastră concretă. Când se găsește în adâncuri, nu o 
conştientizăm, nu o înțelegem și de aceea nimeni nu poate 
să ne judece. Suntem judecaţi din clipa în care o primim, 
discutăm cu ea, o facem voia noastră proprie, propria 
noastră spurcăciune, din clipa în care dăm înapoi și 
acţionăm păcătos. Atunci neputinciosul om trăieşte deplina 
întâlnire cu necurăţia și este biruit de atotputermica poftă 
sau necurăţie, în spatele căreia se ascund ghearele diavolu- 
lui. 


+4 


Urăşte cuvintele lumii, ca inima ta să vadă pe 
Dumnezeu. 


Urăşte cuvintele oamenilor din jurul tău. Dacă avva 
Isaia ar fi fost un profesor de morală din zilele noastre, am 
zice că are în vedere cuvintele păcătoase. Dar un autor 
ascetic niciodată nu se rezumă la atât. Vrăşte cuvintele 
lumii înseamnă să urăști toate câte se spun zilnic în discuţi- 
ile ce se deschid atât de uşor când te întâlneşti cu alţii, 
pentru că această întâlnire este foarte lumească, în această 
lume în care trăim, şi nu e sus în cer. Urăşte cuvintele lumii 
ca să poţi trăi frumuseţile cerurilor, dreptatea lui 
Dumnezeu, ca inima să-L vadă pe Dumnezeu. Ca să poţi 
dobândi virtuțile, urăşte lumea. Refuză să-ţi mai foloseşti 
gura pentru ceva comun, chiar dacă acesta este un lucru 
referitor la Dumnezeu. 

Ca să reuşeşti, iubește rugăciunea neîncetată, ca să ţi 
se lumineze inima, și atunci vei fi izbăvit de ispită, de 

necredinţă, de desfrânare, de mândrie, de prăirea în deşert. 
Celelalte le va rândui Dumnezeu. Nu tu o să-ţi luminezi 
inima, după cum soarele nu răsare pentru că tu vrei. Soarele 
oricum va răsări. Tu vei priveghea până la răsărit, cum au 
făcut mulţi cuvioși din vechime, care se întorceau cu 
spatele la apus când soarele asfinţea, iar dimineaţa, soarele 
le lumina faţa și atunci îşi încetau rugăciunea. Minunată 
imagine! 


Nu iubi lenevia, ca să nu te întristezi... păzeşte-ţi 
mintea ca să ji se lumineze inima. 


Când pe de o parte te vei ruga și pe de altă parte îţi 
vei înfrâna limba, vei vedea cât ţi se va lumina inima. O 
să-l vezi pe Dumnezeu lăuntric, trăit. la aminte ca lucrarea 
ta lăuntrică, a inimii, rugăciunea şi privegherea să nu fie în 
deşert. 


Nu te grăbi în liturghiile tale ca să nu te mănânce 
fiarele. 


Nu-ţi fă privegherile, rugăciunile, komboskinii”*, cu 
grabă, cu scopul de a scoate cât mai multe la număr. Nu 
zice să nu-ţi faci liturghia ta repede, ci să o faci potrivit cu 
puterea şi datele tale fireşti. Altfel o fac eu, altfel tu, altfel 
al treilea. Nu te grăbi şi nu fă ceva care nu este firesc în 
viaţa ta. Fă-ţi liturghia ta simplu, firesc, nefalsificat. Nu-ţi 
stâmi grabă şi nelinişte în existenţa ta. Lasă-te într-o stare 
firească înaintea Domnului, pentru că dacă te zorești, te 
mănâncă fiarele, iar privegherea ta va fi tipiconală, şi nu o 
legătură personală. În antiteză cu fiarele ce te vor mânca, 


* Siragul de metanii. 

dacă îţi faci rugăciunea cu zor şi neliniște, tehnic și legalist, 
avva Isaia adaugă: 


lubeşte pe cei credincioşi ca să fii miluit prin ei. 
Doreşte pe sfinţi ca râvna lor să te mănânce. 


Foarte frumoasă încheierea acestui paragraf! Sfântul 
se întoarce şi se reîntoarce la aceeaşi idee. O loveşte de 
multe ori ca s-o bată ca pe un cui înlăuntrul nostru. Ca să 
baţi un cui într-un lemn, de câte ori trebuie să-l loveşti? Şi 
când te gândeşti că lemnul este mult mai moale decât 
inimile noastre ... 

Iubeşte pe cei credincioşi, ca să fii miluit prin ei. 
lubeşte pe cei care sunt în mediul tău, în biserica ta, în 
mănăstirea ta, pe credincioşii de aproape şi de departe, 
cunoscuţi sau nu. lubeşte-i pe cei uşor de găsit şi pe cei 
greu de găsit, cum zice Marele Vasile*, adică pe Stareţi, 
personalităţile duhovnicești, iubeşte-i pe cei care cred în 
Dumnezeu, pe cei care-L iubesc pe Dumnezeu, pe cei care 
au cuvântul lui Dumnezeu. lubeşte-i pe toţi care au în viața 
lor prezenţa, zâmbetul şi pacea lui Dumnezeu, pe toţi care Îi 
slujesc. Iubeşte-i, ca să fii miluit prin ei. 

Iubeşte, aşadar, pe toți credincioşii, mai ales pe toţi 
care sunt slujitori ai sfântului Dumnezeu şi pot să-ţi ridice 
viaţa. Rugăciunea lor, mijlocirea lor, zâmbetul, privirea 
plină de pace şi curăţie, cuvântul lor plin de har, tăcerea, 
seriozitatea, smerenia lor te vor milui şi pe tine. Au îndrăz- 
neală înaintea lui Dumnezeu. Dumnezeu îi aude cu ușurin- 
ță. Pe tine, care eşti în groapă, cum să te audă? Dar când te 
prinzi de ei, când le ceri rugăciunile, când alergi ca să-i 


55 Cuvânt ascetic 6, PG 31, 640 [PSB 18, p. 67]. 

auzi, când îi iubeşti mai mult decât pe ceilalţi credincioşi, 
atunci te va milui împreună cu ei şi pe line Dumnezeu. 

Auzim pe mulţi care spun: o să mă tragi şi pe mine 
în rai? În vieţile sfinţilor avem minunate istorisiri. Înainte 
de a pleca din această viață, spuneau: te voi lua peste o 
săptămână, peste patruzeci de zile, peste un an. Şi într-ade- 
văr, îl luau. lubeşte deci pe sfinţii care sunt în viaţă în jurul 
tău. Cazi la picioarele lor, îmbrățişează-i, fă ce poți numai 
să răpeşti ce au în existenţa lor. Dar mai întâi de toate, 
răpeşte-le rugăciunea care face în fiecare zi minuni în mod 
tainic. Doreşte nu numai după sfinţii în viaţă, ci şi după cei 
care în fiecare zi pleacă la Dumnezeu, care au fost slăviţi şi 
ÎI slăvese pe Dumnezeu. La fel şi pe îngeri. 

Doreşte pe sfinţi, ca râvna lor să te mănânce. Când 
privirea noastră se întoarce spre sfinţi, când medităm la ei, 
se naște în noi dorirea după viaţa lor. Vedem adevărul lor, 
familiaritatea lor cu Dumnezeu, viața lor simplă, smerită, 
însângerată, dar bucuroasă şi plină de pace. Vedem că erau 
şi ei muritori, păcătoşi ca noi, și că au trecut prin aceleași 
etape prin care trecem şi noi. Unde mă aflu eu acum erau 
odinioară și ei, care acum sunt sfinţi în cer. 

Doreşte pe sfinţi. Doresc -— înseamnă că prin 
imaginaţie, cu inima şi, mai ales, cu mintea mea şi cu pofia, 
pun pe cineva în faţa mea palpabil, văzut şi, prin urmare, 
vreau să-l introduc în existența mea. Vorbeşte sfântului, 
urmează-l, doreşte-l, fă-l al tău. Cere-i rugăciunile, orice ai 
nevoie. De obicei, ceea ce cerem, Dumnezeu ne dă prin 
intermediul sfinților. Face aceasta ca să nu se strice 
echilibrul legăturilor dintre noi. Lucrează ca şi noi în siuji- 
rile noastre. O slujire depinde de alta și aşa unul devine păr- 
taș al harismelor şi rugăciunilor celuilal. 

Prin intermediul sfinților Dumnezeu ne dă har, ne 
modelează, ni Se descoperă. Dacă am vrea să mergem 

direct la Dumnezeu, am trece cu vederea trupul lui Hristos, 
adevărul şi fiinţialitatea lui, am dispreţui însăşi Biserica, şi 
am merge către Domnul ca nişte protestanți mincinoşi fără 
să-L întâlnim. Pentru că pe Domnul nu-L poţi găsi decât 
înconjurat, acoperit de sfinţi, care sunt atât de mulţi, încât 
închipuiesc norii“$, fără a lăsa nici un loc liber pentru ca 
să-L vezi de departe. 

Ca râvna lor să te mănânce. După cum mai înainte 
s-a referit la fiare, aşa se referă acum la râvna pentru 
Hristos a sfinţilor, pe care ei continuă să o aibă şi în cer. 
Râvna lor să te ardă şi să-ţi mănânce tot ce este păcătos, 
vinovat, rău, lumesc în tine, aşa cum focul mistuie lemnul. 

Prin urmare, dacă-ţi spun să te rogi neîncetat, să te 
rogi bine, să nu crezi că e greu. Cheia simplităţii este: 
iubeşte pe credincioşi, exploatează credinţa şi inima lor 
milostivă şi doreşte pe sfinți. După aceea, Dumnezeu 
devine întreg al tău. 


Adu-ţi aminte de împărăția cerurilor, ca dorirea ei 
să te atragă încet-încet. [16, 3] 


Iarăşi ne aminteşte cât de învârtoşată ne este inima 
care e atrasă numai de ceea ce se vede şi, mai ales, de ceea 
ce o desparte de Dumnezeu. De aceea, spune să-ţi aduni 
mintea în împărăţia cerurilor unde sunt sfinţii. Ca dorirea ei 
să te atragă încet-încet. Vor trece anii și tu o să crezi că eşti 
păcătos, vinovat ca înainte cu cinci, cincisprezece sau 
cincizeci şi cinci de ani. Dar când îţi aminteşti de împărăţia 
cerurilor, ea îţi va trage inima pe încetul. Ajunge să nu ceri 
vedenii sau lucruri spectaculoase, să nu ceri să fii răpit 


5% Această reprezentare se găseşte în icoana celei de a doua veniri. 


-302- 


DESPRI: LUNII: 


dintr-o dată pe nori şi să ajungi până la al treilea cer ca 
apostolul Pavel. 

Cu cât omul rămâne mai mult în păcatul său, cu atât 
mai încrâncenat se odihnește în propria necurăţie, cu atât 
mai visător este, trăindu-şi minciuna şi visările ca pe o viaţă 
paralelă cu cea reală, şi cu atât mai puţin se luptă și-L 
doreşte pe Dumnezeu. Totuşi acest om ia hotărâri cu atât 
mai mari, cu cât vrea să ajungă dintr-o dată la cer. 

Saltul brusc pe care poftim să-l facem ca să ajungem 
la Dumnezeu, la desăvârşire, la sfinţenie arată un dezechili- 
bru sufletesc. Lasă-L pe Dumnezeu să te tragă puţin câte 
puţin. Tu nu-ţi dai seama, dar Dumnezeu înaintează în 
inima ta. Cel ce le cuprinde pe toate este şi devine cuprins 
şi de propria ta inimă. 


Sculându-te dimineaţa, în fiecare zi, gândeşte-te că 
vei da răspuns lui Dumnezeu despre toată fapia, şi nu vei 
păcătui față de el şi frica lui Dumnezeu va locui în tine. 
Pregăteşte-te să-L întâlneşti, şi vei face voia Lui. 


În fiecare dimineaţă când te scoli, să simți că stai 
înaintea Domnului. Găteşte-te, curăţă-te, vorbeşte lui Dum- 
nezeu care vine ca să-l poţi face voia. După cum te urci 
într-un autobuz şi te duce la locul pentru care ai bilet, tot 
aşa e şi în viaţa duhovnicească. 


e i ip 


Fii cu trezvie, frate, la duhul care aduce întristare 
omului. Căci multe sunt prăzile lui până ce te face 
neputincios. 

Există un mare pericol, o ispită, o moarte care 
pândește, o mână răpitoare, care am zice că este mai 
puternică și decât a diavolului. Te ameninţă şi trebuie să fii 
atent. Să nu uităm că subiectul capitolului este despre 
bucurie, de aceea priveghează frate, ca să nu te stăpânească 
starea de întristare sau ceva în spatele căruia se ascunde 
diavolul, duhul care aduce întristare, pentru că omul cu 
uşurinţă cade în ea. 

Când cineva vede că anii trec, nereuşitele i se 
adaugă, rănile, păcatele, zdrobiturile lăuntrice, necredinţele, 
prăbuşirile gândului său şi ale inimii cu care şi-a umplut 
viaţa, când vede de câte ori s-a pocăit şi că nimic n-a ieşit 
de aici, atunci îl ia în stăpânire întristarea. Ea poate să apară 
şi instinctiv, din egoismul nostru, din mândria noastră, 
pentru că am vrea să fim mari, să nu avem gânduri, păcate, 
nereuşite. Nenumăratele pofte neîmplinite ne întristează. 

Mai bine să cazi în ghearele dracilor, ale legiunilor 
de demoni, decât să cazi în mâinile întristării, deoarece cu 
greu vei mai ieşi. Gândul îl depăşeşti, păcatul îl biruieşti, pe 
diavol la fel, dar întristarea nu trece. De aceea fii cu trezvie, 
priveghează să nu te stăpânească întristarea. Altfel reușita ta 
e problematică. 

Multe prăzi. Fiecare întristare descoperă o cursă. 
Câte suflete doresc după Dumnezeu, atâtea plase aruncă 
diavolul întristării, iar prăzile prinse sunt nenumărate. 
Întristarea se ascunde sub chipul smereniei, sub pocăința 
mincinoasă, sub simţirea mincinoasă a dragostei lui 
Dumnezeu, sub o mie unul de lucruri şi de aceea omul este 
prins de ea, fără să-şi dea seama, şi este netrebnicit. 

Multe sunt prăzile lui până ce te face neputincios. 
Demonul întristării te vânează şi-ţi întinde curse una peste 
alta. Păcătuişi? Atunci prada lui este: „Ai păcătuit, ce mai 

poţi să faci? Plânge păcatul, jeleşte, dă cu capul de pământ 
ca sfinţii, varsă-ţi sângele, cum scrie la Scară”. Dar cu 
acestea nu face decât să te tulbure, să te deznădâăjduiască, 
până ce te face neputincios. 

Dimpotrivă, când ai o reuşită, îți aruncă gânduri de 
mândrie sau alte patimi, încât şi de la dreapta și de la stânga 
şi din faţă, şi din spate şi de peste tot să te înconjure, ca să 
te prindă. 

Întristarea deci este de ajuns ca să dezmembreze 
puterile omului. Nu se opreşte decât când te-a țintuit şi te-a 
făcut neputincios pentru totdeauna. Cel mai deştept vicle- 
şug pe care-l foloseşte este cuvântul Domnului „Fericiţi cei 
ce plâng” (Mt. 5, 4). Nu! — ne spune avva Isaia — nu te 
înşela, astea sunt satanice, nu sunt ale lui Dumnezeu. 


Căci întristarea după Dumnezeu este bucuria de a 
fe vedea pe tine în voia lui Dumnezeu. Ea este supărarea 
vrăjmaşului. Căci cel ce-ţi spune: „Unde ai să fugi, căci nu 
ai pocăință? ”, e vrăjmaşul. Şi o spune aceasta omului, ca 
să-l facă să lepede înfrânarea. 


Când vezi că satana sau patima îţi pun întrebări 
încuietoare, deznădăjduitoare: „Unde mai mergi acum? Eşti 
în mâinile mele. De atâţia ani eşti monah şi ce-ai făcut în 
viață? Ai credință să spui muntelui aruncă-te în mare? 
Toiagului tău îi spui du-te, şi nu merge. Unde ţi-e credinţa? 
Vezi ce spune Sfântul? Trebuie să ai această sau acea 
virtute, iar tu n-ai făcut nimic în viaţă. Adică te pocăieşti în 
zadar”. Tu atunci te întristezi ... Toate provin din ura 
diavolului, care vrea să te facă să-ţi părăseşti înfrânarea şi 
lupta. 

Căci întristarea după Dumnezeu coste bucuria de a 
te vedea pe tine în voia lui Dumnezeu. Să presupunem că 

am păcătuit ca și Cuvioasa Maria Egipteanca“, că am trăit 
patruzeci şi şapte de ani în stricăciune şi că acum zic: „Am 
păcătuit, Doamne, mă voi ridica”. Cum să înţeleg dacă am 
întristare? Dacă mai continui să mă gândesc la păcatul meu, 
gândul meu este demonic. Dacă mă gândesc la pocăință, 
adică vreau voia lui Dumnezeu, şi îndată am bucuria 
pregustării voii lui Dumnezeu, îndată mă şi văd între cei 
curaţi şi puri care s-au pocăit, între sfinţi. 

Nu amesteca, aşadar, întristarea satanică şi demonică 
cu cea după Dumnezeu. Întristarea după Dumnezeu este 
bucurie, pentru că mai dinainte te vezi în faţa lui Dumnezeu 
pentru care îţi trăieşte inima şi, prin urmare, în tine împără- 
ţește Domnul lisus Hristos. 


Dar întristarea după Dumnezeu nu i se opune 
omului, ci-i spune: „Nu te teme, ci vino iarăşi”. Căci ştie 
că omul este neputincios şi îi dă putere. 


Se referă la împotrivirile pe care le avem din partea 
duhului întristării: „Nu ţi-e ruşine, eşti monah, ce-ai reușit 
până acum? Scoală și pocăieşte-te. Ce n-ai reuşit până acum 
poţi până mâine!” Această mustrare este un atac care ne 
vânează, ne urmărește. 

Discutăm cu un frate, apoi mergem la chilie şi ne 
zicem: „Ticăloase, iar ai trăncănit!” Această înfruntare este 
neroditoare. Fără efect. Cine se loveşte pe sine astfel și se 
osândeşte înseamnă că şi mâine va face la fel, ba chiar 
dublu şi triplu. 


* Cuvioasa Maria Egipteanca a trăit patruzeci de ani în pustia 
Iordanului, răbdând arşița zilei şi gerul nopţii. Se hrânea cu ierburi 
sălbatice. Primii șaptesprezece ani a fost foarte chinuită de diavol, care 
îi amintea de viaţa sa anterioară, de desfrânări nesăbuite. 


-306- 


DESPRI: î3 104; 


Dojenile care îl duc pe om la însingurare şi 
dezamăgire, toate împunsăturile conştiinţei împotriva păca- 
tului sunt de fapt demonice, pentru că înrristarea după 
Dumnezeu nu i se opune omului, nu-l loveşte, nu-l trăsneşte, 
nu-l aruncă în iad, ci îi dă mângâiere, curaj, pace, bărbăţie, 
dezmeticire. Îi spune: nu te teme, vino iarăşi, înainte, 
începe de la început. Nu se îndeletniceşte cu căderea şi o 
uită şi porunceşte sufletului să pornească iarăşi spre Hristos. 
Căci ştie că omul e neputincios şi nu poate face nimic altce- 
va decât să păcătuiască. 

Duhul satanicesc al întristării îi produce omului neli- 
nişte, luptă, strâmtorare, cădere în aceleaşi păcate. Întrista- 
rea demonică este rezultatul şi dovada nepocăirii, a egois- 
mului înfricoşător şi demonic ascuns în noi. Întristarea cea 
după Dumnezeu, dimpotrivă, vine ca o rouă, ca un zâmbet, 
ca o tovărăşie, ca o odihnă în viaţa noastră, ne dă putere, 
bucurie, curaj. Simţim ca şi cum n-am fi făcut nimic rău ca 
şi cum ne-am începe acum viaţa. De aceea zice: „Nu te 
preda învins întristării”. Lasă doar întristarea duhovnicească 
după Dumnezeu care este prăznuirea inimii ce se bucură de 
pocăință și de viaţa dumnezeiască. 


Ai inima cuminte față de gândurile iale și acestea ţi 
se vor ușura. Pe cel ce se teme de ele îl face să se topească 
sub greutatea lor. 


Deoarece întristarea acţionează mai ales prin gân- 
duri pentru că ne netrebniceşte mintea, pentru că se face o 
sfârlează în capul nostru şi ne dă dureri de cap, nu putem să 
mai dormim, toţi ne sunt străini. De aceea, nu te teme de 
gânduri, numai să ai inima cuminte faţă de ele. Şi nu 
încerca să le războieşti frontal. 

Inima cuminte înseamnă o inimă paşnică, netulbu- 
rată, răbdătoare, plină de bărbăție. Nu poţi lupta cu gândurile 
frontal pentru că te vor vătăma. Până ce tu să te fereşti, 
glonţul te va găuri. Ai deci înţelepciunea şarpelui. Stai 
nemişcat cu bărbăţie, fără strâmtorare, şi furtuna va trece, 
gândul va pleca. Dacă vrei să înfrunţi gândurile şi să le 
depășeşti, te vei topi sub greutatea lor. Încearcă să învingi 
gândurile de curvie, de mândrie, de neascultare, de necre- 
dinţă. N-o să poţi face nimic. Toate vor fi negre şi întuneca- 
te și în cele din urmă o să cazi, ca şi cum te-ar fi încărcat cu 
poveri imense. Dar când rămâi paşnic nu te teme. 


Cel ce se teme de lucrările lor se arată că e 
necredincios lui Dumnezeu. 


Cel ce se teme de gândurile sale, de patimile sale, de 
păcatul său, de ateismul său, de lipsa lui Dumnezeu din 
viața sa, nu ştie ce să facă și hotărăşte şi iar hotărăşte, 
arătând că e necredincios. Nu că nu crede în Dumnezeu, ci 
nu | se încredințează. Nu se lasă în mîna Lui, încearcă să-L 
înlocuiască cu lupta sa. Tu însă nu te teme de lucrările 
demonice din inima ta. Lasă-le pe toate în mâna lui 
Dumnezeu şi să nu-ţi pese de nimic. Să ai bucurie pentru că 
vrei să te pocăieşti şi nu te nelinişti deloc. Toate celelalte 
sunt ale Domnului lisus. Le va risipi cu o singură privire. 


Dar a nu se măsura pe sine şi a se avea pe sine 
necunoscul, arată pe om că nu e împins de patimile lui spre 
a-și împlini voile sate, ci ale lui Dumnezeu. 


Ca să nu fii târât de patimile tale, nu te măsura pe 


sineţi, pentru că acesta este un lucru satanic. Nu spune: 
„Am venit în mănăstire la 1970, de opt ani, şi ce-am făcut 

în ei? la să văd cum au evoluat relaţiile mele cu Starețul, cu 
fraţii”. Asta este o măsurare, care arată că ceva n-ai făcut 
adevărat, că te gândeşti la patimile tale şi le iubeşti. Ca să 
eviți aceasta, ai grijă să nu te măsori pe sineţi, să nu te uiţi 
la ce măsuri te afli. 

Avem sfinţi, ca Marele Antonie, care L-au întrebat 
pe Dumnezeu la ce măsură au ajuns. În aceste situaţii 
Dumnezeu, ca să-i mustre, le-a arătat că măsurile lor erau 
mai jos decât ale oamenilor lumeşti. I-a trimis, aşadar, pe 
unul la un pantofar care trăia în înfrânare cu femeia lui, pe 
altul la unul care ţinea pentru sine doar o treime, pe altul la 
chinovii şi pe ultimul la săraci. Avem multe exemple 
asemănătoare. 

Aceste întâmplări ne arată că cine se măsoară pe 
sine însuşi cade în continuu mai jos şi decât mirenii. În 
lupta noastră numai Dumnezeu cel nemărginit poate să ne 
ajute, pentru că după cum nemărginit este Dumnezeu, 
nemărginită este şi lupta noastră. 


+4 


A nu se măsura pe sine, nu vine oare în opoziţie cu 
spusele sfântului Pavel: „Să se cerceteze omul pe sine 
însuşi şi aşa să mănânce din pâine şi să bea din potir” 
(1 Cor. 11, 28)? Nu, pentru că acest loc se referă în special 
la Dumnezeiasca Euharistie. Apostolul nu se gândeşte să ne 
facă să vedem la ce măsuri am ajuns, ci dacă avem dreptul 
să ne împărtășim. Dacă trăim în păcat, canoanele Bisericii 
spun că nu ne putem împărtăşi. Avva Isaia însă vorbeşte 
despre omul care vrea să se ridice din păcatul său. Cine 
grăieşte în deşert sau lucrează lebril toală ziua și toată 

noaptea, nu se poate împărtăşi, pentru că este un om 
trupesc. Nici rugăciune nu poate să facă, nici pacea 
conştiinţei să aibă, nici cunoaşterea lui Dumnezeu, nici să-L 
întâlnească pe Dumnezeu, pentru că ce face este lumesc. 

Prin urmare, sensul textului este că dacă te afli în 
păcat sau în pricinile care duc la păcat, nu poţi să te împăr- 
tășești. Apostolul nu spune să te uiţi ce înaintare ai, ce 
patimi şi ce păcate ai, ci dacă eşti sau nu eşti îndreptăţit să 
te împărtășeşti. Pentru că dacă omul se împărtășeşte fără 
vrednicie atunci, continuă apostolul Pavel, se îmbolnăveşte 
şi „destui mor” (1 Cor. 11,28). 

Dumnezeiasca Euharistie lucrează în cel vrednic în 
chip luminător şi înviorător, dar în cel nevrednic e un foc 
mistuitor, adică o fiară care te mănâncă. Dumnezeiasca 
Euharistie lucrează potrivit cu felul în care noi ne împărtă- 
şim. Adică presupune o viaţă de pocăință, de asceză, de 
post, de priveghere. Când omul nu trăieşte în această dum- 
nezeiască atmosferă, ci într-una lumească, nu poate să se 
împărtăşească. 

Uneori îngăduim oamenilor din lume să se împărtă- 
şească și când se află încă în mlaştina păcatului, dar aceasta 
o facem ca să le dăm un oarecare curaj, nişte aripi ca să 
poată înainta. Este o iconomie a Bisericii. Dar nu înseamnă 
că omul acesta n-o să-și plătească păcatul. Apostolul Petru 
l-a spus Domnului: „leşi de la mine, Doamne, că om 
păcătos sunt!” (Lc. 5, 8). Suntem păcătoşi și când ne 
împărtăşim este ca şi cum l-am aminti lui Dumnezeu 
păcatele noastre. Ne pedepsește, aşadar, ca să nu le mai 
facem. 

De aceea oamenii care se împărtăşesc fără să se 
pocăiască, fără să-şi schimbe viaţa, tind de cele mai multe 
ori spre păcatul cel de moarte, adică învârtoşarea inimii. 
Devin nepocăiţi. Duhul lui Dumnezeu pleacă de la ei cu 

totul și adesea se demonizează în chip vădit. De multe ori 
demonul a intrat în oameni în clipa în care se împărtășeau 
cu Sfintele Taine. Este o blasfemie înfricoşată folosirea fără 
frica lui Dumnezeu a Dumnezeieștii Euharistii, iar omul 
devine ieşit din minţi. 

Prin urmare, înţelesul lui „să se cerceteze pe sine 
omul” este: dacă îmi schimb viaţa, dacă mă pocăiesc și 
trăiesc cum îi place lui Dumnezeu sau dacă trăiesc în păca- 
tul meu. Nu are nici o legătură cu „a nu se măsura pe sine”, 
care înseamnă nu te uita ce ai reușit şi ce n-ai reuşit, nu te 
judeca pe sineţi, nu te aprecia tu, pentru că aceasta te duce 
la o întristare demonică. 

Mă întrebi dacă poţi să te împărtăşeşti și-ţi răspund 
afirmativ. Dar tu ieri până târziu i-ai judecat pe fraţii tăi. Te 
demonizezi sau nu te demonizezi? Cu siguranță da. Încear- 
că să te pocăieşti. Dacă îți trebuiau şapte zile ca să învingi o 
patimă, acum o să faci şapte săptămâni de ani. Nu poţi 
altfei. Dumnezeu este crud ia folosirea fără frică dumneze- 
iască a Dumnezeieştii Euharistii. De asemenea, ca să te fe- 
reşti de măsurare, ai grijă să fii necunoscut. Stai în spate. 
Rămâi nearătat. Nu voi să fii pretutindeni de faţă. Se discu- 
tă undeva — prezent şi tu. Descâicesc o problemă — prezent. 
Orice ar fi — prezent. Să nu fii văzut nicăieri. Să fii pierdut 
în chilia ta, în tăcerea ta, în isihia ta, în rugăciunea ta, în 
adâncurile atmosferei dumnezeieşti. Când eşti nevăzut, în 
acest fel dovedeşti că te ocupi cu Dumnezeu. 

Aşadar, când ne întristăm suntem prada satanei, am 
căzut în groapa lui. Noi însă credem, bineînţeles, că pier- 
dem din duhovnicia noastră dacă nu ne întristăm. 


i al să 

Sunt patimi, sunt şi virtuți. Dar de suntem leneşi, 
suntem vădiţi ca trădători. [16, 4] 


Bine, zice sfântul, ai patimi, dar ai şi virtuţi. Ai 
necredinţă, ai şi credinţă. Eşti imoral, dar ai și elemente de 
moralitate. De ce nu le iei pe acestea în considerare? De un 
singur lucru să te îngrijești: să nu fii leneş, să nu te temi să 
iei asupră-ți răspunderile tale. Nu sta zicând: „Am cutare 
sau cutare pat:mă, creştin sunt eu? Fac eu ceva?” Astfel eşti 
condus spre akidie, ţi se sparg nervii și nu poţi să faci 
nimic. Curând îţi vei părăsi lupta şi atunci ești un trădător. 

De aceea, când îţi vine gândul patimilor, amintește-ţ: 
că ai şi virtuţi. Cel mai mare criminal, dacă-şi cercetează 
viaţa, va afla că Dumnezeu i-a dăruit multe bunătăţi. 
Aşadar, patimile noastre nu ne înăbuşă, păcatele noastre, 
necredinţa noastră, mândria noastră, satana, ci ne înăbuşă, 
ne omoară trădarea voinţei noastre, oprirea noastră. 


Bărbăţia inimii este un ajutor sufletului după 
Dumnezeu, după cum akidia este un ajutor al răului. 


Dezamăpirea te duce direct la păcat, în timp ce 
bărbăţia pentru inima afundată în adâncul păcatelor și al 
necredinţelor este cel mai mare ajutor după Dumnezeu. 
Într-adevăr, omul care este laş în viaţă, care se teme de 
păcatul lui, de căderile lui, de indispoziţia lui, nu poate să 
facă nimic. Dimpotrivă, cel care spune: „Voi birui pentru că 
există Dumnezeu, chiar dacă nu-L simt, chiar dacă nu L-am 
văzut”, ajută sufletul său după Dumnezeu. Arată, așadar, 
bărbăție şi atunci îl vei întâlni pe Dumnezeu. 

Cum însă să dobândeşti virtuțile, cum să le cultivi şi 
cum să le sporeşti? 

Uneltele virtuţilor sunt ostenelile trupești întru 
cunoștință. Patimile se nasc din nepăsare. 


Când cazi în nepăsare, în lenevie, în deznădejde, 
când te opreşti, atunci se nasc patimi noi. Dimpotrivă, când 
ostenelile trupeşti se fac întru cunoştinţa faptului că în ele 
însele nu au putere, ci sunt numai un mod al exprimării 
dorinţei noastre după Dumnezeu, atunci dorul nostru suie la 
Dumnezeu şi Dumnezeu ne vede. Uneltele noastre sunt 
ostenelile trupești. Tu, aşadar, să ostenești în slujirea ta, în 
privegherea ta, în postul tău, dar îți mai trebuie ceva: 


Nejudecarea aproapelui este un zid ridicat întru 
cunoştinţă faţă de cei ce ne războiesc, iar judecarea lui, 
dărâmă zidul întru necunoştință. 


Când cineva judecă, harul lui Dumnezeu pleacă. 
Judecata celui ce judecă este fără milă. De aceea, să nu 
judecăm pe fratele nostru, să nu ne amestecăm în viaţa lui, 
să nu-l osândim pentni nimic, pentru că pentru noi este 
sfânt. Ieri însă a păcătuit, a plecat cu o femeie. Pe noi nu ne 
interesează ce a făcut, pentru noi rămâne sfânt. De unde 
putem să ştim dacă de ieri până azi nu s-a pocăit, nu a 
plâns. A nu judeca, a nu te băga în viaţa altuia este za zid 
ridicat întru cunoştinţă față de cei ce ne războiesc. 
Cunoştinţa este necesară. Dacă n-o ai, nimic nu faci, nici pe 
Dumnezeu nu poţi să-L ai. 

Când însă îl judeci pe celălalt, îl mustri, te bagi în 
viaţa lui cu gândul tău, cu dispoziţia ta, cu pretenţia ta, cu 
cuvântul, cu sfatul tău, atunci dărâmi zidul întru necunoş- 
tință şi rămâi fără armură la dispoziţia săgeţilor demonului. 


Îngrijirea de limbă vădeşte pe om că este făptuitor. 

A se îngriji cineva să-şi educe cu putere limba încât 
să nu judece, să nu vorbească, „Pune Doamne pază gurii 
mele” (Ps. 140, 3), arată că este un om făptuitor care 
lucrează cu adevărat virtutea, pocăinţa. 


Iar needucarea limbii înseamnă că nu are înlăuntrul 
lui virtutea. 


Un om care nu şi-a educat limba, nu i-a dat 
povăţuire, ci a lăsat-o în discuţii cu alţii, dovedește — poartă 
un semn, Signum — că nu are virtute. După cum steagul 
fiecărui stat indică respectivul stat, tot astfel şi limba 
needucată dovedeşte pe omul fără urmă de virtute. 


Mila întru cunoștință naşte trecerea cu vederea şi 
conduce la iubire, iar lipsa de milă înseamnă că nu este în 
acel om virtute. 


Avva Isaia vorbeşte despre milostenie în înţelesul 
monahal şi nu în cel popular. Milostenia sunt îndurările 
noastre faţă de aproapele, desăvârșita recunoaştere şi a celui 
de pe urmă om. Este dragostea noastră, îndurarea noastră, 
bunătatea care trebuie să fie cunoscută tuturor oamenilor, 
vederea oamenilor ca dumnezei, smerirea înaintea oricărui 
om. 

Milostenia întru cunoştinţă naşte trecerea cu 
vederea. Oamenii care ne înconjoară sunt, şi nu încetează să 
fie, chipuri ale lui Dumnezeu, mădulare ale trupului lui 
Hristos, existenţe cinstite ale Bisericii, organisme vii în 
Hristos, chemaţi la împărăţia cerurilor, chiar şi atunci când 
se află în adâncul păcatului. Dacă din grâu nu scoatem 
neghina, vom scoate păcătoşii din via lui Hristos? Atunci 
cine va mai rămâne? De vreme ce pentru ei a venit Hristos. 

Prin urmare, milostenia este virtutea care mă face să 
trec cu vederea patimile omului, păcatele lui, neputinţele 
lui, să-l iubesc, să-i recunosc sfințenia — că aparţine 
trupului, Capului sfânt — fără să aştept nimic de la el. Să 
facă ce vrea, să zică ce vrea. Dacă îi dau bună-ziua și el mă 
jigneşte, mă alungă, mă prigoneşte, n-o să-l judec, ci o să 
trec cu vederea această purtare a lui. 

Înţelesul de bază al trecerii cu vederea este că nu ne 
uităm la fenomen, ci să intrăm în adâncime. Biserica în 
aparenţă, fenomenal, este plină de pete, de păcate. Oamenii 
scriu şi vorbesc neîncetat despre păcatul Bisericii. Biserica 
noastră însă este Una, Sfântă. Exact acelaşi lucru se întâm- 
plă cu fiecare suflet, cu fiecare om pe care-l avem în jurul 
nostru. Când rămânem asupra neputinţelor lor, asupra 
problemelor pe care ni le fac, tragem concluzia că nu-i 
nimeni pentru rai, nimeni al lui Hristos şi cădem în melan- 
colie. Astfel întărim propria noastră fărădelege, propriul 
nostru păcat şi putem trăi ca păcătoşi şi necredincioşi, pen- 
tru că ne-am încredinţat că toţi sunt aşa. Toţi sunt așa, eu să 
mă deosebesc? 

Însă când treci cu vederea căderile celuilalt, atunci 
te îndeletniceşti numai cu ale tale pentru care ceri iertare de 
la Dumnezeu. Mai întâi deci, lasă ce face altul şi apoi, 
păzeşte-te de amestecul în viaţa lui, ca să nu te poată întina. 
Prin urmare, a trece cu vederea înseamnă că nu-l privesc pe 
om în mod exterior, ci intru în interiorul său cel mai adânc. 
De exemplu, în spatele conducerii Bisericii văd ceata Apos- 
tolilor, a Profeţilor, pe Însuşi Hristos, „Care este cu noi 
nevăzut”"£. În spatele unui oarecare păcat sau rău, văd un 
suflet pe care l-a făcut Hristos. Cum să ştiu dacă nu mă va 
judeca el pe mine la a doua venire? 


*% Sfânta Liturghie, Rugăciunea dinaintea sIărâmării Mielului, 

Aşadar, a trece cu vederea înseamnă în graiul ascetic 
al Bisericii a întrevedea, a zări, a adânci, a descoperi ce se 
află în adâncul fenomenelor, al aparenţelor. A descoperi 
adevărul care se ascunde sub aparenţa celuilalt. Doar eu 
sunt păcătos, el este chipul lui Dumnezeu ce! sfânt, este un 
sfânt. Prin urmare, milostenia, adică întâmpinarea cu dra- 
goste, în adevăr și iubire a celuilalt pe care îl iubesc, 
aruncând pe fereastră binele pe care i-l fac, naşte înlăuntrul 
nostru elementele foarte necesare ale vieţii duhovniceşti şi 
străvederea, harisma de a putea desluşi ce se află înlăuntrul 
lui. 

Dar când mă ocup cu treburile altuia, de ce a făcut 
aşa şi nu altfel, devin un obiect lipsit de simţire. Nu sur- 
prind adâncul omului şi nu descopăr înlăuntrul lui pe Duhul 
Sfânt care aşteaptă clipa învierii lui. Străvederea însă mă fa- 
ce să-l descopăr şi să-l cunosc pe om. Când nu cunosc pe 
cineva, nu pot să-l iubesc. Trebuie să te cunosc ca să te 
iubesc, Cei care încearcă să iubească pe celălalt sau să fie 
iubiţi prin cuvinte şi relaţii, ridică ziduri de singurătate în 
jurul lor. 


Iubirea naşte curăția. 


Curat este cel neîntinat, neatins, nepătat. Când 
iubirea naşte curăţia, atunci în sufletul nostru stricat nu se 
mai mişcă patimi, ci am fost conduși la nepătimire. Desigur 
că avva Isaia nu se referă la curăţia desăvârșită, care este o 
cercetare a harului lui Dumnezeu, pentru că încă suntem la 
început. Ci această iubire îl face pe om să nu aibă plăceri, 
să nu aibă tulburări în viaţa lui, să nu-i lucreze patimile, să 
nu fie un suflet bolnav care uşor oboseşte, uşor asudă, uşor 
păcătuiește. Omul devine invulnerabil şi nu se mai răneşte. 
Se poate găsi într-o lume pătimaşă şi păcătoasă, lângă sata- 

na însuşi, dar nu e influenţat de prezenţa lor. Sufletul lui 
este neatins de energiile demonice şi de răcnetele subconşti- 
entului său. Inima dobândeşte sănătate, nu mai are stări 
duhovniceşti bolnave, nu mai cade în patimile mândriei, 
mâniei, mâncării cu plăcere, împotrivă grăirii, judecării, ci 
dobândeşte neîntinarea. 


Împrăştierea naşte patimile şi uscăciunea inimii 
naşte mânia. 


Așşează aici împrăștierea împreună cu învârtoşarea 
inimii, deoarece ne găsim neîncetat între oameni. Aşadar, 
când nu-l iubesc pe aproapele, ei mă face să mă împrăștii. 
Mă amestec în viaţa lui, cad în ispite, îl văd rău, păcătos, 
vinovat, viclean, demon şi nu ca pe un fiu al lui Dumnezeu. 

Nu numai că mă amestec în viaţa lui şi-l judec, dar 
mă şi întorc împotriva lui. Deoarece mă deranjează, încep 
să mă pun rău cu el, să-l cert, să-l obosesc, să-i pretind. 
Astfel viața mea devine o tragedie. Continuând, avva Isaia 
ne va spune că asceza este mijlocul care ne ajută să depăşim 
muntele împrăştierii. 


Asceza sufletului este a uri împrăștierea, iar a 
trupului sărăcia. 


Posteşti? Oricât nu a-i mânca, dacă nu-ţi păzeşti 
gura, dacă nu eşti smerit, dacă nu arăţi dragoste, dacă nu 
faci milostenie, nu reuşeşti nimic, cum zice şi Triodul. Te 
împrăştii? Oricât ţi s-ar umple genunchii de bătături de la 
îngenuncheri, nimic nu faci. Adevărata asceză a sufletului 
este a uri împrăştierea. 

Asceza trupului este sărăcia, trăirea în lipsuri. Ai 
nevoie de un cui? Nu dori să ţi-l dea imediat. Dacă întârzie, 


-317- 


CUVINT: ASCETICE 


nu te certa. Ai nevoie de o carte? Nu o pretinde pe moment. 
Trăieşte în sărăcie. Sărăcia înseamnă lipsă. Cu cât ţi se 
satisfac mai mult trebuinţele tale zilnice, ale trupului tău, cu 
atât mai mult te împrăştii, pentru că neîncetat ceri mai mult. 


Somnul pe săturate este o tulburare a patimilor din 
trup, iar privegherea cu măsură este mântuirea inimii. Mai 
bine este a dormi în tăcere şi întru cunoştinţă, decât a 
priveghea în grăire deşartă. 


Deoarece somnul este întrețesut cu asceza, spune că 
dacă dormi mult vei avea stârniri trupeşti şi nelinişte în 
suflet, nu vei avea întreagă-cugetare şi isihie. 

Dacă, dimpotrivă, priveghezi peste măsură, te obo- 
seşti şi nu mai poţi să-ţi aduni mintea, nici să-ţi faci rugă- 
ciunea, nu poţi să faci nimic. Privegherea fără măsură duce 
la iad. 

Nu-i de ajuns să priveghezi cu măsură noaptea, ci şi 
să nu flecăreşti ziua. E mai bine să dormi toată noaptea şi să 
taci ziua, știind ce faci, decât să priveghezi cu grăiri deșarte. 


Plânsul fără tulburare alungă toate relele. Nejigni- 
rea conştiinţei aproapelui naşte smerita cugetare. 


Pe de o parte avva Isaia îşi continuă gândul, pe de 
alta revine la plânsul de bucurie făcător, care fără tulburare 
alungă toate relele. Tulburarea în timpul luptei duhovni- 
ceşti provine de la demon. După cum apa, picătură cu 
picătură face stalactitele, astfel şi frumuseţea sufletului se 
descoperă încet-încet prin adevăratul plâns, care poartă 
caracteristicile netulburării şi liniştii. Nu căuta să-l dobân- 
deşti într-o săptămână, într-o lună sau în doi ani. Lasă-l pe 
Dumnezeu să lucreze cum îi place şi nici n-o să-ți dai 

seama când vor pleca relele tale. Dintr-o dată, într-o zi te 
vei întreba unde sunt patimile tale și vei vedea că toate au 
plecat. Dar când forţezi lucrurile şi nu înaintezi în pace, nu 
reuşeşti nimic. 

Nu lovi conştiinţa aproapelui, pentru că îl oboseşti 
şi-l strâmtorezi, îl îngreuiezi. 


Iubirea lărgirii alungă cunoştinţa. 


Dacă iubeşti lărgirea, opusul sărăciei, dacă iubeşti 
să-ţi lărgeşti orizontul, cunoştinţele, viaţa, dacă iubeşti a trăi 
în tihnă, să ai ce-ţi trebuie, să te amesteci în diferite proble- 
me, atunci alungi cunoştinţa duhovnicească, cunoştinţa pe 
care o dă Dumnezeu. 


Împodobirea trupului este o catastrofă a sufletului, 
iar îngrijirea lui după frica lui Dumnezeu este bună. 


Când vrei să-ţi îngrijeşti trupul, să-l hrăneşti, să-l 
împodobeşti, să-l îmbraci frumos, îl distrugi, şi odată cu el 
şi sufletul, dar îngrijindu-l cu frica lui Dumnezeu, cu post, 
cu priveghere, cu rugăciune, cu plecarea genunchilor, bine 
faci. 


Păzirea gurii trezeşte cugetul către Dumnezeu, dacă 
gura tace întru cunoştinţă. lar multa vorbire naşte akidia şi 
nebunia. [16, 5] 


Când gura nu-ţi vorbeşte, cugetul se înalță către 
Dumnezeu. Adesea spunem: „Nu pot să mă rog, să-mi adun 
mintea, să fac ceva”. Asta se întâmplă pentru că nu-ți 
păzeşti gura. De îndată ce-ţi păzeşti gura, mintea se face 
cer. Omul care vorbește mult cade în akidie, în lene, îl ia 

letargia, nu se poate ruga, priveghea, orice face îl prinde 
moțăiala. Multa vorbire netrebniceşte fiecare dispoziţie 
lăuntrică pentru viaţa duhovnicească şi nu numai că 
jefuieşte legăturile noastre cu oamenii, ci şi măreşte mânia 
născută din învârtoșarea inimii și o preschimbă în nebunie. 
Adică, în loc ca viaţa ta, munca ta, lucrul tău, să fie 
Dumnezeu şi virtutea, treaba ta devine celălalt. 


Sfârşitul virtuţilor este iubirea, iar sfârșitul patimi- 
lor îndreptățirea de sine. 


Aici imaginea e fără cuvinte, nu mai e nevoie de 
tâlcuire. Întregirea și pecetluirea patimilor este îndreptăţirea 
de sine. 


fe sf dk 


Să nu te legi pe tine cu viața altora [roArreia] şi 
gândul tău se va linişti în tine. [16, 6] 


Unul din subiectele cele mai arzătoare ale monahilor 
sunt gândurile, despre care avem atâtea cărţi care se ocupă 
mai ales cu înfruntarea gândurilor decât a patimilor. Când 
mintea omului arde de gânduri, acest fapt arată că universul 
lui lăuntric a fost cucerit de cel viclean, de răutate, de pati- 
mă. Înăuntru conduce vrăjmașul şi face ce vrea. Ca să pot 
să cuceresc lucrurile dintr-un loc şi să fac ce vreau, trebuie 
să intru înăuntru. Nu pot face aceasta din afară. Tot astfel și 
existența gândurilor arată că sufletul nu este doar asediat, ci 
şi cucerit, deoarece vicleanul, ca duh, ne biruieşte ușor, fără 

să ne dăm seama, şi de aceea monahii duc un război atât de 
intens cu gândurile. 

Când ai un gând neliniştit, nu e uşor să-ți păstrezi 
pacea în suflet şi bucuria în viaţa ta personală. Ca să ai 
bucurie, trebuie să ţi se liniştească gândul. Asta are legătură 
şi cu să nu te legi pe tine cu viața altora”. Ca prim înţeles 
al termenului, moireia poate să exprime locul din care 
provine monahul. 

După cum ne-a mai spus şi cu alte ocazii Sfântul, şi 
după cum spun şi toţi Părinţii, înstrăinarea, îndepărtarea de 
locul de naştere, de cunoscuţi şi rude este prima premisă ca 
să devină cineva monah. Nu există monahism când există o 
astfel de legătură, pentru că toate căpătă un sens diferit, 
toate devin o umbră, un duh, dar nu o viață. Dependenţa de 
oameni, de lucruri, de obiceiuri, de atmosferele duhovni- 
cești, de idealuri, este catastrofică pentru viaţa duhovniceas- 
că, deoarece nu e cu putință ca monahul să zboare liber și să 
se înalțe către Dumnezeu. 

În mod evident termenul roiureia nu are aici atât 
înţelesul de mai sus, cât cel folosit în viaţa tuturor sfinţilor, 
adică sensul de chip al vieții duhovniceşti. Prin urmare, să 
nu te legi pe tine cu viaţa altora înseamnă nu te lega pe tine 
cu nici un chip de vieţuire dacă mergi să te supui. 

Să presupunem că mă aflu în chinovie şi îmi leg 
viitorul şi viaţa mea de misiune, sau de o peşteră, sau de un 
isihastirion“. Este exclus ca gândul meu să se mai 


* Termenul grecesc tradus aici este mohurela cu înțelesul de: cetate, 
mod de viaţă al mai multora, vieţuire, cetățenie. În contextul de faţă, 
trebuie înţeles în sensul de întovărășire cu cei ce viețuiesc într-un 
anume loc. 

% Loc retras de vieţuire pentru unul, doi sau trei monahi, care sunt şi 
proprietarii tuturor bunurilor materiale. În Grecia, unete din isihastirio- 
nuri au ajuns mari chinovii, ca cel de la Surali, întemciut de Cuviosul 
Paisie Aghioritul. Dependenţa de episcopul locului e doar dogmatică, 

liniştească. Nici un aeroport din lume nu va avea mişcarea 
minţii mele, deoarece legătura mea cu o anumită modalitate 
de viaţă este şi topografică, dar mai cu seamă ființială. De 
asemenea, când îmi leg viaţa mea duhovnicească de anumi- 
te premise, când îmi prescriu în orice fel viitorul, este sigur 
că din acea clipă începe nereușita mea. Cel viclean nu mă 
va lăsa, deoarece planurile, proiectele şi autoîndrumările 
mele au desființat deja caracterul de neatins al sufletului 
meu. Nu mă mai povăţuieşte Domnul, ci gândul meu, 
voinţa mea, egoul meu, chiar dacă se îmbracă cu haine fru- 
moase, duhovniceşti şi mistice şi descoperă o mie şi una de 
pretexte din Sfânta Scriptură ca să se ascundă. Dacă, de 
exemplu, vine cineva la mănăstirea noastră pentru că speră 
că mănăstirea se va schimba mâine după pofta lui și, prin 
urmare, va putea să trăiască cum vrea, unul ca acesta va 
eşua. Mănăstirea n-o să se schimbe, așa este. Dacă presupu- 
nem că aşteaptă să se schimbe Starețul său sau el însuşi, 
adică să înceteze să se mai mânie, să se poarte urât, iarăşi 
nu va putea să trăiască. Trebuie să judece viitorul său în 
funcție de starea de azi a mănăstirii. Dacă îl leagă cu orice 
altceva pe care nu-l are în mână, cu mult mai mult dacă îl 
leagă cu un loc de pustnicie, sau mai eremitic, sau cu 
oameni de altă vieţuire sau înaintare duhovnicească — acum 
urmăresc asta, când am reușit, ajung acolo, după aceea mă 
fac zăvorât, apoi mă voi asemăna cu Sfântul Antonie — va 
eşua cu totul. Trăieşte o ameţeală mai rea decât a beţivanu- 


liturgică şi canonică, administrația şi organizarea intemă fiind deplin 
autonome. Acest lucru asigură monahilor libertatea necesară consacrării 
cât mai depline celor duhovniceşti, feriţi de pretenţii şi imixtiuni din 
afară, străine intereselor duhovniceşti ale mânăstirii. Aceasta și este, de 
fapt, forma tradițională de existenţă a mânăstirilor în sânul Bisericii şi o 
păsim funcționată şi azi în Biserica Greciei și Athos. (n. tr,) 

lui şi a celui mai mare păcătos. Dilerenţa este că păcătosul 
are păcatul, în timp ce acesta lipsa de pocăință. 

Tocmai pentru că există acoperământul duhovni- 
cesc, credem că mergem bine şi niciodată nu ne pocăim, 
niciodată nu socotim greşeala noastră. Nici un creier nu 
poate să surprindă această greșeală, ci numai zdrobirea 
sinelui nostru, care se înfăptuieşte cu spărgătorul de nuci al 
multor întristări, dureri, morţi, pe care putem să le suferim. 
Dacă Dumnezeu nu ne loveşte cu toporul, cu lopeţile, nu ne 
vom putea da seama de aceste neputinţe ale noastre. De 
aceea, Dumnezeu necăjeşte întotdeauna viața oamenilor 
care-și leagă existența cu un mod sau un loc de viețuire. 
Dacă nu te legi, poţi nădăjdui că ţi se va linişti gândul şi vei 
dobândi pacea şi bucuria. 


Să nu ai dușmănie faţă de vreun om, căci nu-ți va fi 
primită rugăciunea. Împacă-te cu toţi, ca să ai îndrăznire 
la rugăciune. 


Nu te împotrivi nici unui om, nu te ciocni cu el 
pentru că fiecare ciocnire, chiar și cu un singur nu, cu o 
privire, cu un zâmbet, se scrie în cer, nu se pierde nimic. 
Nici un val nu se pierde, ci undeva lucrează şi produce un 
efect. Propria ta împotrivire față de om va avea un efect sus 
în cer, şi rugăciunea ta nu va fi primită. 

Vei avea însă îndrăzneală în rugăciune dacă vei fi în 
pace cu toţi. Chiar şi când cel de lângă tine este păcătos, 
rău, nesimţit, rece, necucemnic şi când se vâră în viaţa ta, tu 
să fii în pace cu toți. 


Păzește-ţi ochii, şi inima ta nu va vedea cele rele. 


Să nu voiești să auzi vreo ocară care e întristează, ca să 
nu-i răsplăteşti în inima ta. Păzeşie-ţi urechile, ca să nu 

aduni în tine războaie. Lucrează lucrul tău de mână, ca să 
afle săracul pâine. Căci nelucrarea este moarte şi cădere a 
sufletului. 


Păzeşte-ţi inima, pentru că mulţi pot s-o pustiască, 
dar şi urechile. Cine nu-și păzește urechile întotdeauna va 
avea războaie, pentru că oricâte ne va spune celălalt, oricâte 
vom auzi, vor avea elemente lumeşti, vor fi din lumea 
aceasta, iar eu nu pot să fiu din lumea aceasta. În acelaşi 
timp, munceşte. 


Rugăciunea neîncetată desființează robia, iar 
lenevia sporită treptat este maica uitării. 


Rugăciunea neîncetată îl eliberează pe om din robie. 
Omul poate să-şi dea seama din manifestările exterioare, de 
ce este robit, care sunt căderile lui. Dar când se roagă, deoa- 
rece rugăciunea este o împreună-lucrare dumnezeiască, 
dispare orice robie a minţii, a inimii şi a voinței. 

Rugăciunea nu se apreciază numai după calitatea ei, 
după lacrimi, după simţirea care ni-l dă, dacă simţim ceva 
în inimă sau nu, dacă obosim sau nu, ci și după cantitate şi 
după caracterul neîntrerupt. Uneori spunem că mai bine este 
să mă rog o oră, dar cu simţirea rugăciunii, decât douăzeci 
de ore fără simţirea ei. Cu aceste cuvinte încercăm să 
acoperim fărădelegea noastră. Corect este să mă rog cât pot 
mai mult şi pe această temelie să-mi clădesc rugăciunea 
mea cât mai de calitate, cât mai creatoare și cât mai dârză. 
Când cineva se roagă neîncetat, chiar dacă are greutăţi, 
amărăciuni, probleme lăuntrice din cauza rugăciunilor sale 
nereușite, este condus la libertate. 

Dacă însă sub pretextul că rugăciunea mea e slabă, 
sau că mintea mea nu se adună, încep să neglijez rugăciu- 

nea, să întrerup continuitatea şi sârguinţa ei, atunci uit și să 
mă mai rog. Se poate să treacă întreaga zi și, când intru la 
chilie, să-mi amintesc că astăzi nu m-am rugat. lau 
hotărârea de a mă ruga, dar iarăşi vine înlănțuirea 
preocupărilor inimii şi ale minţii şi mă absoarbe. Este 
firesc. Dar pentru că rugăciunea neîncetată dăruieşte 
libertatea, avva Isaia continuă: 


Cugetă ia cinstea ce-au primit-o toţi sfinţii şi râvna 
lor să te atragă puţin câte puţin. Dar cugetă iarăși şi la 
osândirile ce le-au luat păcătoşii şi păzeşte-te pe tine 
pururea de cele rele. 


Gândește-te la osândirile păcătoșilor ca să nu cazi şi 
tu în ele. Gândeşte-te la cinstea dobândită de sfinţi, şi râvna 
lor pentru virtute te va atrage pe încetul. Ştiu cât eşti de 
neputincios şi de neterminat, cât de neexperimentat în 
nebiruirea răului și ajungerea la bine. Știu cât te doare pen- 
tru starea ta şi totuşi rămâi în ea, de aceea îţi spun: nu te 
neliniști. Bagă-ţi în cap sfinții, cinstea pe care le-a dat-o 
Dumnezeu. Unește-te cu ei şi râvna lor te va atrage încet-încet. 
Din clipa în care vei fi atras şi râvna lor va începe să fie 
râvna ta, intri deja în ţara sfinţilor. Apoi ritmul înaintării 
tale duhovniceşti este problema harului dumnezeiesc. 


Primeşte sfatul Părinților tăi şi vei trăi tot timpul 
tău cu odihnă. [16, 7] 


Nu uita însă că nu poţi să faci nimic fără sfatul 
Părinților tăi şi, în mod evident, al Părintelui tău. Un singur 
Părinte are fiecare, dar şi sfaturile oamenilor care au zel şi 
sfinţenie ocupă un loc important în inima şi viaţa noastră, 
ne ajută să trăim în odihnă. Dimpotrivă, când aleg calea 

inimii mele, sau a gândirii mele, sau a experienţei mele, cad 
dintr-o tulburare în alta mai mare. 


la seama să nu fii cu inima uscată Jaţă de fratele, 
căci toţi trăim sub sila vrăjmaşului. De locuieşti cu fraţi, să 
nu le porunceşti vreun lucru, ci osteneşte-te împreună cu ei, 
ca să nu pierzi plata ta. 


Deoarece avva Isaia cunoaşte meşteșupurile răutăţii 
din viața, noastră care încearcă să ne scoată din cele lăuntri- 
ce, revine la problema de bază a mai tuturor oamenilor: 
aproapele, fratele nostru. Satana se mănâncă cu alți draci în 
iad şi vrea să facem şi noi la fel. Şi într-adevăr, câștigă mul- 
te biruinţe. 

Deci de locuieșşti cu fraţii, nu da nimănui poruncă, 
pentru că, îndată ce-i vei cere ceva, se va împotrivi. După 
cum tu ai neputinţă ta, așa o are şi el pe a lui, și după cum 
tu vrei ca el să te iconomisească, aşa trebuie să-i faci și tu 
iconomie. Nu poţi să ştii ce are celălalt în inima lui, în 
minte, ce i s-a întâmplat azi sau ieri. 

Eu azi, de exemplu, vreau zâmbetul tău, iubirea ta, 
dar tu poate că ai tras o minciună de dimineaţă și eşti tulbu- 
rat, sau poate că ai dat-o în bară cu ceva, sau ai altă probie- 
mă. Cum să știu eu ce-i în viața fiecăruia? De aceea regula 
generală spune să nu ceri nimic de la nimeni, nici creionul 
lui, nici carneţelul lui, dar primește să împarţi cu el ostene- 
lite ca să nu-ţi pierzi plata, altfel le pierzi pe toate. 

Când trecem cu vederea sufletul celuilalt şi-l jude- 
căm după propriile noastre criterii, suntem cei mai nedrepți 
din lume. E ca şi cum aş pune un copil să ridice greutatea 
pe care o pot ridica eu. Nu ştiu ce putere, ce rezistenţă, în ce 
stare se află celălalt, mai ales când se împotrivește. Cine se 
împotriveşte este pe punctul de a se prăbuşi. De îndată ce-i 

vezi privirea că se sălbăticeşte puţin, gura că vrea să refuze, 
schimbă imediat subiectul. Numai ce vezi că este obosit, 
amărât, grăbit, nefericit, strâmtorat, melancolic, mânios, 
orice i-ai spune în momentul acela, orice i-ai face se va 
demoniza. Nu fii, aşadar, cu inima uscată, pentru că îl pui 
într-o poziţie dificilă. 

Dar, cum pot să ştiu ce are celălalt? Toţi oamenii au 
universul lor. Aceasta este regula de netrecut a vieţii şi 
trebuie să o cunoști: cine produce aproapelui său cea mai 
mică problemă, Chiar dacă izvorăşte din cea mai bună 
intenţie, este cu inima uscată. 

Dacă eşti atent, te vei încredința că vrăjmăşia, duş- 
mănia celui viclean ne silește ca și cum ar fi vrăjmăşia 
noastră lăuntrică, izvorâtă din noi, în timp ce în esență 
pomeșşte de la satana. Ne grăbim dinlăuntrul nostru spre 
păcat având o mie şi una de aparenţe ale virtuţii, care însă 
sunt reflexe de-ale noastre sub înrâurirea energiilor demo- 
nice. De aceea, ia aminte! Aşa cum dacă te împinge cineva, 
te împotriveşti ca să nu cazi, tot așa ține-te tare ca să nu-ți 
scape nici un comentariu. Nu te ocupa niciodată cu celălalt. 


Vezi să nu dispreţuieşti liturghiile (rugăciunile) tale, 
căci acestea aduc luminarea sufletului. 


Oricât ai fi de atent, oamenii îi pun piedici. Fiecare 
va fi pentru tine o problemă, dacă nu ştii să fii liber. Îl vei 
osândi, în timp ce în realitate responsabilul ești tu, pentru că 
nu ştii să te păzești. Deoarece toți ne produc numeroase 
greutăţi în viaţă, întotdeauna avem nevoie de luminare. 
Această luminare n-o putem câștiga în legăturile noastre cu 
oamenii. În întâlnirile noastre ne exprimăm trăirile noastre 
bucuria, pacea, luminarea, sfințenia noastră. Dar toate 

acestea le dobândim în tăcere, la rugăciune, prin legătura 
noastră cu Dumnezeu în chilia noastră. 

Nimeni nu ajunge sfânt din legăturile sale cu oame- 
nii. Numai chinuri, necazuri, dureri poţi să ai de la ceilalți, 
pentru care poţi cere de la Dumnezeu o plată. Dar se 
sfinţeşte şi sapă o temelie adâncă în existenţa sa cel care îşi 
trăieşte liturghiile [rugăciunile] sale în clipele sale de 
singurătate monahală, întru îmbrăţişările veseliei dumneze- 
ieşti. Când adevărul întâlneşte dreptatea, când starea mea 
adevărată întâlneşte şi se îmbrăţişează cu Dumnezeu, Care 
mă îndreptățeşte pe mine, atunci pot să pretind toate trăirile 
dumnezeiescului har. Pe cât se poate, liturghiile [rugăciuni- 
le] noastre să fie mai adevărate, mai putemnice, şi atunci ne 
vor face sufletul purtător de lumină şi vom avea puterea să 
înaintăm. Aşadar, locul în care ne vom sfinţi, ne vom lumi- 
na, ne vom umple, va fi chilia noastră. lar locul în care ne 
vom goli bateria, ne vom stoarce energia, vor fi fraţii 
noştri... 


Dacă vorbirea de rău te supără la fratele tău, adu-ţi 
aminte că, de va auzi, se va întrista şi ocoleşte să-i răspunzi 
și se va odihni. De te stăpânește mândria, adu-[i aminte că 
ea îți risipeşte toată truda şi că cei ce se lasă covărşiţi de 
ea nu au pocăință şi te vei odihni. 


Câtă nobleţe! Fii atent nu ca să nu fii calomniat, 
întristat de alţii, asta nu are importanță, ci ia aminte să nu 
dai celuilalt prilej să se întristeze. Dacă se întristează cum îl 
vei mai întâlni, cum vei mai comunica cu el? Tu trebuie să 
te schimbi. Fă-te că nu ştii nimic, treci cu vederea toate. De 
exemplu, tu m-ai judecat, m-ai bârfit, ai spus cele mai rele 
lucruri despre mine şi eu am aflat. Să nu-ţi arăt că ştiu, să 
închid chiar şi gura celui ce vine să-mi vestească bârfa ta. 

Aşa te odihneşti şi tu, mă odihnesc şi eu şi pot să mă 
înfățişez liniştit înaintea ta. 

Când cineva porneşte de la ce-l bucură şi ce-l 
întristează pe celălalt, atunci legătura noastră socială este 
sigură, ne uneşte. Aceste cuvinte ale avvei Isaia ne amintesc 
cât de necesar este convenţionalismul în relaţiile umane. 
Uneori uităm că trebuie să fim rafinaţi în expresia noastră 
exterioară și, în numele unei sincerităţi lăuntrice mai mari, 
în numele adevărului, legăturile noastre devin demonice, în 
loc de adevărate. Nu e îngăduit să încetez cu convenţio- 
nalismul, pentru că nu pot să-l întristez pe fratele meu. Știu, 
de exemplu, că mă urăşti, dar astăzi ai nevoie de mine sau 
te-au trimis la mine. Eu trebuie să uit că mă urâşti şi, dacă 
cumva nu te poţi abţine şi-mi arăţi ceva, eu să-mi închid 
gura, astfel încât legăturile noastre să fie ireproşabile. 
Aceasta nu este minciună, este dragoste şi dovedeşte că 
accept să ai întâietate. 

Să presupunem că te-am văzut căzând într-o greşea- 
lă şi te-am judecat înlăuntrul meu. Desigur că faptul de a te 
fi judecat este un păcat. Vii mai târziu şi-mi ceri părerea 
despre greşeala ta şi-ţi spun ce-am gândit. Acesta nu este un 
ajutor, ci o rupere din acea clipă a legăturii noastre. Nu este 
sinceritate, onestitate, cinste, ci ceva plin de autoîncredere 
şi descoperirea bucurării de rău, ca să te umilesc și să iasă 
în evidenţă propria mea sfințenie. Trebuie să ţi-o spun în 
aşa fel încât să nu-ţi dai seama ce-am gândit și să te răneşti. 
Să-ţi micşorez cât mai mult greşeala, încât să ai tăria să-ţi 
mărturisești mărimea păcatului, fie duhovnicului, fie mie. 

Orice poate să întristeze pe aproapele, orice vine în 
ciocnire cu voia și cu dorinţa lui devine criteriu al legăturii 
noastre, al corectitudinii noastre, al cinstei şi al adevărului 
nostru. Aşadar, îl depăşim ca să putem comunica. 

Să fim autentici şi să nu uităm convențiile umane. 
Trebuie să arătăm că vrem să avem comunicare, şi nu e 
nevoie nici să explicăm, nici să ne explicăm. Explicăm doar 
Părintelui nostru când ne-o cere sau când trebuie. Pe ceilalți 
doar îi întrebăm. Am trecut, de exemplu, fără să salut, apoi 
îți explic: iartă-mă, mă gândeam altundeva și nu te-am 
văzut. Orice aş mai adăuga mă separă de tine. Ce pot face e 
să cer iertare, fără a mări distanţa creată între noi, pentru că 
nu există răspuns care să mulţumească gândul omului. Să 
avem, așadar, drept criteriu, pacea celuilalt şi să ne îngrijim 
a nu-l întrista niciodată. Atunci pacea va umple şi propriul 
nostru suflet. 

Să presupunem că vrem să citim şi cineva ne pro- 
pune să ieşim la o plimbare. Ca să nu-l întristăm pe aproa- 
pele este preferabil să lăsăm citirea? 

Mai ales pentru problema discuţiilor şi a limbii, zice 
avva Isaia, nu putem să abandonăm voia lui Dumnezeu 
pentru a nu-l întrista pe celălalt. Dacă deci nu vrei să mergi, 
îți exprimi mai întâi bucuria și dispoziţia de a merge, dar o 
să-i spui: „Frate, sunt bolnav sau ocupat și mi-e greu să 
vin”, astfel încât să nu se întristeze. Dacă poţi, desigur că e 
bine să mergi, că şi cărţile ne spun să lăsăm rugăciunea, 
dacă fratele vine la chilie. Dacă însă vine ca să flecăriţi, 
dacă experienţa te-a învăţat că el neîncetat cade din cauza 
limbii, sigur că nu vei putea evita păcatul. În acest caz îi vei 
arăta iubirea ta dar vei refuza. Dacă se întristează, e 
problema lui. 

Legea lui Dumnezeu nu-ţi îngăduie nici multa vorbi- 
re, nici gândurile de necredinţă, sau păcatul altuia sau 
neînţelegerea lui cu egumenul lui. Dacă-l asculți, devii mai 
rău ca dracul, pentru că-i dai prilej să păcătuiască mai mult. 
Dacă însă tu îl refuzi, altul îl refuză, se va închide în chilie, 
va rămâne singur şi va începe să-și rânduiască viaţa. Prin 

exteriorizarea patimilor lui rămânerea în viaţa duhovniceas- 
că îi este cu neputinţă. Avva Isaia nu înţelege să nu-l întris- 
tăm pe frate când e vorba de păcat. 


De toate acestea ne scapă discernământul, 
comparând şi deosebind. Dar e cu neputinţă să dobândeşti 
discernământul, dacă nu îl cultivi prin următoarele: întâi 
liniştea. [16, 8] 


Discernământul desfiinţează mândria, împotriva 
grăire, tristeţile oamenilor, piedicile care apar în viaţă. Le 
rânduieşte, le restrânge și le leapădă. Discemământul, 
această faimoasă virtute, este aşezată de Părinţii Bisericii ca 
o coroană în scara virtuţilor. Dar este cu neputinţă să-l 
dobândeşti, dacă nu îl cultivi. Trebuie să-l semeni în inima 
ta, pentru că este o harismă duhovnicească şi nu o aprofun- 
dare psihologică, sau o experienţă socială. Desigur, toate 
pot să joace un rol, dar în realitate discernământul este o 
lucrare a harului dumnezeiesc. Adică e cu neputinţă să-l 
dobândeşti, dacă nu semeni sămânța Duhului. Ca să rodeas- 
că e nevoie de sămânță dumnezeiască. 

Cum se cultivă? Întâi prin isihie. Într-adevăr, câţi 
trăiesc în zarve, cu grabe, cu probleme, cu multe mişcări, cu 
multe interese şi în multe zgomote, în mod obligatoriu 
săvârşesc greşeli, fără să-şi dea seama îndată sau să recu- 
noască faptul că au greşit. Întotdeauna dau vina pe altul, 
deoarece iau drept cauze situaţiile. Dar una este cauza, şi 
alta situaţia. Prin cuvântul isihie înţelege liniştea în inima 
ta, în mintea ta, în toată ființa ta, în tot mediul tău, la 
muncă, o stare liniştită, calmă, paşnică. Zâmbet liniștit, glas 
liniştit, gând liniştit, rugăciune liniştită. Nici râvna 
dumnezeiască nu întrerupe adevărata isihie care este 
temelia, începutul curățirii. Prin urmare, fără isihie nu 

există nici o eventualitate, nici o urmă de bănuială că vom 
putea să ajungem vreodată la vreun rezultat bun. 


Liniştea naşte asceza. 


Liniştea este spaţiul, tărâmul care naşte asceza. 
Asceza este răsuflarea monahului, dar şi a oricărui credin- 
CiOs, este metoda prin care intră în om aerul şi este dat afară 
ca dioxid ceea ce s-a ars în noi. Asceza este modalitatea 
prin care Îl respirăm pe Dumnezeu, Îl primim pe Dumnezeu 
Şi scoatem tot ceea ce este spurcat în noi. 


Asceza naşte plânsul. 


Ne-a mai spus ceva asemănător şi în alt cuvânt, aici 
însă îl analizează mai mult ca să putem să înţelegem înlăn- 
ţuirea lucrurilor. Asceza naște plânsul, adică naşte putinţa 
pocăinței, simţirea păcatului şi, prin urmare, firescul 
curgerii lacrimilor. Oamenii se hotărăsc de multe ori să 
plângă, pretinzând de la Dumnezeu lacrimi. Vă dați seama 
că o astfel de rugăciune n-o să ajungă niciodată la 
Dumnezeu, pentru că altfel se dobândesc lacrimile, şi altfel 
le cerem noi. Dumnezeu nu dă lacrimi, Dumnezeu udă 
pământul numit asceză. Prin urmare, nu pot să cer de la 
Dumnezeu lacrimi cu tot felui de metode şi nici de la mine 
nu le pot avea. 

Mulţi şed într-un anume fel, alții cultivă anumite 
gânduri ca să-și producă străpungere şi să aibă lacrimi. Dar 
toate acestea sunt tehnici. În cele din urmă confecționezi un 
bebeluş fericit pe care l-ai născut tu, nu Dumnezeu ţi l-a 
dat. În plus, când pretinzi lacrimi şi Dumnezeu nu ţi le dă, 
cazi în melancolie, ba chiar şi în necredinţă şi uscăciune. 
Dar Dumnezeu nu spune că-ţi va da lacrimi, ci „fericiţi cei 

ce plâng”, adică te va ferici dacă ai lacrimi. Și cine este 
acela care are lacrimile, plânsul? Ascetul, nu cel care le 
cere, ci cel care aşteaptă să i le nască asceza sa. Acea 
înfricoșată răbdare de zi şi noapte în culcarea pe jos, în 
dureri insuportabile, primită fără ca măcar să-și strângă 
buzele, fâră ca măcar ochii să arate vreo tulburare, vreo 
nerăbdare, pentru că, dacă arată, inima lui încetează să mai 
aştepte pe Dumnezeu şi ceea ce aşteaptă devin lacrimile, 
plânsul. 


Plânsul naşte frica lui Dumnezeu, iar frica naşte 
smerenia. 


Când cineva se teme de Dumnezeu, începe să simtă 
că e vinovat şi mic, şi se întreabă: „Cum este cu putinţă să 
mă  înfățişez înaintea Marelui Dumnezeu?” Această 
nesiguranţă a prezentului și a viitorului său înaintea lui 
Dumnezeu îl face să se smerească și smerenia sa se exprimă 
prin âutodispreţuire şi prin toate acelea care îi zdrobesc 
sinele. 


Smerenia naşte inainte-vederea. 


Toate aceste idei avva Isaia ni le-a mai înfățișat și 
înainte, dar acum le pune într-o anume rânduială. Face o 
recapitulare ca să înainteze spre ideile pe care le urmăreşte. 
Înainte-vederea este discernământul lăuntric, străvederea 
lăuntrică, intrarea în locul cel mai adânc al fiinţei celuilalt 
ca să prind cea mai adâncă dragoste a lui ascunsă chiar şi în 
spatele palme: pe care mi-o va trage. Unul în spatele palmei 
va vedea adevărul, eu o să văd durerea lui, agonia lui, 
neputinţa lui, problema lui, lipsa păcii, şi-mi va fi milă. ÎI 
voi vedea cu alţi ochi. Voi vedea lucrarea demonică, pe 

satana care l-a împins cu mână să mă pălmuiască, adică 
dobândesc un alt simţ care nu aparţine nici celor cinci 
simţuri, nici funcţiunilor psihice, anume simţul duhului 
omului. 

Smerenia, aşadar, naşte înainte vederea, înştiinţarea 
duhovnicească. A fi înștiințat duhovniceşte înseamnă că 
sunt purtat, intru deplin în universul lăuntric al celuilalt om 
şi dobândesc ochiul duhului cu care pot să-l văd curat şi 
lăuntric pe celălalt şi să-l cunosc. 


Înainte vederea naşte iubirea. 


Când dobândesc străvederea, adevărata cunoaştere a 
celuilalt, atunci îl iubesc şi îl simt, atunci aceste elemente 
îşi găsesc împlinirea nemijlocită în legăturile noastre cu 
oamenii, dar, în acelaşi timp, și în legăturile noastre cu 
Însuşi Dumnezeu. Nu pot să-l iubesc pe fratele meu dacă nu 
am linişte, asceză, plâns, frica lui Dumnezeu, smerenie, 
discernământ şi străvedere, chiar dacă mi-aş vărsa sângele 
pentru el și aş lucra zi şi noapte pentru el. 

Aceleaşi elemente mă vor conduce la înţelegerea şi 
cunoașterea lui Dumnezeu. Din acest motiv, ne mărturisim 
lui Dumnezeu şi Îi cerem mila. „El a cunoscut zidirea 
noastră” (Ps. 102, 14), care înseamnă: „Tu m-ai născut, 
Dumnezeul meu, știi cine sunt, nu poți să mă înţelegi greşit, 
de aceea, Te rog, izbăveşte-mă de păcatele mele”. Aşadar, 
înainte-vederea, adică scufundarea în adâncurile omului şi 
în energiile lui Dumnezeu și, dacă vreţi, în raţiunile lucruri- 
lor și în viaţă, naște elementul unitiv al iubirii. 


Iubirea naște sufletul sănătos şi nepătimaş. 

Din nou foloseşte verbul a naște care s-ar părea că 
nu se potrivește aici. Noi am zice că dragostea face sufletul 
sănătos şi nepătimaş. Dar avva Isaia îl preferă pe naşte ca să 
arate că sănătatea şi nepătimirea sufletului sunt ceva lăun- 
tric. Nu provin din cele exterioare, ci se nasc din elementele 
sufletului însuşi, nu pot să le câştig în felul acesta sau acela. 
Trebuie ca toate aceste semințe să intre în viaţa mea, iar 
atunci iubirea preschimbă sufletul, făcându-l la început 
nebolnav şi apoi nepătimaş. Elementul nepătimirii este ceva 
mai adânc. Omul atunci nici nu lucrează, nici nu pătimeşte. 
Foloseşte cuvântul sănătos pentru că fiecare ciocnire cu 
cineva sau cu Dumnezeu, fiecare distanţă, fiecare dezbina- 
re, orice lucru care îmi tulbură legăturile cu omul sau cu 
Dumnezeu este rezultatul unei boli. Dar Dumnezeu a venit 
tocmai ca să ia asupră-Şi bohle noastre şi să le poarte El 
Însuşi pe cruce. 

Naşte sufletul sănătos, adică îl face echilibrat, 
elimină elementele care îl clatină. Astfel îndepărtează toată 
boala și devine nepătimaș. Este cultivată adânc în noi 
liniştea, pacea duhovnicească. 


Atunci omul cunoaşte că departe este de Dumnezeu, 
după toate acestea. 


Când omul trece de toate aceste etape, de la isihie la 
asceză, la plâns, la frica lui Dumnezeu, la smerenie, la 
înainte-vedere, la iubire, la sănătate şi nepătimire, când nu 
se mai ridică valuri înlăuntrul său, atunci cunoaște că este 
departe de Dumnezeu. 

Este caracteristic faptul că îngrijitorul textului a 
întâmpinat greutăți la acest text şi de aceea în însemnările 
de subsol adaugă particula de negaţie NU, înainte de 
„departe”. Adică dă sensul că, după toate acestea, omul 

începe să se apropie de Dumnezeu. Textul original cred că 
este mai adânc, pentru că numai când facem toată această 
lucrare duhovnicească, putem să înţelegem cât de departe 
suntem de Dumnezeu. 

Omul care acţionează insuflat de demoni, care are 
patimi, nelucrare, care nu are plâns, smerenie, dragoste, isi- 
hie, crede că se află foarte aproape de Dumnezeu. De câte 
ori nu ni se pare la rugăciune că Dumnezeu este aproape de 
noi! De câte ori nu vărsăm şi câte o lacrimă şi spunem: „Îţi 
mulţumesc, Dumnezeul meu, că m-ai cercetat astăzi!” Dar 
unde este Dumnezeu? L-ai văzut? Încă departe este Dumne- 
zeu. Dar ca să înțelegem cât de departe suntem, trebuie să 
trecem prin toate aceste etape. Noi trăim în minciună, în 
înşelare, în rătăcire, crezând că-L avem pe Dumnezeu. 

Oare această constatare nu ne conduce la dezamă- 
gire şi deznădejde? Desigur că toate aceste etape cer o mun- 
că de ani. Dar pe cât trec anii ascezei noastre, pe atât price- 
pem că suntem un nimic. Așa s-au simţit toţi sfinţii. 
Apostolul Pavel, la începutul vieţii sale de misiune, spunea 
că este ultimul dintre credincioşi, iar înainte de moarte spu- 
nea că este primul dintre păcătoşi (1 Cor. 15, 8-9; 1 Tim. |, 
15). Pe cât înaintează viaţa noastră în asceză şi trezyvie, pe 
atât înţelegem că suntem departe de Dumnezeu, fără ca 
aceasta să ne ducă la dezamăgire, la nelucrare, la lenevie, la 
oprire. Oprirea este cea mai grea boală, nelucrarea de 
asemenea, iar dezamăgirea îngrozitoare. 


Deci cel ce voieşte să ajungă la cinstea acestor 
virtuți să fie fără de grijă față de orice om şi să se 
pregătească de moarte. 

Nu te mâhni. Toate sunt uşoare, ajunge să nu-ţi 


încurci viaţa cu oameni care să te agite. Să fie fără de grijă 

față de orice om şi să se pregăteuscă de moarte, adică să 
ştii că vei muri. Atunci toate relele vor dispărea şi cele bune 
vor veni singure. 


Și de câte ori se roagă înțelege ce este ceea ce-l 
desparte de Dumnezeu şi-l înlătură şi disprețuieşte toată 
locuirea în lume, iar bunălatea lui Dumnezeu îi dăruiește 
aceste virtuţi în grabă. 


Ce nădejde, ce bucurie, ce adevăr şi experienţă de- 
curg din cuvântul avvei Isaia! Toate sunt atât de uşoare! 
Dacă nu avem ceva, dacă ceva ni se pare greu, este pentru 
că nu cerem niciodată de la Dumnezeu, sau cerem rău, sau 
nici măcar nu ne-am gândit s-o punem în faţa lui Dumne- 
zeu. A cere de la Dumnezeu nu înseamnă: „Dumnezeul 
meu, dă-mi asta, de ce nu-mi dai cealaltă?”. Cererea corectă 
este: „Dumnezeul meu, îmi trebuie aceasta. Îţi pun înainte 
cererea și fă cum vrei”. După ce-am spus, uit totul şi-mi 
amintesc numai de Dumnezeu. Dar noi, când ne preocupă 
ceva și cerem de la Dumnezeu, suntem chinuiţi, deoarece 
ne gândim doar la dorinţa noastră, la vlăstarul inimii 
noastre și nu la Dumnezeu. 

Desigur, nu este un păcat să ne gândim la ce-am ce- 
rut, dar nu e de folos să fim absorbiți de aceasta. Sfânta Ana 
s-a rugat lui Dumnezeu să-i dea un copil şi l-a dobândit 
( Împ. 1, 1-20). Nu zice că Dumnezeu nu se pogoară la 
neputinţa noastră. Ce cerem, luăm. Dar nu aceasta este ca- 
lea pe care vom dobândi cele mai mari harisme. Problema 
este cum vom dobândi aceste naşteri duhovniceşti. 

Toate sunt foarte uşoare, se fac singure şi de aceea 
foloseşte mereu verbul a „naște”. Arunci sămânţa în pământ 
şi apoi toate se fac singure. Vrei să ajungi ia cinstea acestor 

virtuți? Fii fără de grijă faţă de orice om şi adu-ţi aminte că 
vei muri, moment când trebuie să fii pregătit. 

De asemenea, ori de câte ori te rogi singur, să înţe- 
legi ce te separă de Dumnezeu şi să-l opreşti. Apoi să urăști 
lumea întreagă şi rămânerea ta aici pe pământ, și însăşi 
viaţa ta. Faptul că încă trăieşti este pentru tine o momeală, 
înseamnă că Dumnezeu încă te aşteaptă. Bine zic oamenii 
că l-a găsit într-o clipă potrivită şi l-a luat. Pe tine încă nu 
te-a găsit în clipa potrivită. Trebuie să urăşti faptul că încă 
trăieşti şi să nu te mai insufle nimic, și atunci bunătatea lui 
Dumnezeu îți dăruieşte aceste virtuţi în grabă. 


Dar află că tot omul care mănâncă şi bea cu 
nepăsare şi iubeşte ceva al lumii acesteia nu ajunge la ele, 
ci se amăgeşte pe sine. 


Dacă toate sunt atât de uşoare, atunci de ce nu le 
dobândim? Pentru că semănăm cu cei care mănâncă şi beau 
cu nepăsare şi iubesc lumea. Dacă iubeşti ceva în această 
lume şi mănânci şi bei cu nepăsare, nu vei ajunge la virtuţi. 
Ne aminteşte de cuvântul Apostolului Pavel: „fie mâncăm, 
fie nu mâncăm să mulţumim lui Dumnezeu” (| Cor. 10, 
31), adică mâncarea să devină un mijloc de suire către 
Dumnezeu. Când mănânc fără această urcare la Dumnezeu, 
Îmi primesc viaţa ca dobitoacele. „Mâncarea mea este să fac 
voia Tatălui care M-a trimis” (In. 4, 34) — zice Domnul. Din 
clipa în care nu înţeleg aceasta și nu mi-e rușine că mănânc 
mă va găsi Parusia, precum zice Scriptura, şi eu încă tot o 
să mănânc (Le. 21, 34). Înfricoşat lucru să mă găsească 
într-o lucrare atât de omenească. 

Ce uşoară este viața duhovnicească! După cum la 
expoziție vezi în prima sală gravuri în metal, în a doua 
sculpturi în lemn, în a treia schiţe, tot astfel şi în viața 
duhovnicească prima virtute o aduce pe cealaltă. Toată 
truda, toată zdroaba, toate greutăţile în realitate sunt o tihnă. 
Greutatea vieţii monahale este vederea omului lumesc sau 
trăirea omului egoist. Care monah adevărat simte greutate? 
Care luptător simte că lupta duhovnicească e grea? Cine 
simte că e dureros să te culci pe jos? Nimeni. Pentru că e de 
parcă am dormi pe puf. Străinul însă care nu a încercat 
acestea va zice: grea-i călugăria! Dar dacă va dormi două 
trei zile pe podea va vedea că-i uşor. La fel e şi cu postul, 
cu privegherea, cu rugăciunea. În esenţă toate sunt o tihnă, 
o cămară împărătească de nuntă. 

Biserica foloseşte cuvântul cămară de nuntă care 
exprimă cea mai mare plăcere omenească, pentru a arăta 
plăcerea luptei duhovniceşti. Gândiţi-vă la scările rulante. 
Tu stai şi ele te urcă sau te coboară fără nici un efort. Tot 
aşa e şi în viața duhovnicească. 

Dumnezeu dă fiecăruia dintre noi situații, trăiri, 
motive pentru a putea înainta. Nimeni, nici chiar unul nepă- 
sător nu este lipsit de vreo oarecare experienţă a harului 
dumnezeiesc, de o anumită rugăciune, de ceva lacrimi. Toţi 
avem câte ceva. Dumnezeu dă chiar şi celor necredincioşi. 
Le dă atât de multe, încât nu poate mintea omului să-și 
imagineze, astfel necredinciosul n-ar putea fi fără de apăra- 
re înaintea lui Dumnezeu. Dumnezeu i le dă pe toate, dar el 
le neagă. Cu atât mai mult avem experienţe noi, care îl 
iubim pe Dumnezeu, am ieșit din lume pentru Dumnezeu şi 
unicul nostru scop este Dumnezeu. Pe Dumnezeu L-am pus 
ca ţintă a căutării noastre. Puţină străduință dacă depunem, 
vom înainta în chip minunat. 


BE Ela 


1] 


Despre gândurile lepădării și ale 
înstrăinării 


Înainte de toate, prima luptă este înstrăinarea sau 
plecarea de unul singur, când părăseşti toate şi pleci în alt 
loc, ducând o credință desăvârşită şi nădejdea, precum şi o 
inimă întărită împotriva voilor tale. [17, 1] 


Dacă vrei să-L trăieşti pe Dumnezeu, primul lucru 
pe care trebuie să-l urmăreşti este înstrăinarea, mai ales 
când tinzi spre vieţuirea de unul singur, pentru că pe 
Dumnezeu nu-L poţi trăi în același fel la chinovie, la schit 
sau la pustie. Cu cât mai mult te însingurezi, cu atât mai 
mult ÎL trăieşti. Dar ca să-L trăieşti, trebuie să părăseşti 
toate celelalte, deoarece Dumnezeu este altceva decât 
acestea. Cât timp trăieşti cu toate câte te-ai obișnuit, 
Dumnezeu îţi va fi mereu neîmpărtăşit, n-o să devină 
niciodată al tău. 

După cum Domnul a părăsit cerul şi a venit pe pă- 
mânt ca să-l ducă pe om la cer, aşa şi tu ca să poţi să-L 
găseşti pe Dumnezeu şi să te uneşti cu EI, trebuie să-ţi pără- 
seşti locul tău, „cele ale tale”. 

Acest cuvânt are mai întâi un sens topografic şi, de 
aceea, câți voiau să se călugărească plecau departe de țara 
lor. Cine rămâne în locul său de baştină, de regulă, se 
depărtează foarte puţin de omul cel lumesc, deoarece se 
împleteşte cu grijile vieţii sale de dinainte. 

Avva Isaia, aşa cum ne-am încredinţat, este un fel de 
epigramist. Cu puţine cuvinte spune multe. Înstrăinarea, și 
mai ales plecarea de unul singur, care reprezintă şi desăvâr- 
şirea, este părăsirea locului, a rudelor, a prietenilor a lucru- 
rilor iubite, a toate. 

Credinţă desăvârşită şi nădejdea, precum şi o inimă 
întărită împotriva voilor tale. Aici se referă la trei virtuţi şi, 
mai întâi, la credinţă şi nădejde. „Cred” înseamnă că lucrul 
pe care nu-l simt, nu-l înţeleg, nu l-am văzut, iar lipsa lui 
probabil că-mi este un martiriu, acest lucru pentru mine este 
ipostatic, existent (Evr. 11, 1). Nădejde înseamnă a crede cu 
desăvârşire în ceea ce nu vezi şi nu ai. Nu doar cred că acel 
ceva are ipostas, ci mă odihnesc cu ipostaticitatea lui, cu 
existenţa lui şi trăiesc ca şi cum l-aş avea. Nădejdea face 
prezent ceea ce astăzi este absent sau departe. 

Avva Isaia dă mare importanţă acestor virtuţi încă 
de la început. Presupune, desigur, credinţa teologică şi nă- 
dejdea, mai ales când se referă la credinţa de zi şi noapte, 
cele pentru care am ieşit din lume şi sunt încă necunoscute 
mie. 

Să luăm un exemplu. Lasă cineva lumea şi merge la 
mănăstire. Pentru cine merge? Pentru Dumnezeu. Dacă 
Dumnezeu nu ar exista, cine ar fi atât de naiv ca să meargă. 
Cine însă dintre cei începători Îl simt pe Dumnezeu și nu au 
zdruncinări ale conştiinţei şi ale gândurilor? Câţi au sigu- 
raânţa simțirii lui Dumnezeu? De obicei, se roagă fără să-L 
simtă. Îi vorbesc, dar nu-L aud, iar inima lor se zguduie. 
Uneori viaţa lor este în aşa fel încât, deși au mers pentru 
Dumnezeu, în realitate trăiesc ca nişte atei, neavându-L pe 
Dumnezeu. Cum poate cineva care nu-L are pe Dumnezeu 
să iasă din lume pentru EI, dacă nu are credinţă sigură şi 
nădejde, virtuţi care-l ajută să trăiască ca şi cum l-ar avea? 


-342- 


DESPRE GÂNDURILE |.PĂDARII ȘI ALI: ÎNSTRĂINĂRII 


Cine merge la mănăstire îndată va trăi foarte puter- 
nic opusul a ceea ce trăia în viața sa lumească, adică pe 
dumnezeul lui, egoul lui, sinea lui. Și dumnezeul acesta al 
nostru este atât de mare, atât de înalt, atât de puternic, atât 
de viu, încât adevăratul Dumnezeu păleşte în fața noastră. 
Acesta este Dumnezeul lui Israil, Dumnezeul Părinților 
noştri, Dumnezeul istoriei, dar cel care trăieşte pentru noi, 
se mişcă, vrea şi acţionează, este propriul nostru dumnezeu. 
Dar cei doi dumnezei nu se împacă unul cu altul şi de aceea 
trăim fără adevăratul Dumnezeu. 

Așadar, vii la mănăstire. Cine ştie de câţi ani vei 
avea nevoie ca să depăşeşti înfricoşata luptă cu tine însuţi, 
Câţi ani vei trăi fără adevăratul Dumnezeu! Cum vei putea 
să trăieşti uscăciunea pustiei, întunericul absenței lui Dum- 
nezeu, avându-le deja pierdute pe cele care le iubeai şi-ţi 
îndulceau viaţa? Numai cu credinţă şi cu nădejde. „Fericiţi 
cei ce n-au văzut și au crezut” (In. 20, 9). Fericit eşti tu care 
trăieşti absenţa lui Dumnezeu ca şi cum ai trăi prezenţa Lui. 
Prin urmare, este de trebuinţă „să-L. aduci” pe Dumnezeu, 
să-L cari cu tine, de vreme ce venind la mănăstire, te vei 
confrunta cu nevederea Lui. 

Unii, desigur, au o inimă subţire şi prin smerenie şi 
înstrăinarea de lume au o suficientă simţire a lui Dumnezeu, 
dar aceştia sunt rari. În vremea aceea în care inimile erau 
mai simple, când oamenii nu se educau la universităţi, ci în 
universitatea familiei şi moşteneau credința şi nădejdea 
tatălui şi a mamei — care lipsesc de la cei mai mulţi din 
părinţii noştri — în vremea aceea, în care omul trăia cu atâta 
spontaneitate evenimentele suprafireşti, era simplu să-L 
simţi pe Dumnezeu. 

Dar în vremea noastră, merge cineva la mânăstire şi 
ani de zile trăieşte situaţia absurdă de a nu avea lucrul 
pentru care a ieşit din lume şi în care crede. tste o dificulta- 

te pe care monahul o poate întâmpina de îndată şi din cauza 
căreia să obosească şi să spună: „La ce bună toată lupta? 
Deşertăciune a deșertăciunilor tot ce-am făcut”. Vă daţi sea- 
ma cât îl poate traumatiza o asemenea zdruncinătură, încât 
să-l sleiască de orice vlagă până la punctul de a nu mai 
putea lucra. 

Incă un lucru cu care se va confrunta începătorul 
este viitorul. Când lasă lumea, o face nu pentru că simte 
aceasta ca o fugă, ci ca o mutare la o altă viaţă. La viaţa cea 
viitoare. Prin urmare, nu poate să meargă la mănăstire dacă 
nu are deplină siguranţă și credinţă în viaţa cea viitoarea, 
aşa cum aceasta se trăieşte în locul unde merge, și dacă 
nădejdea lui nu este atât de tare încât să nu aştepte, ci să se 
odihnească în cele viitoare, aşa cum sunt aşezate ele pe 
masa propriei lui viețuiri monahale, în chilia lui şi în 
biserica lui. 

Mântuirea noastră va reuşi într-o bună zi, Hristos se 
va arăta, Parusia va veni, îngerii vor trâmbiţa. Indumnezei- 
rea noastră, şi mai cu seamă bunătățile de la urmă și deplina 
desfătare cu Dumnezeu sunt atât de eshatologice, încât se 
îngrozește şi ameţeşte cineva că trebuie să aştepte ca să se 
desfăteze de ele, așa cum aşteaptă toţi sfinţii care sunt în 
cer. Prin urmare, suntem chemaţi să trăim în prezent pe cele 
viitoare, pe cele nevăzute şi de neînțeles, pentru că lucrurile 
văzute şi înţelese de cineva câte sunt? Cine şi-a văzut 
mântuirea? Desigur mânuirea omului este cel mai palpabil 
lucru, dar nu în sensul protestanților, care spun să crezi şi 
îndată te vei mânui. Sau, pocăieşte-te şi Crucea lui Hristos 
te va mântui imediat. 

Mântuirea este o realitate palpabilă și văzută, deoa- 
rece semnele prezenţei şi trăirii ei sunt atât de obiective şi 
de măsurabile încât, în cele din urmă, omul umblă peste ele. 
Aşa cum umblu pe pământ şi-l simt, tot aşa se întâmplă şi 

cu mântuirea. Mântuirea este îmbrâţişare, cunoaştere, trăire, 
simţire deplină. Și totuşi oamenii nu simt dacă s-au mântuit 
ori nu, pentru că fie se iubesc pe ei înşişi, fie nu cred 
desăvârşit în cele nevăzute, fie încă nu s-au hotărât să-și 
desăvârşească legăturile lor cu Dumnezeu. 

Ce sens ar avea să stăm şapte sau zece ore în 
biserică, dacă nu credem că la adunarea noastră e prezent 
Hristos, că ne înstrăinăm de noi înşine şi devenim Hristos? 
Câţi înţelegem această taină, deşi spunem că o credem? 
Mergem la biserică şi probabil că nu vom fi mişcaţi deloc 
de faptul că suntem deja Hristos. Discutăm ca şi cum nu 
ne-am afla în biserică, moţăim, rânjim, stăm, fiind chipurile 
obosiţi, intrăm, ieşim, ca şi cum n-am fi Hristos. Dar ne 
aflăm în biserică tocmai pentru că suntem Hristos. Şi totuşi, 
asta nu o înţelegem. Cum e cu putință deci să stăruim în 
ceva pe care nu-l simţim, dacă nu avem deplină credinţă şi 
dacă nădejdea nu ni-l face de prins cu mâna? 

Credinţa şi nădejdea mai trebuie pentru încă un mo- 
tiv serios, foarte practic şi foarte important pentru viaţa 
noastră zilnică. Lupta noastră este „împotriva duhurilor 
vicleniei” (Efes. 6,12), împotriva demonului. Dar pe demon 
nu-l vedem pentru că se ascunde de noi, iar noi suntem 
înşelaţi în fiecare zi şi cădem în cursele lui. Vicleanul este 
atât de arțăgos, încât a putut odinioară să se certe cu Însuşi 
Dumnezeu, chiar dacă a fost zdrobit şi a căzut în gol“!. 

Noi însă trăim de parcă nici n-ar exista. Ceea ce 
trăim sunt patimile noastre, durerea, păcatul, poftele viclene 
şi voile noastre. Trăim un război dureros, un iad, cu nădej- 
dea că odată ne vom elibera de toate acestea. În realitate în- 
să în spatele acestora se ascunde persoana demonului. Şi în 


$! Vezi Sinaxarul la 8 Noiembrie. 

timp ce am lăsat lumea ca să aflăm pacea, să ajungem 
nepătimașşi şi îndumnezeiţi, luptăm cu acestea în fiecare zi. 

Cui o să-i spui: „n-o să fii desăvârşit, n-o să te 
îndumnezeieşti, n-o să-ţi biruieşti patimile” — şi totuşi să 
meargă la mănăstire? Atunci rămân în lume. Dar e cu 
putință să treacă o lună, un an, zece ani şi încă să trăieşti cu 
aceleași patimi. Cât timp o să rezişti în aşteptare trăind scâr- 
ba înfricoşată a vrăjmaşului? Cine merge iarăşi la un izvor 
de care ştie că-i fără apă? Cine are rezistenţa de a vedea că 
anii trec şi el încă trăieşte în aceleaşi patimi? Doar cel care 
a adus împreună cu el credinţa și nădejdea și ştie că aceste 
patimi sunt umbra vicleanului demon, pe care l-a zdrobit şi 
l-a legat Domnul. Cine conştientizează aceasta deja este 
biruitor. 

Înainte de a gusta cineva mântuirea sa, înainte de a 
se bucura de nepătimirea sa, înainte de a se desfăta de 
libertatea faţă de patimi, trebuie să creadă în toate acestea. 
Monahul trăieşte deci cu credință și nădejde. Ar putea să 
trăiască cu iubire, adică cu trăirea puternică pe care o dă 
absorbirea în Dumnezeu, dar nu o face deoarece ne prefe- 
răm pe noi înşine. Desigur, aceasta nu înseamnă că-L 
negăm pe Dumnezeul nostru și că nu avem îndreptarea în 
sângele şi crucea Domnului. Pentru noi păcătoşii S-a 
răstignit Domnul. Pentru noi sunt Învierea şi locaşurile 
veşnice. 

Prin urmare, vă dați seama că fără credință şi fără 
nădejde un monah nu poate niciodată să trăiască. Dacă se 
întâmplă aşa ceva, atunci este traumatizatul care-şi 
îndumnezeieşte atotputernicia şi virtutea sa cea inexistentă, 
dreptatea, sfinţenia şi egalitatea sa cu cele dumnezeieşti, din 
care pricină trăieşte o plinătate mincinoasă. Cine nu are 
credinţă şi nădejde nu le are nici pe cele viitoare, nici pe 
cele nevăzute, nici pe Dumnezeu, nici mântuirea. Toate 

acestea îi sunt cu desăvârşire necunoscute, străine şi foarte 
îndepărtate. Ce va pune în locul lor? Cum va putea să tră- 
iască vieţuirea monahală? Numai înălţând îndumnezeirea 
sinelui său. Astfel, monahul schimbă modul vieţuinii și 
începe să creadă în dreptatea lui, în virtutea lui, în sfinţenia 
lui, în harismele lui. 

Şi o inimă întărită împotriva voilor tale. Luptătorul, 
în afară de credinţă şi nădejde, mai are nevoie de încă ceva 
foarte important şi nedespărţit de aceste virtuţi, din care 
pricină avva Isaia folosește conjuncţia „şi” în text. Fără 
această inimă omul cade imediat, deoarece iadul nostru, 
mântuirea şi pierzania noastră, bucuria şi întristarea noastră, 
dreptatea și nedreptatea noastră, virtutea și păcatul nostru, 
tot ce avem şi dobândim, chiar şi cele stricăcioase şi cele 
nestricăcioase, toate provin din voile noastre. Ce vrea omul, 
aceea reuşeşte. Vrea pe Dumnezeu, Îl are pe Dumnezeu. 
Vrea altceva? Găseşte altceva. 

Prin urmare, voia cea mai adâncă a omului capătă 
felurite forme zilnice, atracţii, înclinații, şi astfel voia cea 
una apare ca multe. În fiecare zi poate cineva să trăiască cu 
o diferită voie sau cu mii de voiri. Dar una singură ajunge 
ca să nu-l aibă pe Dumnezeu. Dar dacă are o mie de voiri, 
ce se va mai petrece atunci? 

De aceea, lupta noastră este în cele din urmă 
împotriva voii noastre. Identificarea noastră, asemănarea 
noastră cu Dumnezeu, nu se face în alt fel decât prin identi- 
ficarea voii noastre cu voia lui Dumnezeu. Această intenţie, 
această dispoziţie a voinţei, această căutare Îl aduce lângă 
noi pe Dumnezeu. E nevoie deci de o inimă care să ia 
hotărârea că nu se va opri niciodată din lupta împotriva ei 
înseși. Lupta împotriva demonilor, a patimilor, a păcatului, 
a imoralităţii, a hoţiei, a urii, orice luptă în realitate se face 
împotriva noastră înşine. 

Căci făcând aceasta, gândurile te învăluiesc în 
multe cercuri, înfricoşându-te cu ispite, cu sărăcia aspră şi 
cu alte închipuiri, făcându-te să te întrebi că, de vei cădea 
în ele, ce vei face neavâna pe cineva care se Îngrijeşte de 
ține, Sau care te cunoaşte. Bunătatea lui Dumnezeu te 
încearcă, ca să se arate râvna ta şi iubirea față de El. 


După ce avva Isaia ne-a vorbit de prima luptă pe ca- 
re trebuie s-o ducă cineva care a venit la mănăstire sau a 
mers la pustie, acum se referă la o categorie specială de 
gânduri care ne învăluie şi încearcă să ne terorizeze cu 
ideea că s-ar putea să cădem în ispite, în sărăcie, în boli. Ce 
vom face atunci, dacă nimeni nu ne cunoaşte şi nu ne poartă 
de grijă? 

Cea mai mare dificultate a oamenilor care se 
gândesc să se călugărească este că nu ştiu ce ispite vor 
întâlni la mănăstire. Când vin doritorii de călugărie să se 
spovedească, întreabă adesea: „Ce să fac, dacă îmi spune 
Starețul să mă arunc în prăpastie?” „Să sari, îi răspunzi, dar 
nici un Stareţ nu i-a spus ucenicului asta”. Şi totuşi, pe toţi 
îi frământă problema aceasta. Alţii citind patericele se 
întreabă ce vor face, dacă le spun să care foc cu mâinile. 
Desigur că arareori începătorii sunt supuşi la astfel de 
încercări. Aceste încercări constituiau excepţii, dar 
începătorul crede că lui i se vor întâmpla. Se teme nu 
cumva să i se spună să sară în prăpastie, dar dacă îl doare 
puţin capul şi nu-i dai imediat o aspirină, e gata să cadă pe 
jos. Nu poate îndura puţină durere de dragul ascultării. Din 
păcate, așa sunt oamenii. 

Toţi câţi urmează să meargă în pustie, dar şi în 
general toţi câți Îl trăiesc pe Dumnezeu se confruntă cu încă 
o ispită, aceea a zgomotelor, a vâjâiturilor, a întristărilor 
sufleteşti pe care le simi uneori în somn. Dacă, zic, vine 

satana să se lupte cu mine și mă înăbuşă, dacă ia chip de 
leu, de câine, sau de lup şi-l întâlnesc pe drum, ce voi face? 

Într-o zi a venit unul dintre voi la mine şi mi-a spus 
îngrozit: „Părinte, astăzi mi-a intrat un şarpe în chilie. Am 
deschis uşa, fereastra ca să plece, dar n-a plecat, ce să fac 
deseară?” Orice i-aş spune eu, Starețul lui — ce spun pateri- 
cele, ce spune Dumnezeu, că Dumnezeu e cu el — aveţi 
impresia că va dormi liniştit? Neîncetat va vedea șarpele 
gata să-l muşte. Desigur că şarpele se poate să fi plecat sau, 
dacă se apropie, se poate să-l sărute şi să dispară. Dar 
monahul meu va trăi de parcă își pierde viața. Teama de 
şarpe au avut-o toţi cei care mergeau în pustie. Dar și azi, 
monahii care merg prin pădure au o bâtă cu care să lovească 
şarpele, dacă se întâlnesc cu el. 

În afara gândurilor legate de ispite, cine doreşte să 
plece în pustie se confruntă şi cu gândurile legate de boli. 
Cât timp trăieşte în lume, are impresia că hrana bună, 
dragostea şi grija alor săi îi asigură sănătatea, în timp ce la 
mănăstire toate acestea nu există. În realitate, cu cât mai 
mult se îngrijeşte cineva de sănătate, cu atât mai mult se 
îmbolnăvește. Cu cât mai mult te tratezi, cu atât mai mult te 
loveşti. Cu toate acestea, credem că la mănăstire boala este 
cel mai rău lucru. Toate acestea ni se sugerează încă de pe 
când ne aflăm în lume. Dar este cu putinţă să le trăim şi la 
mănăstire, întrucât caracterul nostru trupesc este atât de 
puternic, încât rămânem pământeşti pentru mulţi ani. 

Adevărul este că prin toate aceste frici, necredințe și 
boli bunătatea lui Dumnezeu te încearcă, ca să se arate 
râvna la şi iubirea faţă de El. Dacă nu-L vezi pe 
Dumnezeu, dacă nu-ţi simţi încă mântuirea, dacă lupta ta 
pare încă fără roade, dacă încă nu ai văzut roadele 
nepătimirii, dacă eşti bolnav, asta se datorează faptului că te 
încearcă bunătatea lui Dumnezeu şi aşteaptă să-l arăţi că Î 

iubeşti. De aceea cu cât se îngrijeşte cineva mai mult de 
sănătatea lui, cu cât se zbate şi se înverşunează să se facă 
bine, cu atât mai mult îşi pierde pacea şi, în cele din urmă, 
şi pe Dumnezeu. 


De vei fi părăsit singur în chilie, vor fi semănate în 
tine gânduri grele de frică, care îţi vor spune că nu numai 
înstrăinarea mântuieşte pe om, ci şi păzirea poruncilor, 
aducându-ţi în minte amintirea unora apropiaţi de tine 
după trup, gânduri care te fac să te întrebi: „Oare aceştia 
nu suni şi ei robi ai lui Dumnezeu?” 


Când mergi la mănăstire sau în pustie, demonul îţi 
strecoară gândurile unei ispite şi mai mari, adică ale 
lașităţii. Te face să te temi, să te nelinişteşti, să te tulburi, să 
nu ai răbdare şi să crezi că vei scăpa dacă îţi vei schimba 
locul. Dacă trăieşti singur într-o chilie pustnicească, te face 
să te pândeşti: cei care merg la chinovii nu sunt ai lui 
Dumnezeu? Rudele mele din lume nu-L iubesc pe Dumne- 
zeu, numai tu ÎL iubeşti? Aşadar, dacă eşti în pustie, îţi 
spune să mergi în lume, iar dacă eşti la o chilie, îţi spune să 
mergi la chinovie. Dacă mergi la chinovie, o să-ţi strecoare 
o altă laşitate, a ascultării față de fraţi, ca să te duci în 
desăvârşită singurătate. 


Îți sunt aduse în inimă temeri despre necurăţia 
aerului, despre greutatea trupului până la slăbirea inimii 
din pricina lipsurilor. 


Mai aduc în inimă şi gânduri care-ţi şuşotesc: „cum 
să trăieşti aici? Aerul e rău, este umezeală, căldură mare, 
clima nu ţi se potrivește pentru că nu ești obişnuit, vei slă- 
bi”. Te ia şi cazi în agonie, nu cumva să slăbeşti, să te supe- 

re clima şi să te îmbolnăveșii, şi cazi în împuţinare de 
suflet, adică te faci foarte greoi. inima atunci îţi slăbeşte şi 
nu mai poţi să faci absolut nimic. 


Căci nu ţi se cere numai înstrăinarea, ci să te 
pregăteşti ca să lupți cu vrăjmaşii şi să ştii să arunci pe 
fiecare la vremea lui, până, ajungând la odihna nepătimirii, 
te vei elibera, ca unul ce l-a biruit pe fiecare, războindu-l la 
vremea lui. 


În această scurtă frază avva Isaia foloseşte de două 
ori expresia „la vremea lui”. Vrea să te ajute să pricepi că 
toate câte crezi şi nădăjduieşti trebuie să le trăieşti ca şi cum 
le-ai fi dobândit, pentru că Dumnezeu le va face când le va 
veni vremea. Chiar şi Fiul şi Cuvântul lui Dumnezeu 
aşteaptă plinirea vremii ca să poată împlini planul Tatălui, 
iar tu vrei să-ţi împlineşti planul mântuirii tale azi? Nu, îți 
vei răbda martiriul, îl vei aștepta pe Domnul cu credinţă şi 
nădejde. 

Nu te-ai înstrăinat doar ca să te înstrăinezi, n-ai 
venit la mănăstire pentru mănăstire, ci ca să te pregăteşti să 
lupți cu vrăjmaşii, adică să ajungi odată în stare să trăieşti 
toate acestea. Atunci nu vor mai fi cele nădăjduite şi crezu- 
te, ci cele văzute. Prin urmare, n-ai venit la mănăstire ca să 
ajungi în doi timpi şi trei mişcări nepătimaş, sau ca să-L iu- 
beşti de îndată pe Dumnezeu, sau ca să-l ceri ceva și să 
primeşti imediat, să-ţi ridici mâna şi în grabă îngerii să-ți 
răcorească faţa asudată cu aripile lor. Ai venit să te pregă- 
teşti pe tine însuţi să trăieşti absenţa tuturor celor pentru ca- 
re ai venit din lume. 

Ce înseamnă să te pregătești ca să lupţi? Ca să lupţi, 
trebuie să te pregăteşti. Trebuie să te linişteşti, să încetezi 
de a mai avea treabă. Plecăm din lume pentru că acolo nu 

putem nici să ne pregătim, nici să ne liniștim, deoarece ne 
vânează treburile şi grijile. Prin urmare, ceea ce trebuie să 
faci acum este să reuşești desăvârşita isihie, desăvârşita 
lipsă a lucrurilor, să înveţi să nu mai ai griji, aşteptări, zba- 
teri, să nu-ţi mai pese de nimic, să nu te îndeletniceşti cu 
nimic. Să fii atât de gol, atât de liber, încât să te poată 
umple Dumnezeu. Dacă înlăuntrul tău lucrează ceva ca 
gând, ca ispită, ca poftă, ca interes, pentru că acel ceva te 
posedă şi crezi că trebuie să-l împlineşti, acel ceva te înde- 
părtează de Dumnezeu. 

Când mă pregătesc doar atunci pot să-l războiesc pe 
satana. Altfel, n-ar fi existat nici un motiv ca să plec din lu- 
me. Femeia pe care am lăsat-o, copiii, rudele, prietenii mei 
erau lucruri sfinte. Parohia pe care am lăsat-o cu predicile 
ei, cu litaniile ei, era un lucru foarte sfânt. Toată societatea 
este făcută de mâinile dumnezeieşti şi însufleţită de Dum- 
nezeu. De ce-am lăsat-o? Pentru că acolo este grija lumii. 
Vin, aşadar, aici ca să fiu fără de grijă. Când sunt fără de 
grijă, atunci îl războiesc pe cel viclean. 

Ca să te pregăteşti, ca să lupţi cu vrăjmaşii. Precum 
vedeţi nu se referă la ce întâlneşte monahul, ci la cei care se 
ascund în spatele lucrurilor întâlnite. Nu spune să-ți războ- 
ieşti patimile, ci pe vrăjmaşi. Avva Isaia ne aminteşte de 
caracterul nostru nearătat. Acolo, în nearătarea ta, şezi şi 
războieşte-te. Pregătindu-te, liniştindu-te, eliberându-te de 
aşteptări, reuşeşti să-l învingi pe cel care se ascunde. După 
cum în statuie stătea vicleanul demon şi cei care aduceau 
jertfe le închinau demonului ascuns în ea, exact aşa şi în 
problemele noastre, în zbaterile noastre, în bolile noastre se 
află cel viclean pe care trebuie să-l biruim. Prin urmare, 
vrăjmașii noştri sunt demonii. 

Şi să ştii să arunci pe fiecare la vremea lui. Fiecare 
patimă de-a ta, fiecare problemă, fiecare zbucium sau grijă 

este o urmă pe care o lasă vrăjmaşul. Dar fiecare patimă 
de-a ta şi fiecare vrăjmaş de-al tău îl vei birui la vremea lui. 
Când? Când vrea Dumnezeu. Poate acum. Poate mâine, 
poate în cealaltă viaţă, pentru că nu există altă viaţă. Viaţa 
este una. Până, ajungând la odihna nepătimirii, te vei elibe- 
ra ca un biruitor al fiecăruia, războindu-l la vremea lui. 
Tu, aşadar, trebuie să te pregăteşti pentru tot lucrul când îi 
vine vremea. Fiecare om îl dobândeşte pe Dumnezeu, 
virtutea, nepătimirea, viața duhovnicească, ia barismele 
corespunzătoare după măsura lui proprie, după propria fire, 
după propriul său timp. Aşadar, nu te grăbi. Alungă graba, 
alungă toată grija şi toată zdroaba şi fă-ţi lucrarea ta: 
pregăteşte-te cu rugăciune şi Dumnezeu îţi va dărui 
biruinţa. 

Tainele vieţii duhovniceşti ne descoperă toate căde- 
rile şi nereuşitele noastre, anume că e cu putinţă să fie cine- 
va monah, fără a fi un adevărat monah. Așa cum cel aflat în 
război îşi uită femeia, copiii, pe Dumnezeu şi îşi înăspreşte 
viaţa, aşa se întâmplă uneori şi cu noi. Războim neputinţele 
noastre — dorim după Dumnezeu — şi uităm elementele 
subţiri şi de bun simţ ale vieții duhovnicești. Câţi, de 
exemplu, nu se simt inferiori dacă nu au reuşit cele despre 
care am vorbit până acum, câţi nu sunt dezamăgiţi, câţi nu 
au habar de felul în care se duce lupta călugărească şi ames- 
tecă vieţuirea călugărească cu o mie de treburi? Trebuie să 
studiezi obiectul ştiinţei tale, iar pentru no: obiectul este 
nepătimirea, îndumnezeirea, teologia, părtăşia cu Dumne- 
zeu. De aceea, trebuie să te îndeletnicești cu aceste lucruri 
subţiri. 

Mare şi cinstit lucru este a birui slava deşartă şi a 
înainta în cunoştinţa lui Dumnezeu. [17,2] 


Slava deşartă este să cred că sunt ceva sau că fac 
ceva, în timp ce de fapt lovesc în aer (1 Cor. 9, 26). Slava 
deşartă este autoînşelarea că trăiesc ca monah, fără să fac 
ceea ce aşteaptă de la mine Dumnezeu. Aceasta este 
lucrarea subțire pe care trebuie să o fac în sufletul meu. 

Și a înainta în cunoştinţa lui Dumnezeu. Acest lucru 
se realizează prin oprirea de la orice treabă şi cu respingerea 
vrăjmaşilor. „„A înainta” înseamnă că-mi întorc atenţia nu 
spre dobândirea cunoştinţei obiective a lui Dumnezeu, ci a 
celei pe care ne-o descoperă Însuşi Dumnezeu în inima 
noastră. Trebuie, aşadar, să nu trăim o viaţă mincinoasă în 
mănăstire, să nu ne găsim odihna în deşertăciuni, crezând 
că Il iubim pe Dumnezeu, că-l slujim lui Dumnezeu, 
îndestulându-ne cu ce-am făcut sau cu ce-am reuşit, ci să 
înaintăm în descoperirile duhovniceşti pe care ni le dă 
Dumnezeu. Atunci viaţa noastră nu va fi deşartă. 


Căci cel ce cade în ruşinea acestei rele patimi, a 
slavei deşarte, se depărtează de pace şi usucă inima față de 
sfinți, şi la sfârşitul răutăţilor lui cade în mândria cea 
vicleană şi în grija de a minţi. 


Slava deşartă este o patimă înfricoşătoare, o luptă 
martirică, o netrebnicire a existenței, o mişcare silită 
înlăuntrul inimii, pe care o trăiesc şi o iubesc, care mă 
distruge şi mă umple. Să vă dau un exemplu. Cineva îşi 
absolutizează viaţă, făcând numai rugăciune. Dacă-l puneţi 
să muncească, îşi pierde pacea, crede că eşti un demon, că i 
l-ai luat pe Dumnezeu, deoarece îl îndepărtezi de rugăciu- 
nea minţii. Atunci începe să protesteze, mintea i se întune- 

că, îl doare capul, se plânge, zbiară, este strâmtorat, se 
împotriveşte, se revoltă. Aceasta este dovada că lupta şi 
rugăciunea lui nu sunt după Dumnezeu, ci demonice. El 
însă are impresia că trăieşte o viaţă adevărată, exact cum o 
descriu Părinţii Bisericii. 

Un alt monah, de exemplu, are o poftă şi şi-a 
aranjat foarte frumos chelăria lui“. Face o comandă de pro- 
duse de primă necesitate, dar care întârzie să vină. Le 
comandă a doua și a treia oară. Vin fraţii şi-i cer lucrurile 
care n-au venit, atunci acesta se înfurie, urlă. Desigur, ar fi 
putut să spună liniştit: „Mergeţi la Egumen, pentru că eu am 
făcut comanda, dar lucrurile n-au venit”. Dar nu are pacea. 
Aceasta înseamnă că slujirea lui i-a devenit patimă. De 
aceea, avva Isaia spune că slava deşartă e o patimă rea şi de 
ruşine. Viaţa monahală mincinoasă pe care o trăim în 
mănăstire este un lucru ruşinos. 

Cine trăieşte o astfel de viaţă plină de slavă deşartă 
se depărtează de pace. Dacă cineva nu are pace, dacă îndată 
ce îi spui ceva, se mânie, îţi dai seama că trăieşte plin de 
slavă deşartă, deşert. De asemenea, i se usucă inima faţă de 
sfinți. La început sfinţii erau cei de lângă el, iar acum inima 
i s-a uscat într-atât, încât nu îndrăznești să-i mai vorbeşti. 
Purtarea lui devine barbară, batjocoritoare, pomenitoare de 
rău. Li faci ceva şi o zi, cinci zile, un an, trei ani, nu mai poţi 
să-i vorbeşti, orice i-ai spune imediat ţi se răsteşte, te vede 
de departe şi se împotriveşte. 

Acest lucru se întâmplă şi cu oameni care au ajuns 
la o anumită înălţime de sfinţenie. Îndată ce îndumnezeieşte 
cineva ceva din cele pe care le-a cerut sau a reușit, îndată 
inima i se învârtoșează faţă de fraţi, dar şi faţă de sfinţi. 
Merge în biserică şi nu simte nimic. Se roagă unui sfânt, dar 


S Chelăria este locul din mănăstire în care se păstrează alimentele şi 
diferite lucruri pentru nevoile imediate ale monahilor. 

nu aude nimic în inima lui. Toată privegherea poate să fie 
în cinstea unui sfânt, dar inima lui nu simte nimic. 

Sfinţii sunt atât de mulţi încât nu încap în cer, dar 
încap în biserică. Stau lângă noi şi noi nici nu băgăm de 
seamă. Sufletul omului devine o piatră când trăieşte o astfel 
de viaţă pseudo monahală. Devenim nesirnţiţi, nu ne doare, 
nu iubim, nu simţim, nu trăim nici pe fraţii noştri, nici pe 
sfinţii Bisericii noastre. Trăim o desăvârşită însingurare, 
trăim izolarea noastră, dezamăgirea, credinţa sau necredin- 
ţa, nădejdea, monstruozitatea egoului nostru care se ridică 
înaintea ochilor inimii noastre. Trăim o grozăvie. 

În cele din urmă, slava deşartă sporeşte şi devine 
înaltă cugetare, mândrie, unită cu grija de a minți. Pe cât se 
însingurează omul, pe atât pierde simţirea celuilalt şi a 
sfinţilor. Cu cât trăieşte lupta și dorinţa şi voia sinelui său, 
cu cât se interesează numai de sine, cu atât cade în mândria 
cea vicleană. Îşi absolutizează slava deşartă de care îi e 
plină viaţa, mica lui virtute, micul lui dar pe care i l-a făcut 
Dumnezeu. Îşi absolutizează chiar și patimile şi neruşina- 
rea, le îndumnezeieşte, le priveşte ca pe nişte daruri dumne- 
zeieşti şi trăieşte cu ele, crezând că el este prototipul mona- 
hului smerit şi blând. Cu toate acestea, are grija de a minţi, 
adică îşi înfăţişează viaţa sa mincinoasă şi acest monahism 
fals. 

Să luăm un exemplu. Cineva este predicator biseri- 
cesc şi pleacă în misiune. Strădania lui de a organiza viaţa 
în eparhia în care activează e atât de mare, încât nu mai 
poate să privegheze, n-are timp să se roage, să postească. 
Poate omul acesta să fie vreodată creştin? Nu. Dimpotrivă, 
toată osteneala sa, predica, Liturghia, alergătura, le 
absolutizează, le consideră viață duhovnicească şi 
elementele pe care le dăruieşte el lui Dumnezeu. Înlocuieşte 
cu ele cele pe care era obligat să le facă şi trăieşte cu grija 

de a minţi. Neîncetat se minte pe sine, pe Dumnezeu, pe 
oameni. Trăieşte o viaţă care e o adevărată înșelare, trăieşte 
umbra, absenţa adevărului. 


Dar tu, o, credinciosule, să ai ascunse ostenelile 
tale şi îngrijeşte-te cu osteneala inimii şi a limbii, ca limba 
să nu le scoată la iveală şi să le predea vrăjmaşilor tăi. 


Dar tu o, credinciosule care te nevoieşti, care te 
supui, să ai ascunse durerile tale cele mai adânci şi mai 
esenţiale. Pentru că dincolo de luptele care se văd, precum: 
ascultarea, smerenia, hărnicia, ai dureri pe care numai tu le 
ştii. Ai adevărata ta lume lăuntrică, credinţa şi nădejdea. 
Ascunde înlăuntru tău pe cele nevăzute, pe cele viitoare, 
căutarea împărăției, adevărata viaţă. Îngrijeşte-te cu durere 
ca să le păzești pe acestea mai întâi de inima ta, deoarece se 
poate ca inima să te înșele cu doririle și voirile ei, şi în al 
doilea rând de limba ta, pentru că se poate să le descoperi şi 
să le pierzi, să le predai vrăjmașilor. Dacă iei aminte, îţi vei 
face sufletul vrednic şi o să-l dai lui Dumnezeu ca pe o 
comoară fâră prihană, și te vei învrednici să fii biserica Lui 
(1 Cor. 3, 16). 


Dar cel ce iubeşte slava de la oameni, e cu 
neputinţă să fie nepătimitor, ci râvnirea şi pizma locuiesc 
în el. Unul ca acesta şi-a făcut sufletul în stare să se supună 
multor ispite şi inima lui e sfâşiată de draci, neafltând 
neîncetat putinţa să-şi săvârșească voile lui. lar sfârşitul lui 
este pieirea. 


A iubi cineva slava oamenilor, înseamnă a vrea să 


placă oamenilor sau, mai corect, să vrea să trăiască aşa cum 
trăiesc ceilalţi, adică cu pogorăminie. Oamenii, deoarece 

cer să fie recunoscuţi de lume, fac compromisuri cu locul, 
cu timpul, cu cele prezente, cu neputinţele lor, cu patimile 
lor, cu vanităţile lor şi trăiesc ca ceilalţi. Tu trebuie însă să 
eviţi această cursă. Trebuie să trăieşti în locul tău, dar şi în 
afară de el, să trăieşti viaţa ta duhovnicească, neînţeleasă de 
cele mai multe ori de ce: mulţi. Oriunde ai merge, chiar şi 
la mănăstire, te vei încredința că oamenii fac compromisuri. 
Tu, aşadar, să nu trăieşti slava oamenilor, ci dumnezeiasca 
viaţă. 

Dacă trăieşti slava omenească şi deşertăciunea, cu 
neputinţă este să fii nepătimaş, ci râvnirea ei şi pizma, 
locuiesc în tine. Când vedem că cineva are râvnire şi pizmă, 
adică starea unei stăruitoare urmăriri a unui lucru sau a unei 
nădejdi și că se opune altuia, vă daţi seama că nu a pus bine 
problema vieţii duhovniceşti, și de aceea şi-a făcut sufletul 
în stare să se supună multor ispite şi inima lui este sfâşiată 
de draci, neaflând neîncetat putinţa să-şi săvârşească voile 
lui, iar sfârşitul lui este pieirea lui. Inima iubitorului de 
slavă, care trăieşte o viață duhovnicească falsă, este 
junghiată neîncetat pentru că nu poate să-și împlinească 
voile sale, iar sfârşitul lui este pieirea. 

Înainte ne-a vorbit despre lupta omului duhovnicesc, 
acum ne vorbeşte de lupta omului care cade în nelinişte, în 
tot felul de păţanii, în frământări, în junghierea zilnică a 
inimii sale, şi nu-L trăieşte pe Dumnezeu, ci viața oameni- 
lor. Unul ca acesta are râvnă și spirit activ, suferă pentru că 
nu poate să reuşească ceva, dar nu îndrăzneşte să se împo- 
trivească celuilalt, să vină în conflict cu el, mai ales când 
celălalt îl face să se vatăme sufleteşte. El şi-a vândut 
sufletul vrăjmaşilor care îl junghie în fiecare zi. Pe cel care 
are dorinţă sau voie, îl vedem de regulă trist, pentru că omul 
îşi împlinește arareori dorinţele şi voile sale. De aceea, şi 
cea mai mică dorinţă sau voie îl fac întotdeauna nefericit, 

cu inima junghiată, deşartă, dezamăgită. Trăieşte o slavă 
deșartă. 

Când pe cineva îl deranjează frigul, căldura, sănăta- 
tea, mâncarea, apa, prezenţa ta, cuvântul tău, tăcerea ta, lo- 
cul sălbatic în care trăieşti, refuzul tău, răspunsul tău, nerăs- 
punsul tău — câţi oameni trăiesc aşa! — un astfel de om este 
junghiat în ce priveşte viaţa sa duhovnicească. 

Cine se apropie de tine deoarece simte nevoia să-şi 
deschidă inima, să-ți spună dorinţele lui, problema lui, 
păţania lui, văicăreala lui — „Te rog, vreau să mă înţelegi, 
am fost la Stareţ și nu m-a ascultat, i-am spus şi m-a contra- 
zis. Spune-mi, nu am dreptate?” — acest om este junghiat şi 
nu poate să trăiască prezenţa lui Dumnezeu. Are grija de a 
minţi, trăieşte o viață mincinoasă, este însinguratul care 
caută să-şi simtă propria sa mireasmă, frumuseţea propriei 
sale iubiri. 

Cine vorbeşte despre altul fără să-l doară, fără să-l 
iubească, fără ca inima să-i simtă o dulceaţă pentru el, când 
descoperă cu pizmă cât de rău este celălalt şi cât minte, 
omul acesta trăieşte între zidurile egoismului său, este 
foarte nefericit, eşuat, nu are nici cea mai mică simţire că 
există Dumnezeu. Dacă ar fi avut, ar fi ştiut că Dumnezeu 
este aproapele, şi n-ar fi fost cu putinţă să-l necinstească pe 
Dumnezeu în persoana fratelui său. Aşadar, este foarte ușor 
în viața noastră zilnică să ne dăm seama de viața falsă şi 
plină de slavă deşartă despre care vorbeşte aici avva Isaia. 


Dar celui ce a dobândi! smerita cugetare, 
Dumnezeu îi descoperă păcatele, ca să le cunoască. Dacă 
are împreună cu el şi plânsul şi rămân amândouă cu el, 
scot din sufletul lui cei şapte draci şi hrănesc sufletul cu 
cinstea şi cu virtuțile sale. 

Foarte frumos cuvânt! Plin de înţelesuri. După ce a 
prezentat iadul monahului căzut din cauza împătimirii şi a 
urâciunii vieţii mincinoase, acum înfăţişează modalitatea 
prin care omul iese din adâncul iadului şi ajunge la cer. Ce? 
ce a dobândit smerita cugetare este cel ce ştie că este gol, 
că nu are nimic şi că nu a făcut nimic. Cel smerit, nu doar 
că nu crede că ar fi ceva, ci se consideră nevrednic şi să 
vrea ceva. Nu are nici o voie, nici o dorinţă, nici o aştepta- 
re. Crede în Dumnezeu, dar nu-L cere pe Dumnezeu. Crede 
în rai, dar nu cere raiul, pentru că se simte vrednic numai de 
iad. Crede în nepătimire, dar se crede atât de împătimit, 
încât din clipă în clipă o să-l înăbuşe demonii. Acestui om 
Dumnezeu îi descoperă păcatele, ca să le cunoască. 

Cine crede că are credinţă, nădejde, dreptate, nu 
recunoaşte niciodată că este păcătos şi, dacă ar merge de o 
mie de ori să se spovedească, nu va merge niciodată ca un 
păcătos. Poate să scoată lacrimi din ochii săi, să spună: 
„Am păcătuit Domnului”, dar niciodată nu conştientizează 
adevăratul său păcat, care este dincolo de câte le spune. 
Cuvintele izvorăsc din slava lui deşartă, le spune şi plânge, 
deoarece crede că aşa se apropie şi mai mult de Dumnezeu. 
Dimpotrivă, cine este smerit, cine nu poate să creadă că va 
fi cu putinţă vreodată să nu mai fie şi el păcătos, primeşte 
de la Dumnezeu harisma cunoaşterii păcatelor sale. Pocăin- 
ţa deci, începutul mântuirii, este un dar al lui Dumnezeu. Eu 
nu pot să mă pocăiesc. Numai Dumnezeu poate să-mi spună 
ce este păcatul, ce este pocăinţa şi să-mi dea pocăința. 
Când? Când sunt smerit cugetător, când nu cer nimic, ci 
doar mă lovesc în lupta mea zilnică pentru Dumnezeu. 

Dacă are împreună cu el şi plânsul şi rămân 
amândouă cu el, scot din sufletul lui cei şapte draci. Ce 
frumos uneşte lucrurile! De ce însă spune dacă are împreu- 
nă cu el? De ce nu spune că Dumnezeu care dă pocăinţa, dă 

şi plânsul? Care sunt cei şapte draci? În mod evident, cei 
şapte draci nu au legătură cu cele şapte păcate de căpătâi. 
Numărul şapte este chipul plinătăţii. 

Sensul este că a-ţi cunoaşte păcatele şi a plânge scot 
cele mai mari şi de căpetenie patimi, din care se nasc cele- 
lalte sub insuflarea demonilor vicleni. Omul intră deja în 
stadionul curăţirii de patimi. Încetează să mai fie mânat de 
patimi, dar încă este la început. Nu mai este pus în mişcare 
de către demon. Demonul pleacă şi rămâne omul cu înclina- 
țiile sale păcătoase, care nu îmi sunt atât de puternice ca 
înainte. Încep să fie biruite încet-încet şi omul vede roadele 
luptelor sale. 

Când dobândește omul cunoașterea păcatului său și 
pocăinţa şi când încep patimile să dea înapoi şi vede că 
intră în calea odihnei? Când prin harul lui Dumnezeu 
dobândește în sine starea plânsului, adică starea seriozităţii 
şi a păcii. Atunci omul nu trăiește o viaţă exterioară, de 
activitate variată, de bucurie mincinoasă şi deşartă, nu se 
împrăştie. Mintea lui este concentrată şi întoarsă spre pro- 
priul său păcat, în propria sa inimă şi de aceea nici nu se 
varsă, nici nu se pierde, ci are linişte lăuntrică. Acesta este 
sensul lui dacă are împreună cu el. 

De obicei oamenii au dispoziţia de a râde, de a 
necăji pe altul, de a se distra pe seama altora, de a le urmări 
faptele, de a face observaţie. Cuvântul lor, interesul lor, este 
o risipire fără rost, un râs. A râde înseamnă a te pierde, a te 
deschide, a-ţi sfârteca personalitatea, în timp ce cel ce plân- 
ge este omul înțelept. Dar ca să fiu înțelept, trebuie să o 
vreau. Dar voia omului merge încolo şi încoace, de aceea 
spune dacă are împreună cu el. 

Când omul se hotărăşte să întâmpine cu seriozitate 
lupta sa duhovnicească, atunci harul lui Dumnezeu, care 
dăruieşte pocăinţa şi plânsul, hrăneşte sufletul cu cinstea şi 

cu virtuțile Sale. Avva Isaia ne înfăţişează aici pe omul care 
începe să iaşă din iad, din mlaştina ființei impersonale, care 
este un monstru cu multe îndeletniciri şi preocupări. Acest 
om este smerit, nu acceptă compromisurile, crede în păcatul 
lui, deși nu-l înţelege, şi ÎI cere doar pe Dumnezeu. În 
acesta lucrează Dumnezeu. Harul, plânsul şi atenţia de a trăi 
ca un monah adevărat încep să-i hrănească sufletul cu 
cinstea Sa. Traducerea latină redă această expresie cu „vera 
gloria”, adică slavă adevărată. 

Omul înţelept, având plânsul, inima zdrobită şi 
duhul smereniei, începe să dobândească plinătatea sa 
proprie. Patimile pleacă şi în locul umbrelor intră lumina. 
Energiile dumnezeiești, pe care ni le dăruieşte Dumnezeu 
pentru osteneala noastră ascunsă şi care devin ale noastre, 
devin bogăţia noastră. După cum un obiect alb îşi datorează 
culoarea împărtăşirii de lumină, după cum un cărbune 
intrând în foc, devine foc, tot aşa și eu dobândesc aceeaşi 
cinste, aceeaşi slavă cu Dumnezeu, dobândesc lucrarea lui 
Dumnezeu, iubirea lui Dumnezeu, smerenia lui Dumnezeu, 
adâncul lui Dumnezeu. Ce este Dumnezeu devine proprie- 
tatea mea, şi astfel începe bogăţia mea să sporească și eu să 
înaintez în viața mea duhovnicească. Cu cinstea şi cu virtu- 
țile Sale înseamnă că devin în stare să scot şi din Dumnezeu 
şi din mine însumi. 

Virtuţile mele, primind energia lui Dumnezeu, devin 
razele mele. Dumnezeu care lucrează devine lucrarea 
propriei mele fiinţe. Acum nu este doar Dumnezeu, ci sunt 
şi eu care încep să dau. Acum înaintez şi nădejdile mele 
încep să devină realitate, iar cele nevăzute ale mele, lucruri 
văzute. 

Dar ca să ajungi la această măsură trebuie să trăieşti 
acceptându-i pe ceilalţi, pomenindu-ţi păcatele şi neluând 
seama la cei din jur. Cine vrea să trăiască o viaţă de virtute 

nu este înţeles nici măcar de monahi. Adevăratul monah, de 
cele mai multe ori, trăieşte ca şi bătaia de joc a oamenilor. 

Când vei vrea să priveghezi, ceilalţi te vor ironiza. 
Trebuie să ştii să-l susţii pe celălalt care se poate arunca 
asupra ta, pentru că nu rabdă sfinţenia ta și suferă din 
pricina greutăţii inimii sale sfârtecate de lupte. Cine vrea să 
trăiască o viaţă duhovnicească trebuie să înveţe să nu 
depindă de ceilalţi şi să nu aştepte nimic de la ei. 


Dacă nu poți să duci cuvântul aproapelui şi îi 
răsplăteşti, războaie se ridică în inima ta, îndurerându-te 
pentru cele ce le-ai auzit, şi te fac să te întristezi pentru cele 
ce le-ai grăit, şi robia pune stăpânire pe tine, şi te face să 
fericeşti pe cei ce se liniştesc singuri şi-ţi învârtoşează 
inima faţă de aproapele, ca fiind în afara iubirii. 


Dacă vrei să-L trăieşti pe Dumnezeu cu adevărat, 
trebuie să trăieşti într-o anume familie, căreia îi aparţii. 
Pentru ca să poţi să te bucuri şi să îl trăieşti pe cel care te 
batjocorește, care te blestemă, te lovește, nu te înghite, se 
răsteşte la tine, te dispreţuieşte, zice la negru alb şi la câmp 
munte, care răstălmăcește totul despre tine, trebuie să 
suporţi cuvântul aproapelui tău, pentru că fiecare îţi va 
vorbi potrivit cu durerea lui. 

Când celălalt îşi va deschide gura, îţi va vorbi nu 
cum trebuie, ci potrivit cu ceea ce are în inima sa. De vreme 
ce-l doare, de vreme ce este un om grosolan, needucat, 
netăiat împrejur la inimă, aspru, fără dragoste, fără Duh, 
fără Dumnezeu, aşa îţi va vorbi. Trebuie să-i primeşti pe 

oameni aşa cum sunt. Dacă vrei să-şi schimbe cuvântul, 
viaţa, privirea, inima, dispoziția faţă de tine, nu e cazul să 
faci nimic. Dimpotrivă, se vor ridica războaie în inima ta, 
îndurerându-te pentru cele ce le-ai auzit, şi te fac să te 
întristezi. Atunci vei începe şi tu să te împotriveşti, vrând să 
le răsplăteşti pentru câte ţi-au făcut. 

Într-adevăr, omul îndurerat, melancolicul, cel care 
se împotriveşte şi se plânge, este cel chinuit, pentru că nu a 
priceput că ceea ce i-a spus sau i-a făcut celălalt, exact de 
aceea şi are nevoie. Mântuirea noastră ar fi fost îndoielnică 
dacă celălalt nu ar fi fost exact cel care este, prin urmare, 
trebuie să-l accept aşa cum este şi cum se poartă faţă de 
mine, şi nu numai să nu grăiesc împotrivă, ci şi să-l iubesc 
şi să simt că el este dumnezeul meu, cel de care am nevoie. 

Dimpotrivă, dacă nu-l primesc pe celălalt, inima mi 
se învârtoșează şi mă doare. Într-adevăr, câţi nu pot să se 
înţeleagă cu celălalt şi să-l recunoască încep să aibă un 
dezechilibru în existenţa lor, să le judece pe toate, să răstăl- 
măcească şi să se dezvinovăţească: „De ce-mi vorbeşti așa? 
Dar n-am vrut să spun asta, ci aceea, dar nu m-ai înţeles”. 
Îşi pierd toată viaţa ocupându-se de alţii, stăpâniţi de alţii și 
robiţi de alţii. 

În plus, nu poate să stea împreună cu ceilalţi, se 
însingurează nu doar sufletește, ci vrea s-o facă şi fizic, să 
plece în pustie, fericindu-i pe cei ce se liniștesc singuri. 
Robia lui, tirania lui, nereușita lui, neșansa şi păcatul lui, îl 
fac să-i fericească pe cei care trăiesc departe de lume, în 
peşteri, în copaci, pe care nu-i vede nimeni. De obicei, 
însingurarea deplină şi fuga la pustie o cer dezechilibraţii, 
cei care sunt atât de egoişti şi au atâţia draci, încât obosesc 
tare şi nu pot să-l mai rabde pe celălalt. Ei, desigur, cred că 
vor să meargă pentru Dumnezeu. Așadar, nu există oameni 
care merg cu adevărat pentru Dumnezeu? Din miile de 

monahi pe care le-a avut în trecut Marea Lavră, Sfântul 
Atanasie Athonitul dorea să existe cinci monahi care ar fi 
putut să meargă în pustie cu adevărat pentru Dumnezeu. 
Înţelegeţi cât de greu este să iubească cineva atât de mult pe 
Dumnezeu, încât să dorească într-adevăr pustia. 

Și îţi învârtoşează inima față de aproapele. 
Urmărind pustia, inima începe să i se învârtoșeze și să i se 
îngreuneze. Te mânii, te aţâţi, strigi, ai pretenţii de la alţii. 
Vrei ca ceilalţi să se roage, să nu doarmă, să nu vorbească. 
li judeci pe alţii că nu au dragoste. Într-adevăr, câți au vreo 
plângere faţă de aproapele, toți câți nu pot să-l rabde pe 
celălalt aşa cum este, chiar de ar fi curvar şi destrăbălat şi 
egoist și demonizat, ei sunt cei ce nu au dragoste. Ce au? 
Propriul lor dezechilibru. Deoarece ei nu au dragoste, cred 
că acelaşi lucru se întâmplă cu toți. 


Dar tu, luptă-te mai degrabă să dobândeşti iîndelun- 
ga răbdare, că vei birui, iar dragostea vindecă întristarea. 


Luptă-te să dobândești o inimă mare încât să-i 
primească pe toţi, atunci dragostea ta îţi va tămădui orice 
întristare. Întristarea este rezultatul singurătăţii şi cazi în ea 
când nu-l accepţi pe celălalt. Nu e vorba de cel cu caracterul 
însingurat, caz rar, ci de însingurarea care decurge din 
egoism, când nu accept să împart cu celălalt, nu doar perna 
şi pătura, dar nici întreaga mănăstire. Celălalt mă deranjea- 
ZĂ și dacă se găsește în colţul opus al mănăstirii. 

Întristarea este simţirea omului care nu-L trăieşte pe 
Dumnezeu. După cum bucuria este semnul prezenţei lui 
Dumnezeu, tot astfel întristarea este semnul însinguratului, 
al izolatului, al nefericitului, al zdrobitului, care trăiește un 
iad, o zăpăceală, trăieşte zgomotele unei lupte pierdute. 

Cel trist cade, de asemenea, în altă greșeală, 
urmărește să-l păsească pe cel asemenea lui ca să-şi 
deschidă inima, dar această deschidere face mai rău. Toată 
această groază, dragostea o face să dispară, adică 
îmbrăţişarea dintre oamenilor, să trăieşti palpitaţia aproa- 
pelui şi să te bucuri de celălalt. 


lar acestea fi se dăruiesc de rugăciunea către 
Dumnezeu. Căci iubirea şi îndelunga răbdare desființează 
mânia faţă de cei de o fire; şi dacă acestea persistă în tine, 
în loc să te mânii împotriva aproapelui, te vei mânia împo- 
triva dracilor, iar cu aproapele te vei împăca, având în tine 
plânsul şi smerita cugetare. 


Dacă te rogi lui Dumnezeu cu frică, această rugăciu- 
ne păzeşte dragostea și îndelunga răbdare, iar acestea nimi- 
cesc mânia. Când te împotriveşti şi ai greutăţi cu aproapele, 
trebuie să ştii că această mânie îți arată marele tău păcat. 
Dacă vrei să-ţi biruiești această greutate, închide-te între 
două lucruri: plânsul şi smerenia. Aceste virtuţi te vor ajuta 
să nu te mânii împotriva oamenilor, ci împotriva demonilor, 
iar pe om să-l vezi ca pe adevăratul Dumnezeu. 


Iar cel ce poate suporta, pentru Dumnezeu şi pentru 
pacea gândurilor sale, cuvântul omului duşmănos şi neințe- 
legător, fiul lui Dumnezeu se va chema şi acesta poate 
dobândi pacea sufletului, a trupului şi a duhului. Căci de 
vor consimţi acestea trei şi cei înarmaţi împotriva legii 
minții vor înceta (războiul) şi robia trupului se va desființa. 
Cel în care se va întâmpla aceasta, fiul lui Dumnezeu se va 
chema şi în el se va sălășiui Duhul cel Sfânt. 

Aici avva Isaia se referă la omul care dobândeşte 
Duhul. Dar ca să reuşească aceasta, trebuie să-l ridici pe 
celălalt oricât de greu ar fi. Poate că vei zice: „Al meu este 
de neridicat, că nu are minte şi nu pot să mă înţeleg cu el”. 
Dar tocmai pe acesta ne spune avva Isaia să-l ridicăm. 

Este cu adevărat înfricoşat lucru să ridici un om fără 
minte şi purtare. Dar pe el trebuie să poţi să-l iubeşti și să-l 
ridici, dacă vrei să dobândești Duhul Sfânt. Atunci vei fi 
vrednic să primeşti pacea trupului, a sufletului şi a duhului. 
Adică omul întreg, trup, suflet și duh se clatină când nu are 
legături pe deplin armonioase cu mediul său. Întotdeauna 
trebuie să premeargă celălalt, iar taina ta, bucuria ta şi 
busola ta să fie celălalt. 

Din clipa în care există cea mai mică zdruncinare a 
legăturilor tale cu ceilalţi, chiar și cea mai mică împotrivire, 
răzvrătire, judecată, osândire a celuilalt, îţi pierzi îndată 
echilibrul şi ţi se tulbură fiinţa. Trupul începe să slăbească, 
să fie neputincios, să sufere de diferite boli. Te doare capul, 
stomacul, mijlocul, inima. Picioarele încep să se înmoaie, 
să obosească. Ai impresia că toate mădularele ţi s-au 
răzvrătit. Ochii încep să orbească, precum zice David (Ps. 
37, 11), să te doară, pentru că nu mai poţi să-ţi păstrezi 
armonia cu ceilalţi. Păcatul a fost pricină ca ceilalți să-i 
devină vrăjmaşi lui David. Chiar şi proprii lui oameni s-au 
răzvrătit. Totul devine pricină de chin pentru trup. Dar şi 
însuşi trupul începe să ceară fie durerea şi necazurile, fie 
plăcerea, multa mâncare şi multa odihnă. Pe cât mai mult se 
odihneşte cineva, pe atât mai mult se îmbolnăveşte, pe atât 
mai mult îşi moleşeşte trupul, iar trupul devine o mucenicie 
pentru ei. 

În plus, omul încetează să se mai poată stăpâni, 
deoarece încep patimile sufletești, pe care nu le-a creat 
Dumnezeu, ci se datorează lipsei legăturii armonioase cu 

Dumnezeu şi cu oamenii. Atunci cade în melancolie, răstăl- 
măcește, oboseşte. Luna, căldura, aerul, toate îl aruncă în 
melancolie, îi încruntă sufletul de nu mai poate face nimic. 
Sufletul iui urăşte, e nemulţumit, are dispoziţie de plecare și 
schimbare. 

Azi vrea aici, mâine dincolo. ÎN pui la bucătărie, vrea 
la trapeză. ÎI pui la trapeză, vrea înapoi la bucătărie. Îl pui 
iarăși la bucătărie, vrea la arhondaric. Îl pui la arhondaric, îl 
obosesc străinii. Se observă o indispoziţie în universul lui 
sufletesc şi o totală neputinţă în duhul lui. Pierde orice 
putinţă de echilibru lăuntric şi de înălţare a minţii către 
Dumnezeu, cu rezultatul de a nu mai avea nici o legătură cu 
Dumnezeu. Toate care alcătuiesc omul, trup, suflet şi duh, 
se ciocnesc între ele. 

Imaginaţi-vă următoarea scenă. Mai mulţi aliaţi 
merg la luptă împotriva vrăjmaşului; după puţin ajung la o 
neînțelegere şi încep să tragă unii în alții. Exact aşa se 
întâmplă şi cu omul. Trupul luptă împotriva sufletului şi 
sufletul luptă împotriva duhului. Adevărata legătură dintre 
ele este răsturnată şi omul devine câmpul unor lupte fără 
rânduială şi sfârşit, dar care nu Îl dau pe Dumnezeu. 

Dacă reuşeşti să-l iubeşti pe celălalt, dacă îl pri- 
meşti, dacă îl înconjuri cu sinele tău, atunci ai pace. Plân- 
sul, răbdarea, pacea şi bucuria ţi le va da Duhul Sfânt. 
Aceasta înseamnă că de acum încolo intri în spaţiul lui 
Dumnezeu. Acum începe viaţa ta duhovnicească pentru că 
ai depăşit abisul păcatului şi ai ajuns în întunericul luminos, 
având înaintea ta făciia luminii Duhului Sfânt. 

Fericiţi sunt cei ai căror osteneli s-au făcut întru 
cunoştinţă. Căci acestea i-au odihnit de orice povară şi ei 
au biruit reaua lucrare a dracilor, mai ales pe a acelor ai 
laşităţii, care împiedică pe om de la orice lucru bun. Ei 
caulă să aducă o lene în mintea care voieşte să stăruie în 
Dumnezeu, încercând s-o depărteze de la această cale. 
[17,3] 


Fericiţi sunt cei ce au înţeles ce înseamnă viaţa 
duhovnicească şi se supun întru cunoştinţă ostenelilor 
ascezei, lacrimilor, durerii, privegherii, postului, rugăciunii. 
Aceştia nu se ostenesc în zadar, deoarece ştiu că ostenelile 
în ele însele nu au nici o importanţă, ci reuşesc un singur 
lucru, să atragă harul lui Dumnezeu, pe Dumnezeu Însuși 
Care vine și le umple inima. 

Cine poate să se înfăţişeze înaintea lui Dumnezeu şi 
să se laude pentru mulțimea jertfelor sale, a culcărilor sale 
pe jos? Dumnezeu îl va încerca, pentru că ostenelile noastre 
nu sunt vrednice de nici o plată. Câţi însă se ostenesc întru 
cunoştinţă se odihnesc de orice povară. Şi câte poveri nu 
are omul! 

Cineva e bolnav și simte o povară în cap, în inimă, 
nu poate lucra, oboseşte, se chinuie. Celălalt are poveri 
sufletești, melancolii, gânduri, ia hotărâri pe care nu le 
împlineşte niciodată, pentru că repede îşi schimbă părerea. 
Trăiește ca un tragic înlănţuit într-o stare de nemişcare. Nu 
poate să înainteze, nu poate să-şi spună sieşi: „Trage 
înainte!” Încearcă să se mişte, dar cade imediat. Merge la 
biserică, ochii i se închid, îşi simte pleoapele grele, inima 
grea. Este nefericit. 

Dar omul care ştie cum să meargă în viaţa duhovni- 
cească, cel ce trăiește adevărat, se odihnește de orice pova- 
ră. Se odihneşte mai ales de povara demonilor, mai cu sea- 

mă ai laşităţii. Demonii laşităţii produc o povară înfricoşată. 
Pentru monah are mare importanţă curajul. Mulţi vor să se 
roage seara, dar se tem de şerpi, de animalele din pădure, de 
zgomotul ce se va auzi, de umbra pe care o vor zări în 
depărtare. Cât de tragic este omul! Cel care a fost zidit ca 
împărat al făptuni, al cerului și al pământului se teme și de 
umbra lui. 

Deoarece voirile, dorințele, greutăţile îi produc 
omului întristare, iar întristarea este cea mai mare reuşită a 
diavolului, avva Isaia se reîntoarce la întristare: 


Fii treaz faţă de dracul întristării, ca nu cumva, 
pentru sărăcia şi necazul mare, să nu poți ajunge la marile 
virtuți. 


Veghează să nu te biruiască demonul întristării. 
Uneori întristarea provine dintr-o cauză sufletească binecu- 
vântată, pe care ne-a adeverit-o şi duhovnicul nostru. În 
acest caz nu suntem răspunzători, dar în general întristarea 
este un element curat demonic. 

De exemplu, hotărăsc să nu mai mănânc în afara 
orei rânduite. Peste cinci minute fraţii îmi aduc pâine caldă- 
caldă cu brânză. Mă reped, o mânânc și apoi mă întristez. 
Demonul exploatează întâmplarea şi-mi aduce întristare, 
dar eu cred că cu această întristare m-am pocăit pentru 
brânza ce-am mâncat-o. În realitate nu m-am pocăit, pentru 
că întristarea arată întotdeauna nepocăinţă. Omul se întris- 
tează pentru că nu vrea să se schimbe. 

Întristarea arată învârtoşare, neruşinare, cu întrista- 
rea arăt că nu ascult de nimeni, decât numai de demon. Am 
o dorinţă şi apoi mă întristez pentru că mi-a venit un gând 
egoist. Satana mi-a strecurat întristarea. Fiecare întristare 
care provine din viața mea, de la oameni şi de la firea mea, 

este întotdeauna demonică. Oamenii au tihnă să călătoreas- 
Că, să se distreze, să petreacă. Le dă asta bucurie? Îi distrea- 
ză întristarea? Niciodată. Dimpotrivă, îi aruncă în încurcă- 
turi şi mai mari, în labirinturite şi mai încâlcite ale întristă- 
rii. Cu toate acestea, au speranţa să învingă întristarea. 

Tu, ca monah, nu ai acest orizont. Ai, zice avva 
Isaia, sărăcia, necazul, cele care te strâmtorează. Necazul 
este boala, nereuşita, camera ta în care vara e foarte cald și 
iarna foarte frig. la aminte deci ca să nu se amestece în ea 
întristarea cea mare din pricina căreia să nu poți ajunge la 
marile virtuți, Numai omul bucuros poate ajunge la virtute. 
Cel trist a divorţat de Dumnezeu. Întreabă Starețul pe 
ucenic: „De ce ești trist copilaşul meu?” Şi ucenicul 
răspunde: „De câte ori m-am pocăit, mi-am schimbat viaţa, 
dar n-am făcut nimic? Şapte ani la mănăstire și nici pe 
Dumnezeu nu L-am văzut, nici măcar o aripioară de înger”. 

Vei să dobândeşti virtuţi care precum ca nişte aripi 
îngereşti te suie la ceruri? Învinge întristarea. Elimin-o din 
viața ta. Când înţelegi că întristarea, indispoziţia, 
frământarea, grija, toate aceste patimi sunt satanice, atunci 
dobândești marile virtuţi. Dar care sunt acestea? Să fac 
multe rugăciuni? Să am credinţă încât să mut şi munţii? 
Să-mi ridic mâinile şi îndată Dumnezeu să-mi arate slava 
Lui? 


Care constau în a nu te măsura pe tine, în a putea 
suporta înjurătura, şi în a nu fi luat în seamă în toate cele 
ale lumii acesteia. De te lupţi să le câştigi acestea, renunţa- 
rea la ele îți va aduce cununile sufletului. 


Oare nu vine avva Isaia în contradicție cu apostolul 


Pavel care vorbeşte despre roadele Duhului Sfânt (Gal. 5, 
22)? Nu. Aici se referă la virtuțile care, după cum am arătat, 

sunt strălucirea, energia izvorului care ţâșneşte din noi şi 
care constă în părtăşia la viaţa cea dumnezeiască. Te hră- 
nești, zicea, „din aceeaşi cinste şi din aceeași virtute”, adică 
ai izvorul, puterea care se preschimbă în energie (lucrare). 
Din clipa aceea eşti viu. Când ai un foc care străluceşte, dar 
nu încălzeşte, nu ţi-e de folos. Când ai o lampă care nu 
luminează, îţi este nefolositoare. 

Prin urmare, ca să poţi face ceva trebuie să trăieşti 
cu trezvie şi cu rugăciune, încât ființa să ţi se umple de 
slava lui Dumnezeu, de însușirile dumnezeieşti. Atunci, 
Dumnezeu devine al nostru şi străluceşte prin noi. Străluci- 
rea Lui sunt virtuțile noastre. Nu vorbește aici despre haris- 
mele Duhului Sfânt, ci despre sfinţenia care este din fiinţa 
noastră când suntem sfinţiţi de Dumnezeu. 

Ca să înţelegem, să ne referim la ceva opus: preotul 
roagă pe Tatăl să trimită pe Duhul Sfânt pentru a sfinţi 
cinstitele Daruri, care vor deveni Trupul şi Sângele lui 
Hristos. Apoi se roagă ca Hristos, „aflat în Sfintele Daruri”, 
să-i trimită cele de care are nevoie“. Adică Duhul sfinţeşte 
cinstitele daruri şi Hristos aflat în ele dăruieşte preotului 
darurile. Sfânta Euharistie devine izvorul sfințirii. Exact așa 
devin şi eu un izvor de sfințire. Razele sufletului meu, 
virtuțile încep să mă ajute să trăiesc o viaţă duhovnicească. 

Prima mare virtute este să nu fe măsori pe tine. 
Adică să nu mă intereseze unde am ajuns, de am virtute, de 
am păcate, ce fel de om sunt. Mă izbăvesc de frământare, de 
coşmarul lui ce am făcut şi ce n-am făcut: „la să văd, am 
ajuns smerit? La ce măsură am ajuns? Celălalt îmi pare mai 
bun, trebuie să-l evit. Ce-am reuşit până acum? Ce mi-a dat 
Dumnezeu? Îi fac voia? Am curăţie? Rugăciunea mea ajun- 
ge la cer?” Toate acestea sunt măsurări ale sinelui meu. 


% Vezi Sfânta Liturghie a Sfântului loan Gură de Aur, 

Omul care se cântărește pe sine pentru a evidenția 
bunătatea lui, înaintarea lui, îngăduinţa lui, cade fie în iubi- 
re de slavă, precum am spus, fie într-un complex de inferio- 
ritate. Cade în pântecele viclenei întristări, și în cele din 
urmă al dezamăgirii. 

Omul care se măsoară pe sine însuși, nu poate să 
înainteze, pentru că-i lipseşte încrederea în Dumnezeu. Cre- 
de că este ceva, că poate să facă ceva şi nu înţelege că-L. 
ispiteşte pe Dumnezeu. Zice: „I-am cerut lui Dumnezeu s-o 
facă bine pe mama, să-mi dea blândeţe, să simt la rugăciune 
iertarea păcatelor mele. Am reușit acestea?” 

Ce ispită înfricoşătoare pentru Dumnezeu! E ca și 
cum L-aș aşeza pe un scăunel şi i-aş zice: „Dumnezeul 
meu, Ți-am cerut şi nu mi-ai dat, am bătut şi nu mi-ai 
deschis, Te-am implorat şi nu m-ai auzit”. ÎL judec şi-L 
nedreptăţesc pe Dumnezeu şi în cele din urmă Î! pierd, iar 
viața mea devine o zdreanţă. Lasă-L pe Dumnezeu să-și 
facă treaba Lui şi tu, luptă-te numai şi numai ca să te 
înfățişezi înaintea Lui. Din clipa în care aștepți ceva, eşuezi. 

David, ori de câte ori vorbeşte despre înfăţişarea sa 
înaintea lu Dumnezeu, se smereşte şi cere ca Dumnezeu 
să-l vadă pe el, merge să fie văzut de Dumnezeu și nu ca 
să-l vadă el pe Dumnezeu. Este realist Psalmistul (Ps. 16, 5; 
41,3). Expresii asemănătoare întâlnim la toţi oamenii care-l 
caută pe Dumnezeu. Se înfăţişează înaintea Domnului, 
ştiind că Domnul vede toate şi, deci, şi pe ei. Astfel se 
găsesc în atotprezenţa şi domnia Domnului. Așadar, a nu te 
măsura pe tine însuţi are o foarte mare importanță, pentru 
că altfel cazi în ispita satanică de a pierde orice roadă. 

A doua mare virtute este a suporta înjurătura, a nu te 
interesa cum se poartă celălalt faţă de tine. Eu îi cer apă, iar 
el îmi spune: „Lasă-mă”. Îi cer ajutor, refuză. Îi spun: „Nu 
mai fă gălăgie, lasă-mă puţin să dorm, că sunt obosit”, iar el 

îmi răspunde: „De tine să am grijă acum?” Şi va continua să 
bată şi mai tare. Să nu mă deranjeze ce-mi va spune altul, 
pentru că oamenii trăiesc tragedia însingurării lor, a 
neputinței lor, a patimilor lor, a luptei lor şi nu ştiu cum să 
se poarte. Aşadar, când aștept ca ceilalți să-şi schimbe 
atitudinea, dovedesc că nu ÎI am pe Dumnezeu. Dimpotrivă, 
ÎI am pe Dumnezeu din clipa în care îmi îndrept viața în 
funcţie de cum mă vrea celălalt. 

A treia mare virtute constă în a nu fi luat în seamă 
în toate cele ale lumii acesteia. Cele ale lumii acesteia sunt: 
recunoaşterea de către alţii, aprecierea, buna așezare în 
societate etc. Sensul frazei este deci: ceilalți să nu se 
gândească la mine, să nu mă aprecieze, să nu-mi dea 
întâietate, să fiu cel mai uitat om cu putință din generația 
mea, din neamul meu, din mănăstirea mea. Urmăriţi-vă şi 
vă veţi convinge. Se întâmplă ceva care arată o anume 
preferinţă? Imediat vom spune: „Cum mă vor judeca, cum 
mă vor vedea?” Numai ce ne spune cineva o laudă arătând 
că ne cinsteşte, mulţumim şi spunem: „Ce om deosebit este 
acesta!” Dar dacă vorbeşte despre alţii, dacă îi laudă, inima 
noastră nu-l va înghiţi. Ne împotrivim înlăuntru fără să ne 
dăm seama. 

Aşadar, avva Isaia ne spune să nu dorim să ne 
acorde o poziţie bună în inima lor şi între ei oamenii şi nici 
să vrem ca măcar să-şi aducă aminte de noi. Să fim oamenii 
care ştim că locul nostru este între îngeri, și nu între 
oameni. Aceste virtuţi îmi vor aduce cununile. 


Căci nu cei ce s-au lepădat şi au sărăcit numai la 


arătare sunt săraci, ci cei ce au sărăcit de !oată răutatea şi 
flămânzesc pururi după amintirea lui Dumnezeu. 

Omul este judecat dacă e un adevărat monah nu nu- 
mai dacă a sărăcit şi s-a călugărit, ci şi dacă flămânzeşte 
pururea după amintirea lui Dumnezeu. A flămânzi înseam- 
nă a avea o trebuinţă, a cere ceva. Dar ce cerem noi oamenii 
de obicei? Cerem oare pomenirea lui Dumnezeu? Chiar şi 
când facem rugăciunea minţii şi-L pomenim pe Dumnezeu, 
dacă luați aminte, veţi vedea că şi acolo există egoul nostru. 
„Om nenorocit ce sunt, cine mă va izbăvi” (Rom. 7, 24)? 
Numai Dumnezeu. 

Dar Dumnezeu mă izbăveşte când ştiu ce înseamnă 
luptă, când ştiu că m-a cuprins păcatul, când înaintez în 
viaţă cu curaj faţă de durere, faţă de sărăcie, de boală, de 
culcarea pe jos, de post, față de moarte, faţă de toate. Când 
nu-mi pasă ce se întâmplă, ce îmi spun alţii, dacă-și 
amintesc sau nu de mine, dacă am virtuţi sau păcate, dacă 
sunt ticălos, murdar, neîntinat sau bucuros. Orice aş fi, sunt 
înaintea picioarelor lui Dumnezeu. Dacă am această liberta- 
te, pot cu adevărat să spun că e cu putinţă să flămânzesc du- 
pă amintirea lui Dumnezeu, adică după unirea cu Dumne- 
zeu. Prin urmare, orice lucru pe care-l fac trebuie să aibă 
această cunoştinţă, acest criteriu. 


Nici cei ce au necazuri văzule nu dobândesc 
nepătimirea, ci cei care se îngrijesc de omul dinlăuntru 
şi-şi taie voile lor, aceştia vor lua cununa virtuţilor. 


Nu ajunge doar necazul văzut, fie boală trupească, 
sufletească sau duhovnicească, fie neplăcerile aduse de 
asceză, ci e nevoie ca grija noastră să fie înaintarea omului 
lăuntric, tăierea voii noastre, ca să dobândim nepătimirea şi 
să luăm cununa virtuţilor. 

Stăruie în inima ta, luând seama ia simțurile tale, şi 
dacă vei împăca cu tine amintirile lor, ai prins pe tâlharii 
care o fură. 


Vrei să vezi dacă asceza ta, durerea, greutatea, 
boala, bucuria, păcatul, virtutea ta, iubirea sau înjurătura 
altora te folosesc? Priveşte-ţi mintea: este pașnică? Rămâi 
netulburat de gânduri? Mintea ta e liberă? Ai pace în inimă? 
Atunci cu adevărat stai înaintea lui Dumnezeu. 


Căci cei ce pătrunde în toată amănunțimea 
gândurilor sale cunoaşte pe cei ce voiesc să intre în el şi 
să-l întineze. De te îngrijeşti de porunci cu inimă fierbinte, 
vei înţelege pe cei ce te tulbură şi din ce motiv te tulbură, 
îndemnându-te să-ţi schimbi din lene, fără nici o cauză, lo- 
cul şi răzgândindu-te, vei rămânea iarăşi unde eşti. 


Când omul nu este un credincios adevărat al lui 
Dumnezeu, când are voie proprie, egoism, întristare, împo- 
trivire, când lucrează pentru lumea aceasta, atunci nu are 
pacea gândurilor. Gândurile îl tulbură. Dacă te interesează 
cu adevărat să păzeşti poruncile, vei înţelege că tulburarea 
gândurilor nu este ceva care se datorează bolii, întristării, 
ascezei, altuia care te-a batjocorit, ci altor cauze. 

De obicei, omul care are gânduri din pricina moleşe- 
lii sale duhovnicești şi a lipsei de dragoste față de Dumne- 
zeu, încearcă să-şi schimbe locul. Monahul de chinovie 
vrea să meargă la pustie. Pustnicul la chinovie, şi chiar se 
poate gândi să plece în satul lui la părinţi sau în Africa la 
misiune. Şi când ajunge în Africa, vrea în China, că şi acolo 
e nevoie. Gândul de schimbare a locului arată o instabilitate 
lăuntrică şi nereuşita monahului în lupta sa. 

Când însă ne îngrijim cu căldură de păzirea porunci- 
lor, atunci înțelegem de ce ne tulbură gândul ca să schim- 
băm locul, şi ne îndreptăm. 


Căci tulbură mintea, ca să se mişte între multe, dar 
şi să se lenevească. Dar cei ce cunosc viclenia lor rămân 
netulburaţi, mulțumind Domnului pentru locul în care li s-a 
dat lor să rabde. 


Gândurile ne tulbură, pentru că vor ca mintea să fie 
împrăştiată, fără lucrare, leneşă, greoaie, să nu se poată nici 
rugă, nici să iubească, nici să abordeze corect problemele. 
Când însă pricepem răutatea demonilor care ne seamănă 
gândurile, atunci rămânem neinfluenţaţi de ei, nu ne tulbu- 
răm, ci mulţumim lui Dumnezeu, rămânând în locul nostru. 


+ kk 


Și a spus iarăși Sfântul: Dacă mintea voiește, 
înainte de a înceta slăbiciunea simţurilor, să se suie pe cru- 
ce, mânia lui Dumnezeu vine asupra ei, pentru că a începul 
un lucru peste măsura ei, nevindecând mai înainte simţurile 
sale. 


Avva Isaia, acest rafinat anatomist al sufletului, intră 
în suflet, îl disecă şi descoperă toate corzile sale ascunse, 
toate simţirile şi instinctele lui. Sfântul a vorbit copiilor săi 
şi ei i-au scris cuvintele. Nu le-a scris el însuşi, după cum 
arată expresia şi iarăşi a spus Sfântul. 

inainte de a înceta slăbiciunea simțurilor. Să 
presupunem că ai ajuns deja om și că nu te mai interesează 

ce fac alţii. Ai duhul străpungerii, al seriozităţii, al păcii, al 
bucuriei, urmărești neîncetata pomenire a lui Dumnezeu. 
Foarte bine! la aminte însă, zice avva Isaia, pentru că te 
pândeşte un tiran, un vrăjmaş aprig, un călău a! fiinţei tale 
duhovniceşti. Cine este acesta? 

Noi oamenii, de cele mai multe ori, vrem să ajun- 
gem îndată pe culmile virtuţilor, să ajungem brusc la 
maturitatea duhovnicească. Credem că noi nu avem nevoie 
să luptăm atât cât au luptat ceilalți sfinţi care au avut cutare 
sau cutare patimă. Credem că suntem vrednici să ridicăm 
crucea lui Hristos şi să ajungem îndată pe cele mai înalte 
trepte de desăvârșire, că suntem în stare şi de martiriu, să nu 
mâncăm patruzeci de zile, să trăim într-un copac, să-l 
poruncim lui Dumnezeu şi EI să ne asculte, să nu mâncăm 
mâncarea pe care o mănâncă ceilalţi, să postim în fiecare zi, 
să nu dormim trei ore cum dorm ceilalţi, ci numai una sau 
două. Vrem să facem ce au făcut cei mai mari Cuvioşi ai 
Bisericii noastre. Citim despre Sfântul Pahomie, vrem să 
facem ce a făcut Sfântul Pahomie. Citim despre Sfântul 
Arsenie, vrem să facem ce a făcut Sfântul Arsenie. Vrem ca 
în cel mai scurt timp să dobândim cele mai înalte virtuţi și 
să reuşim isprăvile marii asceze. Nu vrem să urcăm firesc, 
treaptă după treaptă, ci toate deodată. 

Opreşte-te, ne zice avva Isaia. Au încetat simţurile 
tale să mai fie bolnave? Adică ai o desăvârşită pace a simţu- 
rilor? Ai o desăvârşită bucurie? Ai o desăvârşită părtăşie cu 
Dumnezeu? Dacă ești tulburat, întristat, dacă gâfâi, dacă te 
superi, dacă ai gânduri și imaginaţii, şi patimi în lucrare, nu 
cere să te urci sus pe cruce. Dimpotrivă, să simţi că eşti 
pentru toate netrebnic. 

Îmi veţi spune: „Când o să reuşesc toate astea?” 
Acestea nu sunt propriile noastre reuşite, ci ni le dă Dumne- 
zeu de îndată ce 1 le cerem. Dacă nu le avem este pentru că 

nu le cerem de la Domnul Dumnezeu. „Cereţi şi veţi afla”, 
zice Domnul (Mt. 7, 7). A promis şi va face. Când? Când 
nu lucrăm cu slavă deșartă, ci cu smerită cugetare numai 
pentru Dumnezeu. Atunci ne vindecă simţurile şi ne dă 
virtuțile. 

Deci dacă avem deplină bucurie și netulburare, dacă 
suntem neinfluenţaţi şi de ce se întâmplă înlăuntrul nostru, 
dacă primim toate mulțumind lu: Dumnezeu, dacă simţurile 
noastre nu sunt împătimite, nu ne scandalizează — pentru că 
faptul de a mă scandaliza arată o boală lăuntrică foarte grea 
— atunci putem să ne suim pe cruce. Dacă însă te văd că 
dormi în biserică şi mă scandalizez, dacă te văd înjurând şi 
mă scandalizez, dacă mă scandalizez că te-ai împărtăşit fără 
să posteşti şi ieri m-ai judecat, atunci cum să cer să mă urc 
pe cruce? Scandalul pe care îl produc în celălalt este păcat, 
iar scandalizarea pe care o sufăr descoperă o împătimire 
lăuntrică. Omul lui Dumnezeu nu se scandalizează. 

Când încetează slăbiciunea simţurilor noastre și 
avem pace în minte și în inimă, când nu mai suntem schim- 
bători ca vremea, când nu mai suntem ca un termometru, 
sus — jos, ci avem o statornicie şi mintea noastră, mai ales 
mintea noastră, este echilibrată, liniștită şi merge la 
Dumnezeu, atunci putem să le cerem pe cele înalte. Dacă 
însă mintea vrea să se suie pe cruce, dacă omul îşi pune în 
cap să le înfăptuiască pe cele mari — de unul singur, fie ca 
ascet, fie ca văzător al lui Dumnezeu, să aibă desfătări 
duhovniceşti — dacă nu se încrede în Dumnezeu şi nu 
îngenunchează înaintea Lui, atunci în loc să-L câştige pe 
Dumnezeu, câştigă mânia şi urgia Lui. 


Dacă inima ta visează şi nu ştii să o aduni, cunoaşte 


că fapta ta o atrage, vrei, nu vrei, în visare care este starea 
contrară firii din Adam. 

Alt criteriu ca să înţelegi că ai biruit simţurile este 
inima. Visează inima ta? Adică ai dorinţe? Te gândeşti cum 
ar fi dacă ai avea aceea, dacă ai fi făcut cealaltă? Gândul şi 
imaginaţia ta merg când încolo când încoace? Dacă da, 
înseamnă că nu ştii să-ţi înfrânezi cu putere inima, nu ştii să 
o stăpâneşti, să-i restrângi orizontul, nu stăpânești asupra 
gândului tău, situaţie în care trăieşti o viaţă contra firii. De 
ce? Fapta ta o atrage în visare. Când nu-ţi stăpâneşti inima, 
adică dorinţele, poftele, gândurile, nu este pentru că Dum- 
nezeu te încearcă, ci pentru că fapta ta, adică viaţa ta, trăiri- 
le tale, modul vieţii tale, rutina ta, te atrag spre visare. 

Zic unii că gândul intră și iese. Nu-i aşa de simplu. 
Faptul că intră și ies gânduri şi pofte înlăuntrul meu, arată 
că intră şi ies în mod liber demonii, că nu suntem oameni 
care ne apărăm fiinţa noastră. Viaţa noastră este nefirească, 
împotriva firii lui Adam, nu trăim adevărat. 


Dar dacă inima ta a urât păcatul şi s-a despărțit de 
cele ce-l nasc, şi ai pus chinul veşnic în fala ta, şi te-ai 
înstrăinat de cele ce atrag spre păcat, şi te-ai rugat întru 
cunoştinţă Făcătorului să rămână cu tine, fără să-L superi 
în nimic, şi plângi înaintea Făcătorului, zicând: „E propriu 
milei Tale să mă mântuieşti, căci eu nu pot să scap din mâi- 
nile vrăjmaşilor fără ajutorul Tău”, spunând aceasta, ia 
seama la inima ta, ca să nu supere pe cel ce te învaţă după 
Dumnezeu, ca să te afli în starea potrivită firii lui lisus. 


Când trăim împotriva firii, inima şi gândul nostru se 
zbat, lovesc încolo şi încoace. Dacă inima ta însă este sta- 
tornică și a urât răul, dacă ai înaintea ta iadul întru cunoş- 
tinţă, dacă te temi de Dumnezeu, nu cumva să păcătuieşti, 
dacă fugi departe de toate câte te trag la păcat, atunci tră- 
ieşti după firea lui lisus. 

Sufăr, de exemplu, de multă vorbire, care este pati- 
mă şi păcat şi ştiu că, dacă mă voi întâlni cu cutare 
persoană, va începe flecărelile. Trebuie să am grijă să mă 
țin departe de acea persoană. Ştiu că sunt pofticios şi mă 
îmbuib şi că, dacă vine bucătarul, o să-mi dea peşti să 
mănânc. Departe de bucătar! Dacă deci eviţi pricinile 
păcatelor, dacă te rogi înaintea Domnului și iei aminte cu 
frică şi cu cutremur să nu-l întristezi cu ceva pe Starețul tău 
care te învaţă să trăieşti după Dumnezeu, atunci trăieşti 
după firea lui lisus. 

De ce dă atâta importanţă atenţiei inimii, încât să nu 
superi pe cel ce te învaţă după Dumnezeu?” lată o întâmpla- 
re: „E interzis, zice Starețul, să vorbiţi după pavecemiţă”; 
iar tu spui: „Asta nu-i nimic”. Inima ta nu tremură ca nu 
cumva să-l superi pe Starețul tău. De ce oare dă o atât de 
mare importanță supărării Starețului? Întâi, pentru că atunci 
când îți deschizi gura se umple de tot ce este râu. Doi, 
deoarece câinele care păzeşte casa ta încetează să mai aibă 
putere, îl sugrumi. Dacă tu nu te temi de Stareţ, ce mai 
poate el să-ţi facă. Să te decapiteze? Să te pedepsească 
neîncetat? Să-ţi facă observaţii? Dacă nu există în inima ta 
cinstirea şi frica, nimeni nu poate să te strunească. 

În sfârşit, de ce spune că dacă iau aminte să nu-l 
supăr pe Bătrânul meu, este după firea lui lisus? 

Vă amintiţi cuvintele Evanghelistului loan: dacă 
nu-l iubeşti pe omul pe care-l vezi, cum Îl vei iubi pe 
Dumnezeu (cf. In. 4, 24)? Dacă nu-l iubeşti şi nu te temi de 
Stareţ, care pentru tine nu este doar un muritor de rând, mă- 
car de-ar fi un păcătos, ci este semnul văzut al lui Dumne- 
zeu, pecetea lui Dumnezeu, taina prezenţei lui Dumnezeu, 
dacă pe el pe care-l vezi, de care te bucuri să-l asculţi, pe 
care-l aştepţi şi tragi clopotele când vine, și te întristezi 
când pleacă, la care te spovedeşti, în jurul căruia se desfă- 

şoară viaţa ta şi zi şi noapte, auzi răsuflarea şi glasul lui, 
dacă de el nu te temi şi nu-l iubeşti, te vei teme şi-L. vei iubi 
pe Dumnezeu? Cu neputinţă. Dacă nu iei aminte în inima 
ta, ca nu cumva să-l întristezi pe ce! ce fe învață după 
Dumnezeu, pentru tine nu există Dumnezeu. Dacă însă o 
faci, atunci viaţa ta este după firea lui lisus Hristos. 


Dacă nu te cureți de voile trupeşti, nu te poţi păzi de 
păcat, dacă nu te păzeşti mai întâi pe tine de cele care-l 
nasc. 


Ca să te păzeşti de păcat, nu ajunge să te cureți de 
voile tale, ci şi de tot ce naşte păcatul. 

Mai înainte, am văzut care sunt virtuțile duhov- 
niceşti de căpătâi, care ne ajută să avem o legătură lăuntrică 
cu Dumnezeu: să nu ne măsurăm pe noi înşine, să nu ne 
intereseze oamenii, orice ne-ar spune sau ne-ar face, și nici 
să ne pese dacă ne iau sau nu în seamă. Acum avva Isaia se 
referă la pricinile care nasc păcatul în sufletul nostru. 


Acestea sunt: micimea sufletului care este maica 
păcatului. Akidia naşte voia, şi voia şi lărgimea nasc 
disprețul. [17, 5] 


Micimea de suflet este laşitatea. Această patimă 
înfricoşătoare îl dezarticulează pe om. Cine este laş nu poa- 
te să facă nimic. Cine nu-l poate ridica pe celălalt, cine se 
tulbură, este cuprins de greutatea akidiei, a leneviei. Vrea 
neîncetat să se odihnească, să doarmă. Voia proprie şi lărgi- 

mea ne conduc la dispreţuirea oamenilor. Nu îi mai băgăm 
în seamă, ci îi privim cu un ochi critic. 

Prin urmare, păcatul se naşte din micimea de suflet, 
din akidie, din voia proprie şi din lărgime, adică din tihna 
de a avea tot ce-mi trebuie şi să nu mă ostenesc. Toate aces- 
tea produc dispreţuirea lui Dumnezeu, a Stareţului şi a 
oamenilor, deoarece încercând să asigur ce îmi este necesar, 
devin nepăsător faţă de alții. 


Inima care vrea să fie de sine naşte iubirea convor- 
birii cu lumea. 


Când am micime de suflet şi voie proprie, urmăresc 
să fiu stăpân asupra altuia, urmăresc autoritatea, să-l 
stăpânesc pe celălalt. Când îţi spun ceva, vreau să mă 
asculţi. Dacă tu însă îmi spui ceva, eu n-o să fac, ci mă voi 
împotrivi. Dacă-mi spui minciuni, mă enervez. Nu am sme- 
rită cugetare. Vreau ca frații mei să mă stimeze. Eu însă 
nu-i stimez şi de aceea urmăresc să am legături cu mirenii. 

Monabhii care au dispoziţia de a discuta cu vizitato- 
rii, de a avea cunoscuţi cu funcţii înalte, nu au o legătură 
lăuntrică cu fraţii lor, cu mediul lor mănăstiresc. Nu simt 
nici o tihnă în sânul obștii, de aceea leagă prietenii, vor 
plimbări, excursii, le ajunge să-şi lărgească mediul. Sunt 
suflete însingurate care încearcă să-şi spargă coaja însingu- 
rării fără să atace adevăratele cauze, ci aşezând diferite 
proptele, contraforturi. Aduc toate acestea, în cele din urmă, 
zdrobirea inimii? Dimpotnvă, toţi câți sunt legaţi cu mediul 
lor, de fraţii lor şi, în acelaşi timp, sunt liberi de ei, nu au 
nici o dispoziție pentru legăturile mireneşti. 

A iubi convorbirea cu lumea naşte pornirea de a 
căuta cele ce nu se deosebesc de tine, naște pornirea de a-ţi 
preda auzul celui ce-ţi vorbeşte pe altul de rău. 


Când omul îşi lărgeşte mediul său şi leagă legături 
mireneşti, înlăuntrul lui se aprinde încă o trebuinţă: urmă- 
reşte lucruri care nu au importanţă esenţială în viaţa lui. 

De exemplu, când nu pot să trăiesc armonios cu fra- 
ţii din mănăstirea mea, încep să cultiv un interes pentru lu- 
me sau pentru pustie şi citesc cărţi cu sihaştri, precum 
Lavsaiconul şi altele. Dacă mă întrebi: „Părinte, să citesc 
Istoria Lavsiacă?”, „Citeşte-o”, îţi voi spune. Dar în esență 
citeşti ceva care nu te interesează, care nu este pentru tine, 
iar aceasta se întâmplă fiindcă nu poţi trăi în mediul tău. În 
loc să simţi cauza cea mai profundă, fugi mai departe şi 
încet-încet devii ca o grenadă care se întoarce şi dintr-o dată 
explodează. 

A căpăta lucrurile care nu sunt pentru tine naște 
pornirea de a-ţi preda auzul celui ce-ţi vorbeşte pe altul de 
rău, Când nu poţi să te armonizezi cu oamenii care sunt în 
jurul tău, când nu iubeşti, când inima ta nu îi îmbrăţişează, 
când ai tot felul de plângeri — acela nu e bun, celălalt nu-mi 
dă importanţă, acesta nu-mi zâmbeşte — cum vei putea să 
rezişti? Pe de o parte îți vei lărgi sfera de interes, dar apoi 
va trebui să afli şi lucruri care nu te ajută. Astfel, îndată ce 
vezi pe unul că-l vorbeşte de rău pe fratele tău, îţi pleci 
urechea. Însinguraţii, melancolicii, nesociabilii, cei care au 
o sociabilitate falsă, toţi câţi încearcă să-şi ascundă 
dificultăţile interioare, câţi nu se  îndeletnicesc cu 
Dumnezeu își găsesc plăcerea în discuţiile cu cei ce vorbesc 
de rău pe adevărații monahi. 

A-ţi preda auzul celui ce-ţi vorbeşte pe alții de rău 
naşte pornirea de a auzi cuvinte şi de ale transmite altuia, 
naşte pornirea de a căuta cele ale lumii, naşte pornirea de 
a învăța pe cel ce nu întreabă, naşte pornirea de a muşca 
pe aproapele. 


Aici avva Isaia ne înfăţişează succesiunea păcatelor. 
Legăturile noastre obşteşti, nesociabilitatea noastră, discuţi- 
ile noastre, felul în care ascultăm pe altul, cuvântul nostru, 
toate sunt în esență probleme duhovniceşti. Vaşte pornirea 
de a auzi cuvinte şi de ale transmite altuia. Un monah nu 
spune niciodată altcuiva ceva ce i s-a spus, pentru că aceas- 
ta este trădare. Singurul căruia pot să-i spun este Starețul, 
pentru că față de el nu există nimic ascuns. Ţi-a spus cineva 
un lucru deosebit pentru viaţa lui, ţi-a împărtăşit un secret 
sau un lucru cunoscut? Nu-l vei spune nimănui, măcar de ar 
şti întreaga lume, tu nu vei spune absolut nimic, în afară de 
situaţia în care el însuşi îți dă dreptul să spui. Şi dacă spui 
ceva, se presupune că spui unuia singur şi nu la toată lumea. 

Cu atât mai mult nu spun nimic din cele pe care mi 
le-a spus mie Starețul cu privire la orice subiect şi nici ce 
i-am spus eu. Dacă spun ceva înseamnă că Starețul nu mai 
este pentru mine Dumnezeu, ci un muritor foarte de rând pe 
care îl aşez în rândul celor pe care îi lovesc cu valurile mele 
şi cu împotrivirile mele, adică încetează legătura tainică 
dintre mine şi Stareţ. 

Ceea ce se vorbeşte între ucenic şi Stareţ nu se spu- 
ne, este ascuns în urcuşul mistic şi afundat în tainele lui 
Dumnezeu. Odată ce am spus, Starețul încetează să mai fie 
Starețul meu, nu mai are nici o răspundere faţă de mine, de 
vreme ce nu-l văd ca pe un Stareţ, ci ca pe un om. În gene- 
ral, a duce vorba sau a pleca urechea la vorbe este o proble- 
mă pentru viaţa duhovnicească. 

A spune ceva ce ni s-a spus nouă naşte pornirea de 
a căuta cele ale lumii. Neputinţa părtăşiei noastre cu mediul 
nostru ne determină să căutăm lărgirea sferei noastre de le- 
pături şi să începem să ne interesăm de lucruri care nu sunt 
pentru noi. Acestea ne fac să ne plecăm urechea la cei care 
îi judecă pe alţii şi, în continuare, să spunem mai departe 
toate cele pe care ni le-au zis. A spune toate câte ni le-au zis 
naşte pornirea de a căuta cele ale lumii, ne face să ieşim 
din chilia noastră şi să ne interesăm de lume, să vrem să 
legăm un dialog iubit şi legături de dragoste cu lumea şi să 
cugetăm: „Dacă merg în lume oare nu voi duce o viaţă mai 
bună? Sau dacă voi merge la Mănăstirea Meteorelor, care-i 
aproape de lume, oare nu e mai bine?” Şi aşa încet-încet, 
mă îndrept spre lume. 

Căutarea celor din lume naşte pornirea de a învăţa 
pe cel ce nu întreabă. Deschiderea orizontului lumii îmi dă 
o poziţie autoritară şi mă face să gândesc astfel: „Sunt mo- 
nah şi-L cunosc pe Hristos şi viața duhovnicească şi pot să 
învăţ pe alţii”. Încep, aşadar, să cultiv înlăuntrul meu dispo- 
ziţia spre dăscălire. Dacă văd un frate începător, îi spun: 
„Ca să rămâi în mănăstire trebuie să ţii toate rânduielile 
călugărești” — și încep să i le enumăr. De ce l-ai sfătuit? 
Te-a întrebat? Nu te-a întrebat! Dar îţi place ție să dai lecţii 
altora. 

Naşte pornirea de a muşca pe aproapele. Cel care 
pentru pretinse motive de iubire și duhovnicie dă lecţii 
altora, începe apoi să se bage în viaţa lor, să-i înţepe, să-i 
supere, să-i mustre. Îl vede pe unul că se roagă, îi spune: 
„Vrei să-l ajungi pe Marele Antonie?”. Vede pe altul că 
vorbeşte, îi spune: „Călugăr ești tu?” În general, încearcă să 
tulbure pacea celuilalt. Tachinările, glumele, ironiile, modul 
dur şi repezit de purtare faţă de celălalt sunt nişte instigări 

la răutate, care arată cât de departe este viața noastră de 
Dumnezeu. 


Dacă a înaintat deci cineva sau voieşte să înainteze, 
să se păzească pe sine întru cunoştinţă de cele ce nasc 
păcatele. 


Dacă vrei cu adevărat să înaintezi, atunci trebuie să 
te păzeşti de toate pricinile păcatelor la care ne-am referit 
mai înainte, să stai tu şi Dumnezeu. Dar încă ceva: 


Cel ce se teme de slăbiciunea trupului nu ajunge la 
starea cea după fire, dar de cade înaintea lui Dumnezeu în 
toată osteneala lui, puternic este Dumnezeu să-l odihneas- 
căpe el. 


Cel ce se teme de slăbiciunea trupului. Mai înainte 
s-a referit la frică şi laşitate ca la prima şi cea mai mare 
cauză a păcatului. Aici avva Isaia se referă la frica de boală. 

Omul, pentru că este țărână, suferă de boli trupeșşti, 
sufletești şi duhovniceşti. Trupul nostru alunecă uşor spre 
orice păcat, este predispus la boală, iar sufletul nostru la fel. 
Ne atinge cineva? Imediat ne cuprinde egoismul. Ne amă- 
răşte? Ne întristăm. Ce sunt toate acestea? Boli. Invidia nu 
este o boală a sufletului? Slava deşartă nu este o boală? 
Împotrivirea nu este o boală? Toate patimile noastre sunt 
boli. Omul, în general, este un bolnav. De aceea, și Hristos 
se numeşte Doctorul sufletelor şi al trupurilor. 

Ne îmbolnăvim deoarece păcătuim vrând-nevrând. 
Din acest motiv avva Isaia spune: nu te teme niciodată de 
boală, nu te teme că te vei îmbolnăvi, să nu-ţi pese dacă eşti 
bolnav, nu există binefacere a lui Dumnezeu mai mare de- 
cât boala. Omul bolnav este sub acoperământ, sub dragos- 

tea, sub binecuvântarea, sub privirea lui Dumnezeu, este în 
braţele Preabunului Dumnezeu. 

Bolnavul poate să ajungă apostolul lu: Dumnezeu, 
vas al alegerii, în timp ce omul sănătos este dur, insensibil, 
nemilostiv, nu-şi poate lărgi inima. De aceea, oamenii bol- 
navi de obicei sunt dulci, iubitori, arată simpatie faţă de toți, 
au putere să-L roage pe Dumnezeu. 

Nu te teme, aşadar, de boli. Ai făcut cumva ulcer? 
Ai hemoragie gastrică? Nu te teme, nu păţeşti nimic. Dacă 
ai pierdut puţin sânge, o să mănânci trei portocale și vei fi 
în regulă. Ai păţit ceva la ochi şi-ţi pierzi lumina? Nu-i 
nimic, de acum te va lumina Dumnezeu. Ai cancer? De 
acum zilele ţi se numără mai ușor şi poţi să te prepăteşti şi 
să mergi mai repede în cer. Orice ai face cu toată fiinţa ta, 
dacă păcătuieşti cu duhul, dacă boleşti cu trupul şi cu 
sufletul, nu te nelinişti, nu te frământa cu gândul ce medica- 
mente să iei, dacă să faci sau nu operaţie, dacă este sau nu 
operaţia periculoasă. Ce vrei fă, numai să rămâi liniştit. Mai 
ales, nu te teme să nu te îmbolnăveşti. Cine se teme de 
boala trupească nu poate ajunge să fie după firea lui Hristos. 
Rămâne în starea împotriva firii. 

Dar dacă cineva Îl iubeşte pe Dumnezeu şi este şi 
fricos? Dacă eşti fricos, zice, atunci cazi înaintea lui Dum- 
nezeu în foată osteneala, puternic este Dumnezeu a odihni. 
Cazi în genunchi, smereşte-te, închină-te lui Dumnezeu şi 
spune-l: „Dumnezeul meu, mă tem că mă voi îmbolnăvi sau 
m-am și îmbolnăvit deja” şi varsă lacrimi. Fă ce poţi ca să-l 
fie milă lui Dumnezeu de tine. Este singurul care te poate 
odihni. 

Frica este rezultatul îndumnezeirii sinelui nostru, al 
dorinţei noastre de a ne prelungi viaţa, iar viaţa să ne fie 
ușoară, să nu ne doară nimic, să nu fim strâmtoraţi să nu 
dăm peste greutăţi, să nu ne aflăm în situaţia jenantă de a ne 

îngriji alţii. Dar avva Isaia ne spune: să nu te preocupe boa- 
la, lasă-le toate în mâna lui Dumnezeu. Orice-ţi dă Dumne- 
zeu este spre folosul tău. Numai să nu pui înainte egoul tău, 
pentru că acesta devine dumnezeul tău și nu mai este nici o 
nădejde să afli odihnă. 


Dacă Ghedeon n-ar fi sfărâmat ulcioarele, nu ar fi 
văzut lumina lumânărilor, tot aşa dacă omul nu va dispre- 
țui trupul, nu va vedea lumina Dumnezeirii. 


Încă o dată Sfântul Isaia folosește în viaţa noastră 
mistică personală cuvinte ale Sfintei Scripturi. 

Ghedeon a irăit într-o perioadă grea din istoria lui 
Israil, când trebuia să se confrunte cu madianiţii, acel vrăj- 
maş înfricoşător. Cum să-i biruiască? Dumnezeu îi spune: îi 
vei putea birui cu doar trei sute de bărbaţi, e de ajuns să nu 
te încrezi în tine şi în armele tale. Aruncă-ţi armele, nu te 
baza pe puterile tale, pe însușirile tale, pe înţelepciunea ta, 
pe iscusinţa ta războinică. 

Ghedeon alege îndată trei sute de războinici, îi 
împarte în trei cete ca să acopere o suprafaţă mare şi să pară 
mulţi vrăjmaşilor în puterea nopții. În loc de arme, care 
exprimă puterea omului, le spune să poarte trâmbiţe de corn 
în mâna dreaptă, iar în stânga un ulcior cu o lumânare 
înlăuntru. Foarte frumoasă imagine! Pe de-o parte trâmbiţe- 
le, pe de cealaltă parte ulciorul cu lumânarea aprinsă. 

Cum a sosit vremea luptei, Ghedeon dă semnalul, 
iar războinicii sună din trâmbiţe și sparg ulcioarele. 
Madianiţii aud zgomotul, se înspăimântă, văd lumânările 
risipite pe o mare suprafață și cred că vin mii și miriade de 
israeliți, se retrag, cad unii peste alții şi sc omoară între ei. 
Ghedeon a învins fără nici o pierdere umană (Jud. 6, 1-6; 
cap. ?). 

Dacă însă nu ar fi spart vasele, n-ar fi văzut lumina 
lumânărilor. Înţelesul este: dacă boala, necazul, osteneala şi 
truda nu-ţi smeresc cugetul, trupul şi sufletul, dacă nu-ţi 
dispreţuieşti cu desăvârşire trupul, nu se poate să vezi lumi- 
na Dumnezeirii. 

Prin urmare, cel care încetează să se mai îngrijească, 
să se mai înfrumuseţeze, să-şi mai ocrotească, să-şi hră- 
nească trupul, care încetează să se mai intereseze şi să se 
zbată pentru sănătatea lui, numai unul ca acesta poate vedea 
lumina Dumnezeirii. Nu este cu putință ca cineva să-şi 
iubească și să-şi ocrotească trupul, şi în acelaşi timp, să aibă 
lumină. Pe cât se strică trupul, pe atât Dumnezeu se înno- 
ieşte în existența noastră. 

Noi însă ce facem? Un pic ne doare dintele şi mer- 
gem la medic. Un pic ne doare stomacul, repede la medic. 
Scriem în America, în Anglia, ca să obţinem ultimul medi- 
cament apărut. Ce agonie, ce tragedie! Trupul devine un 
bebeluș frumos pe care îl îmbrobodim. Mai e cu putinţă să 
existe Dumnezeu în viața noastră? Avem femeia noastră, 
adică trupul, de care să ne ocupăm, nu ne mai trebuie Dum- 
nezeu. 

În plus, dacă pe lângă faptul că îmi pasă de trup, mă 
mai şi îngrijesc să-l aranjez, să am haine bune, să am pan- 
tofi de marcă și cămaşă, mai încape atunci Dumnezeu înlă- 
untrul meu? 


Dacă lail, femeia lui Haver Chineul n-ar fi luat 
țăruşul cortului, n-ar fi nimicit pe Sisara, adică mândria. 
(Jud. 4, 21) 


Sisara era comandantul cananeilor, duşmanii din 


nord ai lui Israil. Atunci erau judecători vitejii Barac şi 
Debora. Perioada judecătorilor a fost plină de peripeții. 


-390- 


DESPRE GÂNDURILE LEPĂDĂRII ŞI ALE ÎNSTRĂINĂRII 


Judecătorii se schimbau neîncetat. Cei mai mulți: erau oa- 
meni fără credință adâncă. Puţini au strălucit şi aceştia au 
salvat pe Israil. 

În faţa pericolului cananeilor, Debora îl cheamă pe 
Barac şi-i porunceşte să îşi suie oameni: pe muntele Thavo- 
rului. Barac, deşi își făcea probleme din cauza numărului 
mare de dușmani, totuşi a ascultat-o. Pe toţi dușmanii ţi-i 
voi da în mână în afara lui Sisara, comandantul lor, pentru 
că nu ești tu vrednic să-l învingi. 

Într-adevăr, Barac a luptat împotriva oștirii cananei- 
lor, a biruit-o cu cei zece mii de soldaţi ai săi, i-a trecut prin 
sabie, dar pe Sisara l-a omorât o femeie simplă din popor. 
Pe când Sisara fugea de Barac, o întâlnește pe lail, femeia 
lui Haver Chineul. 

lail a avut curajul să iasă în faţa cortului şi să-l 
poftească pe Sisara înăuntru pentru a-l ascunde. După ce 
intră Sisara în cort, Iail îl acoperă. Sisara cerea apă și lail îi 
dă lapte care produce somnul, după cum se știe. Obosit cum 
era, Sisara adoarme imediat, iar [ail ia ţărușul cortului și i-l 
înfige în cap, astfel Sisara a rămas mort (Jud. 4). 

Faptul că Iail a luat țărușul cortului: are importanţă 
nu numai pentru că era un instrument nepotrivit, ci şi pentru 
că susţinea cortul, lucru ce arată că și-a investit toată fiinţa 
ei. Această femeie s-a lepădat de ea însăși ca să-şi poată 
salva neamul. Dacă nu ar fi scos ţărușul cortului, adică dacă 
nu ar fi pus în pericol tot cortul, dacă în realitate nu ar fi 
dărâmat cortul, nu ar fi nimicit pe Sisara. Sisara reprezintă 
mândria, egoul nostru, dumnezeul care există înlăuntrul 
nostru. Dacă nu dispreţuim trupul nostru, viitorul nostru, 
interesele noastre, sănătatea, odihna, bucuria, fiinţa noastră, 
nu se poate să învingem viaţa falsă, deşertăciunea. 

Vrei: să devii un om duhovnicesc? Și dacă Dumne- 
zeu nu-ţi dă vreo boală, omoară tu tot ce există viu înlăun- 

trul tău. Aruncă-ţi cortul, aruncă-ţi viața, leapădă tot ce este 
în jurul tău, tot ce ai dobândit până acum cu trudă şi cu 
osteneală şi cu dragoste, zdrobeşte tot ce eşti tu şi tot ce ai 
şi atunci poţi să spui că-L ai pe Dumnezeu. Mândria este 
inexistenţa lui Dumnezeu pentru noi, moartea lui Dumne- 
zeu. 

Dar voi putea eu, omul cel neputincios să fac un 
astfel de lucru? Voi putea să arunc ce am adunat, ce am 
iubit până astăzi? Voi putea să-mi zdrobesc firea, existenţa, 
astfel încât să nu mai am nici o altă dorință decât dorul 
după Dumnezeu? Dacă vei cădea înaintea lui Dumnezeu, 
Dumnezeu te va odihni. 


Puternic este Dumnezeu ca să-i întărească pe cei ce 
lucrează întru ascuns cu smerită cugetare, că a Lui este 
cinstea şi slava în vecii vecilor. (17, 6] 


Vei putea face şi tu ce a făcut o femeie, ce a făcut un 
Ghedeon, pentru că n-o faci tu, ci Dumnezeu Însuși. Tu 
numai lucrează întru ascuns şi cu smerită cugetare în inima 
ta şi nu te teme, nu te nelinişti. Nu te gândi că nu-i pentru 
tine virtutea, sfinţenia, slava, Dumnezeu. Toate sunt pentru 
tine, pe toate Dumnezeu le-a făcut pentru tine. Dumnezeu 
i-a făcut minunaţi pe sfinţii Săi, pe tine nu te va putea face 
minunat? De ce te-a zidit? Pentru El. 

Dacă deci ne vom osteni pentru acest lucru, Dumne- 
zeu îl va preţui, şi ne va ajuta și ne va face dumnezei. De 
aceea, să ne lepădăm de noi înșine. 

Acest cuvânt am spune că este singurul care e firesc 
să se audă într-o mănăstire. Pocăinţa (ueravoia — schimbare 
a minţii) a fost propovăduirea Înaintemergătorului, a 
Mântuitorului, dar şi a întregii Biserici, pentru că viaţa 
omului nu este nimic altceva decât o pocăință. 

Cuvântul pocăință este neînțeles de majoritatea 
oamenilor, deoarece are un cuprins atât de adânc. Toţi creş- 
tinii vorbesc despre pocăință, dar în cele din urmă nimeni 
nu este sipur dacă s-a pocâit. Toţi întreabă şi reîntreabă cum 
poţi să te pocăieșşti. Pocăinţa este singura cheie care deschi- 
de sânurile părintești, porţile cerurilor, porţile păcii şi ale 
părtășiei cu lumina, este cea mai veselă vestire și cel mai 
uşor lucru în viaţa omului. 

Nu e cu putință ca Dumnezeu să fi împovărat sufle- 
tele noastre cu lucruri grele. Faptul că se vorbeşte despre 
pocăință tuturor cetelor de credincioşi, atât începători cât şi 
desăvârşiţi, arată că pocăinţa este un lucru atât de adânc, dar 
în acelaşi timp atât de simplu, încât să putem spune că este 
pregătită pentru fiecare suflet, chiar şi pentru sufletul unui 
copil mic. 

Dar pentru că vicleanul a sucit lucrurile, iar oamenii 
se întreabă ce este pocăinţa, Biserica noastră lămurește 
sensul ei în multe feluri, astfel încât să putem cândva să 
prindem câte ceva legat de propria noastră viaţă, de 
propriile noastre dorinţe şi doriri, şi să ne pocăim. 

Se ştie că omul înţelege doar ceea ce vrea şi pofteş- 
te. Orice altceva i-ai spune, nu poţi să-l mişti. Măcar de i-ai 

vorbi despre harismele cereşti, va rămâne neclintit. Numai 
dacă reuşeşti să te referi la ceva care-l preocupă, își va des- 
chide îndată ochii şi va înţelege — cum crede el — sensul 
cuvintelor tale. Începe deci avva Isaia: 


A fost întreba! avva Isaia: ce este pocăința sau ce 
este a fugi de păcat. [21, 1] 


Foarte frumos începutul cuvântului. Cuvântul „a fost 
întrebat” are sensul că fraţii îl întrebau mereu pe avva Isaia. 
Exprimă simplitatea familiei lor, aroma naturaleţii cu care 
se purtau unul față de altul. Ucenicii, având aceleaşi 
probleme ca noi, îl întrebau iarăşi şi de multe ori aceleaşi 
lucruri. Niciunde în cartea sa, avva Isaia nu ne-a spus ceva 
mai important decât cele despre pocăință. Dar pentru că fiii 
săi îl întreabă iarăși, nu-şi închide gura, nu dă tăcerea în 
locul cuvântului. 


Și a răspuns zicând: Sunt două drumuri, unul al 
vieţii şi unul al morţii. Cel ce merge pe unul, nu merge pe 
celălalt. lar cel ce merge pe amândouă, încă nu s-a socotit 
că merge pe nici unul, nici pe cel spre Împărăţie, nici spre 
pedeapsa vecinică. De va muri unul ca acesta, judecata lui 
Dumnezeu este, a Celui ce are milă. 


S-ar putea spune că Sfântul nu a dat un răspuns 
întrebării ucenicilor. Ei îl întreabă despre pocăință, iar el 
răspunde despre drumul vieții şi al morţii (Deut. 30, 15). 
Fără să se teamă, avva Isaia spune cu claritate: nu sunt 
cunoscător de inimi ca să-ţi spun unde vei merge, pentru că 
judecata este a lui Dumnezeu care are milă. Un lucru ştiu, 
că, dacă mergi pe amândouă căile, nu aparţii căii vieţii. 

Cel ce voieşte să intre în Împărăţie să păzească 
faptele ei, căci Împărăţia este oprirea a tot păcatul. 


În realitate, Sfântul nu s-a îndepărtat de subiect. 
Deoarece cuvântul pocăință are o mare adâncime de 
înţelesuri, şi trebuie cu multă subţirime lămurit, vorbeşte la 
început despre două lucruri. 

Întâi, trebuie să înţelegeți că nu puteţi să vă pocăiţi 
şi să păcătuiţi. Nu puteţi să cădeţi şi să vă ridicaţi. Firea 
umană cade şi se ridică. Cu toate acestea, voi nu puteţi să 
vă îndreptați voinţa încoace şi încolo, nu puteţi să nu 
stăpâniţi sinele vostru pentru orişicare motiv, deoarece 
omul orice ar face întotdeauna se îndreptăţeşte. Este atât de 
îndreptăţit în ochii săi, încât este convins cu desăvârşire că, 
ce a făcut, a făcut bine și nu se putea altfel. Dar să ştii că nu 
e cu putință să te gândeşti sau să vorbeşti despre pocăință, 
dacă nu rămâi statornic într-un singur fel de vieţuire. la o 
hotărâre, fie a vieţii, fie a morţii. Nu poate voința ta să 
acţioneze şi încolo și încoace. Desigur, există scăpătări care 
acţionează în ascuns, în întunericul inimii şi al cugetului, şi 
pe care probabil nu le vom conştientiza niciodată. Se poate 
să şi mor, şi să nu ştiu că le-am făcut, dar asta nu înseamnă 
că n-am păcătuit. 

Al doilea, dacă vrei să fii omul împărăției cerurilor, 
să-ţi aminteşti că Împărăţia este oprirea a tot păcatul. 

Avva Isaia răspunde: De ce mă întrebaţi unde va 
merge ascetul când va muri? Nu ştiu, pentru că nu cunosc 
adâncurile lui Dumnezeu. Doar Dumnezeu ştie. Dar de ce 
nu înţelegeţi că împărăţia cerurilor, raiul, veşnicia, viaţa în 
Hristos, nu sunt ceva care vor fi cândva, ci ceva pe care îl ai 
sau nu îl ai? Adică ori eşti în viaţă şi în împărăție, ori nu 
eşti. Pentru că Împărăţia este oprirea a tot păcatul. Eşti în 
împărăţia cerurilor din clipa în care ai încetat orice păcat 

înlăuntrul tău. Deci, dacă încă lucrează înlăuntrul tău păca- 
tul înseamnă că nu eşti în cer, ci în întuneric, în umbra 
nopții şi nu ştii unde mergi. 


Vrăjmaşii îşi seamănă în acela gândurile lor, dar 
ele nu odrăslesc, 


Păcatul începe întotdeauna cu un gând. Gândul este 
atât de insinuant și subţire, încât se strecoară şi pe acolo pe 
unde nu există gaură. Din clipa în care intră în om, se vede 
imediat în ce direcție va înclina balanţa voinței sale. Dacă 
omul s-a hotărât pentru împărăţia cerurilor, oricât ar semăna 
demonii, nici un gând nu va odrăsli. Gândul îl lovește pe 
om, dar se întoarce înapoi, nu poate să intre, pentru că 
împărăţia lui Dumnezeu este fortificată cu putere de jur 
împrejur. 


Fiindcă dacă mintea ajunge să privească dulceaţa 
dumnezeirii, săgețile lor nu mai pătrund în ea. 


Avva Isaia îşi dezvoltă treptat ideile. Acum îl înfăţi- 
şează pe omul care trăieşte în pocăință şi a intrat în 
împărăţia cerurilor. Dar, care este adevărata pocăință? Cu 
Siguranţă că nu este simplul regret pentru ce am spus sau 
am făcut. Cuvântul „mă pocăiesc” (ueravod — îmi schimb 
mintea) arată că mintea mea înaintează, avansează în spațiul 
împărăției cerurilor. După ce am oprit păcatul prin adâncul 
pocăinţei, adică prin înaintarea în adâncurile Dumnezeirii, 
descopăr în adâncul meu adâncul căderii mele, cele 
neumblate şi adânci ale firii mele căzute, tot ceea ce se 
întâmplă înlăuntrul meu fără ştiinţa mea, fără să simt, fără 
să-mi dau seama. 

Pocăinţa este o energie (lucrare) instantanee a min- 
ţii, a omului lăuntric, care se naşte din împărtăşirea de 
Dumnezeu. Astfel pocăinţa este cunoaștere a lui Dumnezeu, 
înţelegere a tainelor Lui, descoperire înaintea ochilor noştri 
a bunătăţii, a smereniei, a păcii lui Dumnezeu. Este gustul 
dulceții Dumnezeirii, al vieţii şi al energiei dumnezeieşti. 

Aşadar, când cineva începe să devină lăuntric părtaș 
vieţii lui Dumnezeu, săgețile celui rău nu mai pot intra prin 
gânduri, pentru că spaţiul lăuntric al omului este adăpat 
mereu de Dumnezeire, de Duhul lui Dumnezeu, de ener- 
giile dumnezeieşti. Nu este cu putinţă să intre păcatul în rai. 
Dacă poate să intre un gând înseamnă că poate să intre pă- 
catul. 

Prin urmare, omul care se pocăiește, care a cunoscut 
ce înseamnă să fugi de păcat se presupune că se împărtă- 
şeşte „de dumnezeiasca fire” și inima lui se îndulceşte şi 
simte ca fiind a ei lumea împărăției cerurilor, încât se predă 
în întregime acesteia. Când stai în soare, eşti mereu luminat 
de razele lui și nu poţi să fii întunecat. Tot aşa, şi în această 
stare a harului te umpli de Dumnezeire şi înlăuntrul tău nu 
mai poate să intre săgeata gândului sau a unui păcat. 

Prin urmare, are omul puterea să-şi depăşească 
gândurile? Noi ne plângem neîncetat că avem gânduri, ne 
luptăm şi iarăși cădem. Şi nu numai atât, dar şi consimţim 
cu ele, considerând că sunt foarte firești păcatele noastre 
trupeşti, cu voia și cu fapta: „Om sunt, zicem, nu pot altfel”. 
Cum e cu putință ca omul să ajungă la această nepătimire, 
are el această rezistență, această vrednicie? Cu siguranţă că 
nepătimirea nu este izbânda omului, ci a barului lui 
Dumnezeu. Prin urmare, omul are şi puterea şi vrednicia 
pentru ea. Dar de unde? 

Căci este îmbrăcată în toate armele (în panoplia) 
virtuților care o păzesc şi se îngrijesc de ea, şi nu îngăduie 
să fie mlburată, ci o fac să rămână cu vederea ei în 
cunoştinţa de unde să fugă, şi în deosebirea celor două căi, 
și de una să fugă, iar pe cealaltă să o iubească. 


Cât de simplu, concis şi smerit vorbeşte Sfântul 
Isaia! Ca şi cum nu ar spune nimic. Descoperă cele mai 
mari adevăruri și crezi că-ți spune poveşti. 

Omul are puterea să dobândească nepătimirea, 
pentru că are armele care întorc înapoi gloanţele păcatului. 
Dar aceste arme nu sunt ale lui, sunt panoplia virtuţilor. 
Este îmbrăcat cu virtuțile. 

Când sunt îmbrăcat înseamnă că haina mea este 
ceva străin şi că pot să fiu şi fără ea, prin urmare, îmbrăcat 
în panoplia virtuţilor înseamnă îmbrăcaţi-vă cu virtuțile, 
care sunt tâlcurile Noului Legământ. Sunt îmbrăcat 
înseamnă că iau ceva de la Dumnezeu şi care aparţine Lui. 

De multe ori întâlnim cuvântul virtute, dar nu ştiu 
dacă putem simţi harul și adâncimea lui. Dacă l-am simți, 
am avea o asemenea nădejde și bucurie, încât nu am mai 
deznădăjdui niciodată, ci am putea să dormim întotdeauna 
cu mintea liniştită, fără nici un pericol. 

Cuvântul panoplie exprimă, mai întâi, ceva desăvâr- 
şit şi suficient. Anume că omul a dobândit toate armele, fie 
ofensive, fie defensive, care pot să-i asigure reuşita, cuce- 
rind toate întăriturile păcatului. 

În al doilea rând, cuvântul panoplie ne amintește de 
război şi ne dă şi siguranţa rezultatului, pentru că, odată cu 
panoplia, avem tot ce ne trebuie ca să biruim. 

Aşadar, creştinul care se pocăiește luptă împotriva 
duşmanului, care este păcatul, dar în realitate războiul se 

duce cu armele Altcuiva. Propria lui luptă este dispoziţia sa 
continuă de a înainta tot mai mult în Dumnezeu. 

Panoplia este cea care apără. El însuşi nu se poate 
apăra. Cine se întreabă dacă omul se poate păzi curat și 
smerit, dacă poate să nu ţină minte răul şi să nu păcătuiască, 
are dreptate. Singur nu poate să facă absolut nimic, nici un 
deget să mişte. Cum să mai învingă pe duşmanii duhovni- 
cești! De aceea Dumnezeu dă panoplia virtuţilor. 

Cuvântul virtute are legătură cu energiile dumneze- 
ieşti şi cu însuşirile dumnezeieşti, precum şi cu părtăşia lui 
Dumnezeu cu omul. Virtuţile sunt cinstea noastră. Cu virtu- 
ţile suntem împlătoşaţi, dar ele nu sunt ale noastre, ci vin de 
la Dumnezeu. După cum înfrumusețăm mireasa cu un văl 
minunat care nu este al ei, exact aşa şi Dumnezeu ne 
îmbracă cu virtuțile. 

Cuvântul virtute (&peri) provine din rădăcina ap-, 
ca şi numele Aris, care era zeul războiului, sau cuvântul 
bărbăţie (&v&peia), care este legat direct de război. De 
asemenea, e legat și de verbul ăpapioxw care are sensul de a 
adapta, a monta, a pune în ordine. După cum aşezăm dopul 
în sticlă sau o cutie peste alta şi se potrivesc deplin, același 
înţeles al deplinei înfăptuiri, al cărei rezultat este unirea, îl 
are şi verbul &papiokw. Prin urmare, cuvântul per — 
virtute, arată rezultatul părtăşiei şi al colaborării noastre cu 
Dumnezeu, al altoirii noastre şi al rămânerii noastre într-o 
singură viță-de-vie. 

Singur nu pot să ajung la virtute, ci mi-o dă numai 
aproprierea şi unirea mea cu Dumnezeu. După cum un 
vagon nu poate să se mişte fără locomotivă, tot aşa este și 
cu virtutea. Prin urmare, virtutea este ceva care mi se în- 
tâmplă, este o îmbrăcare cu însuşi Dumnezeu. 

Virtutea arată în acelaşi timp participarea umană la 
lupta pentru dobândirea și păzirea deplinei comuniuni cu 


-399- 


CUVINTE ASCLTICE 


Dumnezeu. Virtutea este singura mea întoarcere către Dum- 
nezeu, Care mă face vrednic să trăiesc într-un asemenea fel, 
încât să-L pot vedea, să mă satur de EI, să mă bucur de EI, 
să-L. dobândesc şi, prin urmare, să-L asimilez. Este o viaţă 
făurită pentru mine, iar eu sunt făcut pentru Dumnezeu. 

După toate acestea, să ne amintim că şi verbele 
ăptokw — a plăcea şi &puolu» — a se cuveni, a adapta provin 
din rădăcina ap. Câtă vreme trăiesc într-un fel care se potri- 
veşte cu Dumnezeu, câtă vreme Îi plac lui Dumnezeu şi 
Dumnezeu îmi place mie, adică este odihna mea, iar eu 
odihna Lui, atunci pot vorbi despre virtute. 

Această legătură cu Dumnezeu îmi aduce un şir de 
lucrări (energii) dumnezeieşti, care mă inundă şi, ieşind din 
mine, mă păzesc. După cum ies gloanţele din pușcă şi-l 
izgonesc pe vrăjmaş, exact aşa ies dinlăuntrul meu şi 
energiile dumnezeiești, obligând orice săgeată vrăjmașă să 
se îndepărteze. 

lubeşte-L, aşadar, pe Dumnezeu, uneşte-te cu El şi 
E! îţi va dărui panoplia virtuţilor care te va păzi, te va îngri- 
ji, precum tatăl pe copilaşul său. 

Prin urmare, panoplia virtuţilor, adică energiile 
dumnezeieşti, viaţa dumnezeiască, întâlnirea vie cu Dumne- 
zeu devin hrana mea, îmbrăcămintea mea, măreţia mea, ca- 
re nu îngăduie să mă mai tulbure gândurile. De aceea, nu 
război tu gândurile tale, nu te mânia, nu te întrista, nu te 
întreba de ce ai gânduri, ci încredinţează-te lui Dumnezeu. 
Cine se ocupă de gânduri, de cele mai multe ori găseşte un 
pretext ca să stea împreună cu ele şi cine deschide discuţii 
cu gândurile înseamnă că le iubeşte. Cine cade, se pocăieşte 
şi iarăşi cade, arată cât de mult este linguşit de către gân- 
duri, cât de mult îi place necurăţia gândurilor. 

Dimpotrivă, cine are dispoziţia de a se izbăvi de ele 
şi a fi îmbrăcat cu Dumnezeu rămâne cu vederea în 

deosebirea celor două căi, de una să fugă, iar pe cealaltă 
să o iubească. Aceasta înseamnă că nu se luptă, nu-şi face 
probleme, nu acţionează, nu are nici o grijă. Este pasiv, am 
zice, rămâne liniştit și paşnic, nu se teme de nimic ce i s-ar 
întâmpla fără voia lui. 

Această linişte, seninătate, pace a sa, are ca scop 
dobândirea cunoştinţei personale, trăite şi a simţirii lui 
Dumnezeu, încât să poată să deosebească cele două căi şi 
de una să fugă, iar pe cealaltă să o iubească. Ajungând 
omul la această linişte, la acest interes numai pentru Dum- 
nezeu, fără alt scop sau grijă, dobândeşte propriul său ipos- 
tas, propria sa putere, și poate singur să se ferească de 
păcat. Dobândeşte încet-încet putinţa de a rămâne nepăti- 
maş. 

Dar se naşte întrebarea: trebuie să păcătuiesc pentru 
a afla milă, cum zice Apostolul Pavei, sau cunoștința, cum 
zice Sfântul Isaia? Când vreau să cunosc păcatul păcătuind, 
deja m-am îndepărtat cu voia de Dumnezeu. Ce trebuie deci 
să fac? Răspunsul ni-l dă avva Isaia. 


E 


Dacă nu mănânci din ele (din virtuţi), nu vei 
cunoaște amărăciunea lor. 


Trebuie să mănânci din dulceaţa virtuţilor ca să-ţi 
dai seama de amărăciunea păcatului. Nu poţi să dobândeşti 
cunoştinţa păcatului păcătuind, şi pocăindu-te, să te depăr- 
tezi de păcat. Adică nu dobândeşti simţământul grozăviei şi 
al răzvrătirii faţă de Dumnezeu, pe care o reprezintă şi cel 

mai mic păcat pentru că, cu cât faci păcatul, cu atât eşti mai 
absorbit de el. 

Când păcătuiește cineva, nu numai că nu este con- 
dus la pocăință, dar cu atât mai mult se uneşte cu păcatul şi 
devine el însuşi un păcat. Trebuie să încerce dulceața virtu- 
ţilor, cunoștința lui Dumnezeu ca să-şi poată da seama ce 
este păcatul. 


Cum cunoaşte cineva ce este iubirea de arginţi dacă 
nu s-a lepădat de ea şi nu rămâne într-o mare sărăcie 
pentru Dumnezeu. 


Nimeni nu înţelege ce este iubirea de arginţi, oricât 
ar pătimi din cauza acestei patimi. 

Iată, de exemplu, un zgârcit chinuit, nefericit, părăsit 
de soţie, ajuns până aproape de moarte din cauza zgârceni- 
ei. El nu va putea spune niciodată ce înseamnă iubirea de 
arginţi, încât să spună: „Am greşit, trebuie să-mi schimb 
viaţa”. Cu cât mai mult devine iubitor de arginţi, cu atât mai 
mult va pofti banii. Vrei să ştii ce este zgârcenia? Sărăcește 
pentru Dumnezeu. Dacă sărăcești, vei cunoaște dulceața 
sărăciei şi ea te va face să simţi groaza iubirii de arginţi. 


Cum cunoașie amărăciunea pizmei, dacă nu a 
dobândit blândeţea? 


Câna cineva este invidios, cu cât mai mult pizmuieș- 
te, cu atât se istoveşte lăuntric, se frământă, plânge, se chi- 
nui, Un om invidios e cu neputinţă să fie fericit, chiar și 
pentru o secundă. Devine tot mai nefericit pentru că cel pe 
care îl pizmuieşte fie este fericit fie e nefericit, reuşeşte nu 
reuşeşte, el tot nu are linişte. În cazul în care celălalt este 
cuprins de necazuri, pizmașul se teme ca nu cumva să se 

schimbe starea aceluia şi el să ajungă mai nefericit ca acela. 
Când cel pizmuit are reuşite, pe invidios îl chinuie reușita 
aceluia şi continuă să fie nefericit. Numai dacă dobândeşte 
blândeţea, poate să înțeleagă amărăciunea invidiei. Prin cu- 
noştinţa experimentală a blândeţii suntem conduşi la înţele- 
gerea invidiei. 


Cum cunoaşte tulburarea mâniei, dacă nu a dobân- 
dit îndelunga răbdare în toate? 


Avva Isaia folosește cuvântul mânie deoarece expri- 
mă împotrivirea față de aproapele, în timp ce îndelunga răb- 
dare exprimă încăperea tuturor oamenilor în inimă. Dacă 
nu-i bagi pe toţi în inima ta, nu poţi să înţelegi ce lucru 
înfricoşat este mânia. Cum cunoaşte obrăznicia mândriei 
dacă n-a câştigat blândeţea smeritei cugetări? 

Dacă eşti mândru şi faci ceva ca să te înjoseşti, s-ar 
putea să-ţi pară rău. Dar vei deveni „fiu al gheenei îndoit” 
(Mt. 23,15), de două ori mai mândru decât erai mai înainte. 
Nimeni nu se pocăiește prin mândrie, dimpotrivă alunecă şi 
mai mult şi cade în ea. Dar când simte b/ândeţea smereniei, 
dulceaţa, pacea, frumuseţea, căldura şi frumuseţea ei, atunci 
va înțelege cât de grozavă este cu adevărat mândria. 


Cum cunoaşte ruşinea vorbirii împotriva altora, da- 
că n-a cunoscul scăderile proprii? 


Cum își va închide cineva gura, dacă nu înţelege că 
este cu totul o scădere, „că nu este vindecare în trupul lui”? 
Zi cuiva să nu mai vorbească de rău. Oricât i-ai spune, dacă 
nu se va vedea pe sine cu totul păcat, nu-şi va închide gura. 
Având impresia că este ceva, se deosebeşte de celălalt și es- 
te normal să se întoarcă împotriva lui. Dacă însă are cunoş- 

tinţa că zace cu totul în păcat, nu poate să mai judece pe 
aproapele lui ca păcătos, ci împreună-pătimește cu el. 

De ce oamenii neîncetat vorbesc de rău, chiar dacă 
se hotărăsc de mii de ori să oprească această prăire de rău? 
Pentru că niciodată nu au crezut că ei se află în păcat. Cel 
condamnat şi tâlharii au dragoste între ei și colaborează, 
pentru că ştiu că se află în aceeaşi osândă (Lc. 23, 40). Eu 
lovesc pe celălalt, nu colaborez cu el, îl ponegresc cu 
vorbirea de rău, îl îngrop, pentru că nu simt că sunt una cu 
el. Mă pun pe mine însumi mai presus de el. Ca să-mi în- 
chid, aşadar, gura trebuie să cred că și eu sunt păcătos. 


Cum cunoaşte necuviinţa luării în râs a altora, dacă 
n-a cunoscut plânsul pentru păcate? 


Se referă la virtuţi şi la păcate capitale. Dacă nu în- 
țelegi că eşti păcătos, dacă nu cunoşti plânsul, adică dacă nu 
trăieşti plânsul pentru păcatul tău, este cu putință să te 
opreşti din batjocoriri? 

Din punct de vedere omenesc s-ar părea că sunt ală- 
turate păcate mari și mici. Alături de mânie, echivalată cu 
uciderea, precum zice Domnul (Mt. 5, 21-22), aşează 
grăirea de rău, pe care noi o considerăm ca nimic — mi-a 
scăpat, zicem, şi adaug şi luarea în râs. Dar nu este aşa, 
pentru că nu există păcat mic sau mare, ci toate sunt de 
căpătâi. 

Mulţi oameni au obiceiul să-i facă pe alții să râdă. 
Produc râs în jur cu mutra pe care o fac, cu mersul lor, cu 
tachinările, cu ironiile şi cu întrebările lor. Se poate să râdă 
ei înşişi sau să stârnească râsul chiar şi în biserică. Aceasta 
dovedeşte că e un om needucat, pentru că luarea în râs este 
lipsă de educaţie, dar noi câteodată o considerăm deșteptă- 
ciune. Cum vei înțelege ce lipsă de educaţie reprezintă râ- 

sul, sau a face pe altul să râdă, dacă nu ai cunoscut plânsul 
pentru păcate? 

Când celălalt produce cu uşurinţă o atmosferă de 
haz, simţi că niciodată nu s-a pocăit, niciodată nu a gustat 
din fericitul plâns. Acest om este purtat de patimile lui şi de 
demoni, iar în această furtună şi ameţeală cum va putea 
înţelege adevărul? Când cineva este ameţit, are impresia că 
pământul se învârte şi nu ştie ce să facă, de ce să se țină. 
Exact aşa este şi cel care ia în râs. 

Desigur că avva Isaia nu se gândeşte aici la actori și 
mimi, ci la cei care nu au harisma dumnezeiască a plânsu- 
lui. Aceştia, oriunde s-ar afla, produc o atmosferă de destin- 
dere, dar sunt atât de naivi, atât de needucaţi şi neşlefuiţi, şi 
nevrednici de orice respect — deși ei cred că fac ceva serios 
— încât numai ce-l văd pe celălalt că râde, îl fac să râdă şi 
mai tare. 


Cum cunoaşte frământarea akidiei, dacă nu s-au 
liniştit simţurile lui şi nu înţelege lumina lui Dumnezeu? 


Vedeţi că se referă la fapte din viaţa noastră zilnică. 
De câte ori nu ne cuprinde akidia! Îl vezi pe altul că doarme 
în biserică, îl întrebi de ce şi-ţi spune că este obosit, adică 
n-are nici un chef să privegheze şi să se roage. Altul poate 
chiar să-ţi trântească o glumă, ca să se îndreptățească, iar al 
treilea s-ar putea să vrea să se roage, dar îl ia moţăiala, aude 
cuvântul lui Dumnezeu şi se îngreuiază acolo unde stă, se 
îmboldeşte neîncetat. Toate acestea, zice avva Isaia, expri- 
mă tulburarea akidiei. Când cineva se îngreuiază de locul în 
care trăieşte, când îi e greu să mai lupte, să privegheze, să 
se roage, să liturghisească, când simte înlăuntrul lui o 
indispoziţie, o dezarticulare lăuntrică, acest om, akidizatul, 
este întotdeauna tulburat. Când vedeţi pe cineva tulburat, se 

pot întâmpla două lucruri: fie a ajuns la contradicţie cu 
celălalt și, prin urmare, s-a separat de trupul lui Hristos, fie 
este un akidizat, adică un leneş, un fleşcăit, atât de gros la 
suflet şi la duh încât, până să-ţi răspundă, a și uitat ce l-ai 
întrebat sau unde l-ai trimis. 

Akidizatul, deci, suferă de ceva și nu poate să facă 
nimic, îi lipseşte ceva. Îl pui în strana de acolo, îl ameţeşte 
flacăra candelei. Îl muţi, i se pare că-i întuneric şi-l ia som- 
nul. ÎL pui altundeva, i se pare că e cald. Are o tulburare, o 
neașezare, nu se linişteşte niciunde. Îi vorbeşti cu dulceaţă, 
frumos, cu dragoste, strigi, dar orice i-ai face, nu poţi să 
simţi dulceaţă împreună cu el. Este omul cel lipsit de reuși- 
tă, amărâtul care nu cunoaște simţământul siguranței pentru 
că nu-şi face munca sa. Este akidizat. Cum vei înţelege însă 
că tulburarea ta, căderea ta de la Dumnezeu se datorează 
akidiei? Cum vei simţi ce este akidia? 

Mergi în biserică și te aşezi cât mai comod. Mai poţi 
să te rogi? Oricât ai spune că te rogi, şi înger să fii, nu poți 
să te rogi. Îngerii se înfricoșează şi stau cu trezvie, nu cum- 
va ei înşişi să cadă în akidie, iar tu, care eşti om cu carne şi 
oase care se împotrivesc duhului, ai impresia că poţi să te 
rogi astfel lui Dumnezeu? Și totuşi o facem, pentru că sim- 
ţurile noastre nu s-au liniștit, nu au dobândit statomicie și 
stabilitate. Încă suntem cei ce se luptă între viaţă şi strică- 
ciune. Suntem cei care ne zvârcolim ca furtunile, ca frunze- 
le în copaci bătute de vânt, ca marea răscolită de curenţi. 
Nu suntem oamenii care am luat o poziție statomică faţă de 
Dumnezeu, pe Care ori L-am iubit ori L-am urât, încât să 
putem şti că simţurile noastre Îl urăsc sau Îl iubesc constant. 

Simţurile noastre, mintea noastră, inima noastră, 
sunt ca o mână dezarticulată pe care dacă o laşi nu stă, ci 
cade. Gura noastră astăzi îl slăveşte pe Dumnezeu și mâine 
îl blestemă. Mintea noastră astăzi gustă clipe de înălțare 

cerească şi mâine cade în duhorile iadului. Dacă, zice, omul 
nu se îndulceşte de echilibrul, de liniștea și statornicia sim- 
țurilor sale, dacă nu se întoarce către lumina lui Dumnezeu 
cu statomicie, nu va putea niciodată să înțeleagă akidia. 

Aşadar, singura liniștire a simţurilor noastre, singura 
noastră intrare în netulburare, în nepătimirea lui Dumnezeu, 
depind de privirea statornică spre Părintele ceresc. 


Căpetenia tuturor relelor este una, numită răutatea 
vrăjmăşiei. 


Dacă vrei să le biruieşti pe toate cele de mai sus, tre- 
buie să învingi în mod constant vrăjmăşia. Aici merită să 
fim atenţi mai ales la înţelepciunea Sfântului. Punctul de 
plecare al păcatului nu este nici egoismul, nici mândria, nici 
lipsa de dragoste, nici apostazia, nici nepocăinţa, nici altce- 
va, ci răutatea vrăjmăşiei, opusul virtuţii. 

Să luăm un alt cuvânt înrudit cu cuvântul virtute, 
cuvântul viclenie — zavovpyia. Vine de la adjectivul 
TAvovpyog — viclean, care provine de la adjectivul nav — tot şi 
substantivul Epyov — lucrare, şi exprimă un înţeles opus faţă 
de cuvântul mavorăia. Amândouă cuvintele au ca particulă 
comună adjectivul mav. IHavovpyia se opune lucrărilor 
(energiilor) lui Dumnezeu care ne înveşmântează, se opune 
slave: dumnezeieşti care se află în inima noastră și ni le 
dămieşte pe toate. 

Prin urmare, preocuparea, strădania, grija de a urmă- 
ri reuşita, de a mă zbate pentru ea vine în opoziţie cu pacea, 
cu netulburarea pe care le dăruieşte părtăşia la slava dumne- 
zeiască, viața dumnezeiască, Dumnezeirea. Viclean îl nu- 
mim pe satana. Virtutea este rezultatul lucrării lui Dumne- 
zeu. Vrăjmăşia este însușirea vrăjmaşului, a vicleanului de- 
mon. Îl numim pe satana viclean, pe singurul adevărat vrăj- 

maş al omului, pentru că ne îmboldeșşte la diferite preocu- 
pări, căutări, dorinţe, care sunt o lucrare fie a minţii, fie a 
inimii noastre, fie a părţii noastre irascibile, fie a voinţei 
noastre. Astfel vrăjmaşul este viclean, iar cel preocupat şi 
care se ostenește, adică omul, nu are virtute pentru că nu are 
linişte, pentru că nu-L vede pe Dumnezeu. 

De ce nu zice vrăjmășie, ci răutatea vrăjmășiei? 
Înainte a vorbit de panoplia virtuţilor, iar acum de răutatea 
vrăjmășiei, care este însușirea vrăjmaşului de a ne lansa 
neîncetat în preocupări, gânduri, dorinţe. Imi strecoară vrăj- 
mașul un gând de hulă, sau de destrăbălare, sau de necre- 
dinţă în vremea rugăciunii. Acest gând nu este o energie ca- 
re izvorăşte din mine, pentru că nu l-am vrut, ci în timp ce 
mă rugam mi-a venit ca un glonţ. Dar dacă nu am hulit în- 
seamnă că nu am păcătuit. Dar satana ce a reușit? 

Doar cu gândul nu poate să mă întineze, pentru că 
gândul este străin, nu este al meu. Sunt răspunzător pentru 
propriile mele păcate și nu pentru păcatele vrăjmaşului. To- 
tuşi cel viclean reuşeşte aceasta: să dea de lucru minţii mele 
şi apoi voinţei mele. Cu mintea acum mă rog; „Hristoase, 
iartă-mă”. Zicând aceasta, voinţa îndată mi se îndreaptă 
spre gând şi părăsește rugăciunea, îndeletnicindu-se cum să 
izgonească gândul de hulă sau de destrăbălare, moment în 
care îmi schimb starea, energia, părăsesc nepătimirea şi în 
întregime mă aprind de patimă împotriva acestui gând. 
Rezultatul: a învins vicleanul, mi-a dat de lucru. 

Aşa cum dacă îi dai o minge unui copilaş, acesta o 
ia şi se joacă lăsându-te în pace, exact aşa şi cel viclean a 
aruncat gândul, nu pentru gândul în sine, ci ca să ne dea de 
lucru, ca să ne pună pe treabă. În același fel putem să înţe- 
legem toate vicleniile, toate pe care ni le aruncă satana. 
Aşadar, răutatea vrăjmăşiei este opusul virtuţii. Virtutea 
este rezultatul împărtăşirii noastre de Dumnezeu, în timp ce 

împărtășirea noastră cu vicleanul demon este rezultatul 
păcatelor noastre. Prin urmare, omul păcătuind se face păr- 
taş vrăjmăşiilor, însuşirilor vrăjmașului celui viclean, în 
timp ce împărtăşindu-se de Hristos, dobândeşte harisme 
dumnezeiești, se face părtaş însuşirilor dumnezeieşti. 
Adică, atunci când ne îndeletnicim cu păcatul nostru, 
devenim părtaşi vieţii vicleanului demon şi obligatoriu 
aruncăm vina pe alţii, considerându-i cauza şi motivul 
păcatului nostru. Dar chiar dacă aş spune că eu greşesc, nu 
fac nimic altceva decât Îl uit pe Dumnezeu şi să mă 
îndeletnicesc cu egoul meu. Semănăm vânt şi culegem 
furtună. În viaţa noastră există o urâţenie deoarece avem 
împărtăşire cu întunericul. De aceea, Domnul spune: „Nu 
puteţi să slujiţi şi lui Dumnezeu şi lui mamona”. Prezenţa 
patimilor este un element care dovedeşte că iubim să fim 
părtași demonului, şi nu lui Dumnezeu. 


Jar maica virtuţilor una este, numită frica lui 
Dumnezeu. 


Frica lui Dumnezeu este virtutea de început care ne 
uneşte cu Dumnezeu. Când auzi un zgomot, te înspăimânţi. 
Îţi mai ţii şi respiraţia, te opreşti din muncă şi stai încreme- 
nit ca să-ți dai seama ce se întâmplă. Frica te face să te în- 
torci cu totul spre ceva. În timp ce părtăşia cu demonul este 
pricina păcatelor, începutul tuturor virtuţilor este frica lui 
Dumnezeu, care înseamnă că mă opresc din orice lucru și 
privesc spre Dumnezeu cu atâta concentrare, încât nu în- 
drăznesc să mă mai Mişc. 


Cel ce-o dobândeşte pe ea întru curăţie, naşte virtu- 
țile şi taie ramurile răutății de care am vorbit. 

Cine dobândeşte frica lui Dumnezeu întru curăţie, 
adică dintr-un imbold curat şi cu adevărată dragoste, în 
acesta frica lui Dumnezeu naşte virtuțile şi taie ramurile ră- 
utății. 

Aşadar, dacă vrei să tai păcatele nu zice, cum fac 
unii: „De azi nu mă mai mânii sau promit să nu mai mint” — 
fiindcă iar o să cazi de îndată ce pleci de la mine, ci 
dobândeşte frica lui Dumnezeu. 


Dobândeşte, deci, frica aceasta, iubitule, şi-ţi vei 
trăi tot timpul tău în odihnă, căci frica lui Dumnezeu este 
maica virtuţilor. [22, 2] 


Dobândeşte frica lui Dumnezeu, această dispoziţie 
de împărtăşire cu Dumnezeu, şi-ţi făgăduiesc eu, Starețul 
tău, Părintele tău, că toată vremea vieţii tale te vei afla în 
odihnă. Nu te va mai tulbura nici patimă, nici gând, nici 
păcat, nici mândrie. De constaţi cea mai mică clătinare în 
mintea ta, în gândul tău, în inima ta, în viaţa ta, dacă te 
încredinţezi de cel mai mic păcat, adu-ţi aminte că aceasta 
se întâmplă pentru că nu-L iubeşti pe Dumnezeu, deoarece 
nu te împărtăşeşti din Dumnezeire. Dobândeşte frica şi 
aceasta îţi va dărui toate virtuțile. Fii plăcut lui Dumnezeu, 
înveşmântează-te cu privirea lui Dumnezeu asupra ta — sau 
cum zice poporul, ochii tăi m-au fâcut să mă îndrăgostesc — 
încât Dumnezeu să te iubească, să te vrea, să-ţi fie 
bineplăcut şi atunci vei constata că nu mai există război, 
„căci Dumnezeu este Cel ce se luptă pentru noi” (Neemia. 
4, 14). Şezi, ne va zice Dumnezeu, şi Eu voi lupta pentru 
tine, duşmanii tăi sunt ai Mei. 


Iarăşi a fost întrebat: Ce înseamnă a te linişti în 
chilie. [21, 3] 

S-ar putea ca cineva să întrebe: de ce schimbă subi- 
ectul după ce a vorbit despre pocăință? O face pentru că po- 
căința este o liniştire constantă, încetare a lucrărilor, lipire 
de Dumnezeu, sfințire neîncetată, neîncetată apropiere de 
lumină, de sfințenia lui Dumnezeu. Ce însemnează sfânt? 
Dumnezeu Tatăl a lucrat şase zile, iar în cea de-a şaptea S-a 
odihnit de toate lucrunle Lui și a sfinţit-o pe ea (Fe. 2, 2-3). 
„A sfinţit-o” înseamnă a încetat a mai lucra — de aceea şi 
duminica este zi de nelucrare — şi a rămas cu El Însuşi. 
Întoarcerea omului la Dumnezeu şi lepădarea sinelui său 
înaintea lui Dumnezeu este sfinţirea sa. O lumânare poate 
să ne lumineze, dar când o punem pe Sfânta Masă, înaintea 
lui Dumnezeu, nu mai e îngăduit s-o folosim altundeva, 
pentru că s-a sfinţit. Astfel şi omul, pentru a se sfinţi, 
trebuie să-şi părăsească toate îndeletnicirile şi să se 
liniştească. Liniştirea lui este pocăința lui. Aşadar, bine se 
referă avva Isaia la isihie. Nu e în afara subiectului. 


Iarăşi a fost întrebat: Ce este lumea? Și a răspuns, 
zicând: lumea este împrăştierea păcatului. 


Împrăştiere înseamnă treabă, îndeletnicire, răspândi- 
re a sinelui meu. Chiar şi studiul Părinților Bisericii sau al 
Sfintei Scripturi poate să devină împrăştiere, pentru că este 
cu putință să ne despartă de Dumnezeu. Împrăștiere sunt şi 
gândurile şi ideea de a tăia gândurile sau de a sta de vorbă 
cu ele. Fac, de exemplu, ceva, şi mă socotesc: am păcătuit 
sau n-am păcătuit? Dacă văd că am păcătuit, continui: gre- 
şesc sau nu greşesc? Dacă greșesc, trebuie să mă spovedesc, 
să fiu cinstit cu Dumnezeu. Toată această discuţie cu mine 
însumi este o împrăştiere, împrăştierea păcatului, deoarece 
nu stau înaintea lui Dumnezeu, ci mă îndeletnicesc cu mine 
însumi. 

Evanghelistul loan spune că lumea este păcatul 
(1 In. 5, 19; 2, 16-17). ar aici ni se spune că lumea este îm- 
prăştierea păcatului, nu păcatul. După avva Isaia împrăștie- 
rea pe care o produce păcatul este mai rea decât păcatul în- 
suşi. Din păcat poţi ajunge la pocăință, dar din împrăștierea 
păcatului cazi într-o groază de probleme, de treburi, de ocu- 
paţii, de cuvinte, explicaţii peste explicaţii. Împrăştierea pă- 
catului, în cele din urmă este lucrarea demonului. Ceea ce 
înseamnă că la tine nu ajunge luminarea lui Dumnezeu, 
energia (lucrarea) lui Dumnezeu, lumina lui Dumnezeu. 

Lumea înseamnă a-ți împlini voile tale cele după 
trup. Voia este întotdeauna după trup. Lumea este a te în- 
griji de trup mai mult decât de suflet. Lumea este a te lăuda 
cu cele pe care le părăseşti. Domnul însă ne spune să nu 
iubim lumea, nici cele din lume (1 In. 2, 15). Nu vă preocu- 
paţi, nu vă băgaţi inima și mintea în nimic. „Copilaşilor, 
nimeni să nu vă amăgească” (1 In. 3, 7). Staţi înaintea lui 
Dumnezeu şi toate celelalte vi le va da Însuşi Dumnezeu. 
De aceea ne-am făcut monahi. 

Cum vom putea să reuşim aceasta? Numai prin 
închiderea, în liniştea chiliei noastre, în noi înşine. Acolo 
este viața noastră. De aceea trebuie să-ți organizezi progra- 
mul, viaţa, sufletul, toate, ca să poţi avea mai multe ore de 
liniştire, desigur mai cu seamă noaptea. De acolo începe 
viaţa noastră. Viaţa noastră depinde de cât de mult ne 
liniştim. Cu cât mai mult munceşte cineva, cu atât mai mult 
câştigă. Cu cât mai treaz este cineva la munca sa, cu atât 
mai intens trăieşte. Cu cât mai puţin muncește, cu atât mai 
mort este, cu atât mai puţin trăiește. Aşa şi noi, cu cât mai 
mult priveghem, cu atât mai mult Dumnezeu avem. Socotiţi 
cât timp ne gândim la Dumnezeu. Unirea noastră cu 
Dumnezeu însă se realizează prin pomenirea Lui. Aceasta 
nu înseamnă că monahul nu va mai lucra, nu va mai osteni, 

nu va mai asuda, nu va obosi. Pe toate le va face. Şi 
Dumnezeu le-a făcut pe toate, a lucrat şase zile. Noi, oare 
cât suntem înconjurați de atmosfera dumnezeiască a liniştii 
şi a isihiei? 

Când şezi în isihie, ÎL găseşti pe Dumnezeu, Îl simți 
că te vizitează. Vă amintiţi de soacra lui Petru cea aprinsă 
de figuri. În timp ce ardea de febră şi nu mai simţea nimic, 
atenţia îi era întoarsă numai spre Hristos. Nimic altceva nu 
mai putea face, aşa că Apostolii L-au rugat pe Domnul să o 
vindece. „Și s-a atins de mâna ei şi a lăsat-o frigurile şi s-a 
sculat” (Mt. 8, 15). Nu ar fi putut Domnul s-o vindece 
numai cu cuvântul, El care a spus mării: „Taci, linişteşte-te” 
şi marea s-a liniștit pe dată? Ar putea să spună şi demonului 
care acționează înlăuntrul nostru: „Taci şi ieși din omul 
acesta”. Ar putea să stranguleze patima noastră. Ar putea să 
facă orice ar vrea, însă nu vrea. Vrea să vină şi să ne prindă 
de mână. „Şi S-a atins de mâna ei”. Câtă dragoste, câtă 
iubire, câtă tandrețe se ascund în această frază! Este 
apropierea personală pe care o face Domnul deasupra 
capului nostru. 

Un oarecare bolnav, care bolea de ani de zile, l-a 
simţit într-o noapte pe Sfântul pe care-l iubea că îl mângâie 
pe partea bolnavă a trupului. l-a rămas întipărită dulceața 
prezenţei Sfântului şi, când s-a trezit, era sănătos cu 
desăvârşire! 

Dumnezeu nu se poartă cu noi ca şi cu marea sau cu 
smochinul. Vine și cu palma Lui ne mângâie şi ne îndulceş- 
te fruntea, mâna, inima. Simţiţi această aplecare a Preapă- 
rintescului Dumnezeu asupra fiinţei noastre? 

Dacă trăim fără această simţire, fără această cunoş- 
tință, înseamnă că nu stăm să-L privim pe Dumnezeu. Dacă 
vreţi, nu ne-a prins febra dragostei pentru Dumnezeu, nu 
ne-au ieşit ochii din cap de fierbinţeala privirii după Dum- 

nezeu, Care să vină și să ne dea dulcea Lui mângâiere. Ră- 
mânem reci, fără trăire, fără viață, deoarece nu avem simţi- 
rea vieţii Aceluia. Dar se apropie de noi atunci când ÎI 
aşteptăm, când ÎL strigăm, pentru că vine la tot trupul. Şi pe 
tine te mângâie, şi pe mine mă îndulceşte, şi pe altul 
odihnește. Dar dacă suntem ocupați, cum să ne mai 
găsească Dumnezeu? Şi chiar de L-am vedea vreodată, o 
să-l spunem: „Așteaptă un pic, să-mi termin treaba!” 

De aceea, pe cât putem, să cădem la picioarele 
Dumnezeului nostru! Vă rog, copiii mei, să ne iubim 
chiliile. Toţi sfinţii au făcut şanţuri în chiliile lor cu 
metaniile. La alţii le-au putrezit podelele din chilie din 
cauza lacrimilor vărsate înaintea nevăzutului Dumnezeu. 
Nu ne vom asemăna şi noi cu aceşti oameni? Dacă nu ne 
vom asemăna cu ei, atunci cu cine ne vom asemăna? Dacă 
nu-i vom iubi pe ei, atunci pe cine vom iubi? Dacă ei sunt 
oamenii împreună cu care am ieşit în pustie, atunci cu cine 
să călătorim? Cum vom simţi că suntem părtași sfinţilor, 
„împreună cetățeni cu sfinții” (Efes. 2, 19)? Să trăim astfel 
în chiliile noastre. 

Dacă însă îţi dau de făcut un lucru, atunci varsă-ţi 
sudoarea, dar în programul de muncă şi nu când ai tu chef, 
nu când te apucă hămicia şi devii drac pentru tine însuţi. 
Pentru că drac este cine vrea să-și facă de lucru. În afară de 
situaţia în care munca este pentru tine o nevoie duhovni- 
cească, aducându-ţi echilibru și ajutându-te să te rogi fie şi 
cinci minute. În situaţia aceasta munceşte, dar ia mai întâi 
binecuvântare, astfel încât munca să fie îmbrăţişarea lui 
Dumnezeu, şi nu un blestem. 

Prin urmare, vei lucra, te vei vedea cu fraţii, vei 
comunica cu ei, dar ceea ce îţi va da valoare și măreție, ceea 
ce te va face înger în locul îngerului căzut este chilia. Asta 
este meseria noastră, aceasta este învăţătura noastră, aceasta 


-4l4- 


DESPRE POC:ĂINȚĂ 


este apostolia noastră. Pentru aceasta ne-a născut Dumne- 
zeu, pentru aceasta ne-a renăscut și ceea ce aşteaptă de la 
noi este pătimirea noastră, lacrimile noastre care să înmoaie 
pământul de sub picioare de-a lungul privegherilor de noap- 
te. Să ne rânduim viaţa noastră zilnică încât să putem găsi 
locul şi timpul pentru aceasta. Mii de demoni dacă s-ar zba- 
te în jurul nostru sau ar face hărmălaie nu vor putea să ne 
facă atâta rău cât ne face plecarea urechii la un gând de-al 
nostru. Să fiţi siguri de aceasta. „Opriţi-vă şi cunoaşteţi că 
Eu sunt” (Ps. 45, 11). Nu există altă cale de a cunoaşte pe 
Dumnezeu. 


Acestea le-a spus celor ce au fugit din lume, fiindcă 
au lăsat toate ale veacului acestuia şi s-au pregătit pe ei să 
urmeze Mântuitorului. De aceea, iubindu-i pe ei cu dra- 
goste desăvârșită, Mântuitorul le-a spus: „Sculaţi-vă, să 
mergem de aici” (În. 14, 31). (21, 4] 


Acestea le-a zis cuviosul ucenicilor şăi care părăşi- 
seră lumea, E ca şi cum le-ar fi spus că nu ajunge separaţia 
fizică, ci e nevoie şi de ceva esenţial. Adică lumea pe care 
sunteţi chemaţi să o lăsaţi este împrăştierea, preocuparea cu 
ceva, orice poate să vă fure sau să vă atragă în clipa aceasta 
sau în alta. 

Sfântul Isaia foloseşte cu mare libertate citate din 
Sfânta Scriptură. Nu tâlcuieşte nici tipologic, nici alego- 

ricS%, Cuvintele Sfintei Scripturi sunt oarecum parte din gla- 
sul şi suflarea Sfântului Duh, pe care le foloseşte potrivit cu 
trebuinţele. Aşa cum voi vă întrebaţi acum ce este lumea, 
lepădarea lumii, pocăinţa şi eu vă spun că nu ajung acestea, 
ci trebuie să le lăsăm și să înaintăm, la fel spunea şi Dom- 
nul ucenicilor Săi: „Sculaţi-vă, să mergem de aici” acolo 
unde vrea Tatăl Meu. 

Copiii mei, trebuie să ne ridicăm, pentru că ceea ce 
facem acum în chilia noastră, în mănăstirea noastră, dac-o 
cercetăm bine, prin prisma lui Dumnezeu, în ce fel adică o 
simte și o vrea și o cere Dumnezeu, ne vom convinge că e 
un somn adânc. Şi pentru noi sună cuvântul că sufletul 
nostru trebuie să se scoale, să se trezească din somn pentru 
a se putea înălța. 


Unde îi ia pe ei când le-a spus: „Sculaţi-vă, să mer- 
gem de aici”, dacă nu le ia mintea de la lucrarea veacului 
acesta, ca să-i odihnească în Împărăţia Lui? 


Unde vrea Domnul să-Şi ducă ucenicii? Nu cumva 
în cealaltă viaţă? Nu. Sensul nu este: fugi din casa tatălui 
tău şi du-te la mănăstire, nici acela de a nu te odihni în viaţa 
de aici, ci las-o şi du-te în cealaltă. Ci chemarea este o 
chemare a minţii, pentru că mintea stăpâneşte şi se uneşte 
cu Dumnezeu. Mintea ucenicilor încearcă avva Isaia să o 
atragă, să nu se împrăştie cu diferitele chestiuni ale vieţii, să 
nu se odihnească nicăieri, să nu semene cu cel care şi-a 


%* Tâlcuirea tipologică a Scripturii se bazează pe existența aşa-ziselor 
tipuri în Vechiul Legământ, care sunt preînchipuiri ale unor evenimente 
sau persoane din Noul Legământ, astfel încât tâlcuirea Vechiului Legă- 
mânt se face în lumina celui Nou. Tâlcuirea alegorică acceptă sensul li- 
teral, dar nu se mărginește la acestea, ci caută înțelesurile duhovniceşti 
mai înalte şi mai profunde ale textului. 

pierdut direcţia și se învârte zi şi noapte să-şi găsească 
drumul spre casă. Mintea trebuie să se odihnească numai în 
împărăţia lui Dumnezeu. 

Când mintea intră în tainele împărăției şi începe 
să-L întrezărească de departe pe Dumnezeu, să-i descopere 
pe îngeri şi pe sfinţi, pe cele pe care „ochiul nu le-a văzut”, 
atunci abia să spună: „Aici voi locui, că am ales” împărăţia 
lui Dumnezeu (Ps. 131, 14). Prin urmare, nu putem să 
auzim un cuvânt mai dulce, mai adevărat decât „sculaţi-vă, 
să mergem de aici”, până ce mintea noastră nu s-a odihnit şi 
nu s-a așezat în tronul ei din împărăţia cerurilor. 

Dacă nu va avea loc această înscăunare, atunci ce 
este sigur pentru noi? Dacă nu se va face înscăunarea so- 
lemnă a egumenului, sau a împăratului, sau a episcopului, 
vor fi aceştia liniştiţi vreodată? Cum poţi tu să rămâi liniştit 
ŞI să nu-ţi privegheze ochii şi inima să nu-ţi verse sânge 
câtă vreme mintea nu ţi s-a aşezat în ceruri? 

De aceea, întărindu-i, a spus „... nu vă voi lăsa or- 
fani, ci voi veni la voi”. 

Mă duc, a zis Domnul ucenicilor, dar nu vă tulburaţi 
pentru că mă voi întoarce. Sunt Tatăl vostru, Învățătorul 
vostru, Fratele vostru. Mă vor răstigni, dar nu vă voi uita, 
voi veni şi vă voi asigura cele trebuincioase reușitei, înscău- 
nării voastre în ceruri. Numai să nu uitaţi că nu mai există 
alt drum pentru ca voi şi mintea voastră să urce la cer, decât 
crucea. 


„Cei ce nu poartă crucea sa ca să-Mi urmeze Mie, 
nu poate să-Mi fie ucenic” (Lc. 14, 27). Despre care cruce 
spune să o purtăm, dacă nu ca mintea să privegheze totdea- 
una şi să stăruie în virtuţi, ca să nu coboare de pe cruce, 
adică din înfrânarea de patimi, până nu le taie (desfiinţea- 
ză) pe ele şi învie nebiruită? 

După cum se joacă cineva cu bastonul în mână, tot 
astfel şi Sfântul se joacă întru adevăr cu Sfânta Scriptură, 
pentru că i-a pătruns înțelesurile şi-a botezat inima în ele, 
le-a trăit, le-a însuşit. 

Când Domnul spune că cine nu-şi ia crucea pentru 
a-l urma nu poate să-l fie ucenic, despre ce cruce vorbeşte? 
Se referă la faptul că mintea omului nu trebuie să se opreas- 
că din priveghere până va stărui în virtuţi, se va întări de- 
plin în ele şi va rămâne pe cruce. Când vreau să pecetluiesc 
un înscris, îl pun pe o suprafaţă tare, deoarece voi apăsa cu 
putere pecetea. Tot astfel trebuie să se întărească şi mintea, 
încât să poată neîncetat să fie pecetluită de Duhul cel Sfânt 
Care să-i lase întipăritura Sa, virtuțile, revărsarea razelor 
dumnezeieşti. 

A nu cobori de pe cruce înseamnă înfrânare de la 
patimi. Mintea nu trebuie să coboare de pe cruce până ce va 
dezrădăcina patimile şi va deveni nebiruită, înfloritoare și 
cu bună statornicie. 


Cunoscând Stăpânul nostru, iubitul lisus, că de nu 
va părăsi omul grija de toate, mintea lui nu poate să urce 
pe cruce, a poruncit să se părăsească toate cele ale căror 
legătură şi prilej coboară mintea de pe cruce. [21, 5] 


Nu vă poruncesc — zice avva Isaia ucenicilor săi — să 
părăsiţi păcatele, pentru că aceasta se presupune de la înce- 
put. Dacă însă faceţi numai aceasta, veţi cădea iarăși în pă- 
cat. Chiar dacă vă veţi spovedi de mii de ori, veţi cădea în 
aceleaşi păcate cu şi mai mare împătimire. Şi într-adevăr pe 
cât se spovedeşte cineva, cu cât mai mult har primeşte, cu 
atât mai adânc cade în păcat, dacă nu ia hotărârea să fie ca 
un răstignit ce nu se mai dă jos de pe cruce. Pe cât mai mul- 
te binecuvântări primeşte, cu atât mai rău se face chiar şi 

decât dobitoacele necuvântătoare. Şi dacă ia tunderea în 
schima mică va fi şi mai rău, iar dacă primește tunderea în 
schima mare se va demoniza. Dacă primeşte şi preoția, a- 
tunci va deveni mai înfricoşător şi decât demonii. Va deve- 
ni el însuși demon pentru alţii. Dacă va deveni episcop, va 
ajunge încă şi mai rău. lar dacă întâmplător va avea şi expe- 
rienţe dumnezeieşti, atunci pecetea vieţii sale va fi păcatul. 
Numai cine are o adevărată cunoaştere a păcatului poate să 
stea înaintea lui Dumnezeu. 

Așadar, pentru ca mintea să poată să se suie pe cruce 
şi să stea acolo, Domnul a hotărât să se părăsească toate 
prilejurile care coboară mintea de pe cruce. 

Te fac, de exemplu, portar. Dar pentru că unii îţi tul- 
bură inima, slujirea pe care ţi-am dat-o este pentru tine mai 
rea decât toţi demonii. Demonii nu pot să-ţi facă atâta rău 
cât îţi face poarta. Te pun la arhondaric, la bucătărie sau la 
bolniţă. Slujirea îţi va crea legături cu diferiți oameni. Ce 
altceva este simpatia, prietenia pentru un om, scrisoarea ce 
o trimiţi sau interesul care îl arăţi pentru cineva care se 
pierde în oceanul păcatului? Legătură este. În clipa aceea 
mintea îţi pleacă din cer și aleargă la om, azi la acela, mâine 
la celălalt şi, în cele din urmă, trăieşti fără Dumnezeu. 

Omul, munca ta, cartea ta, haina ta, orice există în 
mintea sau înaintea ta e cu putinţă să devină prilej pentru a 
cobori mintea de pe cruce. Aşadar, în cel mai frumos rai 
dacă te afli, nu-ţi este de folos cât timp accepţi chiar şi o 
singură legătură sau un prilej care îţi coboară mintea şi nu-i 
îngăduie să rămână neîmprăștiată în cele cereşti. 


Astfel, se spune în Evanghelie despre unul care a 
venit la EI şi L-a zis: „Îţi voi urma Ție, Doamne, dar 
îngăduie-mi mai întâi ca, plecând, să rânduiesc cele din 
casa mea” (Lc. 9, 61) Dar cunoscându-l iubitul nostru 

lisus, că de va vedea iarăşi acelea, inima lui se va apleca 
iarăşi spre ele şi prilejurile lor îl vor îndepărta de la ceea 
ce se cuvine, de aceea l-a împiedicat pe acela să plece, 
zicând. „Nimenea, punând mâna pe plug şi întorcându-se 
spre cele dinapoi, nu este potrivit pentru împărăţia 
cerurilor (Lc. 9, 62). 


Domnul a spus celui care voia să-L urmeze dar voia 
mai întâi să rânduiască cele din casa sa: Vezi-ţi de treaba ta, 
nu eşti potrivit pentru Mine, pentru că zici că vrei să-Mi 
urmezi, dar mintea ta îndată ţi-a zburat acasă ca să-ţi aran- 
jezi socotelile. Ai femeie? Lasă femeia. Ai copii? Lasă co- 
piii. Ai tată? Lasă pe tata. Ai casă? Lasă casa. Ai probleme? 
Lasă problemele, Orice ai, lasă-le. Tot ce îţi mişcă inima es- 
te o legătură şi un prilej care te va arunca afară, nimeni nu 
pune mâna pe plug şi se uită înapoi ca tine. Noi însă de câte 
ori ne uităm îndărăt! 


Acestea ne spune, învățându-ne că cel ce voiește să 
intre în împărăţia Lui, dacă nu se va pregăti mai întâi în si- 
ne să urască toate cele ce atrag inima sa spre lume, nu 
poate să intre în împărăția pe care a dorit-o. 


Chiar şi în mănăstirea în care ai intrat, dacă se va 
afla cel mai mic lucru care să-ți atragă inima, vreo 
persoană, o întâmplare, vreo nedumerire, vreo promisiune 
care nu valorează mai mult de două parale, vreo problemă, 
dacă n-o urăşti şi nu o părăseşti, nici nu se pune problema 
să vezi împărăţia cerurilor. De ce? Pentru că acest lucru 
foarte mic, din cauză că este pământesc, are greutate şi cade 
şi te aruncă şi pe tine acolo unde te gândeşti. Aceasta este o 
lege a vieţii duhovniceşti, iar altă lege nu e cu putință să 
aibă aici vreo putere. 

Să ne cercetăm pe noi, fraţilor, de suntem sau nu 
din lume şi dacă nu suntem ne va păzi pe noi de cel viclean. 
[21, 6] 


Să ne cercetăm, copiii mei, şi să vedem de ce iubim 
atât de mult lumea aceasta, de ce ne potrivim cu ea, de ce 
ne lipim cu atâta lipsă de discernământ de ea, de ce deve- 
nim una cu dorinţa noastră, cu necazul nostru, cu foamea 
noastră, cu pretenţia, cu aşteptarea, cu speranţa noastră. Da- 
că mi se face aceasta — zicem —, viaţa mea va deveni mult 
mai uşoară, dacă mi se dă deșteptătorul, mă voi trezi mai 
ușor. Ceasul la care te-ai gândit, te-a atras, s-a lipit de tine. 
Nu ţi-ai dat seama, dar ţi-a plăcut de el. Aşa cum ceara care 
se lipeşte de veşmintele vechi, şi nu mai ştii exact ce este şi 
trebuie să te uiţi cu microscopul, tot așa trebuie să iei mi- 
croscopul ca să te cercetezi pe tine în adâncime, pentru că 
dorinţele tale şi cele ce te atrag au devenit una cu sinele tău. 

Să ne cercetăm pe noi, fraţilor, de suntem sau nu 
din lume. Să vedem, în cele din urmă, suntem ai lumii sau 
ai lui Dumnezeu? Dacă suntem din lume, de ce să mai 
vorbim acum despre pocăință, spovedanie şi celelalte. Toate 
acestea sunt minciuni. Le spunem numai ca să ne 
satisfacem conştiinţa care ne acuză. Nu facem nimic altceva 
decât să mergem de pe o scenă pe alta, după cum se închide 
sau se deschide cortina. Totul însă are un sfârşit, iar 
sfârşitul nostru va fi îngrozitor dacă nu ne vom pocăi, dacă 
nu le vom lăsa pe toate. 


Să ne cercetăm deci fraţilor dacă ne-am îmbrăcat în 
Hristos sau nu. [21, 8] 

Să nu vă imaginaţi că, dacă am venit la mănăstire, 
am reuşit aceasta. Chiar şi noi trebuie să ne cercetăm dacă 
ne-am îmbrăcat în Hristos. Dar nu ne-am botezat, nu ne-am 
făcut monahi, nu ne-am uns cu Sfântul Mir? Toate acestea 
au fost niște pecetluiri, dar vin obişnuitele noastre pecetluiri 
zilnice pe care le facem noi cu gândurile noastre, cu 
nădejdile noastre, cu reuşitele şi cu nereușşitele noastre, cu 
strădaniile după virtute, cu viziunile noastre, cu dorurile 
noastre duhovniceşti care, toate, Îl acoperă pe Hristos şi-L 
dezbracă de pe noi. 


lar Hristos se cunoaşte prin curăţie. Căci este curat 
şi locuieşte întru cei curați. 


Poţi să te încredinţezi că locuieşte cu adevărat Hris- 
tos în tine dacă ești curat, neprihănit. Ieri se poate să fi fost 
îmbrăcat în Hristos, azi însă se poate să fi lepădat haina. 

Și în cei neprihăniţi locuieşte Dumnezeu. Neprihă- 
nit, curat, este cel neîntinat. Nu este cu putinţă să păcătuiesc 
cu gândul, cu inima, cu voinţa, prin lipsă, cu ştiinţă sau fără 
de știință şi să spun că sunt îmbrăcat în Hristos. Dacă însă 
păcătuiesc fără ştirea mea, fără să înţeleg şi fără să vreau, 
atunci păcatul a fost şi este o ucidere a lui Hristos, o răs- 
tignire a lui Hristos, existând însă elementul atenuant al 
neștiinței şi al fără-de-voii. Desigur că am și eu partea mea 
de răspundere, dacă neştiinţa mea şi lipsa de voinţă se dato- 
rează propriei mele neputinţe sau neatenţiei mele anterioare. 
Un om beat nu-şi dă seama că omoară şi de aceea are cir- 
cumstanţe atenuante. Dar are şi răspundere pentru că ştie 
că, îmbătându-se, mintea lui îşi pierde limpezimea. 

Tot astfel se poate ca şi eu, din neatenţia mea, din 
neascultarea mea de azi, din tulburarea de azi, din nepocă- 
inţa de azi, din nemeditarea cuvântului lui Dumnezeu, din 

lipsa de rugăciune să cad într-o îngroşare a minţii şi o ne- 
simţire a inimii şi să nu mai înţeleg ce este păcat. Să păcătu- 
iesc şi să nu înţeleg. Această neştiinţă şi neînțelegere a mea 
nu mă îndreptăţesc, iar lipsa de voie nu mă face nevinovat. 

Adjectivul „neprihănit” (&yvoc), se înrudeşte cu 
verbul „cinstesc, mă sfințesc” (ălouan) şi cu adjectivul 
„Sfânt” (&poc). După cum o gospodină curăță casa 
aşteptând un musafir şi, după ce-şi rânduieşte treburile în 
tihnă şi netulburare, se așează și-l aşteaptă, tot astfel şi cel 
neprihănit îşi pregăteşte casa, adică sufletul său, şi acum 
este neîmprăștiat, nu mai are nici o problemă, nici o patimă, 
nici o necurăţie. Este omul care nu aşteaptă nimic altceva 
decât pe Dumnezeu. Casa lui, sufletul lui, aparţin Celui pe 
care îl aşteaptă, lui Hristos după care tânjeşte. De aceea, 
adjectivul neprihănit are şi înțelesul de sfânt, care înseamnă 
că nimeni nu poate să intre înlăuntrul meu. Când aștepți un 
episcop nu mai dai nimănui voie să intre în biserică pentru a 
nu o murdări. Tot astfel nici în tine nu mai poate să intre 
nimic, decât Cel pe care Îl aşteaptă inima ta. 

Curăţia, prin urmare, este starea neîmprăştiată a 
minţii şi trăirea prin minte a lui Hristos, care pururi vine, iar 
nu 0 curăţie tipiconală a trupului, a minții sau a inimii. 
Vedeţi cât de adânci sunt învăţăturile credinței noastre? Dar 
noi, ce facem? Se poate să-i vină cuiva un gând necurat și 
îndată să alerge ca să-l spovedească. Dacă-i vine noaptea în 
timp ce dormea, cu atât mai uşor va veni să-l mărturisească, 
pentru că nici n-o să-l coste prea mult. Noaptea am păţit-o, 
va zice, sau era numai un gând, n-am făcut nici o faptă. În 
esenţă, se simte nevinovat şi de aceea aleargă să se spove- 
dească. Dar când dorește ceva, când se împotriveşte, când 
se revoltă, când are interes pentru ceva, atunci nu se spove- 
deşte niciodată. 

Altul se poate să primească o scrisoare sau o ştire 
despre ftatele său că vine peste două luni la mănăstire. Îl 
aşteaptă două luni pe fratele său şi nu vine să se spove- 
dească cu lacrimi pentru aceasta. Dacă însă îi vine un gând, 
chipurile, viclean, va spune: „Părinte, am păcătuit Domnu- 
lui”. Ai păcătuit Domnului? Vei cădea în lucruri mult mai 
rele, pentru că asta arată cum conştiinţa ta încearcă să evite 
realitatea. 


Cum se vor curăța altfel decât nemaifăcând relele 
pe care le-au făcut? 


Cum e cu putință să devii curat, să rămâi liniştit, 
dacă nu te vei curăța de toate câte ai făcut şi dacă nu le vei 
mai săvârşi, dacă nu vei păcătui iarăşi, dacă nu le vei mai 
gândi din nou, dacă nu le vei dori? Numai aşa poţi să spui 
că te pocăieşti. 


Aceasta este bunătatea lui Dumnezeu că în clipa în 
care se întoarce omul de la păcatele lui, îl primeşte cu bu- 
curie şi nu-i mai socoleşte acele păcate, precum s-a scris în 
Evanghelia despre fiul mai tânăr. 


Cât de bun este Dumnezeu! Ce Dumnezeu avem şi 
ce facem noi! Îndată ce se pocăieşte cineva, Dumnezeu îi 
uită păcatele, îl primeşte, îl îmbrățișează cu bucurie şi nz-i 
mai socoteşte acele păcate, nu-l judecă şi nu-l întreabă des- 
pre păcatele pe care le-a făcut. 

Vin unii să se spovedească şi dă-i, şi dă-i... cu 
detaliile: am făcut asta, alta, să vă mai zic şi cealaltă ca 
să-mi iasă din cap. Desigur îi ascultăm, pentru că, dacă nu-l 
asculți pe vreunul şi îi spui: Bine, ştiam asta, vei vedea că i 
se întunecă sufletul. Adică nu-l interesează cu adevărat ce 

vrea Dumnezeu, ci să-şi facă treaba lui, să le spună pe toate, 
să simtă că s-a lămurit subiectul, să-L înșele pe Dumnezeu. 

Dumnezeu însă nu întreabă despre trecutul tău. Te 
primeşte. Când? Când te vei pocăi. Vedeţi ce frumos spune: 
„Aceasta este bunătatea lui Dumnezeu că în clipa în care s-a 
întors omul de la păcatele lui”. Nu spune când încetează să 
păcătwiască, ci când se întoarce. Ai vizitat o casă străină şi 
te-ai întors la casa ta. Ai lăsat-o pe cea străină. Omul adică 
simte că nu mai are nici o legătură cu ceea ce a făcut înain- 
te. Atunci începe adevărata viaţă. Atunci încep drepturile 
noastre înaintea lui Dumnezeu. Dar în măsura în care nu 
ne-am întors, ci încă mai cădem în gânduri, dorinţe, voiri, 
înseamnă că bunătatea lui Dumnezeu, dragostea Lui este 
ceva nefolositor pentru noi, pentru că nu poate să ajungă 
până la inima noastră. 


Dar când a bătut la uşa lui pocăința, n-a amânat 
primirea ei, ci s-a întors la tatăl său cu smerenie, lăsând 
foate voile sale cele trupeşti. Căci a crezut tatălui său că 
este milostiv şi nu-i socoteşte cele ce le-a făcut. Şi, de fapt, 
fatăl său a poruncit îndată să i se dea veşmântul curăţiei şi 
arvuna înfierii (Le. 13, 11-12). 


Îndată ce fiul risipitor şi-a dat seama de păcatul său, 
a zis: „Le las pe toate şi mă întorc la tatăl meu”. Cum a 
ajuns, tatăl l-a îmbrăţişat şi i-a dat haina luminoasă a 
curăției şi inelul ca arvună a înfierii. Nu înseamnă că l-a 
făcut neprihănit, deși se întorsese din mocirlă unde 
petrecuse cu desfrânatele, ci i-a spus: „Şezi aici, copilul 
meu, altcineva o să înjunghie viţelul cel îngrăşat, altcineva 
va aprinde luminile, tu şezi liniştit aici, tu eşti copilul meu, 
nu eşti un străin”. Adică i-a dăruit viaţa păcii, a netulburării 
şi a înfierii, 

Acestea le-a spus Stăpânul nostru lisus Hristos, 
învățându-ne că, dacă ne întoarcem spre El, trebuie să pă- 
răsim întâi hrana porcilor şi atunci ne primeşte ca pe unii 
ce ne-am făcut curaţi. Şi le-a spus acestea ca să nu zăbo- 
vească sufletul, zicând: „Când mă va auzi Dumnezeu pe 
mine? ” Căci ştie Dumnezeu timpul când e vrednic cel care 
cere să se bucure de mântuire, şi atunci îl ascultă pe el 
degrabă. Să ne întoarcem, deci, cu toată inima şi să nu ne 
descurajăm în a-L ruga. Și El ne va auzi în grabă. 


Dumnezeu a spus toate acestea, zice avva Isaia, ca 
să pricepeţi cât de plin este de iubire. Dumnezeu te aşteaptă 
la răscruce, poate, şi după ani, te vei întoarce. Un astfel de 
Părinte avem, iar tu stărui în propriile tale visuri, socoteli, 
idei, pretenţii, preocupări? Atât de naiv Îl întâmpini pe 
Preabunul Dumnezeu? E de neînțeles ... 

Când omul nu are încredere că Dumnezeu îl va pri- 
mi îndată, ci crede că îl vor împovăra pe mai departe mari 
poveri, îl ia akidia, melancolia, şi continuă viaţa sa păcătoa- 
să. Nu, zice avva Isaia, scoală-te, nu te teme şi vei primi 
imediat ce doreşti. Auzi-te-va Domnul, dacă sufletul nu ţi 
se va umple de akidie. Dar atenţie, nu aștepta roadele pe 
moment. După inima ta, după pocăinţa ta, după curăţia ta, 
va fi şi răsplata lui Dumnezeu. Nu spune: „Unde ești, 
Dumnezeul meu? Îţi slujesc de zece ani şi nu mi-ai dat 
nimic!” „Ce importanță are că-Mi slujeşti — răspunde 
Dumnezeu — „ţi-am cerut Eu să Mă slujeşti? Eu nu ţi-am 
cerut să Mă slujești. i-am cerut să fii neprihănit, 
neîmprăştiat, minte văzătoare de Dumnezeu”. 

Nu protesta, zicând: „Unde eşti Dumnezeul meu? 
Mă rog şi nu mi Te-ai descoperit niciodată, nu mi-ai dat 
nici o bucurie, nu mi-ai împlinit nici unul din visele mele. 
Ți-am cerut sănătate. Mi-ai dat boală. Ţi-am cerut ajutor. 

Mi-ai dat moarte. Îţi cer virtute. Îmi dai durere. Ce 
Dumnezeu eşti Tu?” 

Nu, nu gândi niciodată aşa. Știe Dumnezeu când 
inima ta va fi încăpătoare. Dacă încă n-ai primit ceva, 
înseamnă că inima ta încă nu încape. Inima ta este astupată, 
aşa cum pui multe lucruri la un loc şi le îndeşi într-un sac ca 
să nu mai fie nici un loc gol. Nici aer nu poate să încapă în 
inima ta şi vrei să încapă Dumnezeu, pe Care nu-L încap 
cerurile? 

„Îndată ce voi vedea, copilul Meu, că a sosit clipa 
potrivită, te asigur că nu voi întârzia nici un minut ca să-ţi 
împlinesc dorinţele, așteptările, visele tale dumnezeieşti. 
Îndată le voi face”. 

Dentistul îţi face o injecție şi aşteaptă să-ţi poată 
face operaţia. Dacă ţi-o face imediat, te vei zbate de durere 
şi-ţi poate sparge dinţii. Aşa şi Dumnezeu aşteaptă clipa 
potrivită ca să vină să-ţi lumineze cugetul, ca să-ţi dea 
întreg, raiul. Cele după care ai tânjit unu, doi, trei, cinci, 
douăzeci, cincizeci de ani, le vei primi într-o clipă. 


Dacă cerem sau căutăm sau batem, să învăţăm, 
fraților, ce căutăm sau ce cerem de ia El. Căci cel ce a 
venit la prietenul său la miezul nopții, l-a silit pe el zicând: 
„Împrumută-mă cu trei pâini, fiindcă a venit la mine un 
prieten de pe drum” (Lc. 11], 5). 


Dacă deci te înfăţişezi Domnului şi ceri sau baţi, 
trebuie să baţi cu răbdare, să nu te grăbeşti. Cine se gră- 
bește, nu-L iubeşte pe Dumnezeu, ci doar voieşte să-şi 
satisfacă curiozitatea, scliviseala, îngâmfarea, bunele dispo- 
ziţii. Vrea să-L ispitească pe Dumnezeu. Am o problemă și 
vreau ca Dumnezeu să-mi dea răspunsul printr-un semn. De 
nu mi-l dă, pun eu un semn. Mă uit încolo şi dacă zboară o 

păsăruică înseamnă că Dumnezeu a trimis-o, şi îndată 
primesc răspunsul de la Dumnezeu. Aşa suntem noi oame- 
nii. În realitate urmărim să ne satisfacem sinele propriu. 

Nu, zice avva Isaia, nu te grăbi, dar să ştii ce ceri. Să 
ceri Duhul Sfânt. Să ceri netulburarea duhului tău, curăţia 
inimii, neîmprăştierea privirii. Atunci Hristos întreg te va 
îmbrăţișa şi pe tine ca pe fiul cel risipitor. Când te îmbrăţi- 
şează cineva, să nu-mi spui că nu-ţi dai seama. Hristos te va 
îmbrăţişa când o vei cere cu adevărat. Copilul meu, ne spu- 
ne Dumnezeu, dacă nu te-am îmbrățişat încă, este pentru că 
nu ai vrut. 


Să aruncăm deci, fraţilor, de la noi lenevia şi să ne 
pregătim spre această îndrăzneală. Și de va vedea 
Dumnezeu răbdarea noastră, ne va împlini cererile noastre. 
[21,9] 


Să lepădăm deci lenevia şi să dobândim neruşinarea 
celui care a mers în miez de noapte la prietenul său şi i-a 
zis: dă-mi trei pâini (Lc. 11, 5-6). Ştia el ce caută. Așa şi tu, 
să ştii ce cauţi şi de ce cauţi. Motivul pentru care ceri ceva 
să aibă legătură cu Dumnezeu şi cele pe care le ceri să fie 
din cele pe care le dă Dumnezeu. 

Vii, de exemplu, indignat pentru că nu ţi-au dat 
vasul potrivit ca să găteşti. Ai fi putut să rămâi liniştit, să iei 
altul sau să-ţi spui că nu îl ai, şi să mergi la egumen sau la 
epitrop şi să-i spui că nu poţi găti astăzi, fiindcă nu ai oale. 
Cel puţin zi: „Doamne, lisuse Hristoase, miluieşte-mă”. Dar 
când înlăuntrul tău fierbi şi te întrebi de ce nu ţi-au dat oala, 
atunci pe care Hristos îl chemi? Aşadar, tot ce ceri să fie 
pentru Dumnezeu. De asemenea, să fie din cele pe care le 
dă Dumnezeu. Lucrul acesta are importanţă pentru propria 
noastră viaţă. 

Să luptăm deci, fraţilor, împotriva leneviei şi să 
rupem de la noi lințoliul întunericului, care este uitarea. Și 
vom vedea lumina pocăinţei. Să câştigăm în noi pe Marta şi 
Maria, care sunt suferirea răului şi plânsul. (21, 10] 


Cu linţoliu se învelea mortul. Să rupem, aşadar, 
linţoliul şi, dacă suntem liberi, să dobândim nu o femeie, ci 
două, pe Marta şi Maria, care sunt reaua pătimire și plânsul. 
Avva Isaia ne dă aici o interpretare alegorică. Marta se 
îngrijea să-l slujească lui Hristos şi cerea ajutorul surorii ei. 
Maria însă şedea şi asculta cele tainice, duhovniceşti şi pli- 
ne de străpungere cuvinte ale lui Hristos. Grija Martei pen- 
tru Hristos era o osteneală a trupului, care este reaua pătimi- 
re, iar Maria, care şi-a ales partea cea bună, este plânsul. 
Reaua pătimire înseamnă să se considere cineva pe sine ca 
ceva netrebuitor şi să îngenuncheze, să facă adâncituri în 
podea cu mstaniile lui. Plânsul sunt lacrimile, schimbarea 
culorii ochilor din pricina multelor lacrimi. 


Care plâng înaintea Mântuitorului ca să învie pe 
Lazăr, adică mintea legată cu multele fâşii ale voilor 
proprii. 


Fâşiile sunt benzile de pânză cu care înfăşurau mor- 
ţii. la, zice, reaua pătimire şi plânsul, ca să-l ridici, precum 
Marta şi Maria, pe Lazărul tău, mintea ta, care este legată 
cu multele cordele ale voilor tale. Voile noastre sunt corde- 
lele cu care ne legăm pe noi înşine. 

Şi astfel EI işi face milă şi le învie pe Lazăr, căci 
este propriu lor să facă să fie legat Lazăr. Dar când Lazăr 
este eliberat, se face văzută râvna Mariei şi a Martei. 

Hristos Îşi arată mila, îl învie pe Lazăr, dar le lasă pe 
Marta şi Maria să-l dezlege, adică reaua pătimire şi plânsul. 
Care este sensul? Dacă vrei să-ți eliberezi mintea de legă- 
turi şi să-L simţi pe Hristos ca eliberator, atunci ostenește-te 
cu reaua pătimire şi plângi. Dacă încă zaci în păcat, în pa- 
timi şi-n nepocăinţă, dacă mai cazi în cele pentru care de 
mii de ori te-ai pocăit şi ai plâns înseamnă că nu vrei să te 
slobozeşti. Când vrei, ai grijă iarăşi să nu-L ispiteşti pe 
Domnul. 


Să ne luptăm deci, fraţilor, după puterea noastră şi 
Dumnezeu ne va ajuta după mulțimea milei Lui. 


Să ne luptăm, fraţii mei, potrivit cu puterile noastre 
şi Dumnezeu ne va ajuta. Numai să ştiţi că nu răspunde în 
acelaşi timp şi-n acelaşi fel tuturor. Altceva îţi dă ţie Dum- 
nezeu, altceva mie. Mie îmi răspunde după un an, ţie după 
trei, altuia după douăzeci. 


Căci alta este strălucirea soarelui şi alta strălucirea 
lunii şi stea de stea se deosebește în strălucire (| Cor. 15, 
41), dar sunt într-o unică sfântă tărie. 


Nu voi să fii ca celălalt, nu-l invidia, nu dori să ai 
roadele lui pentru că Dumnezeu dă fiecăruia o sfinţenie di- 
ferită, o reuşită diferită, desfătări diferite, alte trăiri, în func- 
ţie de cât de încăpători suntem şi cât de mult voim aceasta. 
Într-adevăr, tu nu eşti ca celălalt — el este mai mare, pare 
sfânt, tu pari mai mic, el are trăiri, tu mai puţin — dar nimeni 
nu este lipsit de slavă. Într-adevăr, af/za este strălucirea soa- 
relui şi alta strălucirea lunii şi stea de stea se deosebeşte în 
strălucire, dar toţi au parte de slavă. Slava, strălucirea, este 
împărtăşirea energiilor dumnezeiești către om. 

Dumnezeu lucrează în toţi, nimeni din cei care caută 
şi cer nu va rămâne sărac. Douăzeci de ani să rămâi sărac, 
douăzeci de ani să fii fără o leţcaie duhovnicească, dar la 
sfârşit vei lua slava dumnezeiască şi vei străluci. Modul în 
care Sfântul Isaia le leagă pe toate este uimitor. Toate într-o 
singură propoziţie! 

Pe mine Dumnezeu m-a auzit şi mi-a dat desfătări 
duhovniceşti. Pe tine încă nu te-a auzit, deşi plângi, pe celă- 
lalt care nu plânge — şi poate că nu va plânge niciodată — tot 
nu l-a auzit. Altul se luptă douăzeci de ani ca să lepede mâ- 
nia şi tot nu scapă de ea, în timp ce altul şi-a lepădat-o 
într-o clipă. Toţi însă sunt stele care au o diferită strălucire, 
dar sunt într-o unică sfântă tărie. Cu toţii suntem pe cerul 
lui lisus, în cerul pe care ni l-a deschis Iisus, în sânul Bise- 
ricii, în raiul lui Dumnezeu. Cât de frumos îndepărtează şi 
scăderile şi mândria şi dezamăgirile, obrăznicia în care 
poate să cadă cel credincios. 


Și slava lor şi cinstea lor este a Lui, de acum şi 
până în veac. 


Strălucirea mai mică sau mai mare, a mea sau a ta, 
sunt cinstea lui Dumnezeu, pentru că fiecare dintre noi ada- 
ugă propria sa lumină şi astfel se slăveşte Dumnezeul nos- 
tru. Când pui oglinda în soare, oglinda reflectă raza soare- 
lui. Dacă pui o haină o absoarbe, iar dacă pui alte obiecte 
absorb căldura, şi încălzeşti acolo unde vrei să încălzeşti. 
Exact aşa se întâmplă şi cu noi în ce priveşte părtăşia noas- 
tră cu Dumnezeu. 

Câtă linişte răspândeşte avva Isaia în inima omului, 
câtă odihnă! 

Nu am văzut nici un om în viaţa mea care să fi cerut 
ceva de la Dumnezeu și să nu ia. Numai dacă n-ar exista 
Dumnezeu, s-ar putea întâmpla aşa ceva. Ba încă e mai ușor 
să spunem că nu există Dumnezeu, decât să spunem că 
Dumnezeu n-o să-mi dea trăirea duhovnicească pe care o 
cer. Dumnezeu nu ne-a chemat la nimic altceva decât la îm- 
părăția Lui. Dar dacă nu-L simţim şi nu-L trăim pe Hristos, 
care este împărăţia, cum vom fi nişte îndrăgostiţi? Este cu 
putință să iubeşti ceva când nu-l cunoşti şi nu-l vezi? Ceea 
ce prinzi în mâinile tale, ceea ce văd ochii tăi și ce plămă- 
deşte inima ta, aceea iubeşti. Dacă până acum Dumnezeu 
nu ne-a dat părtăşie cu cele ale împărăției Lui, dacă nu ne-a 
dat bucurii duhovniceşti, este pentru că nu le-am dorit, nu 
ne-am luptat, nu ne-am zbătut pentru împărăția Lui. Să o 
urmărim. 

Acest lucru însă se reuşeşte cu trudă, care însemnea- 
ză viaţă în tăcere înlăuntrul chiliei. Am devenit monahi ca 
să ne îndestulăm în chilia noastră de priveghere, de rugă- 
ciune, de plâns, care e cel mai dulce lucru din lume. Iarna, 
noaptea noastră ţine nouă ore! Nu putem să-i dăm lui Dum- 
nezeu cele două, trei, patru, cinci ore și să ne odihnim puţin 
dimineața? Am putea şi şase ore să priveghem şi, dacă ar 
exista mai multă râvnă în mănăstirea noastră, am putea să 
iconomisim încă şi mai multe ore în noapte, să găsim moda- 
lităţi prin care întreaga noapte să i-o afierosim lui Dumne- 
zeu, deoarece într-adevăr Lui îi și aparţine. 

În psalmul 103 se spune că omul ziua lucrează iar 
noaptea se odihneşte. Dumnezeu a făcut ziua pentru muncă, 
iar noaptea pentru odihnă. Dumnezeu îl odihneşte pe om, îi 

odihneşte nervii, trupul, sufletul. Fiarele sălbatice dorm 
ziua şi ies noaptea şi-L strigă pe Dumnezeu, cerându-şi pâi- 
nea lor, Îl slăvesc, comunică cu EI (Ps. 103, 20-23). Cererea 
noastră este noaptea. Și dacă nu strigăm astfel, dacă nu 
plângem şi nu ne îndurerăm, ce mai putem face? 

Când cineva hotărăște o astfel de viaţă, la început va 
întâmpina o anume dezamăgire, deznădăjduire, pentru că 
inima noastră este închisă, astupată, aşa cum bagi multă 
mâncare în gură şi ţi se pare că te sufoci. Tot astfel păţesc şi 
sufletele noastre și nu-L mai încap deloc pe Dumnezeu. Ini- 
mile noastre sunt închise pentru Dumnezeu, fiind legate de 
alte lucruri. Închiderea inimii este o rupere şi o înghețare. 
Inima noastră este spartă, împărțită, dezbinată între o mie 
de nevoi, probleme, căutări, interese. Este fărâmiţată şi, 
când vrei să aduni bucăţile acestea, nu poţi. E ca și cum ai 
aduna bucăţi de gheaţă fără să poţi să le uneşti ca să faci bu- 
cata iniţială. Inima noastră e îngheţată bocnă pentru Dum- 
nezeu. Dar când omul face începutul şi nu se îndreptăţeşte 
şi rabdă, stăruie, atunci, în ciuda fărâmiţării şi îngheţării ei, 
inima i se va deschide şi-L va găsi pe Dumnezeu. 

Cei mai mulţi, când văd cât de îngheţată și 
fărâmiţată le este inima, întreabă: „Ce să fac, Părinte, inima 
nu-mi spune nimic, nu simt nimic”. Şi răspund: „Dacă 
inima ta nu simte nimic, acesta nu-i un motiv să te opreşti, 
dimpotrivă este un motiv ca să stărui, să îndesești bătăile 
inimii tale, să-ţi sporeşti îngenuncherile şi lacrimile”. Când 
faci aşa, simţi încet-încet că inima ţi se deschide. Pământul 
uscat pe care cade ploicica își deschide încet-încet porii şi 
absoarbe ploaia. Tot astfel şi harul lui Dumnezeu, ca o altă 
ploaie, coboară din cer în inimă şi-i deschide porii. 

Toate le face Dumnezeu, numai să stărui în osteneala 
mea, în plânsul meu, în căutarea lui Dumnezeu. Pământul 
care primeşte ploaia începe să rodească încet-încet. Tot aşa 

se întâmplă şi cu sufletul nostru care primeşte harul ca pe o 
ploaie şi încep să rodească seminţele pe care ni le-a semănat 
satul nostru, mama, tata, vârsta copilăriei, visele noastre, 
Starețul nostru. Semințele încolţesc, cresc, înfloresc, rodesc. 

Prin urmare, toate câte ni le-a dat Dumnezeu, dacă 
nu ne luptăm, rămân în noi şi nu încolțesc. Adică nu mă 
unesc nici cu Starețul meu, nici cu cărţile mele, nici cu 
Dumnezeu, care m-a cultivat. Nici cu tata, nici cu mama. 
S-ar putea să-i pomenesc, să le fac parastase, dar totuși nu 
iese nimic, rămân o simplă sămânță aşa cum am căzut odi- 
nioară în pământ. Voi putrezi, dar nu voi rodi. De aceea 
toate mi se par străine, îngheţate. 

Dacă nu te închizi în chilioara ta până ce ţi se va 
deschide inima, chiar şi după ani de zile — va veni însă şi 
ceasul acela — n-o să-l simţi nici pe Starețul tău ca pe Sta- 
reţul tău, nici pe tatăl tău ca pe tatăl tău, nici pe Dumnezeu 
ca pe Dumnezeul tău. Va fi Dumnezeul lui Avraam, al lui 
Isaac, al lui Iacov, adevăratul Dumnezeu al Bisericii, Mirele 
miresei, dar nu va fi niciodată Mirele tău. 

Aşadar, ne-am predat inima lui Dumnezeu, ca s-o 
deschidă EI şi-o va deschide celui care stăruie, luptă, nu se 
răzvrăteşte, nu se împotriveşte, nu este nerăbdător, ci ascul- 
tă. Celui care aşteaptă răbdător şi zice: va veni şi ceasul 
acela. Şi într-adevăr, ceasul va veni! Cu neputinţă să nu 
vină! Altfel, Dumnezeu nu există. Dacă există, atunci există 
şi această clipă în care Dumnezeu va deveni Dumnezeul 
meu. 

Cum este cu putinţă ca tu să tăgăduieșşti existența şi 
lucrarea lui Dumnezeu, necrezând în lucrarea şi venirea 
Lui? Pur şi simplu eşti puţin credincios şi leneş şi nu vrei să 
suferi, să te închizi în chilie. Eşti unul care adoră să stea 
picior peste picior, iubeşti beţia vieţii celei mincinoase şi nu 
iubeşti osteneala pentru Dumnezeu. 

Când aştepţi această clipă vei vedea că nu s-au des- 
Chis încă cele cereşti ca să-L vezi pe Dumnezeu, dar a înce- 
put să cadă ploaia. Vezi norii, vezi cerul întunecat care-ţi 
aduce ploaia. Încă nu-L vezi Dumnezeu. Îţi vezi patimile, 
furtunile, nevederea lui Dumnezeu, miile de dorinţe nesatis- 
făcute. În realitate începe deschiderea inimii tale și începi să 
absorbi. Această deschidere şi această absorbţie este un inel 
de logodnă care va aduce deschiderea cerului şi sărutul Mi- 
relui în sufletul tău. Se va deschide cerul şi va cădea peste 
tine Sfânta Treime. 

Încă eşti nesatisfăcut, ceea ce înseamnă că aștepți 
satisfacția ce vine din credinţa în Dumnezeu. Începi, aşadar, 
să iubeşti noaptea, să doreşti ca privegherea ta de trei ore să 
fie de patru, cea de patru să fie de cinci, cea de cinci să fie 
de toată noaptea, Ajungi de nesăturat și neobosit noaptea. 
Nu mai vrei nimic altceva decât pe Cel pe care nu-L ai, adi- 
că pe Dumnezeul tău. Pe Dumnezeul tău ÎL cauţi, Îl iubeşte 
inima ta. Acum începi să simţi că ai pe cineva de care eşti 
îndrăgostit şi ţi se răspunde cu dragoste. 

E ca şi cum ai auzi niște paşi. Te înşeli, e adevărat? 
Încă nu ştii. E parcă ar fi umblat o păsărică sau ar fi fulgerat 
pe undeva. Vrei să mergi, să tragi perdeaua şi să vezi dacă 
este adevărat. N-o fă însă. N-a venit ceasul. Trebuie încă să 
te mai osteneşti mult, trebuie încă să mai plângi mult. Încă 
mai trebuie să simți absenţa lui Hristos ca să-L. iubești pe 
Hristos şi ca să-L primeşti. Încă mai trebuie să rămâi orfan 
ca să înţelegi ce înseamnă tată. Încă mai trebuie să rămâi 
gol ca să înţelegi ce însemnă căldura şi ce înseamnă frigul 
iernii şi că îţi trebuie haină. Încă trebuie să rămâi urât, să fii 
disprețuit de îngeri, de demoni şi de oameni ca să înţelegi 
importanţa frumuseţii şi să tânjești după frumuseţea nepri- 
hănirii, a Maicii Domnului, a Bisericii, ca să devină acestea 
propriul tău veşmânt. 

Încă mai trebuie, copilul meu, să rămâi în beznă. Şi 
când va începe să răsară steaua de dimineaţă, luceafărul, de 
oboseală tu vei dormi şi nu te vei bucura de răsăritul ei. Dar 
aceasta te va face să tânjeşti şi mai mult după frumuseţea 
răsăritului. Şi va veni, cum am spus şi ceasul acela... 

Să stăm în întunericul vieții noastre. Să stăm în du- 
rerea noastră, în osteneala noastră, în boala noastră, în nos- 
talgia noastră, în dorinţa noastră arzătoare, în visul nostru 
încă neîmplinit, ca să continuăm şi să ajungem mai apoi la 
împlinirea visului. 

Cineva, deoarece urma să călătorească, și-a chemat 
lucrătorii, le-a dat bani ca să lucreze şi le-a spus că le va 
cere socoteală la întoarcere. Până în acea clipă a fost împre- 
ună cu ei, i-a urmărit, i-a îndemnat, i-a ajutat să rodească, 
să-și câştige mina, împărăţia cerurilor (Lc. 19, 11-27). 

Îngăduiți-mi, fraţii mei, să vă spun că tot așa face şi 
cu noi Dumnezeu. Pildele nu sunt pilde, ci taine ale 
împărăției, care au şi nişte elemente vizibile. Dumnezeu 
face aceasta în mănăstire la slujba noastră din biserică, la 
studiul nostru duhovnicesc, cu Starețul nostru. 

Când sunt între voi, mă aflu numai şi numai pentru a 
vă urmări zi şi noapte ce faceţi: încotro cumpăniţi, cum vă 
lucraţi sau vă îngropaţi talantul. Vă asigur că pe cât văd că 
privegheaţi şi vă osteniţi, pe atât vă găsesc înlăuntrul meu. 
Dar când voi nu faceți aşa, când nu sunteţi preocupați de 
mina, de talantul Domnului, nu pot să vă întâlnesc. Oricât 
aş vrea, oricât v-aş iubi, nu e cu putinţă să existe iubire şi 
adevărată părtăşie între fiu și tată, dacă nu există această 
osteneală şi această lacrimă înaintea lui Dumnezeu. 

Şi când plec din mănăstire, plec cu simțământul că 
am dat fiecăruia dintre voi o țarină s-o lucreze sau un talant 
şi v-am spus: „Când mă voi întoarce, voi veni şi voi face 
socoteală cu voi” (cf. Mt. 25, 19). Vă daţi seama cât de 

mare îmi este bucuria când văd că v-aţi înmulţit talanţii şi 
cât de mult mă doare când câte unul îmi spune: ia-ţi înapoi 
ce este al tău. Ce simte omul pe care-l treci de la căldură la 
ger, simt şi eu când vă întâlnesc atât de străini, crezând pe 
deasupra că mă iubiţi şi că aţi venit pentru mine. Nu pot să 
vă întâlnesc inima, durerea, privirea. Toate sunt îngheţate, 
toate sunt reci. Și pe cât mai îngheţat este cineva, pe atât 
mai mult dorește căldura, pe atât mai mult mă caută şi o 
cere de la mine, pe atât mai mult cere. Însă nu se întâmplă 
nimic. Dumnezeu, în împărăţia Lui, a rânduit legi. 
Mănăstirea este împărăția lui Dumnezeu și, prin urmare, 
sunt lucrătoare legile duhovniceşti. 

Când sunt în afara mănăstirii, încerc să vă întâlnesc 
cu rugăciunea pe fiecare dintre voi ca să văd ce faceţi. Când 
mă întorc, deja ştiu cum v-aţi cheltuit timpul. Dar şi de la 
prima privire ce v-o arunc îmi dau seama ce o să-mi spuneţi 
şi ce aveţi să-mi daţi din lupta voastră când o să mă cerce- 
taţi unul câte unul la mine la chilie. Bucuria voastră, rodirea 
voastră, umplerea voastră de Dumnezeu, sunt corespunză- 
toare cu ce aţi făcut. Nu pot să vă dau nimic altceva decât 
ceea ce aţi câştigat cu truda voastră. 

Viaţa noastră pe pământ este o noapte, dar chiar și 
această noapte a noastră, chiar şi această necunoaştere a 
noastră de Dumnezeu, se numeşte zi, „până ce este zi, când 
vine noaptea când nimeni nu poate să lucreze” (In. 9, 4-5). 
Această noapte a noastră, această zi a noastră, această etapă, 
această viaţă pe care o trăim în sărăcie duhovnicească, în 
lipsă de înţelegere, în beznă, în păcat, este ziua pe care ne-a 
dat-o Dumnezeu pentru ca, ostenindu-ne şi trudindu-ne, 
să-L. dobândim pe El. Altfel, nu va veni pentru noi acea 
noapte care este ziua cea veşnică, ziua a opta (Apoc. 21, 
23-25). Să ne luptăm, aşadar, în mijlocul întunericului. Să 
ne folosim truda, lupta, inima pentru această zi. 

Când vă gândiţi la Dumnezeu, amintiţi-vă că ne va 
cere socoteală. Când îl vedeţi pe Stareţ cu voi sau departe 
de voi, să știți că vă urmărește şi că va cere şi el socoteală. 
De aceea e nevoie de teamă. Cu teamă şi cutremur să lu- 
crăm la a noastră mântuire. 

Dumnezeu a făgăduit că nu va lipsi pe nimeni de 
Duhul Său cel Sfânt. Va veni, zice, ceasul, clipa, în care în- 
tregul popor al lui Israil se va umple de Duhul, şi „vor fi 
Mie fii şi fiice”, şi vor fi proroci şi prorociţe care vor scoate 
vechi și noi din inima lor, şi nu vor putea să oprească 
valurile Duhului Sfânt. Va veni şi ziua de care vorbește 
prorocul (Ioil. 3, 1-2; 2 Cor. 6, 16-18). Pentru această zi ne-a 
chemat și pe noi Dumnezeu. 

Să lepădăm lenevia noastră și să tresărim și noi ca 
cerbii. Duhul poate să tresalte în inima noastră precum 
izvorul apei (In. 7, 38-39). Să ne amintim de asta atunci 
când ieşim din chilie. Să ne amintim, când umblăm încolo 
şi încoace, că am ieşit din mediul firesc al vieţii noastre 
care este chilia. 

Ne aşteaptă un Tată, un Dumnezeu care vrea să Se 
ascundă în inima noastră. Solomon a zidit templul, dar tatăl 
lui, David, le-a pregătit pe toate o viaţă întreagă. N-a lăsat 
colţ de ţară sau om pe care să nu le folosească. Cu trudă şi 
cu osteneală s-au făcut pregătirile (1 Paral. 22, 2-19). Şi 
nouă altcineva ne-a zidit Biserica în inima noastră, fără ca 
noi să ne ostenim. 

Dar când Solomon a terminat templul, a înălţat mâi- 
nile, a îngenuncheat, s-a închinat lui Dumnezeu şi, cu ochii 
înlăcrimaţi, a spus: oare vei încăpea Dumnezeul meu aici? 
Nu te încap cerurile cerurilor şi vei încăpea în această zidire 
pământească? Vei încăpea însă, pentru că nu ești închinat în 
temple de lemn sau de piatră, ci în inimile oamenilor. 

Dumnezeu va încăpea și în propria noastră biserică, 
dacă ne luptăm şi dacă vărsăm lacrimi. Dacă încă nu încape, 
să spunem şi noi profetic: oare vei încăpea Dumnezeule în 
inima mea, în biserica mea? Și Dumnezeu va încăpea cu si- 
guranţă. 


Avva Isaia avea dreptate când spunea că Dumnezeu 
l-a așezat pe om în rai nu ca să se lupte, ci să se desfăteze 
de dulceaţa paradisului, de vederea lui Dumnezeu. Dumne- 
zeu l-a făcut pe om fericit. Osteneala, lupta, războiul viclea- 
nului demon sunt rezultatul păcatului. Prin urmare, Dumne- 
zeu nu ne-a făcut pentru durere, ci pentru frumuseţe, pentru 
pace, pentru siguranţă, pentru desfătarea care-o gustăm lân- 
gă El. Dar din clipa în care păcătuim, L-am părăsit pe Dum- 
nezeu şi-am început să ne împletim viaţa cu tot ceea ce este 
în jurul nostru: plante, animale, mare, munţi, oameni, păcat. 
Ochii noştri privesc chiorâș şi nu mai au puterea să priveas- 
că drept la Dumnezeu. De aceea, Dumnezeu ne poruncește 
să ne întoarcem privirea spre El şi îndată le vom avea pe 
toate. Noi însă ne iubim uscăciunea, păcatele, lumea, pe 
care o simţim înrădăcinată în noi şi, de aceea, nu privim 
spre Dumnezeu. Nevrând să facem voia Lui, moştenim 
veşnica despărțenie de EI. 

Dar Dumnezeu, pentru că este iubire și milă, nu ne 
lasă să cădem în desăvârşita pierzanie. Face ce poate pentru 
ca noi să biruim. Ne dă la îndemână durerea. lubindu-se pe 
sine, omul nu vrea durerea, ci tihnă şi odihnă. Deci pentru a 
ne îndepărta de ceea ce voim şi iubim, ne dă durere, boală, 
moarte şi îngăduie ispită. Desigur că niciodată Dumnezeu 

nu ispiteşte. Dacă îngăduie demonului să intre în noi sau să 
n€ arunce în destrăbălare — căci o iubim —, face aceasta ca 
să înţelegem unde ne duce poziția noastră, părtăşia noastră 
la viața lumească, la viața demonului şi pentru a-L dori pe 
Dumnezeu şi frica Lui. Dar pentru că noi nu înţelegem 
puterea fricii lui Dumnezeu, Dumnezeu îngăduie ispitele 
care sunt un mijloc pedagogic. Îţi poruncesc, de exemplu, 
să vii la biserică, iar tu, pentru că moţăi, nu vii. Atunci îţi 
zic: nimic altceva n-o să mănânci trei zile decât pâine. Tu, 
slăbeşti, nu mai poţi să umbli, în ziua următoare vii la 
biserică. Vii, pleci, viaţa ţi se îndulcește şi vrei să mergi la 
biserică în fiecare zi. 

Prin urmare, durerea este mijlocul pedagogic al lui 
Dumnezeu, plasa pe care Dumnezeu o aruncă pentru a ne 
prinde și a ne trage spre Sine, aşa cum pescuim peştii. Du- 
rerea este pescuitul făcut de Dumnezeu pentru a ne aduce 
lângă Sine, încât să ne temem puţin şi să-L iubim. 


Avva Isaia insistă asupra Crucii lui Dumnezeu. Dar 
oare această frică nu este proprie începătorilor spre a fi 
povăţuiţi spre iubire? Deoarece iubirea scoate afară frica. 

Frica lui Dumnezeu este, desigur, o stare de început, 
pentru că, zice şi Solomon Înțeleptul: „Începutul înţe- 
lepciunii este frica Domnului” (Pild. 1, 7). Dar asta nu în- 
seamnă că ea încetează vreodată. Sfânta Scriptură spune că 
iubirea desăvârşită scoate afară frica (1 In. 4, 18), dar nu se 
referă la frica începătură a înțelepciunii, ci la cea care de- 
curge din vrăjmășia, din lipsa îndrăznelii și a bunei conşti- 

inţe. Când iubesc pe Dumnezeu atunci îmi plec capul, mă 
robesc Lui şi dobândesc îndrăzneală. 

Prin urmare, frica lui Dumnezeu are o felurime de 
înţelesuri. Frica înseamnă tremuratul inimii mele înaintea 
înfricoşătorului Dumnezeu, pe care-L simt ca periculos, ca 
pe un călău, ca pe tatăl iadului şi nu ştiu ce să fac. Tremur 
cum tremura Adam şi Eva şi s-au înfricoşat şi s-au ascuns 
(Fc. 3, 8, 10). Această frică o face să se sfârşească iubirea. 

Aşadar, iubirea este îndrăzneală şi alungă frica celui 
lipsit de îndrăzneală. Frica de care vorbește avva Isaia este 
întoarcerea omului spre Dumnezeu, simţirea măreției şi 
sfinţeniei lui Dumnezeu, dorirea lui Dumnezeu Însuşi, Cel 
mare şi sfânt care să fie ai meu. Această frică este începutul 
înţelepciunii. 

„Începutul înţelepciunii este frica Domnului” nu 
înseamnă că pentru a dobândi înţelepciunea dobândeşti mai 
întâi frica. Începutul înseamnă „capul”, principiul, lucrul 
fără de care nu există nimic şi de care ai nevoie în mod 
obligatoriu. Elementul neîncetat al vieţii duhovniceşti este 
frica lui Dumnezeu. De îndată ce o pierzi, legătura ta cu 
Dumnezeu se va strica. Principiul Dumnezeirii este Tatăl. 
Puteţi să vă imaginaţi pe Fiul fără Tatăl? Este cu neputinţă. 
Principiul zidirii este lisus Hristos. Puteţi să vă imaginaţi 
zidirea fără lisus Hristos? Este cu neputinţă să ne imaginăm 
vreodată viaţa duhovnicească fără frica de care ne vorbeşte 
aici avva Isaia, sau cărţile de înțelepciune ale Vechiului Le- 
gământ şi Părinţii Bisericii. 

Prin urmare, cuvântul „iubirea scoate afară frica” 
are alt înţes şi semnifică încetarea tulburării. De aceea, zice 
avva Isaia, să dobândeşti mai întâi frica şi tot timpul tău ţi-l 
vei petrece întru odihnă. Adică făgăduieşte că nu vei mai 
avea spaima produsă de conştiinţa tulburată, nu vei mai 
avea tulburarea gândurilor, a ispitelor, a clătinărilor. Vei fi 

în siguranţă, vei umbla întru înţelepciune, care este Însuşi 
Dumnezeu. Aşadar, „începutul înţelepciunii este frica lui 
Dumnezeu”, şi început al existenţei lui Dumnezeu în viaţa 
ta, început al legăturii tale cu Dumnezeu, element unificator 
cu Dumnezeu. Te uneşti cu Dumnezeu dacă te temi de 
Dumnezeu, dacă te gândeşti la Dumnezeu, dacă te întorci la 
Dumnezeu. Dobândeşte deci frica lu: Dumnezeu, hotărăş- 
te-te să o vrei. 

Desigur, există multe modalităţi ca să dobândească 
cineva frica lui Dumnezeu, cum ar fi: isihia, fuga de tulbu- 
rare, privegherea, alegerea împărăției în locul întunericului, 
a faptelor de dragoste, a spovedaniei, fie şi în lipsa pocăin- 
ţei. Toate aduc frica lui Dumnezeu. Dar mai cu seamă viaţa 
cu plâns, cu seriozitate, cu echilibru, cu simţirea prezenţei 
lui Dumnezeu. Aşa cum ai sta în fața lu: Dumnezeu dacă 
L-ai vedea, tot aşa să stai în fiece clipă. Așezarea ta înaintea 
Lui să fie statornică, nu felurită, nu schimbătoare, nu prefă- 
cută. Când faci aşa, voinţa ţi se întărește încet-încet, se cul- 
tivă, iar frica lui Dumnezeu devine proprietatea ta perma- 
nentă, o constantă dispoziţie şi lucrare a voinţei. 


Care este legătura între pilda lucrătorilor (Mt. 20, 
1-16) cu textul Sfântului Pavel, care spune: „Alta este slava 
soarelui, alta slava lunii” (1 Cor. 15, 41)? 

Potrivit pildei lucrătorilor, şi cel din ceasul întâi şi 
cel din ceasul al unsprezecelea a primit aceeași simbrie. 
Adică noi toţi, mici şi mari, pocăiţi mai devreme sau mai 
târziu, odată ce ne dăm lui Dumnezeu, ne aflăm întru una şi 
aceeași sfântă tărie, adică primim aceeași plată, împărăţia 

cerurilor. Fiecare însă, potrivit cu ce a făcut şi cât a slujit lui 
Hristos, dobândeşte înlăuntrul său daruri duhovniceşti care 
alcătuiesc propria sa slavă. 

Să luăm un exemplu. Sunt doi fraţi, din care unul 
este atras spre viaţa lumii, iar celălalt merge de mic la mă- 
năstire, se încredințează Stareţului şi are creștere duhovni- 
cească. După douăzeci de ani vine şi celălalt la mănăstire, 
cu barba albă, îmbătrânit în păcat, în lume, în răutatea oa- 
menilor şi zice: „Părinte, te rog, lasă-mă doar să rămân în 
casa lui Dumnezeu”. Îl îmbrăţişez, îl sărut, îl primesc şi pe 
el. 

Amândoi trăiesc în mănăstire. Dar primul a primit o 
educaţie, a fost cultivat, a căpătat de la Dumnezeu harisme, 
descoperiri, slavă multă, tot ce îi trebuie, şi drumul lui este 
uşor. Merge să se roage şi se roagă cu uşurinţă, faţa îi 
străluceşte. Celălalt nu are aceeaşi slavă. Se roagă, și în loc 
să scoată lacrimi, îi vin gânduri din vechea lui viaţă. Îşi 
pierde credinţa cu ușurință, lesne ezită, lesne se dezumflă, 
lesne îi vin gânduri: Mă iubeşte sau nu mă iubeşte Starețul? 
O să pot sau nu să mă rog? Mă va ierta Dumnezeu? Plata 
este una, dar fiecare a dobândit altă adâncime, altă bogăţie. 
Puţin unul, mult celălalt. 

Cu cât mai repede ne predăm lacrimilor şi relei păti- 
miri — însă întru cunoştinţă, pentru că lupta fără cunoştinţă 
nu este o adevărată luptă — cu atât mai multe harisme luăm, 
cu atât mai mult ni se umplu sufletele de Dumnezeu şi de- 
venim strălucitori. Aşa cum ne arată pilda talanților, unul a 
primit doi talanţi şi i-a făcut patru, altul a primit cinci şi i-a 
făcut zece. Asta înseamnă că Dumnezeu a dat unuia un 
talant şi altuia cinci, în funcţie de osteneala omului şi de 
pregătirea inimii sale, şi nu la întâmplare sau la alegere. 
Atât a putut unul, atât a putut celălalt, atât încăpea acesta, 
atât încăpea acela. Cele două pilde, a lucrătorilor şi a 

talanţilor se potrivesc minunat. Arată același rod final, ace- 
laşi rai, aceeaşi tărie, dar slava şi strălucirea sunt pe măsura 
dragostei noastre de Dumnezeu 

Ce însemnează însă dragoste de Dumnezeu? Dra- 
goste înseamnă că ne-am uitat pe noi înşine. Poţi să uiţi 
cine eşti? Eşti de şaizeci de ani la mănăstire. Mergi undeva 
şi auzi că-l vorbesc de rău pe tatăl tău sau satul tău, neștiind 
cine eşti. Îndată ceva izbucnește înlăuntrul tău şi te burzulu- 
ieşti: „să-mi spui tu mie așa ceva de satul meu şi de tata?” 
Cum tu, care de şaizeci de ani te-ai nevoit cu rele pătimiri, 
asceză şi osteneli la mănăstire îţi mai aduci aminte că eşti 
fiul lui cutare şi că te tragi din nu ştiu ce sat? 

Adevărata iubire de Dumnezeu înseamnă o desăvâr- 
şită uitare a noastră înșine şi amintire de Dumnezeu. Mă 
interesez numai de Cel pe care-L iubesc. Pot să spun: „Hris- 
toase, cât de mult te iubesc!” Dar oare, cu Hristos mă 
îndeletnicesc, sau cu alte lucruri? Inima noastră se îndreaptă 
spontan spre cel pe care-l iubeşte. Dar oare, încotro merge 
şi ce caută în fiecare zi? 

Uneori semănăm cu oamenii care s-au însurat cu o 
fată ca s-o aibă acasă pentru gospodărie, iar ei ţin pe alta 
pentru desfătări. Aşa şi noi avem Biserica, pe Hristos, dar 
ne desfătăm când cu una, când cu alta. 

Nu este cu putință, iubiții mei fraţi, ca inima noastră 
să mai trăiască astfel. Să spunem adevărul: omul nu poate 
trăi fără simţirea lui Dumnezeu. Dar simţirea lui Dumnezeu 
cere luptă, care înseamnă pocăință. 

Trebuie să mărturisim că păcatele noastre, schimbă- 
rile noastre, hotărârile noastre, încercările noastre, ba chiar 
şi spovedaniile noastre şi lacrimile noastre sunt de cele mai 
multe ori elemente  exemplificatoare pentru cât Îl iubim sau 
nu pe Dumnezeu. Încearcă să spui unuia care-şi plânge pă- 
catul sau se laudă că vrea să moară pentru Dumnezeu, ceva 

DESPRE POCĂINȚĂ 


potrivnic părerii sau dorinţei lui. Va uita de toate câte ţi-a 
spus și va începe să-şi susțină propria părere. Nu vei mai 
putea să te înţelegi cu el, pentru că i-ai lovit cel mai adânc 
punct al fiinţei sale, pe celălalt dumnezeu al lui. 

Pocăinţa înseamnă: mintea mea ÎL încape pe 
Dumnezeu şi înaintează tot mai mult spre Dumnezeu, iar 
părtășia mea cu Dumnezeu este tot mai strânsă, unirea mea 
cu El sporeşte. După cum Hristos, ca om, a sporit întru înţe- 
lepciune şi cunoştinţă, tot așa şi noi sporim în cunoaşterea 
şi părtăşia cu Dumnezeu, în dobândirea a tot mai mult din 
Dumnezeu, în absorbirea minţii şi inimii noastre tot mai 
mult în Dumnezeu, în izbăvirea de toată grija, în uitarea ori- 
cărui lucru străin şi în înfăţişarea noastră doar înaintea lui 
Dumnezeu. Când vezi un fulger în noapte, de îndată eşti 
surprins. Uiţi ce căutai, îţi cade ce ai în mână, te îneci dacă 
bei apă. Ceva asemănător trebuie să păţeşti şi să doreşti. 
Trebuie să rămână omul ca trăznit înaintea lui Dumnezeu şi 
atunci s-a pocăit, atunci L-a iubit pe Dumnezeu.. 


-445- 


CUPRINS 


Prolog la traducerea românească... aeeneeneenaeneereee 5 
1. Porunci fraţilor celor dimpreună cu el .................... 9 
2. Despre starea începătorilor și a celor din chilii..... 55 
3. Despre conştiinţa celor ce locuiesc în chilii.......... 85 
4. Despre poruncile date celor credincioşi şi despre 
zidirea celor ce voiesc să locuiască cu pace 
ITDICUNĂ seca iza că cau a 0 oii alteia ad tea 109 
5. Despre cei ce voiesc să se liniştească în bună 
piu DR RIO RARE TE a i AB pERRE PRD e Pa RETEA i | 
6, DDESDIe: VIEȚI secta etate aa ao caca 151 
Va re ADOR RIDE: se de coasta sit a tu Oa acacia 191 
8. Apoftegme despre lucrarea plânsului.................. 219 
9. Porunci celor ce s-au lepădat..........muecnecaeeeaeeaaaea 257 
10. Despre bucuria făcută sufletului care voiește să 
slujească lui Dumnezeu... PRR a n 
11. Despre gândurile lepădării şi ale înstrăinării....... 341 
12. Despte POCEINIVĂ sc acc cna aia dice a a ca 393 


CNDIU e causa cea ip tata dă aveaua AMO 


În seria: 
„TÂLCVIRI GA PI5OCAbIe” 


la Editura „Sfântul Nectarie” se află în pregătire: 
3. Arhim. Emilianos Simonopetritul, 
Tâlcuire la Avva Isihie Prezviterul, Despre trezvie 
4. Arhim. Evsevios Vittis, 


Tâlcuire la Avva Nil Ascetul, Despre rugăciune 


Alte traduceri aflate în pregătire: 


Monah Damaschin Grigoriatul, 


Părinţi Athoniţi pe care i-am cunoscut, vol. 2 


Monah losif Vatopedinul, 


Trăiri ale dumnezeiescului har: O epistolă 
despre viaţa lui Gheron Iosif Isihastul, Epistole inedite 


Sfântul Grigorie de Nyssa 
Omilii la Praznice Împărăteşti 


Editura „SPÂNTUL NEGRARIE> 
Arad, str. Tudor Vladimirescu nr. 5 
Tel: 0723 681 263; 0746 258 077 
Fax: 0257 255 894 


Distribuţie: 


S.C. Egumeniţa S.R.L. O.P.3 
C.P. 301 
800730 Galaţi 
tel./fax: 0236-326.730 
e-mail: editura(Qegumenita.ro 
www .egumenita.ro 


Tiparul executat la: 
ALFOLDI NYOMDA AG. 

Seit 1561 dientder Kultur 
Băszărmenyi Str. 6. 4027 DEBRECEN, UNGARN 
Post: H-4001. Pf 15.Debrecen, Ungarn 
Telefon: (36)52 515715 (36)52 415686 
Telefax: (36)52 325227 E-mail: info(Zanyrt.hu 


p.«.Așadar, ne-am predat inima 
lui Dumnezeu ca s:0 deschidă 
EI, şi-o aa deschide celui care 
stăruic, luptă, nu se văzorăteşte, 
nu Se împotrivește, nu este 
nerăbhdător, ci ascultă. Celui 
care așteaptă răbdător și zice: 
va veni şi ceasul acela. Și 
într-adevăr, ceasul va veni! Cu 
neputinţă să nu vină! Altfel, 
Dumnezeu nu oxistă. Dacă 
există, atunci există și această 
clipă în care Dumnezeu va 


deveni Dumnezeul meu.“ 
Avhimandritul Emilianos 





